
Kurgi, sakau, pasaulyje yra tokia tauta, 
tokia prasta ir niekinga, kad neturėtų 
šių trijų savų ir tarsi įgimtų dalykų: 
tėvų žemės, papročių ir kalbos? Visais 
amžiais žmonės kalbėjo savo gimtąja kalba 
ir visados rūpinosi ją išlaikyti, turtinti, 
tobulinti ir gražinti. Nėra tokios menkos 
tautos, nėra tokio niekingo žemės užkampio, 
kur nebūtų vartojama sava kalba... 
Kas per keistenybės būtų gyvulių tarpe, 
jeigu varnas užsimanytų suokti kaip 
lakštingala, o lakštingala — krankti kaip 
varnas, ožys — staugti kaip liūtas, 
o liūtas —bliauti kaip ožys?... 
Ne žemės derlumu, ne drabužių 
skirtingumu, ne šalies gražumu, ne miestų 
ir pilių tvirtumu gyvuoja tautos, bet 
daugiausia išlaikydamos ir vartodamos 
savo kalbą, kuri didina ir išlaiko bendrumą, 
santaiką ir brolišką meilę. Kalba yra 
bendras meilės ryšys, vienybės motina, 
pilietiškumo tėvas, valstybės sargas. 
Sunaikink ją — sunaikinsi santaiką, 
vienybę ir gerovę. 

Mikalojus Daukša 1599 m. 

Pratarmė 


Pirmųjų raštų pasirodymas — nepaprastai svarbus įvykis kiekvienos 
kalbos istorijoje. Juk nuo to momento prasideda rašytinis kalbos raidos 
laikotarpis. Kalba tampa jau ne vien šnekamoji, bet ir rašomoji. Rašomo- 
sios kalbos raida iš esmės skirtinga nuo šnekamosios. Patys žmonės ima 
reguliuoti jos kitimo kryptį, formuoti bendrinę rašomą ją (vėliau, žinoma, ir 
šnekamąją) kalbą, sąmoningai ją tobulinti, norminti, kodifikuoti. Atsi- 
randa pirmosios gramatikos, žodynai, formuojasi funkciniai stiliai. Iš 
esmės pakinta pačios kalbos funkcionavimo visuomenėje sąlygos bei po- 
būdis. Visiems tiems lietuvių kalbos procesams aptarti ir skiriamas šis, 
trečiasis, „Lietuvių kalbos istorijos“ tomas. Jis apima maždaug 200 metų 
laikotarpį, XVI ir XVII amžius, kai iškilo, formavosi ir pradėjo nykti se- 
noji lietuvių raštų kalba. 

Istorinės aplinkybės taip susiklostė, jog pirmųjų lietuviškų raštų pasiro- 
dymo epochoje lietuvių kalba buvo vartojama dviejose šalyse: Lietuvos 
valstybėje ir Prūsijos kunigaikštystėje (vėliau karalystėje). Skirtingos 
istorinės sąlygos lėmė nevienodą raštijos ir raštų kalbos raidą. Kadangi 
lietuviška knyga anksčiau pasirodė Prūsijos kunigaikštystėje, o ne Lietu- 
vos valstybėje, tai šiame tome pirmiausia ir bus aptariamas tas lietuvių 
raštų kalbos variantas, kuris formavosi Prūsijoje. Po to bus pereita prie 
lietuvių raštų kalbos atsiradimo ir funkcionavimo sąlygų apžvalgos Lie- 
tuvos valstybėje, aptariami abu ten funkcionavę raštų kalbos variantai. 

Šio tomo chronologine riba sąlygiškai laikomi 1705 metai, kai pasirodė 
„suvidurietintas“ Jono Jaknavičiaus evangelijų leidimas, simboliškai fik- 
suojąs Lietuvos sostinėje Vilniuje tarpusio raštų kalbos varianto, anuomet 
vadinto tiesiog lietuvių kalba, sunykimą. Tuo metu jau sparčiai menkėjo ir 
daugiausia Žemaičių vyskupystės reikalams skirta raštija, kuriama kitu 
raštų kalbos variantu, tada vadintu žemaičių kalba. Tik Prūsijoje ryškes- 
nio lietuvių raštų kalbos dekadanso tada dar beveik nebuvo, tačiau perio- 
dizuojant mūsų raštų kalbos istoriją, pravartu labiau atsižvelgti į raštų kal- 
bos raidą Lietuvos valstybėje (dabartinėje etnografinėje Lietuvoje), o ne 
už jos ribų. 

Lietuvių senųjų raštų kalba jau nemaža tyrinėta. Ją vienaip ar kitaip lie- 
tė, bent naudojosi jos duomenimis, beveik visi lietuvių kalbos tyrinėtojai, 
praktiškai visi baltistai. Pirmąjį apibendrinamąjį veikalą apie XVI -—- 
XVII a. lietuvių raštų kalbą dar 1877 m. parašė Adalbertas Becenbergeris 
(Bezzenberger A. Beitrūge zur Geschichte der litauischen Sprache 
auf Grund litauischer Texte des XVI und des XVII Jahrhunderts. Gėt- 

tingen, 1877). Tarybinėje lietuvių kalbotyroje senųjų rašių kalbos tyri- 
nėjimo pradininku laikytinas Jonas Kruopas. Tačiau daugiausia Sioje 
srityje nuveikė Jonas Palionis, kurio pagrindiniais veikalais („Lietuvių 
literatūrinė kalba XVI-XVII a.“, 1967 m. ir „Lietuvių literatūrinės 
kalbos istorija“, 1979 m.) šios knygos autorius daug pasinaudojo. Reikš- 
mingi taip pat bibliografo Vaclovo Biržiškos, senosios lietuvių literatūros 
istoriko Jurgio Lebedžio, kalbininko Petro Joniko ir daugelio kitų tyri- 
nėtojų darbai, kuriais irgi nemaža remtasi. Tačiau senųjų lietuvių raš- 
tų kalbos istorijoje dar tebėra daug „baltų dėmių“, todėl autoriui vietomis 
reikėjo kalbėti apytikriai arba pateikti smulkias detales, kurios padės 
ateities tyrinėtojams padaryti didesnių apibendrinimų. 

Autorius galėjo pasinaudoti tik ta literatūra, kuri pasirodė iki 1986 m. 
spalio 1 d. 

Nuoširdžiai dėkoju šio tomo recenzentams Vytautui Ambrazui ir Me- 
čislovui Jučui. 


RAŠTŲ KALBA PRŪSIJOS 
KUNIGAIKŠTYSTĖJE 


Kraštas ir Žmonės 


Po triuškinančio pralaimėjimo 1410 m. Žalgirio mūšyje Kryžiuočių 
ordino galybė pradėjo smukti. XV a. viduryje kryžiuočiai įsivėlė į ilgą 
Trylikos metų karą su Lenkija, kuri jį laimėjo. Pagal 1466 m. Torunės 
sutartį vakarinė Ordino valdų dalis su Marienburgo, Torunės, Elbin- 
go, Dancigo (Gdansko) ir kitais miestais buvo prijungta prie Lenkijos. 
Ordinui liko tik rytinė buvusių valdų dalis su centru Karaliaučiumi 
(dab. Kaliningradas). Negana to, Ordinas buvo priverstas tapti Lenkijos 
vasalu, nors tos priklausomybės visomis išgalėmis stengėsi atsikratyti. 
Feodalinę Kryžiuočių valstybę draskė ir vidiniai prieštaravimai tarp kry- 
žiuočių-riterių ir stambiųjų žemvaldžių bei pralobusių pirklių. Paraku 
šaunamo ginklo išradimas sumenkino riterių reikšmę. Ordino valstybė 
susidūrė su dideliais politiniais ir ekonominiais sunkumais. Reikėjo im- 
tis skubių, esminių reformų. 

Kryžiuočių valstybė buvo daugianacionalinė. Vokiečių kilmės Ordi- 
no nariai sudarė valdantįjį sluoksnį. Stambieji feodalai ir pralobę pirk- 
liai taip pat buvo daugiausia vokiečiai. Būta ir žemesnio luomo vo- 
kiečių kolonistų, miestų amatininkų ir žemdirbių, labiau privilegijuotų, 
palyginti su kitų tautų to paties luomo žmonėmis. Senųjų autochtonų 
prūsų iki XVI a. vidurio daugiausia išliko Semboje ir sumažėjusios 
valstybės vakarinėje dalyje. Prūsai ten paprastai sudarė žemiausią gy- 
ventojų sluoksnį, daugiausia buvo vokiečių valdomų dvarų baudžiau- 
ninkai. Tie iš jų, kurie siekė aukštesnės padėties, anksti suvokietėjo. Be 
prūsų, Sembos pusiasalyje, vadinamajame „Sūduvių kampe“, dar gyve- 
no kryžiuočių 1278— 1283 m. atkeltų sūduvių (priklausiusių jotvingių 
genčių junginiui) palikuonys. Valstybės šiaurės rytų dalyje, prie Kuršių 
marių, tebebuvo išlikę kažkiek kuršių. Jie ilgainiui sumišo su latviškai 
kalbančiais persikėlėliais, kurie, P. Einhorno „Historia Lettica“ 1649 m. 
liudijimu, buvo įsikūrę visu jūros pakraščiu iki pat Dancigo. Tačiau gau- 
siausią nevokiečių etninę grupę to meto Kryžiuočių valstybėje sudarė lie- 
tuviai. Jiė gyveno ne tik buvusioje Nadruvoje, Skalvoje, bet ir bent da- 
lyje Sembos, šiaurinėse Notangos ir Bartos srityse, taigi užėmė beveik 
pusę sumažėjusios Ordino teritorijos. Nurodyti tikslias lietuvių tada gy- 
vento ploto ribas dėl duomenų stokos nelengva, juoba kad tasai plotas, 
ypač jo vakariniai ir pietiniai pakraščiai, nebuvo kompaktiški ir stabi- 

lūs (daug kur lietuviai gyveno mišriai su kitais), be to, būta nemaža lie- 
tuviškų salų nelietuvių gyvenamoje teritorijoje. Visa tai, kaip ir lLietuviš- 
kų sričių etninė istorija, aptarta „Lietuvių kalbos istorijos“ II tome (p. 
29—40). Čia derėtų pridurti, kad XVI amžiuje lietuviai sudarė daugumą 
net to ploto miestuose. 

1. pav. Prūsijos kunigaikštystės lietuviai (XVII a.) 

Lietuvių gyvenamoms Ordino valdų dalims Lietuvos valstybė iš 
seno darė stiprią įtaką. Dar Mindaugas, vainikuodamasis Lietuvos ka- 
raliumi, diplomatiniais sumetimais 1253 m. Skalvą ir Nadruvą buvo pa- 
dovanojęs Livonijos ordinui. Tokio pat dovanojimo 1259 m. aktas, lai- 
komas Livonijos ordino klastote, rodo, kad anuomet vokiečiai šias sri- 
tis traktavo kaip Lietuvos dalį. Bet prijungti tų žemių prie Lietuvos ne- 
spėta: jas 1274—1283 m. užgrobė kryžiuočiai. Ir vėliau šiose žemėse 
Ordino valdžia dėl artimos kaimynystės su Lietuva buvo silpna. Vokie- 
čiai feodalai ir paprasti kolonistai į jas kėlėsi nenoriai. Lietuvių elemen- 
tas čia visur ne nyko, bet ilgainiui stiprėjo: jį papildė ne tik persikėlė- 
liai iš Lietuvos Didžiosios Kunigaikštystės, bet ir sulietuvėję prūsai, 

kuršiai, net šiek tiek vokiečių, lenkų. Formavosi savita lietuvių etninė 
grupė, vėliau gavusi lietūvininkų, Mažosios Lietuvos lietuvių, arba tiesiog 
vakarinių lietuvių vardą. Jie suvaidino labai svarbų vaidmenį lietuvių 
kultūros istorijoje. Čia, o ne Lietuvos Didžiojoje Kunigaikštystėje 
(= LDK) prasidėjo lietuvių raštija, pasirodė pirmoji lietuviška knyga 
(1547 m.), pirmoji lietuvių kalbos gramatika (1653 m.), buvo pirmą kar- 
tą išversta į lietuvių kalbą (J. Bretkūnas 1579 —— 1590 m.) ir išleista (aus 
torių kolektyvas 1735 m.) Biblija, ši žemė mums davė Kristijoną Donelai- 
tį, Fridrichą Kuršaitį ir daug kitų žymių žmonių. Jau XVI amžiuje čia 
pasirodė 22 lietuviškos knygos (LDK tik 8), ir nors XVII a. jų santykis 
kiek pakito LDK naudai (22, LDK 32), bet XVIII a. vėl aiškiai vyravo 
(243, LDK 167). Išleistųjų lietuvių knygų kalba gana gryna. Jose, o ne 
LDK leistose, apčiuopiame mūsų dabartinės bendrinės kalbos ištakas. 
Lietuvių kalba viešajame gyvenime Prūsijoje anuomet buvo daug pla- 
čiau įsigalėjusi negu LDK. Ją vartojo kai kurios įstaigos, buvo lietuviš- 
kų mokyklų, net valdžia leido įsakymus lietuvių kalba, bažnyčiose pa- 
mokslai buvo sakomi daugiausia lietuviškai. Didelė lietuvių parapija 
buvo pačioje valstybės sostinėje Karaliaučiuje. Iki pat XVIII a. pabai- 
gos lietuvių kultūra čia buvo daug intensyviau plėtojama negu LDK. o 
lietuvių mokyklų ir periodinių leidinių skaičiumi Mažoji Lietuva (šis 
kraštas) pralenkė Didžiąją Lietuvą dar ir visą XIX amžių. Čia, o ne Di- 
džiojoje Lietuvoje, pirmiausia ėmė bręsti lietuvių nacionalinė sąmonė. 

Be aptartų etninių grupių, ano meto Kryžiuočių valstybėje gyveno 
dar nemaža lenkų, atsikėlusių iš tankiai gyvenamų šiaurinių ir rytinių 
Lenkijos karalystės sričių, ypač Mozūrų krašto. Maždaug ties Girdavės 
(dab. Železnodorožnas) — Nordenburgo (Krylovas) — Geldžpės (Gal- 
dūpė? 1. Goldap) — Dtibininkų (Dubeninki) linija lenkų gyvenamos sri- 
tys ribojosi su lietuviška teritorija. Čia plačiu ruožu bažnyčiose buvo sa- 
komi lietuviški ir lenkiški pamokslai, šios kalbos intensyviai kontak- 
tavo. 


Reformacija, Kryžiuočių ordino panaikinimas 
ir Albrechto reformos 

Reformacijos sąjūdis, kurį idėjiškai parengė humanizmas, kilo Vokie- 
tijoje XVI a. pradžioje. Jį pradėjo Martynas Liuteris, vienuolis ir kuni- 
gas, Vitenbergo universiteto filosofijos ir teologijos profesorius. Jis savo 


viešomis tezėmis (1517 m.) ir kitais raštais griežtai pasisakė prieš popie- 


9 


žių, bažnyčios organizaciją ir kai kurias dogmas, pvz., šventųjų garbini- 
mą, kunigų celibatą, vienuolystę ir kt. Vietoj sufeodalėjusios viduramžių 
bažnyčios Liuteris siūlė atgaivinti ankstyvąją krikščionybę be sudėtin- 
gos hierarchijos, be puošnaus kulto, be feodalinės žemėvaldos. Tokia 
„pigi bažnyčia“ anuomet žavėjo plačiuosius Vokietijos sluoksnius. Nu- 
traukęs ryšius su katalikų bažnyčia, Liuteris iškėlė Biblijos reikšmę, ją 
paskelkė pagrindiniu krikščionių tikėjimo šaltiniu ir vėliau pats išvertė 
į vokiečių kalbą, siekdamas padaryti prieinamą plačiosioms masėms. 
Jis ir kiti reformacijos veikėjai didelį dėmesį skyrė liaudžiai suprantamos 
kalbos vartojimui tikybos praktikoje, vietoj lotynų į pamaldas stengėsi 
įvesti nacionalines kalbas. 

Reformacijos sąjūdžiui, iš esmės nukreiptam prieš feodalizmą, labai 
pritarė žemesnieji gyventojų sluoksniai. 1525 m. Vokietijoje kilo didelis 
valstiečių sukilimas, tačiau jo išsigandę Liuteris ir kiti reformacininkai 
padėjo feodalams nukreipti tą sąjūdį savo interesais. Reformacija iš pat 
pradžių susidomėjo pakrikusios Kryžiuočių valstybės vadovai. 

Tuo metu Ordino didžiuoju magistru buvo Albrechtas Hohencoler- 
nas (Hohenzollern). Kryžiuočiai, stengdamiesi išsivaduoti iš Lenkijos 
priklausomybės, paskutiniaisiais savo magistrais rinkdavo asmenis 
iš žymių Vokietijos kunigaikščių šeimų, net nesusijusius su Ordinu. Al- 
brechtas buvo Ansbacho markgrafo Fridricho ir Lietuvos didžiojo kuni- 
gaikščio bei Lenkijos karaliaus Žygimanto Senojo sesers (Kazimiero Jo- 
gailaičio dukters) sūnus. Išrinkimo metu jis Ordinui nepriklausė: iš kar- 
to gavo pasiūlymą įstoti į Ordiną ir tapti jo magistru (1512 m.). Bū- 
damas Kryžiuočių vadovu, visomis išgalėmis stengėsi atkurti buvusią 
Ordino galybę. Tai greit privedė prie karo su Lenkija (1519— 1521 m.), 
kuris baigėsi laikinomis paliaubomis. Pasinaudodamas jomis, Albrech- 
tas išvyko į Vokietiją ieškoti pagalbos. Tačiau greit įsitikino, kad ten jos 
negaus dėl reformacijos sukeltų vidaus nesutarimų. Pats linkdamas į 
reformacijos pusę, Vitenberge susitiko su Liuteriu, kuris smerkė vienuo- 
lynus, jų veiklą ir į kryžiuočius — vienuolių ir riterių hibridą — žiūrėjo 
nepalankiai. Liuteris patarė Albrechtui panaikinti Kryžiuočių ordiną ir 
savo valstybę paversti pasauline kunigaikštyste. Albrechtas, grįžęs į 
Prūsiją, nedelsdamas ėmė vykdyti Liuterio patarimus. Jo reformos di- 
desnio pasipriešinimo nesutiko, nes daugumas Ordino narių Albrechtą 
palaikė. Kartu buvo vedamos derybos su Lenkija dėl karo užbaigimo. 
1525 m. Krokuvos sutartimi Albrechtas sutiko likti Lenkijos vasalu, o 
Lenkija savo ruožtu sutiko pripažinti Ordino valstybės supasaulinimą. 
Tais pačiais metais kartu su dauguma Ordino narių (kiti pasitraukė į 

Vokietiją) Albrechtas oficialiai priėmė Liuterio tikėjimą ir pasiskelbė 
pasaulinės valstybės valdovu — hercogu, t. y. kunigaikščiu (valdantį 
kunigaikštį anuomet vokiečiai vadindavo hercogu). Kunigai buvo ra- 
ginami skelbti liuteronišką tikybą. Krašto santvarka ir toliau liko luo- 
minė. Buvę Ordino nariai ir aukštieji dvasininkai tapo svarbiausiais vals- 
tybės pareigūnais ir stambiais žemvaldžiais neretai tose pačiose srityse, 
kur ir anksčiau veikė. Ordinui priklausiusios žemės daugiausia perėjo 
į žemvaldžių vokiečių rankas. Valstiečių baudžiauninkų būklė dar pa- 
sunkėjo. Prasidėjusius varguomenės bruzdėjimus Albrechtas, Lenkijos 
padedamas, Žiauriai numalšino, sukilusių valstiečių vadus išžudė. 

Šalies padėtis, panaikinus Ordiną, buvo labai komplikuota ir sunki. 
Ankstesni Ordino globėjai — popiežius ir dalis katalikiškų valstybių — 
dabar tapo Albrechto priešais. Popiežius jį prakeikė, Vokietijos impera- 
torius pasmerkė. Silpstant ryšiams su Vokietija ir Vakarų Europa, teko 
ieškoti pagalbos Lenkijoje. Bet iš čia grėsė pavojus tapti paprasta Lenki- 
jos provincija. Tą pavojų mažino tikybų skirtumas ir pastangos suartėti 
su Lietuva, kurios ryšiai su Lenkija tada dar buvo silpni. Lietuvos feo- 
dalai, įvelti į karą su Maskva, neišnaudojo susidariusių palankių aplin- 
kybių išvaduoti vakarinių lietuvių gyvenamas žemes. Albrechtas stengėsi 
pasinaudoti esama situacija. Sukėlęs Lietuvoje reformaciją, jis būtų ga- 
lėjęs savo valstybę dar labiau susieti su Lietuva ir kartu nutolti nuo Len- 
kijos. Visa tai skatino jį kuo uoliausiai platinti reformaciją, globoti iš 
Lietuvos pabėgusius reformacijos šalininkus, remti protestantiškų kny- 
gų lietuvių kalba rengimą ir leidimą. 

Į nacionalines kalbas reformacininkai apskritai žiūrėjo labai palan- 
kiai. Lotynų kalbos išstūmimas iš religinio gyvenimo ir „dievo žodžio“ 
skelbimas tikinčiųjų kalba buvo vienas iš svarbiausių naujos religijos 
bruožų. Kryžiuočiai anksčiau vietinių kalbų visai nepripažino ir net 
tarnams drausdavo kalbėti prūsiškai, o Albrechtas suteikė plačias tei- 
ses gimtosioms kalboms. Ypač daug dėmesio jis skyrė lietuvių kalbai. 
Mat lietuviai jo politikoje reiškė ne tą patį kaip prūsai. Pastarieji buvo 
pavergti ir vokietinami, o didžioji lietuvių dalis (gyvenantys LDK) ne- 
buvo jo valdžioje. Ordino magistras, tapęs pasauliniu kunigaikščiu, 
siekė atlikti tai, ko padaryti neįstengė Ordinas: sujungti Prūsijos ir Li- 
vonijos teritorijas. Tarp jų įsiterpusią Žemaičių kunigaikštystę reikėjo 
paversti liuteroniška, kad labiau kryptų į Karaliaučių negu į Vilnių. 
Kadangi didysis Lietuvos kunigaikštis Žygimantas Augustas (Žygiman- 
to Senojo sūnus) buvo bevaikis, Albrechtas, kaip artimas giminaitis, 
turėjo teisę pretenduoti į jo įpėdinius, net į Lenkijos karalystės sostą- 

Visa tai jis galėjo pasiekti ne atstumdamas lietuvius, bet juos globoda- 
mas. Todėl buvo įsakyta Prūsijoje lietuviams bažnyčiose pamokslus sa- 
kyti lietuviškai. Parapijų klebonais imta skirti mokančius lietuvių kal- 
bą. Net vokiečiai kunigai buvo verčiami mokytis lietuviškai (kol išmoks, 
pamokslus turėjo sakyti per vertėjus). Lietuviškos pamaldos vyko dau- 
gelyje parapijų, kur tik gausiai gyveno lietuvių. Lietuvių kalba buvo 
įvesta net į kunigaikščio raštinę (joje buvo vokiškas ir lietuviškas sky- 
riai), imta lietuviškai skelbti valdžios įsakus bei potvarkius, ko nebuvo 
daroma pačioje Lietuvos valstybėje. Tarp tų potvarkių yra ir tokių, 
kurie buvo skirti ne liaudžiai, bet valdžios pareigūnams, o tai savo ruož- 
tu rodo, kad tarp ano meto pareigūnų provincijoje buvo lietuvių, nemo- 
kančių vokiškai. 

Daug dėmesio Albrechtas skyrė krašto švietimui. Kryžiuočių laikais 
mokslas buvo išimtinai feodalų privilegija. Dabar pradėta kurti liau- 
dies mokyklas. Jos buvo steigiamos prie bažnyčių. Mokyklas prižiūrėjo 
kunigai. Jose buvo stengiamasi mokiniams įskiepyti ištikimybę Liute- 
rio bažnyčiai ir jos aukščiausiam vadui Prūsijoje — kunigaikščiui. Tu- 
rimomis žiniomis, jau XVI a. pirmojoje pusėje veikė apie 20 lietuviš- 
kų mokyklų. 1542 m. Albrechtas įkūrė Karaliaučiuje vadinamąjį Par- 
tikuliarą (Studium particularum) — dalinę aukštąją mokyklą, kurios 
tikslas buvo rengti vietines kalbas mokančius reformatų dvasininkus. 
Į Partikuliarą buvo priimami ir miestiečių, net valstiečių vaikai. Įsteig- 
tos specialios stipendijos. Studijuoti buvo kviečiama ir iš Lietuvos bei 
Lenkijos. Pirmieji dėstytojai — lietuviai Abraomas Kulvietis ir Stanis- 
lovas Rapolionis irgi buvo pakviesti iš Lietuvos. Po dvejų metų, taigi 
1544 m., Partikuliaras pertvarkytas į Universitetą. Jame dirbo nemaža 
žymių mokslininkų. Albrechtas ragino feodalus siųsti į Karaliaučiaus 
universitetą jaunuolius, gebančius studijuoti. Paskirtos 24 stipendijos, iš 
jų 7 specialiai lietuviams ir 7 lenkams. 

Kylant krašto religiniam švietimui, imta atkakliai kovoti su senosios 
lietuvių tikybos liekanomis. Anksčiau Ordinas nesirūpino žemesnio 
sluoksnio žmonių tikybos reikalais. Daugumas prūsų valstiečių liko kaip 
buvę pagonys arba pusiau pagonys, nors oficialiai buvo laikomi krikš- 
čionimis. Baudžiauninkų neretai net specialiai nekrikštydavo, kad būtų 
parankiau juos versti šventadieniais dirbti. Ordino dvasininkai, nemo- 
kėdami vietinės kalbos, žinoma, negalėjo giliau įdiegti krikščionybės 
dogmų liaudžiai. Prasidėjus reformacijai, iš parapijų ėjo liūdnos žinios. 
Vizituojant nustatyta, jog lietuviai valstiečiai nelanko bažnyčios, nemo- 
ka poterių, atlieka senąsias apeigas ir pan. Antai iš 1549 m. Tilžės 

(dab. Sovetskas) ir Kaukėnų (dab. Jasnojė) parapijų klebono pranešimo 
matyti, jog ten tik vienas kitas valstietis bent kartą savo gyvenime yra 
priėmęs sakramentą, labai retas iš jų nors kiek nusimanė apie krikščio- 
nybės pagrindus, mokėjo maldas arba ką nors buvo girdėjęs apie tai. 
Jie buvę tiek prispausti baudžiavos ir savo ūkio darbų, jog visai neturėjo 
laiko rūpintis dvasiniais reikalais. „Malda man duonos neduos“ — tokį 
valstiečių pasiaiškinimą girdėdavo pareigūnai. Štai pora ištraukų iš 
Karaliaučiaus universiteto rektoriui Fridrichui Stafilui (Staphylus) pri- 
skiriamos lotyniškos pratarmės pirmajai lietuviškai knygai — Mažvydo 
katekizmui: „kokia nekultūringa ir tamsi, nepažįstanti jokio pamaldu- 
mo ir krikščionių religijos yra mūsų tauta, palyginti su kitomis tautomis, 
kaip maža rasi liaudyje tokių, kurie, jau nesakysiu, kad teisingai mokėtų 
visą katekizmo mokslą, bet kad įstengtų ištarti bent pirmąjį viešpaties 
maldos žodį ... daugelis dar ir dabar visų akivaizdoje atlieka stabmel- 
diškas apeigas ir viešai išpažįsta stabmeldystę: vieni medžius, upes, kiti 
žalčius, kiti dar ką kita garbina, šlovindami kaip dievus. Yra tokių, ku- 
rie Perkūnui daro įžadus; kai kurie dėl pasėlių garbina Laukosargą, 
dėl gyvulių — Žemėpatį. Tie, kurie linkę į piktus darbus, savo dievais 
išpažįsta aitvarus ir kaukus“ (M. Ročkos vertimas). Gausias pagonybės 
liekanas savo darbuose minėjo bei aprašė daugelis XVI- XVII a. ra- 
šytojų, pvz., istorikai bei etnografai K. Šiucas (Schuetz, miręs 1594 m.), 
K. Hartknochas (1644— 1687), T. Lepneris (1633 —1691), E. Vagneris 
(1621 m. veikale), M. Pretorijus (Prštorius, miręs 1707 m.), teisininkas 
ir diplomatas J. A. Brandas (Brand, 1647 — 1691) ir kt. Mini jas ir pir- 
mieji lietuvių autoriai (M. Mažvydas, J. Bretkūnas ir kt.). Iš visų tų 
rašytinių duomenų matyti, jog anuomet dar buvo išlikę nemaža įvairių 
senosios lietuvių religijos apeigų, bet ne pati religija. Tačiau ir apeigos 
jau dažnai buvo sumišusios su krikščionybės elementais. Antai M. Pre- 
torijaus liudijimu, gero javų derliaus buvo meldžiama šv. Jono dieną, 
pirmą kartą išgenant gyvulius buvo kreipiamasi į šv. Jurgį, gimus kūdi- 
kiui kai kur būdavo meldžiamasi į deivę Laimą, kitur — į krikščioniš- 
kąją Mariją ir pan. Kažkada buvę dievai dabar liaudies sąmonėje sumišo 
su krikščionybės įvaizdžiais, gavo krikščioniškų ypatybių, neretai virto 
tam tikromis mitologinėmis būtybėmis, panašiomis į laumes, raganas, 
milžinus, nykštukus. Senosios apeigos ar bent jų elementai tada dar te- 
belydėjo svarbiausius momentus lietuvio gyvenime: gimimą, vestuves, 
laidotuves ir kt. Tos apeigos buvo atliekamos pradedant ir baigiant dar- 
bus, pavyzdžiui, derliaus nuėmimą, grūdų kūlimą, malimą. Buvo prak- 
tikuojamos senovinės vaišės (sambariai) su nupylimais dievams ir jų 

palabinimais (pasveikinimais), atskirais atvejais tebebūta tam tikrų ri- 
tualinių šokių, dainų ir pan. 

Uoliausiu būdu platindami reformaciją, valdžia ir kunigai ėmėsi griež- 
tos kovos prieš pagonybės apraiškas. 1543 m. dekretu visi valstiečiai 
buvo įpareigoti šventadieniais lankyti bažnyčią ir klausyti pamokslų. 
Bažnyčiose įsakyta pastatyti specialius pakilesnius suolus, kuriuose su- 
sėdę vaitai galėtų stebėti, kas iš jų kaimų atėjo į bažnyčią ir kurių nėra. 
Nelankantys bažnyčios turį būti baudžiami iš pradžių pinigine bauda. 
Jeigu tai nepadėtų, tada šventoriuje arba pačioje bažnyčioje prie durų 
turįs būti įtaisytas stulpas su geležine apikakle neklaužadoms bausti. Ta- 
čiau, matyt, visos tos priemonės nedavė reikiamų rezultatų, nes dar ir 
XVII a. valdžiai teko leisti žiaurius įstatymus (1624 m.), grasinančius 
kūno ir net mirties bausmėmis už nusižengimą krikščionybei pagonišku 
elgesiu. Yra duomenų, kad nuošaliose vietose senosios apeigos vykdavo 
net iki pat XVIII amžiaus, pvz., Griekynės, arba Nuodėmių, ragu- 
vojė prie Juodkrantės. p 


Lietuvių raštijos ištakos 


Viena iš pagrindinių priemonių, kurios griebėsi valdžia platindama 
reformaciją, buvo spauda. Karaliaučiuje pirmoji spaustuvė (Hanso Vein- 
reicho) pradėjo veikti apie 1522 m. Šioje spaustuvėje buvo išspausdinta 
ir pirmoji lietuviška knyga, abu pirmieji prūsų katekizmai. Albrechto 
sostinė greit tapo svarbiu ano meto knygų leidybos bei apskritai kultūros 
centru Rytų Europoje ir suvaidino Žymų vaidmenį lietuvių ir net lenkų 
kultūros bei raštijos istorijoje. Antai 1545 — 1552 m. Karaliaučiuje len- 
kiškų protestantiškų knygų buvo išleista daugiau negu pačioje Lenkijoje. 

Lietuviai iki krikšto savo rašto greičiausiai nėra turėję. Bandymai 
įrodyti buvus tokį raštą (T. Čackis, T. Narbutas, J. Basanavičius ir kt.) 
negali būti laikomi įtikinamais. Lietuvoje rasti akmenys su iškaltais 
tam tikrais ženklais arba neturi nieko bendra su raštu, arba yra nelie- 
tuvių rašto paminklai. Simono Grunavo (Grunau) pateikta vadinamoji 
Videvuto vėliava su užrašu, kurį K. Jaunius, K. Būga ir kiti mokslinin- 
kai bandė perskaityti, laikytina falsifikatu. Matyt, senovėje lietuviai 
turėjo tik mnemotinių ženklų, pačių išgalvotų arba iš kitur gautų, ku- 
riuos vartojo įvairių daiktų nuosavybei pažymėti, patiems daiktams ar 
laikui skaičiuoti. Kitokio rašto jiems tada nė nereikėjo. Raštas buvo rei- 
kalingas tik valstybės kanceliarijai, ypač ryšiams su kitomis valstybėmis 

palaikyti. Tam reikalui buvo vartojama anuomet Europoje plačiai pa- 
plitusi lotynų kalba ir jos raštas (daugiausia ryšiams su Vakarų Europa ir 
Lenkija), Rytų Europoje įsigalėjusi kanceliarinė slavų kalba (ypač ry- 
šiams su Maskva palaikyti) ir kai kurios kitos rašto kalbos, aptartos 
„Lietuvių kalbos istorijos“ II tome (p. 111—144). Tomis kalbomis ra- 
šytuose dokumentuose pasitaiko ir lietuvių kalbos nuotrupų: atskirų 
žodžių, ypač dievų ir mitologinių būtybių vardų, asmenvardžių, vieto- 
vardžių, kai kurių bendrinių žodžių, trumpučių -frazių. Tos nuotrupos 
(glosos) užrašytos netiksliai, ne visos šiandien lengvai suprantamos. 
Nemažą tyrinėtojų susidomėjimą yra sukėlusi vadinamoji Kęstučio prie- 
saika. Ji užrašyta vengrų Dubnico kronikoje (Chronicon Dubnicense), 
kur aprašomi 1351 m. įvykiai. Tada susiruošusiam kariauti su Lietuva 
lenkų karaliui Kazimierui talkininkavo, be kitų, vengrų karalius Liudvi- 
kas. Bet šio vadovaujamos pajėgos nestojo į mūšį su Kęstučio kariuo- 
mene, 0 sudarė taikos sutartį. Kęstutis sutartį patvirtinęs priesaika ir 
pagoniškomis apeigomis. Kronikininkas rašo, jog Kęstutis liepęs atvesti 
žalą jautį ir pririšti tarp dviejų stulpų. Po to peiliu buvusi prakirsta jau- 
čio sprando gysla. Lietuviai tepę krauju rankas, veidą ir šaukę rogachina 
roznenachy gospanany, o tai esą reiškia „dieve, pažvelk į mus, mūsų 
širdis ir raguotį“. Kad čia lietuviški žodžiai kronikininko neatpažįstamai 
iškraipyti, kiekvienam aišku. Bandyta įvairiai juos perskaityti!. Supran- 
tama, toks rašto paminklas kalbos mokslui negali duoti naudos. 
Kaip ir daugelyje Europos šalių, į Lietuvą raštas atėjo su krikščionvbe. 
Po krikšto tuoj turėjo atsirasti ir šiek tiek religinių tekstų lietuvių kalba. 
Juk bažnytinėje praktikoje be poterių, maldų ir giesmių nebuvo įmano- 
ma išsiversti. Žmonės negalėjo visko atsiminti be jokių užrašų. Mokytų 
lietuvių, galėjusių tada parengti pirmuosius lietuviškus tekstus, buvo 
nemaža. Antai Prahos universitete jau 1401 m. bakalauro egzaminus 
laikė Kristupas iš Lietuvos, 1404 m. bakalauro, o 1408 m. magistro eg- 
zaminus laikė Motiejus iš Vilniaus. Krokuvos universitete 1402 m. stu- 
dijavo Martynas iš Vilniaus. Nuo Žalgirio mūšio iki Vytauto mirties 
Krokuvos universitete studijavo net 31 lietuvis. Jurgis Butrimas 1409 m. 
įsimatrikuliavo Leipcigo universitete. Greit lietuvių studentų atsirado 
Italijos, Prancūzijos ir kitų Vakarų šalių universitetuose, ypač daug nuo 
XVI a. pradžios. Vėliau pasirodžiusiose lietuviškose knygose, pirmiau- 
sia Martyno Mažvydo katekizme, aptinkama poterių ir šiaip maldų 
archaiškų formulių, tradicijos keliu perduotų iš anų laikų. Vis dėlto 


1 Naujausią A. Jovaišo bandymą ži. Literatūra ir menas. 1976. Spalio 10. 

bent iki XV a. pabaigos daug lietuviškų religinių tekstų būti negalėjo. 
Juk ir Lenkijoje, kur krikščionybė buvo priimta gerokai anksčiau, 
viduramžiais lenkiškų tekstų būta visai nedaug. 

Kai kurių XIX a. pirmosios pusės autorių (pvz., A. G. Krauzės, J. Foi- 
gto, P. Kepeno, J. Jaroševičiaus) tvirtinimas, kad apie 1228 m. (prieš 
Lietuvos krikštą!) Modenos vyskupas Vilhelmas iš Sabinos, popiežiaus 
legatas Prūsijoje, buvo išvertęs į lietuvių kalbą IV a. romėnų autoriaus 
Donato (Aelius Donatus) gramatiką, greičiausiai neturi pagrindo. Tokia 
gramatika (neva buvusi Vatikano bibliotekoje) iki šiol nesurasta, be to, 
XIII a. Europoje niekas gramatikų į nacionalines kalbas nevertė, o jeigu 
ir būtų buvusi tokia gramatika išversta, tai greičiau į prūsų negu į lietu- 
vių kalbą. Prasimanymu laikytinas ir T. Narbuto teigimas, kad 1533 m. 
Vilniuje buvusi išleista keturiomis kalbomis, tarp jų ir lietuvių, „Sielos 
kelionė į aną pasaulį“. Paaiškėjo, jog tokia knyga galėjo pasirodyti tik- 
tai 1742 m. Lvove. Taigi lietuvių raštijos pradžią reikia sieti su reforma- 
cija, o jos lopšiu laikyti Karaliaučių. Čia susidarė palankios sąlygos 
raštijai atsirasti, taigi čia lietuviška knyga pirmiausia išvydo pasaulį. 

Prūsijoje lietuvių raštija ne tik prasidėjo anksčiau negu LDK, bet ir 
tarpo skirtingomis sąlygomis. Čia reformacijos propagandos sumetimais 
beveik nuo pat pradžios imta kolektyviai rūpintis lietuviškų raštų pa- 
rengimu, tų raštų kalbos tvarkymu. Tuo tikslu buvo sudaromos net spe- 
cialios komisijos iš gerai lietuvių kalbą mokančių pastorių, kurie reda- 
guodavo raštus, vienodindavo tų raštų kalbą. Tokias komisijas tvirtin- 
davo valdžia, kuri atidžiai sekdavo lietuviškų raštų rengimo darbą, pa- 
rūpindavo tam reikalui lėšų. Nieko panašaus nebuvo LDK, kur lietuviš- 
kų raštų rengimas priklausė nuo atskirų asmenų iniciatyvos, niekieno 
arba beveik niekieno nebuvo remiamas. Prūsijos kunigaikštystėje gana 
anksti pasirodė geros aniems laikams Danieliaus Kleino gramatikos, 
kuriose buvo kodifikuotos ten vartojamos lietuvių raštų kalbos normos. 
LDK tokios raštų kalbos vienybės XVI — XVII a. nebuvo: čia formavosi 
du skirtingi rašomosios kalbos variantai. Kad greitai nusistovėjo vie- 
ninga raštų kalba, turėjo reikšmės ir tai, kad lietuvių kalbos plotas 
Prūsijoje buvo nedidelis ir tarmiškai ne taip susiskaldęs kaip LDK. 

Reformacija sudarė sąlygas ne tik atsirasti lietuviškai raštijai, bet ir 
Prūsijos lietuviams atsiskirti nuo savo bendrataučių, gyvenančių Lie- 
tuvos valstybėje. Protestantizmas Prūsijos lietuvius orientavo laikytis 
atokiau nuo Lietuvos katalikų. Ilgainiui Lietuvos valstybei — ir Žemai- 
čių kraštui — išlikus katalikiškai, religinis skirtumas tapo pagrindiniu 
barjeru, perskyrusiu abi lietuvių tautos dalis. 

2 pav. Prūsijos lietuvių raštijos kūrėjai: Beselmanas J. /0, 11, Bylaukis J. 23, 26, 
Blotnas M. /, 33, Blotnas Z. vyr. 1, 10, Blotnas Z. jaun. 10, 12, 9, 10, Bretkū- 
nas J. 34, 22, 13, 22, Cintijus K. 4, 7, Dycelijus E. 29, 28, 36, Fojerštokas V. /0, 
26, 27, Gaidys D. 17, Gaidys M. 6, 5, Gedkantas J. 2/, 12, 11, Gedkantas T. 
21, Hopneris J. 1/, 21, 27, Hurtelijus J. /1, Jomantas A. 18, 1/, Kaizeris J. A. 
7, Kleikys P. 1, 27, Kleinas D. /0, Kleinas J. 10, 29, Kulvietis A. 22, Lėmanas J. 
3, I, Liudemanas V. J. 35, 28, Marcijanas—Musa S. 16, Martinis V. I, 4, Ma- 
salskis F. 2, Mažvydas M. 22, 11, Musa J. 20, Perkūnas J. 30, 36, Pretorijus F. 
10, 14, Pretorijus M. /, 28, Rapolionis S. 22, Rėza J. 10, 37, 22, Rikovijus J. 
25, 24, 23, Rodūnioniai A. vyr. ir jaun. 8, Sapūnas K. 32, Sapūnas M. 38, 39, 
19, 33, Siautila M. 5, Šteinas K. 32, 18, 27, Šulcas T. 23, 28, 30, 29, Šusteris F. Z. 
22, 15, Švoba M. 27, 36, Vaišnoras S. 11, Velveris P. /8, 10, Vilentas B. 22, 
Zengštokas L. 4, 5, 1, 22; a — žemaičių tarmės riba (pagal afrikatas), b — vakarų 
aukštaičių šiaurinės ir pietinės patarmių riba, c — Prūsijos siena 

Karaliaučiaus universitete nuo pat jo įkūrimo buvo nemaža studentų, 
mokėjusių lietuvių kalbą. Kasmet čia jų vis daugėjo. Albrechtas intensy- 


viai ieškojo LDK mokytų žmonių, kvietėsi juos pas save, nebaigusiems 

studijas parūpindavo stipendijų. Jie galėjo ir turėjo išversti į lietuvių 
kalbą pačias reikalingiausias giesmes, psalmes ir kitus religinius tekstus, 
be kurių sunku būtų buvę įtvirtinti reformaciją Prūsijoje, juo labiau ją 
perkelti į LDK. Ypač aktyviai šioje srityje reiškėsi garsūs Karaliaučiaus 
universiteto profesoriai lietuviai: Abraomas Kulvietis ir Stanislovas 
Rapolionis. Su jais pravartu iš arčiau susipažinti. 

Abraomas Kulvičtis laikytinas pirmuoju labai išsilavinusiu lie- 
tuviu, pasisėmusiu kultūros svetur ir ėmusiu ją skleisti savo tėvynėje. 
Jis buvo ano meto Europos garso mokslininkas humanistas. Gimė apie 
1510 m. Kulvoje (iš čia jo pavardė), netoli Jonavos. Kilęs iš senos lie- 
tuvių bajorų giminės. 1528 — 1537 m. studijavo Krokuvos, Liuveno, Vi- 
tenbergo, Leipcigo universitetuose. Klausė Martyno Liuterio, Filypo 
Melanchtono ir kitų žymių reformacininkų paskaitų. 1537 m. Sienos uni- 
versitete (Italijoje) gavo teisės mokslų daktaro laipsnį. 1538 m. grįžo į 
LDK. Kaip mokyčiausias žmogus to meto Lietuvoje, didikų Gostautų 
(Goštautų) ir karalienės Bonos (Žygimanto Senojo žmonos) remiamas, 
1539 m. Vilniuje įsteigė aukštes- 
niąją mokyklą, kuri turėjo Iruošti 
jaunimą studijoms užsienio uni- 


versitetuose. Joje buvo moko- 
ma, suprantama, lotyniškai. Mo- 


kėsi 60 feodalinės aukštuomenės 
jaunuolių. Už reformacijos idėjų 
skleidimą Vilniaus vyskupo per- 
sekiojamas, 1542 m. Kulvietis 
turėjo nutraukti savo mokyklos 
darbą ir išvyko į Karaliaučių. 
Kunigaikštis Albrechtas paskyrė 
jį savo patarėju. Tačiau Kulvie- 
tis troško dirbti savo krašte ir, 
Albrechto skiriamas vadovauti 
Partikuliarui, rašė karalienei Bo- 
nai (viešas laiškas buvo paske!b- 
tas 1543 m., čia pateikiamas B. 

Iki Kazlausko vertimas iš lotynų 
3 pav. Abraomas Kulvietis (K. Bogdano kalbos): „Yra daug Jūsų Dide- 
svies poiačias) nybės pavaldinių lietuvių, labai 
išsimokslinusių, kurie galėtų būti naudingi valstybei. Bet, mano likimo 
įbauginti, jie apsigyveno Vokietijoje. Kai kuriuos jų priglobė šviesiau- 


“744. 4 

sias Prūsijos hercogas, kai kuriuos kiti kunigaikščiai. Šviesiausias herco- 
gas, nesigailėdamas didelių išlaidų, įsteigė puikią mokyklą, iš visur pri- 
sikvietė mokytų vyrų; profesoriams kasmet išmoka tūkstančius flore- 
nų; daugeliui neturtingų mokinių duoda nemokamą išlaikymą. Jis nori 
mane paskirti šios mokyklos rektoriumi. Todėl, jeigu Jūsų Didenybės 
viešpatystėje man nebus vietos, šį skyrimą priimsiu. Bet, Maloniausio- 
ji Ponia, skaudu, kaip Dievą myliu, mums visiems, kad, trokšdami dirb- 
ti saviesiems, dabar dirbame svetimiesiems“. Įsteigus Karaliaučiaus 
universitetą, Kulvietis ėmė jame profesoriauti, dėstė graikų ir hebrajų 
kalbas. Susilpnėjus reformatų persekiojimui, 1545 m. parvyko į Lietuvą. 
Vilniuje sakė pamokslus šv. Onos bažnyčioje ir diskutavo su katalikais. 
Mirė Kulvoje 1545 m. birželio 6 d., atrodo, džiova. Taigi Kulvietis bu- 
vo pirmasis lietuvis inteligentas, pakirstas didžiojo lietuvių raštijos dar- 
buotojų priešo — džiovos. Nuo jos mirė daug žymių žmonių: K. Sirvy- 
das, S. Stanevičius, V. Kudirka, P. Vaičaitis, J. Biliūnas, P. Višinskis... 
Kulviečiui pagerbti Karaliaučiaus katedroje buvo prikalta paminklinė 
lenta. Išlikęs Kulviečio bibliotekos sąrašas rodo jį buvus didelį eru- 
ditą, turėjusį žymiausių antikos ir to meto autorių veikalus. 
Kulvietis — vienas iš pirmųjų lietuvių reformatų, rašiusių lietuviš- 
kai. Jis išvertė į lietuvių kalbą kažkiek giesmių ir psalmių. Amžininkų 
liudijimu, gulėdamas mirties patale prašęs susirinkusių kaimynų (bajorų) 
giedoti lietuviškai savo išverstas giesmes. Jo rankraštiniu rinkiniu pasi- 
naudojo Mažvydas, tačiau tik prie vienos giesmės 1570 m. giesmyne 
nurodė, kad versta Kulviečio. Taigi Kulvietis buvo vienas iš svarbiau- 
sių asmenų, parengusių dirvą pirmajai lietuviškai knygai atsirasti. 
Stanislovas Rapoliėnis — antrasis Europos garso humanistas 
lietuvis — gimė XV a. pabaigoje (pagal J. Lebionką apie 1500 m.) piet- 
ryčių Lietuvoje, netoli Eišiškių. Kilęs iš smulkių vietinių bajorų. Tada 
Eišiškių valsčius buvo ištisai lietuviškas. Pavardė patroniminės kilmės: 
Rapolidnis "Rapolo sūnus ar bent Rapolo šeimynai priklausantis asmuo". 
Dokumentuose vartojamos suslavintos (Rafatowicz, Rafailowicz, plg. 
Pagau.1 'Rapolas') arba sulotynintos (Rapagelanus, vadinamas ir Sta- 
nislaus Lituanus) formos. Kai kas spėja, kad Rapolionis buvo Kulviečio 
giminaitis (amžiumi, matyt, vyresnis), bet tokiam spėjimui neturime įro- 
dymų. Manoma, Rapolionis buvo Vilniaus pranciškonų vienuolis, vė- 
liau metęs vienuolyną ir vertęsis didikų vaikų mokymu. Veikiausiai jau 
tada linko į reformaciją. Apie 1528 m. galėjo patekti pas reformatų glo- 
bėją Žemaičių didiką Joną Bilevičių (Biliūną), tyrinėtojų spėjimu, šio 
pavestas Viduklėje rengęs būrelį jaunimo studijoms universitete. Atrodo, 

nuo 1528 m. su savo mokiniais įstojo į Krokuvos universitetą. Jį baigė 
bakalauro laipsniu. Iki 1542 m. greičiausiai vertėsi mokydamas feodali- 
nę jaunuomenę. Spėjama, kad yra dėstęs Kulviečio įsteigtoje mokykloje. 
1542—1544 m. studijavo Vitenbergo universitete kaip kunigaikščio 
Albrechto stipendininkas. Universitetą baigė teologijos daktaro laips- 
niu, esant fakulteto dekanui M. Liuteriui. Rapolionis buvo didelis eru- 
ditas, gerai mokėjo lotynų, graikų, hebrajų, lenkų kalbas, tačiau sakėsi 
vokiškai nemokėjęs. Kunigaikščio Albrechto pakviestas, atvyko į Kara- 
liaučių tada, kai Partikuliaras buvo pertvarkomas į universitetą. Laiko- 
mas vienu iš Karaliaučiaus universiteto steigėjų ir žymiausiųjų jo pro- 
fesorių. Rapolioniui buvo pavesta svarbiausia — protestantų teologi- 
jos — katedra. Jis žavėjo klausytojus nepaprastu iškalbumu, nors pats 
buvo neišvaizdus, mažo ūgio kuprotas žmogus. Kunigaikštis Albrechtas 
Rapolionį didžiai vertino, laikė 
geriausiu universiteto profesoriu- 
mi ir lankė jo lotyniškai skaito- 
mas paskaitas. Rapolionis vedė 
kunigaikščio asmeninio gydyto- 
jo, artimo Liuterio draugo Bazi- 
lijaus Aksto dukterį. Vestuvės iš- 
kėlė pats kunigaikštis. Tačiau 
netikėtai susirgęs, Rapolionis mi- 
rė (nuo apopleksijos?) 1545 m. 
gegužės 13 d. Jo mirtis sukrėtė 
visą Karaliaučių, buvo sutikta 
kaip didelis reformacijos šalinin- 
kų nuostolis. Pats kunigaikštis 
dalyvavo laidotuvėse ir įsakė pa- 
laidoti Karaliaučiaus katedroje, 
garbingoje vietoje šalia savo šei- 
mos kapo. Ant paminklo buvo 
4 pav. Stanislovas Rapolionis (K. Bog- iškalti žodžiai: „Čia guli didis 
dano skulptūrinis portretas) vyras, lietuvių tautos garbė...“. 

Rapolionis, kaip ir Kulvietis, parengė dirvą Mažvydui. Jis anksti pra- 
dėjo lietuviškai rašyti. Vertė į lietuvių kalbą giesmes, kuriomis vėliau pa- 
sinaudojo Mažvydas. Tik prie vienos iš jų, paskelbtos 1570 m. giesmyne, 
pažymėta, jog vertęs Rapolionis. Yra duomenų, kad jis buvo pradėjęs 

versti į lietuvių kalbą Bibliją. Globojo universitete studijuojančius lie- 

tuvius. Prisidėjo ir prie lenkų literatūros leidimo Karaliaučiuje. 
Kulviečio ir Rapolionio veikla sudarė sąlygas bei tinkamą atmosfe- 

rą Martynui Mažvydui — pirmosios lietuviškos knygos parengėjui. 


Martynas Mažvydas 


Broliai seserys, imkit mane ir skaitykit 
Ir tatai skaitydami permanykit. 


Martyno Mažvydo kilmė. Pirmosios lietuviškos knygos paren- 
gėjas save vadino Martynas Mažvydas Vaitkūnas, t. y. Martynas iš Maž- 
vydų giminės, Vaitkaus sūnus. Mūžvydas — senovinis dvikamienis lie- 
tuvių asmenvardis, plg. Maž-rimas, Maž-vilas (: mūžas) ir Daūg-vydas, 
Rim-vydas, Sir-vydas (: iš-vydau, išvysti). Tėvo vardas Vaitkus yra trum- 
pinys iš Vaitiekus, kuris savo ruožtu kilo iš lenkų Wojciech. Tai lenkų 
vartota Alberto vardo forma. Viename kunigaikščio Albrechto laiške 
Mažvydas ir vadinamas lotyniškai Martinus Albertides Mossvidius. 
Jau vien tai mus orientuoja į LDK, nes Prūsijoje Mažvydo tėvavardis 
būtų ne Vaitkūnas, bet Albertaitis, Albertūnas ar pan. Kad Mažvydas 
kilo ne iš Prūsijos, bet atvyko iš LDK, negali būti abejonių. Tai rodo ne 
tik rašytiniai duomenys (kunigaikštis Albrechtas jį pasikvietė), bet ir, 
svarbiausia, jo paties raštų kalba. Ji yra perdėm žemaitiška. Atlikus 
detalią dialektologinę analizę (Baltistica, t. 13 (2), p. 358—371), nusta- 
tyta, kad Mažvydo gimtoji šnekta buvo kažkur pietų žemaičių tarmės 
plote, greičiausiai apie Žemaičių Naumiestį, Gardamą, Švėkšną (dides- 
nė tikimybė) arba Kvėdarną, Laukuvą, Varnius (mažesnė tikimybė). 
XVI a. dokumentuose aptikta Mažvydų, gyvenusių pietų Žemaičių 
plote. Pagaliau anuomet vakarinė ir šiaurinė žemaičių dalys dar tebe- 
buvo retai apgyventa dykra, beveik be bažnyčių, jau vien dėl to sunku 
patikėti, kad iš ten Mažvydas būtų kilęs. Baltramiejus Vilentas savo 
„Evangelijų bei epistolų“ (1579 m.) įžangoje Mažvydą vadina lotyniškai 
frater patruelis, t. y. pusbroliu iš tėvo pusės. Greičiausiai Mažvydas bu- 
vo Vilento tėvo sesers sūnus. Taip manyti turime ne tik dėl skirtingo 


2 Plačiau apie Rapolionį žr. Stanislovas Rapolionis (Ser. „Lietuvos mokslo 
paminklai“). Sudarė Ulčinaitė E. ir Tumelis J. V.: Mokslas, 1986. 

abiejų giminių pavadinimo (jeigu tėvai būtų broliai, greičiausiai vadin- 
tųsi vienodai), bet ir nevienodo socialinio traktavimo: Vilentas laikomas 
bajorų kilmės žmogumi, o Mažvydo bajorystė niekur neminima. Matyt, 
bajorų kilmės Vilento tėvo sesuo ištekėjo už nebajoro (galbūt miestelė- 
no) žemaičio Mažvydo. Gyveno nepasiturimai, nes Mažvydas, stodamas 
į Karaliaučiaus universitetą, įmokėjo patį mažiausią vieno grašio mokestį 
(kiti mokėjo net po 10 grašių). Kada Mažvydas gimė, nežinome. Spėja- 
ma, kad apie 1520 m. 

Ankstyvieji biografiniai duomenys. Kunigaikščio Albrechto 
1546 m. birželio 8 d. kvietime atvykti į Karaliaučių Mažvydas vadinamas 
„garbingu ir išmokslintu“ (honeste et erudite). Tada jis jau turėjo gerai 
mokėti lotynų kalbą, išmanyti teologiją. Universitetą baigė greit, per 
pusantrų metų. Visi šie faktai rodo, kad, prieš atvykdamas į Karaliau- 
čių, Mažvydas turėjo būti kažkur studijavęs. Yra duomenų, kad 1539 — 
1542 m. jis dėstė Abraomo Kulviečio įsteigtoje mokykloje Vilniuje. 
Šią uždarius, matyt, buvo vyskupo persekiojamas ir net kalinamas, nes 
vėliau save vadino protestantų „pirmuoju kankiniu“. Pasitraukusį iš 
Vilniaus Mažvydą greičiausiai globojo Žemaičių seniūnas Jonas Bile- 
vičius, didelis reformacijos šalininkas. Spėjama, kad kurį laiką galėjo 
gyventi pas Kulviečio motiną netoli Ariogalos. Matyt, čia kažkur Bile- 
vičiaus iniciatyva buvo rengiami jaunuoliai stoti į Karaliaučiaus univer- 
sitetą. Tarp jų turėjo būti ir Mažvydas. Gal jis buvo vienas iš tų penkių 
Jaunuolių, paruoštų studijoms, kuriuos mini vyskupas Paulius Speratas 
1545 m. gegužės 1 d. laiškuose Kulviečiui ir Rapolioniui. Po metų kuni- 
gaikštis Albrechtas, lankydamasis Vilniuje, kreipėsi į Bilevičių (1546 m. 
gegužės 8 d. laišku), prašydamas parūpinti lietuviškai mokančių išsila- 
vinusių Žmonių, kurie galėtų užimti protestantų kunigų vietas Prūsijo- 
je. Tada Vilniuje kunigaikštis pats galėjo susitikti su Mažvydu, nes ly- 
giai po mėnesio (1546 m. birželio 8 d.) jau iš Karaliaučiaus rašytame kvie- 
time atvykti Albrechtas į Mažvydą kreipėsi kaip į pažįstamą žmogų, o 
ne svetimą. Kunigaikščio kviečiamas, Mažvydas nuvyko į Karaliaučių. 
Čia 1546 m. rugpjūčio 1 d. stojo į universitetą kaip kunigaikščio stipen- 
dininkas. Sprendžiant iš laiškų universiteto rektoriui ir kunigaikščiui 
Albrechtui, studijuodamas gyveno gana skurdžiai. 

Pirmoji lietuviška knyga. Tai didžiausias Mažvydo nuopelnas 
lietuvių tautai. Knyga pasirodė dar Mažvydui tebestudijuojant. Jai su- 
daryti jis panaudojo ne tik savo, bet ir kitų autorių lietuviškus tekstus, 
greičiausiai atsivežtus iš LDK. Įtikima, kad tokią knygą Kulvietis ir 
Rapolionis galbūt buvo pradėję rengti Karaliaučiuje, taigi darbas bent 

iš dalies galėjo būti kolektyvinis. 
Vilniuje Mažvydas jo išleisti ne- 
būtų galėjęs jau vien todėl, kad 
ten tuo metu nebuvo spaustuvės, 
be to, dėl protestantų persekioji- 
mo. Galbūt, išvykdamas iš LDK, 
Mažvydas žinojo, kad Karaliau- 
čiuje norima leisti lietuvišką ka- 
tekizmą ir kad jam teks tą darbą 
atlikti. 

Sudaryti tokį leidinį anuomet 
buvo sunku. Reikėjo nemaža 
mokslo ir literatūrinių sugebėji- 
mų. Juk teko atrinkti iš įvairių 
katekizmų tai, kas svarbiausia, 
neturint jokio lietuviško pavyz- 
džio ir aiškesnių tradicijų. Todėl 
Mažvydas turėjo būti jau anks- 
čiau kažkur įgijęs panašaus dar- 
bo įzūdžių. Galbūt jis vertė ar 
perrašinėjo tekstus, kai dirbo pro- 
testantų propagandos darbą Vil- 
niuje. Kitaip per trumpą laiką 
vargu ar būtų galėjęs parengti 
toki leidinį, nors Karaliaučiuje šiam darbui atmosfera buvo labai pa- 
lanki. Čia tada buvo leidžiami katekizmai vokiečių, lenkų ir kitomis 
kalbomis. 1545 m. išėjo net du prūsiško katekizmo leidimai. Matyt, dar 
pries Mažvydui atvykstant, brendo reikalas parūpinti lietuvišką kate- 
kizmą. Mažvydas kunigaikščio Albrechto pavedimu bei lėšomis ir ėmė- 
si šio darbo. 

Feodalizmo sąlygomis, kai mokslo neskyrė nuo religijos, katekizmas 
buvo pagrindinė krikščionio knyga, kurioje trumpai išdėstyti krikščio- 
nių mokymo ir dorovės pagrindai. Jis neretai atstodavo ir vadovėlį, iš 
jo mokydavosi skaityti, rašyti. Mažvydo katekizmas buvo skiriamas ku- 
nigams ir išsilavinusiems aukštesniųjų visuomenės sluoksnių Žmonėms, 
kad jie mokytų tamsią ir beraštę liaudį religinių dogmų, šviestų ją. Tai 
akcentuojama leidinio pratarmėse. Skyrimą mokytiems žmonėms rodo 
ir lotyniškos santrumpos (pvz., cap. — capitulum "knygos skirsnis", 
v. — vide "žiūrėk", S. — sanctus "šventas'), vartojamos lietuviškame 

5 pav. Martynas Mažvydas (K. Bogdano 
skulptūrinis portretas) 


tekste. Turėta galvoje ne tiek Prūsijos, kiek LDK gyventojai lietuviai. 
Todėl šiame katekizme nėra vokiško teksto, kaip pirmuosiuose prūsų, 
latvių ir estų katekizmuose. 

Pirmosios lietuviškos knygos antraštė tokia: „CATECHISMVSA 
PRA/fty Szadei, Makflas (kaitima rafchta yr giefmes del krikfezianiftes 
bei del berneliu iaunu nauiey fugulditas KARALIAVC ZVI VIII dena 
Menefes Saujia, Metu vBgimima Diewa M. D. XLVII. Soli Deo gloria“. 
Ją reikia skaityti taip: „Katekizmusa prasti žūdei, makslas skaityma raš- 
ta ir giesmes del krikšči(jjanystes bei del berneliu jaunų naujai suguldy- 
tas Karaliaučiuj 8 diena mėneses (gali būti ir: mėnesies) sausia metu 
užgimima dieva 1547 (toliau lotyniškai Soli Deo gloria — Tebūnie Die- 
vui garbė)“. Pažodinis vertimas dabartine kalba: „Katekizmo (gali būti 
ir katekizmas) prasti žodžiai, mokslas skaitymo rašto ir giesmės dėl 
krikščionystės bei dėl vaikelių jaunų naujai sukurtos. Karaliaučiuje, 
8 dieną mėnesio sausio, metų užgimimo Dievo 1547“. Kadangi senuo- 
siuose raštuose sausiu dažnai vadinamas gruodžio mėnuo, be to, Maž- 
vydas, sudarydamas leidinį, yra 
pasinaudojęs tų pačių metų rug- 
pjūčio mėnesį pasirodžiusiu Jono 
Sekliuojano katekizmo nauju 
leidimu, tai pirmosios lietuviš- 
kos knygos antraštėje nurodytą 
sausio mėnesį tyrinėtojai linkę su- 
prasti kaip gruodį. Knyga turėjo 
būti atiduota į spaustuvę ir pra- 
dėta spausdinti gerokai anksčiau ,, 
dar metų pradžioje. Mažvydas 
galėjo pasinaudoti ir Karaliau- 
čiuje leidžiamo J. Sekliucjano ka- 
tekizmo rankraščiu. Be to, Maž- 
vydo katekizme įdėtoje Jurgio 
Zablockio giesmėje linkima svei- 
| katos ir susilaukti šeimos „kuni- 
21 gei“ ir „kunigaikštei“, (t. y. pir- 
knygos ti majai Albrechto žmonai Dorotė- 

jai, kuri mirė tų pačių metų ba- 
landžio 11 d. Suprantama, linkėti sveikatos po mirties nedera. Taigi grei- 
čiausiai katekizmas buvo spausdinamas anksčiau, o jo antraštėje dėl 





pav. Pirmosios lietuviškos 
tulinis lapas 

neaiškių priežasčių pažymėta vėlesnė data. Panašių faktų spaustuvinin- 
ko H. Veinreicho darbo praktikoje yra konstatuota ir daugiau. 

Knyga nedidelė, 79 mažo formato (18 x 11 cm) puslapių. Jie nenume- 
ruoti, tik spaudos lankai sužymėti raidėmis, o kiekvieno lanko keli pir- 
mieji puslapiai — romėniškais skaitmenimis. Šriftas gotikinio stiliaus 
(vadinamasis gotiškas, švabachas), tik antraštėse pasitaiko antikvos ei- 
lučių, o lotyniškas tekstas išspausdintas humanistiniu kursyvu. Spaudos 
technika netobula. Lietuviško teksto gotikinės raidės dažnai nevienodos, 
ne visur aiškiai atspaustos, pasitaiko suliejimų. H. Veinreicho spaustuvė 
techniškai buvo prasta, nepakankamai aprūpinta šriftais, pristigusi vie- 
no kurio, keisdavo kitu. Knygos tiražas nežinomas, galėjo būti išspaus- 
dinta apie 200— 300 egzempliorių. 

Kas knygos autorius, nenurodyta. Kad tai Mažvydas, iki 1938 m. buvo 
sprendžiama iš Vilento „Evangelijų bei epistolų“ lotyniškos prakalbos 
žodžių (pateikiamas M. Ročkos vertimas): „Tarp daugelio ... kunigaikš- 
čio Albrechto atmintinų darbų nepaskutinėje vietoje yra tas, kad jis pir- 
mas išleido įsakymą savo valdžioje esančiose žemėse rašyti, mokyti bei 
spaudą platinti lietuvių kalba... Tam reikalui jisai pasinaudojo pastan- 
gomiš vieno vyro, kurį jis pasirūpino savo lėšomis tinkamai išmokslinti, 
būtent Martyno Mažvydo... Tat šitas vyras pirmasis parodė būdą rašyti 
savo tėvų kalba ir išspausdino reikalingą besimokantiems katekizmo 
pradžiamokslį bei šventų giesmių“. Šį Vilento liudijimą neginčijamai pa- 
tvirtino 1938 m. atrastas akrostichas. Pasirodo, Mažvydas save įrašė 
katekizmo eiliuotoje lietuviškoje pratarmėje: jos 3— 19 eilučių pirmosios 
raidės sudaro Martinus Masvidius. Šį akrostichą (anuomet madingą pa- 
sirašymo manierą) atsitiktinai surado lenkų kalbininkas J. Safarevičius. 

Mažvydo katekizmas buvo universali knyga, atstojanti bent keletą 
knygų. Palyginti su pirmosiomis latvių ir estų knygomis, mūsiškės turi- 
nys daug įvairesnis. Ją sudaro tokios dalys: 

Titulinio lapo antroje pusėje yra lotyniškas ketureilis „Ad Magnum 
Ducatum Lituaniae“ („Didžiajai Lietuvos Kunigaikštystei“), sukurtas 
greičiausiai paties Mažvydo. Jame „garsioji Lietuva“ raginama gryna 
širdimi priimti dievo žodį, atseit protestantizmą. 

Toliau įdėta penkių puslapių (p. 3— 7) lotyniška pratarmė „Pastori- 
bus et ministris ecclesiarum in Lituania gratiam et pacem“ („Bažnyčių 
Lietuvoje ganytojams ir tarnams malonė ir ramybė“), kurią Jonas Ma- 
leckis laiške vyskupui Povilui Speratui priskyrė Karaliaučiaus universite- 
to rektoriui Fridrichui Stafilui, ilgai gyvenusiam Kaune ir mokėjusiam 
lietuvių kalbą. Tačiau joje kalbama Mažvydo vardu, lietuvių kalba lai- 

koma sava, todėl Stafilas, kurio pareigos buvo rūpintis knygų leidyba, 
galėjo tą pratarmę tik peržiūrėti bei aprobuoti, nebūtinai pats ją parašyti. 
Pratarmėje kritikuojami katalikai, kad nesirūpina skelbti religines dog- 
mas vietine kalba, smerkiamos pagonybės liekanos liaudyje, pabaigoj 
žadama „mūsų lietuvių kalba“ išleisti didesnę ir geresnę knygą. 

Po lotyniškos pratarmės eina bemaž penkių puslapių (p. 8— 12) eiliuo- 
ta lietuviška pratarmė „Knygeles pačias byla lietuvinykump ir žemai- 
čiump“, t. y. „Knygelės (= ši knyga) pačios byloja į lietuvius ir žemai- 
čius“. Ją tikrai parašė Mažvydas, save įamžinęs minėtame akrostiche. 
Tai pirmas spausdintas originalus lietuviškas eilėraštis. Pradžioje skai- 
tome prasmingą „knygelių“ kreipimąsi į skaitytojus (citatos kalba pri- 
artinta prie dabartinės): „Broliai seserys, imkit mane ir skaitykit...“. 
Po to reiškiamas džiaugsmas, kad pagaliau turime lietuvių kalba spaus- 
dintą žodį: „Jau nū(nai) ko tėvai niekada neregėjo, Nū(nai) šitai vis(a) 
jūsump atėjo“. Raginama knygelę nuolat skaityti. Sielojamasi, kad lie- 
tuvių liaudis tebėra pusiau pagoniška, šviesuomenė raginama mokyti 
liaudį krikščionybės dogmų. 

Toliau eina nedidelis elementorius (p. 13— 16), pavadintas „Pigus ir 
trumpas mokslas skaityti ir rašyti“. Čia pirmą kartą pateikiama abėcė- 
lė, pritaikyta lietuvių kalbos garsams reikšti, vartojami lietuviški raidžių 
(jas vadina skaitytinės), balsių (balsinės), dvibalsių (dvibalsinės) ir prie- 
balsių (sąbalsinės ar sambalsinės) pavadinimai, duodami skaitymo skie- 
menimis pratimai. Aiškiai sekama lotynų kalbos pavyzdžiu. Antai abė- 
cėlėje yra lotyniškos raidės g, x, bet nėra lietuvių kalbai reikalingų spe- 
cialių raidžių nosiniams balsiams žymėti (šiaip jau paties Mažvydo var- 
tojamų), yra diftongai ae, oe, bet nėra ai. Skiemenavimas (silabizatūra) 
taip pat paliktas lotyniškas, ir čia trūksta specifinių lietuviškų raidžių, 
Kitur tekste Mažvydo vartojamų. Chr. Stangas įrodė, kad, sudarydamas 
elementorių, Mažvydas sekė 1529 m. Vitenberge išleistu G. Sauromano 
lotynišku katekizmu, skirtu specialiai mokykloms. 

Pats katekizmo tekstas užima 23 puslapius (p. 17—39). Chr. Stangas 
išaiškino, kad jo pagrindą sudaro Jono Sekliucjano 1545 m. Karaliau- 
čiuje išleistas lenkiškas katekizmas. Mažvydo tekstas pradedamas žo- 
džiais: Catechismusa prasty szadei del praftu ;maniu. Plg. Sekliuojano 
Katekizmo antraštę: Katechismy text prosti dla prostego ludu. Ir toliau 
čaugeliu atvejų pažodžiui verčiamas lenkiškas Sekliucjano tekstas. Ta- 
čiau yra ir nesutapimų, rodančių, kad Mažvydas naudojosi dar kitais 
šaltiniais. Kaip nustatė Chr. Stangas, svarbesni iš jų buvo Jono Maleckio 
1546 m. Karaliaučiuje išleistas lenkiškas katekizmas ir Jodokaus Vilicho 

lotyniškas Katekizmas, išleistas 1542 m. Frankfurte prie Oderio. Versda- 
mas poterius ir maldas, Mažvydas dažnai nepaisė šaltinių, bet vartojo 
lietuvių bažnytinės kalbos formules, virtusias šablonu ir įsigalėjusias 
jau prieš jį šnekamojoje kalboje, galbūt ir rankraštiniuose tekstuose. Tai 

7 pav. M. Mažvydo „Katekizmo“ lie- 
tuviškos eiliuotos pratarmės pradžia  mentoriaus pradžia 





rodo archaiškos formos, kitur Mažvydo neturimos. Pavyzdžiui, krikšti- 
jant lietuvius, lenkų žegnojimosi formulės žodis w imię buvo netikusiai 
išverstas į lietuvių kalbą iliatyvu vardana (vietoj taisyklingo instrumen- 
talio vardu), kurį vartoja ir Mažvydas, nors jo kalboje lauktume trumpes- 
nės formos vardan. Katekizmo teksto pabaigoje Mažvydas pridėjo ori- 
ginalų kreipimąsi į skaitytoją (Skaititaiap), kuriame primena, kad lie- 
tuviškai knyga spausdinama pirmą kartą, todėl prašo skaitytojo klaidas 
pataisyti be wy/akia v fwidegima. 

Po katekizmo pridėtas giesmynėlis, kuriame yra 11 giesmių su gaido- 
mis. Giedojimas buvo esminė protestantų pamaldų dalis, todėl giesmynė- 
lio pateikimas prie katekizmo yra visai suprantamas. Daugiausia giesmių 
versta iš J. Sekliucjano lenkiško giesmyno, išleisto 1547 m. Karaliaučiuje. 
Pora giesmių išversta iš vokiečių kalbos, taigi ne paties Mažvydo, nes 

jis tuomet dar vokiškai nemokėjo (tai aiškiai pasakyta viename laiške 
kunigaikščiui). Ir kitos giesmės ne visos verstos paties Mažvydo. Antai 
„Litaniją naujai suguldytą“ jis greičiausiai gavo iš Jurgio Zablockio, nes 
1570 m. giesmyne ji pakartota su nurodytu vertėju. Po vieną kitą giesmę 
galėjo gauti iš Rapolionio, Kulviečio ir kitų. Nėra abejonių, jog dar prieš 
Mažvydą giesmės buvo bažnyčiose giedamos, todėl jam ar jo padėjėjams 
teko ne tiek jas versti, kiek naujai peržiūrėti prieš spausdinant knygoje. 
Kalbinė analizė rodo, kad Mažvydas giesmių kalbą vienodino, nivelia- 
vo buvusius vertėjų kalbos skirtumus. Todėl giesmės savo kalba neišsi- 
skiria iš visos knygos, o tai savo ruožtu rodo, jog visos knygos lietuvišką 
tekstą pats Mažvydas redagavo ir parengė spaudai. 

Rašyba ir kalba. Mažvydas buvo apsipratęs su lenkiška kultūra ir 
raštija. Todėl savo knygos rašybai pavyzdį ėmėsi iš lenkų. XVI amžiaus 
pirmosios pusės lenkų rašyba, sekusi čekų bei vokiečių rašybos manie- 
ras, dar tebebuvo nenusistovėjusi, gerokai įvairavo, dažnai priklausė nuo 
leidėjų ir pačių autorių įpročių. Neretai tas pats garsas būdavo žymimas 
keliomis raidėmis, arba atvirkščiai, viena raidė rodė kelis garsus. Tokia 
rašybos netvarka būdinga ir pirmajai lietuviškai knygai. Joje raidės i, 
v, J, ij vartojamos mišriai dabartiniams i, į, y, j ir junginiui i/ žymėti, pvz., 
rašoma wirams, wijrams "vyrams", wyrus "vyrus", Badi "Žodį", iaunu jau- 
nų", nauiey "naujai", įr, yr 'ir', biakietese “bijokitės". Jotas žymimas ne tik 
šiomis raidėmis, bet ir g, gh, pvz., gis "jis", ghy/Jai "jisai". Raidė u reiškia 
u, ū ir ų, pvz., kunigai, iuJu 'jūsų'. Šia raide kartais dar pažymimas prie- 
balsis v (pvz., kietuirta "ketvirta", galua galva"), nors jis dažniau rašomas 
w, retkarčiais v (pastaroji raidė žodžio pradžioje dažnai būna ir vietoj 
balsio u). 

Kadangi lenkų kalboje neskiriamas balsių ilgumas, tai neskyrė jo ir 
Mažvydas: ilguosius ir trumpuosius balsius Žymėjo tomis pačiomis rai- 
dėmis. Tik porą kartų ilgiesiems balsiams pavartojo dvigubas raides: 
prafchiikiet “prašykite", Suunaus "sūnaus". Nosinius ą, į Mažvydas žymė- 
j0 lenkų raidėmis 4, ę, tiksliau a, e su „skersine šakele“. Tačiau nosinių 
balsių 4, į lenkų kalba neturėjo, nebuvo ir atitinkamų raidžių spaustuvė- 
je, todėl vietoj jų randame paprastąsias u, i raides. Išlikusiuose XVI a. 
lietuviškuose rankraščiuose (Volfenbiutelio „Postilėje“, Bretkūno „Bib- 
lijoje“) nazalizacija žymima taškeliu po raidės. Galbūt taip rankraš- 
tyje žymėjo nosines ų, į ir Mažvydas. Tuo atveju rinkėjui buvo juo leng- 
viau nekreipti dėmesio į taškelius (su jais raidžių neturėjo). Specifinių 
lietuvių kalbai dvibalsių u0, ie Mažvydas apskritai neskyrė nuo balsių 
0, ė ir žymėjo tomis pačiomis raidėmis 0, e (vietoj e kartais rašė ie). 

Iš priebalsių nemaža vargo būta su š, ž, č, dž rašyba, nes atitinkamų 
raidžių nebuvo lotynų raidyne ir jo gotiškoje atmainoje. Priebalsis š 
paprastai rašomas /ch (sch), kartais /fir /, pvz., /che/tas "šeštas", krik/f- 
tas "krikštas". Priebalsis ž dažniausiai reiškiamas A, kartais 4 ir 3 raidė- 
mis, pvz., Badis ir žadis "žodis", zmaniu '“žmonių'. Raidžių samplai- 
kos fch ir 8 (iš /2) XVI a. pirmojoje pusėje buvo vartojamos ir lenkų, 
nusižiūrėjusių į vokiečius, vietoj dabartinių sz ir ž. Taigi ir čia Mažvy- 
das greičiausiai sekė lenkais, nebūtinai vokiečiais. Lenkų pavyzdžiu jis 
afrikatą č Žymėjo c3, o jos skardųjį atitikmenį dž — raidžių samplaika 
dą. Lenkišku būdu reiškė priebalsių minkštumą raide i, net ir prieš e 
tipo vokalizmą (dabar tokią i rašome tik prieš užpakalinius balsius), 
pvz., gmaniu "žmonių", gierai “gerai'. 

Netobula rašyba prastai atspindi tartį. Vis dėlto aiškiai matyti, kad 
Mažvydo tartis buvo žemaitiška. Apskritai jo gimtoji pietų žemaičių 
šnekta sudarė pagrindą pirmajai lietuviškai knygai. Žemaitiškai varto- 
jami priebalsiai t, d vietoj afrikatų č, dž pozicijoje prieš pralietuvių trum- 
pąjį balsį a, pvz., kunigai /tei "kunigaikščiai", įjadems "žodžiams", žadeis 
“žodžiais", tretes "trečias", didem "didžiam", pateme 'pačiame", iaut 'jau- 
čia", geid 'geidžia', kientencgius "kenčiančius". Balsis ė diftongizuoja- 
mas, tačiau dėl dažno ie ir ė vienodo žymėjimo toji diftongizacija matyti 
tik kai kuriuose pavyzdžiuose, plg. tiews "tėvas", turieti "turėti", padiek 
*padėk", ru/tibien “rūstybėn'. Žemaitiška nosinių balsių distribucija: 
jie turimi tik žodžių kamiene ir oksitoninėse galūnėse, pvz., /ąbal/ines 
(t. y. sąbalsinės, gali būti ir sanbalsinės) "priebalsiai", drę/fu 'drįstu", 
Jchwentgie "šventąją", atdodą fis 'atiduodantysis', tą, aną, ję ją", kurę 
"kurią", manęs, tawęs, Jawę/p "prie savęs". Nosinio rezonanso būta stip- 
raus, nes raidės ą, ę kartais parašomos ir vietoj an, en (ypač po k, g), 
pvz., rakas "rankas", dągaus "dangaus", /eki/kas "lenkiškas", /chweta//is 
"šventasis". Rašymas /ukiei "sunkiai", lik /mai "linksmai" rodo, jog Maž- 
vydas su nosiniu rezonansu tarė ir ų, į, tik spaustuvė neturėjo atitinkamų 
raidžių. Baritoninėse galūnėse nazalizacija buvo išnykusi dėl tų galūnių 
redukcijos: jose Mažvydas rašo tik raides a, e (resp. u, i), pvz., tikra 
"tikrą", garbe "garbę", gimes “gimęs", atrade "atradę". Pavyzdžių su 4, g 
baritoninėse galūnėse visai nėra. Žemaitiškai trumpinamos formos, pvz., 
diews “dievas', gals "galas", wes "vėjas", makitos '*mokytojas", gier 'gėra", 
gin "gina", tik “tiki' ir pan. 

Morfologija taip pat žemaitiška. Vartojamos specifinės žemaitiškos 
i resp. (i)jė kamieno daiktavardžių loc. sg. formos, pvz., nakteie "nak- 
tyje', /chirdie "širdyje", Badegi “žodyje". Žemaitiško tipo ė kamieno dau- 

giskaitos lokatyvas, pvz., metu/u "metuose", wargu/u "varguose'. Žemai- 
tiškos įvardžiuotinės acc. pl. m. formos, pvz., /chaūkiencgiu [ius 'šaukian- 
čiuosius'. Įvardinio kamieno ana- (f. and-) formos turi trečiojo asmens 
įvardžio reikšmę, pvz., ans muf Ju tewu ftaia “jis mūsų tėvu tapo". Žemai- 
tiška pronominalinė dat. pl. m. galūnė -im(u)s, pvz., gimus, gims "jiems", 
tikrims "tikriems", werkientims “verkiantiems'. Gimininiai įvardžiai turi 
acc. pl. m. galūnę -us, pvz., tus “tuos', anus "anuos', kurius "kuriuos". 
Žemaitiški negimininių įvardžių vienaskaitos akuzatyvai mani “'mane", 
tawy "tave", Jawi “save'. Vartojamos tipiškos žemaičių veiksmažodžio 
formos: I. pl. su -ma, refl. -mos, pvz., e//ma “esame", liauiemas 'liauja- 
mės'; veiksmažodžio dioti 3. praet. forma dėvė "davė? (rašo dewe); lie- 
piamoji nuosaka turi formantą -ke- (iš -kia-?), pvz., bukiet "būkite". Iš 
žodžių darybos minėtinas priešdėlis at- prieš šaknį su d, t-, pvz., atdo- 
dą fis “"atiduodantysis", attreme 'atitrėmė"'. Vartojami žemaičiams būdingi 
žodžiai, pvz., drūktybė “drūtybė, tvirtumas' (rašo acc. sg. druktibe), 
girtūklė girtuoklis" (girtukle), mylas "mielas? (plg. mila/fis 'mielasis"), 
motriškė "'moteriškė" (gen. sg. matri/chkies), pryš "prieš" (pri/ch), sylvar- 
tas "sielvartas" (gen. sg. /ilwarta) ir kt. 

Į pietų žemaičių („dūnininkų“) plotą mus orientuoja ū, i (Mažvydas 
rašo u, i resp. y) vietoj aukštaičių w0, ie, pvz., gen. sg. m. nei/chmeruta 
"neišmatuota" (inf. neišmieruoti), instr. sg. m. tu "tuo", iu juo", kuriu 
"kuriuo", /chittu "šitu? (įvardis šitas Mažvydo tarmėje buvo oksitonas, 
taigi šituo > šit), Pon/kuiu “ponskuoju", nom. pl. m. kuri, kurij “ku- 
rie', gre/chnigi 'nuodėmingieji" (nom. sg. griešnas “nuodėmingas"'), se- 
nigi "senieji", padotygy “paduotieji, t. y. pavaldiniai", gen. sg. cgieftis 
"čėsties, garbės', materis 'moteries, moters', /mertis 'smerties, mirties“, 
vgnis "ugnies". Greičiausiai ir datyvai Schirdij širdžiai", taui "tau? yra že- 
maitiškos širdie, tavie tipo formos. Pietų žemaičiams būna sunku suvai- 
kyti, kur jų tarmės 4, i yra vietoj aukštaičių uo, ie ir kur sutampa su šių 
ū, I. Stengdamiesi kalbėti aukštaitiškai, jie ir dabar neretai persistengia, 
prikuria nesamų aukštaitiškų formų su uo, ie (hipernormalizmų), pvz., 
*siūols "siūlas", žied "žydi" ir pan. Toks hipernormalizmas yra ir pirmo- 
joje lietuviškoje knygoje: 3. praes. Aedi žydi" (73,). Vėlesniuose Maž- 
vydo raštuose jų daug, nes tada Mažvydas sąmoningai stengėsi atsikra- 
tyti žemaitiškos tarties, savo kalbą ištisai aukštaitino. 

Tiksliau lokalizuoti gimtąją Mažvydo šnektą padeda šios lokalinės 
pietų žemaičių patarmės ypatybės, aiškiai atspindimos pirmojoje lietu- 
viškoje knygoje: galūninio trumpojo balsio -e, kilusio iš *-g, siaurini- 
mas bei virtimas -ę (Mažvydas jį žymėjo raidėmis y, ij i, kaip ir paplatė- 

jusį senovinį trumpąjį i), pvz., loc. sg. /chimty "šimte", wy//amij "visame", 
Aadegi "žodyje"; Mažvydas siaurino ir instr. sg. galūnę -ia, plg. /ripry, 
Jtipri stipria“, Ju cge/ty "su garbe" (nom. sg. čestis), wi/a (chyrdy “visa 
širdimi" (t. y. širdžia); veiksmažodžio duoti preterito kamienas dev- (jį 
turi ne visi pietų žemaičiai), pvz., dewe “davė?; įvardžiuotinės acc. pl. f. 
formos su -osias, pvz., Sena/es "senąsias" (plg. vėlesniuose Mažvydo raš- 
tuose biauro/es "bjauriąsias", /chwento/es "šventąsias" ir kt.); I. sg. cond. 
formas su -čio, pvz., negalecia "negalėčiau" (plg. vėlesnių raštų nebuc3io 
nebūčiau'?). 

Nors Mažvydo katekizmo kalbos pagrindas žemaitiškas, tačiau šioje 
knygoje yra nemaža ir aukštaitybių. Sporadiškai pasitaiko formų su 4, 
dž ten, kur žemaičiai turi t, d, pvz., Trecgas "trečias", gieid3a "geidžia". 
Tačiau tokios formos retos, tesudaro vos 49, visų atitinkamų pavvz- 
džių, ištisai vyrauja žemaitiški atitikmenys (969,). Daug dažniau pasi- 
taiko aukštaičių dvibalsiai uo, ie (Mažvydas paprastai rašo 0, e) vietoj 
pietų žemaičių ž, i, pvz., dona "duona", dok “duok", dena "diena", Dewas 
"dievas". Tokie pavyzdžiai sudaro net 959,. Pažymėtina, kad ir dabar že- 
maičiai, bendraudami su aukštaičiais, lengvai pereina prie uo, ie, nes Šie 
dvibalsiai jiems nėra svetimi, juos turi vietoj aukštaičių o, ė (pvz., kūojėi 
"koja", dietę dėti"). Mažvydas dvibalsio uo savo gimtojoje šnektoje ne- 
turėjo. Vietoj dabartinės bendrinės kalbos o toji šnekta tebebuvo išlai- 
kiusi 4 su tam tikru o atspalviu (d-), žodžio kamiene silpnu, bet vienaskie- 
meniuose žodžiuose ir kirčiuotame nekaitomų žodžių gale gana stipriu 
(greičiausiai tarė 2“). Pastarojoje pozicijoje Mažvydas neretai rašė o 
raidę. Tą pačią raidę jis vartojo ir aukštaičių dvibalsiui uo pažymėti 
(galbūt irgi tarė 2). Vėlesnėse knygose, stengdamasis savo kalbą aukš- 
taitinti, pradėjo aukštaičių balsį o rašte skirti nuo dvibalsio u0: pastara- 
jam Žymėti įsivedė specialią grafemą 4, nors kartais parašydavo ir seno- 
viškai su o raide. Dvibalsį ie Mažvydo šnekta jau turėjo vietoj aukštai- 
čių ė. Rašte Mažvydas jį žymėjo raide e, nors kartais parašydavo ir ie. 
Taip žymėjo ir aukštaičių dvibalsį ie. Tuo galima įsitikinti iš Žodžių 
(daugiausia skolinių), kurių šaknyse ne tik aukštaičiai, bet ir Žemaičiai 
išlaiko sveiką dvibalsį ie, pvz., niekas, griekas "nuodėmė" ir kt. Mažvvdas 
pirmojoje lietuviškoje knygoje tokius žodžius visais atvejais (pvz., cie- 
sorius, griekas, griešnas, niekas, niekada, svietas, svietastis testamentas", 
viernas) arba dažniausiai (viera, viežlybas, prietelius...) rašo su e raide 
(e : ie parašymų santykis lygus 92: 7). Vėliau, stengdamasis savo kalbą 
aukštaitinti, Mažvydas ėmė grafemas e ir ie griežčiau skirti: pirmąja 
stengėsi Žymėti aukštaičių tarmės balsius (e, ė), antrąja — dvibalsį (t. y. 

ie), nors kartais aukštaitišką balsio ė tartį painiojo su žemaitiškąja (dvi- 
balsiu ie). 

Pasitaiko pilnų galūnių vietoj žemaitiškų sutrumpintųjų, pvz., dewas 
*dievas", pilnas, tewas "tėvas", gieidga "geidžia" (šalia dews, pilns, tews, 
gieid). Nom. sg. formos su sveika galūne -as tais atvejais, kuriais dabar 
žemaičiai turi sutrumpintą -s, Mažvydo katekizme sudaro 579. Bet ne 
visas jas galima laikyti neabejotinomis aukštaitybėmis, nes anuomet 
žemaičiai galėjo dar ne visais tais atvejais trumpinti, kur trumpina da- 
bar, be to, galėjo būti vartojami ir dubletai. Juk tik praeityje buvus dub- 
letui nešamas||nešams galėjo išlikti nesusiaurėjęs am dabartinėje Žemaičių 
formoje nėšūms. Pažymėtina, kad dažniausiai sveikas galūnes Mažvy- 
das rašė poteriuose (archaiškesnė kalba!) ir skyrelių antraštėse (iškil- 
mingiau, todėl vartojo pilnas formas). Bevardės giminės formos tėra su- 
trumpintosios. Taip pat retai pasitaiko pilnosios veiksmažodžių trečiojo 
asmens formos, pvz., i kamieno 3. pers. su -i tesudaro vos 29, atitinka- 
mų pavyzdžių. 

Iš morfologinių aukštaitybių pirmiausia minėtina dat. sg. galūnė -ui, 
pvz., £magui *žmogui'. Žemaitiško atitikmens (-u0 > p. že. -) Mažvy- 
das visai nevartojo. Bet ir kiti vėlesni autoriai žemaičiai šio linksnio spe- 
cifinės žemaitiškos galūnės vengė, ją aukštaitino (pvz., S. Daukantas) 
arba dažniausiai vartojo aukštaitišką galūnę -ui. Tas pats pasakytina dėl 
(iJu kamieno loc. sg. galūnės -uj(e), pvz., dągui "danguje". Žemaitiško 
specifinio atitikmens (p. že. -ž iš -u0) visai nėra, kaip ir daugelio vėles- 
nių Žemaičių raštuose. Aukštaitybe reikia laikyti ir 6 kamieno loc. sg. 
galūnę -e, pvz., wine "vyne". Taip parašyta 569, visų atitinkamų pavyz- 
džių (žemaitišką galūnę - Mažvydas rašė -y, -ij, -i). Retesnės instr. sg. 
formos su -ia, pvz., walia “valia'. Tokias formas Mažvydas girdėjo ne tik 
iš aukštaičių ir pietryčių žemaičių, bet jos galėjo anuomet būti vartoja- 
mos, kaip gretiminės (atsiradusios sekant instr. sg. šaka pavyzdžiu), ir 
jo paties gimtojoje šnektoje, plg. /chirde (su d vietoj aukštaičių dž!). 
Kartą pavartota 6 kamieno loc. pl. galūnė -w0su: Vi/o/fu daikto/u “vi- 
suose daiktuose'; šiaip ištisai vyrauja Žemaitiškas atitikmuo -žsu (net ir 
vėlesniuose Mažvydo raštuose!). Tačiau įvardžiuotinės acc. pl. m. bal- 
tuosius tipo formos, pvz., /chwentofius “šventuosius', gana dažnos 
(8495), gerokai dažnesnės negu žemaitiški baltūsius tipo atitikmenys 
(167;). Pasitaiko dar aukštaitiška pronominalinė dat. pl. m. galūnė -ie- 
m(u)s, pvz., temus "tiems" (209,), aukštaitiški negimininių įvardžių 
acc. sg. variantai mane, tawe, fawe (269), skaitvardžio du aukštaitiška 

genityvo forma dviejų (rašo dweiu — vienintelis pavyzdys, plg. vėlesnių 
jo raštų žemaitišką ad. pl. formą abiju/ump). 

Veiksmažodžio sistemoje labiausiai į akis krinta 1. pl. formų pabaiga 
-me, pvz., e/me "esame". Ypač ji dažna atematinių veiksmažodžių for- 
mose. Galbūt anuomet žemaičiai šalia -ma, ref. -mos dar tebebuvo iš- 
laikę ir senesnį variantą -me, refl. -mės > -mies, bent atematinių veiks- 
mažodžių paradigmose. Poteriuose pasitaiko liepiamosios nuosakos for- 
mų su -ki, pvz., Ne waky 'nevok". Bet tai greičiausiai bažnytinės kalbos 
archaizmas. Šiaip jau Mažvydas vartoja žemaitiškas liepiamosios nuo- 
sakos 1. pl. ir 2. pl. formas su -ke-. Dar minėtina 3. praet. forma dawe 
šalia dewe "davė". Kaip aukštaitybę galima traktuoti ir bendratį su -tie, 
pvz., giedate "giedoti" (reta; žemaičiai bendračių su -tie neturi). 

Pirmojoje lietuviškoje knygoje yra žodžių, kurie būdingi aukštaičiams, 
pvz., dovana (plg. že. dovena), apie (plg. že. apei, aplei), prieg "prie" (že. 
pri), prieš (že. priš). Tačiau nesame visai tikri, kad anuomet bent dalies 
jų neturėjo ir Žemaičiai. 

Aukštaitiškų elementų dialektologinė analizė rodo, kad jų šaltinio 
reikia ieškoti vakarų aukštaičių tarmės šiaurinėje dalyje. Išskyrus po- 
teriuose pasitaikančius archaizmus ir aukštaičių talkininkų kalbos ne- 
gausius reliktus, visos kitos aukštaitybės mus aiškiai orientuoja į tą šiau- 
rinę vakarų aukštaičių patarmę, kur nekietinamas / prieš e tipo vokaliz- 
mą ir baritoninėse galūnėse turimas trumpasis balsis a vietoj kitų vakarų 
aukštaičių ilgojo 0, pvz., gen. sg. tėva "tėvo", dūonas "duonos". Taigi pir- 
mosios lietuviškos knygos aukštaitybių šaltinio reikia ieškoti pažemaitės 
vakarų aukštaičių plote, kur nors Jurbarko — Ariogalos — Tytuvėnų 
ruože. 

Ši vakarų aukštaičių dalis, kaip ir visa / nekietinanti vakarų aukštai- 
čių patarmė, anuomet nevaidino didesnio vaidmens ir neturėjo jokios 
įtakos tai raštų kalbai, kuri netrukus pradėjo formuotis Lietuvos Didžio- 
joje Kunigaikštystėje. Šios patarmės pagrindu čia neišleista nė vienos 
knvgos. Ją anuomet buvo visai nustelbę vidurio ir rytų Lietuvos dia- 
lektai (interdialektai). Nepaisant viso to, pirmosios lietuviškos knygos 
kalboje gausu kaip tik šios tada nereikšmingos patarmės elementų. To- 
kio reiškinio priežasčių reikia ieškoti toje aplinkoje, kurioje Mažvydas 
gimė ir augo. Žinome, kad jis buvo vakarų aukštaičio Baltramiejaus 
Vilento pusbrolis. Palyginę Vilento raštų kalbą ir Mažvydo aukštaitybes, 
matome, kad jos iš esmės sutampa. Ir vieną, ir kitas reikia lokalizuo- 
ti toje pačioje šiaurinėje vakarų aukštaičių tarmės dalyje, kur nors arti 

žemaičių (Vilento raštuose yra ir žemaitybių), jos priklauso vienam tar- 
miniam šaltiniui. 

Taigi Mažvydas turėjo gimti tarmės atžvilgiu mišrioje šeimoje: jo tė- 
vas buvo žemaitis, o motina aukštaitė, Vilento tėvo sesuo. Šeima turėjo 
gyventi kažkur nurodytame pietų žemaičių tarmės plote. Aplinka, be 
abejo, buvo žemaitiška. Tačiau būsimasis lietuvių raštijos pradininkas iš 
mažens turėjo girdėti savo motiną (jos įtaka vaiko kalbai negali būti 
nereikšminga) kalbant šiaurės vakarų aukštaičių patarme. Su ja turėjo 
susidurti ir svečiuodamasis pas senelius (iš motinos pusės). Vėliau jam 
šios patarmės plote greičiausiai yra tekę gyventi (netoli Ariogalos pas 
A. Kulviečio motiną), dėl protestantų persekiojimo pasitraukus iš Vil- 
niaus. 

Tik taip reikėtų aiškinti pirmosios lietuviškos knygos aukštaitybių 
kilmę. 

Neretai tvirtinama, kad pirmosios lietuviškos knygos aukštaitybes lėmė sąmonin- 
gas Mažvydo taikymasis prie aukštaičių. Esą tai rodo jo kreipimasis ne tik į žemaičius, 
bet ir į „lietuvinykus“. Norą prisitaikyti prie aukštaičių Mažvydas iš tikrųjų galėjo 
turėti, bet jį realizuoti vargu ar jam tada būtų buvę įmanoma. Iš kur jis galėjo žinoti, 
kokios yra aukštaičių patarmės (jos tada jau gerokai skyrėsi viena nuo kitos) ir prie 
kurios jam reikėtų derintis? Juk Mažvydas rašė pirmąją lietuvišką knygą. Rašto 
tradicijų nebuvo. LDK tada labiausiai buvo įsigalėję du šnekamieji interdialektai: 
vienas kilęs iš vidurio Lietuvos žemumų (Nevėžio baseinas), antrasis — iš sostinės 
Vilniaus apylinkių. K. Jablonskis linkęs manyti, kad Mažvydas kaip tik prie jų (tam 
tikros bendrinės šnekamosios kalbos) ir taikėsi. Šią nuomonę palaikė kiti tyrinėtojai. 
Bet Mažvydo raštų kalbos aukštaitybių analizė rodo visai ką kita. Pirmojoje lietuviš- 
koje knygoje, išskyrus poterius ir kitų asmenų verstas giesmes, nėra jokių tų inter- 
dialektų pėdsakų. 

Didesnės reikšmės negalėjo turėti ir aukštaičiai Mažvydo pagalbininkai, kurių 
vaidmuo neretai keliamas. Viena, tie pagalbininkai buvo kilę iš skirtingų aukštaičių 
patarmių (pvz., Jurgis Zablockis iš pietų aukštaičių tarmės ploto, Abraomas Kulvie- 
tis iš vidurio Lietuvos, dalis pagalbininkų — žemaičiai), antra, Mažvydas pats jų 
verstus tekstus labai sužemaitino, naujai perdirbo. 


Sintaksė ir leksika. Palyginus Mažvydo tekstą su lenkišku origi- 
nalu, matyti, kad jis lenkų sakinius dažnai vertė pažodžiui. Antai dva- 
sią vadina linksmintoju (plg. Lig/mintaiu mes wadinam), kadangi 
lenkų atitikmuo duch "dvasia" yra vyriškosios giminės (originale para- 
šyta: cieszycielem cię zowiemy). Daug lietuviškiau pasakoma ten, kur 
nereikėjo versti, pvz., lietuviškoje eiliuotoje pratarmėje. Gražesnių 
lietuviškų frazių dar pasitaiko giesmėse, pvz., Nesitverdams nuog pikty- 
bės (rašo nog piktibes). 

Mažvydui reikėjo atlikti nemažą leksikos norminimo darbą: parink- 
ti tinkamus Žodžius įvairioms sąvokoms, ypač religinėms, reikšti. Kadan- 
gi lietuvių kalba pasižymi gausia sinonimika ir apskritai leksikos turtin- 
gumu, tai Mažvydas turėjo iš ko pasirinkti. Pirmojoje lietuviškoje kny- 
goje randame daug taikliai pavartotų senų gražių lietuviškų žodžių, iki 
šių dienų lietuvių kalboje vartojamų, pvz. (fonetika ir rašyba priartina- 
ma prie dabartinės), poterį byloti “...kalbėti", tikiu ... šventųjų drau- 
gyste“...bendravimu* (nom. sg. draugystė), gailesį rodydamas “gailė- 
damas" (gailesys ar gailesis), atnaujina jaunybę tavo '...jaunystę...' (jau- 
nybė), atleid mums mūsų kaltybes "atleisk ... kaltes" (kaltybė), malonės 
Jis savo mums nešykšti' ...negaili' (šykštėti). Nurodytini dar šie žodžiai: 
alga, būdas, burta "burtas", džiaugsmas, ėdžios, garbė, gėda, gerybė, 
įsčios, įstatymas, išmintis, kalavijas, klausytojas, kova “mūšis', kruša, 
liautis, linksmybė, lobis, malda, melsti “prašyti', mokymas, mokytojas, 
mokslas, našlė, nauda, pagalba, pakasti "palaidoti", paklydimas "klaida", 
pamatas "pagrindas", papiktinimas, pasiuntinys, pavyzdys, penas, pikty- 
bė (ir piktenybė), prašymas, raštas, rūpestis, rūstybė, sunkybė, šlakas 
“lašas, truputis", šlovinti, šventas, švęsti, šviesybė, teisybė, tiesa, tikėji- 
mas, trokšti, ūkis, ūkinykas “ūkininkas, šeimininkas', valia, viešpatis 
"viešpats", žmogystė. Kai kurie Mažvydo žodžiai gerokai skiriasi nuo 
dabar bendrinėje kalboje vartojamų, pvz., fėve mūsų dangujesis 
“„„„dangiškasis' (plg. danguje esąs), tėvą dangųjį “...dangiškąjį' (nom. 
sg. dangųjis), daugsink tu mūsų malonę “daugink....? (inf. daugsinti), 
duok tavęsp jautėti (“... tave jausti"), toksai visada turi kleidėti “... 
klysti", narso dievo grasymas "dievo rūstybės grasinimas? (naf'sas "pyk- 
tis, rūstybė"), skelbsi savo nasrais “...burna, lūpomis*' (nasrai “burna, 
lūpos"), ingi žabangą neteisinykų 'į neteisiųjų žabangą' (neteisinykas 
“kas neteisus"), ramdyk mus “tramdyk ...? (inf. ramdyti), ataduokiat ... 
ką skelat *...ką esate skolingi' (inf. skelėti), motriškes vaisčių sun- 
kingas saugok “vaisiu nėščias moteriškes saugok"? (vaisčius "vaisius", 
sunkinga “nėščia"), duok mums sau teisiai tarnauti “...teisingai..., 
ing vienatijį sūnų į vienintelį sūnų? (nom. sg. vienatijis). Dar plg. Maž- 
vydo žodžius (daugelis žinomi ir iš kitų šaltinių): ašmas "aštuntas", at- 
penti, atpent “vėl', bau, biau "ar, gal, beg', buklystė “gudrumas, klasta" 
(adv. bukliai “gudriai"), graikštintis “puoštis', graikštumas "papuošalas", 
idanti, idant “kad", jeib “jeigu, kad', liaupsė “garbė, pagyrimas', mieras 
"taika", nent *'negu", nepuotis "anūkas", nū "dabar", numaldyti "nuraminti", 

pasimėgti “pajusti pasitenkinimą, pamilti', pateikti "tingėti', pateikauti 
“tinginiauti", patepimas “dėmė", penukšlas "maistas", reika "reikalas", 

ryšiai “pančiai", sekmas 'septintas', steigtis 'skubintis", sveikinti "gydyti", 
trėkti "gadinti", tremti “varyti', veizdėti "žiūrėti", veldamas "pavaldinys" 
(senas juridinis terminas), vėtušas "senas". Vienas kitas žodis religiniame 
kontekste vartojamas specifine bažnytine reikšme, pvz., avelė "tikintysis", 
avinėlis “dievo sūnus'. Kai kurie žodžiai turi kitokią negu dabar bendri- 
nėje kalboje formą, pvz., nuogi, nuog "nuo", palaimė "palaima", skaitlius 
“skaičius", straipstis "straipsnis", todrin "todėl" ir kt. 

Religinių terminų specialiai kurti Mažvydui vargu ar reikėjo, nes 
daug jų tada jau buvo vartojama. Tačiau dėl kodifikacijos nebuvimo, 
pagonybės ir krikščionybės tarpusavio sąveikos (plg. Mažvydo vartoja- 
mus žodžius kaukas, Laukasargas, Perkūnas, Žemėpatis) ir kitų priežas- 
čių tie terminai turėjo gerokai įvairuoti. Mažvydui teko juos vienodinti, 
iš kelių variantų rinktis tinkamiausią, ir tik vieną kitą galbūt pačiam 
sukurti. Kurie pirmosios lietuviškos knygos žodžiai laikytini Mažvydo 
naujadarais, nustatyti nelengva. Greičiausiai jis pats pasidarė gramatikos 
terminus balsinė "balsis", dvibalsinė "dvibalsis", sanbalsinė (sąbalsinė) 
*priebalsis", skaitytinė "raidė". Plg. lotynų vocalis "balsis" (vox “balsas"), 
consonans "priebalsis" (sonus "garsas, balsas'), lenkų samogloska “bal- 
sis" (glos balsas"). Religinių ir kitokių terminų galėjo kažkiek pasidaryti 
ir kiti vertėjai, kurių tekstais Mažvydas naudojosi. Daugiausia tai buvo 
žodžiai, pamorfemiui išversti iš lenkų ar lotynų kalbų. Tokių vertinių 
daug buvo vartojama iš anksčiau. Jų nemaža turėjo atsirasti tuoj po krikš- 
to, verčiant į lietuvių kalbą poterius ir kitas religines formules. Vienus 
nuo kitų dabar atskirti neįmanoma. Nurodytini šie būdingesni pirmo- 
joje lietuviškoje knygoje esantys vertiniai: apturėti "gauti" (plg. I. otrzy- 
mač), galva "knygos skirsnis' (lot. capitulum), įstatyti "įkurti" (1. wstawič), 
išguldymas "išdėstymas" (1. wyloženie), išpildyti "įvykdyti" (I. wypelnič), 
išrišti "atleisti, dovanoti? (1. rozwiązač), liežuvis "kalba" (1. język), mylašir- 
dingai “gailestingai? (1. milosiernie), prastoti “nusikalsti? (I. przestąpič), 
santėvonis (sątėvonis) "įpėdinis" (plg. lot. coheres), suguldyti “sukurti" 
(1. zložyč), surinkimas "susirinkimas" (1. zebranie), sutvėrimas “kūrinys* 
(I. stworzenie), užgulėti "priklausyti" (1. zaležeč). 

Nelietuvių kilmės žodžiai (kartu su jų vediniais) sudaro apie 20“, vi- 
sos pirmojoje lietuviškoje knygoje pavartotos leksikos. Didžioji skolinių 
dalis — slavizmai (ne tik slavų kilmės, bet ir per slavus gauti žodžiai), 
yra vienas kitas germanizmas, keliolika knyginių lotynizmų. Iš slavizmų 
tik apie 309; sudaro tokie žodžiai, kurie anuomet, be abejojimo, buvo 
tvirtai įėję į lietuvių kalbą, vartojami ar bent suprantami visų sluoksnių 
gyventojų. Prie tokių priskirtini: aliejus, altorius, angelas, apaštalas, asi- 


36 


las, bažnyčia, byskupas "vyskupas" (ir byskupystė), donis "duoklė", ka- 
ralius (ir karalystė), kytresys “gudrumas' (plg. kytras “gudrus"), knygos 
(knygelės) knyga", krikščionis (krikščionystė), (ap)krikštyti, krikštas, 
kryžius, lelija, liudyti (ir lietuvių pasidaryti vediniai liudymas ar liudiji- 
mas, liudinykas), muitas, nedėlia, plebonas "klebonas", ponas (ponystė), 
poterius, prastas (jeigu tai skolinys?), rėdyti “valdyti; rengti, puoštis", 
rožė, sūdyti "teisti" (sūdas “teismas"), vynas. 

Visi kiti slavizmai (apie 7094) greičiausiai anuomet buvo kažkiek pa- 
plitę tik aukštesniojo visuomenės sluoksnio žmonių ir, suprantama, ku- 
nigų kalboje. Tai daugiausia ilgainiui knyginiais tapę žodžiai, įsigalėję 
religiniuose raštuose, o iš jų vėliau plūdę ir į šnekamąją kalbą. Bemaž 
visų tų skolinių Mažvydo raštuose randame ir lietuviškus atitikmenis, 
taigi jie tada dar tebuvo vartojami fakultatyviškai. Liaudis daugelio jų 
visai nežinojo. Galbūt kiek plačiau, bent aukštuomenės kalboje, galėjo 
būti paplitę tie, kuriuos randame ir kituose ankstyvuosiuose lietuvių 
raštuose, ypač gauti iš rytinių slavų ar per juos į lietuvių kalbą patekę 
žodžiai (jie tarmėse tebevartojami ar neseniai vartoti), būtent: blūdas 
“paklydimas, kreivatikystė' (6102), čertas "velnias" (vepms), čėsas “lai- 
kas' (vace), čestavoti "gerbti, vaišinti' (uecmeoeame), čestis ar čėstis 
“šlovė? (uecme), dėkavoti "dėkoti" (dakosame) ir dėkavojimas, dyvnas 
“nuostabus? (Jusu), griešnas "nuodėmingas" (aprawno), kožnas "kiek- 
vienas' (kaxceno, kdxcHo!), mūka "kančia" (mMyka), neprietelius "priešas" 
(uenpuamen»), noprosnai "veltui" (rašo napra/nei, pasidaryta iš būdvar- 
džio moprosnas <uanpacuu), pravadnykas "vadovas" (nposoduuko), 
prieteliškas "draugiškas" (iš prietelius “bičiulis, draugas" <nmnpuamene), 
rūbas “drabužis*" (py6s), smertis “mirtis? (cmepme), svietas "pasaulis" 
(ceroma), urėdas “pareiga, tarnyba; pareigūnas" (ypade), viera "tikėji- 
mas' (erspa), viežlybas "padorus" (perdirbta iš viežlyvas <ermociuea), 
taip pat turintys atitikmenis tiek rytinių slavų, tiek lenkų kalboje: 
ale “bet' (ane, 1. ale), apčystyti "apvalyti, ppr. nuo nuodėmių" (pasidary- 
ta iš čystyti < vucmumo ar 1. czyšcič), čystas "švarus" (uucmu, 1. czys- 
ty), dastainas “vertas' (docmožnu, 1. dostojny), gadnas "tinkamas? 
(200ens, 20041, 1. godny), grabas “karstas'? (2po60, 1. grob), griekas 
*nuodėmė" (2prxe, 1. grzech), liekorius "gydytojas" (1ekapo, 1. Ie- 
karz), pakajus “taika, ramybė" (nokoū, 1. pokėj), pažytkas "nauda" (no- 
»cumoko, 1. požytek), ploščius 'apsiaustas' (rašo gen. pl. pla/czu, plg. 
instr. sg. ploščium Knyga nobažnystės 31,4, iš niduo ar 1. plaszcz), 
raškašis "prabanga" (pockowe, 1. roskosz), syla "jėga" (cuna, 1. sila) ir 
sylingas “stiprus", slūžyti "tarnauti" (cayoxcumo, 1. služyč), stonas “"|10omas" 

(rašo loc. sg. /tany, plg. gen. sg. /tėno Daukšos postilė 644; iš cmans ar 
1. stan), svieckas ar sviečkas "pasaulinis" (cersmcku, 1. šwiecki), trezvas 
blaivus" (mpe360, 1. trzezwy), ūmas "protas" (ymas, 1. um), valnystė 
“laisvė? (pasidaryta iš būdvardžio vdlnas "laisvas" <6010n01 ar 1. wolny), 
večerė *vakarienė" (seuepa, 1. wieczerza), viernas "ištikimas" (erpuu, 
1. wierny), zbradnius “piktadarys" (36podenb 1. zbrodzien), zokanas 'įsta- 
ymas' (rašo gakans, plg. vėliau Mažvydo vartotą acc. sg. formą Zokanaa 
J. Gerulio leidimas 370,; iš 3axons ar 1. zakon), žydas (xcuds, 1. žyd), 
žyvatas "gyvenimas" (»cugome, 1. žywot). Šiaip jau polonizmai tada dar 
buvo tik pradėję skverbtis į lietuvių kalbą. Mažvydo katekizme jau yra 
(bent dalis išliko tarmėse) alba 'arba' (1. albo), aniolas "angelas" (1. anio/), 
dabotis “žiūrėti, paisyti" (1. dbač), dūšia "siela, vėlė' (1. dusza), gatavas 
“baigtas, padarytas' (1. gotėw), iškada "nuostolis, žala' (1. szkoda), los- 
ka 'malonė" (rašo Ja/ka; iš 1. laska), majestotas "didybė" (1. majestat), 
pakarniai "nuolankiai" (pasidaryta iš būdvardžio pakarnus, plg. M. Dauk- 
šos vartojamą pakarnas "nuolankus, paklusnus* < 1. pokorny), pasluš- 
nas "paklusnus" (1. posluszny), pekla "pragaras" (1. pieklo), priprovytis 
“prisiruošti? (1. przyprawič się), psalmas ar psolmas "psalmė" (rašo Psal- 
mas, plg. P/almas Daukšos postilė 199,,, Psolmas Knyga nobažnystės 
9, iš 1. psalm), razgriešymas “nuodėmių atleidimas' (pasidaryta iš raz- 
griešyti “nuodėmes atleisti < 1. rozgrzeszyč), smertelnas "mirtingas" 
(1. šmiertelny), sumnenė ir samnenė "sąžinė" (1. sumnienie, s. 1. somnienie), 
testamentas (1. testament), zdroda "apgaulė" (rašo gen. sg. dradas, plg. 
gdroda J. Gerulio leid. 465,, iš 1. zdrada). 

Nemaža tokių skolinių ilgainiui iš lietuvių kalbos išnyko ir dabar vi- 
sai nebevartojami arba jau labai retai kur bepasitaiko, pvz.: bursymas 
"bendravimas" (pasidaryta iš veiksmažodžio bursyti "bendrauti", kuriam 
pradžią davė daiktavardis bursa 'draugija, gauja? < 1. bursa), iškozny- 
mas “baiminimas, baudimas' (rašo acc. sg. i/chkaznima, pasidaryta iš 
veiksmažodžio koznyti "bausti" < ka3uumo ar 1. kažnič), kaplonas “ku- 
nigas' (rašo gen. sg. kaplana, plg. kaplėnas Daukšos „Postilė“ 56,9; 
iš 1. kaplan), kotas "budelis" (rašo acc. pl. katus, plg. acc. sg. kota Vilen- 
to „Evangelijos bei epistolos“ 171,4; iš 1. kat), kozonis “pamokslas? 
(rašo gen. sg. kazanes, plg. acc. sg. kogoni J. Gerulio leid. 499,,; iš 1. ka- 
zanie), lokamstva "godumas" (rašo gen. sg. lakam/twas, plg. lokam/twos 
Chilinskio „Biblija“ 122,,; iš 1. lakomstwo), paklanas “padėka, dovana" 
(nokaone, 1. poklon), prirėdymas “papuošimas, papuošalas' (pasidary- 
ta iš rėdytis < padumeca), svėtastis 'sakramentas' (ceamocme), tem- 
nyčia "kalėjimas" (memuuya; Mažvydas pavartojo trumpinį temčia, rašo 

gen. sg. temcgias — gal spaudos klaida?), upaminojimas “priminimas, 
graudenimas' (rašo Vpaminagimas, plg. gen. pl. Vpaminoghimu Bretkū- 
no postilė II 255,;, pasidaryta iš veiksmažodžio upaminoti 'priminti? < 
ynomuudmo ar 1. upominač), zotagomis "tuojau" (rašo zatagamis, pasi- 
daryta iš zotaga, zotag < 34 moeo), žėkas “bažnyčios patarnautojas, 
mokinys' (1. žak) ir žėkelis. 

Kai kurių dabar įprasta kitokia forma: kylikas ar kylykas “indelis 
vynui' (dab. kičlikas iš 1. kielich), mačis, mačė “jėga, valdžia' (dabar 
mūcis, macė, su c vartojo ir kiti XVI - XVII a. autoriai; iš moyb ar 1. moc), 
mačnas “stiprus, galingas' (dabar ir kai kurių XVI- XVII a. autorių 
mūcnas iš 1. mocny), pona “mergaitė, moteris' (rašo panna, plg. gen. 
sg. Ponnos Petkevičiaus katekizmas 110,,; iš 1. panna ar nanna), traičė 
“trejybė? (vietoj kitų autorių traicė iš 1. trėjca). 

Šie pirmosios lietuviškos knygos slavizmai pastebėti tik vėlesniuose 
raštuose, nuo XVII a. pradžios (ne visi jie užfiksuoti tarmėse), todėl 
Mažvydo laikais galėjo būti labai reti, mažai kam težinomi: dachadas 
*pajamos*? (90x008, 1. dochod), iškadnykas "kenkėjas" (1. szkodnik), 
nepagada “blogas oras' (nenozoda, 1. niepogoda), noglas “staigus, netikė- 
tas' (rašo naglas, plg. /mertis nogloghij J. Gerulio leid. 429;; iš 1. nagly), 
viernastis "ištikimybė" (erpuocme, 1. wiernošč), ziskas "pelnas" (1. zysk). 
Galėjo vieną kitą iš jų Mažvydas ir pirmasis pavartoti, juoba kad pasi- 
taiko tokių, kurie vėliau raštuose neįsigalėjo, matyt, tėra Mažvydo 
okazionalizmai: abavem “nes' (s. I. abowiem), patvar (i)oti apkalbėti, 
šmeižti" (1. potwarzač), pavinnas “privalus' (1. powinny), spakailyvas 
“taikus" (1. spokojliwy), ved "juk" (erde). Tokių okazionalizmų yra ir 
vėlesniuose Mažvydo raštuose, pvz., 1570 m. giesmyne parašyta: gen. 
sg. Hanbos “negarbės, gėdos" (plg. „Parafrazyje“ pahanbitas “paniekintas, 
išjuoktas'), newdgiencgnas "nedėkingas", 1. sg. praes. paliecgawoiju "skiriu", 
paffilep/chiti "tobulėti", acc. sg. pewna "tikrą", 3. cond. /treliatu 'šaudytų", 
gen. pl. wir/chu “eilių, eilėraščių" ir pan. Mažvydas savo bendradar- 
bius vadina suslavintomis (sulenkintomis) lietuviškų asmenvardžių 
formomis, pvz., gen. sg. Jamonta 'Jomanto'. Plg. jo paties pavardės 
(giminės vardo) rašymą Mo//uids, Mosvid, acc. sg. Mo/fuida, Mo/wida 
(su lenkų o vietoj a). Visa tai, kaip ir perdėm lenkiškos Mažvydo rašybos 
manieros, yra lenkiškos (jokiu būdu ne vokiškos) kultūrinės aplinkos, 
tada vyravusios LDK, padarinys. 

Germanizmų, skirtingai negu slavizmų, pirmojoje lietuviškoje knygoje 
visai nedaug. Tėra vienintelis senas viduriniosios vokiečių aukštaičių 
kalbos kilmės žodis kunigas ir jo lietuviški vediniai kunigaikštis, kuni- 

gaikštė “kunigaikštienė? (ir kunigė “kunigaikštienė'). Naujų vokiečių 
kalbos skolinių visai nėra. 

Lotynizmais, iš esmės knyginiais, laikytini parašymai: Litania 'li- 
tanija, tokia malda', Je/us Chri/ius "Jezus Kristus", Euangelium 'evan- 
gelija', Patrem (maldos pavadinimas), Credo "tikiu", amen (maldos bai- 
gimo žodis), gen. sg. (?) Catechi/muf/a "katekizmo", acc. sg. nota 'natą, 
gaidą', nom. pl. /acramentai “sakramentai', tikriniai vardai ad. sg. Ma- 
theiupi, all. sg. Titapi, all. pl. Ephefumpi, Collefenfumpi, Corintump, 
Galatump ir kt. 

Mažvydas buvo išsilavinęs žmogus. Greičiausiai mokėjo ne tik len- 
kų, bet ir anuomet LDK plačiai vartotą slavų kanceliarinę kalbą, taip 
pat lotynų. Lietuviškame tekste svetimžodžiuose jis rašė (ir mokėjo tar- 
ti) f, ch, h raides, pvz., afiera "auka", duchas "dvasia", Herodas. Plg. hi- 
pernormalizmus gen. sg. Aukia "ūkio", gen. pl. hukiniku "ūkininkų, šei- 
mininkų'. 

Knygos reikšmė ir likimas. Kiekviena tauta didžiai vertina savo 
pirmąją knygą. Simboliška, kad lietuvių pirmoji knyga buvo išspausdin- 
ta praėjus lygiai 100 metų nuo spaudos išradimo (1447 m.). Tame pa- 
čiame šimtmetyje pasirodė ir pirmosios knygos mūsų kaimynų kalbomis: 
latvių 1585 m. (Vilniuje, antroji 1586 m. Karaliaučiuje, tačiau yra duo- 
menų, kad latviška knyga buvusi jau prieš 1525 m.), estų 1535 m. (Vi- 
tenberge, iki šiol surasta tik 11 nepilnų lapų), lenkų 1513 ar 1514 m. (Kro- 
kuvoje, jos išliko vos 8 lapai). Knygos bažnytine slavų kalba buvo pra- 
dėtos leisti anksčiau, nuo 1491 m. (Krokuvoje). Mažvydo „Katekizmas“ 
— pirmasis prabilimas gimtąja kalba į lietuvius, pirmasis mūsų raš- 
tijos žingsnis, kartu ir pripažinimas lietuvių kalbai rašomosios kalbos 
teisių. Šioje knygoje glūdi mūsų rašybos ir literatūrinės kalbos normų, 
jos kodifikacijos užuomazgos. Čia vertimo meno pradžia, eilėdaros ir 
poligrafijos pradmenys. Knyga reikšminga taip pat mūsų pedagogikos 
(pirmasis elementorius), folkloristikos (duomenys apie senąją religiją, 
prietarus bei papročius), muzikos (pirmosios gaidos) istorijai. Tai paly- 
ginti tobulas aniems laikams literatūros kūrinys, mums turintis kur kas 
didesnę reikšmę negu pirmosios knygos latviams ar estams (jos prastes- 
nės). Nuo Mažvydo „Katekizmo“ pasirodymo spausdintas žodis tapo 
pagrindiniu lietuvių tautos kūrybos reiškėju. 

Pirmoji lietuviška knyga turi ypač didelę reikšmę lietuvių kalbos isto- 
rijai ir istorinei dialektologijai. Ji rodo, kad XVI a. pirmojoje pusėje 
Žemaičiai neturėjo afrikatų č, dž pozicijoje prieš pralietuvių *a (dabar 
Mažvydo gimtinėje vietoj afrikatų įsivesta 1, d ir prieš *d). Balsį ė jie 

tada jau diftongizavo, tačiau vietoj dabartinės bendrinės kalbos o dar 
tebetarė d su silpnu o atspalviu (d), ryškesniu vienaskiemeniuose žo- 
džiuose ir kirčiuotame nekaitomų žodžių gale (greičiausiai tarė 2:). 
Trumpuosius u, i jau platino ir tarė u, į ar net p, ę. Tačiau dvibalsius ai, 
ei greičiausiai dar nemonoftongizavo. Mišriųjų dvibalsių an, am (galbūt 
ir en, em) pirmasis dėmuo Mažvydo gimtojoje šnektoje tebebuvo nesu- 
siaurėjęs (dabar ten tariama pn, om, en, em). Balsius ą, ę, ų, į tarė su stip- 
riu nosiniu rezonansu. Galūnės tada buvo trumpinamos maždaug kaip 
dabar, tik veikiausiai tam tikrais (tiksliai nenustatytais) atvejais būta 
gretiminių formų su išlaikyta sveika galūne. Priebalsių prieš e tipo prie- 
šakinį vokalizmą dar neminkštino ar menkai teminkštino, išskyrus k, 
g, I, kurie šioje pozicijoje jau buvo minkšti. Iš pirmojoje lietuviškoje kny- 
goje užfiksuotų archaiškų morfologijos ypatybių minėtinos iliatyvo ir 
pašalio lokatyvų formos (dabar žemaičiai jų nebeturi), gyvai vartojama 
dviskaita, ilgesnės datyvo formos (pvz., vyramus “vyrams", amžinamui 
"amžinam", šiamu "šiam"), daugiskaitos inesyvo formos su -su (žemaitiš- 
kos metūsu "metuose" ir aukštaitiškos metuosu tipo), archainė įvardžio 
dat. sg. forma tavie (? greičiausiai tarė tavi), senoviški kelintiniai skait- 
vardžiai (pvz., antras liekas 'dvyliktas"'), gausios atematinių veiksmažo- 
džių formos (pvz2., esmi 'esu", esme "esame", esti, est yra", pradestisi “pra- 
sideda' ir kt.), iš atematinio veiksmažodžio padaryta veikiamojo dalyvio 
acc. pl. m. forma sančius "esančius" ir kt., archaiška tariamoji nuosaka 
(pvz., 2. sg. būtumbi „būtumei', 1. pl. valgytumbim “valgytume"), liepia- 
mosios nuosakos formos be -< (pvz., atleid atleisk", neved "nevesk"), 
padalyviai su -ti (norinti "norint"), sangrąžos dalelytė -se (pvz., pradestise 
“prasideda"), archaiški prieveiksmiai (pvz., veikiaus "greičiau", todrin 
“todėl ...), prielinksniai (anta "ant", ingi 'į', užu 'už"...), jungtukai (pvz., 
betaigi “bet, tačiau', nent negu"). Iš žodžių darybos dalykų nurodytina 
priesaga -inykas “-ininkas* (pvz., darbinykas; dabar ją turi tik rytų Lie- 
tuvos tarmės), veikėjų pavadinimai iš būtojo laiko neveikiamųjų daly- 
vių su priesaga -ojas (pvz., sutvertojas "sutvėrėjas"), priesagos -imas da- 
riniai ne tik veiksmo, bet ir įvairių konkrečių bei abstrakčių dalykų pa- 
vadinimams reikšti (pvz., apdengimas "drabužis", bjaurimas 'bjaurumas") 
ir kt. 

Dėl viso to, kas čia buvo pasakyta, mokslininkai labai domisi Maž- 
vydo „Katekizmu“, visapusiškai jį tyrinėja. Iki karo buvo žinomas iš- 
likęs tik vienas jo egzempliorius (įrištas kartu su kitais senais katekiz- 
mais) Karaliaučiaus universiteto bibliotekoje. Po karo tasai egzemplio- 

rius atsidūrė Torunėje (Lenkijoje). Be to, po karo buvo surastas dar ir 
antras, iki tol nežinomas, egzempliorius, kuris dabar saugomas Vilniaus 
universiteto bibliotekoje. 


Įdomi šio egzemplioriaus istorija. Po karo kurį laiką nežinota, kas atsitiko su Ka- 
raliaučiaus egzemplioriumi, manyta, kad jis dingo. 1956 m. rudenį Vilniaus universi- 
teto bibliotekoje apsilankęs ukrainietis prof. S. Borovojus papasakojo, kad matęs 
Mažvydo „Katekizmą“ vienoje Odesos bibliotekoje. Paaiškėjo, kad tai buvo M. Gor- 
kio viešoji biblioteka. Patikrinus įsitikinta, jog bibliotekos kataloguose iš tikrųjų yra 
Mažvydo „Katekizmo“ kortelė, bet pačios knygos vietoje nerasta. Mat ją buvo pasi- 
ėmęs vienas skaitytojas mokytis lietuvių kalbos (!). Buvo rūpinamasi rastąją knygą 
įsigyti. Bibliotekos administracija sutiko, pritarus Ukrainos TSR kultūros ministeri- 
jai, perleisti Vilniaus universitetui Mažvydo „Katekizmą“ mainais už vertingą leidi- 
nį iš mūsų universiteto bibliotekos dubletų. Taip 1957 m. sausio pradžioje buvo įsigy- 
tas pirmosios lietuviškos knygos originalas, tapęs Vilniaus universiteto bibliotekos 
pasididžiavimu, lietuvių nacionaliniu turtu. Šis egzempliorius gerai išsilaikęs. Jo prie- 
lapyje ranka įrašyta: „Kymneno >» Bepinne y Amepa B 1869 —45 Tannepos “ (pa- 
lyginti didelė suma). Netrukus paaiškėjo, kad ir buvęs Karaliaučiaus egzempliorius 
nėra dingęs, kad karo audra jį nubloškė į Lenkiją. Dabar jis saugomas Torunės uni- 
versiteto bibliotekoje. 


Kad būtų lengviau prieinamas tyrinėtojams, Mažvydo „Katekizmas“ 
mokslo reikalui buvo kelis kartus perspausdintas. Pirmasis tai padarė 
A. Becenbergeris 1874 m. Tarp I ir II pasaulinių karų J. Gerulis išleido 
fotografuotinį ne tik „Katekizmo“, bet ir visų kitų Mažvydo raštų rin- 
kinį?, kuriuo ir dabar mokslininkai plačiai naudojasi. Pokario metais 
Tarybų Lietuvoje pasirodė net du pirmosios lietuviškos knygos leidi- 
mai: keturių šimtmečių jubiliejaus proga — puošnus leidinys su spalvo- 
tu padidintu tekstu“ ir „Lituanistinės bibliotekos“ serijoje — tekstas, 
fotografuotas iš naujai surasto egzemplioriaus5. Transliteruotą ir išvers- 
tą į anglų kalbą tekstus JAV išleido G. B. Fordas“. Dalimis „Katechiz- 
mo“ tekstą yra skelbę A. Šleicheris (1857), L. Geitleris (1875), E. Volteris 
(1903), A. Leskynas (1919), M. Biržiška (1927), J. Gerulis (1927), I. Ber- 
tulaitis (1932), K. Korsakas su J. Lebedžiu (1957), J. Otrembskis (1957), 
A. Senas (Senn, 1957) ir kt. Išsamią studiją apie pirmosios lietuviškos 
knygos kalbą parašė norvegų lituanistas Christijanas S. Stangas?, visų 


* Mažvydas. Seniausieji lietuvių kalbos paminklai iki 1570 metams. K., 1922. 

* Pirmoji lietuviška knyga / Redaktoriai Kruopas J. ir Bulaka M. K., 1947. 

* Martynas Mažvydas. Pirmoji lietuviška knyga / Tekstą ir komentarus paruošė 
Ročka M. V., 1974. 

* The Old Lithuanian Catechisme of Martynas Mažvydas (1547). Assen, 1971. 

"7 Stang Chr. S. Die Sprache des litauischen Katechismus von Mažvydas. Oslo, 
1929. 

Mažvydo raštų kalbą nemaža yra tyręs ir šios knygos autorius“. Įvairiais 
aspektais pirmąją lietuvišką knygą yra tyrinėję daugelis mokslininkų, 
pvz., A. Bamesbergeris (Bammesberger), A. Becenbergeris, V. Biržiška, 
K. Būga, G. B. Fordas, E. Frenkelis, J. Gerulis, J. Girdzijauskas, V. Gri- 
naveckis, E. Hermanas, K. Jablonskis, P. Jonikas, J. Kabelka, K. Kor- 
sakas, J. Kruopas, J. Laužikas, J. Lebedys, V. Mykolaitis, P. Pakar- 
klis, J. Palionis, M. Petersonas, M. Ročka, J. Safarevičius, A. Salys, 
J. Senkus, P. Skardžius, Z. Slaviūnas, A. Šleicheris, V. Urbutis ir kt. 
400 metų jubiliejaus proga buvo 
išleistas specialus mokslo darbų 
apie pirmąją lietuvišką knygą 
rinkinys", 

Mažvydo veikla Ragai- 
nėje ir kiti raštijos darbai. 
Karaliaučiaus universitetą Maž- 
vydas baigė 1548 m. balandžio 
5d. bakalauro laipsniu. Tai bu- 
vo pirmoji universiteto promoci- 
ja (mokslinių laipsnių teikimas). 
Mažvydas laišku kreipėsi į kuni- 
gaikštį Albrechtą ir paprašė skirti 
jį klebono pareigoms į vieną iš 
vakuojančių lietuviškų parapijų — 
Labguvą (dab. Poleskas) arba 
Ragainę (Nemanas). Besiruošda- 
mas vykti į Ragainę, 1549 m. 
išleido nedidelę, vos 13 mažo 
formato puslapių knygelę „Gies- 
mė šv. Ambroziejaus“ (joje 
3 giesmės). Tituliniame lape pa- 
žymėta Ant naudos Ragaynes 
Bafniczey. Pradžioje įdėjo lietuvišką pasveikinimą Ragainės apskrities 
viršininkui Sebastijonui Perbantui (suvokietėjusiam prūsui), kuriam šią 
knygelę dovanojo wietoye welikas pauta (knygelė pasirodė prieš pat 
Velykas). Spėjama, kad Perbantas ir pasirūpino, kad 1549 m. kovo 18 d. 

* Rezultatai paskelbti leidinyje „Baltistica“. T. 13(2)- 15(1). 
* Senoji lietuviška knyga / Ats. redaktorius Mykolaitis V. K. 1947, 

Mažvydas būtų paskirtas Ragainės klebonu. Šios knygelės vieninte- 
lis egzempliorius iki mūsų dienų išliko Lenkijos Mokslų Akademijos 
bibliotekoje Kurnike (netoli Poznanės). 


Įdomus šios knygelės likimas. Ilgą laiką ji buvo nežinoma. Atsitiktinai ją rado 
lenkų istorinių šaltinių leidėjas Z. Celichovskis, restauruodamas Kurniko bibliote- 
koje saugomą J. Sekliucjano 1556 m. Karaliaučiuje išleistą lenkišką postilę. Pasirodė, 
kad postilės viršeliai buvo suklijuoti iš Mažvydo knygelės lapų. Kartu buvo įklijuoti 
ir lapai su giesmės „Te Deum laudamus“ lenkišku tekstu, greičiausiai iš 1549 m. Se- 
kliucjano giesmyno, kuriuo Mažvydas galėjo naudotis. Z. Celichovskis, apvalęs kli- 
jus nuo Mažvydo knygelės lapų, 1897 m. tekstą (fotografuotinį) paskelbė atskiru Jei- 
diniu!?. Antrasis (irgi fotografuotinis) knygelės leidimas yra minėtame J. Gerulio 
1922 m. visų Mažvydo raštų rinkinyje. 1984 m. Pizos universiteto (Italija) absolventas 
P. Dinis diplominiame darbe (jį rašė stažuodamasis Vilniaus universitete) įrodė, kad 
Mažvydas, versdamas į lietuvių kalbą „Te Deum laudamus“ giesmę, naudojosi dau- 
giau lotynišku negu lenkišku (taip buvo manoma) tekstu. 


Ragainė — buvęs vokiečių agresijos prieš Lietuvą forpostas. Čia pat 
valstybės siena. Nemuno pakrantėje Mažvydo laikais stovėjo didžiulė 
pilis (jos įspūdingi griuvėsiai išliko iki mūsų dienų), iš kurios kryžiuo- 
čiai organizuodavo grobikiškus žygius į Lietuvos žemes anapus Nemu- 
no. Aplinka lietuviška: Mažvydo parapijiečiai buvo lietuviai, retas iš 
jų mokėjo kiek vokiškai, net pareigūnai vokiečiai buvo pramokę lietu- 
vių kalbos. Pagal paprotį jaunas protestantų kunigas turėdavo vesti. 
Parapija ir valdžia buvo suinteresuoti, kad kunigas aprūpintų mirusio 
klebono šeimą, vesdamas jo našlę ar dukterį. Tai padaryti teko ir Maž- 
vydui. Jis vedė 1546 m. mirusio maru Ragainės klebono vokiečio Ambro- 
zijaus Lauteršterno dukterį Benigną ir turėjo rūpintis gausia velionio 
šeima. Pats vaikų neturėjo. Žmona (ir kiti velionio vaikai) mokėjo lietu- 
viškai. Kadangi Mažvydas tada vokiškai dar nemokėjo, o Benigna ne- 
mokėjo nei lenkiškai, nei lotyniškai, tai šeimos kalba turėjo būti lietu- 
vių. Ilgainiui Mažvydas (žmonos padedamas) pramoko vokiškai, bent 
tiek, kad po 10 metų galėjo išversti iš vokiečių kalbos „Formą krikšty- 
mo“. Tačiau laiškus jis ir toliau rašė lotyniškai. 

Po penkerių metų Mažvydas buvo paaukštintas: 1554 m. tapo Ragai- 
nės apskrities archidiakonu (vyskupo vietininku). Kaip išsilavinęs žmo- 
gus, be lietuvių kalbos mokėjęs dar lotynų, lenkų, greičiausiai ir kance- 
liarinę slavų, pramokęs vokiškai, gavo papildomo darbo pas apskrities 
1 M. Mosswida Waitkuna przeklad litewski piešni Te Deum laudamus z r. 1549. 

Z egzemplarza Biblioteki Kėrnickiej wydal i objasnit Dr. Zygmunt Celichow- 

s ki. Poznaf, 1897. 

viršininką, kuriam versdavo įvairius dokumentus ir šiaip padėdavo su- 
sirašinėti, daugiausia dėl žmonių, atvykstančių iš LDK. Tačiau gyveno 
nepasiturimai. Tai matyti iš laiškų kunigaikščiui Albrechtui, kuriuose 
nuolat maldavo pašalpos. Daug vargo turėjo su klebonui skirtos žemės 
dirbimu, nes ūkininkauti jam nesisekė. Su parapijiečiais nelabai sutarė. 
Buvo ypač uolus protestantizmo skleidėjas. Atvykęs Ragainėje rado daug 
užkietėjusių „popiežininkų“, kurie vengdavo protestantiškų apeigų, 
tuoktis slapta vykdavo į Lietuvą, ten dalyvaudavo katalikų bažnyti- 
nėse šventėse ir pan. Daugelis Mažvydo parapijiečių nemokėjo poterių, 
nelankė bažnyčios, nieko neišmanė apie tikėjimo dalykus, atlikinėjo pa- 
goniškas apeigas, net garbino senuosius dievus. Visa tai labai pykino 
uolųjį Liuterio mokslo skleidėją. Laiškuose kunigaikščiui Albrechtui 
Mažvydas apie savo parapijiečius rašo su įtūžiu, nevengdamas fana- 
tizmo. Net siūlo kunigaikščiui imtis prieš juos griežčiausių valdžios 
priemonių. 

Nemaža laiko Ragainėje Mažvydas skyrė literatūriniam darbui, 
Palaikė ryšius su savo bendradarbiais iš kitų lietuviškų parapijų, ypač su 
Augustinu Jomantu iš Kraūpiško (dab. Uljanovas), už kurio išleido ar- 
timą žmonos giminaitę, su Tomu Gedkantu iš Širvintos (dab. Kutuzo- 
vas) ir su pusbroliu Baltramieju Vilentu iš Karaliaučiaus. 

1559 m. Karaliaučiuje buvo išspausdinta Mažvydo knyga „Forma 
krikštymo“. Tai 42 puslapių leidinys, kuriame pateiktas krikšto apei- 
gų aprašymas pagal M. Liuterį ir įdėta viena Liuterio giesmė. Versta iš 
vokiško leidinio „Kirchen Ordnung“ (1558 m.) atskiro, 1559 m. išleisto 

ir kiek modifikuoto, skyriaus apie krikštą „Form der Tauff“ (žr. Baltis- 
tica, t. 12(1), p. 7— 8). Tituliniame lape vertėjas nenurodytas. Kad tai 
Mažvydo darbas, ilgą laiką buvo sprendžiama vien iš kalbos ypatybių, 
1946 m. J. Safarevičius Liuterio giesmės dviejuose priešpaskutiniuose 
posmuose (J. Gerulio leidimo 133,— 134,). panašiai kaip „Katekizmo“ 
eiliuotoje pratarmėje, rado akrostichą — pirmosios tų posmų eilučių 
raidės sudaro MARTJNUS MAS3WJDAS. Pažymėtina, kad šį 
kartą lietuvių raštijos pradininkas įrašė savo giminės pavadinimo lie- 
tuvišką formą Mažvydas, o ne sulenkintą bei sulotynintą Mo/wid, Mo//u- 
idius ar pan. Šios Mažvydo knygos iki mūsų dienų išliko tik 2 egzemplio- 
riai, dabar saugomi Torunės universiteto bibliotekoje (Lenkijoje). 

Didžiausias Mažvydo darbas, kurį rengė iki pat mirties, buvo gies- 
mynas — „Giesmės krikščioniškos“. Tačiau jo išleisti nebespėjo. 
Mažvydas mirė Ragainėje 1563 m. gegužės 21 d. Visą jo literatūrinį pa- 
likimą, taigi ir giesmyno rankraščius, paveldėjo pusbrolis Baltramie- 
jus Vilentas. Giesmynui rengti Mažvydas skyrė daugiausia dėmesio. 
Kaip jau buvo nurodyta, protestantų bažnyčiose giedojimas sudarė es- 
minį pamaldų elementą. Pats M. Liuteris taip pat labai vertino religines 
giesmes. Kunigaikščio Albrechto rūmuose muzikinis gyvenimas buvo 
aukšto lygmens ir valdžios potvarkiuose Prūsijos bažnyčioms įsakmiai 
pabrėžiama, kad giedojimas pamaldų ceremonijose labai svarbus. Al- 
brechtas pats buvo sukūręs religinių giesmių. Karaliaučiuje tada pasiro- 
dė nemaža giesmynų keliomis kalbomis. Mažvydas savo giesmyną 
rengė ilgai, nuolat jį pildė. Prieš mirtį leidinį buvo parengęs spaudai, 
parašė net pratarmę. 

Mažvydo giesmyną Vilentas išleido dviem dalimis. Pirmoji dalis pasi- 
rodė 1566 m. Tai 94 puslapių knyga, kurioje sudėtos giesmės, giedamos 
nuo advento iki grabnyčių (iš viso 31 giesmė). Lotyniškoje pratarmėje 
Mažvydas darbą vadina laborem meum, matyt, šioje dalyje sudėtos dau- 
giausia paties Mažvydo verstos giesmės. Antroji dalis pasirodė 1570 m. 
Ji daug didesnė, net 350 puslapių. Joje daugiau negu 100 giesmių, gie- 
damų nuo Velykų iki advento. Be to, čia yra dar psalmių, trumpų mal- 
dų, dalis agendos ir sutrumpintas katekizmas. Šioje dalyje daugiau kitų 
asmenų verstų giesmių. 

Išaiškinta, kad giesmyno pagrindu Mažvydas ėmė M. Liuterio 1553 
m. vokišką giesmyną, tačiau yra ir iš kitur verstų giesmių. Kai kurios 
giesmės vadinamos senosiomis, matyt, jų lietuviški tekstai buvo pareng- 
ti dar prieš Mažvydą. Viena kita giesmė gali būti ir ne verstinė, bet ori- 
ginali. Kai kurios giesmės pakartotos iš „Katekizmo“ ir kitų ankstesnių 

Mažvydo leidinių, šiek tiek pataisytos. Dauguma giesmių greičiausiai 
versta paties Mažvydo iš vokiečių kalbos, kai kurios iš lenkų ar lotynų 
kalbų. Prie kai kurių giesmių nurodyti vertėjai;-Be Abraomo Kulvie- 
čio, Stanislovo Rapolionio ir Baltramiejaus Vilento, dar vertėjais nuro- 





11 pav. M. “Mažvydo lšiios * krikš- 12 pav. M. Mažvydo „Giesmių krikš- 
tymo“ titulinis lapas čioniškų“ II dalies titulinis lapas 


dyti Mikalojus Blotnas, Tomas Gedkantas, Augustinas Jomantas, Jo- 
nas Kirtoforas, Stanislovas Marcijanas, Ulrichas Merkucecijus, Aleksan- 
dras Rodūnionis, Jonas Šeduikionis ir Jurgis Zablockis. 


Mikalojus Blotnas. Spėjama, kilęs iš LDK. Giminės pavadinimas gali būti 
sulenkintas (iš Purvinis ar pan.). Pirmasis Klaipėdos lietuvių bažnyčios protestantų 
kunigas, ten dirbęs iki 1557 m. Vėliau iki mirties kunigavo Pilupėnuose (dab. Nevs- 
kojė). Mirė 1587 m. Tikrai jo viena giesmė (J. Gerulio leidinio p. 415 —418). 

Tomas Gedkantas, Atrodo, žemaitis iš Varnių, netolimas Mažvydo kaimy- 
nas. 1550—1553 m. studijavo Karaliaučiaus universitete (kunigaikščio stipendi- 
ninkas), vėliau kunigas Širvintojė, kur ir mirė apie 1566— 1570 m. Bendravo su Maž- 
vydu, kuris iš jo neabejotinai gavo vieną giesmę (J. Gerulio leidimo p. 484— 489), 

Augustinas Jomantas. Kilęs išį LDK, galbūt iš Žemaičių. 1545 (15447) m, 
įstojo į Karaliaučiaus universitetą, nemokėdamas vokiškai, bet mokėdamas lenkiškai, 
slavų kanceliarinę kalbą ir lotyniškai. 1555 m. paskirtas Kraūpiško parapijos klebo- 
nu. Artimas Mažvydo draugas. Po Mažvydo mirties tapo Ragainės klebonu ir archi- 


47 


diakonu, kaip ir Mažvydas, talkininkavo vietinei administracijai susirašinėti įvairio- 
mis kalbomis. Galbūt jis Vilentui perdavė Mažvydo literatūrinį palikimą. Mirė ne 
vėliau kaip 1576 m. Mažvydo giesmyne neabejotinai jo dvi giesmės (J. Gerulio leidimo 
p. 336—340 ir 461—462), dar 3 jo giesmės paskelbtos 1612 m. L. Zengštoko 
giesmyne. Yra duomenų, kad buvo pradėjęs versti Naująjį Testamentą (gal ir Seną- 
ji), tačiau rankraščio neišliko. 

Jonas Kirtoforas. Jo tikrai versta viena giesmė (J. Gerulio leidimo p. 492— 
494). Asmenybė neaiški. Galbūt Mažvydas Kirtoforą (rašo per Janą Kyrtophorą) pa- 
darė iš Kristoforo. Jonų Kristoforų anuomet buvo daug, tarp jų ir garsių žmonių. Gal- 
būt kuris iš jų ir buvo Mažvydo bendradarbis. 

Stanislavas Marcijanas (gal tėvavardis Martijonis, t. y. Martyno sūnus?). 
Manoma, iš LDK, vadinęsis ir pravarde Musa. Greičiausiai jis nuo 1547 m. studija- 
vo Karaliaučiuje. 1570 m. buvo Deltuvos (prie Ukmergės) reformatų bažnyčios kuni- 
gu. 1579 m. protestantų kunigas Lazdynuosė (dab. Krasnoznamenskas). Tikrai jo 
versta viena giesmė (J. Gerulio leidimo p. 328— 336). 

Ulrichas Merkucecijus. Sulotynintas asmens pavadinimas, gali būti iškreip- 
tas (Mažvydas rašo Gie/me ... ifchguldita ng Hulricha Mercuceciufa). Gal koks 
Morkūnas, Morkutis ar Merkutis (plg. krikštavardį Merkelis)? Tačiau ir vardas Ul- 
richas lietuviams neįprastas. Jo giesmė (J. Gerulio leidimo p. 268— 270) versta iš vo- 
kiečių kalbos. Mėginama sieti su Vilniaus vokiečio Ulricho Hosės, turėjusio malūną 
Markučiuose (gal iš čia vadinosi Markučiečiu?T) sūnum Ulrichu, bet ir tai kažin ar 
tikra. 

Aleksandras Rodūnionis. Veikiausiai kilimo iš Rodūnios (dab. BTSR), iš 
čia ir asmens pavadinimas. Nuo 1546 ar 1547 m. pradžios studijavo Karaliaučiaus 
universitete (kunigaikščio stipendininkas). Nuo 1549 m. klebonas Kaukčnuose (dab. 
Jasnojė), kur išgyveno 34 metus iki mirties (1583 m.). Tikrai jo versta iš lotynų kalbos 
viena giesmė (J. Gerulio leidimo p. 368— 372). 

Jonas Šeduikionis. Kilęs iš LDK. Šeduikių, Šeduikionių užfiksuota nemaža 
ano meto inventoriuose iš Panevėžio, Ukmergės, Utenos, Rokiškio ir Zarasų krašto. 
Kažkur iš čia turėtų būti kilęs ir Mažvydo pagalbininkas. 1547 m. įstojo į Karaliau- 
čiaus universitetą. Baigęs neliko Prūsijoje, bet tarnavo pas LDK didikus reformatus. 
Tikrai jo versta viena giesmė (J. Gerulio leidimo p. 450— 454), kuri vėliau kiek pa- 
keista buvo išspausdinta LDK reformatų leidiniuose: M. Petkevičiaus „Katekizme“ 
(1598) m. ir „Knygoje nobažnystės“ (1653 m.). 

Jurgis Zablockis. Kilęs iš rytų Lietuvos. Vietovė lenkiškai vadinama Zabltoč, 
dabar Zabolotjė (artimiausi lietuviai vadina Zobalatis), todėl ir pasirašinėjo Zablo- 
tius, Zablocius, Zablocki. Lietuviškai būtų Užubalis, Užpurvis ar pan. Vietovė yra 
tik 6 km nuo Lietuvos TSR sienos Baltarusijos TSR teritorijoje, į pietvakarius nuo Ei- 
šiškių ir į pietus nuo Dubičių. XVI a. pirmojoje pusėje ji turėjo būti lietuviška. J. Zab- 
lockis studijavo Krokuvoje (nuo 1528 m.) kartu su Kulviečiu ir Rapolioniu, vėliau 
kituose Vakarų Europos universitetuose. Įsigijo magistro laipsnį. Yra dirbęs Kul- 
viečio Vilniuje įsteigtoje aukštesnėje mokykloje. Vėliau daugelį metų buvo feodalų 
šeimose namų mokytoju, rengė jaunuolius aukštosioms mokykloms ir lydėjo juos į 
užsienio universitetus, pvz., su grupe jaunuolių 1540 m. nuvyko į Vitenbergą, 1560 m. 
į Tiubingeną. Be kitų, auklėjo ir mokė Merkelį Giedraitį, būsimą Žemaičių vyskupą, 
vieną iš lietuvių katalikiškos raštijos LDK organizatorių. Taigi buvo savotiškas tar- 

pininkas tarp lietuviškos protestantų ir katalikų raštijos. Lankėsi Šveicarijoje pas 
Joną Kalviną. Mirė Tiubingene 1563 m. Jo verstą litaniją Mažvydas įdėjo į savo „Ka- 
tekizmą“ (J. Gerulio leidimo p. 54— 59), nenurodydamas vertėjo, vėliau ji buvo pa- 
kartota, nurodžius vertėją, giesmyne (p. 567 —574), kur įdėta dar ir kita J. Zablockio 
versta giesmė (p. 263 — 267). 


Suprantama, Mažvydo giesmyne galėjo būti giesmių, verstų dar kitų, 
mums nežinomų asmenų. Mažvydas galėjo ne visus vertėjus nurodyti. 
Dabar tai išaiškinti neįmanoma, nes Mažvydas savo bendradarbių ver- 
timų kalbą gerokai keitė, žemaitino. Antai iš rytų Lietuvos kilusio Za- 
blockio verstose giesmėse randame žemaitiškas formas, pvz., acc. pl. 
f. gieidencgias "geidžiančias"', 2. sg. imper. turiek "turėk", nom. sg. kraus 
"kraujas", 3. praes. apgin "'apgina", loc. pl. wargu/u "varguose", dat. pl. 
m. tims "tiems", acc. pl. m. tus "tuos", praep. pri/ch "prieš" ir kt. Tokių 
pavyzdžių gausu ir rytų lietuvių Rapolionio, Rodūnionio, vakarų aukš- 
taičio Vilento ir kitų ne žemaičių Mažvydo padėjėjų verstose giesmėse, 
Taigi Mažvydas jų išverstas giesmes perrašė savo kalba. Giesmių eilė- 
daros, ypač eilučių pabaigos, 
analizė rodo, kad Mažvydas ne 
šiaip sau žemaitiškai jas perraši- 
nėjo, bet iš esmės perdirbo, nau- 
jai eiliavo. 

Mažvydo giesmynu vėliau nau- 
dojosi kiti protestantų giesmynų 
sudarytojai, pvz., Jonas Bretkū- 
nas, Lozorius Zengštokas, Da- 
nielius Kleinas. Jis buvo tasai 
pagrindas, kuriuo anie rėmėsi. 

Iki mūsų laikų buvo išlikęs vie- 
nintelis Mažvydo giesmyno eg- 
zempliorius, priklausęs kunigaik- 
ščiui Albrechtui. Tą egzempliorių 
1921 m. rado J. Gerulis Karaliau- 
čiaus valstybiniame archyve. Po 
karo šio egzemplioriaus likimas 
nežinomas. Tyrinėtojai dabar 
naudojasi J. Gerulio fotografuo- 
tiniu perspaudu, įdėtu į 1922 m. 
išleistą visų Mažvydo raštų rin- 
kinį. 

Yra duomenų, kad Mažvydas buvo išleidęs maldų knygelę. Galbūt 
tai buvo 1589 m. J. Bretkūno išspausdinto Mažvydo „Parafrazio“ 
ankstesnis leidimas. Mažvydas „Parafrazį“ parengė apie 1558—1563 m. 
Vertė iš Prūsijai skirtos vokiškos 1558 m. agendos (Kirchen Ordnung). 
Spėjama, kad jį dar 1574 m. buvo išleidęs Vilentas (neišliko nei 
vieno egzemplioriaus). Bretkūnas šią knygelę perspausdino įjungęs į 
savo giesmyną. Tai nedidelis, 14 puslapių darbelis. Teksto kalbą Bret- 
kūnas gerokai keitė. Iki karo buvo išlikę du „Parafrazio“ egzemplio- 
riai: vienas Karaliaučiaus universiteto bibliotekoje (jo likimas nežino- 
mas), antrasis Upsalos universiteto bibliotekoje (Švedija), kur ir dabar 
tebėra. Tyrinėtojai paprastai naudojasi J. Gerulio 1922 m. fotografuoti- 
niu perspaudu (iš Karaliaučiaus egzemplioriaus). 

Spėjama, kad Mažvydas galėjo būti parengęs ir išleidęs dar kitokių 
lietuviškų tekstų, tik jie dėl karų, gaisrų ir kitų negandų neišliko. 

Mažvydo kalbos raida. Ragainėje parengtuose Mažvydo raštuo- 
se, palyginti su ankstyvaisiais („Katekizmu“ ir „Giesme šv. Ambra- 
ziejaus“), labai padaugėjo aukštaitiškų elementų. Formų su aukštaičių 
afrikatomis vidurkis juose pasiekė 619,, o giesmyno I dalyje sudaro net 
879, („Katekizme“ tebuvo 49,). Mat ilgainiui Mažvydas ėmė sąmonin- 
gai vengti žemaitiškų beafrikačių formų. Tai rodo pasitaikantys hiper- 
normalizmai, pvz., inent3 "įeinant" (vietoj inent), pažeidžem "pažeidėme" 
(pavyzdžiai iš giesmyno). Sąmoningą stengimąsi savo kalbą aukštaitinti 
rodo ir pastangos skirti balsius (aukštaičių) 0, ė nuo dvibalsių uo, ie. 
Pirmiesiems reikšti Mažvydas daugiausia ėmė vartoti o, e raides, antrie- 
siems — 1, ie. Bet jį ir toliau stipriai veikė žemaitiška tartis, dėl kurios 
kartais aukštaičių ė parašydavo žemaitiškai, t. y. su ie. Analogiškai ir 
vietoj o atsirasdavo tarminis d (rašė a). Tačiau sunkiausia Mažvydui bu- 
vo suvaikyti, kada jo gimtosios pietų Žemaičių šnektos ž, f atitinka aukš- 
taičių uo, ie ir kada i, i. Čia jis prikūrė daugybę hipernormalizmų, pvz., 
inf. būti "būti", 2. sg. fut. bė/i “būsi', 3. fut. būs "bus" (plg. že. biū:s), 2. 
sg. i1mper. būki, būk "būk", 2. pl. nebūket “nebūkite", instr. sg. būdu "bū- 
du', gen. sg. būkli/tas 'būklystės, t. y. klastos, vyliaus', 2. pl. imper. 
dūk finketiefe “dūksinkitės, t. y. vilkitės, pasitikėkite', nom. pl. džmai 
"dūmai", 3. praes. dūimoya, dūmo “dūmoja, t. y. galvoja? (slavizmas), 1. 
sg. praet. dūmoiau "galvojau", 3. fut. diimos “galvūs", acc. sg. dūma 'dūmą, 
t. y. mintį, sumanymą, mąstymą", nom. pl. dūmas *'sumanymai", acc. pl. 
dūmas "mintis, sumanymus", instr. pl. dūmagimais “mąstymais", loc. pl. 
Judūma/u 'sumanymuose", all. pl. mū/ump “pas mus" (iš mūsump), 3. pra- 
es. pūliu 'pūliuoja" (formos pabaiga -iu žemaitiška vietoj aukštaičių 

-uoja), praet. nū/tūme "nustūmė" (že. nū- vietoj a. nu-), gen. pl. tūk/tan- 
cžiu "tūkstančių"; 3. praet. pamielawa 'pamylavo, paglamonėjo"', 2. sg. 
imper. su/iemilk "susimilk" (sangrąžos dalelytės -si- balsį daugelis žemai- 
čių ir dabar taria siaurai kaip ir ilgąjį i!), nom. sg. wieras “vyras"', 3. praes. 
Biedi "žydi'. Hipernormalizmai rodo atkaklias Mažvydo pastangas nusi- 
kratyti gimtosios šnektos tarties. Mat ilgiau pagyvenęs Prūsijoje, atitrū- 
kęs nuo Žemaičių ir netekęs vilties savo tėviškę padaryti protestantišką, 
Mažvydas daugiau į Lietuvos Didžiąją Kunigaikštystę nebesikreipė, 
ilgainiui visą dėmesį skyrė Prūsijos lietuvių poreikiams, jų protestan- 
tiškam švietimui kelti. Greit turėjo susiorientuoti, kad Prūsijos lietuviai 
šneka ne taip kaip jis. Ėmė prie jų kalbos taikytis. Gimtoji žemaičių šnek- 
ta jam buvo nemaža kliūtis bendrauti su parapijiečiais. Šie galbūt net 
šaipydavosi iš Mažvydo žemaitiškos kalbos. Todėl jis ir stengėsi visomis 
išgalėmis kalbėti kaip parapijiečiai. Suprantama, žemaitybių vengė ir 
savo raštuose. Tai jam apskritai sekėsi. Tačiau didelį sunkumą sudarė 
rašmenų 4, ie ir u, i vartojimas. Čia visai susipainiojo. Sporadiškai 
randame parašytą 1 net vietoj trumpojo (po kirčiu pailgėjusio?) u, 
pvz., gen. sg. dūgna "dugno", 1. pl. praet. fūrim “turime", dat. pl. mūms 
“mums* (prieš tautosilabinį m žemaičiai taria siaurą u, kaip ir senovinį 
ilgąjį 4), acc. pl. mis "mus" (žemaičiai taria u siaurą), all. pl. /chwefūmp 
“prie šviežių" (t. y. šviežiump — žemaičiai tvirtagalės priegaidės spūdį 
koncentruoja ant pirmojo dėmens, išlaiko um siaurumą). Dar plg. acc. 
sg. nepriteli "priešą, t. y. neprietelį' (atgalinis žemaitiškas hipernormaliz- 
mas?), 2. pl. imper. ra//uket “rasokite" (gal iš tarmės nežinomą veiksma- 
žodį rasoti — tėra tik šis vienintelis pavyzdys — Mažvydas pavartojo 
su žemaitiškai ištarta priesaga -uoti ?). 

Kitų žemaitybių keitimas aukštaitiškais atitikmenimis didesnių sun- 
kumų Mažvydui nesudarė. Vėlesniuose raštuose visuotinai įsivyravo 
(90— 10095) formos su loc. sg. galūnės -e aukštaičių tartimi (vietoj 
žemaičių -ę, kurią rašė -i, -i/, -y), su aukštaitiška įvardine dat. pl. galūne 
-iems (vietoj žemaičių -ims), įvardžių acc. sg. formos mane, tave, save 
(vietoj žemaitiškų atitikmenų su -i) ir kitos aukštaitiškos ypatybės. Maž- 
vydo kalbos vis didesnis aukštaitėjimas geriausiai matyti palyginus tuos 
pačius tekstus, įdėtus ankstesniuose ir vėlesniuose raštuose. Antai „Gies- 
mėje šv. Ambraziejaus“ skaitome 2. sg. imper. duk "duok", inf. buti "bū- 
ti?, praep. nug 'nuo', o giesmyne įdėtame tame pačiame tekste — 
jau dūk, būti (hipernormalizmas!), nėg. Plg. 1. pl. imper. dukem "duo- 
kime' („Katekizme“), dat. pl. m. tims tiems", gims "jiems", inf. turiek 
“turėk", praep. pri/ch “prieš' ir tų pačių giesmių vėlesniuose perspausdi- 

niuose dūkem, tiems, giems, turek, prie/ch. Tačiau jokiu būdu negalima 
tvirtinti, kad Mažvydo raštų kalba vėlesniuose darbuose būtų visai su- 
aukštaitėjusi. Anaiptol! Joje ir toliau liko nemaža žemaitybių. La- 
biausiai suaukštaitėjo fonetika (bet ir čia sporadiškai pasitaiko žemaity- 
bių), o kaityboje ir žodyne išliko daug ryškių žemaitiškų elementų. 

Vėlesniuose raštuose aukštaitėjimas liko iš esmės to paties pobūdžio, 
kaip ir ankstesniuose: Mažvydas pamažu vis labiau artėjo prie tos kal- 
bos, kuria rašė jo pusbrolis Vilentas. Taip atsitiko dėl to, kad jis iki pat 
mirties gyveno Ragainėje, t. y. tarp lietuvių, kalbėjusių vietine vakarų 
aukštaičių tarmės atšaka („striukių“ šnekta), artima Vilento gimtajam 
dialektui. Galimas dalykas, kad ir pats Vilentas talkininkavo Mažvydui 
jo literatūros darbuose (juk jis ir giesmyną po mirties išleido). Šiandien 
sunku atskirti Ragainės apylinkių („striukių“) kalbos ir „Vilento šnek- 
tos“ elementus, nes abu šie šaltiniai nėra pakankamai ištirti. 

Vėlesniuose raštuose (pradedant „Forma krikštymo“) pastebimas 
Mažvydo polinkis sporadiškai nebežymėti priebalsių minkštumo (vo- 
kiečių kalbos įtaka ?), pvz., rašyti kuroje "kurioje", karauti "kariauti", 
wai/aus "vaisiaus", kriBfaus "kryžiaus', amfBo "amžiaus: ir kt. Jau nuo „Gies- 
mės šv. Ambroziejaus“ vengiama žymėti k, g minkštumo prieš e tipo 
vokalizmą, t. y. vietoj ankstesnių kie, gie vis dažniau randame parašyta 
ke, ge. Visa tai — nauji reiškiniai, atsiradę Mažvydui pagyvenus Prūsi- 
joje. 

Vėlesniuose raštuose, ypač išleistuose po Mažvydo mirties, pastebi- 
me nemaža kitų asmenų taisymo bei redagavimo elementų. Jie ryškiausi 
tais atvejais, kai taisytojas buvo kitos vakarų aukštaičių patarmės (ne 
„striukių“) atstovas. Antai sporadiškai pasitaiko balsis o baritoninių 
formų galūnėse, pvz., gen. sg. Diewo, wi/fo pikto, ifch Euangelios. To- 
kių parašymų nedaug. Ankstesniuose raštuose jų visai nėra. „Formoje 
krikštymo“ jie sudaro vos 89, atitinkamų pavyzdžių, giesmyne dar ma- 
žiau, tik apie 19/. Išimtį sudaro „Parafrazis“, kur jų labai daug, net 
per 807,,. Tai, be abejo, kito asmens (greičiausiai J. Bretkūno) darbas. 


Mažvydo atlikto darbo reikšmė lietuvių rašomosios kalbos kūrimo 
istorijoje labai didelė. Jis ne tik davė mūsų raštų kalbai pradžią, bet ir 
ją puoselėjo, pamažu pereidamas nuo savo gimtosios Žemaičių tarmės 

prie Prūsijoje vartoto vakarų aukštaičių dialekto. Beveik ketvirtį šimt- 
mečio (1547— 11570 m.) Mažvydo raštai buvo vieninteliai. Tik po to pa- 
sirodė kitų autorių darbai. 


Volfenbiutelio postilė 


1896 m. vasarą Čikagos universiteto profesorius Šmitas-Vartenber- 
gas (Schmidt-Wartenberg) surado Volfenbiutelio miesto (Wolfenbūttel, 
dabar Vakarų Vokietijoje) bibliotekoje seną lietuviškos postilės! rank- 
raštį. Jame nurodyta 1573 m. data. Rankraščio apdarų viršelyje įrašyta 
IOHANNES BIELAVK ir 1574 metai. Tituliniame puslapyje yra tokia 
antraštė: „ISCHGVLDIMAS EVANGELIV PER WISVS METTVS, 
SVRINKTAS DALIMIS ISCH DAVGIA PASTILLV. TAI EST ISCH 
PASTILLAS NICVLAI HEMINGY, ANTONY CORVINI, IOAN- 
NIS SPANGENBERGI, MARTINI LVTHERI, PHILIPPI MELAN- 
THONIS, IOANNIS BRENTY, ARSATY, SCHOPER, LEONARDI 
KVLMANI IODOCY WILICHI IR ISCH KITTV“. Po antraštės įra- 
šas Pirma Dallis ir dešinėje nuo jo kita ranka ir kitu rašalu Michael Sap- 
pun Bartenfteinenf/is. Rankraščio formatas didelis (21 x 32,7 cm). Pirmoji 
dalis turi 150 sunumeruotų lapų (taigi 300 puslapių). Joje sudėti pamoks- 
lai, sakomi nuo advento iki Velykų. Antrosios dalies, turinčios 151 1a- 
pą (3 paskutinieji tušti), antraštė tokia: „TRVMPI A PRASTI ISCH- 
GVLDIMAI EVANGELIV SCHWENTV NOG WELIKV IK ADVEN- 
TA. ANTRA DALLIS“. Paraštėse yra įvairių prierašų, darytų vėliau 
kitų asmenų. 

Rankraštis nėra originalas, bet senesnio teksto nuorašas. Tai matyti 
iš pirmosios dalies pabaigoje įrašo vokiečių kalba, jog ši dalis buvusi per- 
rašyta per 3 savaites ir 2 dienas, baigta perrašinėti 1573 m. rugsėjo 2 d. 
Be to, tekste yra perrašinėtojo pastabų, rodančių, kad jis stengėsi page- 
rinti originalą, kurio vietomis nesuprato. Kas padarė nuorašą, neaišku. 
Pirmiausia mūsų akys krypsta į viršelyje nurodytą Joną Bylaukį (Jo- 
hannes Bielavk) ir I dalies tituliniame lape — Mykolą Sapūną (Michael 
Sappun Bartenfteinenfis). Prof. V. Falkenhanas (Falkenhahn) surado 


11 Postile anuomet vadino evangelijas aiškinančių pamokslų rinkinį. Pavadinimas nuo 
lotyniškų žodžių post illa (verba) “po šių (žodžių, t. y. evangelijos). Reformacijos 
metu tai buvo viena iš pagrindinių priemonių skleisti naujam tikėjimui. Kata- 
likai ją vartojo kaip gynimosi ir kontrpuolimo priemonę. Iš čia poleminis pos- 
tilių tonas. 

šių dviejų asmenų rašysenos pavyzdžių ir nustatė, kad Volfenbiutelio 
postilėje rašė tikrai jie, be to, kad būta dar ir trečio asmens, Patroklo 
Velverio, prisidėjusio prie teksto perrašymo. Taip susidarė nuomonė, 
jog nuorašą padarė minėti trys asmenys. Tačiau dėl tokios išvados kyla 
tam tikrų abejonių. Pirmiausia, du iš šių asmenų, Sapūnas ir Velveris, 
rankraščio perrašymo metu buvo dar palyginti jauni žmonės (apie 18— 
20 m. amžiaus), net nepradėję studijų. Be to, šiems asmenims priskiria- 
mos rašysenos pavyzdžiai, sprendžiant iš G. B. Fordo 1965 m. paskelb- 
tos faksimilinės kopijos, daugiausia pasitaiko įterpimuose, pataisymuo- 
se ir pan. Todėl natūralu manyti, kad šie asmenys vėliau (galbūt įsigiję 
rankraštį) įrašė savo pastabas, koregavo tekstą, bet nebuvo postilės per- 
rašinėtojai. Trečiasis asmuo, Bylaukis, 1573 m. turėjo apie 33 metus am- 
žiaus, jau buvo kunigas ar precentorius, taigi galėjo postilę perrašyti. 
Tačiau Falkenhano pateikti Bylaukio autentiškos rašysenos pavyzdžiai 
irgi labiau būdingi ne ištisiniam postilės (bent Fordo paskelbtos dalies) 
tekstui, o tik jos įterpiniams, tarp kurių yra ir minėtasis I dalies pabai- 
gos įrašas apie perrašymo laiką. Taigi galėjo tekstą perrašyti, galbūt By- 
laukio pavedimu, dar koks nors kitas, iki šiol nenustatytas asmuo. Ne- 
turint Lietuvoje visos postilės kopijos, to ištirti neįmanoma, juoba kad 
ir apie pačius to meto lietuviškos raštijos darbuotojus išliko tik negausūs 
duomenys. 


Jonas Bylaukis kilęs nuo Vėluvos (dab. Znamenskas), taigi buvo vietinis lie- 
tuvis, O ne atsikėlęs iš LDK. Gimė apie 1540 m. Neaišku, kur mokėsi. 1564 m. gyveno 
Jurbarkė netoli Įsrutičs (dab. Černiachovsko), kur nuo 1573 (1576?) m. dirbo kunigu. 
Ten ir mirė 1603 m. Yra kažkiek prisidėjęs prie Bretkūno „Postilės“ ir „Biblijos“ ren- 
gimo spaudai. 

Mykolas Sapūnas, taip pat Prūsijos hercogystės lietuvis, gimė Barštyne 
(Bartenšteine, dab. Bartoszyce Lenkijoje) apie 1553 m. Nuo 1576 m. studijavo Kara- 
liaučiaus universitete. 1579 m. buvo paskirtas naujai įsteigtos Žydkiemio (dab. Žyt- 
kiemy Lenkijoje) parapijos kunigu, 1586 m. perkeltas į naujai įsteigtą Kusą (dab. 
Vesnovas) parapiją, o nuo 1587 m. iki mirties (1630 m.) dirbo Pilupėnuose. 

Patroklas Velveris — vokietis, kilęs iš Vestfalijos. Gimė 1555 m. Nuo 1575 m. 
studijavo Karaliaučiaus universitete. Nuo 1577 m. dirbo Kraūpiške, iš pradžių pre- 
centorium, vėliau kunigu. Nuo 1593 m. perkeltas į Tilžę (dab. Sovetskas), kur buvo 
lietuvių bažnyčios kunigu ir vokiečių bažnyčios diakonu. Mirė Tilžėje 1598 m. 


Volfenbiutelio postilė yra seniausias žinomas lietuviškų pamokslų 
rinkinys, skirtas ne plačiajai visuomenei, bet dvasininkams (čia nemaža 
specialių nurodymų kunigams, neišverstų lotyniškų citatų ir pan.), grei- 
čiausiai nusirašinėta vienas nuo kito, o ne rengta spaudai. Matyt, buvo 
nusirašinėjamas ir ėjo iš rankų į rankas. Turinys poleminis. Tai iš dalies 

vertimas iš vokiečių ir lotynų kalbų (skyrių gale nurodyta, iš kur vers- 
ta), iš dalies originalus darbas. Nemažai kalbama apie vietinius žmonių 
reikalus, jų papročius, minimos senovės lietuvių dievybės (pvz., Pikulas, 
Žemėpatis ir kt.). 

Rankraščio rašyba nenuosekli, gerokai įvairuoja, pvz., raide e žymimi 
balsiai e, ė ir dvibalsis ie, raide o — dvibalsis uo, kartais sekama lotyniš- 
ka rašyba (Ju gueteis “su kviečiais', inguepimu "įkvėpimu", lenguiaus 
"lengviau" ...). Postilę sudaręs asmuo ir jos perrašinėtojai galėjo nusi- 
žiūrėti tik į Mažvydo raštus, daugiau lietuviškų pavyzdžių tada dar ne- 
buvo. Pažymėtinas nosinių bal. 
sių žymėjimas a, ę, u, į raidėmis. |“ 

Postilės kalba — tarmių miši- |- 
nys. Ryškūs žemaičių elementai. : Ž 
Antai vartojamos beafrikatės į 
formos (šalia gretiminių su afri- £— 
katomis), pvz., nom. pl. pauk/tei + 
"paukščiai", medei "medžiai", dat. | 
sg. martei “marčiai'", kalbantei + 
“kalbančiai", instr. pl. jauteis "jau- | > 2 
čiais', dideis "didžiais", acc. pl. m. į + 
meldencgius “meldžiančius", adv. | 722 489427.4. 
kartei "karčiai", faldei 'saldžiai", | E žkpeis 
ipatei “ypač'. Pasitaiko ė difton- | 177 
gizacijos atvejų, pvz., padiefiu | *=* + * 
"padėsiu", miena/ia "mėnesio". Jie į 
neryškūs, nes vietoj ie dažniau- 
siai rašoma e raidė. Tačiau vie- |- 
toje o, kaip ir Mažvydo raštuo- || 
se, būta d (pavyzdžiai su o labai | 77 
reti): bralis "brolis", Badis "žodis", | 2 24=+ | | 
Jzmanes'žmonės' .„.Yrai>ę-t- - - ------- šia 
leksų, pvz., gen. są. keta "kito", 14 pav. Volfenbiutelio postilės teksto pra 
beiadams "bijodamas", dewine “de- 
vyni", wi/se *visi'. Dar plg. žemaitiškas formas acc. pl. m. bijancgiufius 
“bijančiuosius?, tus “tuos*, kurus "kuriuos", 2. pl. imper. eiket 'eikite", 
Iinnaket "žinokite", nom. pl. matri/3kes "moteriškės", loc. sg. nume "na- 
me'. Dvibalsiai uo, ie paprastai išlaikomi sveiki (rašoma 0, e). Tačiau 
gen. pl. jo/u “jūsų", galbūt ir /chwentoiu "šventųjų" orientuoja į pietų 
žemaičius, nes tai gali būti „dūnininkiški“ hipernormalizmai (juosų, 

4 reari 





šventuojų) vietoj jūsų, šventū(n)jų. Dar plg. dat. sg. galūnę -u "-ui" (gal 
že. -2 <-u0?). 

Šalia tipiškų žemaitybių postilėje nosiniai balsiai ą, ę, ypač galūnėse, 
dažnai verčiami y, į (rašo u, į, kartais u, i, net un, in), o tai jau mus orien- 
tuoja į pietų aukštaičių tarmę (an tipo junginiai išlaikomi sveiki), pvz., 
acc. sg. kier/chtu "kerštą", krauių "kraują", tu, tu, tun "tą", tikruių "tikrąją", 
faemį žemę", nom. sg. m. e/sus 'esąs", nuleidins "nuleidęs", palikis "pa- 
likęs', pl. e/su “esą", kecgiu "kenčią', buwį "buvę", atgawin 'atgavę", gen. 
sg. Jawįs 'savęs'. Greta vartojamos ir formos su a, ę (an, en resp. a, e), 
kurios sudaro beveik pusę visų pavyzdžių. Dar plg. instr. sg. su matinu 
“su motina", acc. sg. mani "mane", tawi "tave". Į rytų resp. pietų Lietuvą 
orientuoja ir acc. sg. mena/į 'mėnesį' su a vietoj e, įvardžiuotinė forma 
didi fai "didysis", taip pat gausūs rytų slavų skoliniai su išlaikyta baltaru- 
siška fonetika, pvz., hadnas “vertas, tinkamas? (plg. 200x61), Auleti "dy- 
kinėti' (ey1ame), hutariti "kalbėti, šnekučiuoti' (2ymopume). Pasitaiko 
net hipernormalizmų, pvz., Aumai "ūmai, staigiai". 

Yra ir kitokių, nelengvai paaiškinamų tarminių elementų. Antai vie- 
toj o nekirčiuotose galūnėse kartais rašoma u, pvz., gen. sg. giwenimu 
"gyvenimo", panu Diewu “pono dievo'. Tai negali būti nei žemaičių, nei 
pietų aukštaičių tarminė ypatybė. Dabar tokią turi tik vadinamieji ve- 
liuoniečiai, su kuriais kažin ar galima postilės autorių sieti. Be to, tokie 
parašymai galėjo atsirasti ir dėl autoriaus persistengimo tarmės d kei- 
čiant vakarų aukštaičių o. Apskritai neaiškių tarminių ypatybių. kalbi- 
nio sumišimo postilėje daug. Galbūt ir imperatyvai /augaik "saugok", 
doik "duok" atsirado sumišus vilniškių formoms rašai "rašyk", duo "duok" 
su įprastinėmis rašyk, duok. 

Iš kitų ryškesnių kalbinių ypatybių nurodytina e/ch “aš" (greta daug 
retesnio a/ch), er 'ar' (varianto ar, rodos, visai nėra), formos be intervo- 
kalinio v, pvz., bua "buvo", buame "buvome", grua "griuvo", šalia formų 
su įspraustiniu v, pvz., nuweija "nuėjo", nuweghimas “nuėjimas", rytų Lie- 
tuvos tipo priešdėlis ata- (pva., atane/che “atnešė") šalia žemaitiško at- 
prieš /, d (pvz., instr. sg. m. atdotaiu "atiduotuoju"), pasitaiko trumposios 
3. praet. formos (su -ėjo > -ėj), pvz., nenarei "nenorėjo", turei "turėjo", 
žemaitiško tipo loc. sg. formos /awei "savyje", nameie “namie, name", 
3. praet. freg. rinkdlawa "rinkdavo", wadinlawa "vadindavo". Dar plg. 
Janti "esanti", deiwi/te 'dievystė", pamidare “man padarė', nom. pl. ka- 
ralius (t. y. karaliūs) "karaliai", loc. pl. formų pabaigą -su ir -sa šalia mu- 
Jui, muJei "mumyse", 1. pl. cond. bijatumbim “bijotume", atematinęs for- 
mas e/mi "esu", e/me "esame", e/te "esate", e/t(i) "yra" ir kt. 

Postilės sintaksė vietomis nelietuviška, pasitaiko pažodinio vertimo 
iš lotynų ir vokiečių kalbų. Leksika gana įvairi. Šalia senų lietuviškų žo- 
džių, pvz. (pateikiami dabartine rašyba) augybė 'augyvė, gimdyvė", 
ertas "platus, erdvus', raudesis ar raudesys 'gailus, smarkus verksmas', 
skaitlius “skaičius" (žodis būdingas žemaičiams), viešpatni “ponia, šeimi- 
ninkė", žiebas "žaibas" (būdingas pietų žemaičiams), yra nemaža skolinių. 
Pažymėtina senesnė germanizmo pinigas forma penigas. Ypač daug po- 
lonizmų, tarp jų ir tokių, kurie vėliau lietuvių kalboje neįsigalėjo, matyt, 
ir anuomet tebuvo daugiausia okazionalizmai, pvz., cudzolažnykas “sve- 
timmoteris' (1. cudzoložnik), galileičikas "Galilėjos gyventojas? (1. gali- 
lejczyk), izdrodnykas "išdavikas" (1. zdradnik), jalmužna 'išmalda" (1. jal- 
mužna), kaliacija "vakarienė" (1. kolacja), pachlepca "pataikūnas" (l. 
pochlebca). Dar plg. instr. sg. neiednu apfiriimu “nevienu apsirijimu' 
(1. jeden vienas"). 

Volfenbiutelio postilės kalba dar mažai tyrinėta. Turime tik vieną iš- 
samų darbą, atliktą tuoj atradus postilės rankraštį. Tai V. Gaigalaičio 
(Gaigalat) Karaliaučiaus universitete 1900 m. apginta disertacijalž, Šis 
darbas dabar jau kiek senstelėjęs, ypač dialektologijos požiūriu, tačiau 
vertingas kaip pačios postilės kalbos faktų publikacija, nes rankraštis 
tyrinėtojams sunkiai prieinamas. 1965 m. amerikiečių kalbininko 
G. B. Fordo pradėta leisti faksimilinė kopija!š nėra geros kokybės ir sun- 
kiai skaitoma. Suprantama, tik kruopšti lingvistinė analizė remiantis 
šių dienų dialektologijos duomenimis leistų deramai įvertinti postilės 
kalbą, galbūt suprasti originalo genezę, nustatyti autorių. 

Pats originalas turėjo atsirasti tarp 1563 ir 1573 m., nes postilės pir- 
mosios dalies 7 lapo antroje pusėje minimas vienas 1563 m. įvykis, o 
1573 m. toji dalis jau buvo perrašyta. V. Gaigalaitis manė, kad postilę 
išvertė žmogus, kuriam buvo įprastos žemaičių ir rytų Lietuvos tarmės, 
arba tai esąs daugelio įvairiatarmių vertėjų darbas, be to, margumyną 
galėję padidinti teksto nurašinėtojai. Kunigai iš tikrųjų anuomet neretai 
būdavo kilnojami iš vietos į vietą ir jų kalboje galėjo būti įvairiatarmių 
ypatybių, būdingų postilei. Šiaip ar taip, Gaigalaitis postilės kalbą trak- 
tavo kaip tarmių mišinį. Priešingos nuomonės laikėsi E. Hermanas, iš- 
kėlęs hipotezę, jog postilės kalbos pagrindą sudarė ilgainiui išnykęs Prū- 
sijos lietuvių dialektas, turėjęs būdingąsias žemaičių ir rytų Lietuvos 
13 Paskelbta leidimo „Mitteilungen der Litauischen literarischen Gesellschaft“ V 

tome (p. 1—57, 117—165 ir 231— 47). 


13 Ford G. B. The Wolfenbiittel Lithuanian Postilė Manuscript of the Year 1573 
with a General Introduction. Volume I. Louisville, Kentucky, 1965. 

tarmių ypatybes. Tačiau tuo nelengva patikėti, nes įvairiatarmis posti- 
lės kalbos pobūdis akivaizdus. Antai vietoj 4 toje pačioje pozicijoje 
(sakysim, vienaskaitos akuzatyvo galūnėje) randame kartais 4 (rašo 
an, d, a, a), kartais y (u, u). Natūralioje tarmėje toks dvejopumas neįma- 
nomas. 

J. Palionis mano, kad postilę vertė iš rytų Lietuvos į Prūsijos kunigaikš- 
tystės žemaičių tarpą patekęs ir čia ilgiau pagyvenęs žmogus. Su tuo ga- 
lima būtų sutikti. Tačiau žemaičiai baritoninėse galūnėse vietoj 4, ę, 
ų, į tada jau turėjo trumpuosius balsius a, e, u, i, o postilėje dažniausiai 
yra nosiniai balsiai. Taigi jos kalboje galima įžiūrėti ne tik žemaičių, 
pietų (ne rytų!) aukštaičių, bet ir nekirčiuotus ilguosius balsius galūnėse 
netrumpinančių vakarų aukštaičių elementus. Beje, postilėje žymimas 
ne tik 4, ę, bet ir y, į nosinis rezonansas, ko nėra K. Sirvydo ir kitų iš 
rytų Lietuvos kilusių autorių raštuose. Gal bent dalis pietų aukštaičių 
anuomet tą rezonansą tebebuvo išlaikę? Vien vakarų aukštaičių tartimi 
visus atvejus paaiškinti sunku, pvz., ų, į iš 3, ». 

Įtariama, kad postilę galėjęs išversti Augustinas Jomantas (atrodo, 
žemaitis), kad prie to darbo bus prisidėjęs Jonas Bretkūnas (vienodas 
nosinių balsių žymėjimas). Šiaip ar taip, postilė ir jos kalba kelia daug 
įvairių problemų. Jos teksto detali lingvistinė analizė galbūt padėtų at- 
sakyti į nemaža klausimų, susijusių ne tik su pačia postile, ir apskritai 
geriau suprasti ano meto kalbinę situaciją Prūsijos kunigaikštystėje. 


Baltramiejus Vilentas 


Volfenbiutelio postilė rodo, kad apie XVI a. trečiąjį ketvirtį Prūsijos 
kunigaikštystėje būta nemaža kunigų, susirūpinusių lietuviškais tekstais, 
juos rašiusių. Tik dalis to meto darbų buvo išspausdinta, beje, ir tie ne 
visi pasiekė mūsų laikus. Todėl dabar turimas vaizdas apie ano meto 
lietuvių raštiją ir raštų kalbą nėra išsamus. Tačiau neabejotina, kad vie- 
na iš ryškesnių figūrų, suvaidinusių svarbų vaidmenį pomažvydinėje 
lietuviškų raštų kalbos raidoje, buvo Baltramiejus Vilentas — Mažvydo 
literatūrinio palikimo leidėjas ir jo darbų tęsėjas. 

Vilentas save vadino Mažvydo pusbroliu iš tėvo pusės (frater patrue- 
lis), greičiausiai Mažvydo motina buvo jo tėvo sesuo. Jis kilo iš Lietu- 
vos Didžiosios Kunigaikštystės bajorų. Kalbos ypatybės verčia jo tė- 
viškės ieškoti pažemaičio vakarų aukštaičių plote kur nors Jurbarko — 
Ariogalos — Tytuvėnų ruože. Gimimo metai nežinomi, apytikriai nu- 

rodomi 1525, taigi buvo bent keliais metais jaunesnis už Mažvydą. Ką 
veikė iki 1546 m., nežinome. Galbūt buvo lankęs Abraomo Kulvie- 
čio mokyklą Vilniuje. 

Nuo 1546 m. pabaigos ar 1547 m. pradžios Vilentas studijavo Kara- 
liaučiaus universitete (kunigaikščio Albrechto stipendininkas). Nuo 
1550 m. skiriamas vienos iš svarbiausių — Karaliaučiaus lietuvių para- 
pijos klebonu. Tas pareigas ėjo net apie 40 metų iki mirties. 


Karali4učiaus (dab. Kaliningradas) miestui pradžią davė prūsų gyvenvietė, lie- 
tuvių vadinta Tvangstė (: tvežkti?), buvusi dešiniajame Priegliaus krante. 1255 m. 
kryžiuočiai ją sudegino ir greta pasistatė pilį, kurią pavadino jiems kovose su prūsais 
tada talkininkavusio čekų karaliaus Otokaro IT garbei „karaliaus kalnu“ (dok. Ku- 
nisberk, galop nusistovėjo Kūnigsberg). Prie pilies greit ėmė kurtis miestas, lietuvių 
vadinamas Karalidučiumi. 1312 m. pilyje įsikūrė vyriausiasis Ordino maršalas, kuris iš 
čia organizavo Lietuvos nukariavimą. 1370 m. Karaliaučių bandė paimti Kęstutis 
su Algirdu, rytinėje miesto dalyic supy'ę „Lietuvių pylimą“ (dab. JIumosekuū 6a1 
gatvė). Pasibaigus 1453 — 1466 m. karui su Lenkija, į Karaliaučių buvo perkelta 
Ordino sostinė. XVI a. pabaigoje miesto apylinkių (ne paties miesto) būta perdėm 
lietuviškų. Pirmuoju lietuvių klebonu maždaug nuo 1531 m. čia buvo kunigaikščio Al- 
brechto parsikviestas iš LDK (persekiotas už reformacines pažiūras) Jonas Tartyla. 
Lietuvių parapiją tada sudarė per 1000 žmonių. Parapinė bažnyčia iš pradžių buvo 
šv. Mykolo (Šteindame). Vėliau lietuviai gavo erdvesnę šv. Elzbietos bažnyčią (Zak- 
heime), kurioje lietuviški pamokslai buvo sakomi net iki 1915 m. 


Apie Vilento gyvenimą Karaliaučiuje žinome nedaug. Jis buvo du kar- 
tus vedęs. Turėjo daug vaikų. Didelę šeimą nelengva išlaikyti, todėl 
matyt, gyveno vargingai. Tai pats pabrėžė „Evangelijų bei epistolų“ 
dedikacijoje kunigaikščiui Jurgiui Fridrichui (Albrechtas mirė 1568 m.). 
Tačiau, nepaisydamas to, jis 1571 m. šelpė ir globojo badaujančius Prū- 
sijos lietuvius. 

Literatūrinę veiklą Vilentas pradėjo bendraudamas su Mažvydu. Pa- 
veldėjęs šio rankraščius, 1566— 1570 m. išleido dviem dalimis giesmyną, 
į kurį dėjo ir savo verstas giesmes. Spėjama, kad 1574 m. išleido Maž- 
vydo „Parafrazį“, bet to leidimo neišliko nei vieno egzemplioriaus. Gal- 
būt norėjo antrąkart išleisti ir Mažvydo katekizmą, bet šis dėl žemaitiš- 
kos kalbos netiko. Todėl pats išvertė iš vokiečių kalbos Liuterio mažąjį 
katekizmą — „Enchiridioną“, kuriame įdėjo dar paties Mažvydo 
išplėstą vieną 1547 m. katekizmo dalį. Pirmasis „Enchiridiono“ leidimas, 
manoma, pasirodė 1575 m., tačiau jo neišliko. Antrąkart Vilentas „En- 
chiridioną“ išleido (gal kažkiek pakeitęs?) 1579 m. 

Didžiausias ir reikšmingiausias Vilento darbas — „Evangelijos bei 
epistolos“. Tai pirmieji spausdinti lietuviški evangelijų tekstai. Jie bu- 

vo skaitomi Prūsijos bažnyčiose tol, kol pasirodė visas Naujasis testa- 
mentas. Naudojosi šiais tekstais ir kunigai Lietuvos Didžiojoje Kuni- 
gaikštystėje, kol ten Mikalojus Daukša, Jokūbas Morkūnas, Konstanti- 
nas Sirvydas, Jonas Jaknavičius parūpino atitinkamų savo darbų. Vilentas 
evangelijas vertė iš vokiško Liuterio teksto, lygindamas su lotynišku bei 





15 pav. B. Vilento „Enchiridiono“ ti+ 16 pav. B. Vilento „Evangelijų bei epis- 
tulinis lapas tolų“ titulinis lapas 
graikišku originalais, taip pat su lenkišku vertimu. Dirbo net 10 metų. 
Naiema peržiūrėtas specialios komisijos, buvo išleistas 1579 m. kartu 
„Enchiridionu“. 
gi mūsų laikų išliko tik du abiejų minėtų Vilento darbų egzemplio- 
riai. Vienas dabar yra Vilniaus universiteto bibliotekoje, antrasis prieš 
karą buvo Karaliaučiaus universitete, dabar saugomas Getingene (VFR). 
1612 m. šiuos abu Vilento veikalus naujai išleido (kiek pataisęs) Lozo- 
rius Zengštokas. Mokslo reikalui jie 1882 m. buvo išleisti Getingene vo- 
kiečių kalbininko F. Bechtelio. „Enchiridioną“ fotografuotiniu būdu 
1969 m. perspausdino amerikietis G. B. Fordas kartu su anglišku ver- 
timu ir studija apie „Enchiridiono“ kalbą!*, Tai vienintelė kalbinė stu- 


* Ford G. B. The Old Lithuanian Catechism of Baltramiejus Vilentas (1579) A 
Phonological Morphological and Syntactical Investigation. The Hague-Paris, 1969, 

dija apie Vilento „Enchiridioną“. „Evangelijų bei epistolų“ kalba nie- 
kieno išsamiau netyrinėta. 

Yra duomenų, kad Vilentas buvo užsimojęs išversti lietuviškai dar 
vieną, daug didesnį negu „Enchiridionas“ ar „Evangelijos bei epistolos“ 
veikalą, būtent, V. Ditricho postilę. Ją vertė iš vokiečių kalbos maždaug 
nuo 1580 m. Tačiau darbo nespėjo baigti. Mirė 1587 m. Rankraštis 
neišliko. 

Vilentas rašė tokia kalba, prie kurios artėjo Mažvydas. Tai matyti ir 
iš jo rašybos, pvz., jis nuosekliau negu Mažvydas vartojo rašmenis 4, ie 
dvibalsiams uo, ie žymėti. Naujovė jo rašyboje — raidė d ilgajam bal- 
siui ž žymėti (vartota nenuosekliai), pvz., yž//u "jūsų", būti “būti“", dū- 
mas "dūmas", gen. pl. turtū "turtų". 

Fonetika — tipiška pažemaitės vakarų aukštaičių. Nekirčiuotų ga- 
lūnių ilgieji balsiai Vilento kalboje buvo sutrumpėję. Aiškiausiai tai ma- 
tyti iš pavyzdžių su o < *d. Antai Vilentas rašo Bodis "žodis", gen. sg. 
16 "jo", f. /chwentos "šventės", bet ra/chta "rašto", rankas 'raškos", 3. praes. 
dara "daro". Taip pat ir vietoj nosinių balsių ą, ę, y, į nekirčiuotose ga- 
lūnėse turėjo denazalizuotus trumpuosius a, e, u, i (du pastarieji dėl 
spaudos netobulumo sunkiai skiriami nuo ų, į). Rašoma adv. drą /ey 
"drąsiai", 3. cond. /chwenf/tu 'švęstų", all. sg. manę/p, acc. sg. tą, aną, 
Jehę "šią", bet kūna 'kūną", diena 'dičną", gie/me "giesmę" („Enchiridio- 
ne“ su -a, -e net 9774), gimes "gimęs". Taip pat ir gen. pl. tū "tų", vė 'jų", 
wi/fū "visų", acc. sg. ghy 'jį', kury "kurį" (paprastai su d, y, j), bet gen. 
pl. mu/u "mūsų", acc. sg. Amogu 'žmėūgų", Bodi “žūdį", 3. cond. noretu 
"norčtų' (paprastai su -u, -i). Į pažemaičio vakarų aukštaičius orientuoja 
ir senovinių trumpųjų a, i dažnas nebuvimas bekirtėse. galūnėse, pvz., 
nom.-acc. n. gier “gšra", maf *'mžža", pikt “pikta', 3. praes. kalb 'kalba', 
mjl 'myli', tur “tūri". 

Žemaitybės Vilento raštuose pasitaiko tik sporadiškai, pvz., beafri- 
katės formos Bodei "žodžiai", instr. pl. rupe/teis "rūpesčiais", loc. sg. tre- 
teme "trečiame", su ė > ie diftongizacija tiewas "tėvas", na/chlie "našlė", 
3, fut. pafies “pasės", siedies *“sėdės', acc. pl. m. tus "tuos", anus "anuos' 
ir kt. Tačiau labai dažnos liepiamosios nuosakos formos su -ke-, pvz., 
giedokem "giedokime", garbinket 'garbinkite'. „Enchiridione“ jos sudaro 
net apie 779, visų pavyzdžių. Gal anuomet tokias formas vartojo ne tik 
žemaičiai, bet ir pažemaičio aukštaičiai? 

Morfologija irgi būdinga pažemaičio aukštaičiams. Vartojami sutrum- 
pinti vienaskaitos lokatyvai be joto, pvz., dieno "dienoje", didzio garbe 
“didžioje garbėje'. Taip pat sutrumpintos 3. praes. formos, pvz., abeid 

"abejoja", prie/chtarau "prieštarauja". Nemaža archaizmų. Antai i kamie- 
no daiktavardžiai šalia loc. sg. galūnės -ije (-yje?) turi -ėje (ppr. rašo 
-eie), pvz., nakteie "naktyje", debe/eie "debesyje". Ji net vyrauja. Pasitaiko 
ir žemaitiškai ištartų formų, pvz., /chirdie "širdyje". Loc. pl. baigiasi -su 
(ypač vyr. g.) ir -sa (daugiausia mot. g.). Yra žemaitiškų šio linksnio 
formų, pvz., geru/u *geruose", dangi/fchkufu “dangiškuose'. Šalia dat. 
sg. m. tam, fchwentam "šventam" vartojamos nesutrumpintos formos 
tamui, fchwentamui („Enchiridione“ jos sudaro 1794). Pažymėtinos 
įvardžiuotinės pirmamuojam (rašo pirmamiiem) “pirmajam" tipo formos. 
Nereti daugiskaitos datyvai su -mus („Enchiridione“ sudaro 28745). Dar 
nurodytina e/ch 'aš' (šalia retesnio a/ch), tariamosios nuosakos formos 
1. sg. sakicaio "sakyčiau", 2. sg. butumbei "būtum", 1. pl. butumbim 
"būtume", refl. stotumbimo/i “stotumės* (su žemaičių -mo-!), 2. pL mi- 
letumbit “mylėtute?, liepiamoji nuosaka be -k, pvz., atleid "atleisk", gelb 
"gelbėk", newed “nevesk" ir kt. 

Vilento raštų sintaksė ne visur lietuviška. Jis vietomis vergiškai lai- 
kėsi vokiško teksto, vertė pažodžiui, todėl pasitaiko nelengvai supran- 
tamų frazių. Leksika gana turtinga. Vilentas į raštų kalbą įvedė nemaža 
gražių lietuviškų žodžių, nevartotų Mažvydo, pvz. alkatis "badas", audra, 
budėjimas, būtybė, drąsybė, draugė "būrys", gaižas “piktas, įnoringas', 
gardas "aptvaras", gentainė "giminaitė", goda "svajonė", guotas "banda", 
yškiai "aiškiai", jaunimas, kalinė “kalėjimas"', kurpė, maltuvė "malūnas", 
mūšis “kova", nuodėm, nuodėmai “labai, visai', nuogata "'nuogumas", 
pajunkimas "įprotis", parašas “užrašas', paslaptinė "paslaptis", pavardė 
"pravardė ?", paveikslas "išvaizda, pavidalas", pintinė "krepšys", pirmuo- 
nis 'pirmtakas", prabanga, prekė, prekijas "pirklys", prekysta "prekyba", 
prievaizdas prižiūrėtojas“, puodžius, raišas “šlubas, rąstas, skaistybė, 
stabas "paralyžius", stuomuo “liemuo, ūgis', šarvas, tėvainis "įpėdinis", 
tėvainystė "tėviškė, tėvonija', tobulas, tūlas “dažnas, ne vienas", uolektis 
"toks ilgio matas", uošvis 'žmonos ar vyro tėvas', užrašas “kas užrašyta", 
valanda, valksnas “vienas tinklo užvilkimas', vėzdas “lazda, kuoka!, 
vieškelis, vylius "klasta", vinis, vyriausybė, vištelis “viščiukas', žaltys, 
želmuo 'daigas", žūklėjas 'žvejys". Nemaža slavizmų, ypač polonizmų 
(„Enchiridione“ apie 180). Jų rašymas ir formos rodo, kad Vilentas su 
slavų kalbomis buvo apsipratęs, matyt, dar iš LDK laikų, plg. duchaw- 
nas "dvasiškas", fal/chiwas “netikras, hadina “valanda', ka/chtawnas 
"vertingas, brangus', pa/filiep/chiti “pasitaisyti'. Germanizmų bemaž 
nėra. 

Jonas Bretkūnas 


Jis buvo žymiausias Prūsijos kunigaikštystės XVI a. lietuvių rašyto- 
jas, augęs ir brendęs kultūrinio pakilimo šalyje sąlygomis, vėliau susidū- 
ręs su nepalankiomis aplinkybėmis. 

Kilmė ir ankstyvieji biografijos duomenys. Bretkūnas gimė 
1536 m. Bambliuosė, 5 km į šiaurę nuo Frydlando (dab. Pravdinskas), 
kur anuomet baigėsi lietuvių gyvenamos vietos. Jo motina buvo prūsėč. 
Tėvas turėjo alaus daryklą ir odos dirbtuvę. Jo tautybė ne visai aiški, 
greičiausiai kilęs iš apvokietėjusių prūsų!*. Vokiškai jis vadinosi Bretke. 
Dėl giminės vardo plg. XVI a. vidurio Sambijos dokumentuose užfik- 
suotą prūsišką asmenvardį Bretkij (pr. Breiki < Bretkė?). Rašytojas 
save lietuviškai vadino Bretkūnas (rašė Bretkunas, Bretkuns). Kadangi 
Prūsijos lietuvių patronimams buvo labiau būdinga priesaga -aitis, tai 
čia -žmnas gali būti prūsų (sūduvių ?) kilmės, plg. pr. Bandune, Kantune, 
Willune ir kt. 

Su lietuvių kalba Bretkūnas susidūrė anksti, greičiausiai dar vaikystėje. 
Jo raštų tyrinėtojai konstatuoja Bretkūną turėjus labai gerą lietuvių kal- 
bos jausmą, koks būdingas tik iš mažens ta kalba šnekančiam žmogui 
(„savo vertimuose ... neretai taip gražiai kalbos dvasią nujaučia, kaip 
tiktai žmogus, kurs iš mažens lietuviškai kalba“ J. Gerulis). Bandymai 
įrodyti, kad Bretkūnas vėliau šią kalbą išmoko bendraudamas su išsi- 
lavinusiais žmonėmis „iš lietuvių — lenkų kultūrinės aplinkos“, neatrodo 
įtikinantys. Nėra abejonės, kad jis gerai lietuviškai mokėjo jau atvykęs 
dirbti į Labguvą. Prieš tai studijuodamas Karaliaučiuje ir Vitenber- 
ge lietuviškai išmokti vargu ar galėjo, taigi tai turėjo atsitikti dar prieš 
studijas jo tėviškėje, kur anuomet šalia prūsų ir vokiečių kalbų, matyt, 
plačiai skambėjo ir lietuvių kalba. Bandymais tai neigti argumentuojant 
vokiškais asmenvardžiais to meto Frydlando apylinkių dokumentuose 
sunku patikėti. Tie asmenvardžiai nerodo, kuria kalba šnekėjo jais pa- 
vadinti žmonės. Lietuvoje daug kur (net Žemaičių krašte) yra kaimų, 
kurių gyventojai XVI- XVII a. dokumentuose vadinami (kartais ir 
dabar tebevadinami) lenkiškai, bet iš tikrųjų lenkų kalba tuose kaimuose 
niekuomet nebuvo vartojama, tik ponai lietuvius valstiečius „apdova- 
nojo“ lenkiškais asmenvardžiais. Matyt, panašiai atsitikdavo ir Prūsi- 
jos kunigaikštystėje su vokiškais asmenvardžiais. 


15 Tokią nuomonę pareiškė ir žymiausias Bretkūno kilmės tyrinėtojas V. Falkenha- 
nas per savo gimtadienio minėjimą 1983 m. vasario 11 d. Vilniuje. 

Vaikystę Bretkūnas praleido Frydlande. Ten vietos mokykloje gavo 
pirmuosius mokslo įgūdžius, reikalingus studijoms universitete. 1555 m. 
įstojo į Karaliaučiaus universitetą. Imatrikuliacijos akte vadinamas varg- 
šu ir našlaičiu (pauper et pupillus). Mat jo motina tada jau buvo mirusi, 
o tėvas, vedęs antrą kartą, sūnaus greičiausiai nešelpė. Bretkūnas studi- 
joms skolindavosi pinigų iš savo gerų bičiulių. Karaliaučiaus universi- 
tetas tada buvo sumenkęs, ypač po osiandrininkų herezijos likvida- 
vimo. Jame tesimokė apie 150 studentų. Bretkūno dėmesį į lietuvių raš- 
tiją jau tada galėjo patraukti lietuviškos parapijos klebono Baltramie- 
jaus Vilento ir lenkų kunigo Jono Sekliucjano pavyzdys. 

1556 m. pabaigoje Bretkūnas iš Karaliaučiaus išvyko studijuoti į Žy- 
miausią Vokietijos protestantų universitetą Vitenbergą, kur profesoria- 
vo Liuterio įpėdinis Melanchtonas ir kiti žymūs reformacininkai. 

Veikla Labguvoje. 1562 m. Bretkūnas buvo parkviestas į Prūsiją, 
nes kunigaikštis jį paskyrė Labguvos (dab. Poleskas) klebonu. Tai bu- 
vo „sunki“ parapija. Vietovė tranzitinė. Labguva — Deimenės žemupyje, 
vos 4 km nuo Kuršių marių. Čia sustodavo į Karaliaučių plaukiantys 
laivai, maišėsi įvairių tautybių Žmonės. 


1258 m. Labguvoje tebuvo sembų pilis. Ją sudeginę, nuo 1274 m. įsitvirtino kry- 
žiuočiai. Jų pastatyta akmens pilis, apsupta vandens grioviais, dominavo Bretkūno 
laikų miestelyje kartu su akmenine bažnyčia, pastatyta XIV a. pabaigoje. Į rytus nuo 
Deimenos anuomet plytėjo buvusi dykra, apgyventa daugiausia lietuvių. Lietuviškos 
pamaldos Labguvoje vyko nuo Bretkūno laikų iki pat XIX amžiaus. 


Vietos valdžia prašė kunigaikščio skirti lietuvių ir vokiečių kalbas 
mokantį ne tik kunigą, bet ir mokytoją. Matyt, Labguvoje anuomet ga- 
na plačiai skambėjo dar prūsų ir kuršių kalbos. Nors šiomis kalbomis 
bažnyčioje pamokslai nebuvo sakomi (greičiausiai prūsai ir kuršiai su- 
prato lietuviškai arba vokiškai), tačiau klebonui jų mokėjimas pravertė. 
Tai matyti iš 1587 m. bažnytinės konsistorijos rašto kunigaikščiui, ku- 
riame nesutinkama patenkinti Bretkūno prašymo iškelti jį į Pilupėnus, 
nes esą Labguvoje būtina turėti kunigą, kalbantį lietuviškai, prūsiškai ir 
kuršiškai. Taigi Bretkūnas mokėjo ir kuršių kalbą. Iš vaikystės mo- 
kančiam prūsiškai, jam nebuvo sunku pramokti šios kalbos. 


Ne visai aišku, kokia tai buvo kalba. Senieji kuršiai kažin ar galėjo su savo kalba 
išlikti iki XVI a. pabaigos. Galbūt tada kuršiais vadintas jų mišinys su aplatvėjusiais 
atsikėlėliais iš Kuršo, kurie vėliau ėmė vadintis kuršininkais (kursnieki) ir kurių liku- 
čiai pasiekė mūsų dienas Kuršių nerijoje. 

Kaip labai išsilavinusį žmogų, mokėjusį senąsias hebrajų, graikų, 10- 
tynų kalbas, sugebėjusį bendrauti su įvairiataučiais parapijiečiais, vie- 
tos valdžia Bretkūną gerbė ir jo pageidavo, vėliau nenorėjo kitur išleis- 
ti. Žinoma, kad Bretkūnas pirmasis Labguvoje pradėjo sakyti lietuviškai 
pamokslus. Jo pirmtakai vokiečiai į lietuvius bažnyčioje kreipdavosi per 
vertėją: pasakydavo keletą sakinių vokiškai, o šalia stovėjusioje sakykloje 
lietuviškai mokantis žmogus („tulkas“) išversdavo juos į lietuvių kalbą. 
Bretkūnas Labguvoje baigė tokią primityvią pamokslų sakymo lietu- 
viams praktiką. 

Atvykęs į Labguvą, jis tuoj vedė pažįstamą dar iš Frydlando laikų mer- 
giną Verternaitę (Wertern), kaip pats sakosi, kad galėtų ramiai gyventi 
ir atsidėti literatūriniam darbui. Jo turtinė padėtis buvo prasta, nes prašė 
kunigaikščio pašalpos net vestuvėms. 

Labguvojė Bretkūnas išgyveno ilgai, daugiau negu 25 metus. Nors 
valdė bažnyčiai skirtus 63 ha žemės, tačiau ūkininkauti nemokėjo, vis 
labiau klimpo į skolas, skurdo. Ūkio darbų nemėgo. Jam labiausiai rū- 
pėjo literatūrinis darbas. Buvo rašytojas tikrąja to žodžio prasme —- kny- 
gose tematė gyvenimo tikslą. Bretkūno interesai nesiribojo vien religine 
literatūra. Studijavo ir rašė savo krašto istoriją, kuri, deja, neišliko. 
Du jos fragmentus panaudojo amžininkas istorikas K. Henenbergeris 
savo knygoje „Didžiųjų Prūsijos žemėlapių paaiškinimai“ (Erklūrung 
der Preussischen grėssen Landtafel oder Mappen, 1595)!*, Rankraščiu 
naudojosi ir Bretkūno vaikaitis (dukters sūnus) etnografas Motiejus 
Pretorijus, 1698 m. parašęs veikalą „Prūsijos įdomybės“ (,,Deliciae 
Prussicae“). Iš šių abiejų šaltinių matyti, kad Bretkūnas rinko medžiagą 
ir iš liaudies lūpų, domėjosi jos papročiais, senovės liekanomis, su meile 
ir pagarba rašė apie sūduvius, senuosius prūsus. 

Tačiau pagrindinė Bretkūno literatūrinio darbo sritis buvo religinių 
raštų rengimas spaudai. Labguvoje jis parašė nemaža šios rūšies darbų, 
kuriuos galutinai baigė ir išleido jau persikėlęs į Karaliaučių. 1579 m. 
kovo 6 d. Labguvoje pradėjo versti į lietuvių kalbą Bibliją. 

Karaliaučiuje. „Postilė“. Mirus Karaliaučiaus lietuvių klebonui 
Vilentui, nuo 1587 m. gegužės 9 d. Bretkūnas buvo paskirtas į jo vietą. 
Persikėlęs į Karaliaučių, jis gavo daug geresnes literatūrinio darbo są- 
lygas. Svarbiausia, čia jam nebereikėjo rūpintis ūkiu, nes atlyginimą val- 
džia mokėjo pinigais ir javais. Tada Karaliaučiuje Šteindamo bažnyčią 


19 Jų lietuviškas vertimas paskelbtas J. Bretkūno „„Rinktiniuose raštuose“. V., 
1983. P. 26-32. 

dalijosi tarpusavy lietuviai ir lenkai. Lietuvių tuomet mieste galėjo gy- 
venti apie 3000 — 4000, lenkų buvo mažiau, bet jų sparčiai daugėjo. Pamal- 
dos vykdavo paeiliui lietuviškai ir lenkiškai. Nuo 1595 m. lenkų kunigu 
dirbo Steponas Vilkas (Wilkau), vedęs Bretkūno dukterį. Atrodo, ir 
Bretkūnas buvo pramokęs lenkiškai. 

Karaliaučiuje Bretkūnas iš pradžių negalėjo atsidėti savo didžiajam 
darbui — Biblijos vertimui. Jam reikėjo sutvarkyti Vilento literatūrinį 
palikimą, kuriame buvo ir vienas Mažvydo rankraštis — „Parafrazis“. 
Jį 1589 m. Bretkūnas išleido kartu su trimis savo darbais, viską sujungęs 
į vieną knygą. Ją sudarė tokios dalys (be bendro pavadinimo): 

1. „Giesmės duchaunos“ — 76 giesmių be gaidų rinkinys. 42 
giesmes Bretkūnas paėmė iš Mažvydo giesmyno, kitas išvertė pats ar- 
ba gavo iš bendradarbių. 

2. Mažvydo „Parafrazis“. 

3. „Kancionalas“ — 17 giesmių su gaidomis (12 iš Mažvydo gies- 
myno). Abu nurodyti Bretkūno giesmių rinkiniai turėjo užpildyti spragą, 
kuri atsirado išsibaigus Mažvydo giesmynui. Bretkūnas giesmių tekstus 
rūpestingai surinko, pagerino eiliavimą, savaip juos suredagavo. Šiais 
Bretkūno giesmių rinkiniais plačiai naudojosi vėlesni giesmynų sudary- 
tojai: Lozorius Zengštokas, Danielius Kleinas ir kt. Dalis Bretkūno 
giesmių buvo giedamos Mažosios Lietuvos bažnyčiose iki pat naujųjų 
laikų. 

4. „Kolektos“ — tai pirmoji lietuviška maldaknygė, Bretkūno 
išversta iš vokiečių kalbos. Čia yra keletas Mažvydo giesmyne buvu- 
sių maldų bei giesmių. 

Aptarto bendro leidinio išliko iki mūsų laikų tik 2 egzemplioriai: vie- 
nas prieš karą buvo Karaliaučiuje (dabar jo likimas nežinomas), antra- 
sis saugomas Upsaloje (Švedijoje)!". 

1589 m. Bretkūnas baigė rašyti ir 1591 m. išleido didelį pamokslų 
rinkinį — „Postilę“. Ją sudarė dvi dalys: pirmojoje pamokslai, sako- 
mi nuo advento iki Velykų, antrojoje — nuo Velykų iki advento. Tai 
didžiausias iš iki tol pasirodžiusių Prūsijos kunigaikštystėje lietuviškų 
leidinių, turintis bemaž 1000 puslapių. „Postilė“ nėra vertimas. Bretkū- 
nas jai panaudojo savo paties sakomus pamokslus ir žymiausių protes- 
tantų teologų darbus. Ji laikytina pirmuoju lietuvių literatūroje ne vers- 
1? Leidinio pabaigoje tuščiuose puslapiuose nežinomi asmenys (greičiausiai knygos 

savininkai) giesmių rinkinį papildė: Karaliaučiaus egzemplioriuje įrašė 8, Upsa- 

los egzemplioriuje — net 14 naujų giesmių. Jų rašyba skiriasi nuo Bretkūno varto- 
jamos. Kalbos ypatybės orientuoja į XVI a. pabaigą ar XVII a. pradžią. 

tiniu, bet pusiau originaliu veikalu. Jame neblogai atsispindi ano meto 
lietuvių gyvenimas, jų buitis, pagonybės liekanos (pvz., rašoma: „Pa- 
meskigi, miela Lietuva, melstisi kaukus, aitvarą, žemėpačius alba kitas 
deives...“) ir pan. Pa mokslų pradžioje pateiktos evangelijų ištraukos 





LZ p 
17 pav. J. Bretkūno „Giesmių duchau- 18 pav. J. Bretkūno „Postilės“ titulinis 
nų“ titulinis lapas lapas 
skiriasi nuo atitinkamų Bretkūno Biblijos tekstų, bet artimos Vilento 
„Evangelijų bei epistolų“ tekstams. Manoma, kad Bretkūnas savo pa- 
mokslus pritaikė Vilento išleistoms evangelijoms. Archyviniai duomenys 
rodo, kad prieš spausdinimą „Postilę“ peržiūrėjo speciali komisija, ku- 
rią sudarė Jonas Hopneris, Simonas Vaišnoras, Zacharijus Blotnas, Jo- 
nas Bylaukis, Aleksandras Rodūnionis ir Danielius Gaidys. 1590 m. ge- 
gužės 13 d. Ragainėje tuo reikalu buvo sušaukta speciali konferencija. 
Matyt, tikrintojai Bretkūno tekstą gerokai taisė, nes „Postilė“ kalbos 
požiūriu pastebimai skiriasi nuo Bretkūno Biblijos rankraščio. „Posti- 
lė“ buvo išleista dideliu tiražu (spėjama, apie 1000 egz.), todėl iki šių 
dienų įvairiose bibliotekose Lietuvoje ir užsieny jos išliko net apie 20 
pilnų ir apypilnių egzempliorių. 

„Biblijos“ vertimas. 1590 m. lapkričio 29 d. Bretkūnas baigė sa- 
vo stambiausią ir reikšmingiausią darbą — visos Biblijos vertimą, 

Anuomet Biblijos vertimas į vietinę kalbą turėjo nepaprastai didelę 
reikšmę, stimuliavo bendrinės kalbos formavimąsi. Antai vokiečių Bib- 
lija, išversta M. Liuterio, padėjo tvirtą pagrindą dabartinei vokiečių 
bendrinei kalbai. Taigi Bretkūnas atliko milžino darbą. Dėl nepalankių 
sąlygų jį dirbo nuo 1579 m. su ilgomis pertraukomis, kurių neskaitant, 
susidarytų maždaug penkeri ištisinio darbo metai. Tai visai nedaug. Jis 
turėjo dirbti nepaprastai intensyviai. Juk vėliau komisijai patikrinti tą 
vertimą prireikė net 10 metų! Bretkūnas vertimą pradėjo nuo Luko evan- 
gelijos, kurią vertė iš lotynų kalbos. Kitas dalis vertė iš vokiško Liuterio 
teksto, bet lygino su graikišku ir hebraišku originalu, galbūt dar naudo- 
josi lenkišku tekstu, ypač įvairiais komentarais. Dirbo labai stropiai ir 
atsargiai, paraštėse surašė įvairius galimus kitokius atskirų frazių ver- 
timo variantus, kai kurių žodžių kitus atitikmenis. Versdamas neturėjo 
jokių pagalbinių priemonių, parengiamųjų darbų, net žodyno ir lietu- 
viškos gramatikos! 

Baigęs visos Biblijos vertimą, Bretkūnas prašė valdžios sudaryti ko- 
misiją, kuri peržiūrėtų jo darbą ir nuspręstų, kuriuos iš siūlomų origina- 
lo lietuviškų atitikmenų variantus reikėtų palikti. Tokia komisija netru- 
kus buvo sudaryta ir ėmėsi darbo. 1592 m. rugsėjo 20 d. Ragainėje 
buvo sušaukta speciali konferen- 
cija Bretkūno „Biblijos“ reikalu. 
Konferencijos dalyviai priėjo prie 
išvados, kad veikalas turi būti iš- 
spausdintas. Tada konsistorija 
pareikalavo iš Bretkūno, kad jis 
pats vertimą dar kartą patikrintų. 
Bretkūnas ėmėsi darbo, konsul- 
tavosi su hebrajų kalbos žinovais 
ir kitais specialistais. Darbą baigė 
1593 m. gegužės mėn. ir vėl pa- 
E = teikė patobulintą rankraštį svar- 
t JAM rata Lieidiia Me> | styti. Tačiau vertimo spausdini- 
1 E[aie 6. Maria alio da į mo klausimas greit įstrigo. Mat 
įsigalėjus Prūsijoje protestantiz- 
Eds 5 mui, valdžia nebeturėjo noro 
A 8 nės ba ipg | Skubinti leidimą. Kunigaikštis ne- 
JS a 2 TT norėjo skirti lėšų, o Bretkūno 
19 pav. J. Bretkūno „Biblijos“ rankras-  Konfratrai, matyt, pavydėdami 
čio antraštinis puslapis jam lietuviško Liuterio garbės, 

vilkino tikrinimo darbą. Bretkūnas prašė dar kartą sukviesti spe- 
cialistų konferenciją, bet per dvejus metus negavo jokio atsakymo. 
Netekęs kantrybės, 1595 m. liepos mėn. pagrasino kunigaikščiui, jog 
ieškosiąs mecenato Lietuvos valstybėje. Gavęs grasinamą laišką, kuni- 
gaikštis pavedė konsistorijai nustatyti sąlygas, kuriomis būtų galima 
Bretkūno rankraštį įsigyti. Po to vėl kelerius metus šis klausimas įstri- 
go ir iškilo tiktai 1599 m., bet ir tada nebuvo teigiamai išspręstas. Rank- 
raštį įsigijo Prūsijos valdžia. bet jis nebuvo išspausdintas, nors Bretkū- 
nas dėjo daug pastangų. Antai 1602 m. prieš pat mirtį jis rašė kunigaikš- 
čiui, kad dar sykį visą tekstą peržiūrėjęs. 

Bretkūnas mirė 1602 m. rudenį (apie spalio 1 d.) maru. Biblija liko 
neišspausdinta. Tuo buvo padarytas didelis nuostolis lietuvių literatū- 
rai, gerokai pristabdyta tolesnė mūsų raštų kalbos pažanga. 

Po 20 metų Bretkūno „Biblijos“ vertimą dalimis bandė leisti Jonas 
Rėza, bet jam pavyko 1625 m. išspausdinti tik psalmyną, turėjusį didelę 
reikšmę tolesnei lietuvių rašomosios kalbos Prūsijos kunigaikštystėje 
raidai (tai bus aptarta). Vėliau Bretkūno rankraščiu naudojosi kiti 
Biblijos vertėjai ne tik Prūsijoje, bet ir LDK. 

Bretkūno „Biblijos“ rankraštis — unikalus ir labai reikšmingas lie- 
tuvių kalbos paminklas. Be kita ko, svarbu ištirti jame esamus Bretkūno 
ir kitų asmenų taisymus. Tai ne tik padėtų geriau suprasti ano meto kny- 
gų leidybą, tekstų rengimą spaudai, bet ir gerokai praplėstų mūsų ži- 
nias apie lietuvių raštų kalbos Prūsijoje formavimąsi ir raidą. V. Falken- 
hanas savo žymiajame veikale!? nustatė, kad rankraštį taisė bei jo teks- 
tą koregavo geriausi to meto lietuvių kalbos mokovai Danielius Gaidys, 
Zacharijas Blotnas, Aleksandras Rodūnionis, Mikalojus Siautila, Jo- 
nas Rėza, Danielius Kleinas, Jonas Gedkantas, kažkiek yra prisidėję 
Jonas Bylaukis, Jonas Hopneris, Fridrichas Masalskis, Jurgis Musa, 
Albertas Striška ir Simonas Vaišnoras. 

Danielius Gaidys (pasirašinėjo lotyniškai Gallus, jo sūnus — vokiškai Hahn). 
Iš kur kilęs, neaišku. Dar prieš 1579 m. buvo Laūkiškos (dab. Saranskojė) klebonu, 
taigi artimas Bretkūno kaimynas (nuo Labguvos vos 10 km.). Ten išdirbo iki mirties 
(mirė tarp 1602 ir 1607 m.). Labguvoje dirbdamas, Bretkūnas duodavo Gaidžiui per- 
žiūrėti vieną savo vertimo dalį po kitos. Vėliau iš Karaliaučiaus jam buvo atsiuntęs 
tik vieną dalį. Labguvoje išverstose Biblijos dalyse Gaidžio ranka pataisymų labai 
daug, net apie 1000, taigi dvigubai daugiau negu visų kitų taisytojų kartu paėmus. 
Iš taisymų matyti, kad Gaidys buvo išsilavinęs žmogus, lietuvių kalbą mokėjo gerai. 
Jis prisidėjo ir prie Bretkūno „Postilės“ teksto parengimo spaudai. 

5 Falkenhahn V. Der Ubersetzer der litauischen Bibel Johannes!'Bretke und seinc 

Helfer. Kėnigsberg und Berlin, 1941. 

Zacharijas Blotnas — Mažvydo bendradarbio Mikalojaus Blotno (žr. p. 
47) sūnus. Gimė apie 1556 m. Klaipėdoje, kur tada dirbo jo tėvas. 1573 m. įstojo 
į Karaliaučiaus universitetą. 1576 m. paskirtas Tilžės lietuvių parapijos klebonu ir vo- 
kiečių diakonu. Nuo 1585 m. dalyvavo visuose Bretkūno „Biblijos“ ir „Postilės“ lei- 
dimo bei redagavimo darbuose. Mirė Tilžėje 1602 m. 

Aleksandras Rodūnionis (jaunesnysis) — Mažvydo bendradarbio Aleksand- 
ro Rodūnionio (vyresniojo) sūnus. Gimė apie 1550 m. Kaukėnuose, kur tada dirbo 
jo tėvas. 1573 m. įstojo į Karaliaučiaus universitetą. Nuo 1580 m. buvo tėvo padė- 
jėju ir mokytoju, o mirus tėvui, 1583 m. tapo Kaukėnų klebonu. Juo išbuvo iki mirties 
(greičiausiai apie 1591 m.). Prisidėjo ne tik prie Bretkūno „Biblijos“, bet ir prie „Posti- 
lės“ redagavimo. 

Mikalojus Siautila. Kilęs greičiausiai iš Žemaičių. Nuo 1553 m. dirbo mo- 
kytoju Rusnėje, ruošėsi būti kunigu. Mirus Rusnės klebonui Jurgiui iš Eišiškių, pa- 
skirtas į jo vietą. Čia išdirbo apie 30 metų iki mirties (1595 m.). Į Bretkūno „Bibli- 
jos“ redagavimo darbą įsijungė po 1580 m. 

Jonas Gedkantas — Mažvydo bendradarbio Tomo Gedkanto sūnus. Gimė 
1556 m. Širvintojė, kur tada tėvas kunigavo. 1578 m. įstojo į Karaliaučiaus universi- 
tetą, bet studijavo trumpai. Jau tais pačiais metais išlaikė kunigo egzaminus ir buvo 
paskirtas į Šižvintą iš pradžių precentorium, o maždaug nuo 1580 m. klebonu. 1592 m. 
perkeltas į Viešvilę, 1600 m. į Ragainę. 1618 m. sunkiai susirgo ir po metų mirė. Prie 
Bretkūno „Biblijos“ redagavimo prisidėjo 1592 metais. 

Jonas Hopneris (Hoepfner). Vokietis. Gimė 1533 m. Tiuringijoje. Studijavo 
Frankfurte prie Oderio. Baigęs studijas, atvyko į Prūsiją. 1569 m. buvo paskirtas 
vokiečių diakonu Ragainėje, kur klebonavo lietuvis Augustinas Jomantas. Ragainėje 
gyvendamas gerai išmoko lietuvių kalbą. 1573 m. paskirtas lietuvių klebonu Širvin- 
tojė. Ten jam nepatiko ir 1577 m. persikėlė į Įsrutį, kur buvo lietuvių parapijos kle- 
bonu (nuo 1583 m. ir vietos vokiečių diakonu). Mirė Įsrutyjė 1593 m. Bretkūno „Bib- 
liją““ su kitais koregavo iki 1590 m. Yra prisidėjęs ir prie Bretkūno „Postilės“ ruošimo 
spaudai. 

Fridrichas Masalskis. Kilęs iš LDK. Apie 1587 m. gyveno Kėdainiuose. 
Ten vedė. Greičiausiai dėl šeimos kivirčų pabėgo į Prūsiją. 1590 m. Karaliaučiaus uni- 
versitete išlaikė kunigo egzaminus ir buvo paskirtas į Priekulę. Čia vėl vedė. Apie tai 
sužinojo pirmoji žmona Kėdainiuose. Ji parašė skundą, kaltino Masalskį dvipatyste. 
Dėl to jis buvo suimtas ir metus kalinamas. Tačiau sugebėjo išsisukti ir grįžo į Prie- 
kulę. Ten ir mirė 1613 m. V. Falkenhanas Bretkūno rankraštyje nerado Masalskio 
ranka įrašytų taisymų. Galbūt jis tik aktyviai dalyvavo „Biblijos“ reikalu sušauktoje 
Ragainės konferencijoje. 

Jurgis Musa. Greičiausiai Mažvydo bendradarbio Stanislovo Marcijano-Mu- 
sos (žr. p. 48) sūnus. Gimė apie 1558 m. Nuo 1582 m. paskirtas pirmuoju Pilkal- 
nio (dab. Dobrovolskas) lietuvių kunigu. Ten ir mirė 1606 m. V. Falkenhanas nerado 
Musos ranka taisymų „Biblijos“ rankraštyje. Tačiau konsistorijos 1592 m. rašte 
Musa minimas tarp Bretkūno „Biblijos“ koreguotojų. 

Albertas Striška. Iš LDK. Ten buvo reformatų katechetu Vidžiuose. Į Prūsiją 
atvyko 1577 m. Lydėjo į Karaliaučiaus universitetą studijuoti vykstančius didikų 
vaikus. Pats tuoj nuvyko pas Bretkūną į Labguvą, kur ėmė dirbti mokytoiu ir kanto- 
riumi. Atrodo, galėjo būti LDK reformatų specialiai pasiųstas išsiaiškinti, ar Bret- 
kūno verčiama Biblija tiks LDK reformatams. Tuo metu Bretkūnas vertė Naująjį 

testamentą, kurio tekstą Striška peržiūrėjo, nors jo ranka pataisymų nėra. Greičiau- 
siai Bretkūnas pats tekstą taisė, tardamasis su Striška. Spėjama, kad dėl Striškos įta- 
kos „Biblijoje“ galėjo padaugėti slavizmų. Rankraštyje Striška įrašė aprobatą, jog 
Bretkūno verčiama Biblija tinkanti LDK reformatams. Greičiausiai remdamasis šia 
aprobata Bretkūnas grasino kunigaikščiui ieškosiąs globėjų LDK. 

Bretkūno „Biblijos“ tekstą dar yra koregavę Jonas Rėza (apie jį žr. p. 82— 
87) ir DanieHus Kleinas (žr. p. 87 —97), kažkiek prie teksto parengimo prisidėjo 
Jonas Bylaukis (žr. p. 54) ir Simonas Vaišnoras (p. 77- 80). 


Bretkūno „Biblijos“ rankraštis (5 dideli ir 3 mažesni tomai) ilgą laiką 
buvo saugomas Karaliaučiuje. Tarp I ir II pasaulinių karų Kauno uni- 
versitetas pasidarė jo fotografuotą kopiją, kuri dabar yra Vilniaus uni- 
versiteto bibliotekoje. Kačangi tos kopijos tekstas ilgainiui ėmė blukti, 
tuoj po karo buvo pradėta jį iššifruoti ir perrašinėti mašinėle (dirbo 
E. Kraštinaitis). 1983 m. „Mokslo“ leidykla išleido puošnų Bretkūno 
„Rinktinių raštų“ leidinį, parengtą J. Palionio ir J. Žukauskaitės, ku- 
riame įdėtos kopijos teksto ištraukos. Pats Bretkūno rankraštis (origi- 
nalas) karui baigiantis iš Karaliaučiaus buvo perkeltas į Getingeną, o 
iš ten vėliau į Vakarų Berlyną. Rankraščiu kurį laiką buvo susidomėju- 
si garsioji „Mutono“ leidykla, tačiau, mirus iniciatorei T. Buchienei, 
leidybos darbo nebuvo imtasi. 1982 m. projektą parengti mokslinį 
Bretkūno „Biblijos“ leidimą sudarė vokiečių kalbininkas F. Šolcas 
(Scholz). Leidybą finansuoja Vokiečių mokslo draugija (Deutsche 
Forschungsgemeinschaft). Pirmiausia numatyta išleisti Naująjį testa- 
mentą, o vėliau ir kitas Biblijos dalis. Tuo tikslu Bretkūno rankraštis 
iš Vakarų Berlyno buvo perkeltas į Miuncheną F. Šolco ir jo bendra- 
darbio J. Rangės (šis stažavosi Vilniaus universitete) dispozicijon. Norima 
Bretkūno rankraštį taip išleisti, kad tyrinėtojai galėtų atskirti pirmykštį 
Bretkūno tekstą nuo vėlesnių jo paties ir kitų asmenų taisymų. Bus pa- 
teiktas faksimilinis rankraščio tekstas ir išsamūs komentarai. 

Bretkūno raštų kalba. Ji tebėra menkai ištirta, laukia specialių 
dialektologinių-istorinių tyrinėjimų. Iš jau dabar turimų duomenų gali- 
ma spėti, kad anuomet apie Frydlandą lietuvių kalbai nebuvo būdinga 
ilgojo vokalizmo redukcija nekirčiuotose galūnėse, taigi dialektologijos 
požiūriu vietos šnekta turėjo priklausyti Prūsijos kunigaikštystės pieti- 
nių šnektų (būsimųjų „baltsermėgių“) grupei. Toji šnekta ir bus suda- 
riusi Bretkūno raštų kalbos pirminį pagrindą. Joje pralietuvių *d (dab. 
bendrinės kalbos 0) tebebuvo menkai susiaurėjęs, išlaikytas bemaž svei- 
kas ar tariamas kaip d su silpnu o atspalviu (d'). Bretkūnas „Biblijos“ 
rankraštyje iš pradžių tą balsį žymėjo a raide, vėliau, matyt, dėl Lab- 

guvūs šnektos įtakos, ėmė dažniau rašyti o. Dėl tokio nevienodumo pa- 
sitaiko (retai) ir trumpojo a painiojimas su o, plg. sporadišką rašymą 
prieidomi “prieidami', ne//idabodomi ir pan. 

Ilgiau pagyvenęs Labguvojė, kur nekirčiuotų galūnių ilgieji balsiai 
buvo redukuoti (šiaurinė šnektų grupė, ilgainiui gavusi „striukių“ var- 
dą), Bretkūnas ėmė vartoti gretimines formas su redukuotu nekirčiuotų 
galūnių vokalizmu (gen. sg. vf-ra || vi'rd* “vyro"). Abiejų šnektų maišy- 
masis sudarė sąlygas jo raštuose atsirasti hiperkorekcijai. Antai Bretkū- 
nas kartais parašo raidę o vienaskaitos akuzatyvo galūnėje, plg. „striu- 
kių“ vira vietoj vyro ir vyrą. 

Labguvoje bus atsiradę ir Bretkūno kalbos žemaitiški elementai, nes 
šios parapijos rytinėje pusėje (pvz., Agilo, Gilijės, Gyveūtės, Nemunyno, 
Tėvės ir kt. vietovėse) buvo kažkiek žemaičiuojama. Tokie elementai 
Bretkūno kalboje pasitaiko sporadiškai, bet dažniau negu Vilento kalboje. 
Tai beafrikatės formos, pvz., pauk/chtei "paukščiai", Bodei "žodžiai", instr. 
pl. pauk/chteis, Bodeis, acc. pl. m. meldenczius 'meldžiančius', adv. 
Įkaudei 'skaudžiai", žemaitiško tipo lokatyvai, pvz., daiktu/u 'daiktuo- 
se', nakteie "naktyje", taweie "tavyje", net ugnie "ugnyje", žemaitiški pro- 
nominaliniai datyvai, pvz., wi//ims "visiems", wire/nimus "vyresniems", 
ghims "jiems", imperatyvai su -ke-, pvz., 2. sg. /ergekes 'saugokis", pra- 
Jchikefe "prašykis', 1. pl. atminkem 'atminkime", klau/ikem '"klausyki- 
me', 2. pl. imket "imkite", nupirket "nupirkite", žemaitiškas prielinksnių 
vartojimas!?, pvz., pagal /chirdes "pagal širdį', pas mu/u "pas mus" ir pan. 
Dar plg. pri/ch "prieš", gen. sg. akminio "akmens", wandinio 'vandens", 
acc. sg. wandinį, inf. filwartaut "sielvartauti', nummas "namas", wedu 'mu- 
du' ir kt. Spausdintuose raštuose žemaitybių mažiau (greičiausiai taisy- 
tojų darbas) negu „Biblijos“ rankraštyje. Perspausdintose Mažvydo 
giesmėse žemaitybės dažnai pakeistos aukštaitiškais atitikmenimis. 

Bretkūnas balsių nazalizaciją žymėjo tašku po balsį žyminčia raide, 
taigi g'4,e €,u 'ų, i į. Matyt, jo kalboje nosinis tų balsių rezonansas 
buvo gana stiprus, nes neretai parašo an tipo junginį, pvz., acc sg. wai- 
kan šalia waika 'vaiką'. Kadangi spaustuvė raidžių a, ę, u, į neturėjo, 
tai buvo renkamos paprastos a, e, u, i raidės. Todėl spausdintuose teks- 
tuose nosinis rezonansas atspindimas prastai, daugiausia tais atvejais, 
kur buvo parašyti an tipo junginiai. Bretkūnas dažniausiai nosinį balsių 
19 V. Falkenhanas nepagrįstai tokius pavyzdžius traktuoja kaip silpną lietuvių 

kalbos mokėjimą (Falkenhahn V. Der Ubersetzer der litauischen Bibel Johannes 

Bretke. S. 209). 

rezonansą žymi ir nekirčiuotose galūnėse, taigi elgiasi kaip „baltser- 
mėgis“. Pasitaikantys rankraštyje nežymėjimo atvejai aiškintini Labgu- 
vės („striukių“) šnektos įtaka, juoba kad pasitaiko ir hiperkorekcijos 
atvejų, pvz., 3. praet. buwa "buvo" ir pan. 

Iš kitų Bretkūno kalbos ypatybių nurodytina: pasitaikantis žodžio 
pradžios a- ir e- sumišimas, pvz., ailia "eilė", efchwa "kumelė" (iš ašvd), 
efch 'aš' (šalia a/ch), er "ar" (šalia ar), ebro/as "paveikslas" (t. y. ebrozas, 
šalia abro/as), daugiskaitos lokatyvai su formų pabaiga -su (postilėje 
tokių net 837/) ir kiek retesne -sa, daugiskaitos adesyvai su -sampi (pvz., 
Amoni/famp “prie žmonių, pas žmones"), pasitaikančios wandemi “vande- 
nimi', akmemis "akmenimis" tipo priebalsinių kamienų instrumentalio 
formos, supletyvinė III asmens įvardžio paradigma (nom. sg. anas, pl. 
anys, rašo anis, bet gen. sg. jo, dat. sg. jam ir t. t.) šalia dažnesnės įprasti- 
nės (nom. sg. ghis "jis", pl. ghAie, iie "jie? ...), dažnos enklitinės I ir II as- 
mens įvardžių formos (pvz., pami /akik “man pasakyk“, i/chlei/kem 'iš- 
leisk mane"), pronominalinė vienaskaitos datyvo galūnė -amui (šalia 
dažnesnės -am), tariamosios nuosakos 1. sg. formos su -čia, -čio (šalia 
variantų su -čiau) ir kt. Dar plg. įdomias lokatyvo formas Dieweie 'die- 
vuje', jamije "jame", mu/uie "mumyse", iu/uie “jumyse", nekaitomus žo- 
delius atpent "vėl", bau "ar", betaig "bet", idant, jeib "jeigu", jeng jog“, 
katrul 'į katrą pusę", neng "negu", nesa "nes", net "bet, nebent" ir kt. 

Sintaksė gana lietuviška, nors vietomis pasitaiko, ypač „Biblijoje“, 
ir sunkių verstinių konstrukcijų. Bretkūno kalba apskritai labai liaudiš- 
ka. Daugelį metų bendravęs su liaudimi, jis įprato kalbėti ir rašyti taip, 
kad jos būtų suprastas. Todėl jo raštuose daug gyvų liaudiškų pasaky- 
mų, tokių kaip (dirba) prakaitą braukdami, (pavargo net) dvasios nega- 
lėjo atgauti, (vargšui) žabangas spendž, (jis) netur galvos savo kur pakišt, 
(kitas) kaip sapnyje gyven, (vienas prie kito) pikčiaus limp nei smala ir 
pan. Daug gražių liaudiškų palyginimų, pvz., netupėk bažnyčioje ant suo- 
lo kaip žąsis kokia ant lizdo. Gausūs folkloro elementai, pvz., kurį die- 
vas myl, tą ir plak arba dievo bijokis, karalių garbink. Įdomūs frazeolo- 
gizmai, pvz., griežti dantimis 'niršti, pykti', krimsti širdį “sukelti sielvar- 
tą', nulaužti sprandą “padaryti galą', rankas grąžyti 'sielvartauti', vbagais 
eiti "nuskursti' ir pan. Ypač gyva, liaudiška „Postilės“ kalba. Pamokslai 
parašyti liaudžiai suprantamu, lengvu stiliumi. Tai ne vertimas, bet gy- 
vas pasakojimas paprastiems žmonėms. Štai kaip vaizdingai Bretkūnas 
nusako sunkius laikus: šitai spaudž svietą brangūs metai, sirata vos ne 
vos gal pasipenėti, baduoj visos žmonės... 

Bretkūno raštų leksika — labai turtinga. Biblijos vertimo paraštėse 
ir pačiame tekste jis pateikė daug žodžių-sinonimų,į gretiminių for- 
mų ir pan. Antai prie veiksmažodžio kragždėti nurodo tame kontekste 
galimus pakaitalus drebėti, traškėti, raičioti, braškėti ir trinkėti. Vartoja 
labai daug vaizdingų liaudiškų veiksmažodžių, pvz., apsulpti 'aptemti 
(akims)', grumenti '"griaudėti", boginti "sunkiai nešti, gabenti", krykštauti 
"džiūgauti", kuštėti 'pašnibždom kalbėti", nudirti (odą), nukaršti "pasen- 
ti', sumuldyti “sutraiškyti (kaulus)', švagždėti "šlamėti' „.. Tokių veiks- 
mažodžių gausumu Bretkūno nepralenkė joks Prūsijos lietuvių rašyto- 
jas iki pat Donelaičio. Mėgsta mažybines-malonines daiktavardžių for- 
mas, pvz., žmogutis, žmogutėlis, tėvutis, mamutė, brolutis, seseraitė, na- 
bagėlis, sąnarėlis, akelė, kąsnelis... Daug retų, mums dabar neįprastų 
žodžių, pvz., apypenai "nuodai", atakis (ataduoti atakį atkeršyti"). dagas 
“pjūtis", daguoti “pjauti javus', dimstis "prieangis", draugala "meilužė", 
ėdra 'maistas", yvas "apuokas", karias "kariuomenė", karis “karas, mūšis", 
kreklas “krūtis", kurklelis “mažasis karvelis", medinas “miškinis, lauki- 
nis", mitulis ar mitulys “vienų metų gyvulys", nepuotis, neptis “vaikaitis, 
anūkas", noferė 'dilgėlė', nuodėm, nuodėmais "visai, visiškai", papūta “gum- 
bas, randas', penukšlas “maistas, penas", pekus "galvijas'", pradėmais 
"tučtuojau", prekijas "pirklys", puknė “skaudulys", šeirys "našlys", talokas 
"merga", vienvišys "kas gyvena vienui vienas'. Pasitaiko ir paties Bretkūno 
sukurtų naujadarų, pv7., bendradarbinykas "bendradarbis" (plg. vok. Mit- 
arbeiter), draugtarnis "drauge tarnaujantis'? (Mitknecht), trivienybė “tre- 
Jybė', žvaigždveizdis “žvaigždžių stebėtojas, astronomas' (Sternseher). 

Ypač daug retų žodžių Bretkūnas pavartojo „Biblijos“ vertime. Tačiau 
tie leksikos lobiai didesnės įtakos lietuvių raštų kalbai negalėjo padaryti, 
nes „Biblijos“ rankraštis liko mažai kam prieinamas. Kas kita spausdin- 
ti Bretkūno raštai, ypač postilė ir giesmynai, kurie darė žymią įtaką vė- 
lesniems religinių raštų autoriams. 

Bretkūno raštuose yra ir prūsiškų žodžių. Tačiau dėl šios kalbos pa- 
minklų skurdumo nelengva juos išaiškinti. Tokiais laikytini, pvz., al- 
vas "alavas" (plg. pr. alwis), ausinas "auksinis" ir auskalis “auksakalys? 
(pr. ausis 'auksas*), balgnas "balnas" ir (pa)balgnuoti “"(pa)balnoti" (pr. 
balgnan "balnas*), burvalkas “dvaras, gal ir priemiestis" (pr. acc. sg. bur- 
walkan "ūkį" — greičiausiai prūsų per slavus gautas germanizmas), 
butas "namas" (pr. buttan “t. p.'), dragės "mielės" (pr. dragios), ešketras 
"eršketas, tokia žuvis? (pr. esketres), giegalas "naras" (pr. gegalis 'maža- 
sis naras"), lygus "teismas" ir lyginti "teisti" (pr. acc. sg. ligan "teismą", 
ligint "teisti"), reda “vaga? (pr. redo “t. p.'), saliūbas "sutuoktinis" (pr. acc. 

sg. sallūban — prūsų polonizmas), tauta "žemė, kraštas" (pr. tauto 'kraš- 
tas, šalis"), ušaunykė "gimdyvė" (iš ušės 'pogimdyvinis šešių savaičių Jai- 
kotarpis' < pr. uschts 'šeštas'). V. Falkenhanas įžiūri Bretkūno kalboje 
net prūsų fonetikos įtaką, pvz., a : 0 : u kaitą po lūpinių ir gomurinių 
priebalsių (plg. ghis ... akmenį padeia ... po galwu “...po galva', acc. 
sg. pakuiu "ramybę, t. y. pakajų"), t įspraudimas sr samplaikoje (pvz., 
strovė 'srovė") ir kt. Tokia įtaka apskritai galima, nes Bretkūnas mokėjo 
prūsų kalbą ir greičiausiai abu jo tėvai buvo prūsų kilmės. Jis pats rašė 
ne prūsiškai, bet lietuviškai, kadangi tuo metu prūsų kalba jau buvo be- 
išnykstanti, o lietuvių kalbą plačiai vartojo ne tik Lietuvos valstybėje, bet 
ir Prūsijos kunigaikštystėje. 

Bretkūno raštų kalboje galima įžiūrėti ir kuršiškų resp. latviškų ele- 
mentų. Tyrinėtojai (V. Falkenhanas, J. Palionis) tokiais įtaria žodžius: 
anskat "antai", šiskat "dabar", taskat 'štai' (bet šių Žodelių aiškių atitik- 
menų latvių kalboje ir kuršininkų tekstuose nėra), balva "dovana, papir- 
kimas", balvoti “dovanoti, papirkti? (Ia. balva; tačiau vartojo ir M. Dauk- 
ša), patlabai "ką tik, dabar' (la. patlabi, patlaba ir kt.), slunė ar slunia 
“ramstis? (la. slunas), stuirė “vairas? ir stuiryti "vairuoti" (germanizmai, 
plg. vvž. stūre , sturen, galėję patekti per kuršius resp. kuršininkus), 
vaina pasakyme be vainos "be kaltės' (la. vaina), vanga "dirva" (la. vani- 
ga). Dar plg. redaktorių ištaisytą dat. sg. formą Diewam "dievui" (la. 
dievam). 

Nors Bretkūnas gerai mokėjo vokiškai ir tą kalbą plačiai vartojo, 
tačiau vokiškų skolinių jo raštuose nedaug. Matyt, sugebėjo juos atskir- 
ti if sąmoningai vengė. Minėtini šie vėliau Rytprūsių lietuvių šnektose 
įsivyravę vokiečių kilmės žodžiai: botas "valtis? (vok. Boot), hercokystė 
ir ercokystė "kunigaikštystė, hercogystė" (plg. Herzog), klūmeris 'segtu- 
kas? (Rytpr. vok. klamer), rinkė "metalinis žiedas, lankas, grandis' (Rytpr. 
vok. rinke), špykėrė “javų sandėlys' (Rytpr. vok. spiker “Speicher"), 
tintas "rašalas" (vok. Tinte), verdelis 'sala' (vok. Werder). Daugiau pasi- 
taiko vokiečių kilmės žodžių ir apskritai germanizmų, gautų per slavų 
kalbas. Apskritai slavizmų Bretkūno raštų kalboje yra daug daugiau 
negu germanizmų. Jis slavizmų vartoja net daugiau negu pirmieji auto- 
riai Lietuvos Didžiojoje Kunigaikštystėje (pvz., M. Daukša). Slavizmų, 
kaip matėme, apstu ir kituose Prūsijos kunigaikštystės lietuvių raštuose. 
Jie ten bus atsiradę keliais būdais: per raštus autorių, kilusių iš LDK (to- 
kie kurį laiką sudarė daugumą) arba į raštus pateko iš šnekamosios 
žmonių kalbos, kur jie vėl dvejopos kilmės: dalį atnešė persikėlėliai iš 
LDK apgyvendinant dykrą, kiti gauti intensyviai bendraujant su Prū- 

sijos kunigaikštystėje apsigyvenusiais lenkais, su kuriais vietomis net 
bažnyčios buvo bendros. Lenkų kalba tarp Prūsijos lietuvių buvo po- 
puliari. Ir Bretkūnas greičiausiai buvo pramokęs lenkiškai, matyt, ne- 
mažai naudojosi lenkų religiniais raštais. Jo kalboje yra nemaža tokių 
polonizmų, kurių vėliau Rytų Prūsijos lietuviai nevartojo, pvz., grekas 
"graikas" (1. grek), nazarenskas “nazarietis" (1. nazarenski), nevdzenčnas 
“nedėkingas' (1. niewdzieczny), samaritonka 'samaritonė"' (1. samarytan- 
ka). Dar plg. rašymą Szczeponas "Steponas", gen. pl. Wlachu "italų" (1. 
Wlochy). Yra iš lenkų kalbos pamorfemiui išverstų žodžių-kalkių, pvz., 
išparsamdyti "pasamdyti" (plg. 1. wynajmowač), peržegnojimas 'palaimi- 
nimas' (1. przežegnanie), sunki "nėščia" (1. ciežka). Iš rytų slavų resp. 
baltarusių kilmės žodžių, vėliau neįsigalėjusių lietuvių kalboje, nurody- 
tini šie: chvalčiavoti "neteisingai elgtis" (s. br. xXed10w06am6), černylas 
“rašalas"' (vepKuao), kvartūna "laimė" (xe0pmyna < bopmyna), plemė 'gi- 
minė, gentis' (n1emA). 

Bretkūno, kaip ir kitų ano meto autorių raštuose esantys slavizmai, 
daugiausia tebuvo knyginiai žodžiai. Šnekamoje kalboje tada žmonės 
daugelio jų nevartojo, dažnai net nežinojo, ką jie reiškia. Tai rodo fak- 
tas, jog praėjus daugiau negu šimtmečiui, Gumbinės parapijos kunigas 
Mykolas Merlinas (M6rlin) 1706 m. reikalavo pašalinti iš bažnytinių 
raštų svetimybes, nes žmonės jų nesuprantą, net nemoką ištarti. Kaip 
pavyzdį Merlinas nurodo labai populiarų religinių raštų žodį večėrė 
(weczere), tvirtindamas, jog iš 100 žmonių jo reikšmę vargu ar žino bent 
2-3. 


Bretkūnas lietuvių rašomosios kalbos kūrimo istorijoje užima labai 
reikšmingą vietą. Jis parašė, išvertė, parengė spaudai ir išleido daugiau 
veikalų negu bet kuris kitas Mažosios Lietuvos autorius prieš jį ir po jo. 
Bet dar anaiptol ne visa tai, ką jis parašė, buvo išleista. Ir ne vien tik 
„Biblija“. Iš paties Bretkūno ranka daryto 1591 m. sąrašo žinomi keli 
jo vertimai, kurių rankraščių neišliko, būtent, Mato Teisėjo krikščio- 
niškos doktrinos mažasis rinkinys (vertė Labguvojė 1567— 1569 m.), 
Augsburgo išpažinimas (evangelikų liuteronų tikėjimo pagrindai), 
A. Korvino postilė, J. Vigando trumpas krikščionių doktrinos išdėsty- 
mas, M. Liuterio Šmalkaldeno artikulai (visi šie versti greičiausiai jau 
Karaliaučiuje). Bretkūnas siekė, kad lietuvių kalba būtų išleistos visos 
anuomet reikalingiausios protestantų religinės knygos. Jis buvo plačių 

užmojų, nepaprasto darbštumo ir didelių gabumų žmogus. Tai aiškiai 
rodo jo darbai. Vien milžinišku Biblijos vertimo darbu jis nusipelnė lie- 
tuviško Liuterio vardą. Apskritai laikytinas žymiausiu Mažosios Lie- 
tuvos rašytoju iki Donelaičio. 

Bretkūnas pirmasis plačiai panaudojo lietuvių liaudies kalbos turtus 
rašomajai kalbai kurti. Dabar iš keturių šimtmečių perspektyvos mes 
matome, kad Bretkūno pasirinktas liaudinis raštų kalbos kūrimo princi- 
pas buvo vienintelis teisingas. Juk liaudies kalba praeityje buvo ir šian- 
dien tebėra neišsenkanti versmė mūsų bendrinei kalbai turtinti. Breikū- 
nas buvo pradininkas tos sveikos liaudinės raštų kalbos kūrimo tradici- 
jos, nuo kurios nutolimas XVIII —- XIX a. padarė mums labai daug ža- 
los. Bretkūno tiesioginis poveikis Prūsijos lietuvių raštų kalbos tolesnei 
raidai buvo stiprus ir ilgalaikis. Ištobulindamas raštų kalbą, jis kartu 
padėjo tvirtus pagrindus lietuvių kalbos egzistencijai Rytų Prūsijoje, 
ilgam sulaikė germanizacijos procesą. Jeigu ne jis, vargu ar būtume su- 
laukę Donelaičio. L. Rėzos nuomone, Bretkūno „Biblijos“ vertimas dau- 
geliu atžvilgių yra labiau vykęs už vėlesniuosius. Pasinaudodamas Bret- 
kūno rankraščiu, pats L. Rėza savo redaguotame 1816 m. Biblijos lei- 
dime daug kur galėjo germanizmus pakeisti lietuviškais žodžiais. Mums 
dabar Bretkūno „Biblijos“ rankraštis tebėra neįkainojamos vertės kalbos 
paminklas, reikšmingas ne tik lietuvių, bet ir apskritai baltų kalbotyrai, 
lietuvių literatūros mokslui ir kultūros istorijai. 


Simonas Vaišnoras ir raštų kalbos sumenkėjimas 


S. Vaišnorą jau minėjome kaip vieną iš Bretkūno „Postilės“ ir „Bib- 
lijos“ redaktorių. Kilęs iš LDK nuo Varnių. Tai pats pasisakė „Žem- 
čiūgos teologiškos“ lotyniškoje dedikacijoje („in mea ... patria Samogi- 
tia et Lithuania“) ir tituliniame lape pasirašė Simonas Vaišnoras varniš - 
kis. Vaišnoras — senas lietuvių dvikamienis asmenvardis, gausiai iš- 
likęs dabartinėse pavardėse ir gyvenviečių pavadinimuose. 

Simono Vaišnoro tėvai greičiausiai buvo smulkūs bajorai ar laisvieji 
valstiečiai. Kada jis gimė, neaišku, spėjama, apie 1545 m. Į Prūsiją at- 
vyko 1568 m. Iki 1571 m. studijavo kunigaikščio Jurgio Fridricho 1ė- 
šomis Karaliaučiaus universitete. Mirus Mažvydo įpėdiniui Augusti- 
nui Jomantui, nuo 1576 m. tapo Ragainės klebonu. Čia tuoj vedė ir 
Ragainėje išgyveno iki mirties 1600 m. Parapijiečių buvo mėgstamas. 
Kaip ir pirmtakai, dirbo oficialiu vietos valdžios vertėju. 1591 m. daly- 

vavo Bretkūno „Postilei“ tikrinti sušauktoje konferencijoje, o 1592 
m. — konferencijoje Bretkūno „Biblijai“ koreguoti. 

Svarbiausias Vaišnoro darbas — traktato „Margarita theologi- 
ca“ (lietuviškai pavadinto „Žemčiūga teologiška“) vertimas. Tą 
veikalą lotyniškai parašė Adomas Franciscus. Tai poleminė prieš kata- 

| likus ir popiežių nukreipta kny- 
| La RES | ga, aiškinanti liuteronizmo dog- 

4 ARC ARIT Ą mas. Lietuviškas vertimas buvo 

: 48 5 B HEOLOGICA, „Į išspausdintas Karaliaučiuje 1600 


Colled ri m. Knyga pradedama ilga, net 12 
ž puslapių lotyniška dedikacija ku- 


i AD AO FR ANG žė nigaikščiui Jurgiui Fridrichui ir 

Ž Žr vw „Adoma- || dviem lietuviškomis pratarmė- 
Ė Abare, 1 mis, kurių pirmąją parašė Tilžės 
į 7 ij Tiesto i 1 klebonas Zacharijas Blotnas 
"Į (vienas iš Bretkūno „Postilės“ ir 
apie apius/ Taiši | „Biblijos“ redaktorių), antrąją 
sattžot / pro Baimas 4 — pats Vaišnoras. Blotno pratar- 
 Rugufiononiaiba Gief mėje reiškiamas entuziazmas to- 

"0 m — bulinti lietuvių raštų kalbą („rmu- 
|Eiunjėta ira pegia "Ju lietuwifchka/fsis liefuwis .. 
om : fchlownu ftofifi“), nurodoma, 


= | ——— jog yra daug spaudai parengtų 
| ta a Oi i 2it lietuviškų knygų, tik sunku jas 

M “ A išlistei  („drukawodint nepaga- 
Ė lim“). Vaišnoro pratarmėje ran- 
dame įdomių minčių apie lite- 
ratūrinę kritiką. Jose veikiausiai 
atsispindi anuomet sudarinėjamų komisijų lietuviškoms knygoms leisti, 
nagrinėjusių daugiausia kalbos dalykus, darbo patirtis. Po pratarmių 
įdėta malda „jeib i/chganitingai numirtumbei“. Toliau — paties trak- 
tato tekstas. Knygos gale pridėti du nedideli veikalėliai: 1. „Apie dū- 
šias žmonių numirusių“ (autorius „vokietis Jokūbas Herbrandas) ir 2. 
„Apie popiežiškąją mišią“ (parašė vokietis Aegidijus Hunnius), kuriuos 
greičiausiai išvertė pats Vaišnoras. 





20 pav. S. Vaišnoro „Žemčiūgos teolo- 
giškos“ titulinis lapas 


Leidinio vertimas apskritai gana prastas, nė iš tolo neprilygsta anks- 
tesnių autorių vertimams. Matyt, versta greit ir nerūpestingai, pasitaiko 

neišverstų lotyniškų žodžių, gausu sunkių konstrukcijų, vietomis net 
nelengva suprasti tekstą. 

Iki šių dienų išliko 5 šios knygos egzemplioriai: du iš jų saugomi Lie- 
tuvoje (Mokslų Akademijos ir Universiteto bibliotekose), po vieną yra 
Getingene, Gotos krašto bibliotekoje ir Britų muziejuje Londone. 

Be nurodytos knygos, Vaišnoras dar yra vertęs į lietuvių kalbą gies- 
mių. Lozoriaus Zengštoko 1612 m. giesmyne išspausdinta viena tikrai 
jo versta giesmė, dėl kitos (pasirašytos S. W.) ginčijamasi. 

Nors Vaišnoras kilimo buvo žemaitis, bet jo raštų kalba perdėm aukš- 
taitiška. Išgyvenęs Ragainėje daugiau kaip 20 metų, jis apsiprato su ten 
vartota lietuvių kalba, stengėsi rašyti taip, kaip šneka jo parapijiečiai. 
Tik vienur kitur prasikiša gimtosios žemaičių šnektos ypatybės. Labai 
retai pasitaiko „dūnininkiški“ ū, i (rašo u, i) vietoj aukštaičių uo, ie, 
pvz., priBaftis "priežastis", kiek winam "kiekvienam", gen. sg. Diwa 'die- 
vo'. Plg. hipernormalizmus sinus "sūnus", būdamas "būdamas", gen. pl. 
mū/u "mūsų" ir kt. Iš kitų žemaitybių nurodytina dat. sg. Tewu "tėvui" 
(šiaip vyrauja aukštaičių -ui), loc. sg. /chirdeije "širdyje", /awieie "savyje", 
dat. pl. ghims jiems", loc. sg. m. amfBinameie “amžinajame"* (-ameie iš 
-amęje), loc. pl. keliu/a “keliuose" (visur dažnesni aukštaitiški atitikme- 
nys). 

Vaišnoro raštų kalba dar nėra pakankamai ištirta. Minėtinas V. Vitės 
darbas??, Iš iki šiol sukauptų duomenų matyti, kad jos pagrindą sudarė 
apie Ragainę vartotas lietuvių kalbos variantas — tai Prūsijos kunigaikš- 
tystės šiaurinės dalies aukštaičių („striukių“) kalba, kurioje buvo redu- 
kuojamas nekirčiuotų galūnių ilgasis vokalizmas, pvz., tarė to, ano, 
šakos, 14, aną, sukąs, bet nūma “nžmo", šūkas "šikos", šūka 'šiką', žėme 
“žėmę" ... Tik vienur kitur Vaišnoras pavartojo formas su sveiku nekir- 
čiuotų galūnių vokalizmu (parašo o, ą, ę), būdingas pietinei šnektų gru- 
pei („baltsermėgiams“). Tai prisitaikymo prie visos Prūsų kunigaikštystės 
lietuvių kalbos padarinys, vietomis galbūt atsiradęs ir dėl kitų asmenų 
įsikišimo. 

Iš būdingesnių Vaišnoro kalbos ypatybių nurodytini nesutrumpinti 
vienaskaitos datyvai su -amui šalia daug dažnesnių su -am (baltamui > 
baltam), daugiskaitos datyvai su pabaiga -mus šalia dažnesnės -ms (ge- 
riemus vaikamus -> geriems vaikams), daugiskaitos lokatyvai su -su 
šalia dažnesnių su -sa, adesyvai su -sampi (pvz., rašo įmone/amp), i-ka- 
mienės įvardžių formos (pvz., loc. sg. kurime "kuriame", ad. sg. iemimp 


2 Witte W. Der Ubersetzer Simon Waischnoras d. Ae. Braunschweig, 1931. 

nuo jis), archaiškos įvardžiuotinių būdvardžių formos (pvz., dat. sg. 
m. mielamiiem “mielajam", loc. sg. m. nauiemeieme, nauiemeime "nauja- 
jame"), būtasis dažninis laikas su -/lavo, -dlavo (pvz., pamu/chlawa "pa- 
mušdavo, t. y. užmušdavo", wadindlawa 'vadindavo"), tariamosios nuo- 
sakos 1. sg. formos su -čia, -čio, prielinksnis bei priešdėlis sa *su" (pvz., 
fa dūna “su duona", /amai/fcha 'sumaišo'). Dar plg. loc. sg. Diewieie 
“dievuje". 

Sintaksė daugeliu atžvilgių nelietuviška. Apskritai Vaišnoro kalba 
sunki, negyva. Sakinių konstrukcijoms didelę įtaką darė lotyniškas ori- 
ginalas. Versti traktatą iš tikrųjų anuomet buvo sunku. Juk tai pirmoji 
lietuviška mokslinės prozos knyga. Tačiau vienur kitur pasitaiko ir gra- 
žių lietuviškų frazių, tokių kaip dievas norisi meldžiamas, regime razbai- 
nykus sugaunamus ir pan. 

Vaišnorui labai trūko lietuviškų atitikmenų abstrakčioms sąvokoms 
reikšti. Todėl jis kūrėsi naujų žodžių. Iš tokių minėtini, pvz., esiškas 
“esminis", įvaizdingas "regimas", lemtumas "dorybė", priešstata “priešprie- 
ša'. Pasitaiko pamorfemiui išverstų iš kitų kalbų ar jų pavyzdžiu sudarytų 
žodžių, pvz., balvondailis “stabų dirbėjas', juodžynys "burtininkas", 
nedievgarbis “bedievis" ir pan. Gausiai vartojami lotynizmai (dažnai jų 
net rašyba nepakeista), pvz., astronomas, celibatas, collega, cometa “ko- 
meta', materia 'medžiaga', norma, procesas ir kt. 


+ +“ 


Po Vaišnoro prasidėjo lietuviškos knygos smukimas. Ilgainiui į lie- 
tuvių parapijas valdžia ėmė skirti vis daugiau kunigų vokiečių. Mažėjo 
lietuvių rašytojų ir leidinių. Dažnai knygos būdavo parengiamos, bet 
nespausdinamos. XVII a. pirmojoje pusėje jos išeidavo su dešimtmečių 
intervalais (1600, 1612, 1625, 1653 m.). 

Reikšmingesnis autorius XVII a. pradžioje — vokietis Lozorius 
Zengštokas. Jis gimė 1562 m. Liubeke. Tėvas kilęs iš Rygos. Mokėsi 
Liubeke ir Karaliaučiuje, manoma, dar Rygoje, Gdanske. 1586 m. at- 
vyko į Klaipėdą ir tapo Vefdainės (dab. Šilutės dalis) klebono adjunk- 
tu (padėjėju), o nuo 1588 m. klebonu. 1590 m. buvo iškeltas į Rusnę, kur 
dirbo Mikalojaus Siautilos adjunktu. 1593 m. nesėkmingai bandė gauti 
Kraūpiško parapiją. Mirus Siautilai, nuo 1595 m. liko Rusnės klebonu. 
1598 m. gavo lietuvių parapiją Klaipėdoje. Mirus Bretkūnui, nuo 1604 m. 
paskirtas į jo vietą Karaliaučiaus lietuvių parapijos klebonu, kaip mo- 
kantis lietuvių, kuršių ir vokiečių kalbas. Ten išdirbo iki mirties 1621m. 

Iš tradicijos anuomet Karaliaučiaus lietuviai klebonai turėdavo rū- 
pintis religinių raštų rengimu bei leidimu, plg. Vilentą, Bretkūną. Tam 
darbui Zengštokas tiko. nes gerai mokėjo lietuvių kalbą. Kada ir kur ją 
išmoko, nežinome. Yra duome- 
nų, jog mokėjo dar prieš atvyk- 
damas į Prūsiją. Vėliau, 35 metus 
gyvendamas tarp lietuvių, jis įgu- 
do taip gerai kalbėti lietuviškai, 
jog bemaž nesiskyrė nuo lietu 
vių. 

Zengštokas 1612 m. išleido 
naują (trečiąjį) Vilento „Enchiri- S t iebeniu perų 
diono“ ir (antrąjį) „Evangelijų kio“ 
bei epistolų“ leidimą, šiek tiek o per kas 
paredagavęs ir papildęs. Tais pa- 
čiais metais išleido didoką gies- 
myną „Giesmės krikščioniš- 
kos ir duchauniškos“. Tai 
trečiasis iš eilės lietuviškas gies- 
mynas (po Mažvydo ir Bretkū- 
no). Jame iš viso buvo 151 gies- 
mė, dalis su gaidomis. Daugiau- 
sia giesmių pakartota iš Mažvydo 
ir Bretkūno giesmynų, bet yra ir keliasdešimt naujų, paties Zengštoko 
verstų arba gautų iš kitų asmenų. Prie kai kurių nurodyti vertėjai. Gies- 
myne yra Stanislovo Rapolionio, Martyno Mažvydo, Baltramiejaus Vi- 
lento, Mikalojaus Blotno, Jono Šeduikionio verstų giesmių, kurios eina 
dar iš Mažvydo giesmyno, taip pat Simono Vaišnoro, Augustino Jo- 
manto, Aleksandro Rodūnionio (jaunesniojo), Stanislovo Virčinskio 
verstos giesmės, kurias žinome tik iš Zengštoko rinkinio. 





21 pav. Zengštoko giesmyno titulinis la- 
pas 





Šie visi vertėjai, išskyrus S. Virčinskį, buvo aptarti anksčiau. Stanislovo Virčins- 
kio senelis ir tėvas buvo kunigai Žabynuosė (Įsrutičs apskr.). Jis pats gimė ten apie 
1563 —1565 m. Į Karaliaučiaus universitetą įstojo 1583 m. Mirus tėvui, 1595 m. pa- 
skirtas Žabyną klebonu. Čia dirbo iki mirties 1612 m. Tikrai jo versta viena giesmė 
(kita pasirašyta S. W., taigi gali būti ir S. Vaišnoro). 

Zengštokas pakartotinai skelbiamas giesmes pats redagavo, tačiau ne- 
sėkmingai, nes daug kur jo redaguoti variantai kalbos požiūriu prastesni 
už ankstesnius. Be giesmių, leidinyje dar yra Zengštoko parašyta loty- 

niška pratarmė ir keturi jam dedikuoti eilėraščiai. Taip pat įdėtas 
Mažvydo „Parafrazis“ ir Bretkūno „Kolektos“. 

Apskritai Zengštoko leidiniai?! nėra originalūs. Didesnės reikšmės to- 
lesnei lietuvių raštų kalbos raidai neturėjo. 


Bendrinės rašomosios kalbos atsiradimas. 
Jonas Rėza 


Nuo XVII a. antrojo dešimtmečio pabaigos lietuvių kalbos padėtis 
Prūsijos kunigaikštystėje ėmė keistis. 1618 m. Prūsija buvo sujungta į 
vieną valstybę su Brandenburgo kurfiurstija (mat kurfiurstai2ž buvo ar- 
timi Prūsijos kunigaikščių giminės), nors jų abiejų teritorija nesusisiekė, 
skyrė Lenkijos valdomos Pavyslio sritys. Tuo padaryta pradžia būsimai 
galingai Prūsijos vokiškai monarchijai. Padidėjusioje valstybėje lietuvių 
lyginamasis svoris ir lietuvių kalbos reikšmė sumažėjo. Lietuvių gyvena- 
mą plotą nuo tada imta vadinti Rytprūsių ir Lietuvos provincija (Provin- 
zien Ost-Preussen und Lithauen), lietuvišką ja sritimi (litauische Kammer- 
bezirk, litauischen Departament), lietuviškais valsčiais (litauischen Aemb- 
tern) arba tiesiog Lietuva (Litauen), Prūsų Lietuva (Preussisch-Litauen). 
Vis stiprėjo baudžiavinis lietuvių valstiečių pavergimas. Kultūrinį visos 
šalies gyvenimą buvo pristabdę Trisdešimties metų (1618—1648 m.), vė- 
liau Švedijos (1620 — 1629, 1655 — 1660 m.) karai, per kuriuos sugriauta 
daug miestų, išžudyta tūkstančiai gyventojų. Tokiomis nepalankiomis 
sąlygomis čia formavosi bendrinė lietuvių rašomoji kalba. Jos nusisto- 
vėjimas daugiausia susijęs su Jono Rėzos ir ypač su Danieliaus Kleino 
vardais. 

Jonas Rėza buvo vienas iš Bretkūno „Biblijos“ teksto koreguotojų. 
Jo tėvai — lietuviai ar sulietuvėję vokiečiai. Pavardė Rėza vokiškos kil- 
mės: variantai Rehsa, Rehse, Rhesa, Rhese yra vokiečių tarminės Riese 
(„milžinas“) formos. Tėvas kilęs iš Karaliaučiaus. Gyveno Tilžėje, dir- 


*1 Jų išliko po kelis egzempliorius. Giesmyno viename egzemplioriuje (buv. Kara- 
liaučiuje) yra daug pataisymų ranka ir įrašyta (atrodo net 5 asmenų) rankraštinių 
giesmių iš XVII - XVIII a., dalis iš kitur nežinomų (aprašė I. Matusevičiūtė Archi- 
vum philologicum VII 88—- 101). 

*5 Kurfiurstas — titulas valdančio kunigaikščio, turėjusio teisę dalyvauti impera- 
toriaus („Šventosios vokiečių Romos imperijos“, formaliai egzistavusios iki 1806 
m.) rinkimuose. Todėl vėliau bendri Brandenburgo ir Prūsijos valdovai neretai bu- 
vo vadinami elektoriais (lot. elector rinkėjas"). 

bo vietos mokyklos, skirtos daugiausia lietuviams, vedėju. Tada Tilžės 
apylinkės ir pats miestas buvo perdėm lietuviški, 

Jonas Rėza gimė 1576 m. gegužės 25 d. Tilžėje. Čia baigė mokyklą. 
Nuo 1591 m. studijavo Karaliaučiaus universitete kaip kunigaikščio 
stipendininkas. Manoma, kurį laiką lankė Vitenbergo ir Strasburgo 
universitetus. 1599 m. buvo paskirtas Tilžėje kantoriumi (mokytojo 
padėjėju), kaip gerai mokantis lietuvių kalbą. Nuo 1600 m. net 21 metus 
išdirbo Tolminkiemio (dab. Čistyje Prūdai) klebonu, taigi visą laiką 
gyveno lietuviškoje aplinkoje. Čia prabėgo jo jaunystė ir geriausi me- 
tai. Mirus Lozoriui Zengštokui, 1621 m. skiriamas Karaliaučiaus lie- 
tuvių klebonu, kuriuo išbuvo iki 
mirties. Mirė Karaliaučiuje maru 
1629 m. rugpjūčio 30 d. 

Kaip ir pirmtakai, būdamas 
Karaliaučiaus klebonu, turėjo 11 7 
rūpintis lietuviškais raštais. Rė- 1“ ies 
zos akys nukrypo į Bretkūno Į 
„Biblijos“ rankraščio VI knygą 
— Dovydo psalmyną. Mat psal- 
mės protestantų bažnyčioms ša- 
lia naujojo testamento buvo rei- 
kalingiausia Biblijos dalis. Jis 
Bretkūno išverstas psalmės nau- 
jai perrašė ir suredagavo. Bretkū- 
nas vertė naudodamasis ne tik 
Liuterio „Biblija“, bet ir tekstais 
kitomis kalbomis (vulgata, hebra- 
išku originalu ir kt.). Rėza sten- — 222 
gėsi psalmės taip suredaguoti, 22 pav. Jono Rėzos „Psaltero Dovydo“ 
kad jos labiau atitiktų Liuterio lietuviškas titulinis lapas 
„Bibliją“.  Paruoštam leidiniui peržiūrėti buvo sudaryta autoritetin- 
ga kalbos mokovų komisija, kuri turėjo siekti, kad psalmynas būtų 
prieinamas visoms Prūsijos kunigaikštystės lietuvių tarmėms ir, Rėzos 
žodžiais tariant, „galėtų išvysti dienos| šviesą (parašytas) gera, gryna 
(kiek įmanoma) lietuvių kalba“. Komisijos patikrintas ir pataisytas, 
Rėzos darbas 1625 m. kunigaikščio Jurgio Vilhelmo lėšomis buvo iš- 
spausdintas. 

Leidinys, pavadintas „Psalteru Dovydo“, turi vokišką ir lietuviš- 
ką titulinį lapą. Toliau įdėta paties Rėzos parašyta vokiška dedikacija 
kunigaikščiui Jurgiui Vilhelmui, Karaliaučiaus universiteto profesoriaus 
J. Bėmo (Behm) vokiška pratarmė ir keli lotyniški eilėraščiai. Psalmių 
tekstas pateikiamas dviem kalbom: kairėje vokiškai (Liuterio tekstas), 
dešinėje lietuviškai. Įdomi Bėmo pratarmė. Joje nurodoma, kad psalmy- 
nas skiriamas ne tik Prūsijai, bet ir Žemaičiams bei Lietuvai. Matyt, 
tuo siekta spirtis prieš stiprėjančią LDK kontrreformaciją. Nemaža 
pratarmės dalis skiriama lietuvių kalbai. Bėmas ją kildina iš graikų ir 
lotynų kalbų, pateikia vėliau klasikine tapusią lietuvių patarlę Dievas 
davė dantis, dievas duos ir duonos, kurią esą supras kiekvienas lotynų ir 
graikų kalbų žinovas. Prūsų ir kuršių kalbos laikomos lietuvių tarmėmis. 
Nurodoma, kur tuo metu prūsų kalba dar tebebuvo vartojama. Iš pri- 
dėtų lotyniškų eilėraščių įdomiausias vienas Kristupo Sapūno, būsimo 
lietuvių kalbos gramatikos autoriaus, kuriame ginamos lietuviškų kny- 
gų teisės. Esą tas, kuris tvirtina, jog lietuviško psalmyno nereikia, yra 
žlibesnis už kurmį ir neturi nė trupučio proto. Lietuviai nesą blogesni už 
kitus ir jiems knygos reikalingos. Tai, žinoma, pažangios mintys. 

Rėzos ir komisijos narių suredaguotas psalmių lietuviškas tekstas sa- 
vo meninėmis priemonėmis ir kalbos grynumu prastesnis už Bretkūno 
vertimą. Mat besistengiant nenutolti nuo vokiško (Liuterio) originalo, 
liaudiški Bretkūno posakiai ir ekspresyvūs žodžiai buvo pakeisti blan- 
kiais, stilistiškai neutraliais atitikmenimis. Padaugėjo germanizmų, 
verstinių konstrukcijų. Tačiau ne dėl to mums šis leidinys reikšmingas. 

Tai buvo pirmoji knyga, kuri rėmėsi vien Prūsijos vakarų aukštaičių 
tarme, kurią vėliau raštų kalboje teoriškai įtvirtino Danielius Kleinas. 
Psalmyne nėra nei žemaitiškų beafrikačių formų, nei turinčių žemaitiš- 
kus dvibalsių uo, ie atitikmenis, nei imperatyvų su -ke- ar kitokių žemai- 
tybių, išskyrus vieną kitą, likusią dėl neapsižiūrėjimo. Daroma tam tik- 
ra atranka ir tų kalbinių elementų, kurie priklauso vakarų aukštaičių tar- 
mei. Labiausiai orientuojamasi į pietines šios tarmės šnektas (būsimuo- 
sius „baltsermėgius“). Taigi „Psaltere Dovydo“ galima įžiūrėti aiškią 
užuomazgą mūsų dabartinei bendrinei kalbai artimos raštų kalbos, ku- 
rią vėliau kodifikavo Danielius Kleinas ir kuri ilgainiui įsigalėjo Mažo- 
joje Lietuvoje. Ankstesnių rašytojų — Mažvydo, Vilento, Bretkūno ir 
kitų — kalba dar gerokai įvairavo. Joje sunku įžiūrėti tų bendrinės kal- 
bos elementų, kuriems lemta buvo vėliau įsigalėti. „Psaltero Dovydo“ 
kalboje tokių elementų jau daug. Ir tai nuopelnas ne vieno Rėzos, bet ir 
knygą spaudai parengusios komisijos, kurią sudarė daugiausia pietinių 

šnektų atstovai iš Įsrutičs (dab. Černiachovskas) — Stalupėnų (dab. 
Nesterovas) apylinkių: Petras Kleikys (Įsrutis), Valentinas Fojerštokas 
(Jūrbarkas prie Įsrutičs), Kristupas Sapūnas (Didieji Rūdupėnai prie 
Stalupėnų), Jurgis Virčinskis (Stalupėnai), Kristupas Šteinas (Įsrutis). 
Tik du komisijos nariai atstovavo Prūsijos vakarų aukštaičių šiaurinei 
šnektų grupei: Jurgis Beselmanas (Ragainė) ir Zacharijas Blotnas (Til- 
žė). 


Petras Kleikys (pasirašinėjęs ir Nicolai) gimė 1574 m. Klaipėdoje. Ten kiek 
pasimokęs, 1595 m. įstojo į Karaliaučiaus universitetą. Vitenberge gavo magistro 
laipsnį. 1608 m. paskirtas Karaliaučiaus senamiesčio mokyklos mokytoju. 1609 — 
1617 m. buvo kunigu Brandenburge (Notangoje, dab. Ušakovas), o nuo 1617 m. iki 
mirties (1640 m.) net 23 metus kunigavo Įsrutyjė. Greičiausiai Kleikys vadovavo vi- 
sam komisijos darbui. : 

Valentinas Fojerštokais (Feuerstock) gimė Tilžėje apie 1583 m. Nuo 1600 m. 
studijavo Karaliaučiaus universitete. 1603 m. buvo.paskirtas dirbti į Tilžės mokyklą. 
Mirus Bretkūno „Postilės“ tikrintojui Jonui Bylaukiui, 1604 m. paskirtas į jo vietą 
Jūrbarko prie Įsrutičs (dab. Majovka) klebonu, kur išdirbo 22 metus. Vėliau nuo 1626 
m. iki mirties (1653 m.) net 27 metus buvo Įsrutičs lietuvių klebonas. Manoma, kad 
jis buvo parengęs giesmynėlį, kuris liko neišspausdintas. Pas V. Fojerštoką rinkda- 
vosi komisija. 

Jurgis Virčinskis — giesmių vertėjo Stanislovo Virčinskio, Žabynį klebono, 
sūnus. Gimė apie 1586 m. Nuo 1602 m. studijavo Karaliaučiaus universitete. 1609 m. 
gavo magistro laipsnį Vitenbergo universitete. Nuo 1613 m. iki mirties (1640 m.) net 
27 metus buvo lietuvių kunigas Stžlupėnuose. 

Kristupas Šteinas (Stein) gimė apie 1582— 1585 m. Didžiuosiuose Rūdupėnuo- 
se (vėliau pavadintuose Encitinais, dab. Repinas), apie 12 km į pietvakarius nuo Sta- 
lupėnų. 1602 m. įstojo į Karaliaučiaus universitetą. 1609 — 1620 m. buvo lietuvių ku- 
nigas Kraūpiške. Nuo 1620 m. iki mirties — lietuvių kunigas ir vokiečių diakonas 
Įsrutyjė. Mirė maru Įsrutyje 1625 m., nesulaukęs Rėzos psalmyno pasirodymo. 

Su bene daugiausia pasidarbavusio komisijos nario Kristupo Sapūno (iš Di- 
džiųjų Rūdupėnų) asmeniu susipažinsime vėliau, kai bus aptariama jo parašyta gra- 
matika ir kiti darbai, žr. p. 104— 105. 

Jurgis Beselmanas kilimo iš Tilžės. Gimė apie 1592 — 1595 m. Karaliaučiaus 
universitete studijavo 1611 —1615 m. Susirgus Jonui Gedkantui, 1618 m. paskirtas 
į jo vietą Ragainėje, kurios klebonu buvo iki mirties (1634 ar 1635 m.). 

Zacharijas Blotnas jaunesnysis — Bretkūno „Biblijos“ korcktoriaus Til- 
žės klebono Zacharijaus Blotno vyresniojo sūnus. Gimė Tilžėje apie 1577 m. Ten pa- 
simokęs, stojo į Karaliaučiaus universitetą. Vėliau kunigavo Viešvilėje, Piktupėnuose, 
o nuo 1614 m. paskirtas Tilžės lietuvių parapijos klebonu, kuriuo buvo iki mirties 
1629 m. 


Prūsijos kunigaikštystės pietinėje dalyje vakarų aukštaičiai buvo 
geriausiai išlaikę sveiką ilgąjį nekirčiuotų galūnių vokalizmą. Šio krašto 
tarmė anuomet ir vėliau traktuota kaip „gryniausia“, labiausiai tinkanti 

raštams. Antai iš Teofilio Šulco valdžia 1673 m. liepos 18 d. potvarkiu 
reikalavo versti Bibliją ir kitas knygas šio krašto tarme („nach dem reins- 
ten Dialecto“). Šiai tarmei atstovavo ne tik daugumas komisijos narių, 
bet ir abu įtakingiausi ir daugiau už kitus prie „Psaltero Dovydo“ pa- 
rengimo prisidėję asmenys — Kleikys su Sapūnu. Pagaliau ir pats Rėza 
ilgai, net 21 metus, išgyveno šios tarmės plote (Tolminkiemyje). Šiauri- 
nei Prūsijos aukštaičių daliai, kur redukuojamas nekirčiuotų galūnių 1l- 
gasis vokalizmas, atstovaujantys Jurgis Beselmanas ir Zacharijas Blot- 
nas, matyt, į komisiją buvo įtraukti tik todėl, kad psalmynas tiktų „visai 
Prūsijos kunigaikštystei“. Greičiausiai dėl jų veiklos nekirčiuotose ga- 
lūnėse šalia vyraujančio balsio 0 (pvz., Diewo, tawo, daro, prafcho...) 
vietomis palikta ir a (Diewa...), nors apskritai jaučiama aiški redaktorių 
tendencija tokį a keisti į pietinėms šnektoms būdingą 0. Veikiausiai dėl 
to nekirčiuotose galūnėse ir vietoj ą, ę (acc. sg. Diewą, s3emę) sporadiš- 
kai pasitaiko a, e (Diewa...). Dar dažniau numetami trumpieji balsiai 
iš 6 kamieno nom. sg. (laukas > lauks), nom.-acc. n. (gėra > gėr) ir 
3. praes. (dirba, myli > dirb, myl) galūnių. Suprantama, tai gali būti ne 
tik anų dviejų redaktorių, bet ir paties Rėzos, vaikystę praleidusio Til- 
žėje, triūso rezultatas, juoba kad psalmėse pasitaiko net Tilžės šnektai 
būdingas ė virtimas dvibalsiu ie. Šiaip jau nelengva nustatyti, kas pakeis- 
ta redaktorių ir kas paties Rėzos. Lyginant „Psalterą Dovydo“su Bret- 
kūno tekstu, matyti daug pakeitimų, net apie 1200. Pastebime ryškias 
kalbos norminimo pastangas. Atsisakoma retesnių formų, pvz., Bretkū- 
no eš 'aš', er 'ar' dažniausiai keičiama į aš, ar. Šalinami Bretkūno kalbos 
archaizmai ir dialektizmai, pvz., bengti "baigti", dangujęjis 'dangiškasis", 
gaidėjas 'giesmininkas", kovas vaidas", laizdyti “liepsnoti", pekus “galvi- 
jas', varinas "varinis" ir pan. Tačiau šiokių tokių kalbos nevienodumų vis 
dėlto liko, pvz., svyruoja priešdėliai su- ir sa-, žodeliai taip ir teip. Įsives- 
ta daugiau negu buvo Bretkūno tekste svetimybių. Nematyti, kad Rėza 
ar redaktoriai būtų dėję pastangų skolinius keisti lietuviškais atitikme- 
nimis, kad būtų sąmoningai siekę kalbos grynumo. 

Leidinio rašyba taip pat liko ne visai suvienodinta, nors vienodinimo 
pastangų būta. Dvibalsiai uo, ie dažniausiai rašomi 4, ie, kartais ir 0, e. 
Vietoj Bretkūno rankraščio a, ę23 dažniausiai rašoma 4, ę, tiksliau a, e 
su „skersine šakele“. Vietoj į (dab. į) dažnai rašomas jotas (pvz., acc. sg. 


* Įdomu, kad galūnės -a, -+ < *-4, -£ dažnai turi viršuj specialų diakritiką, pvz. 
(jis žymimas tašku) instr. sg. dana "duona", garbė "garbe", loc. sg. purwinė 'purvyne", 
gillumė "giliame" (plačiau žr. V. Žulio straipsnį „Baltisticos“ III tome). Reiškiama 

Mene/j 'mėnesį'), o vietoj u (4) — paprasta raidė u. Tebesvyruoja joto 
rašyba (i, y, gh). Nenuosekliai žymimas priebalsių minkštumas, galbūt 
dėl vokiškos tarties įtakos. 

Rėzos „Psalteras Dovydo“ vėliau (XVIII a.) buvo net du kartus pa- 
kartotas. Pirmojo leidimo išliko vos keli egzemplioriai (Tartu, Vrocla- 
ve, Getingene, Halėje ir kt.). Jo kalbą daugiausia yra tyręs V. Žulys*. 

Yra duomenų, kad Rėza planavo išleisti daugiau Bretkūno „Biblijos“ 
dalių ir net buvo suredagavęs jo Naująjį testamentą, tačiau netikėta mir- 
tis sutrukdė darbus baigti, 


Danielius Kleinas 


Po Rėzos kultūrinis lietuvių gyvenimas Prūsijoje ketvirtį amžiaus 
buvo apmiręs. Nuo 1625 iki 1653 m. nepasirodė nė viena lietuviška kny- 
ga, nors jos ir buvo rengiamos. Sparčiais tempais augusi XVI a. antro- 
joje pusėje lietuvių raštija Prūsijoje susidūrė su didelėmis kliūtimis. Net 
to, kas seniai buvo parengta, pasidarė neįmanoma išleisti. Įsigalėjus pro- 
testantizmui, valdžia lietuviškai knygai skyrė vis mažiau dėmesio ir lėšų. 
Dėl valstiečių padėties pablogėjimo atsirado stokallietuvių inteligentijos, 
kuri galėtų puoselėti raštiją. Kunigais lietuviškose parapijose tapdavo 
bemaž vieni vokiečiai. Karaliaučiaus lietuvių parapija, šešis dešimtme- 
čius pirmavusi raštijoje, prarado vadovaujančią reikšmę. 

Tik XVII a. viduryje padėtis ėmė kiek gerėti. Valdžia pradėjo rūpintis, 
jog vokiečiai kunigai pramoktų lietuviškai, nes bijojo, kad ideologinis 
protestantų bažnyčios poveikis liaudies masėms gali susilpnėti. 1639 m. 
išleido „Visuotinį potvarkį“, įpareigojantį gerai lietuvių kalbą mokan- 
čius kunigus parengti „trumpą gramatiką, be to, dažniausiai pasitaikan- 
čių ir sunkiausių lietuviškų žodžių žodyną“. Tai buvo minimumas, kurio 
reikėjo, kad vokiečiai kunigai galėtų bendrauti su lietuvių liaudimi. Val- 
džiai tik tai terūpėjo. Tačiau šis potvarkis tapo akstinu pradėti intensy- 
vius kalbinius darbus, turėjusius lemiamą reikšmę tolesnei lietuvių 
raštų kalbos raidai. Jis buvo atrama kovoje dėl lietuvių kalbos teisių, 
pretekstas toliau leisti lietuviams knygas. Didžiausią vaidmenį čia su- 
vaidino Danielius Kleinas. 


nuomonė, kad šiose galūnėse trumpieji balsiai a, e bent dalyje šnektų tuomet dar 
tebebuvo skirtingai tariami (su kažkokia buvusios nazalizacijos liekana 7) negu 
kitose žodžio pozicijose. 

24 Žr. jo disertaciją: Jono Rėzos raštų leksika. V., 1970 (mašinraštis Vilniaus universi- 
teto bibliotekoje) ir straipsnius tęstiniuose leidiniuose Baltistica, t. 3(1), Kalbotyra, 
t. 14 ir 23 (1), Literatūra, t. 14 (1). 

Jis gimė 1609 m. gegužės 30 d. Tilžėje. Kilimo greičiausiai Prūsijos 
lietuvis, turėjęs galbūt suvokietintą pavardę (bet plg. lie. klėinas "liek- 
nas, plonas, tęvas'), kaip ir nemaža kitų ano meto lietuvių raštijos veikė- 
jų. Pasimokęs vietos mokykloje, 1627 m. įstojo į Karaliaučiaus universi- 
tetą, 1636 m. tapo filosofijos magistru. Nuo 1637 m. skiriamas Tilžės 
lietuvių parapijos kunigu, kuriuo išbuvo net beveik 30 metų iki mirties 
1666 m. lapkričio 28 d. 


Tilžė išaugo toje vietoje, kur anksčiau buvo skalvių gyvenvietė Spitrė su pilimi. 
1278 m. kryžiuočiai tą pilį sugriovė ir 1292 m. pasistatė savąją, kurią lietuviai daug 
kartų apgriaudavo, o 1365 m. visai sunaikino. Vėliau Ordinas čia pastatė naują pilį, 
kuri 1414 m. buvo lietuvių sugriauta, bet vokiečių vėl atstatyta. Nurimus karams, ku- 
nigaikštis Albrechtas tą pilį perstatė į reprezentacinius rūmus, stovėjusius ir Kleino 
laikais. Tada apylinkės ir pats miestas buvo perdėm lietuviški. 1637 m. gyventojai 
bruzdėjo prieš mokytoją — svetimšalį, nemokėjusį pakankamai gerai lietuvių kalbos, 
ir vietos valdžia kreipėsi į kunigaikštį, kad paskirtų kitą mokytoją, gerai mokantį 
lietuviškai. Lietuvių pamaldos Tilžėje vyko nuo 1530 iki pat 1944 m. 


Kleinas gerai mokėjo lietuvių kalbą, turbūt ne prasčiau ir vokiečių. 
Kuri iš jų buvo jo gimtoji, nežinome. Apskritai jis buvo didelis eruditas, 
turėjo gerą filologinį išsilavinimą. Universitete gerai išmoko senąsias 
lotynų, graikų ir hebrajų kalbas. 
Iš jo darbų matyti, kad buvo su- 
sipažinęs su lenkų, čekų ir pran- 
cūzų kalbomis, išstudijavęs ano 
meto šių kalbų gramatikas. Gerai 
pažinojo lietuvių raštiją. Taigi 
turėjo puikius duomenis įvykdyti 
valdžios potvarkį dėl lietuviškos 
gramatikos ir žodyno sudarymo. 
Suprantama, anuomet valdžiai 
rūpėjo tik elementari lietuvių kal- 
bos gramatika ir minimalus žo- 
dynas, kurie padėtų vokiečiams 
kunigams pramokti lietuviškai. 
: Kleinas tuo nesitenkino. Jis no- 
rėjo, kad lietuviai turėtų tokią 
savo kalbos gramatiką, kokią tu- 
ri kitos kultūringos tautos. Rašv- 
23 pav. Danielius Kleinas (K. Bogdano damas ją, jis siekė dar daugiau: 
skulptūrinis portretas), suvienodinti lietuvių raštų kal- 

bą, kodifikuoti ir ištobulinti ją. Matyt, [to paties siekė ir sudarydamas 
žodyną, kuris, deja, nebuvo išleistas ir rankraštis neišliko. Taikydamas 
savo kalbiniuose darbuose nustatytus principus, Kleinas parengė naują 
giesmyną. Taigi nudirbo didžiulį darbą: tuo pačiu metu pateikė valdžiai 
išleisti giesmyną, žodyną ir net dvi gramatikas. Lotyniškai parašyta 
gramatika buvo skiriama mokytiems žmonėms, turintiems universite- 
tinį išsilavinimą kunigams, o mažesnė vokiška — lotyniškai nemokan- 
tiems vokiečių valdžios pareigūnams, kurie bendravo su lietuviais, 
juos valdė ir teisė. 

Kleino darbams patikrinti valdžia sudarė komisiją. Lotyniškos gra- 
matikos pratarmėje minimi šie jos nariai "įsrutiškiai Kristupas Sapūnas ir 
Jonas Kleinas, ragainiškiai Jonas Hurtelijus ir Fridrichas Pretorijus, 
klaipėdiškiai Jonas Lėmanas ir Vilhelmas Martinis, iš Karaliaučiaus 
Kristupas Pretorijus. 


Kristupo Sapūno asmuo plačiau bus aptartas vėliau, kalbant apie jo paties grama- 
tiką (p. 104— 105). 

Jonas Kleinas, spėjama, buvo Danieliaus Kleino giminaitis (galbūt brolis). 
Gimė apie 1605 m. Į Karaliaučiaus universitetą įstojo 1623 m. Nuo 1633 m. iki mirties 
1662 m. gyveno Katniavojė (dab. Zavetai) prie Stalupėnų, iš pradžių buvo klebono 
adjunktas, o nuo 1635 m. klebonas. 

Jonas Hurtelijus (gali būti sulotyninta iš Urtelis) gimė apie 1610 m. Ragai- 
nėje. Po studijų Karaliaučiaus universitete nuo 1635 m. iki mirties 1666 m. klebonavo 
Ragainėje. Buvo sudaręs lietuviškų giesmių rinkinį, kurio dalį Kleinas įdėjo į savo gies- 
myną. Parašė lietuvių kalbos žodyną, kuriuo naudojosi Teodoras Lepneris, vėliau 
rankraštis dingo. Neišliko ir jo sudaryti lietuviški katechetiniai klausimai (irgi rank- 
raštis). 

Fridrichas Pretorijus (pavardė iš lotyniško administracijos pareigų pavadini- 
mo praetor “seniūnas, viršininkas') gimė 1624 m. Tilžėje. Baigęs Karaliaučiaus uni- 
versitetą, 1646 m. buvo paskirtas į Žiliį (dab. Žilinas) parapiją netoli Ragainės, kur 
išgyveno apie 50 metų. Ten ir mirė 1695 m. Pasižymėjo kalbiniais darbais. Parašė di- 
delį 2 tomų vokiečių — lietuvių kalbų žodyną, kuris nebuvo išleistas. J. Lebedys pa- 
grįstai tą žodyną tapatina su Lietuvos TSR Mokslų Akademijos bibliotekoje esančiu 
rankraščiu „Clavis Germanico-Lithvana““. Tai stambiausias XVII a. lietuvių leksiko- 
grafijos darbas Prūsijoje, kalbininkų dar netyrinėtas. Rankraščio pabaigoje yra 90 
lietuvių patarlių ir mįslių rinkinėlis. Pretorijus dar parašė vaikams katekizmą (grei- 
čiausiai buvo išleistas 1735 m.). Vertė giesmes (7 įdėtos Kleino giesmyne), Biblijos 
sentencijas (neišliko). Kaip patyręs kalbos dalykų žinovas, Pretorijus galėjo duoti 
Kleinui naudingų patarimų, prisidėti prie gramatikos, ypaž žodyno, pagerinimo. 

Jonas Lėmanas (Lehmann) — vokietis, gimęs 1590 m. Šverine. Kur mokėsi, 
nežinome. Kurį laiką buvo lietuvių precentoriumi Karaliaučiuje. 1624 m. perkeltas 
į Ventę, o iš ten 1638 m. į Klaipėdą, kur buvo lietuvių kunigu iki mirties 1664 m. Spė- 
jama, kad apie 1648 m. kartu su Valentinu Fojerštoku, Kristupu Sapūnu ir Burhardu 
Lobeliu buvo sudaręs lietuvišką giesmynėlį, atiduotą Kleinui. 1643 m. parašė proginį 

lietuvišką eilėraštį Vilhelmo Martinio vedybų proga (tekstas paskelbtas Archivum 
philologicum V 129— 130). 

Vilhelmas Martinis gimė apie 1618 m. Klaipėdoje. Studijavo Karaliaučiaus 
universitete. Nuo 1642 m. iki mirties 1671 m. buvo lietuvių kunigas Vefdainėje pric 
Šilutės. 

Apie Kristupą Pretorijų trūksta tikslesnių duomenų. Kleinas lotyniškos gra- 
matikos pratarmėje jį mini kaip Karaliaučiaus lietuvių kunigą, ypač pasižymėjusį 
tikrinant gramatiką, bet dėl rimtų priežasčių negalėjusį dalyvauti svarstyme ir savo 
pastabas atsiuntusį raštu. 


Iš įteiktų Kleino darbų anksčiausiai, 1653 m., buvo kunigaikščio lė- 
šomis išleista lotyniškoji gramatika — „Grammatica Litvanica“. 
Ji laikytina pirmąja spausdinta lietuvių kalbos gramatika, nes jėzuitų 
istorikų minima neišlikusi Konstantino Sirvydo 1630 m. „Clavis linguae 
lituanicae“ galėjo būti rankraštis (kai kas mano, kad tai buvęs žodynas), 
o Kristupo Sapūno apie 1643 m. parašyta gramatika buvo galutinai su- 
redaguota ir išleista tik 1673 m. 

„Grammatica Litvanica“ pradedama dedikacija kunigaikščiui Frid- 
richui Vilhelmui, kurioje šis darbas ir įteiktasis giesmynas traktuojami 
kaip 1639 m. „Visuotinio potvarkio“ vykdymo rezultatas. Autorius reiš- 
kia viltį, kad šios gramatikos pamatu „visos kitos lietuviškos knygos ir 
net pati šventoji Biblija galės būti vertinamos, peržiūrimos arba net iš 
naujo verčiamos bei rašomos be tų beprasmių klaidų, kurių iki šiol dau- 
gelis bijojo“. Toliau įdėtoje pratarmėje Kleinas rimtais argumentais at- 
rcmia priekaištus, jog esą lietuvių kalboje negalį būti jokių dėsnių, jog 
ji esanti „sumaišyta ir netvarkinga“, jog jos lengviau pramokti praktiš- 
kai negu iš gramatikos. Parodoma, kad lietuvių kalba, kaip ir kitos, iš 
tikrųjų turi darnią gramatinę sistemą. Iškeliamas didelis patriotinis už- 
davinys: „Kodėl ir mums neišdailinti šios kalbos, kurią daugelis laiko 
barbariška ir netvarkinga, išradingomis taisyklėmis, kad nuvalytume tą 
purvą, kuriuo taip ilgai ji buvo aptaškyta, ir ji džiugintų mus visu savo 
blizgėjimu“. Po pratarmės įdėti du Kleino nuopelnus iškeliantys eilė- 
raščiai, parašyti Karaliaučiaus universiteto profesoriaus S. Dacho ir 
Tilžės mokyklos rektoriaus K. Devicijaus. Toliau eina pats gramatikos 
tekstas. Kadangi ji skiriama išsilavinusiems žmonėms, susipažinusiems 
su gramatikos teorija, tai neduodama gramatinių kategorijų apibrėžimų, 
bet visas dėmesys sukoncentruojamas praktiniams lietuvių kalbos rašy- 
bos, fonetikos, morfologijos ir sintaksės dalykams dėstyti bei kalbos dės- 
niams nustatyti. 

Gramatikos sandara remiasi tradicine lotynų kalbos gramatikų schema. 
T. Buchienė išaiškino, kad Kleinas daugiausia rėmėsi K. Finko ir 


90 


Ch. Helvigo 1621 m. lotynų kalbos gramatika. Pasinaudojo taip pat grai- 
kų (O. Gvaltperijaus), vokiečių (J. Klajaus), lenkų (N. Folkmaro ir J. Ro- 
tero) ir čekų (L. Benedikto) gramatikomis, J. C. Skaligerio knyga apie 
lotynų kalbą ir kai kuriais kitais to meto lingvistiniais veikalais. Šiais 
šaltiniais jis naudojosi kūrybiškai, ėmė tik tai, kas naudinga. Faktinė 
lietuvių kalbos medžiaga paimta iš gyvosios lietuvių kalbos Prūsijoje 
ir iš lietuviškų raštų. 

Pagal ano meto tradiciją gramatiką sudaro dvi pagrindinės dalys: 
„Etimologija“, kur dėstomi fonetikos bei rašybos ir morfologijos daly- 
kai (maždaug 4/5 visos knygos), ir „Sintaksė“ — aptariamas žodžių 
derinimas, valdymas ir įvairios sintaksinės konstrukcijos. Išskiriamos 
8 kalbos dalys: vardas (t. y. vardažodis, į kurį įeina daiktavardis, būd- 
vardis ir skaitvardis), įvardis, veiksmažodis, dalyvis, prieveiksmis, prie- 
linksnis, jungtukas ir jaustukas. Linksnių Kleinas lietuvių kalboje randa 
6 (kaip ir lotynų kalboje): nominatyvą, genityvą, datyvą, akuzatyvą, 
vokatyvą ir abliatyvą. Pastarojo linksnio (abliatyvo) jis išskiria du varian- 
tus: įnagio, t. y. mūsų dabartinį įnagininką, ir vietos — dab. vietininką. 

Svarbiausias klausimas rašant norminę gramatiką — tai pasirinki- 
mas tarmės, kuri sudarytų aprašomos kalbos pagrindą. Čia Kleinas sekė 
susiklosčiusia tradicija: Prūsijos lietuvių raštuose jau buvo bejsigalinti 
vietinė vakarų aukštaičių tarmė. Kleinas šią tarmę, kurios plotas nusi- 
driekia ir Lietuvos Didžiojoje Kunigaikštystėje („Kauno krašte“), laiko 
raštams „geriausia ir tinkamiausia“. Pagrindu jis ima pietinę Prūsijos 
vakarų aukštaičių tarmės dalį, kur išlaikomas nesutrumpintas ilgųjų 
bekirčių galūnių vokalizmas. Antai paradigmose pateikiamos iš čia ki- 
lusios 6 kamieno gen. sg. formos su galūne -o (pvz., pono), ū kamieno 
nom. pl. formos su -os (pvz., dinos 'dūonos"), veiksmažodžių a kamieno 
3. pers. su -o (pvz., /dko, buwo), vienaskaitos akuzatyvai su nosiniais 
balsiais -4, -ę, -4, -į ir pan. Tokios formos buvo svetimos paties Kleino 
atstovaujamai Tilžės šnektai („prisipažįstame, jog mūsų, taip pat Ragai- 
nės ir iš dalies Įsruties apskrityse įprastesnė yra galūnė a“), kurios ati- 
tikmenys tik vienur kitur gramatikos tekste (ne paradigmose!) nurodo- 
mi. 

Gramatikoje detaliai aprašomas ano meto lietuvių kalbos garsynas. 
Skiriami trumpieji, ilgieji ir nosiniai balsiai. Nusakomas pastarųjų tari- 
mas, pvz., raidė ą „tariama kaip an, bet žymiai minkščiau ir neaiškiai, 
tarsi praryjant n“, atitinkama ę „tariama kaip en, bet tamsiau ir lyg pro 
nosį“, ir toliau „jei i yra skersai perbraukta (t. y. į. — Z. Z.), tai tuo 
parodoma, jog joje glūdi n“, „net u kartais pažymima skersine šakele, 

kadangi toje u savaime slypi n“. Gramatikoje randame daug visokių 
reikšmingų kalbos istorijai duomenų. Šalia norminio tarimo neretai 
nurodomi ir tarminiai atitikmenys, dabar mums reikšmingi istorinei 
dialektologijai. Ypač daug yra duomenų ano meto Tilžės šnektai pa- 
žinti. 

Kodifikuodamas lietuvių kalbos garsyną, Kleinas stengėsi sunorminti 
ir rašybą. Jai skiria daug dėmesio. Lygindami Rėzos psalmyną ir Kleino 
gramatiką kalbos norminimo požiūriu, bene daugiausia skirtumo kons- 
tatuojame kaip tik rašyboje, kuri Rėzos buvo daug mažiau suvienodin- 
ta. Kleinas kelia reikalą grafiškai skirti nuo paprastųjų ne tik nosinius 
balsius (tai buvo daroma anksčiau), bet ir ilguosius, pvz., net po kirčiu 
pailgėjusius a, e siūlo žymėti akūto pavidalo diakritiku virš raidės, siau- 
rąjį ė — viršuje tašku (kaip dabar rašome) arba stogeliu, ilgąjį i — iš 
raidžių i/ samplaikos kilusia y raide. Kleinas įtvirtina dvibalsių uo, ie 
rašymą 4, ie raidėmis. Suvienodina iki tol labai įvairavusį joto rašymą: 
palieka tik j raidę, visai atmeta gh. Priebalsį š Kleinas siūlo Žymėti sz 
arba s raidėmis, atmeta tam reikalui vartotą scA raidžių samplaiką. Prie- 
balsį ž žymi ž, atmeta ankstesnį rašymą sz (53), nes tuo atveju neskiriama 
nuo š. Afrikatą č žymi Čč arba cz, o dž — dž raidėmis. Konstatuoja, kad 
f. ch, h būna tik svetimžodžiuose. 

Kleinas stengėsi sunorminti anuomet raštuose ir šiaip kalboje įvaira- 
vusias morfologines formas. Kartais jis neišvengė net dirbtinumo. Antai 
iš vartotų trejopų daugiskaitos lokatyvo formų su -su, -sa ir -se siūlė pa- 
starąjį tipą (su -se) taikyti tik vyriškosios, o tipą su -sa — tik moteriško- 
sios giminės vardažodžiams. Tačiau šiaip jau Kleinas normas nustatė 
gana blaiviai, paliko anuomet kalboje plačiai vartotas gretimines for- 
mas, pvz., ilguosius ir sutrumpintus datyvus (geramui || geram, ranko- 
mus || rankoms), nevienodas I. sg. cond. formas (eičia || eičiau) ir pan. 
Normindamas sintaksę, pateikė gyvų šnekamosios to meto kalbos po- 
sakių, tokių kaip tarėsi teisus esąs, tiki save viršų turėsiantį, žinau tave 
gražias knygas turintį, regisi labai mažas daiktas esąs ir pan. Tačiau šiaip 
jau jis paisė to meto raštų vartosenos, kuri buvo gerokai paveikta sve- 
timų kalbų. Jo pateikiamus dubletus dažniausiai sudaro savos ir sveti- 
mos konstrukcijos, tokios kaip dirbu kieme || dirbu ant kiemo ir pan. 

Po metų, t. y. 1654 m., buvo išleistas vokiškas Kleino gramatikos va- 
mantas, pavadintas „Compendium Litvanico-Germanicum“. 
Praktinį jo pobūdį rodo vokiška paantraštė „Trumpas ir visai aiškus 
lietuvių kalbos vadovas, kaip reikia teisingai lietuviškai skaityti, rašyti ir 
kalbėti“. Jis gerokai mažesnis (turi 112 puslapių) už „Gramatiką“ (šio- 

je 176 p.) . „Kompendiume“ praleisti kai kurie skyriai, pvz., apie nekai- 
tomas kalbos dalis (jas skaitytojas galįs rasti žodyne), apie vardažodžių 
ir veiksmažodžių darybą, beasmenius veiksmažodžius. Kiti dalykai na- 
grinėjami trumpiau. Nors „Kompendiumas“ yra lotyniškosios gramati- 
kos santrauka, tačiau lietuvių gramatikų istorijoje jis turi savarankišką 
reikšmę, nes jame yra ir tokių dalykų, kurių nėra „Gramatikoje“, arba 
tie dalykai kitaip, tiksliau nušviečiami. 

24 pav. D. Kleino gramatikų tituliniai lapai 

Kleino „Gramatikos“ ir „Kompendiumo“ iki šiol išliko nedaug eg- 
zempliorių: pirmąją turi tik Vilniaus ir Vroclavo (Lenkija) universite- 
ai, Saltykovo-Ščedrino (Leningrade) ir Saksonijos krašto (Drezdene) 
bibliotekos, antrąjį — Vroclavo ir Tiubingeno (VFR) universitetai, 
Saltykovo-Ščedrino biblioteka. Mokslo reikalui 1957 m. Vilniuje buvo 
išleistas puošnus leidinys „Pirmoji lietuvių kalbos gramatika 1653 me- 
tai“, kuriame pateikiami fotografuotiniai abiejų Kleino gramatikų teks- 
tai, jų vertimas į lietuvių kalbą, lietuviškų žodžių rodyklė, išsamūs ko- 
mentarai, įvadinė T. Buchienės ir J. Palionio studija. 

Kleino gramatikų reikšmė tolesnei lietuvių raštų kalbos raidai buvo 
didelė. Šios gramatikos apibendrino ir susistemino senojo rašytinio lai- 
kotarpio lietuvių kalbą, sudarė griežta sistema paremtą bendrinės kal- 
bos modelį. Jų dėka ilgainiui buvo aplyginta ir sunorminta Prūsijos lie- 
tuvių rašomoji kalba, nustatyti tvirtesni rašybos pagrindai. Jomis rėmė- 
si vėlesni gramatikų autoriai Rytų Prūsijoje (K. Sapūnas, F. V. Hakas, 
Pov. Ruigys, G. Ostermejeris, K. G. Milkus), o per juos Kleino idėjos 
darė įtaką ir Lietuvoje rašomiems kalbos darbams (Ks. Bogušo, S. Sta- 
nevičiaus ir kt.). Yra duomenų, kad jau anuomet Kleino gramatikos 
buvo žinomos ir Lietuvos Didžiojoje Kunigaikštystėje: išliko XVII a. 
pabaigos ar XVIII a. pradžios nežinomo asmens ten sudarytas rankraš- 
tinis Kleino gramatikos konspektas „„(Gramatices Litvanicae“ (originalas 
Krokuvos Čartoriskių bibliotekoje). Kai kurie Kleino nustatyti dėsniai 
išliko lietuvių kalbos gramatikose iki šių dienų. Kleino gramatikos turi 
ir nemažą mokslinę vertę kaip reikšmingas lietuvių kalbos paminklas. 

Be abiejų gramatikų, Kleinas buvo parašęs ir lietuvių kalbos žodyną, 
kuris dėl nežinomų priežasčių nebuvo išspausdintas. Jo likimas neaiš- 
kus. Anksčiau tyrinėtojai įtarinėjo, kad anoniminis XVII a. rankrašti- 
nis žodynas „Lexicon Lithuanicum in usum eorum conscriptum“ galįs 
būti Kleino vokiečių — lietuvių žodyno nuorašas. Tačiau pastaruoju 
metu tuo abejojama, nes šis rankraštis tėra palyginti nedidelės apimties 
(223 psl.), jo turinys skurdokas, be jokios frazeologijos. Nebent jis ga- 
lėtų būti kažkieno padaryta Kleino žodyno santrauka. 

Kleinui rūpėjo ne tik teoriškai sunorminti lietuvių kalbą, parengti 
gramatiką ir žodyną, bet ir praktiškai pertvarkyti ano meto raštų kalbą, 
įdiegti joje savo principus. Vienas iš aktualiausių tuomet leidinių protes- 
tantams buvo giesmynas. Lozoriaus Zengštoko 1612 m. išleistas giesmių 
rinkinys tada jau buvo išsibaigęs, knygos susidėvėjusios, daromi jų nuo- 
rašai. Todėl Kleinas, rašydamas gramatikas, kartu rengė ir naują lietu- 
višką giesmyną. 

Suprantama, tokio erudito, kaip Kleinas, negalėjo patenkinti papras- 
tas pakartojimas Zengštoko giesmyno, nes jo kalbos kultūra palyginti 
žema, o eilėdara viduramžiška. Kleinas ryžosi Zengštoko giesmyną iš 
esmės perdirbti, sunorminti jo kalbą pagal savo principus, patobulinti 
giesmių eilėdarą, be to, rinkinį gerokai papildyti naujomis giesmėmis, 
Draugai ir bendradarbiai tiems planams pritarė ir pateikė nemaža sa- 
vo verstų ar sukurtų giesmių. Kleinui lengviausia buvo suredaguoti 
pagal savo principus naujai dedamas giesmes. Tačiau pradėjus taisyti 
senąsias (Zengštoko rinkinio), buvo susidurta su daugelio dvasininkų 

pasipriešinimu. Mat šiek tiek lietuvių kalbos pramokusiems vokie- 
čiams kunigams Kleino reformos atrodė nereikalingos. Jie priešinosi 
bet kokiam giesmių teksto keitimui, reikalavo palikti giesmes tokias, 
kokios iki tol buvo giedamos bažnyčiose. Jie puolė net naująsias giesmes, 
esą jos „per aukštos“ liaudžiai. Dėl viso to Kleino parengtas ir kartu 
su gramatika įteiktas giesmynas buvo išspausdintas tik po 13 metų. Per 
tuos metus naujasis giesmynas buvo nuolat puolamas, niekinamas, ko- 
neveikiamas, jo spausdinimas vis atidėliojamas. Kleinui teko patirti 
daug vargo giesmyną leidžiant ir ginant savo principus. Nenorom teko 
atsižvelgti į kai kuriuos reikalavimus. Tik įsitikinimas savo darbo pras- 
mingumu ir atkaklumas padėjo Kleinui ir jo bendradarbiams laimėti. 
Pagaliau 1666 — Kleino mirties 
metais pasirodė „Naujos gies- 
mių knygos“. 

Pradžioje įdėtos dvi (lietuviška 
ir vokiška) pratarmės ir trys ei- 
lėraščiai (du lotyniški F. Vitiko 
ir J. Reicho, vienas vokiškas J. 
Pušo), kur apibūdintas atliktas 
darbas, jo reikšmė, sunkumai, 
pasakyti kartūs žodžiai priešams. 
Toliau eina giesmyno tekstas. 
Kleino giesmynas yra didžiausias 
iš iki tol buvusių, turi net 230 
giesmių ( Zengštoko rinkinyje te- 
buvo 145). Daugiausia giesmių “ labai 
pakartota iš Zengštoko, tik jų | ategiės fugulos 
kalba paredaguota, naujų įdėta |—— 
108, parašytos arba išverstos 
Kleino ir jo bendradarbių: pa- 
ties Kleino 38 (jos buvo karto- 
jamos vėlesniuose rinkiniuose, 36 
išliko net 1900 m. giesmyne!), 27 
gautos iš Jono Hurtelijaus, 18 iš Melchijoro Švobos, po kelias iš Vilhel- 
mo Jono Liudemano, Fridricho Pretorijaus, Vilhelmo Martinio, Jono 
Kleino, po vieną iš Mykolo Gaidžio, Kristupo Šmido, Jono Henriko 
Leopoldo ir Kristupo Cintijaus. Manoma, kad giesmyne yra dar Kris- 
tupo Sapūno, Valentino Fojerštoko, Burhardo Lobelio ir Jono Lėmano 
nepasirašytų giesmių. 





95 


Melchijoras Švoba (Schwabe) gimė apie 1624 m. Įsrutyjė. Baigęs Karaliau- 
čiaus universitetą, 1656 m. buvo paskirtas Valtarkiemio (dab. Olchovatka) netoli 
Gumbinės kunigu. Ten išgyveno iki mirties 1663 m. Buvo laikomas dideliu lietuvių 
kalbos žinovu, Kleino principų šalininku, be to, turinčiu neeilinius poeto gabumus. 
Jo pateiktos giesmės yra pačios geriausios Kleino giesmyne. Manoma, jog buvo su- 
daręs rankraštinį giesmynėlį, nes jo giesmių randame vėlesniuose J. Rikovijaus, 
A. F. Šimelpenigio ir kt. rinkiniuose. Rašė ir pasaulinio turinio eilėraščių, tik jie mūsų 
laikų nepasiekė. Laikomas geriausiu XVII a. lietuvių eiliuotoju. 

Vilhelmas Jonas Liudemanas (Lūdemann) — vokietis, gimęs apie 1628 m. 
netoli Hamburgo. Baigęs Karaliaučiaus universitetą, 1651 m. buvo paskirtas 
Balčtų (dab. Sadovojė) netoli Darkiemio (dab. Oziorskas) klebono adjunktu. 
1652— 1653 m. buvo Gumbinės (dab. Gusevas) diakonu, vėliau Balčtų klebonu, o 
nuo 1655 m. iki mirties 1661 m. — Nybudžią (dab. Krasnogorskojė) klebonu. Vi- 
sose šiose vietovėse anuomet gyveno lietuviai, taigi turėjo būti gerai išmokęs lietu- 
vių kalbą. 

Jonas Henrikas Leopoldas — vokietis, gimęs apie 1622 m. Erfurte. Baigęs 
Karaliaučiaus universitetą, 1651 m. buvo paskirtas kunigu į lietuviškus Stalupėnus, 
kur gyveno iki mirties 1662 m. 

Kristupas Šmidas (Schmied, Schmid) gimė 1610 m. Saluvojė. Baigęs univer- 
sitetą, buvo paskirtas Karaliaučiaus lietuvių bažnyčios precentorium, o nuo 1640 
m. — klebonu. Mirė Karaliaučiuje 1648 m. 

Mykolas Gaidys (Gallus) gimė apie 1630— 1632 m. Gaideliuose, Šilutės apskr. 
Mokėsi Tilžės mokykloje, paskui studijavo Karaliaučiaus universitete, kurį baigęs 
1656 m. buvo paskirtas į Rusnę. Ten gyveno iki mirties 1689 m. Vienas iš artimų 
Kleino bendradarbių, patikrinęs visą jo giesmyno rankraštį. 

Kristupas Cintijus gimė apie 1632 m. Veždainėje prie Šilutės. Baigęs Karaliau- 
čiaus universitetą, 1656 m. buvo paskirtas į Katyčius (dab. Šilutės raj.) iš pradžių 
klebono adjunktu, o nuo 1662 m. klebonu. Mirė Katyčiuose 1674 m. 

Burhardas Lobelis gimė Ragainėje apie 1590 m. Į Karaliaučiaus universitetą 
įstojo 1609 m. Baigęs mokslus, 1617— 1620 m. buvo kunigu Viešvilėje, nuo 1621 
m. — Kraupiške, kur ir mirė tarp 1648 ir 1653 m. 

Kiti Kleino bendradarbiai aptarti anksčiau. Pažymėtina, kad daugumas kilo ar 
gyveno toje Prūsijos vakarų aukštaičių tarmės dalyje, kuri tapo raštų kalbos pagrin- 
du (M. Švoba, V. J. Liudemanas, J. H. Leopoldas, J. Kleinas, K. Sapūnas, V. Fojer- 
štokas, gal ir K. Šmidas), tik 3 iš kitos vakarų aukštaičių dalies (J. Hurtelijus, F. Pre- 
torijus, B. Lobelis), o 4 labiau susiję su žemaičių tarme (M. Gaidys, K. Cintijus, J. Lė- 
manas, V. Martinis). 


Kleino rinkinyje giesmių kalba ir eiliavimas nepalyginti geresni negu 
ankstesniuose giesmynuose. Kalba daug gyvesnė, taisyklingesnė, eilia- 
vimas aiškiai suka silabinės-toninės eilėdaros link. Giesmių kūrybos lyg- 
muo gana aukštas, vėliau Prūsijoje jis ėmė smukti. Ypač meniškos 
Melchijoro Švobos originalios giesmės. Senosios, imtos iš Zengštoko 
giesmyno, dvelkia archaiškumu, aiškiai skiriasi nuo Kleino ir jo bend- 
radarbių sukurtųjų. 

Prie giesmyno pridėta „Maldų knygelės“ su atskiru tituliniu lapu ir 
atskira paginacija. Maldas Kleinas ne vertė, bet pats parašė. Tai pirmoji 
ne tik protestantiška, bet ir apskritai pirmoji lietuviška maldaknygė. Iš 
tradicijos ji ir vėliau buvo leidžiama kartu su giesmynu. 

Kleino giesmynas (su maldų knyga), kaip ir gramatikos, padėjo ug- 
dyti bei tobulinti raštų kalbą Prūsijoje. Vėliau jis buvo du kartus išleis- 
tas su papildymais: J. Rikovijaus 1685 m. ir F. Z. Šusterio 1705 m. Pra- 
sidėjus naujam kalbiniam sąjūdžiui XVIII a. antrojoje pusėje, Kleino 
giesmynas buvo reikšminga atrama kovojant dėl raštų kalbos reformos. 

Iki šių dienų Kleino giesmyno (kartu su maldų knyga) išliko vos pora 
egzempliorių: vienas saugomas Torunės universiteto bibliotekoje (Len- 
kijoje; specialiai kunigaikščiui skirtas egzempliorius, anksčiau buvęs 
Karaliaučiuje), kitas Marburge prie Liano (VFR). 

Yra duomenų, kad Kleinas planavo išleisti dar Bibliją. Tačiau inten- 
syvus darbas ir įtempta kova su priešininkais išsekino jėgas. Jo mirtį 
pažymėjo Karaliaučiaus universitetas, išleisdamas atminimui skirtą 
pamokslą. 

XVII a. viduryje susidarė tam tikra Kleino mokykla. Jis laikytinas 
pirmuoju lietuvių kalbos kultūros teoretiku. Tiesioginis jo poveikis reiš- 
kėsi per visą XVII a. antrąją pusę, netiesioginis — bemaž iki mūsų die- 
nų. Su Kleino mokykla susijęs XVIII a. tolydžio intensyvėjantis kalbi- 
nis darbas Prūsijoje. Nuo XVII a. vidurio raštuose galutinai įsigalėjo 
Stalupėnų — Gumbinės — Darkiemio - Įsrutičs tarmė. Buvo padėti tvir- 
ti pagrindai raštų kalbai, kuri po pustrečio šimtmečio suvaidins lemia- 
mą vaidmenį formuojantis dabartinei lietuvių bendrinei kalbai. 


Raštų kalba XVII a. antrojoje pusėje 


Jungtinė Prūsijos ir Brandenburgo valstybė 1660 m. nusikratė Lenkijos 
vasaliteto. 1701 m. buvo paskelbta Prūsijos karalystė. Sostinė iš Kara- 
liaučiaus perkelta į Berlyną. Visa tai sudarė nepalankias sąlygas lietuvių 
raštijai tarpti. Tačiau popiežius nepripažino protestantiškai Prūsijai 
teisių į kryžiuočių užkariautas žemes. Todėl kunigaikštis Fridrichas 
Vilhelmas, tapdamas karaliumi Fridrichu I, labai skubėjo parodyti 
dėmesį lietuviams. Karūnavimas įvyko ne Berlyne, bet Karaliaučiuje. 
Tada naujajam karaliui buvo įteiktas valdžios lėšomis išleistas lietuviš- 
kas „Naujasis testamentas“. Deja, dėmesys lietuviams buvo trumpalai- 
kis. Greit vėl imta juos, kaip ir kitus nevokiečius, juridiškai bei ekono- 

miškai diskriminuoti. Lietuviai buvo vis labiau pavergiami. Jie tegalėjo 
verstis žemdirbyste ir gyvulių auginimu, įstatymai draudė įsigyti miestie- 
čių teises, verstis prekyba, mokytis amatų ir kt. Jau 1681 m. gruodžio 
5 d. įsaku lietuviams buvo uždrausta gauti vienodą su vokiečiais atly- 
ginimą, net dėvėti vienodais drabužiais. Praktiškai daugumas lietuvių 
tada jau buvo paversti baudžiauninkais. 

Kadangi valdžiai rūpėjo, kad lietuviai būtų mokomi protestantų ti- 
kybos, tai kartas nuo karto jiems išleisdavo reikalingiausių religinio tu- 
rinio knygų. 

Aktualiausia tada knyga — žinoma, giesmynas. 1685 m. buvo išleis- 
tas antrasis Kleino giesmyno leidimas, parengtas Jono Rikovijaus. 


Jonas Rikovijus — Žėlvos (arba Saluvos, dab. Kamenskojė) pastoriaus Jono 
Richterio (pavardė suvokietinta, jos sulotynintas variantas — Rikovijus) sūnus. 
Gimė Žėlvoje 1652 m. Mokėsi Karaliaučiaus senamiesčio mokykloje, vėliau studijavo 
universitete, kur 1676 m. gavo filosofijos magistro laipsnį. Nuo 1681 m. dirbo pasto- 
rium Narkyčiuose (dab. Meždurečė), 1695 m. buvo perkeltas į Vėluvą, kur ir mirė 
1703 m. 


Šiame leidinyje pakartotos Kleino rinkinio giesmės (išskyrus 5), pa- 
pildytos naujomis, išverstomis bei parašytomis paties Rikovijaus (5) ir 
kitų asmenų (31), iš kurių bene daugiausia (apie 9) davė Ernstas Dyce- 
lijus (anuomet laikytas gabiu tikybiniu poetu, pastoriavęs iš pradžių 
Katniavojė, vėliau Nybudžiuosė ir Valtarkiemyje), Motiejus Pretorijus 
(5 giesmes, tai žymus to meto lietuvių kalbos žinovas ir mokslininkas, 
apie jį vėliau p. 103) ir Jonas Andrius Kaizeris (4 giesmes, Katy- 
čių pastorius, pavardė greičiausiai suvokietinta iš Karalius, turėjo suda- 
ręs savo rankraštinį giesmyną, minimą G. Ostermejerio), bent vieną 
giesmę — Žabynį pastorius Jurgis Šteinas. Kartu su giesmynu Rikovi- 
jus išleido ir Kleino „Maldų knygeles“, papildytas keliomis savo pa- 
rašytomis maldomis. 

Trečiasis Kleino giesmyno leidimas, manoma, buvo parengtas 
F. Z. Šusterio (tituliniame lape parengėjas nenurodytas) ir pasirodė 
pačioje XVIII a. pradžioje, 1705 metais. 


Fridrichas Zigmantas Šusteris gimė 1671 m. Karaliaučiuje. Mokėsi ten 
pat katedros mokykloje, vėliau studijavo universitete. 1701 m. paskirtas į Būdvie- 
čius (dab. Malomožaiskoje), kur ir mirė 1750 m. 


Šiame leidinyje buvo pakartota didžioji Rikovijaus rinkinio dalis, 
naujų giesmių pridėta 30, kurių keliolika greičiausiai parūpino pats Šus- 

teris, 7 gavo iš Melchijoro Švobos, 3 iš Fridricho Pretorijaus, 2 iš Skais- 
girių (dab. Bolšakovas) pastoriaus Motiejaus Vilhelmo Meisnerio, bent 
L iš Motiejaus Pretorijaus. Pagal tradiciją kartu su giesmynu išleistos ir 
„Maldų knygelės“. 

Rikovijaus ir Šusterio leidiniai nieko naujo lietuvių raštų kalbos normi- 
nimui nedavė, tačiau reikšmingi tuo, kad padėjo įdiegti Kleino nustaty- 
tas rašomosios kalbos normas, stabilizavo pačią rašomąją kalbą. 

Kita anuomet protestantams aktuali knyga — Biblija. Valdžia ten- 
kinosi reikalingiausios jos dalies — Naujojo testamento išleidimu. Jis 
pasirodė 1701 m., parengtas bendradarbiaujant LDK reformatams. 
Vertė 1681 — 1690 m. vokiečių kilmės LDK reformatas Samuelis Bitne- 
ris, padedamas kito LDK reformato Jono Božimovskio (jaunesniojo) 
ir Prūsijos vokiečio Bernardo Zandeno. Prie kai kurių žodžių ir posakių 
F. Z. Šusteris įrašė skliausteliuose Prūsijos lietuvių kalbos būdinguo- 
sius atitikmenis. Dalis tiražo buvo skirta Prūsijai, kita dalis — LDK re- 
formatams, su kitokiais tituliniais lapais ir skirtingomis pratarmėmis. 
Dėl taikymosi prie LDK reformatų kalbos ypatybių šis leidinys greit 
buvo apšauktas „kėdainiškiu“, tapo nepopuliarus ir ilgainiui (1727 m.) 
buvo pakeistas kitu, pritaikytu specialiai Prūsijos lietuviams. 

Tikybai mokyti svarbi knyga — katekizmas. Kelis kartus buvo iš- 
leisti M. Liuterio katekizmo bei tam tikrų jo perdirbinių lietuviški ver- 
timai. 1694 m. pasirodė Bernardo Zandeno vokiško katekizmo verti- 
mas „KrikBcgoniBkas Sufjikalbejimas“, atliktas Rusnės pastoriaus 
Baltramiejaus Šulco. 1701 m. buvo išleistas to paties autoriaus „Kate- 
gigawimas Arba Waikū Mokilas“, į lietuvių kalbą išverstas veikiausiai 
paties Zandeno, kuris mokėjo lietuvių kalbą. Yra duomenų, kad kaž- 
kokie lietuviški katekizmai buvo išleisti dar kelis kartus (1670, apie 
1683, apie 1696 ir 1702 m.), tik apie juos beveik nieko nežinome. Būta 
ir rankraštinių katekizmų, kurių vieną (galbūt ankstesnį) aprašė E. Mi- 
kalauskaitė Archivum philologicum VIII 31—48. Iš tų katekizmų kai 
kurie poteriai, daugiausia „Tėve mūsų“, pateko į anuomet Vokietijoje 
madingus daugiakalbius poterių rinkinius. 

Visa ši raštija lietuvių kalbos istorijai reikšminga tuo, kad prisidėjo 
prie Kleino sunormintos rašomosios kalbos vakarų aukštaičių tarmės 
pagrindu galutinio įtvirtinimo. Šių leidinių kalba buvo jau gana vienin- 
ga, net rašyba palyginti nedaug teįvairavo. 

Valstybės kanceliarijos ir kitų tekstų kalba. 
Gramatikos. Žodynai 


Prūsijoje lietuvių kalba anuomet raštu buvo vartojama ne vien reli- 
gijos reikalams. Ja buvo skelbiami įvairūs valdžios įsakai. Teismų ak- 
tuose įrašomos lietuviškos priesaikos. Įvairiomis progomis kuriamos 
lietuviškos eilės, daromi lietuviški įrašai albumuose ir pan. 

Seniausi iš žinomų lietuviškų valdžios įsakų yra du, paskelbti 1578 m. 
Juose raginami Tilžės ir Ragainės apskričių gyventojai mesti pagoniškus 
papročius ir gyventi pagal krikščionybės normas. Abiejų įsakų (Tilžei 
ir Ragainei) originalai anksčiau buvo Karaliaučiuje, išliko tik jų perspau- 
dai. Abu labai panašūs, turinys bemaž tas pats. Kalbos analizė rodo, 
kad juos vertė iš vokiečių kalbos skirtingi asmenys, kalbėję artimomis va- 
karų aukštaičių (greičiausiai pažemaičio) šnektomis, išlaikiusiomis pralie- 
tuvių *d (galbūt tarė d'). Vertimas pažodinis, pvz., nieku budu galime 
kenteti 'negalime pakęsti', pri/sakame /tiprei idant ne wienas swetima/pi 
ba/anitcze/pi pats fawe pri/si/tatitufi “"...neitų į svetimas bažnyčias" ir 
pan. Vietomis net prasmę sunkoka suvokti. 

Iki šiol išliko 1589 m. įsakas. Šiame spausdintame įsake reikalauja- 
ma, kad valdžios pareigūnai prižiūrėtų škotų pirklius, leistų jiems pre- 
kiauti tik turgavietėse, bet neleistų vaikščioti su prekėmis pakiemiais. 
Įsako kalbos ypatybės apskritai būdingos vakarų aukštaičių pietinei da- 
liai (išlaikomas neredukuotas bekirčių galūnių ilgumas), nors pasitaiko 
ir kitų tarmių elementų, pvz., žemaitiška instr. pl. forma pabuteis 'pa- 
bučiais'. Svyruojama tarp G ir o. Pareikšta nuomonė, jog šį įsaką galėjo 
išversti J. Bretkūnas. Sakiniai palyginti lietuviški, nors pasitaiko ir pa- 
žodinio vertimo. 

Iš XVII a. išliko 2 įsakai, abu paskelbti Lenkijos karaliaus ir Lietuvos 
didžiojo kunigaikščio Vladislavo IV vardu. 1639 m. įsaku draudžiama 
Žečpospolitos pavaldiniams medžioti Prūsijos giriose, o 1641 m. įsaku 
raginama LDK pavaldiniams nesibrauti į Prūsiją, neversti jos pavaldinių 
stoti į LDK teismus, grąžinti pabėgusius iš Prūsijos valstiečius. Abu 
įsakus Prūsijos valdžia paskelbė savo pavaldinių žiniai. Lietuviški jų va- 
riantai išspausdinti Karaliaučiuje. Spėjama, kad 1639 m. įsaką į lietuvių 
kalbą išvertė Karaliaučiaus lietuvių parapijos klebonas M. Šulcas. Kal- 
bos ypatybės apskritai būdingos vakarų aukštaičių tarmės pietinei da- 
liai. 

Nėra abejonės, kad valdžia XVI-—- XVII a. buvo išleidusi ir daugiau 
lietuviškų įsakų, tik jie neišliko, nes niekas jų nerinko, nesaugojo. Ma- 

tyt, tų įsakų tematika buvo įvairi. Antai žinome, kad 1705 m. karalius 
Fridrichas I išleido lietuvišką įsaką apie discipliną karališkuose raitelių 
ir pėstininkų pulkuose. Tą įsaką XIX a. rado J. Kuznecovas, dabar jo 
likimas nežinomas. 


XVIII a. įsakų labai padaugėjo. Prūsijos valdžia ėmė kištis į lietuvių valstiečių 
gyvenimą, leisti daugybę įvairiausių instrukcijų („gromatų“, „pagraudenimų““...), 
net ilgų, po keliolika puslapių. Stambus jų rinkinys (fotokopijos su.komentarais) 
paskelbtas 1960 m.*, 


Valdžios įsakai yra pirmieji juridinio turinio leidiniai lietuvių kalba. 
Juose glūdi lietuvių kanceliarinės kalbos užuomazgos. Nors toji kalba — 
kanceliarinis stilius — tada dar buvo silpnai išplėtota, tačiau išryškėja 
būdingieji jos bruožai. Nusistovėjo tam tikri formulavimai. Tekstas pa- 
prastai pradedamas įsaką išleidusio valdovo ir visų jo titulų išvardijimu, 
vartojant daugiskaitinę mes formą (pluralis maiestatis), turėjusią pabrėž- 
ti valdovo didybę, kilmingumą, pvz., Isch Diewo malones mes Iurgis 
Fridriks, Marggrabas Brandenburge, Pru/fu/fu, Stetine... arba Mes Wla- 
dislaus Ketwirta/fis Ifch Diewo Malones Karalius Lenku, Diddi/is Ku- 
nigaikfchtis Lietuwniku, Guddu, Pru/u... Prie valdovų titulų toliau teks- 
te pridedami įvairūs pompastiški epitetai, tokie kaip didžiai pašlovintos 
atminties, aukštos bei plačios giminės ir pan. Gausu specifinių juridinių 
terminų, pvz., burgmistras “miesto viršininkas', dignitorius "aukštas val- 
dininkas', dumčius “patarėjas', (h)ercikis "hercogas", kamarnykas “rū- 
mininkas, tvarkytojas', kanceliarija “raštinė', mandatas 'įgaliojimas", 
pakamorė “dvaro prižiūrėtojas", pečėtis "antspaudas", skrybėlė "raštinin- 
kas', sūdžia "teisėjas", šaltyšius "seniūnas", vaitas “valsčiaus vyresnysis", 
vaivada “vaivadijos valdytojas', valdžiotojas "įgaliotinis", valsčius “toks 
administracinis vienetas', vietinykas “pavaduotojas? ir kt. 

Be valdžios įsakų, reikšmingi ano meto juridinės kalbos paminklai 
yra priesaikos. Seniausia iš jų — 1572 m. ištikimybės priesaika, kurią 
turėjo duoti Tilžės, Ragainės ir Klaipėdos apskričių lietuviai per savo 
atstovus Prūsijos kunigaikščiui Albrechtui Fridrichui ir Lenkijos ka- 
raliui Žygimantui Augustui. Išlikęs tekstas užrašytas prastai, galbūt lie- 
tuviškai silpnai mokėjusio asmens. Kalba sudarkyta, nesklandi, daug 
visokių iškraipymų. Geresne kalba parašyta 1584 m. Labguvės teisme 
duodama priesaika, versta J. Bretkūno, Iš XVII a. žinomi trijų priesaikų 
tekstai: 1) 1644 m. Klaipėdos bažnyčios seniūno, kur ryškūs Žemaičių 


*5 Prūsijos valdžios gromatos, pagraudenimai ir apsakymai lietuviams valstiečiams / 
Sudarė Pakarklis P., redagavo Jablonskis K. V., 1960. 

tarmės elementai, 2) tų pačių metų Baltijos pajūrio (Klaipėdoje ?) vals- 
tiečių priesaika dėl gintaro ir kitų jūros išmetamų gėrybių atidavimo 
valdžiai, kurioje taip pat yra žemaitiškų elementų, ir 3) Karaliaučiaus 
teisme sakomos lietuviškų priesaikų formulės, išspausdintos viename 
1699 m. juridiniame leidinyje, kurių kalba iš esmės jau norminė. Priesaiko- 
se ryškūs tam tikri ano meto juridinės kalbos šablonai, tokie kaip aš X 
prisiekiu ponui Dievui visagalinčiamui, traicėj šventoj vienamui ir t. t. 
Iš kitų ano meto pasaulinio turinio tekstų pirmiausia aptartinos pro- 
ginės eilės — pirmieji spausdinti lietuviški eilėraščiai. Seniausias žino- 
mas iš jų — Jono Hopnerio jaunesniojo (Bretkūno „Biblijos“ koreguo- 
tojo Jono Hopnerio sūnaus) parašytas šešių eilučių lietuviškas sveikini- 
mas Kristupui Pretorijui magistro laipsnio gavimo proga („Christups 
ira Wardas tawo...“), išspausdintas 1634 m. Karaliaučiuje kartu su to 
paties autoriaus lotynišku distichu. Didesnį, 16 eilučių sveikinimą parašė 
Kleino bendradarbis Jonas Lėmanas Verdainės pastoriaus (irgi Kleino 
bendradarbio) Vilhelmo Martinio vestuvių proga („Jog Wentzawonis- 
tes sthonas Wissiems Diewo instatitas...“), kuris buvo išspausdintas 
1643 m. specialiame vestuviniame leidinyje. Jumoristinio leidinio „Hoch- 
zeit Frage“ 1640 ir 1659 m. numeriuose buvo įdėtas vokiškas eilėraštis 
su įterptu lietuvišku 4 eilučių ir 3 puseilių tekstu. Lietuviškas eiles ran- 
dame net leidiniuose, pasirodžiusiuose už Prūsijos ribų. Tai ano meto 
„Vokiečių patriotų draugijos“ (Deutsch-gesinnte Gesellschaft) leidiniuo- 
se Hamburge 1647 m. ir Amsterdame 1669 m. įdėtas lietuviškas ketur- 
eilis, skirtas draugijos steigėjui F. Cezenui ( Zesen) pagerbti, pasirašytas 
kriptonimu F. L. R. S., manoma, Fridricho Lobelio (Kleino bendra- 
darbio Burhardo Lobelio vaikaičio) iš Ragainės Skalvoje, palaikiusio 
ryšius su Cezenu. Matyt, rankraštinių proginių eilėraščių būta ir daugiau, 
tik jie neišliko. Jų tematika įvairi, plg. Klaipėdos mokinių 1704 m. ei- 
liuotą lietuvišką sveikinimą Prūsijos karaliui („Hey sa sa sa fallala' 
mums iszausza linksma diena...“). Išliko keli lietuviški įrašai albumuo- 
se, k. a. vyskupo J. Merlino albume — Jono Hopnerio vyresniojo 1591 
m. („Naba/zni/fte Wifsam naidinga ira“) ir Jono Bretkūno 1599 m. 
(„Kaip mane Tėwas fiunte, taip a/3 iūs fiūncgiū...“) įrašai, matematiko 
Ch. Oterio albume — Fridricho Gedkanto (Mažvydo bendradarbio 
Tomo Gedkanto vaikaičio), anuomet garsaus karo inžinieriaus, tarna- 
vusio LDK kariuomenėje, 1634 m. įrašas („Ne wis/i medjei Artojems 
pridūti...“). Visa tai traktuotina kaip tam tikri lietuvių grožinės kalbos 
(beletristinio stiliaus) pradmenys, jos užuomazgos, pirmieji elementai. 

Pasaulinei grožinei literatūrai lietuvių kalba atsirasti tada dar nebuvo 
sąlygų. 

Dar minėtini lietuvių smulkiosios tautosakos užrašymai, iš kurių 
matyti susidomėjimas folkloru. Išliko nežinomo autoriaus XVII a. pa- 
baigos 40 lapų rankraštinis priežodžių, patarlių ir mįslių rinkinys. Ypač 
daug smulkiosios tautosakos ir apskritai folkloro duomenų sukaupė 
Motiejus Pretorijus. Svarbiausiame jo veikale „Prūsijos įdomybės“ idea- 
lizuojama lietuvių kalba, keliamas jos žodingumas, skambumas, patei- 
kiama daug lietuviškų žodžių, frazių ir, žinoma, smulkiosios tautosa- 
kos. 


Motiejus Pretorijus buvo Bretkūno vaikaitis. Gimė Klaipėdoje apie 1635 m. 
Lietuvių kalbą mokėjo iš mažens. Studijavo Karaliaučiaus ir Rostoko universitetuose. 
1660 m. gavo filosofijos magistro laipsnį. 1661 m. paskirtas Klaipėdos lietuvių pasto- 
riaus adjunktu. Nuo 1663 ar 1665 m. — Nybudžią klebonas. Juo išbuvo apie 20 me- 
tų. Be tiesioginio darbo, atsidėjęs tyrė Prūsijos praeitį. Artimai bendravo su žymiu 
istoriku Kristupu Hartknochu. Subūrė senovės mėgėjų bei tyrinėtojų būrelį. Pats įgi- 
jo mokslininko reputaciją. Tačiau nuo 1671 m. ėmė bręsti tarp jo ir dvasinės vyriau- 
sybės konfliktas. Buvo kaltinamas dėl dukters tragiškos mirties. Tada suartėjo su po- 
piežiaus šalininkais ir 1684 m. perėjo į katalikybę. Tai buvo sensacija. Dėl to, taip 
pat dėl lenkiškos orientacijos (tapo Lenkijos karališkuoju istoriografu, ėmė rašyti 
darbus iš Lenkijos istorijos), į jį imta kreivai žiūrėti. Susikivirčijo su Hartknochu. Į 
amžiaus pabaigą ėjo katalikų dvasininko pareigas Vakarų Prūsijoje ir Kašubų kraš- 
te. Mirė skurde 1707 m. Svarbiausias Pretorijaus veikalas „Prūsijos įdomybės“ („De- 
liciae Prussicae oder Preussische Schaubūhne“)!liko nepaskelbtas (išskyrus santrau- 
ką ir kai kuriuos skyrius). Tai didžiulis, per pusantro tūkstančio puslapių rankraštis 
(yra Vilniuje), jame daug duomenų iš lietuvių ir prūsų istorijos, etnografijos, mitolo- 
gijos, kalbos ir kt. 


Smulkiosios tautosakos dalykų, įvairių lietuvių kalbos pavyzdžių 
anuomet pateko ir į vokiečių knygas. Antai J. A. Brando kelionių po 
Brandenburgo žemę, Prūsiją, Kuršą etc. aprašymo („Reysen durch die 
Marck Brandenburg, Preussen, Curland...“) 1702 ir 1703 m. leidimuose 
įdėta lietuviškų posakių, patarlių, liaudies dainų ir religinių giesmių 
fragmentų, atskirų žodžių. Ch. Mencelio (Mentzelius) 1682 m. Berlyne 
išleistoje knygoje „Index nominum plantarum multilinguis...“ surašyti 
lietuviški augmenijos pavadinimai (Pelinos, Mėteley, Klawa/s, Berjas, 
Kanape...). Visa tai rodo platesnį domėjimąsi lietuvių kalba, tam tik- 
rą jos reikšmę. 

Be anksčiau aptartų Kleino gramatikų, XVII a. buvo išleista dar vie- 
na lietuvių kalbos gramatika. Ją parašė Kristupas Sapūnas apie dešimt 
metų prieš Kleino gramatikų pasirodymą, tačiau rankraštis gulėjo ne- 

spausdintas net 30 metų ir tik 1673 m. buvo paruoštas spaudai ir paskelb- 
tas. 

Kristupas Sapūnas — jau ne kartą mūsų minėtas žymus ano me- 
to lietuvių raštijos darbuotojas, kalbos mokovas. Gimė 1589 m. Kusuosė 
ar Didžiuosiuose Rudupėnuose (ne visai aišku). Jo tėvas, atrodo, bu- 
vo tas pats Mykolas Sapūnas, kuris prisidėjo prie Volfenbiutelio posti- 
lės perrašymo ar koregavimo. Nuo 1603 m. K. Sapūnas studijavo Ka- 
raliaučiaus universitete. 1612 m. buvo paskirtas Didžiųjų Rudupėnų 
parapijos klebonu, kuriuo išbuvo net 47 metus iki mirties 1659 m. 

Kaip nurodyta, Sapūnas labai aktyviai reiškėsi komisijose, sudaryto- 
se Jono Rėzos psalmynui ir Danieliaus Kleino gramatikoms bei giesmy- 
nui peržiūrėti. Buvo numatytas vienu iš Bretkūno lietuviško Biblijos 
vertimo redaktoriumi. Parašė ne tik gramatiką (spėjama, apie 1643 m.), 
bet ir žodyną, kuriuos abu 1651 m. įteikė Karaliaučiaus universiteto 
filosofijos fakultetui aprobuoti. Leidimas spausdinti buvo gautas, bei 
kažkodėl nei viena iš šių knygų tada nebuvo išleista. Žodvno rankreštis 
i!Igainiui dingo, o gramatiką po Sapūno mirties spaudai parengė ir iš- 
leido Teofilis Šulcas savo vardu, tik pratarmėje nurodęs, kad tai yra 
Sapūno — pagarbiai vadinamo mokytoju — darbas. Dabar ši gramati- 
ka paprastai vadinama bendru Sapūno-Šulco gramatikos vardu. 


Teofilis Šulcas gimė 1629 m. Vėluvoje. 1644 m. įstojo į Karaliaučiaus univer- 
sitetą. Baigęs mokslą, porą metų dirbo Nybudžiuosė pastoriaus adjunktu. 1650— 
1662 m. Išdagų (dab. Berestovas), o nuo 1662 m. — Katniavės pastorius. Mirė Kat- 
niavojė 1673 m. Kiti pastoriai jį laikė geru lietuvių kalbos žinovu. Jam valdžia buvo 
pavedusi išversti į lietuvių kalbą „pagal gryniausią tarmę“ Bibliją ir kitas religines 
knygas bei parašyti žodyną. Gramatikos pratarmėje jis žadėjo tai padaryti, bet kadan- 
gi tais pačiais 1673 m. mirė, tai darbų baigti negalėjo. 


Sapūno-Šulco gramatika „Compendium grammaticae Lith- 
vanicae“ parašyta lotynų kalba. Matyt, Sapūno rankraštį Šulcas kaž- 
kiek keitė, gal ir gerokai, nes tituliniame lape nurodė savo pavardę. Pri- 
dėjo dedikaciją Brandenburgo kurfiurstui Karoliui Emilijui ir pratarmę 
į skaitytojus. Įdėti 2 lotyniški (S. Miulerio ir E. Dycelijaus) ir 1 lietu- 
viškas (M. Pretorijaus) eilėraščiai. Ši gramatika, kaip ir Kleino, skiria- 
ma praktikos reikalui — lietuviškai nemokantiems ar prastai mokan- 
tiems pastoriams susipažinti su lietuvių kalba ir jos pramokti. Normine 
laikoma ta pati „grynoji“ tarmė, kuri raštuose įsigalėjo nuo Jono Rėzos 
laikų. Gramatikos sandara kitokia negu Kleino gramatikose. Ją sudaro 
8 skyriai: I skyriuje dėstoma rašyba ir fonetika, II ir VIII — prozodi- 
ja, III — vardažodis (daiktavardis, būdvardis. skaitvardis), TV — įvar- 

dis, V — veiksmažodis ir dalyvis, VI — nekaitomosios kalbos dalys 
ir VII — sintaksė. Kitaip aprašomas linksniavimas ir asmenavimas, pvz., 
daiktavardžių išskiriamos net 9 linksniuotės. Minimos kai kurios tar- 
mių ypatybės, tarp jų ir dzūkavimas. Šios gramatikos santykį su Kleino 
gramatikomis detaliai ištyrė T. Buchienė ir J. Palionis. Jie priėjo prie 
išvados, kad nepaisant esamų tam tikrų sutapimų (juk Kleinas buvo nu- 
siuntęs Sapūnui savo gramatikos rankraštį, o Šulcas, leisdamas Sapūno 
gramatiką, naudojosi jau išėjusia Kleino gramatika), Sapūno-Šulco 
gramatika yra originalus darbas, iš esmės skirtingas nuo Kleino grama- 
tikų. 

Sapūno-Šulco gramatika, paskelbta praėjus 20 metų po Kleino grama- 
tikų pasirodymo, žinoma, negalėjo konkuruoti su anomis, kuriose, be to, 
ne vienu atveju lietuvių kalbos sandara buvo aprašyta detaliau. Jos įta- 
ka ano meto raštų kalbai buvo mažesnė. Vis dėlto ji laikytina svarbiu 
lietuvių gramatinės minties XVII a. paminklu, vienu iš pirmųjų mėgi- 
nimų norminti lietuvių kalbą. Žinome išlikusius 3 šios gramatikos eg- 
zempliorius: vienas yra Leningrade (Saltykovo-Ščedrino bibliotekoje) 
ir du Krokuvoje (Universiteto bibliotekoje ir Nacionalinio muziejaus 
Čartoriskių fonduose). 

Žodynų XVII amžiuje buvo parengta net keletas, tačiau nei vienas 
iš jų neišleistas. Išliko didelis, net 2 tomų (2518 puslapių) vokiečių — 
lietuvių kalbų rankraštinis žodynas. Jis vadinasi „Clavis Germanico- 
Lithvana“. Saugomas Lietuvos TSR Mokslų Akademijos bibliotekoje. 
Yra priklausęs K. F. Štimeriui, bet šis nebuvo jo autorius. J. Lebedys 
pagrįstai autoriumi laiko Fridrichą Pretorijų. Veikiausiai šis žodynas 
buvo parengtas apie 1675 m. Jame dominuoja religinė verstinė frazeo- 
logija, tačiau pasitaiko ir iš gyvosios kalbos imtų pavyzdžių, tokių 
kaip rėmuo širdį ėst '...ėda' ir pan. Duodama nemaža lietuviškos si- 
nonimijos. Antai prie vokiško žodžio Schreyen pateikti atitikmenys 
šaukti, rėkti, žvengti, žviegti, karkti, kadakuoti. Pabaigoje pridėtas 
90 lietuviškų priežodžių ir mįslių rinkinėlis. Žodynas kalbininkų dar 
tik pradedamas tyrinėti (daugiausia V. Drotvino). 

Antrasis išlikęs rankraštinis vokiečių-— lietuvių žodynas „Lexicon 
Lithuanicum in usum eorum conscriptum“ yra gerokai mažesnis 
(223 p.) ir prastesnis. Jis neretai priskiriamas Kleinui, bet iš tikrųjų 
galėtų būti nebent tik Kleino žodyno santrauka, žr. p. 94. Dar mažai 
ištirtas (daugiausia V. Drotvino). 1988 m. išleistas fotografuotinis 
šio žodyno leidimas. 

Prieš -1666 m. žodyną, greičiausiai irgi vokiečių — lietuvių, buvo 
parašęs Kleino bendradarbis Jonas Hurtelijus (rankraščiu naudojosi 
Teodoras Lepneris). Tačiau apie jį nieko konkretaus nežinome, kaip 
ir apie lietuvių —vokiečių kalbų žodyną, parašytą Valtarkiemio klebo- 
no, vėliau Įsrutišs vyskupo Jokūbo Perkūno (rankraštį yra matęs Pi- 
lypas Ruigys). 

Kaip minėta, Kristupas Sapūnas kartu su gramatika buvo įteikęs 
i1r žodyną („Nomenclator“). Veikiausiai tai buvo lotynų — lietuvių kalbų 
žodynas. 

Įsruties klebono adjunktas Fridrichas Partatijus, T. Lepnerio liudi- 
jimu, buvo-sudaręs 400 lietuviškų žodžių, tariamai kilusių iš graikų 
kalbos, žodynėlį. 

Teofilis Šulcas rašė trikalbį vokiečių — lotynų — lietuvių žodyną, 
matyt, tokio tipo kaip Konstantino Sirvydo žodynas, tik dėl mirties 
jo nebaigė. 

Visi šie žodynai (jų galėjo būti ir daugiau) nebuvo išleisti ir, žinoma, 
ano meto raštų kalbai didesnės įtakos nepadarė, tačiau atskiriems au- 
toriams jie, matyt, galėjo būti prieinami ir turėti tam tikros reikšmės. 
Jie fiksavo to meto raštų, iš dalies gal ir gyvosios kalbos, leksiką bei 
frazeologiją, atspindėjo būdingesnes ios raidos tendencijas. 


RAŠTŲ KALBA LIETUVOS VALSTYBĖJE 


Čia lietuvių kalba funkcionavo skirtingomis sąlygomis negu Prū- 
sijoje. Politiniai, ekonominiai, socialiniai ir kultūriniai poslinkiai Lie- 
tuvos Didžiojoje Kunigaikštystėje buvo nepalankūs lietuvių kalbai. 
Ilgainiui susiklostė padėtis, pavertusi savame krašte lietuvių kalbą 
žemesniųjų luomų kalba. Feodalinėje valstybėje, kurios piliečiais buvo 
laikomi tik privilegijuotų luomų žmonės, tokia padėtis tapo lietuvių 
kalbai pražūtinga: neleido jai plisti, stūmė ją iš viešosios vartosenos, 
trukdė atsirasti raštams lietuvių kalba. 

Pirmiausia pravartu apžvelgti tuos ekstralingvistinius faktorius, 
kurie lėmė nepalankią lietuvių kalbos būklę LDK. Pradėkime nuo ben- 
dros ano meto situacijos aptarimo. 


Politinė, ekonominė ir socialinė situacija 


XVI a. LDK ėmė sparčiai augti gamyba, plėtėsi prekyba su užsienio 
kraštais, į kuriuos iš Lietuvos buvo išvežama daug žemės ūkio produk- 
tų, ypač grūdų. Žemvaldžiai suskato kelti žemės ūkio našumą. Buvo 
įvykdyta valakų reforma. Ji pradėta 1547 m. kai kuriose didžiojo 
kunigaikščio valdose, oficialiai paskelbta 1557 m. Sudaryti palivarkai 
(iš I. folimarek, foliwmark — vok. Vorwerk). Tai nauji dvarai, sudaryti 
nušalinant valstiečius, iškeliant juos į prastesnes žemes. Naudojama 
dvaro ir valstiečių žemė buvo suskirstyta į maždaug vienodo dydžio, 
po 20-25 ha, plotus — valakūs (iš e010k0 giminingas veiksmažo- 
džiui g010u6 : lie. velkū, vilkti), o šie padalyti į 3 laukus: vienas — 
žiemkenčiams, antras — vasarojui ir trečias — pūdymui. Tai visuoti- 
nai įtvirtino trilaukę žemdirbystės sistemą, kuri išliko iki pat XX a. 
Didžiojo kunigaikščio pavyzdžiu valakų reformą greit ėmė vykdyti 
ir feodalai savo valdose. Įvykus šioms permainoms, valstiečiai praktiš- 
kai nebegalėjo laisvai disponuoti žeme. Jie buvo sukelti į kaimus pali- 
varko pakraščiuose, gavo vidutiniškai po valaką žemės, už tai turėjo 
eiti lžą (nom. sg. lūžas, dial. lažė: lažytis, lažybos ir kt.) — po 2 die- 
nas per savaitę dirbti pono palivarke. Taip valakų reforma padėjo pa- 
grindą lažiniam ūkiui, galutinai įtvirtino baudžiavą, kuri ilgam laikui 
sustabdė krašto ekonomikos plėtotę. 

Valakų reforma turėjo nemaža reikšmės ir lietuvių oikonimijos — 
kaimų bei šiaip gyvenviečių pavadinimų raidai. Daug valstiečių kū- 

rėsi naujose sodybose, kurios ilgainiui gavo iš asmenvardžių kilusius 
vardus, pvz., Poviliškė (nuo Pėvilas), Butrimiškė (: Būtrimas), Jonė- 
liškė (: Jonėlis), Petkūniškė (: Petkūnas “Petkaus sūnus'), Kazimie- 
riškis (: Kazimieras), Jaskjnė (:)Jaska, Jaskjs =— Jonas), Juozapinė 
(: Juozapas) ir pan. Tada ypač įsigalėjo daugiskaitinės oikonimų for- 
mos, pvz., Pociai (kur gyveno Pūciaus palikuonys), Budriai (: Bud- 
rys), Jovaišai (: Jėvaišas), Gaidžiai (Gaidys), Grigūliai (: Grigūlis), 
Petrdičiai (: Petrditis “Petro sūnus'), Gustdičiai (: Gustditis “Gusto, 
t.y. Augūsto, sūnus'), Jonėnai (: Jončnas "Jono sūnus ar jo šeimynos 
narys'), Grigaliūnai (: Grigaliūnas „Grigaliaus sūnus'), Butrimėnys 
(; Butrimėnis “Butrimo sūnus'), Gaivčniai (: Gaivėnis) ir daug visokių 
kitų. Valakų reformos atspindžiais laikytini ir tokie kaimų pavadini- 
mai: Valakai, Valakėliai, Valūkiniai, Valūkininkai, Valūkiškės, Pali- 
vėrkas, Margai (: mdrgas “senovinis žemės matas' iš I. morg< vok. 
Morgen), Margėliai, Margeliškis, Marginiai, Margiškiai, galbūt ir Pa- 
laukiai, Laukagaliai (Laugaliai), Galūlaukiai, Galiniai 1 kt. 

Nuosekliai įvedus trilaukę žemės dirbimo sistemą, nuo XVI a. pa- 
baigos stipriai pakilo Žemės ūkio ekonomika. Bet tai buvo laikinas 
reiškinys. Lažinė prievarta ir neribotas valstiečių išnaudojimas ilgai- 
niui pasirodė neefektyvūs: jau nuo XVII a. vidurio gamybos apimtis 
ėmė pamažu smukti. 

XVI a. sparčiai augo miestai. Juose spietėsi amatininkai, susiorgani- 
zavę į cechus. Daugėjo įvairių dirbtuvių. Klestėjo prekyba. Iš viso to 
nemaža pelnė didžiojo kunigaikščio iždas ir feodalai, kurių žemėse bu- 
vo įsikūrę miestai. Ypač išaugo Lietuvos sostinė Vilnius, kuris XVI 
a. viduryje tapo svarbiu politiniu ir kultūriniu centru rytų Europoje. 


Vilnius (dial. Vilnia), gavęs vardą nuo upės Vilnia “dab. Vilnelė' (pramintos taip 
dėl sraunios, banguotos tėkmės per akmenis, plg. vilnis, vilniė "banga"; XVII a. šalti- 
niuose upė dar buvo vadinama Akmenė), tada galėjo turėti apie 20 tūkstančių gyven- 
tojų. XVI a. pradžioje miestas buvo apjuostas aukšta gynybine mūro siena. Aptver- 
tasis plotas užėmė apie 0,8 km* (Lenkijos sostinės Krokuvos siena aptvertas plotas 
siekė 0,6 km), bet jo augančiam Vilniui greit nepakako, XVI a. jis sparčiai plėtėsi ir 
anapus sienos. Svarbiausi centrai mieste — pilies rūmai (Aukštutinė ir Žemutinė pi- 
lys) ir miesto rotušė (kur dabar Dailės muziejus). Į XVI a. pabaigą Vilniuje jau buvo 
nemaža visokių dirbtuvių, k. a. stiklo (nuo 1547 m.), popieriaus (nuo 1524 m.), para- 
ko, medinių vamzdžių (miesto vandentiekiui), plytų, kalkių, keletas spaustuvių (nuo 
1522 m.), pinigų kalykla, patrankų liejykla (nuo 1540 m.) ir kt. Viešpataujant Žygi- 
mantui Senajam (1506— 1548 m.) ir Žygimantui Augustui (1548 — 1572 m.), Lenkijos 
karaliaus bei Lietuvos didžiojo kunigaikščio dvaras ilgą laiką buvo Vilniuje, naujai 
pastatytuose puošniuose rūmuose, kur vyravo vakarietiški feodaliniai papročiai, 

turėta didelė biblioteka. Daug prabangių rūmų pasistatė didikai — Radvilos, Gostau- 
tai, Sapiegos ir kt. Miesto panoramą puošė didingos bažnyčios, kurių XVI a. buvo 
23, o XVII a. viduryje net 41. Valdovo ir didikų rūmuose spietėsi daug mokytų sve- 
timšalių, ypač lenkų ir italų (šiuos kvietėsi Žygimanto Senojo žmona italė Bona), 
daugiausia dvasininkų. Miesto gyventojų nacionalinė sudėtis buvo marga. Be lietu- 
vių, Vilniuje gyveno nemaža atsikėlėlių iš rytinių LDK sričių, kažkiek vokiečių, žy- 
dų, totarių ir kt. 


XVI a. ne tik didikų, bet ir smulkiųjų feodalų buitis darėsi vis praban- 
gesnė. Nebesitenkinama namų darbo gaminiais, stengtasi vartoti pirk- 
tinius, užsienio arba vietos amatininkų pagamintus drabužius, įvai- 
rius reikmenis. Buvo keliamos prašmatnios puotos (lėšos joms gauna- 
mos iš engiamų valstiečių). 

Turtėjančių feodalų sluoksniuose nyko ankstesniųjų laikų karinė-ri- 
terinė dvasia. Vis sunkiau buvo juos įtraukti į karo žygius valstybės 
sienoms ginti. Niekas nebenorėjo kariauti, buvo linkstama išsipirkti 
pinigais nuo karo tarnybos. Žygimanto Senojo valdymo pabaigoje 
įsigalėjo samdytoji kariuomenė. 

Politiniame ir visuomeniniame gyvenime šalia stambiųjų feodalų- 
didikų! ėmė vis labiau įsivyrauti platieji bajorijos sluoksniai — vadi- 
namoji šlėkta (iš I. szlachta < vva. slahte “giminė, veislė, kilmė", taigi 
„kilmingieji“). Šlėktos vaidmuo sparčiai didėjo. Bajorai atkakliai 
veržėsi prie valdžios, reikalavo iš didžiojo kunigaikščio ir didikų sau 
daugiau teisių dalyvauti krašto valdyme. Kovodami dėl luominių 
privilegijų, bajorai (šlėkta) prieš akis turėjo Lenkijos pavyzdį, siekė 
savo teisėmis prilygti visagalei Lenkijos šlėktai. Dėl to jie vis labiau 
linko į glaudesnę uniją su Lenkija, kuriai priešinosi didikai. Juridiš- 
kai jau II Lietuvos Statute (1566 m.) bajorijos teisės buvo sulygintos 
su didikų teisėmis. Jų seimas ilgainiui darėsi vienintelis įstatymų lei- 
džiamasis ir aukščiausiasis valdžios organas, taigi Lietuvoje ėmė įsi- 
galėti bajorų diktatūra. 

Valstybės galia tolydžio silpo. Tačiau LDK tvarkėsi po senovei 
savarankiškai. Su Lenkija ją jungė tik valdovo asmuo, bet ir tos per- 
sonalinės unijos Lietuvos didikai įvairiomis progomis stengėsi nusikra- 
tyti. 1529 m. jie didžiuoju kunigaikščiu išsirinko karalaitį Žygimantą 
Augustą (teturėjusį 8 metus), tebesant gyvam tėvui Žygimantui Sena- 
jam, Lenkijos karaliui. Nuo 1544 m. Žygimantas (Zigmantas) Augus- 
tas pradėjo savarankiškai valdyti Lietuvą, atvyko į Vilnių ir įsikūrė 
puošniuose rūmuose Gedimino kalno papėdėje. Tačiau po tėvo mir- 
ties 1548 m. jis tapo ir Lenkijos karaliumi. 

Nutraukti visai ryšius su Lenkija Lietuvos foedalams trukdė pavo- 
jus iš stiprėjančios Maskvos Didžiosios Kunigaikštystės — būsimo- 
sios Rusijos valstybės — pusės. Maskvos valdovai reiškė pretenzijas 
į rytines LDK žemes, kurias Lietuvos feodalai stengėsi žūtbūt išlai- 
kyti savo valdžioje. Prasidėjęs karas su caru Ivanu IV Žiauriuoju dėl 
Livonijos Lietuvos feodalams nesisekė, greit jie neteko Polocko ir ėmė 
vis labiau įsitikinti, kad atsispirti Maskvai bus galima tik susijungus 
su Lenkija. Tačiau Lenkijos feodalai, išnaudodami padėtį, siekė ne su- 
sijungimo, o Lietuvos prijungimo prie Lenkijos. Be to, jie troško 
pasiglemžti Lietuvai priklausiusias turtingas Ukrainos žemes. Suderin- 
ti abiejų valstybių interesus buvo sunku. Tai pavyko padaryti tik po 
ilgų ir atkaklių ginčų, didelių nesutarimų, kurių metu ne kartą derybos 
buvo nutraukiamos. Pagaliau karaliui Žygimantui Augustui pavyko 
palaužti Lietuvos didikų pasipriešinimą po to, kai jis atskyrė nuo Lie- 
tuvos didelę dalį iki tol jai priklausiusios teritorijos (Palenkę, Ukrainą) 
ir ją prijungė prie Lenkijos. Dėl vykstančio karo su Maskva Lietuvos 
feodalai ginklu pasipriešinti negalėjo. 1569 m. liepos 1 d. Liubline bu- 
vo pasirašytas naujas unijos aktas, šį kartą labai nepalankus Lietuvai 
ir turėjęs pragaištingų pasekmių lietuvių tautai, jos kultūrai ir kalbai. 
Šiuo aktu abi šalys buvo sujungiamos į vieną valstybę, kurioje domi- 
nuojantis vaidmuo teko Lenkijai. 

Liublino unija buvo didelis smūgis Lietuvos valstybingumui. Ji su- 
darė teisines prielaidas tolesniam jo nykimui. Tačiau praktiškai abi 
valstybės nebuvo visai sulietos, nors jų junginys ir pavadintas bendru 
Respublikos, |. Rzeczpospolita (I. rzecz, lot. res “reikalas, dalykas' + 
pospolity "viešas, bendras') vardu. Didelė Lietuvos valstybė negalėjo 
iš karto išnykti, jos valstybingumo tradicijos pastebimos net XIX 
amžiuje. Lietuvos feodalai ir toliau priešinosi nepalankiems unijos 
nuostatams. Jie išsireikalavo, kad būtų paliktas senasis LDK valdžios 
aparatas. Liko kanclerio saugomi valstybės antspaudai, be kurių ka- 
ralius negalėjo išleisti jokio Lietuvai skirto įsako. Liko savi provinci- 
jų valdomieji organai ir valstybės pareigūnai, savas iždas, sava kariuo- 
menė ir sava teritorija su aiškiai nustatyta siena su Lenkija. Liko taip 
pat atskiri, kitokie negu Lenkijoje, LDK įstatymai, savi teismai. Nie- 
kuomet nebuvo įvykdytas unijos nustatytas pinigų suvienodinimas: 
iki pat Respublikos žlugimo lietuviškasis auksinas buvo brangesnis, 


lygus 1 -- lenkiškojo auksino, o lietuviškų skatikų kapa (60) prilygo 


75 lenkiškiems skatikams. Lenkai negavo teisės laisvai įsigyti Lietu- 

voje dvarų ir gauti valstybinių pareigų, ko jie labiausiai siekė. Vėliau, 
tiesa, jiems buvo leista įsigyti dvarus, bet tiktai per vedybas, o teisės 
eiti valstybinių pareigų Lietuvoje jie niekada negavo. Taigi iš visos uni- 
jos praktiškai liko tik bendras valdovas ir bendri seimai bei senatas. 
Bet ir tai pradžioje tik iš dalies. Pirmuosius tris valdovus Lietuvos fe- 
odalai, nepaisydami unijos nuostatų, rinkosi atskirai ir išgaudavo 
iš jų tam tikrų Lietuvai naudingų pažadų. Priešingai unijos reikalavi- 
mams, Lietuvos feodalai dar ilgai šaukdavo savo atskirus seimus, o 
vėliau bendrame seime tardavosi atskirai nuo lenkų. Tačiau, nepaisant 
viso to, Lietuva ėmė sparčiai artėti prie Lenkijos. Tai lėmė lenkų feo- 
dalinės kultūros ir lenkų kalbos veržimasis į Lietuvą. Lietuvos feodalai 
greit pasidavė jų įtakai. 

Žygimantas Augustas mirė 1572 m. nepalikęs įpėdinių. Jis buvo pas- 
kutinysis Gediminaičių dinastijos Lietuvos ir Lenkijos valdovas. Po jo 
mirties Respublika pradėjo rinkti valdovus dažniausiai svetimšalius, 
net iš tolimų kraštų. Pirmuoju 1573 m. buvo išrinktas Prancūzijos ka- 
raliaus Karolio IX brolis Henrikas Valua [(Valois), valdęs tik 5 mė- 
nesius, paskui pabėgęs į Prancūziją ir ten tapęs karaliumi Henriku 
III. Po tarpuvaldžio 1576 m. naujuoju karaliumi buvo išrinktas vengras 
Steponas Batoras. Lietuvos feodalai sutiko jį pripažinti savo didžiuo- 
ju kunigaikščiu tik išgavę pažadą, jog karalius atgausiąs Lietuvai Iva- 
„no IV užimtąsias žemes. Dėl to greit prasidėjo karas su Maskva. Batoro 
vadovaujama kariuomenė 1579 m. atsiėmė Polocką, kuris nuo to lai- 
ko liko Lietuvos feodalų valdžioje iki pat Respublikos I padalijimo. 
Caras Ivanas IV buvo priverstas atsisakyti teritorinių pretenzijų į LDK 
ir Livoniją. Batoras apskritai buvo palankus Lietuvos feodalams 
valdovas, mėgo gyventi Lietuvoje, ypač Gardine. Ten ir mirė 1586 m. 

Po Batoro mirties lenkai karaliumi išsirinko Švedijos karalaitį (Žy- 
gimanto Augusto sesers Kotrynos sūnų) Zigmantą (Lietuvoje buvo 
vadinamas Žygimantu) Vazą. Lietuvos feodalai tuos rinkimus boi- 
kotavo. Jie sutiko naująjį karalių paskelbti Lietuvos didžiuoju kuni- 
gaikščiu tik patenkinus tam tikrus reikalavimus, tarp kurių svarbiau- 
sias buvo III Lietuvos Statuto, nepalankaus Lenkijos feodalams, pat- 
virtinimas. Šis statutas Lietuvos teritorijoje veikė iki 1840 m. ir juo 
buvo draudžiama lenkams pirktis dvarų Lietuvoje ir užimti valdžios 
pareigas. Ilgas Žygimanto Vazos valdymas (1587—1632 m.) Lietu- 
vai nebuvo laimingas. Šis karalius kraštą įtraukė į sunkius dinastinius 
karus su Švedija. Lietuva buvo niokojama svetimos kariuomenės. 

Privilegijuotų sluoksnių tolimas 
nuo liaudies ir lenkėjimas 


Rūpindamiesi Lietuvos Didžiąja Kunigaikštyste ir kovodami dėl 
jos teisių jungtinėje Respublikoje, Lietuvos feodalai save tapatino su 
valstybe. Savo luomo gerovę jie suprato kaip valstybės gerovę. Todėl 
atkakliausiai gynė savuosius interesus nuo lenkų feodalų užmačių, 
draudė šiems gauti Lietuvoje valdžios pareigų, įsigyti dvarų ir pan. 
Ir visai nesirūpino plačiųjų liaudies masių gerove. Nuo liaudies tolo 
ne tik ekonomiškai, bet ir kultūrine orientacija. Vis plačiau naudojo- 
si švietimo, neprieinamo liaudžiai, vaisiais. Vaikus siųsdavo mokytis 
į Krokuvos universitetą, kai kurie į Vokietiją, Italiją, Prancūziją ir ki- 
tur. Ten didikų jaunuoliai susipažindavo su to meto mokslo pažanga, 
daugelyje Europos universitetų populiariomis humanizmo idėjomis, 
kurias skleisdavo grįžę į Lietuvą. Didikų vaikus į studijas lydėdavo 
smulkesnių bajorų, kartais ir turtingesnių miestiečių, vaikai, kurie, 
grįžę iš užsienio, tapdavo namų mokytojais, raštininkais ar gaudavo 
kitas tarnybas didikų dvaruose. Po 1566 m. teismų reformos pasidarė 
būtina juridiškai apiforminti žemės ir kitokio turto paveldėjimą, pir- 
kimus, dovanojimus ir pan. Nemokant skaityti ir rašyti, darėsi vis sun- 
kiau apsaugoti savo interesus, todėl ir smulkesni bajorai ėmė rūpintis 
mokymusi. 

Didikų dvaruose kaupėsi turtingos bibliotekos. Ypač minėtina stam- 
bi didžiojo kunigaikščio rūmų biblioteka, kuri Žygimanto Augusto 
laikais turėjo apie 4000 tomų, kainavusių net 5 tūkstančius kapų 
grašių. Tokią biblioteką anuomet galėjo įsigyti tik didelės valstybės 
valdovas. 

Vis labiau susidurdami su lenkais ir lenkų kalba, Lietuvos didikai 
greit įprato kalbėti lenkiškai. Tai jiems, mokėjusiems slavų kance- 
liarinę kalbą, nebuvo sunku. Lenkų kalbos vartojimas Vilniuje prasi- 
dėjo nuo valdovo rūmų dar XVI a. viduryje (aptarta „Lietuvių kalbos 
istorijos“ II tome, p. 135 tt.), kai lenkų kalba ir pačioje Lenkijoje ėmė 
vis labiau įsigalėti valstybiniame bei visuomeniniame gyvenime, pa- 
kirsdama lotynų kalbos, kaip oficialiosios Lenkijos valstybinės kal- 
bos, pozicijas. Lietuvos didikams pereiti prie lenkų kalbos didelę reikš- 
mę turėjo 1544—1548 metai, kai Vilniuje apsigyveno Žygimantas 
Augustas su savo labai puošniu lenkišku dvaru. Tuomet daugelis didi- 
kų pramoko lenkų kalbos ir ėmė ją plačiau vartoti. Liublino unija 
1569 m. plačiai atvėrė lenkų kalbai duris į Lietuvos aukštuomenę. 

Bendri valstybės reikalai, bendras seimas ir senatas, giminystės ryšiai 
su lenkų feodalais vertė Lietuvos didikus mokėti ir vartoti lenkų kal- 
bą. Ilgainiui ši kalba ėmė įsigalėti jų namuose. Tačiau jie ir toliau li- 
ko karšti Lietuvos valstybės patriotai, atkakliai gynė jos savarankiš- 
kuma nuo Lenkijos užmačių. Kalba jų akyse nebuvo tautos, anuomet 
tapatintos su valstybe, požymis. Jie kalbėjo lenkiškai, rašė tradicine 
slavų kanceliarinė kalba arba lotyniškai, vėliau ir lenkiškai, bet save 
laikė lietuviais. Atsidūrę Lenkijoje, ilgėdavosi Lietuvos. Lenkiškai 
kalbantis Lietuvos didikas, vėliau ir bajoras, pavadintas lenku, anuo- 
met įsižeisdavo ir atsikirsdavo esąs lietuvis. Būdingas pavyzdys — 
turtingiausias ir įtakingiausias XVI a. vidurio Lietuvos didikas, Vil- 
niaus vaivada ir valstybės kancleris Mikalojus Radvila Juodasis (1515 — 
1565 m.), didelis Lietuvos valstybės savarankiškumo gynėjas ir kovo- 
tojas su lenkiškąja unijos koncepcija. Jis buvo vedęs lenko didiko 
dukterį, namuose kalbėjo lenkiškai, šia kalba daugiausia susirašinėjo 
ir ją laikė savąja kalba. Tada susidariusią padėtį gražiai apibūdina kito 
didiko iš Radvilų giminės — Jonušo Radvilos (1579 — 1620 m.) žodžiai, 
parašvti 1615 m. laiške pusbroliui: „Nors lietuviu esu gimęs ir lietu- 
viu teks man mirti, tačiau savo tėvynėje turime vartoti lenkų kalbą“. 

Plačiosios bajorų masės prie lenkų kalbos ėmė pereiti daug lėčiau 
negu turtingieji didikai. Ano meto gyvenimo sąlygos vertė ir juos mo- 
kėti bei vis dažniau vartoti lenkų kalbą, ypač tuos, kurie norėjo pirmau- 
ti. Nuo XVI a. pabaigos be lenkų kalbos praktiškai nebuvo įmanoma 
padarvti jokios valstybinės-tarnybinės karjeros. Palaužę didikų vien- 
valdvstę ir susilyginę su Lenkijos šlėkta politinėmis teisėmis, Lietuvos 
bajorai stengėsi taip pat prilygti jiems ir savo kalba. Be to, vartodami 
lenku kalbą, jie griežčiau skyrėsi nuo anuomet beteisių liaudies ma- 
sių, šitaip pabrėždami savo klasinę padėtį. Taip vis didėjo privilegi- 
juotojo luomo atsiskyrimas nuo savo etninio kamieno — lietuvių liau- 
dies. Jos kalboje (kurią traktavo kaip suvulgarintą lotynų kalbą) ir kul- 
tūroje anuomet Lietuvos feodalai neįžiūrėjo sau naudingų vertybių, 
vis mažiau jomis rėmėsi, dairydamiesi į svečias šalis. Labiausiai juos 
traukė šlėktiška prasidėjusio lenkų atgimimo „aukso amžiaus“ kultū- 
ra bei ideologija, nejučiomis prie jos šliejosi visų pirma stambioji ba- 
jorija. Kalbinė praraja tarp lietuvių aukštuomenės ir liaudies tolydžio 
didėjo. Taigi ryšiai tarp tautos ir valstybės Lietuvoje klostėsi kitaip ne- 
gu daugelyje Europos šalių. Dėl tokios padėties lietuvių aukštuomenė — 
krašto elitas — ilgainiui (XVIII -—- XIX a.) visai perėjo į lenkų pusę. 
Lietuva neteko savo tautinės bajorijos kartu su jos dvasiniais ir materia- 


113 


liniais turtais. Ilgainiui nutautusi lietuvių aukštuomenė įnešė esminį 
indėlį į lenkų tautos kultūrinį ir materialinį lobyną. Lietuvai liko tik 
lietuvių liaudies išsaugota kultūra, savitos tradicijos ir lietuvių kalba. 

Didelį vaidmenį platinant lenkų kalbą Lietuvoje ir tuo parengiant 
dirvą lietuvių aukštuomenės atsiskyrimui suvaidino katalikų bažnyčia 
ir jos kunigai. Tai aptarta II tome (p. 135 tt.). Iki 1582 m. Lietuvoje 
nebuvo įstaigų saviems dvasininkams rengti, pati to meto dvasininki- 
ja tada buvo bemaž ištisai lenkiška. Lietuviai joje sudarė mažumą, ir 
tie daugiausia buvo kilę iš privilegijuotų sluoksnių, jau kalbėjusių 
lenkiškai. Bajorija reikalavo, kad dvasininkai būtų tik iš bajorų. XVI 
a. nebajorai galėjo tapti tik paprastais vikarais. Ir šie dažniausiai bu- 
vo iš kažkiek aplenkėjusių miestiečių. 

Miestai pradėjo pastebimiau lenkėti XVI a. antrojoje pusėje. Jie ir 
anksčiau nepasižymėjo lietuviškumu. Kadangi amatus ir prekybą 
privilegijuotasis sluoksnis laikė žeminančiais verslais, tai miestuose 
anksti pradėjo koncentruotis svetimtaučiai. Be atsikėlusių iš rytinių 
Lietuvos valstybės sričių, čia gyveno nemaža vokiečių ir žydų. Kaip 
kituose etnografinės Lietuvos miestuose, taip ir Vilniuje, iki XVI 
a. vidurio lenkiškai kalbančių gyventojų dar, matyt, buvo visai nedaug. 
Tačiau sparčiai intensyvėjant ryšiams su Lenkija, ypač didėjant tarpu- 
savio prekybai ir dėl lenkiškos bažnyčios stipraus poveikio į XVI a. 
pabaigą lenkų kalbos jau buvo kažkiek pramokusi, reikia manyti, 
nemaža miestiečių dalis, ypač atsikėlėliai iš LDK priklausiusių rytinių 
slavų žemių. 

Reformacijos sąjūdis, iškeldamas į pirmą vietą gimtosios kalbos var- 
tojimo ir tautinės bažnyčios klausimą, kitose Europos šalyse — ir pa- 
čioje Lenkijoje — turėjo lemiamą reikšmę nacionalinės kalbos įsigalė- 
Jimui ir tautinės kultūros raidai. Lietuvoje, priešingai, jis tik pagrei- 
tino aukštuomenės perėjimą prie lenkų kalbos, nes čia tuomet nemaža 
dalis diduomenės savąja kalba jau laikė lenkų kalbą ir kovojo dėl jos 
teisių. 

Nuo XVI a. vidurio lenkų kalbą imta vis plačiau vartoti ir valstybi- 
niuose bei šiaip jau visuomeninio pobūdžio raštuose šalia iki tol vyravu- 
sių tradicinės slavų kanceliarinės ir lotynų kalbų. Bet ir lenkiškai. kaip 
anksčiau lotyniškai ir slavų kanceliarine kalba parašytuose raštuose, 
dar ilgai, net iki pat XIX a., tebebuvo reiškiamas tasai pats Lietuvos 
feodalų valstybinis patriotizmas, nukreiptas prieš lenkų užmačias 
inkorporuoti Lietuvos valstybę į Lenkijos sudėtį. Šiuo požiūriu ypač 
būdinga 1564 m. pasirodžiusi knyga „Pasikalbėjimas lenko su lietuviu“ 

(„Rozmova Polaka z Litwinem“ — manoma, parašyta A. Rotundo), 
kurioje atkakliai ginamas Lietuvos valstybės savarankiškumas, sklei- 
džiamos feodalinių viršūnių antiunijinės nuotaikos. Lenkų kalba vals- 
tybiniuose raštuose ilgainiui vis labiau plito. Tai rodo kad ir III Lie- 
tuvos Statuto leidimai: pirmasis pasirodė 1588 m. slavų kanceliarinė 
kalba, o vėlesni (1614, 1619 m. ir kt.) jau lenkiškai. Tačiau oficialiai 
valstybine raštinių kalba Lietuvoje lenkų kalba buvo pripažinta tik ge- 
rokai vėliau, XVII a. pabaigoje (1696 m.). 

Atneštinė lenkų kalba Lietuvoje nuo pat pradžių ėmė įgyti tam tik- 
rų savitų bruožų. Didikai ir bajorai ilgą laiką buvo dvikalbiai. Jų lenkų 
kalboje buvo gausybė lietuvių ir subaltarusėjusios slavų kanceliari- 
nės kalbos elementų. Lietuviškasis substratas apėmė visus jos klodus: 
fonetiką, gramatinę sandarą ir leksiką. Jis išliko ir iki šių dienų Lietu- 
voje vartojamoje lenkų kalboje. Taip ilgainiui susiformavo vadinamo- 
ji lietuviška lenkų kalbos atmaina — polszczyzna litewska*“, kurią 
čia reikia plačiau aptarti, nes iš jos, o ne iš Lenkijoje vartotos lenkų 
kalbos, plūdo į lietuvių kalbą polonizmai. Ji nuo XVII a. pabaigos 
(oficialiai nuo 1696 m.) Lietuvoje tapo valstybinė kalba. Jos būdinguo- 
sius elementus randame vėlesnių didžiųjų rašytojų knygose, k.a. Ado- 
mo Mickevičiaus, Liudviko Kondratavičiaus (Vladislovo Sirokom- 
lės), Juzefo Ignaco Kraševskio, Jano ir Ignaco Chodzkų, Elizos Ožeš- 
kienės (Orzeszkowa) ir kitų, kilusių iš senajai Lietuvos valstybei prik- 
lausiusių žemių. Ją yra tyrinėję nemaža lenkų kalbininkų, pvz., K. 
Ničas (Nitsch), J. Otrembskis, H. Turska, Z. Kurzova, A. Zdaniukc- 
vičius, J. Tripucka (Trypučko), T. Zdancevičius ir kt. 

Iš tos kalbos fonetinių ypatybių, atsiradusių dėl lietuviško subs- 
trato, nurodytinos šios: 

Priešakinis balsis i vietoj lenkų vidurinio y, taigi syn—>sin "sūnus". 
Vėliau imta abu painioti (syn || sin), jie ilgą laiką sudarė vieną fonemą. 
Atitinkamai svyravo ir priebalsių minkštumas prieš tuos balsius. 

Lenkų nosiniai balsiai ą, ę (tariama g, £) buvo suplakti su on, en, 
neretai tarta, pvz., mopka, gensti vietoj mąka "miltai", gęsty tankus". 
Žodžio gale ilgainiui įsigalėjo denazalizuoti monoftongai: piszo, pisze 
vietoj piszą “(jie) rašo", piszę "rašau". 


*4 Lingvistinėje literatūroje kartais ji netiksliai vadinama tarme. Dėl tokio vadinimo 
žr. Dejna K. Wsprawie tzw. dialektėw kresowych // Język Polski, 1984. T. 
LXIV. P. 51-57. 

Lenkų balsis o buvo pakeistas lietuvių uo (mūsų o tada dar daug 
kur tartas d), pvz., duobri vietoj dobry "geras". 

Vengta lietuvių kalbai svetimų priebalsių f, ch, h, kuriuos imta keis- 
ti p, k, —, pvz., szapa, kata, asla vietoj szafa "spinta", chata "troba", 
haslo “šūkis'. Apskritai painiota f, ch su p, k, plg. dochtor 'doktor" 
ir pan. 

Buvo tariami lietuviški junginiai pj, bj, mj, wj žodžio pradžioje: 
pjasek "piasek' ... 

Panaikinta priebalsių geminacija: pana "panna" ... 

Išliko lietuviška priebalsių palatalizacija. Vartoti lenkams svetimi 
minkštieji priebalsiai r, š (sz), € (cz), Ž (2), t" , d'. Suvienodintos mink- 
štumo-kietumo atžvilgiu priebalsių samplaikos. Antai vietoj lenkų 
tv, dv, stk, stv, zg, ntk, ck, cn, ctv ir dabar Lietuvos lenkai paprastai 
tebetaria (V, dv, šfK, štv, žg, ntk, čk, čn, čiv, pvz., f live “w Litwie", 
Vud'vika "Liudvika", fšištkiego "wszystkiego", v Bedoštve "w biedzie“, 
ružgi 'rėzgi", prentki 'prętki", nemečke "niemieckie', močnejšy “moc- 
niejszy', f sonšečfve “w sąsiedztwie' ir pan. 

Raštuose nuo pat pradžios painiojama lenkų 6 (pochylone) su o ir 
Šš su sZ. 

Iš gramatinės sandaros lituanizmų minėtini: 

Bevardės giminės daiktavardžių nebuvimas, keitimas moteriškąja 
gimine: siodla, serca, siemia vietoj siodlo "balnas", serce "širdis", siemię 
"sėkla". 

Dažnas kamieno resp. giminės ar skaičiaus pakeitimas artinant prie 
lietuvių kalbos atitikmenų, pvz., darna “darn', sani “sanie" (kaip lie. 
velėna, rėgės) ir pan. 

Pažymėtinas predikatinis dalyvių su formantu -(w)szy vartojimas: 
on byl wypiwszy... Gausios lietuviškos sintaksinės konstrukcijos, 
pvz., poszedi konia vietoj poszed! po konia ir kt. 

Labai dažni deminutyvai: dzieciuk, dzieciuczek "vaikelis", synulek 
"sūnelis", Pawlikuč “Povilo sūnus“, bratunio “broleli", ojczulo “tėveli"... 

Toje mūsų didikų bei bajorų lenkiškoje kalboje iš pat pradžių turė- 
jo knibždėte knibždėti leksikos lituanizmų. Daug jų užfiksuota se- 
nuosiuose lenkiškuose tekstuose Lietuvoje. Deja, tie tekstai tebėra 
nepakankamai ištirti, ne visi jų lituanizmai surankioti. Daugiausia 
išrinko K. Jablonskis ir pateikė savo veikale „Lietuviški žodžiai seno- 
sios Lietuvos raštinių kalboje“ (I dalis, tekstai. — K., 1941 m.). Ran- 
kiojo juos bei tyrinėjo ir kiti mokslininkai. Pažymėtini H. Turskos, 
L. Bednarčuko, A. Nepokupno ir kt. darbai, iš kurių matyti, kad anks- 

tyvuose lenkiškuose dokumentuose buvo vartojami iš esmės tie patys 
lituanizmai, kurie buvo ir slaviškoje Lietuvos kanceliarijų kalboje 
(pastarieji aptarti „Lietuvių kalbos istorijos“ II tome, p. 123 130). 
Mat Lietuvos raštinėse perėjimas nuo slavų kanceliarinės prie lenkų 
kalbos nebuvo staigus. Kai kurie dokumentai jau ir anksčiau buvo ra- 
šomi lenkiškai arba bent lenkiškomis raidėmis. Po 1696 m. seimo nu- 
tarimo („Pisarz powinien po Polsku a nie po Rusku pisač“) raštininkai 
kurį laiką sistemingai tik kirilicos raides keisdavo lenkiškomis, o pa- 
čią dokumentų kalbą iš esmės palikdavo slavų kanceliarinę, kuri tada 
jau labai buvo paveikta lenkų kalbos ir nebe taip griežtai skyrėsi nuo 
lenkiškosios. Toje kalboje lenkiški elementai būdavo perdėm maišomi 
su tradicinės slavų kanceliarinės kalbos elementais, todėl dabar nelen- 
gva tiksliai atriboti abiejų kalbų lituanizmus. Pirmiausia apžvelgsime 
pastebėtus lenkiškų tekstų lituanizmus, kuriuos randame ir slavų kan- 
celiarinės kalbos tekstuose. Jų daug ir gana įvairių. ĮPateikiamas alfa- 
betinis sąrašas (prie ankstesnių nurodomi fiksacijos metai, santrumpa 
J žymi imtus iš nepaskelbtų K. Jablonskio rinkinių): antrynik, on- 
trynik, untrynik 1610 m. "ne pagrindinis darbininkas, padėjėjas, ari- 
trininkas, dial. ufitrinykas'; baltusznik, boltusznik 1603 m. "kailia- 
dirbys, kailius, baltūšnykas'; berlo 1644 m. “nevėtyti, su pelais grūdai, 
bėralas*'; biciul “turintis bendras bites, bičiūlis, dial. biciūlis'; bitnik 
1634 m. "bitininkas, dial. bitnykas'; bonda 1529 m. "nelaisvo žmogaus 
papildomos pajamos natūra, jo tam tikra nuosavybė, banda'; bon- 
dynik "gaunantis bandą, bandiniūkas, dial. bandinykas'; brosta 1599 
m. “brasta'; brujsza J 1603 m. "kuoja, mekšras, raudė, bruišė'; bucz 
1660 m. "iš vytelių prietaisas žuvims gaudyti, būčius'; dojlid, dojlida 
1561 m. “namų statytojas, dailidė, dial. dailyda'; dowba 1617 m. "dau- 
ba'; drobule 1672 m. "drobūlė"; dyrsa “tokia javų piktžolė, dirsė, dial. 
dirsa': dyrwan 1624 m. “dirvėnas'; dziaklo, dziakla 1518 m. "prievolė 
grūdais, pyliava, duoklė, *dėklas'; elk 1559 m. “medžiais apaugęs kal- 
nelis, alkas, dial. elkas'; giegnia 1583 m. “stogo kreklas, gėgnė'; gimpar, 
gimbor, kimbor 1660 m. “tam tikras linų ar vilnų matas, gempūras, dial. 
gimpūras'; glušn, glošn J 1683 m. 'glūosnis"; grebest 1581 m. "grebėstas"; 
isad 1580 m. “užkurys, įsėdas'; jendowka 1587 m., indow(ija, hindo- 
wia 1629 m., jandula, jandulka, jandolka 1633 m. “tam tikras indas, 
indauja'; jowia 1554 m., jawia 1562 m., jewia 1574 m., jownia, jewnia 
1618 m. 'jduja'; kalwa, kolwa 1624 m. "kalvė'; (po)kartač "antrą kar- 
tą paarti, (pa)kartėti'; kietwirtajnia 1585 m. “toks matas, grūdų saikas, 
ketvirtdinė'; klajm, klojm 1583 m. “klojimas, klaimas', klonwieč J 

“buvusio kluono vieta, *kl/uonvietis'; klunia 1535 m. "trobesys javams 
krauti, klūonas':; kopa 1460 m. "tokia sueiga, teismas, kuopa'; kopiszcza 
1545 m. "kapai (vėliau žydų kapai)'; kowsz 1563 m. "toks samtis (ir tam 
tikras mato vienetas), kdušas'; kudra 1580 m. 'kūdra'; kulsza 1580 m. 
“šlaunies mėsa, kūlšė'; kunep, komp "kumpis"; lekn, likn 1668 m. “tokia 
lanka, dauba, lieknas'; lidim, lidym 1562 m. "iškirstas plotas miške, 
Iydimas'; lipty, lepty 1606 m. "laiptai, liptai'; Ilun 1618 m. "liūnas"; laj- 
wa, lojwa J 1565 m. "valtis, eldija, laiva'; loszyna 1394 m. "lašiniai" 
(Jogailos sąskaitose, vėliau išverstose iš lotynų į lenkų kalbą); maksczy- 
nyk (maxczynyk), moksczynyk J 1545 m. "kas dirba makštis, makšti- 
ninkas'; miszk J 1550 m. '"miškas'; molkas 1648 m. "molduobė, mdl- 
kasis'; mowkna 1590 m. "žievė, lobas, mdukna'; nam(s), nom, num 1562 
m. 'nūmas, že. nūmas'; nomogol, numogal 1603 m. "trobos priestatas, 
namėgalis, že. numgalis'; opidoma 1562 m., apideme 1674 m. 'buvusios 
sodybos žemė, panamė, apidėmė, apydėmė": opikuly 1547 m.. obkuly 
1635 m. “tik nublokšti javai, apikulos'; orud 1599 m. 'arūodas': oryba 
1644 m. "arimas, aryba'; pakuly 'pūkulos'; pakulny, pakulniny "iš pakulų 
austas, pūkulinis, dial. pakulninis, pūkulnas'; perga 1595 m. “tokia val- 
tis, eldija, pėrgas'; perwor 1685 m. "vieta sklypo pariby, pėrvaras, gal- 
būt pro ją buvo varomi gyvuliai (?)'; piawn, piown 1624 m. “"krūmokš- 
liais apaugusi pieva, pjaunjs'; pilakoln, pileskaln 1619 m. "piliūkalnis, 
piličs kdlnas'; pilala J 1670 m. "pilėlė, dial. pilūlė'; pirkajtia, pirkajia 
1634 m. "pirkios dalis, pirkditė"; pirtyka, pirtikia 1581 m. "patalpa pro- 
duktams ir daiktams, kamara, pirtikė' (ir mažybinė forma pirtykajita, 
pirtykajcia 1601 m.); pobirža 1674 m. vieta prie biržės, pamiškė, pabiržė'; 
pogrunda 1618 m. akmenimis ir šakomis grįstas kelias per pelkę. pagran- 
da, dial. pagrunda'; posadž 1632 m. "tam tikra feodalo vaišinimo parei- 
ga, vėliau duoklė' (plg. pasėdas “svečių apystalė, pobūvis, pokylis'; a 
vietoj e gal dėl 1. sadzač "sodinti", plg. ankstesnius vedinius posiednik, 
bojar posziedny 1569 m. < *posiedny "feodalą vaišinti privaląs bajo- 
ras V), powersmia, pawersmia 1673 m. “šaltiniuota, pažliugusi vieta, pa- 
vėrsmė'; prejkalo 1676 m. "prietaisas dalgiui plakti, priekūlas, že. prei- 
kūlas'; prejksz, prejkszas, prejįkszys 1602 m. “preikšas"; prejkur 1569 m. 
"užkurys, preikuras'; prymien, przymien (ir prymnia, przymnia) 1574 m. 
"priemenė"; prywarci, przyworci 1650 m. 'vieta prie vartų, prievartės'; 
przynumek 'priestatas'? (plg. že. prynumis “patalpa tarp virtuvės ir gyve- 
namojo kambario, prieangis"); pundel, pondel 1617 m. “pundėlis* (iš sko- 
linio pūndas); punia 1598 m. “daržinė, klėtis, tvartas, pūnė'; pur 1623 m. 
"javų kiekio matas (24 gorčiai), pūras*'; rojst 1535 m., rejst 1647 m. 

"raistas"; roszytynie J 'žardo stulpas, rašytinis"; rudy J “rūdas'; rykunia 
(ir rykunija?) 1582 m. “dvaro gyvulius ir gyvulininkystės produktus 
tvarkanti moteris, rykūnia'; siek, sik 1611 m. “toks biralų ir skysčių ma- 
tas, sičkas'; skerdym, skierdym 1640 m. "iškirsta miške vieta, skerdimas', 
skierdž 1615 m. "kerdžius, dial. skefdžius'; skilondž, skilądž 1651 m. “ski- 
lūndis'; sklut, szklut 1614 m. “plačiaašmenis kirvis rąstams tašyti, skliū- 
tas"; skult J 1564 m. “senovinis irklinis upių laivas, skultas'; skultodoj- 
lida J 1545 m. "skultų, senovinių upių laivų, statytojas, *skultadailyda' ; 
styrta 1547 m. "didelė šieno ar javų kupeta, stirta'; suntoka (suntok?) 
"sūntaka, dial. sūntaka (ir sdntakas > sūntakas); swor 1586 m. “svd- 
ras'; szeszk, szaszk "'šėškas"', szesztajnia, szostajnia 1640 m. “šeštoji vala- 
ko dalis, šeštdinis'; szlajt, szlojt 1619 m. “atkalnė, šlaitas': szul, szulo 
1583 m. "stulpas, šūlas'; szyl 1676 m. "šilas;„ėwiren, šwieren 1536 m. 
“sviFnas"; torp 1594 m. "kluono padala javams krauti, tdrpas'; torpostaj 
1529 m. "tarpininkas, liudininkas' (iš *tarpustojas); trak, trok 1665 m. 
"iškirsta ar išdegusi vieta miške, trūkas'; trejna, trojna 1600 m. “trečda- 
lis valako, trainas'; trynit “eglute austas audeklas, trinftis'; uszkur, usz- 
kuris, uszkurys 1594 m. "užkurys'; užly 1671 m. "klėties lubos, ūžlos'; 
užwor 1562 m. “laukų riba, sankasa, pylimas, ūžvaras'; wediga 1563 m. 
"lenktais ašmenimis kirvis loviams ar geldoms skobti, vedegd'; weja 
1629 m. “pieva, ganykla, veja'; wicina 1582 m. “plokščiadugnis prekinis 
upių laivas, vytinė'; wicinik, wicnik “"plaukiojantis vytine, vytininkas, 
dial. vytinykas > dz. vycinykas'; wiecierz, wiencier, wiecior, wenter 
1642 m. 'vėnteris'; wing 1566 m. "upės posūkis, vingis'; winkszna J 1631 
m. "vinkšna"; wondera, wądera, wundera 1563 m. "didelė pintinė javams ir 
miltams pilti, andėrė dial. undčrė"; ysnawia 1586 m. 'į pilvo plėvę suvy- 
nioti kiaulės taukai, įsnauja'; žagra 1614 m. 'žūgrė"; žard 1581 m. "toks 
žaiginys, ždrdas'; žlukto, žlėkto “skalbimas, žlūgtas'; žuklisz J 1565 m. 
“žvejys, žūklys'; žuwinik (ir žuwynnykos) J 1545 m. "žuvininkas, dial. žū- 
vinykas'. 

Lenkiškuose tekstuose rasta nemaža ir tokių lituanizmų, kurie slavų 
kanceliarinėje kalboje galėjo būti nevartojami, bent tos kalbos tekstuo- 
se iki šiol nepastebėti. Pateikiamas tokių sąrašas: apirub, apirubis 1684 m 
“viensėdis, apyrubis'; aplekiet 1644 m. “rogių skersinis, jungiantis pava- 
žas, aplanktis'; aptwary J 1670 m. “kas aptverta, aptvarai'; ardy, ordy 
J 1666 m. 'jaujos kartis, aždas'; arkliny Y 1606 m. “arklių traukiamas, 
arklinis*': awižkwieč, owižkwieč 1636 m. 'avižų ir kviečių mišinys'; ban- 
dziuliostwo “bičiulystės principu paremtas bendras smulkių gyvulių au- 
ginimas, bandžiulystė' (: bandžiūlis “draugas, bičiulis'); bawdziawa J 

*baūdžiava'; bendrowstwo 1655 m. “draugavimas, bičiulystė, bendrystė" 
(plg. slavų kanc. 6Gendpo "bendrininkas, bendrai dirbantis ūkyje ir 
pan.'); bersztwa 'baltamiškis, beržynas, bėržtva'; bertajn 1650 m. "tam 
tikras biralų matas, bertainis" (gal iš čia ir slavų kanc. 6Gepmaso "t. p.'?); 
bralis J 1545 m. "brolis"; burt 1582 m. "būrtas'; burtnik 1562 m. "būrti- 
ninkas, dial. būrtnykas' (plg. lituanizmą 6ypmasnuko); daržyna, doržn 
1562 m. “trobesys pašarui laikyti, daržinė'; degim 1569 m. 'išdegusi vie- 
ta, degimas': dowbor 1603 m., dubor 1643 m. 'slėnys, dauburjs, duburys"; 
dworwicie 1694 m. “kur seniau buvo dvaras, dvdrvietė'; dyrž "diržas" 
(dyržielis J "diržėlis'); galwažudž "galvažudys'; ganiawa J "gūniava"; 
ganikla, gonikla 1593 m. 'ganyklė"; gryszta, grynszta 1687 m. "linų ar 
kanapių pynė, grįžtė'; ingis "tinginys, nerangus žmogus, ingis'; inkur- 
towiny 1700 m. 'įkurtūvės'; intwar J 'arklo dalis, įtvaras'; jawkury 1672 
m. “stambios malkos jaujai kūrenti, jaukurai'; kajliomin J 1564 m. 'kai- 
lių dirbėjas (?), *kailiaminys*; kapokli J "toks kirvelis, kapėklė'; kapona 
"gelda daržovėms ar kt. pjaustyti, kapėnė'; kaubr J 1665 m. "neaukšta 
iškilumėlė, kaūbras': kiešcie 1700 m. "dvi kartelės (kartais sujungtos) 
šienui, šiaudams ar kt. nešioti, kėstės'; kietwirč 1689 m. "senovinis bi- 
ralų saikas, ketviftis'; krajcz 1598 m. "tokia pintinė, doklas, kraitis'; 
krejczkubilis "didelis kubilas javams, miltams pilti, kraičkubilis'; krešč 
“pintinė, krėstis'; kretal, kretula J "didelis rėtis grūdams nuo pelų atskir- 
ti, krėtalas, krėtulas'; krum 1553 m. "krūmas'; kumelia J 1554 m. “'kumė- 
lė'; kunigista, konigista "baudžiava, kunigysta'; kupeta "kūpeta': kupst 
1637 m. "kūpstas'; kwietrugi, kwiecrugi “su kviečiais sumaišyti rugiai, 
kvietrugiai': lajgon J 1565 m. "žmonos brolis, Idiguonas'; lawnikajč 
1655 m. "teismo tarėjo, arba /duninko, dial. ldunyko (slavizmas!). sūnus' 
(iš *launinkaitis, dial. *launykaitis)' ; laža, loža 1691 m. "priverstinis bau- 
džiauninko darbas dvare, Jūžas, dial. laža'; lažynik, lažnik “baudžiau- 
ninkas, lažinirkas, dial. lažinfkas'; lugno 1677 m. "liūnas, Išgnas'; tukszt 
J "pelkių augalas, puriena, vandens lelija, lūkštas'; maltuwia 1628 m. 
"girnų patalpa, mdltūvė'; markalia J “vieta linams merkti, marka" (iš 
mažybinės formos markėlė ar markalė); medsedzie, medsedy, mietsie- 
dzie "nuo kaimo atsiskyrusių pamiškės gyventojų sodyba, viensėdis, 
mėdsėdžiai'; medwalaki, medwloki 1677 m. "krūmais apaugusios bendros 
kaimo ganyklos, medvalakiai'; melie 1701 m. "mėlyni siūlai, mėlys'; 
meszlinis J "plūstamas žodis, mėšlinis*? (pvz., ty skurwysynu, meszli- 
nis); mituk 1670 m. "patiesalas po balnu, mitukas'; morgiel 1656 m. 
“toks senovinis žemės matas, *margelis' (deminutyvas iš mdrgas < 1. 
morg); morgienia, morginia 1601 m. “margas audeklas, sijonas, margič 

nis, marginė'; morska 1601 m. "marška": nagini “toks apavas, ndginės'; 
naszle, naszla J 1673 m. "našlė, dial. našla'; nietikiel "netikėlis'; obgrąž 
1666 m. "ariant apsigręžimo vieta, ūpgrąžas'; okscina (oxcina) “smaili 
lazdelė gyvuliams varyti, ūkstinas'; opikaklis 1598 m. 'apykaklis"; osz- 
majnia 1659 m. "žemės valako aštuntadalis, ašmdinis'; oszwia 1545 m. 
"uošvė": palukno J 1682 m. "palūkanos"; panaktinis 1681 m. “naktinis sar- 
gas, panaktinis'; pautynia J "kiaušinienė, pautičnė'; pawalgia, powalgie 
1646 m. "šaltas kambarys maistui laikyti, pavalgė'; pawargielia, powar- 
gielia 1665 m. "pava?gėlė'; pawarymas, pawarym, powarym 1672 m. “to- 
kia baudžiavinio darbo prievolė, pavūrymas'; penktajnia 1633 m. 'va- 
lako penktadalis, penktainė'; perkas J 1640 m. 'pėrkasas"; piewup 1677 
m. "pieva tekantis upelis, pievupis'; plawszy J 1642 m. "plaušai"; pogir J 
1685 m. 'pagiržs'; pokali 1634 m. "pakalnė"; pokloda “paklėdė"; pomat- 
kaš “plūstamas žodis, pamatkasšs"; poszor "pašaras"; poszura J "pašiūrė'; 
powirž 'išeinančiam samdiniui prie algos duodamas priedas natūra, pa- 
viržis'; priepen J "maitintojas, išlaikytojas, priepenas'; pudym 1685 m. 
"piūdymas*': puskatylis 1617 m. "nedidelis katilas, pūskatilis'; ragana 
J "rūgana'; reja, rvja 1631 m. "jauja, kluonas, reja, rija (lietuvių kalbos 
finizmas)'; rejna "rainas audeklas, sijonas, rdinis'; reple “rėplės'; retyki 
“tinklas didelėmis akimis, retikai'; rezgini "rėzginės'; rogojsz 1692 m. 
“ragaišis': rynklawa, rynklowa “riūkliava': sada J 1562 m. "kaimas, so- 
džius, sodd'; sajka "biralų, skysčių matas, saikas'; sakta, sakteczka 
1694 m. “sagtis, dial. sūgtė, demin. sagtėlė'; samanin J 1680 m. "samany- 
nas"; sejt "ryšys, virvė, saitas (gal ir tam tikras matas); skierlatwia 
“plūstamas žodis (taikomas moteriai), skerslatvė'; skiersinia, skiersi- 
na 1680 m. “skersais rėžiais dalytas laukas, skersinė'; skieter J 1637 m. 
"gyvulio sprandas, šeriai, ražiena, skėteras'; sklautv, sklawty “lenktas 
perdengimas, skliaūtai"'; skunia 1644 m. "daržinė, skūnia (germanizmas)'; 
smilga J 1686 m. "smilga"; sola J 1686 m. "sala"; szalina J 1677 m. 'klo- 
jimo dalis, šalinė'; szelmenis J 'šelmenis"; szermenis 1653 m. "šefmenys"; 
szermukszhi 1672 m. “šermūkšnis': szeryk, szerykas 1633 m. "šėrikas"; 
zlaje "šlūjos?; szolw "upėtakis, šalvis'; sztynta J 1606 m. "stinta"; szump 
"kumpis, dial. šurūpis'; šwirszcia J "svirtis*; trykoj, trykois 1683 m, 
“rrikėjis'; tyltwietas J "buvusio tilto vieta'; urw 1698 m. 'ūrvas*; užgiry 
“vaišės sudarius sandėrį ar pan., ūžgirios, užgirai'; užupis 1694 m. "ūžu- 
pis'; waga "vaga"; wagač "daryti vagas, vagoti'; wąszas J "vūšas', wąsz- 
kar J "vąškaras*; werg 'vėrgas'; werpel, werpiel, werpelia 1650 m. "bačke- 
lė, vėrpelė (germanizmas)'; wersmia "versmė"; widukel 1683 m. "vidūke- 
lis'; wikswa “viksvė'; wirszynik, wierszynik, wirsznik "kerdžius, vifši- 

ninkas, dial. viršinykas'; wojtel, wojtelis 1580 m. 'vaitėlis, demin. iš vai- 
tas (per lenkus gautas vokiečių kilmės žodis)'; wolsnik J 1546 m. 'paval- 
dinys, valstietis, valstininkas resp. valstinykas'; žemgrynd J 1631 m. “per 
pelkę išgrįstas kelias, žėmgrindas'; žezdryn J 1685 m. “žvyrynas, žiezdry- 
nas'; žukla J 1669 m. "žvejyba, žūklė, dial. žūklū'; žwir 1673 m. "žvyras"; 
žybur 1619 m. 'žiburjs'". 

Lietuvių, lenkų ir slavų kanceliarinės kalbos tarpusavio sąveika anuo- 
met Lietuvoje buvo labai stipri. Be kita ko, tai rodo lenkų žodis kurcz 
“labai greitas šuo, naudojamas stambiųjų žvėrių medžioklėje' (pirmą 
kartą užfiksuotas 1418 m. Jogailos dvaro sąskaitose, vartojamas Lietu- 
vos Statutų lenkiškame vertime), gautas Lietuvoje iš slavų kanceliari- 
nės kalbos (plg. šios kalbos frazę Lietuvos Statute: 34 kypua Oecamo 
Kon epoweū), į kurią jis pateko iš lietuvių kalbos (kūrtas; H. Turskos 
nuomone, lietuvių kalboje tada būta varianto *kurtis, gauto per prūsų 
tarpininkavimą, plg. pr. curtis), bet savo kilme tai ne lietuviškas žodis, 
o į baltų kalbas patekęs iš rytinių slavų (plg. s. r. xspme). Tokių pasko- 
linto žodžio atgal skolinimo atvejų būta nemaža. Dar plg. ano meto lie- 
tuviškos lenkų kalbos plūdimosi žodį /elokas (pvz., ty skurwysynu, 
zmuydzinie, Ielokas J), gautą iš lietuvių /eliėkas 'žioplas, išdykęs pus- 
bernis', kuris savo ruožtu greičiausiai yra lietuvių kalbos polonizmas, 
plg. 1. Ielek. 

Ano meto didikų ir bajorų lenkiškoje kalboje lituanizmai buvo labai 
įsigalėję ir kalbančiųjų traktuoti kaip lenkiški žodžiai. Iš jų buvo daromi 
vediniai su lenkiškomis priesagomis. Antai dokumentuose iš lituanizmo 
berlo randame pasidarytą būdvardį bertowy, iš biciul — veiksmažodį 
biciulowač ir daiktavardį biciulewstwo (biciulowstwo), iš bitnik — bit- 
nikowač, bitniko(w)stwo, iš bondynik — bondynikowstwo. Kiti pavyz- 
džiai: burt — burtowač, burtownik, burtowanie; degim — degimski; 
dojlid — dojlidztwo; dyrsa — dyrsowany, dyrsowaty; dyrwan — dyrwa- 
nowy, demin. dyrwanek; dziaklo — dziakolny, dziakielny; gryszta — 
grysztowy; kartač — kartanie; kowsz — demin. kowszyk; kudra — 
kuderka; laža — lažowy; pakulny — pakulniany, pakulniny, pakulnica, 
pakulnik; poszor — poszorowy; rykunia — (pod)rykunianka; rynklo- 
wa — rynklowy (pvz., rynklowe pieniądzy); siek — demin. sieczek; skie- 
ter — skieterowy; sklut — sklutowač, sklutowany; swor — sworowy; 
szolw — szolwiny; šwiren — šwirmnowy, šwironek, przedšwiren, podšwiro- 
nek; trejna — trejnina; uszkur — uszkurstwo; užwor — užworowy, už- 
worny; werg — wergowstwo; wirszynik — wirszynikowstwo; žagra — 
žagrowski; žlukto — žluktowka, žluktyna, žluktanie (žlukcenie); žwir — 

žwirowacC, žwirowaty. Pasitaiko, jog dokumentuose randame tik vedinį 
(kalboje turėjo būti vartojamas ir pamatinis žodis), pvz., sidabrowski 
J 1670 m. "sidabrinis, iš sidabro". Raštininkai turėjo būti dvikalbiai ar 
net trikalbiai žmonės. Rašyboje dažnai atsispindi lietuviška tartis, plg. 
sruaga 1606 m. "linų pluoštas, sruoga", instr. sg. wergiem (su minkštuo- 
ju g!), gen. pl. kumpiow, szumpiow (minkštasis p!) šalia nom. sg. werg 
"vergas", kump, szump "kumpis, dial. šumpis'. Pasitaiko lietuviško links- 
niavimo bei žodžių derinimo elementų, pvz., oddal ... kwiecrugiu sieka 
"atidavė ... kvičtrugių (su kviečiais maišytų rugių) siėką (toks kiekis, 
biralų matas), Matul ... uszkuramus wszed w dom 1610 m. "Matulis 
„„„Užkuriom atėjo į namus", przyiowszy go na swoy dom uszkurami 
"priėmęs jį į savo namus užkuriomis (dial. užkuriomi)', przez wersmales 
1691 m. "per versmelės (demin. nuo versmė), že versmalės'. Gausu vi- 
sokių hibridų, pvz., bubelnik "būgnininkas, būbelnykas (vartojo K. Sir- 
vydas)' iš būb(en)- [<0y0oen "būgnas']4+-el- [lietuviška deminutyvų 
priesaga]+-(iJnykas; Cikas z Widgirow za budwiecie (iš būdd — 
slavizmas + vieta — savas žodis) placi “...už vietą, kur stovi būda, 
moka'; ciwunienia "tijūno žmona" (ciwun "tijūnas" — lenkiškas žodis, 
-ienė — lietuviška ištekėjusių moterų vardų darybinė priesaga). Pasitai- 
ko pagal lietuvišką modelį pasidarytų lenkiškų žodžių, pvz., podwažyč — 
nusižiūrėta į lietuvių pasverti, polranie — kalkė iš lie. pusrytis ir pan. 
Lenkiški žodžiai kartais gauna specifines atitinkamų lietuviškų žodžių 
reikšmes, pvz., os "ašis" turi ir tam tikro medienos mato (kubinio sieks- 
nio) reikšmę, nes tokią reikšmę tada turėjo (vietomis ir dabar tebeturi) 
lietuvių žodis ašis. 

Lenkiškuose tekstuose pasitaiko tokių lietuvių kilmės bendrinių žo- 
džių, kurių lietuviškus atitikmenis dabar nebelengva susekti, pvz., daw- 
bynelia J (K. Jablonskio pateiktame daiktų sąraše: dawby[n ele trzy); 
rudonaje 1680 m. 'iš valstiečių rudenį imama kažkokia duoklė" (ta pačia 
reikšme vartojamas lenkiškas žodis — lietuvių kalbos kalkė — jesienina 
kartu su /nowanie, rodančiu linų rovimo metą) — gali būti iš lie. rudeno- 
jus (pasenęs miglotos reikšmės žodis, plg. važiuodamas pro žmones su 
pirmuoju rugių vežimu, nusiima nuo galvos kepurę, suka ja viršum galvos 
ir šaukia: „rudenojus. rudenojus“ LKŽ XI 866); stumb J 1683 m. (kupi- 
lismy krowę za flor. 10, dalismy dwa stumby; iš lie. stambas > ryt. stūm- 
bas 'augalo stiebas; rūgštynė; kamienas; stimburys'?); rramt 1649 m. 
(powinnošė: ...item na gwalty albo tramty zwyczayne na dwa razy maią 
byč posluszni przy chlebie i. m. xigdza plebana: gal susijęs su trernti ?); 
užvmtyn J 1586 m. "kažkokia pareigybė, *užimtinis" (bedąc u niego užym- 

tyniem, gen. pl. užymifiniow); werst J 1642 m. "kažkokia arimo priemonė 
ar arklo dalis' (narogow starych dwoie z werstami, plg. pamokė kaip 
arti verstais ir nuėjo iš pasakos, plg. verstė 'žambio dalis'). 

Yra gana daug šiaip neaiškios reikšmės žodžių. Paprastai turime lie- 
tuvišką atitikmenį, bet jis daugiareikšmis, o lenkiškas kontekstas nelei- 
džia nustatyti, kuria reikšme žodis vartotas, pvz., poklatuwia 1601 m. iš 
lie. paklotūvė “1. paklodė, 2. lovatiesė, 3. staltiesė, 4. patiesalas arkliui 
po balnu, 5. matracas' (kontekstas — pagrobtų daiktų sąrašas: pok/at- 
huwi 2). Kartais konteksto miglota reikšmė dabartinėje lietuvių kalboje 
prastai paliudyta arba bent šiuo metu trūksta tikslesnių duomenų jai 
nustatyti, pvz., fretinik J 1668 m. — kontekstas rodo sąsają su baudžia- 
vos darbais, plg. (privalėjo dirbti) z kazdego domu z ontrinikami y tre- 
tinikami (iš dabartinių žodžio tretiniūikas, dial. tretinfkas reikšmių LKŽ 
artimiausia “tas, kuris trečią dieną į baudžiavą eidavo"). Yra lituanizmų, 
pavartotų perkeltine reikšme, pvz., šwilbik J (greičiausiai iš švilbikas 
“keptas grūstų virtų bulvių su nedaug miltų skrylis, švi/pikas') — plūdi- 
mosi žodis: ty skurwysynu, šwilbiku, niegodniku. 

Pasitaiko apskritai neaiškių, abejotinų lituanizmų, pvz., pojar J 1676 
m. (maigtnosc moią ... z poiarami, z borciami ... poddaię) — gali būti 
iš pajūurė “sunki, nederlinga pelkėta žemė'; pajoga (posylki, jak się z0- 
wią wulgari lingua paiogi, nie daley iak o mil dziesieč powinni odbywač) — 
kažkokia pastotės prievolė; prowarnik J (często prowarnika na rabotę 
pedzič przytylai) — gali būti iš pravarninkas resp. pravarnykas 'prūva- 
ro (= bravaro) laikytojas, degtindaris'. 

Tekstuose labai daug lietuviškų tikrinių vardų. Vieni iš jų užrašyti 
visai lietuviškai, kiti kažkiek aplenkinti, daugiausia numesta galūnė. 
Asmenvardžių paprastai vartojamos tos pačios formos, kurios buvo 
tekstuose slavų kanceliarine kalba (jos aptartos „Lietuvių kalbos isto- 
rijos“ II tome, p. 134— 135). Lietuvių didikų paveldimi asmenvardžiai 
(pavardės) XVI a. jau buvo gerokai suslavinti, dažnai tiesiog pakeisti 
slaviškais. Antai Vytauto laikų didiko Rimvydo palikuonys virto Za- 
bržezinskiais, Olechnovičiais, Kuchmisčovičiais, Ižikovičiais, Dorohos- 
taiskiais. Vytauto bajoro Vėžio vaikaičiai vadinosi ne tik Vėževičiais, 
bet ir verstiniu asmenvardžiu „Račkais. Tačiau dalis bajorų asmenvar- 
džių liko lietuviški, tik juos imta tarti lenkiškai, pvz., Ažvydas, Daūgir- 
das, Daumantas, Eitautas virto Orwid, Dowgierd, Dowmont, Ejtowt ir 
pan. Tas pat atsitiko su vietovardžiais: imta sakyti Kowno “Kaunas, 
Olita "Alytus", Ejszyszki "Eišiškės" ... Dalis tokių sulenkintų lietuviškų 
vardų pateko ir į tikrąją lenkų kalbą pačioje Lenkijoje. Kai kurie iš 

jų ilgainiui ten visuotinai išplito ir dabar tebevartojami, pvz., Witold 
"Vytautas", Olgierd "Algirdas", Kiejstut "Kęstutis" (iš lie. dial. Keistū- 
tis), Jagiello "Jogaila" (iš Jogėlas?), Aldona, Danuta "Danutė", Biruta 
"Birutė", Wilno "Vilnius" ir kt. Daug dabar Lenkijoje vartojamų pavar- 
džių yra lietuviškos kilmės, pvz., Birmont (iš Birmantas), Bujwid (Bii- 
vydas), Butowt (Būtautas), Butrym (Būtrimas), Dowgielewicz (: Dau- 
gėla), Dowiat (Daūjotas), Downarowicz (: Daūnoras), Giejsztor (Gei- 
staras), Jawid (Jovydas), Kontrym (Karitrimas), Korybut, Korbut 
(Kaributas, Karbutas), Montrymowicz (: Maifitrimas), Narwojsz (Ndr- 
vaišas), Rymwid (Rimvydas), Skirmont (Skirmantas), Surwillowicz 
(: Survilas), Wizgierd (Visgirdas), Ginel (Ginėlis), Jatowicz (: Jotditis), 
Nareįjko (Noreika), Rymsza (Rimša), Wojno (Vaina) ir daug kitų. Da- 
lis jų pateko per slavų kanceliarinės kalbos tarpininkavimą. Įsigalėjo 
net toje kalboje atsiradę hipernormalizmai. Antai lietuvių Gintautas, 
Gėstautas (senesnis tarimas Gdstautas), Jėskaudas (Jėskaudas), Vytau- 
tas šnekamajame kanceliarinės slavų kalbos variante buvo tariami 
Gintout, Gastout, Jaskoud, Vitout. Kadangi ta kalba, pvz., tariamas 
žodis vouk 'vilkas* buvo iš tradicijos rašomas 601x2, tai ilgainiui raš- 
tininkai ėmė rašyti ir Tuumonmso, Fac(uw)monms, Ackoni02, Bumonma. 
Žodžio gale -m» ir -2> sumišo. Perėmus šiuos asmenvardžius lenkams, 
vietoj 1 imta rašyti bei tarti minkštąjį /, plg. le. wi/k "vilkas'. Net 
dabartinėse lenkų pavardėse išliko dubletai: Gintowt || Gintolt, Gas- 
ztowt || Gasztold (ir Gasztold) ir t. t. Taip atsirado ir Witold šalia Wi- 
towt "Vytautas". 

Anuomet didikų ir bajorų Lietuvoje vartota lenkų kalba ilgainiui 
plito ir į žemesniuosius gyventojų sluoksnius, ypač tarp smulkiųjų ba- 
jorų, miestiečių. Vėliau, XVIII amžiuje, ją vietomis ėmė vartoti ir vals- 
tiečiai. Jos tęsinys išliko iki šių dienų, daugiausia rytų Lietuvoje, taip 
pat už Lietuvos TSR ribų Baltarusijos ir Lenkijos pakraščiuose. Dabar 
Lietuvos TSR vartojamoje lenkų kalboje yra labai daug lituanizmų. 
Dalis jų aiškiai nauji, patekę į tą kalbą pastaraisiais laikais, bet nemaža 
vra ir paveldėta iš anų ar net dar senesnių laikų. Deja, visi tie lituaniz- 
mai tebėra neištirti, net nesurankioti. Labai daug jų aikštėn iškėlė 
H. Turska, J. Otrembskis (iš Vilniaus krašto), H. Šveikovska (iš Pane- 
vėžio apylinkių), K. Takielskis (iš Paberžės, Nemenčinės), E. Grinavec- 
kienė (iš Aukštadvario), J. Laučiūtė, I. Adomavičiūtė ir kt. Čia patei- 
kiami anksčiau dar neminėti, plačiai paplitę, matyt, anksti įsigalėję li- 
tuanizmai: aciu “dėkui, dčiū', aruda, arudy "aruodas", baladač “belsti, 
trankyti, baladoti', balbotač "neaiškiai kalbėti, balbatūoti', balbotūn “kas 

neaiškiai kalba, balbatūnas', biczulowacč "turėti kartu bites, draugauti, 
bičiuliduti', blinda “gluosnio rūšis, blinda', bonda "nedidelis kepalas, 
banda', brazgač “skambėti, tarškėti, brazgėti', brodnik “prie dviejų laz- 
dų galais prisegtas tinklas žuvims gaudyti braidant po vandenį, bradi- 
nys', bronkt, bronkč “brarnktas, dial. braūktis', brukowacč "brukuoti (apie 
balandžius)", bryncngč "staiga, netikėtai nukristi, brinktelėti', bryzgač 
sia 'susidėvėti, suirti, subrigzti', buksa “beragis, bekojis, berankis, buksd", 
bumbul "augalo pumpuras, varpa, burbulas", burbulič, burbulowač *bum- 
bėti, priekaištauti, burbuliūoti', burbulka "burbulas", dajn, dajna "daind", 
deszry "dešra", grabolič sia, gramolič sia “įsiropšti, įkopti" (iš lie. graba- 
liėtis, gramaliėtis), gramozda "didelis žmogus, kerėpla, gramėūzdas“, 
gryka 'grikiai' (lietuvių žodis iš rytų slavų!), jaura "tokia nederlinga 
žemė, jaura', kierepla, kierapla “nerangus žmogus, kerėpla', kimsy "sa- 
manomis apžėlęs kelmas, kupstas, kėmsas, dial. kimsas', klump (i) "me- 
diniu padu batas, klūmpė', klysza "koja (niekinamai)' (plg. klišas), krap- 
sztač, kropsztač sia “rakinėti nosį, gaišti, krapštytis', krejga “stogo Vir- 
šus, kraigas', krent "krantas", krusznia, krušnia “akmenų krūva lauke, 
krūsnis; jaujos krosnis', kubizdel “toks rūkstantis grybas, kubizdelis', 
kul (slomy) "šiaudų kūlžs' (jeigu ne sena baltų-slavų bendrybė), kumpiak 
kumpis", kump(i)el, kumpielek “duonos kepalo galas, kampėlis, dial. 
kumpėlis', kūpra "pečiai, kupra', kupraty '"kuprūtas", lapszuk “senas su- 
kirmijęs grybas, ištižėlis, liurbis, lepšis, demin. /epšiūkas', lundra 'Ii- 
jūndra', labunič sia gerintis, labintis' (plg. labuotis “sakyti labas"), lupa 
“Iūpa', majsz(a) "maišas", migla "migla", ortaj "artojas", osiukla “asiūk- 
lis', oszaki "ūšakos', parsiuk, parsiuczek 'paršiūkas", plewa, plewka 
"plėvė", plita “pakura krosnyje, plokščias akmuo" (lie. plytd — slaviz- 
mas), pod "asla, pūdas', podynka "molinis indas, puodžnė', polec lašinių 
gabalas, paltis', siorbač "garsiai gerti, valgyti, siuFbti', szakal, szakalik, 
szakaluk "sausas pagalys, skiedra, šakalys', szlin 'šlynas", szuda “išma- 
tos, šddas *', szypul "'šipulys", šwirč, šwiršnia “svirtis, dial. svirsnis', trelič 
"niekus kalbėti, rrailinti', trynica, trenica “storo audeklo apsiaustas, 
dėvimas virš sermėgos' (plg. lie. trintis, trinfčiai), udra "ūdra", warža 
"pintinė gyvoms žuvims vandenyje laikyti" (plg. lie. vdrža). (po)wažv- 
niac sia, (po)wazyniac sią "(pasi )važinėti', wiapla “vėpla', žagar, žegar 
"žūgaras", (ob-, prze-)žergač, žargač *(ap-, pėr-)žeigti". 

Kai kurie iš nurodytų lituanizmų galėjo į Lietuvos lenkų kalbą patek- 
ti per slavų kanceliarinę kalbą, ypač ano meto šnekamąjį jos variantą — 
baltarusių kalbą. Dabar juos išskirti nelengva, tam reikėtų specialių 

studijų. Dar sunkiau atskirti rytinių slavų kilmės Žodžius, patekusius į 
Lietuvos lenkų kalbą tiesiog, nuo tų, kurie buvo gauti per lietuvių kal- 
bos tarpininkavimą. Antai žodis kucia "Kalėdų išvakarėse valgoma va- 
karienė, tos vakarienės patiekalas, kūčia' gali būti iš br. kyyyA, bet ga- 
lėjo patekti ir per lietuvių kalbą, plg. dz. kūcia. Pasitaiko ir žodžių hib- 
ridų, įvairių perdirbinių, kurių kilmę dabar išaiškinti nelengva. Tokiu 
pavyzdžiu gali būti būdvardis /enty lėtas, tingus', greičiausiai atsiradęs 
dėl lietuvių /ėtas ir lenkų /eniwy sumišimo. Matyt, lietuviai savo žodyje 
lėtas ėmė tarti n, taigi Iėntas, lentas (taip plačiai tebesakoma pietryčių 
Lietuvoje), o paskui taip perdirbtas žodis pateko į Lietuvos lenkų kal- 
bą. Apskritai toje kalboje ilgainiui atsirado daug gretiminių variantų, 
pvz., šalia styrta "šiaudų ar šieno kūgis, stirta' imta sakyti ir sterta, scer- 
ta, šalia szeszk, szaszk "šeškas" atsirado variantai szeszek, szaszek, sza- 
szok, szaszka, szaszuk, šalia šwiren, šwieren "svirnas" — variantai šwirn, 
šwiron (plg. przyšwiron '"priesvirmis'), šalia torp "kluono padala javams 
krauti, tarpas' — variantai torpa, tarpa, šalia žlukto "žlugtas'" — varian- 
tas žlukta ir pan. 

Pirmųjų lietuviškų knygų LDK autoriai buvo privilegijuoto sluoks- 
nio žmonės. Kalbos požiūriu jie — dvikalbiai. Jų lietuvių kalboje turėjo 
būti daug polonizmų, panašiai kaip lenkiškoje — lituanizmų. Rašyda- 
mi lietuviškai, jie plačiai naudojosi lenkų literatūra, o dažniausiai tie- 
siog vertė iš lenkų kalbos. Nerasdami ar nesugebėdami rasti lietuvių 
kalboje verčiamo žodžio atitikmens, vartodavo lenkiškus žodžius, pri- 
dėję lietuviškas galūnes ir kažkiek juos aplietuvinę. Todėl natūralu, 
kad pirmuosiuose lietuviškuose raštuose knibždėte knibžda poloniz- 
mų, tarp jų ir tokių, kurie vėliau lietuvių kalboje neįsigalėjo. J. Palio- 
nio apskaičiavimu, Mažvydo (kilusio iš LDK) raštuose iš 460 pavarto- 
tų slavizmų net apie 140 (taigi 3094) yra neabejotini polonizmai, dar tiek 
pat ten yra žodžių, kurie gali būti tiek rytų slavų skoliniai, tiek poloniz- 
mai. Panaši padėtis ir kitų autorių, rašiusių Lietuvoje (ir Prūsijos kuni- 
gaikštystėje), tekstuose. Kurie iš tų polonizmų anuomet buvo visuoti- 
nai vartojami išsilavinusių žmonių (vienas kitas galbūt ir liaudies), 
šiandien nelengva nustatyti, nes jų vartojimas tekstuose tebėra nepakan- 
kamai ištirtas. Juos išrinko bei suregistravo P. Skardžius, sudaręs XVI — 
XVII a. lietuviškuose raštuose (ir Prūsijos kunigaikštystėje) pavartotų 
slavizmų žodyną?“. 


27 Skardžius Pr. Die slavischen Lehnwėrter im Altlitauischen. // Tauta ir žodis. 
K., 1931. T. 7. P. 3—252. 

Pirmųjų lietuviškų knygų polonizmai traktuotini labai nevienodai. 
Kai kurie reiškė tada naujas sąvokas, iki tol nežinotų realijų pavadi- 
nimus. Daugelis tokių žodžių ir dabar tebevartojami. Tačiau iš jų tik 
vienas kitas — seni lenkų kalbos veldiniai, daugiausia tai buvo Žodžiai, 
kuriuos patys lenkai neseniai gavo iš kitų kalbų (paprastai jiems pra- 
džią davė lotynų, kartais graikų ar germanų kalbos), pvz.: ambicija — 
I. ambicja iš lot. ambitio; anyžius "tokia vaistažolė" — 1. anyž iš lot. ani- 
sum < gr. ščvwaov; apelidcija — |. apelacja iš lot. appellatio; aptieka 
“vaistinė? — |. apteka iš lot. apothėca < gr. dao sandėlys"; aptie- 
kėrius “vaistininkas' — |. aptekarz; brūkas "skirtumas, pasirinkimas; 
yda' (dabartinė "defekto' reikšmė įsigalėjo maždaug nuo XVIII a.) — 
I. brak iš vva. brack; dekretas — |. dekrei iš lot. dėcrėtum; desperdcija — 
I. desperacja iš lot. dėspėraūtio; figa "figmedis, jo vaisius? — I. figa, per 
tarpininkus iš lot. ficus; forma — |. forma iš lot. forma; fortima "laimė" — 
l. fortuna iš lot. Fortūna; fundacija — |. fundacja iš vidur. lot. funda- 
tio; (h)arfa "senovinis styginis instrumentas' — I. harfa iš vok. Harfe; 
(h)eretikas — 1. heretyk iš lot. haereticus < gr. aipezuog; himnas — 
1. Aymn iš lot. hymnus < gr. Ouvog; intencija — 1. intencja iš lot. in- 
tentio; kanceliarija — 1. kancelarja iš lot. cancellarii; kapucinas 'katali- 
kų vienuolių ordino (pranciškonų) narys' — 1. kapucyn iš vok. Kapuzi 
ner < it. capuccino; kareta, vėliau karieta — 1. kareta iš it. carretta; 
kiėlikas "indelis vynui' — 1. kielich iš vva. kelich < lot. calix; konclie- 
rius, kanclierius, vėliau kancleris — 1. kanclerz per tarpininkus iš lot 
cancellūrius; kortū — 1. karta iš it. carta < lot. c(h)arta < gr. ydoTns; 
krištolas, krikštolas — 1. krysztal iš lot. crystallus < gr. xpVaTaMOS 
"ledas'; kronika — 1. kronika iš lot. chronica (plg. gr. ypovoc laikas"); 
krėtos, vėliau grėtos — 1. kraty, dial. graty iš vidur. lot. crata, grata; 
lekcija "paskaita" — 1. lekoja iš lot. lčctio; linija — 1. linia iš lot. linea; 
litūnija "tokia malda' — 1. litanja iš lot. litania < gr. Auzaveia; litera 
"raidė" — 1. litera iš lot. littera, litera; liuterūnas — 1. luteran (pasida- 
ryta iš vok. Luther); mūdgnesas, vėliau magnėtas — 1. magnes iš lot. 
magnės < gr. M9oc Mayvyętų 'akmuo iš Magnezijos'; mylia — L. 
mila < vva. mile < lot. milia (milia passuum “tūkstantis žingsnių'); 
ministras — 1. minister < vok. Minister < lot. minister (rėgis) “(ka- 
raliaus) tarnautojas, padėjėjas'; mistras “meistras, mokytojas' — I. 
mistrz < vva. meister < lot. magister; paralyžius — 1. paraliž < vva. 
paralis < lot. paralysis < gr. map4)va:5; patronas “globėjas, užtarė- 
Jas' — 1. patron iš vok. Patron < lot. patrėnus; praba — 1. prėba iš 
vok. Probe < vidur. lot. proba (: probūre “mėginti, bandyti'); samaritė- 


128 


nas "samarietis (Palestinoje) — 1. Samarytan per tarpininkus iš gr. 
Zauacims; testamentas — 1. testament iš lot. testūmentum. 

Dalis šios rūšies polonizmų dabar jau nebevartojami (pakeisti kitais 
žodžiais) arba pasitaiko tik vietomis tarmėse, pvz.: aksamitas, aksd6- 
mitas "toks audeklas, aksomas' — 1. aksamit per tarpininkus iš gr. 
šEdyutog; as(i)lyčia 'asilė? — 1. ošlica pasidaryta iš osiol = sl. osbl> 
iš got. asilus < lot. asinus; balbičrius “barzdaskutys, kirpėjas; chirur- 
gas" — 1. balbierz < vok. Barbier, pranc. barbier; fijolka “žibutė" — 
1. fijalka iš vva. viol(e) < lot. viola; (i)škalė “mokykla; šventykla, 
sinagoga" — 1. szkola iš lot. schola < gr. cx0M1; jalmužna 'išmalda' — 
1. jalmužna per tarpininkus iš lot. eleemosyna < škenuooVYx; jūtryna 
“tam tikros rytmetinės pamaldos" — 1. jutrznia kalkė iš lot. matutinum 
(: matutinus 'ankstyvas'); kl(i)ūštorius "vienuolynas" — 1. klasztor 
per tarpininkus iš lot. claustrum; kozėlnyčia “sakykla? — 1. kazalnica 
(: kazač "įsakyti, liepti'"); koznadieja, koznadėja “pamokslininkas' — 
1. kaznodzieja (: kazač + *dzieja; lie. -dėja dėl dėti); kozonis '<pamoks- 
las" — 1. kazanie (: kazač); mūrinas “juodaodis, negras' — 1. murzyn 
iš sva. mor < lot. maurus; plėcius "aikštė" — 1. plac iš vok. Platz < 
lot. platea; rata "kareivių kuopa' — 1. rofa iš vva. rotte < s. pranc. 
rote < liaud. lot. rupta; stdlčius "teisėjo kėdė, sostas" — 1. stolec (: stol); 
širmavėti “fechtuoti, kovoti špaga' — s. |. szyrmowac iš vva. schirmen; 
šoblia "kardas" — 1. szabla (kilmė neaiški, gali būti iš vengrų ar tiurkų 
kalbų); špiėgas "šnipas" — 1. špieg (greičiausiai germanizmas); zičgo- 
rius "laikrodis" — 1. zegar iš vva. seiger; žėkas “bažnyčios patarnauto- 
jas, mokinys' — 1. žak iš liaud. lot. diacus (diaconus). 

Tačiau ankstyvuose lietuvių raštuose, kaip ir galima laukti turint gal- 
voje autorių dvikalbystę ir knygų verstinį pobūdį, daugiausia yra tokių 
polonizmų, kuriems atitikmenų lietuvių kalboje buvo, bet autoriai ne- 
sistengė ar nesugebėjo jų rasti. Jie dažnai vartojo dubletus: savą žodį 
ir polonizmą. Iš tokių polonizmų dažnesni šie: ūbazas "kariuomenės 
stovykla, kariuomenė' — 1. obėz (iš *ob-voze); afiera "auka" — s. I. 
ofiera (iš lotynų kalbos); arendd “nuoma' — 1. arenda iš vidur. lot. 
arrenda: bėstija “gyvulys; nenaudėlis, bjaurybė' — 1. bestja iš lot. bes- 
tia; borva, barva “spalva; apsiaustas' — 1. barwa < vva. varwe; bėti 
“paisyti, kreipti dėmesį — 1. dbač (greičiausiai slavų kilmės žodis); 
broma "vartai" — 1. brama iš č. brdna (slavų kilmės žodis); budavėti 
statyti" — 1. budowač iš vva. būden; bursa "draugija, gauja' — 1. bur- 
sa per tarpininkus iš gr. Bopox "maišas*; cnatd "dorybė" — 1. cnota (sla- 
vų kilmės žodis); čfsčius “skaistykla" — 1. czyšcieč kalkė iš lot. purga- 

torium (: purgūre apvalyti"); dabėti "žiūrėti, paisyti, saugoti" — 1. dbač 
(plg. bėti); dastėtkas "indas; perteklius, lobis' — 1. dostatek (indo reikš- 
mę gavo dėl 1. statek 'indas'; slavų kilmės žodis); falšfvas "neteisingas, 
suklastotas' — 1. fažsziwy iš vok. falsch < lot. falsus; familija "šeimy- 
na, giminės' — 1. familja iš lot. familia; filiorius “ramstis, stulpas' — 
1. filar per tarpininkus iš lot. pilūrium; fundameftas “pamatas, pagrin- 
das' — 1. fundament iš lot. fundamentum; fūntas 'svaras" — 1. funt 
iš vva. phunt, vok. Pfund (senas germanų skolinys iš lot. pondo); gūta- 
vas "baigtas, padarytas' — 1. gotėw (kilmė neaiški); gonkas "prieangis, 
priebutis, prienamis' — 1. ganek iš vva. gank, vok. Gang; gruritas 'že- 
mės sluoksnis, dirva; pamatas' — 1. grunt iš vva. grunt, vok. Grund; 
grūšia '"kriaušė" — 1. grusza (kilmė neaiški); iškada “nuostolis, žala', 
iškūdyti "kenkti" — 1. szkoda, szkodzič iš sva. scado; kantaras, vėliau 
įsigalėjo kaftorius "'giedotojas*? — 1. kantor iš lot. cantor; kūlioti “plūsti, 
barti" — 1. kalač (slavų kilmės žodis); korėnė "bausmė" — 1. karanie 
(slavų kilmės); kr(i)jėsas “riba, pakraštys, tikslas' — 1. kres iš vva. 
krės, vok. Kreis; kuknia 'virtuvė', kūkorius "virėjas" — 1. kuchnia, ku- 
charz iš č. kuchynė < sva. kuchlna < lot. coguina; lokamstva "godu- 
mas' — 1. /akomstwo (slavų kilmės žodis); loska 'malonė' — 1. laska 
(slavų kilmės); mūcnas, macnūs “stiprus, tvirtas" — 1. mocny (slavų kil- 
mės); majestotas "didybė" — 1. majestat iš lot. mūiestūs, -ūtis; mizer- 
nas "menkas, vargingas' — 1. mizerny iš lot. miser; mūsyti “privalėti" — 
1. musič iš Čč. museti < sva. muogan; nata "gaida"? — 1. nota iš lot. nėta; 
nėvūdas "tinklas" — 1. niewdd (slavų kilmės žodis); nėglas "staigus" — 
1. nagly (slavų kilmės); pabūžnas “pamaldus, dievobaimingas' — 1. 
pobožny (slavų darinys); pakara “nuolankumas, nusižeminimas', paka?- 
nas "nuolankus" — 1. pokora, pokorny (slavų kilmės); pasidabėti “patik- 
ti' — 1. podobač się (slavų kilmės); pūtapas “tvanas' — 1. potop (slavų 
kilmės); pekld "pragaras? — 1. pieklo (greičiausiai slavų kilmės); prėcė 
"darbas, triūsas' — praca (slavų kilmės); rynd *vamzdis ar lovys vande- 
niui nutekėti" — 1. ryna iš vok. Rinne; sklėpas “rūsys? — 1. sklep (sla- 
vų kilmės); skorbas, skdrbas “turtas, lobis, iždas' — 1. skarb iš sva. 
scerf; smūkas 'slibinas' — 1. smok (kilmė neaiški); smertelnas "mirtin- 
gas' — 1. šmiertelny iš č. smrtelny (slavų kilmės); smėkas “skonis, gar- 
dumas' — 1. smak iš sva. gismac ar vva. gesmac; spūvied(nJis 'išpažin- 
tis“ — 1. spowiedž (slavų kilmės); šniūras “virvė — 1. szmnur iš vva. 
snuor, špiklierius "kluonas, daržinė' — 1. $pichlerz (germanizmas); 
špilkė 'segtukas, segė' — 1. szpilka iš vva. spille ar vvž. spile; štuPmas 
"viesulas, audra' — 1. szturm iš vok. Sturm: tajemnyčia "paslaptis' — 

1. tajemnica (slavų kilmės); toblyčia "lentelė" — 1. tablica iš liaud. lot. 
tabla; turbūcija "'sumišimas, netvarka' — 1. turbacja iš lot. turbūtio; 
vogd "svarstyklės, svoris" — 1. waga iš sva. wūga, vok. Waage; zbraja 
"ginklai, skydas', zbrainas “ginkluotas' — 1. zbroja, zbrojny (greičiau- 
siai slavų kilmės); žalničrius “karys, kareivis' — 1. žolnierz iš č. žold- 
nėf < vva.soldenčre; žeftas juokai" — 1. žart iš Čč. žert < vva. schėrz. 
Pasitaiko tokių iš lenkų paimtų žodžių, kurių slaviški atitikmenys (pa- 
prastai gauti iš rytų slavų) buvo jau anksčiau lietuvių kalboje vartojami, 
pvz., dniolas, ūnielas, angiolas “dngelas (iš ryt. sl.) — 1. aniol, s. 1. aniel, 
angiol per tarpininkus iš gr. čyyedoc; jarmarkas (vėliau įsigalėjo jėrmar- 
kas > jėmarkas) “tufgus (iš ryt. sl.) — 1. jarmark iš vva. jarmarket, 
vok. Jahrmarkt. Yra ir polonizmų šalia jau anksčiau vartotų germaniz- 
mų, pvz., kėtas 'būdelis (germ.) — 1. kat (kilmė neaiški), palėcius 
“rūmas (germ.)' — 1. palac (iš it. palazzo) ir kt. Didelę lenkų kalbos 
įtaką pirmiesiems lietuviškų raštų autoriams rodo ir lenkiškų nekaito- 
mų žodžių vartojimas (paprastai šalia atitinkamų lietuviškų), pvz., al- 
ba "arba" — L. albo, prt. do “per' (kok/ai tai do Karūlus idia mu/fump) — 
1. do 1r pan. Kai kurių žodžių, matyt, buvo išlaikomas lietuvių kalbai 
nebūdingas lenkiškas tarimas, pvz., paviūnas (rašo pawinnas — 1. po- 
winny) vietoj dabar tarmėse esamos tarties pavnas "privalus, būtinas". 

Pirmųjų lietuviškų raštų polonizmus ne visuomet lengva atskirti nuo 
rytų slavų skolinių. Lietuviškų raštų autoriai mokėjo kanceliarinę sla- 
vų kalbą, kuri pati tada turėjo nemaža lenkiškų skolinių ir buvo gero- 
kai aplenkinta. Jos šnekamuoju variantu praktiškai ėjo to meto balta- 
rusių kalba, kurioje irgi būta daug lenkiškų skolinių. Iš kur žodis pate- 
ko į lietuvių kalbą, nustatyti galima nesunkiai, jeigu jis turi specifinių 
rytų slavų arba lenkų kalbos ypatybių. Tais atvejais, kai abiejose kal- 
bose jis tariamas vienodai arba bemaž vienodai, nustatyti jo kilmę labai 
sunku, juoba kad dalis tokių žodžių galėjo iš lenkų kalbos į lietuvių 
kalbą patekti per rytų slavų (kanceliarinės bei baltarusių kalbos) tarpi- 
ninkavimą. Tokių žodžių yra daug, beveik tiek pat, kiek neabejotinų 
polonizmų. Kai kurie iš jų plačiai tebevartojami bendrinėje lietuvių 
kalboje, pvz.: būtas — 6ome, s. I. bot (iš pranc. botte); hetmonas, da- 
bar ppr. ėtmonas — eemmauo, hetman (iš č. hejtiman < vva. /heuptman, 
vok. Hauptmann); kalničrius — Koaumpo, kolnierz (iš vva. kollier < 
pranc. collier < lot. collūre); kamara — komopa, komora (iš lot. ca- 
mara, gr. xx7u4pa); kreidd — kpeūda, krejda (iš vok. Kreide < lot. crėta 
terra 'išsijota žemė“); liktėūrius — Auxmape, lichtarz (iš vva. liuhtere); 
maršūlka — mapuaioKo, marszalek (iš vva. marschalc); miesčidnis — 

Mmujan(uno), s. I. mieszczan (slavų kilmės); migdėlas — muodans, 
migdal (iš lot. amygdalus < gr. duvydaJo>, semitų kilmės žodis); mostis 
— Macmb, mašč (slavų kilmės); pagonis, pagėnas — noeam, pogan 
(iš lot. pūgūnus); svėtas — ceame, swat (slavų kilmės); tirėnas — mu- 
pano, tyran (iš vok. Tyrann < lot. tyrannus < gr. TUpAYYaS); tolūrius — 
mamapo, tatar (iš sen. turkų tatar, mongolų tatari); turkas — 
mMypoKo, turek (iš sen. turkų tūrk); ūbagas — y6oe8, s. |. ubog (slavų 
kilmės); žfdas — »cuds, žyd (per Balkanų romanus iš it. giudeo, lot. 
iudaeus). Tačiau daugelis tokių žodžių išliko tik tarmėse (jie daugiau- 
sia seni slavų veldiniai, kitokie bus paaiškinti skliausteliuose), nors kar- 
tais pavartojami šnekamoje kalboje ir raštuose, pvz.: ūbro(z)das "pa- 
veikslas*? — 06pa32, obraz (gali būti vok. Bildung kalkė); alė "bet" — 
ane, ale; apieka "globa", apiekūnas "globėjas" — oneka, onekyne, opieka, 
opiekun (gali būti lot. prėcūrūtor kalkė); asaba "asmuo" — 0c06a, 0s0- 
ba; ūtpuskas "atleidimas (nuodėmių), atlaidai! — omnycko, odpusk; 
bagėtas "turtingas" — 602ama, bogaty; bičdnas "neturtingas, vargingas' — 
6rcdeno, biedny; blėcha (dabar blėka) "skarda" — Gaaxa, blacha (iš sva. 
blčh ar vva. blėch); bl(i)ūzmyti "negražiai kalbėti, blevyzgoti' — 0203- 
Kumo, S. |. blužnič; buinas “riebus, vešlus' — 6yūno, bujny; cičlius "tai- 
kinys, tikslas* — yrma6, cel; ciesorius “monarchas, imperatorius' — 
yrccapo, cesarz (iš lot. Caesar); cimbėlai “senovinis styginis muzikos 
instrumentas? — ybiM6d16I, cymbaly (iš lot. cymbalum < gr. x0uBadov); 
ččpčius 'senovinis moterų galvos apdangalas, kepuraitė' — ueneys, 
czepieč; čystas "švarus" — yucmo, czysty; davūdas “įrodymas; tvarka' — 
d08002, dowdd; drobas, drūbas "karys" — Opa6o, drab (iš č. drdb < 
vva. drab, trab?); dūma "mintis, galvojimas', dūmėti "mąstyti, galvoti" — 
dyma, duma, ŠJymamo, dumač (slavų kalbų germanizmai); dužnas "kvai- 
las' — Oypuniū, durny; dūšia “siela? — dywa, dusza; gėjus "nedidelis, 
gražus miškelis" — 2až, gaj (kilmė neaiški); grūbas "karstas" — 2p062, 
grob; grašis "toks senovinis pinigas" — 2powb, grosz (iš s. Č. groš ar vok. 
Grosch < vidur. lot. grossus dėnarius “storas dinaras'); gričchas, grič- 
kas 'nuodėmė" — 2prxe, grzech; juka "tokia sriuba' — xa, jucha; jupd 
"toks per galvą velkamas viršutinis drabužis' — sona, jupa (iš vva. jup- 
pe < s. pranc. jupe < it. giuppa < arabų jubba); kamdrnykas 'valdo- 
vo dvaro prievaizdas, šiaip aukštas pareigūnas" — komopuuko, komor- 
nik (iš komopa, komora > lie. kamara, reikšmė dėl lot. camerarius): 
kapėčius 'duobkasys*? — konaus, kopacz; karčema “smuklė" — xOpuma, 
karczma (kilmė neaiški); kžtras "gudrus" — xumpe, chytry; klūpatas 
"rūpestis, vargas' — x10onoma, klopot; klėniotis “lenktis, reiškiant pa- 

garbą ar nusižeminimą' — kAanameca, klaniač się; kolieka “luošys" — 
KdArKd, kaleka (gali būti tiurkizmas); kolyta “senovinis maišelis pi- 
nigams dėti' — kaiuma, s. |. kalita (tiurkų kilmės žodis); korėti “baus- 
ti? — Kapamo, karač; kėoznyti "bausti" — ka3numo, kažnič; kriv(i)da 
"skriauda" — Kpueda, krzywda; kūrva "paleistuvė' — kyped, kurwa; 
Ičvas "liūtas" — 1e60, lew (iš sva. Išwo < lot. led); ličkarstwa vaistas", 
liškorius "gydytojas" — Arekapcmeo, lekarstwo, Arekapo, lekarz (germa- 
nų kilmės žodžiai); liūbyti "mėgti" — mi06umoe, lubič; lojoti "barti, plūs- 
t" — Aaambo, lajač; mūcis "jėga" — MOyb, moc; mojus "gegužės mėnuo" 
— mdū, maj (iš lot. maius); mėrai “karsto neštuvai' — mapo!, mary 
(iš sva. bdra, vok. Bahre); nevalia “pavergimas, nelaisvė' — nee0n1A, nie- 
wola; nėbažnas “pamaldus' — na6ocnbiū, nabožny; padėtkas “mokes- 
tis" — nodamoKo, podatek; padvaria, padvūrija "nakvynės, užeigos na- 
mai" — n0060pbe, podworze; pakūjus “taika; gerai įrengtas kambarys' — 
nokoū, pokoj; paklūnas “nusilenkimas ar puolimas ant kelių rodant nuo- 
lankumą' — nokaono, poklon; pūpas “pravoslavų, sentikių kunigas, 
popas' — none, pop (iš sva. pfaffo|< gr. nanūc); plėga “"mušimas, pyla; 
nelaimė' — naaea, plaga (germanizmas); plėščius “apsiaustas, skrai- 
tė" — niais, plaszcz; prūrakas “pranašas — npopoko, prorok (gr. 
TpopATN5 kalkė); priprova “uždaras, prieskoniai; reikmenys, prietaisai" — 
npunpaea, przyprawa; prova "įstatymas, teisė' — npaeo, prawo; pūčkd 
"šautuvas; patranka' — nywka, puszka (iš č. puška < sva. buhsa < 
liaud. lot. buxis < gr. muži4); pūsčia "dykuma" — nywya, puszcza; pu- 
stynė "dykuma" — nycmbmwa, pustynia; pūstyti "naikinti, niekais leis- 
ti" — nycmumo, pušcič; razbdinykas "plėšikas" — po360ūnuko, rozbėj- 
nik; rūzumas "protas, išmintis" — po3ym6, rozum; rodd "patarimas; 
taryba; reikalas', rūdyti "patarti" — pada, padumo, rada, radzič (iš č. 
rada < vva. rūt); rona "žaizda" — pana, rana; syla jėga' — cuna, 
sila: slūžyti "tarnauti" — cayocumo, služyč; smald "derva" — cmosa, 
smota; smėltyti(s) "liūdėti, liūdinti", smtkas liūdesys", smdtnas liūd- 
nas, nusiminęs' — cMymume(ca), cMymoks, CMyMKoIū, smucič (sie), 
smutek, smutny; stadald “užvažiuojami namai su pastoge arkliams pa- 
statyti" — cmodosa, stodola (iš č. stodola < sva. stadal); strėchas, strū- 
kas “baimė, išgąstis" — cmpaxo, strach; strūnd "styga" — cmpyna, stru- 
na: špitėlė, špitėlius ligoninė" — wnumana, szpital (iš vok. Spital < 
vidur. lot. hospitale); taficius "šokis" — maneys, tanicc (iš vva. tanz); 
trūdnas “sunkus, painus' — mpydKbiū, trudny; Ūlyčia "gatvė" — ynuya, 
ulica; flimas “protas, sąmonė, mintis" — ymas, um; vdlnas "laisvas" — 
soibublū, wolny; večėrė, večėrija vakarienė" — eevepa, wieczerza; vičr- 

nas "ištikimas, tikintis, teisus" — 6rppubIū, wierny; vynyčia “vynuogynas' — 
sunKuyd, winnica (iš euno, wino "vynas" < lot. vinum ar sva. win); vodyti 
“kenkti*" — eddumo, wadzič; vėžyti "sverti, svarstyti, galvoti" — 6axxcumb, 
wažyč (pasidaryta iš ea2a, waga < sva. wūga, vok. Waage); zabobūnas 
“prietaras" — 3a6a60ne, zabobon (kilmė neaiški); zėkūnas "įstatymas" — 
3dkono, zakon; žyvūtas "įsčios; gyvenimas' — Xcueom», žywol. Kai ku- 
rie ilgainiui bemaž arba ir visai išnyko, pvz.: aldavnykas, aldaunykas 
“vasalas? — oo1006uuK6, holdownik (darinys iš 20100, hold < vva. 
holde); bloznyti(s) “piktžodžiauti' — 61a3xume(ca), blaznič (sie); dū- 
chas, dūkas “dvasia', dūchaunas “dvasiškas*? — Oyxa, dyxosHbū, duch, 
duchowny; kupa 'krūva' — kyna, kupa; pagrebas "rūsys" — noepe6a, 
pogrzeb. 

Pirmuosiuose mūsų raštuose yra nemaža ir visai aiškių rytų slavų sko- 
linių, patekusių tada (vienas kitas gal ir anksčiau) iš kanceliarinės kal- 
bos arba baltarusiško šnekamojo jos varianto. Dalis tokių tebevarto- 
jami ir dabar mūsų bendrinėje kalboje, pvz.: ūlavas — 01080; antikas — 
ryt. br. ir ukr. onyk; bačkd — 6ouka (kilmė neaiški); bezdžiūnė, beždžiū- 
nė — perdirbinys (plg. bezdėti) iš 06e30ana (iš turkų, persų abuzine); 
blynas — Gauno; botdgas — Gamoes; česnūkas — uecnoko; dėka, dė- 
kui — daka, dakyū (iš vva. dank); dūda — Oyda; kūkalis “tokia javų 
piktžolė" — kykon16; kurapka — br. < ukr. Kyponka; nebūgas, dabar 
nabūgas — ne6o025;; prūdas “tvenkinys? — npydo; sermėgą — CepMA- 
2a; siera (ir sičras, sėrd) — crepo, crepa; svičžias, dabar šviežias — cer»- 
acuū; telyčii — menuya; vargonai — eapeanui (per lenkus iš lot. orga- 
num < gr. Gpyavov); vėlyti — senumo; verbd — sep0a; žemčiūgas — 
XCceMUy2?o (tiurkizmas). Kiti (jų daugiau) išliko tik tarmėse, nors vienas 
kitas kartais pasitaiko raštuose ir šnekamoje kalboje. Pavyzdžiai: aby- 
dd "skriauda" — 06u0a; abrĖsas "rankšluostis" — 06pyc»; adynd “valan- 
da' — 200una; ūkrūtas "laivas" — *okpymo; akvata "noras, patrauki- 
mas' — oxeoma; balamūtyti “netinkamai daryti, kvailioti, klaidinti' — 
GaidMymumo (greičiausiai tiurkizmas); biesas “velnias? — 6mce; bliū- 
das "'dubuo' — 6000 (iš got. biubs); cičlas, čičlas “visas, sveikas — 
yrb1b;, Ččebūtas 'aulinis batas' — ue6oms (greičiausiai tiurkizmas, plg. 
totorių čabata); čėdyti “taupyti, tausoti' — wadumo: čildas 'stebuk- 
las' — uyde, uydo, 000; desėtynd “toks mokestis, dešimtinė' — 0e- 
camuHnad; dičdas "dėdė, senelis, senas žmogus' — Omds; dfvas "nuosta- 
bus dalykas, keistenybė' — usa, duso; grivina "toks pinigas' — 2puena; 
ydas "vabzdžiai, parazitai, šliužai" — 2ud2; karalyčia "karalaitė" — ko- 
ponuya (pasidaryta iš germanizmo xopon6 "karalius'); karėblius “|ai- 

vas' — Kopa6eAb (iš gr. xapaBiov, xApaBos); kažemėkas “odminys' — 
koxceMAKa; kyžia, kižė lūšna' — xuoca (gali būti germanizmas); klėt- 
ka "narvas" — Karomka (lie. -ė- dėl klėtis); kūdis "indas, ąsotis" — kado 
(iš gr. xadtov, xad05 < hebrajų kad); koptūras "toks galvos apdanga- 
las? — kanmyps (iš it. capparo, capero arba tiurkų kaptur); kūzūvas 
“kubilas; į medį įkeliamas bičių avilys; tokia dėžė malūne' — ky3062 
(gali būti iš totorių kyzau); lencidgas "grandinė" — 1dnyyes (iš I. lari- 
cuch < č. lancuch — germanizmas); Iyčyna "kaukė" — 1uvuna; Iiš 
"tik" — Auwb; Iyšnas "atliekamas" — 1uwnuū; mašnd "maišelis pini- 
gams ar tabakui' — mowna; mėlnyčia "malūnas", mėlnykas “malūni- 
ninkas' — MeAbHUŲd, MeAbHUKO; Mmierd "matas, saikas' — mMrepa; mi- 
slis "mintis" — MbiCAb; mOčeka 'pamotė" — mMauexa; monas “vaiduoklis; 
kerai; apgaulė, apgavikas' — (00)mamo, mana; mūčyti "kankinti", mū- 
čėlnykas "kankinys" — mMyuumo, MyueKuKo; pūrūmas “keltas, plaustas' — 
nopoM»; parėdkas “tvarka, eilė" — nopadoKs; pūtūroti “kreipti dėmesį, 
paisyti' — nomypamb; pomėtis "atmintis" — naMamo; prajėvas, prajė- 
vas "nepaprastas reiškinys, stebuklas' — npoa6a; pravadnjkas “vado- 
vas, kelio rodytojas' — nposoduuko; prisiega, prisėga "priesaika' — 
npucre2a; pūstas "tuščias; dykuma' — nycms; rėdas “eilė, tvarka; val- 
džia' — pado; rūgoti "priekaištauti, barti' — pyeamb; saladjnos 'iš- 
spaudos gaminant vyną ar alų' — con00unbi; susiėdas "kaimynas" — 
cycmcOb; sviččyti "liudyti" — cemmuumo; svodbd "vestuvės" — c6d066a; 
ščtyti “juokauti, pokštus krėsti“, šūtas "juokdarys? — wymume, 
wyma; tavoras "prekė" — mosapo (tiurkų kilmės žodis); temnyčia 'ka- 
lėjimas' — memuuya; terioti "netekti, pamesti; siaubti' — mepamno; 
tiešyti(s) “guosti(s), raminti(s) — mmewuume(cx); triūbd "trimitas* — 
mpyoa (iš sva. trumba < vidur. lot. trumba); ūksusas 'actas' — ykcyco 
(iš gr. 6Eoc); verbl(i)ūdas "kupranugaris" — sep6ni0d» (senas slavų 
skolinys iš got. u/bandus < gr. ėkėgas, -xvroc "dramblys", graikai ga- 
vo iš rytų kraštų); viėdras "kibiras" — 6m20p0; vierd "tikyba, tikėjimas" — 
srpa; vičžlyvas, viežlybas "doras, sąžiningas, garbingas' — emoxcnuGolū; 
vįlyčia “strėlė — eunuya; zalatorius "auksakalys' — 3010map6; Zzėi- 
kolas "veidrodis" — 3epkan0 (lot. speculum kalkė?). Kai kurie dabar 
jau rodos visai išnyko, pvz.: pečėtavoti 'antspauduoti" — neuamosamo; 
prūzvyščius “pravardė' — nposeuwyje; valūkas "italas" — 6010x8 (iš sva. 
walah < keltų etnonimas lot. Volcae, gr. Obolxau). 

Vėliau, XVII amžiuje ir ypač į jo pabaigą, slavizmų lietuvių raštuose 
dar gerokai padaugėjo. Ypač daug imta vartoti polonizmų. Vienas ki- 
tas iš žemiau pateikiamų polonizmų gali būti pavartotas ir anksčiau, 

tik dėl nepakankamo tekstų ištyrimo dabar tai sunku nustatyti. Dau- 
gelis XVII a. polonizmų gana atsitiktiniai žodžiai (okazionalizmai), 
paprastai vartojami greta lietuviškų atitikmenų. Dalis jų ilgainiui įš- 
nyko, kiti liko tik tarmėse. Tokie čia nebus nurodomi, vieną kitą pami- 
nėsime vėliau, aptardami atskirų autorių kalbą. Tačiau kai kurie XVII 
a. raštų polonizmai, daugiausia anuomet naujų realijų pavadinimai 
(paprastai gauti per lenkus iš kitų kalbų), tebeturimi ir dabartinėje bend- 
rinėje lietuvių kalboje, pvz.: alebūstras — alabastr (iš vok. Alabaster < 
lot. alabastrum < gr. dldBaorpos < egiptiečių a la basie "deivės 
Ebastės indas'); bujoti "klestėti, vešėti, tarpti' — bujač (greičiausiai 
slavų kilmės žodis); cūkrus — cukier (iš vok. Zucker; šis žodis į Europą 
pateko iš rytų, plg. skr. šdrkara, pers. šūkūr); dynia, dab. dynys — dy- 
nia (kildinama iš sl. *dumja < *dūnja < *keodūnja, pradžią galėjo duo- 
ti lot. *cydėnea mala, gr. xvd6vix užAa "Kydono obuolys'); filozofas, 
dab. filosofas — 1. filozof (per tarpininkus iš gr. piAcoopoc); herbas — 
herb (iš s. €. herb < vva. erbe "palikimas, paveldėjimas'); Aiacintas, 
jacintas — hiacynt, jacynt (iš lot. hyacinthus, vidur. lot. iacintus < gr. 
daxuvDdoc); imbieras — s. Il. imbier (iš vva. imbėr, sva. gingiber < S. 
pranc. gimgibre, gingebre < lot. zingiber < gr. TryytBepię < s. ind. 
srūigaveram, prakrito singabera); kalendūrius — kalendarz (iš lot. ca- 
lendarium); kapeliūnas — kapelan (iš vidur. lot. capellanus : capella 
"koplyčia'); kdrpis — karp (turbūt iš sva. karpo); kaštūnas, dab. ir kaš- 
tėnas — kasztan (iš č. kaštan < vok. Kastanie < lot. castanea, gr. 
xaoTavov < arm. kaskeni); kūštas — koszt (iš č. košt < vva. kos! < 
vidur. lot. costūre iš constūre); klynas "pleištas" — klin (slavų kilmės žo- 
dis); kulka — kulka (iš vva. kūle); kūtas — kut, kutas (iš turkų kutaz); 
kvitas — kwit (iš vvž. gulit < s. pranc. guite < lot. guičtus); mazdras, 
dab. mozfiras — mazur (kilmė neaiški); pasternėkas, dab. pastarnėkas — 
pasternak (iš vok. Pasternak < lot. pastinūca); petruškė — pietruszka (iš č. 
petržel < vva. petersilje < lot. petroselinum, gr. rezpocėlvov); psalmas, 
dab. ppr. psdlmė — psalm (iš lot. psalmus < gr. baduėc); rinka "tux- 
gavietė' — rynek (iš vva. rinc); suma “giedotinės mišios' — suma (iš 
lot. summa “esmė, kas svarbiausia'); tūboras "klajoklių stovykla' — 
tabor (tiurkiamas). Ir XVII a. tekstuose daug tokių skolinių, kurie gali 
būti gauti tiek iš lenkų, tiek iš rytinių slavų, pvz.: burėkas — 6ypaxa, 
burak (iš vidur. lot. borūgo); dūlia, dab. dAlė “tam tikra kriaušė' — Oyna, 
dula (perdirbinys iš *kedunja < lot. *cydėnea mala, gr. xvšavia užda); 
kapitėnas — kanumans, kapitan (per tarpininkus iš lot. capitaneus); 
kiklikas "toks moterų drabužis; liemenė' — kumszuka, kitlik (iš vva. 

kitel, vok. Kittel), kvorta "toks saikas, 0,82 litro' — keapma, kwarta 
(iš lot. guūrta), marmuras — mMapMypo, marmur (iš lot. marmor < gr. 
uapyapoc 'akmuo"); rūda — pyd0a, ruda (slavų kilmės); šrūtas — wpom, 
szrot (iš vok. Schrot); taboka, dab. tabūkas — maGaxa, tabaka (per tar- 
pininkus iš ispanų tabaco < Amerikos indėnų aravakų robako; dab. 
tabūkas — perdirbinys pagal r. ma6ax). Kiti XVII a. slavizmai aiškiai 
gauti iš rytinių slavų (ppr. slaviškos kilmės žodžiai), pvz.: barščiai “to- 
kia sriuba' — 60puyb; čemerjs "tokia karti žolė' — vemepo; čiūbras, 
dabar ppr. čiobrėlis "toks kvapnus, smulkiais žiedais augalas' — ua60pz; 
grybas — 2pu6e; kalūdė — ko100a; karūsas — * kdpaco, ppr. Kapacb 
(kilmė neaiški); kazėkas — ko3ake (tiurkizmas); kisielius — Kuceno; 
koččlas — *Kaudno, ppr. KdudnKa; krūpas — kpons; kričnas — 
xpreno (kilmė neaiški); lėlė — 1214; mužikas — MyXCuKo; parakas — 
nopoxe; sdbalas — c0601; sejūnas, dab. sijūnas — caano (per tarpi- 
ninkus iš it. saione); slyva — causa; sveklyčia, dab. seklyčia “svetainė? — 
cernmi1uyja (1. šwietlica?), vyšniū — suwna. 

Mūsų senųjų raštų autoriai su slavizmais buvo tiek apsipratę, kad iš 
jų darėsi naujus žodžius, panaudodami lietuviškas žodžių darybos prie- 
mones. Dalis tokių darinių — okazionalizmai, kiti ilgainiui įsigalėjo, vie- 
nas kitas pasiekė mūsų laikus (daugiausia tarmėse). Pavyzdžiai darinių 
su lietuviškais priešdėliais: apmėūnyti 'apgauti" — iš mėonyti < manumo; 
aprubežyti. "apriboti" — iš rubėži(u)s < py6eoco pagal |. ograniczyč; 
bevėlyti "būti linkusiam, norėti' — iš vėlyti < senumo; įgddyti (ingady- 
ti) "įtaikinti, įtikti" — iš gddyti < 200umo ar godzič; įsibiesyti "įsisiausti, 
įsišėlti' — iš biesytis — 6rmcumbca (plg. biesas 'velnias' < 6rece); 
išgūbyti išnaikinti" — iš gžlbyti < gubič; išmislyti “pramanyti — iš 
mislyti < mbiciumo; nuspakūjyti "nuraminti" — iš spakūjyti < spokoič; 
pablūdyti "paklysti" — iš blždyti < 6Gaydume; pasigūdyti "pasitaikyti" — 
iš gddytis < 200umbca; pėrvožyti "nusverti" — iš vėžyti < 6eaxCumob AI 
wažyč; sugatdvyti 'suruošti, sutaisyti" — iš gatūvyti < 20mosumb ar 
gotowič; surūnyti sužeisti" — iš rėnyti < panuumo ar ranič. Neretai sla- 
viškus priešdėlius išversdavo į lietuvių kalbą, pakeisdavo lietuviškais, 
pvz., lenkų prze- keitė lietuvių per- (przeszkodzič — lie. pėrškadyti "pa- 
kenkti, sutrukdyti", przežegnač — lie. pėržegnoti...), lenkų za-, ryt. sla- 
vų 34- — lie. už- (34206mnbe — lie. ūžgavėnės, 3dneuamosame — lie. 
užpeččtavoti, užpečėtyti "užantspauduoti", *zalecowač — lie. užliecavoti 
“užtarti") ir pan. 

Ypač daug naujų žodžių buvo pasidaryta su lietuviškomis priesago- 
mis. Antai iš slavizmo bursa pasidarė bursauti, bursyti "bendrauti", bur- 

sinykas "bendrininkas', iš dėkd — dėkingas, iš falšjvas — falšyvystė, 
iš gatavas — gatavysta "pasiruošimas", iš novynd (navynd) "žinia' (< 
nosuKa ar nowina) — novynėlė, iš pakūjus — pakajingas "ramus, taikin- 
gas", iš pasnykas — pūsnykauti, iš pėnas — ponysta, ponjstė, iš smertel- 
nas — smertelningas "mirtingas", iš tykas, tykūs "tylus, ramus' (< mu- 
xuū) — tykoti “tyliai, pasalom sėlinti, laukti ką sučiupti' (plg. styras : 
styroti), iš ūbagas — ubagduti, ūbagiškas, iš venčiavūnė "vestuvės" (< I. 
wienczowanie ar * erHbuosanue) — venčiavonystė “sutuokimas, santuo- 
ka' ir t. t. 

Kai kurie svetimi žodžiai būdavo ir šiaip jau perdirbami, priartinami 
prie lietuviškų atitikmenų, pvz., lenkų šwigtobliwy, šwigątošč, šwietnica 
virto šventablyvas "dievobaimingas", šventastis "šventenybė, sakramen- 
tas', švent(i)Jnyčia "šventovė, šventykla" dėl lie. šveftas įtakos (dar plg. 
šventorius iš cmentarz, dial. šwintarz ar ysuumapo), atitinkamai slawny, 
cadenblū virto šlėvnas “šlovingas" dėl lie. š/ovė (yra ir s/ėvnas). 

Darantis naujus lietuviškus žodžius, imta vartoti slaviškas darybos 
priemones. Senuosiuose raštuose yra daug tokių žodžių, kurie turi lie- 
tuvišką šaknį, bet slavišką afiksą. Antai K. Sirvydo žodyne randame 
juodylas "rašalas" (plg. černylas < uepuuao), rūkįlas "smilkalai", tepj- 
las "alyva" — su slavų kilmės priesaga -ylas iš juodas, rūkti, tėpti; žie- 
mavėti “žiemoti' — su slaviška priesaga -avoti iš žiemd ir pan. Bene pla- 
čiausiai vartota slavų kilmės priesaga -(in)yčia < sl. -(inJica, pvz., 
akmenyčia "mūro namai' (plg. I. kamienica), avinyčia 'avidė", karveli- 
nyčia 'karvelidė", naktinyčia "nakviša, nemigą sukelianti mitologinė bū- 
tybė"', sūrinyčia "plokštainis su sūriu, I. sernik' ir kt. Įsigalėjo priešdėlis 
da-. Net jeigu jis būtų veldinys (baltų-slavų bendrybė), ir tuo atveju 
daugelyje žodžių ano meto raštuose dėl reikšmės ir vartosenos jį turėtu- 
me traktuoti kaip slavybę (iš do-, d0-), pvz., dabaigti "pribaigti, 1. do- 
konač", dadūoti "pridėti, I. dodač', daeiti “prieiti, pasiekti, I. dojšč; da- 
rašyti "dar prirašyti, I. dopisač', dasikldus:i 'išsiklausti, sužinoti, 1. do- 
pytač się" ir t. t. Vartota labai daug įvairiausių vertinių bei perdirbinių, 
pvz., geradėjas "geradaris', piktadėjas “piktadaris' — iš gėras, piktas 
pagal 006padrū, 3100mū, dobradziej, zlodziej modelį (dėl -dėjas plg. 
dėti); mylista 'malonybė' — su lie. — ista iš Muxocmo, milošč; pranešy- 
nos "įkurtuvių vaišės' — lituanizuota 1. przenosiny; sūdnd (sūdnėji) 
diena “paskutinis teismas' — iš cydnosū Oeno ir pan. 

P. Skardžius iš XVI- XVII a. lietuvių raštų (Prūsijoje ir Lietu- 
voje) yra prirankiojęs net apie 3000 visokių slavizmų. Iš jų tik maždaug 
10 “, (apie 300 žodžių) tebevartojame dabartinėje bendrinėje kalboje. 

Tarmėse plačiau vartojama dar 35 9; tų žodžių (apie 1050), o visi kiti, 
net 55 7, (apie 1650) dabar jau nežinomi arba labai retai kur teaptin- 
kami. Matyt, didžioji dalis XVI - XVII a. raštų slavizmų, tiek LDK, 
tiek Prūsijoje, ir tada tebuvo vien raštų, o ne šnekamosios kalbos žo- 
džiai, į tekstus atsitiktinai patekę (okazionalizmai) arba atsiradę dėl 
netobulo vertimo. Liaudis daugelio tų žodžių nežinojo ir tikrai nesu- 
prato. 


Liaudies buitis ir kultūra, 
polonizacijos apraiškos 


Liaudies masių ekonominė padėtis XVI - XVII a. tolydžio blogėjo. 
Baudžiava, juridiškai įteisinta III Lietuvos Statutu (1588 m.), stūmė 
valstiečius į vis didesnį skurdą. Jie neturėjo jokių teisių, tik pareigas. 
Dvarininkai ir dvarų valdytojai savavaliavo, grobė valstiečių žemes, 
steigė naujus palivarkus. Valstiečių turėti žemės plotai vis mažėjo. 
Vėliau, XVII a. viduryje, retas iš jų dirbo sau visą valaką, daugelis 
tenkinosi pusvalakiu arba ketvirčiu valako. Lažas visą laiką didėjo. 
Tuoj po valakų reformos lažo vidurkis buvo 2 dienos per savaitę nuo 
valako. Per šimtmetį jis išaugo iki 6, vietomis dar daugiau darbo dienų. 
Į lažinius darbus imta varyti net moteris, pusbernius, vadinamuosius 
afitrininkus greta pagrindinių darbininkų. Į skubos darbus — gvol- 
tūs (nom. sg. gvėltas iš |. gwalt <vok. Gewalt "valdžia, jėga, prievarta, 
smurtas"), arba pavdrymus, buvo išvaromi visi darbingi valstiečio šei- 
mos nariai, paliekamas tik vienas namams saugoti ir vaikams prižiū- 
rėti. Be lažinių darbų, valstiečiai dar turėjo eiti dienines ir naktines 
dvaro sargybas, saugoti dvaro pastatus, gyvulius ir kitą turtą. Buvo 
įvesta pastočių prievolė: valstiečiai turėjo vežti dvarininko grūdus į 
tolimus uostus ir važinėti į miestus kitais jo reikalais. 

Nuolat buvo didinamos įvairios duoklės dvarui pinigais ir natūra. 
Valstietis turėjo atiduoti nemažą dalį savo grūdų, o kylant užsienio 
rinkoje linų ir kanapių pareikalavimui, įvesta ir šių produktų duoklė. 
Dvarininkai reikalavo iš valstiečių ne tik žemės ūkio, paukštininkystės 
produktų (grūdų, naminių paukščių, kiaušinių...), bet ir miško gėrybių, 
k.a. grybų, uogų, riešutų, apynių alui daryti ir pan. Ant valstiečių 
pečių gulė vis didesnė našta. Išnaudojimas tapo neribotas. Dvarinin- 
kai ėmė kištis net į valstiečio ūkio tvarkymą (pvz., buvo uždrausta 
parduoti darbinį gyvulį be dvaro žinios), jo šeimos reikalus (įsakinėjo, 

kas ką turi vesti ir pan.). Nepaklusnūs valstiečiai buvo žiauriai bau- 
džiami. Naudotos ir fizinės bausmės (ypač nuo XVII a. vidurio): pla- 
kimas rykštėmis, dėjimas į kaladę, rišimas prie stulpo ir kt. Nors Lie- 
tuvos Statutas draudė žudyti, bet dvarininkai ilgainiui to draudimo 
ėmė nepaisyti. Nuo XVII a. vidurio valstietis praktiškai galėjo būti 
dvarininko baudžiamas net mirtimi. Parduodamas ar dovanodamas 
žemę, dvarininkas perleisdavo ir teises į toje žemėje gyvenančius valstie- 
čius. Nors didžiojo kunigaikščio dvaruose būklė buvo kiek geresnė, 
bet valstiečiai ir ten skurdo. Sunkiai vertėsi net vadinamieji laisvieji 
valstiečiai, kurie iš tikrųjų nedaug laisvių beturėjo. Nebūdami pririšti 
prie žemės, jie bent galėjo pasirinkti kitą poną. 

Iki kraštutinės skurdo ribos privesti valstiečiai badaudavo ir nega- 
lėdavo išmaitinti šeimų. Nevilties apimti, kartais jie sukildavo prieš 
išnaudotojus, padegdavo dvarus, užmušdavo dvaro valdytoją ar net 
patį dvarininką. Tokių sukilimų įvyko, pvz., 1536— 1537 m. Žemaičiuo- 
se, 1545 m. rytų Lietuvoje, 1634 m. Upytės ir Ukmergės paviete, 1637 
m. pietų Lietuvoje ir kt. 

Valakų reforma gerokai paveikė tradicinę kaimo bendruomenę. 
Valstiečiai buvo labiau pririšti prie žemės (valakų), kurią atskira šei- 
ma dirbo paveldėtinai. Tačiau daugeliu naudmenų — pievomis, miš- 
kais, vandenimis, linmarkomis — ir toliau buvo naudojamasi bendrai. 
Plačiai praktikuotos talkos. Dalis sezoninių darbų, k.a. mėšlavežis, 
kūlimas ir kt., liko bendri visam kaimui, taip pat buvo organizuojamos 
bendros tradicinės vaišės pabaigtuvių ir derliaus nuėmimo švenčių 
proga. Stipriai pasikeitė valstiečių gyvenvietės. Išplito naujas gatvinio 
tipo kaimas. Valstiečiai, nelygu materialinė padėtis, be gyvenamųjų 
namų, statėsi dar klėtis, svirnus grūdams laikyti ir miegoti, kluonus su 
jaujomis, pirtimis. Apie tuos pastatus ir jų įrangą šiandien nelengva 
spręsti, nes ano meto rašytiniuose šaltiniuose liaudies buitis mažai 
teatsispindi. Patys įrangos daiktai iki mūsų dienų neišliko, nes niekas 
tada jų nerinko ir nesaugojo. Iš turimų duomenų matyti, kad jie kei- 
tėsi pamažu. Pagrindinis pastatas — gyvenamoji troba ilgainiui tapo 
patogesnė gyventi, iš jos buvo iškelti gyvuliai, kuriems imta statyti 
atskirus tvartus. Tik nuo XVII a. pradžios gyvenamose valstiečių tro- 
bose ėmė rastis stiklinių langų, paprastai iš balanomis sutvirtintų stik- 
lo šukių, nes stiklas tada buvo labai brangus. 

Valstiečiai, panašiai kaip ir Prūsijos kunigaikštystėje, dėvėjo pakuli- 
nius bei pašukinius darbinius drabužius, nes linų dalį reikėdavo atiduo- 
ti dvarui, o kitą dalį parduoti, norint prasimanyti pinigų. Tik išeiginiai 

kurį vilkėjo vyrai ir moterys, buvo ilga, iki pusės blauzdų, milinė (pap- 
rastai pilkos spalvos), sujuosiama diržu ar juosta. Žiemą valstiečiai 
vilkėjo ilgus sujuosiamus kailinius. Kur nors eidami, užsikišdavo 
už viršutinio drabužio kirvį, kuris atstodavo būtiniausią įrankį ir gin- 
klą. Pagrindinis maistas — bėralinė (iš grūdų, sumaišytų su pelais) 
duona ir sriuba, pagardinta grybais ar kokiais prieskoniais. 

Visą buitinę ir gamybinę patirtį valstiečiai iš kartos į kartą perduo- 
davo žodžiu: tėvas mokė vaikus, kada, kur ir ką reikia sėti, kaip pasė- 
lius prižiūrėti, juos doroti, kaip gydyti susirgusius Žmones, gyvulius 
ir pan. Liaudis turėjo savo nuo amžių nusistovėjusias agronomijos, 
veterinarijos, medicinos, kalendoriaus sistemas, kurių didelę praktinę 
reikšmę patvirtina ir šių dienų mokslas. 

Lietuvių liaudies šeimose, amžininkų tvirtinimu, vyravęs sutarimas 
ir susiklausymas, leidęs gerai atlikti prievoles ir įdirbti laukus. Gimimai, 
vestuvės, laidotuvės, metų laikai bei kalendorinės šventės buvo pažy- 
mimi tam tikrais papročiais, apeigomis, tautosaka, kurie feodalinio 
susiskaldymo sąlygomis atskiruose regionuose ėmė gerokai skirtis. 
Turtingoje tautosakoje, tiek pasakojamoje, tiek liaudies dainose, at- 
sispindėjo sunki žmonių buitis, jų nuotaikos ir troškimai. Baudžia- 
vinis skurdas ir neviltis liaudies dainas nudažė melancholija, jos tapo 
liūdnos, graudžios. Tik didelis valstiečių prisirišimas prie gimtosios 
kalbos ir senųjų papročių leido išlaikyti senovinį folklorą. Tačiau he- 
rojinė jo tematika, pasakojimai apie karo žygius ėmė nykti iš baudžiau- 
ninkų sąmonės, juoba kad buvo netekta dvasinio ryšio su tų žygių 
herojų palikuoniais — nuo tautos kamieno atskilusiais Lietuvos di- 
dikais ir bajorais. Šie savo ruožtu lenkėdami neteko lietuviško folklo- 
ro, taigi ir herojinės jo tematikos. Dabar žinoma tik viena kita tos te- 
matikos nuotrupa. Pvz., M. Strijkovskis mini dainą apie Giedraičių 
kunigaikščio Daumanto žygį prieš kalavijuočius ir Kauno pilies išgrio- 
vimą. Metraščiuose užfiksuoti padavimai apie Vilniaus, Trakų ir kitų 
miestų įkūrimą. Vienas kitas herojinės tematikos atšvaitas išliko liau- 
dies dainų fragmentuose, padavimuose ir pan. 

Liaudis anuomet buvo beraštė. Ne tik valstiečių, bet ir smulkiosios 
bajorijos vaikų mokymu niekas nesirūpino. Prie kai kurių bažnyčių 
ir vienuolynų veikusiose mokyklose daugiausia mokyta tik poterių 
ir katekizmo. Valstiečiai tebebuvo pusiau, o daug kur ir visai nekrikš- 
čionys. Bažnyčių — tik viena kita. Antai Žemaičių vakarinėje dalyje 
už Alsėdžių, Sedos nebuvo nei vienos bažnyčios. Čia giriose gyvenę 

žmonės, M. Valančiaus žodžiais tariant, anuomet „savo amžiuje nematė 
kunigo“. O ir kitur lietuviškai mokančių kunigų buvo nedaug, jie ne- 
pajėgė kontroliuoti visų gyventojų. Dažniausiai rūpintasi tik aukštuo- 
menės dvasiniais poreikiais, o paprasti žmonės, ypač valstiečiai, daug 
kur po senovei atlikinėjo senąsias apeigas, garbino savuosius dievus. 
Nors senoji tikyba tada jau nebeklestėjo, bet savo įtaka plačiosioms liau- 
dies masėms iki XVI a. vargu ar nusileido katalikybei. Ir archeologai 
konstatuoja laidojimo papročiuose tada buvus dar gausias jos lieka- 
nas, k.a. nuošalesnių vietų laidojimuose pasitaiko mirusiųjų deginimo 
atvejų, dažni laidojimai senosiose kapinėse, įkapių (darbo įrankių, 
ginklų, maisto, buitinės paskirties daiktų, papuošalų, pinigų) dėjimas 
ir kt. Senoviniai laidojimo papročiai nyko labai pamažu. 

Tarp valstiečių pagonybė ėmė vėl stiprėti prasidėjus reformacijai bei 
kontrreformacijai. Nesuprasdami katalikų ir reformatų skirtumo, jų 
tarpusavio peštynių priežasties, valstiečiai buvo linkę geriau grįžti pric 
senojo tikėjimo. Iš imperatoriaus Maksimilijono I pasiuntinio Sigiz- 
mundo Herberšterno 1517 ir 1526 m. kelionėse per Lietuvą surinktų 
duomenų matyti, kad tada Lietuvoje dar buvo labai daug senuosius 
dievus garbinančių žmonių, laikančių namuose žalčius ir t.t. Vilniaus 
vyskupas Jonas, lankydamas 1523 m. Šiaulių karališkus valsčius, at- 
rado prie Kuršo daugybę tokių, kurie visai nieko neišmanė apie krikš- 
čionių dievą. Kronikininkas Aleksandras Gvanjinis (1534— 1614 m.) 
aprašė senovišką derliaus nuėmimo šventę, jos metu atliekamas apei- 
gas, aukojimą dievui Žemininkui ir pan. Be kita ko, jis rašo, jog prie 
pat Vilniaus, Lavoriškėse, esą daug žmonių, kurie „žalčius kaip dievus 
garbiną ir jiems aukas duodą“. Dar plačiau derliaus šventę ir kitas 
senosios tikybos liekanas aprašė Motiejus Strijkovskis (1547— po 
1586 m.), kuris sako, kad Livonijoje, Kurše, Žemaičiuose ir daug kur 
Lietuvoje valstiečiai nedaug težiną apie krikščionių dievą. Žemaičių 
dievus ir kitas senosios tikybos liekanas plačiausiai aprašė Jonas Lasic- 
kis (1534 — 1602 m.) knygelėje „Apie žemaičių, kitų sarmatų bei netik- 
rų krikščionių dievus“ (lotynų kalba). 1587 m. Žemaičių vyskupas 
Merkelis Giedraitis, šaukdamasis jėzuitų pagalbos, vaizdingai nusakė, 
kokia „siaubinga“ padėtis jo diacezijoje: valstiečiai neiną išpažinties, 
nemoką ne tik poterių, bet ir žegnotis, tarp jų nesą nei vieno, kuris ką 
nors žinotų apie tikėjimo paslaptis, aukoją Perkūnui, gerbią žalčius, 
garbiną ąžuolus kaip šventus, mirusiųjų vėlėms kelią puotas ir t.t. 
Tokių ir panašių liudijimų yra daug ir ne tik iš XVI, bet ir iš XVII am- 
žiaus, ypač jėzuitų pranešimuose. Visuose tuose raštuose daug netiks- 

lių teiginių apie senąją lietuvių religiją. Mat visa tai, kas sudarė lietu- 
vių papročių savitumą, svetimšaliai dažnai vertino kaip pagonybę. 
Nemokėdami lietuvių kalbos, jie daug kur nesiorientavo, iškraipė 
dievų vardus, painiojo jų funkcijas ir pan. Matyt, ir patys senojo tikė- 
jimo įvaizdžiai, apeigos tada jau buvo gerokai apardyti naujos pasau- 
lėžiūros, nebesudarė griežtesnės sistemos. Bent dalis deivių bei miti- 
nių būtybių galbūt jau funkcionavo tik kaip žodinės kūrybos, tautosa- 
kos įvaizdžiai. Jos, kaip ir senosios apeigos, buvo painiojamos su baž- 
nytine ceremonija, pvz., birželio pabaigos sambarinės šventės imtos 
tapatinti su bažnytinėmis šv. Petro bei Sekminių šventėmis ir pan. 

Aprimus tikybiniams nesutarimams ir vėl įsigalint katalikybei, pradė- 
ta atkakliai kovoti su senosios tikybos liekanomis. Jėzuitų misio- 
nieriams teko vėl griauti aukurus, drausti aukojimą dievams, kovoti 
su įvairiais „prietarais“. Kai kurių naujai statomų bažnyčių (pvz., 
Suvieko 1533 m., Tauragės 1635 m.) fundacijos aktuose aiškiai pasaky- 
ta, kad jos steigiamos kovai su pagonybe. Gindamiesi nuo persekioji- 
mo, valstiečiai ėmė savo tikybą kultivuoti slapta. Jie šventvietės perkėlė 
į miškus, pelkes, raistus ir šiaip sunkiai pasiekiamas vietas ir ten slapta 
atlikinėjo senąsias apeigas. Archeologai ištyrė keliasdešimt tokių slap- 
tų šventviečių ir nustatė, kad jos funkcionavo XVI- XVII a., o kai 
kur net XVIII amžiuje. 

Skirtingai negu liaudis, lietuvių aukštuomenė anksti neteko seno- 
sios tikybos elementų, tapo krikščioniška. Ji niekino pagonybę, o su 
ja ir senuosius lietuvių papročius, ėmė bjaurėtis jais. Visa tai, kaip ir 
perėjimas prie lenkų kalbos, ilgainiui dar labiau tolino ją nuo savosios 
liaudies. 

Liaudis XVI a. tebebuvo lietuviška, lenkėjimas jos tada dar nebuvo 
palietęs. Lenkiškai galėjo pramokti tik kai kurie dvarininkų ir kunigų 
tarnai, ypač miestuose bei miesteliuose. Tačiau lenkų kalbos įtaka ta- 
da jau buvo pradėjusi skverbtis į liaudies vartojamą lietuvių kalbą. 
Toji įtaka ėjo per lenkuojančius dvarininkus ir lenkišką bažnyčią. 
Valstiečiai girdėjo polonizmų sklidiną ponų bei kunigų kalbą. Tos ap- 
gadintos kalbos elementai smelkėsi į valstiečių sąmonę, veikė tradici- 
nę jų kalbą. Tačiau tas poveikis tada dar turėjo būti silpnas. Jį nu- 
statyti šiandien sunku, nes neturime raštu fiksuotos to meto liaudies 
kalbos pavyzdžių. Lietuviškos knygos buvo skiriamos aukštesnių luo- 
mų išsilavinusiems Žmonėms (liaudis juk beraštė!), prie jų kalbos ir 
buvo taikomasi, toji kalba knygose atspindima. Kad ji šiuo atžvilgiu 
stipriai skyrėsi nuo liaudies vartotos kalbos, rodo faktas, jog tuose 

senųjų raštų fragmentuose, kur kreipiamasi į paprastus žmones (pvz., 
iš sakyklų liaudžiai sakomų pamokslų frazėse), polonizmų beveik nė- 
ra (terandame senuosius slavizmus), apskritai tokie fragmentai kalbos 
grynumu aiškiai išsiskiria iš bendro konteksto, ypač vietų, kur vyrauja 
teologinė-filosofinė tematika, kurioje labai gausu polonizmų. 

Pastebimiau pakito valstiečių vardynas. Senuosius lietuviškus asmen- 
vardžius tada pamažu stūmė iš vartosenos krikščioniški vardai. Tasai 
procesas ir apskritai sudėtinga to meto lietuvių antroponimijos raida 
dar nėra pakankamai ištirta. Daugiausia ją tyrė A. Salys, A. Vanagas, 
V. Maciejauskienė, Z. Zinkevičius. Iš K. Būgos darbų matyti, kad su 
kai kuriais krikščioniškais vardais lietuviai buvo susipažinę dar prieš 
krikštą iš rytinių slavų, pvz., Povilas < Ilaeb15 (per tarpininkus iš lot. 
Paulus : lot. paulus "mažas'). Ir vėliau, po krikšto, krikščioniški vardai 
į Lietuvą ilgą laiką plūdo ne tik iš Lenkijos, bet ir per kanceliarinę 
slavų kalbą bei baltarusišką šnekamąjį jos variantą. Šitaip lietuvių kal- 
boje atsirado nemaža tų pačių vardų dubletų. Rytų slaviškus jų varian- 
tus ilgainiui liautasi vartoti kaip krikštavardžius (mat laikyti pravos- 
laviškais!), bet jie išliko dabartinėse pavardėse ir asmenvardinės kilmės 
gyvenviečių pavadinimuose. XVI -— XVII a. jie dar buvo traktuojami 
kaip krikšto vardai, pvz., dokumentuose rašoma Iwan Gudelis, Fiedor 
Duda, Wasil Lusczikaytis ir pan. Liaudyje įsigalėjo sulietuvintos jų 
formos, iš kurių kilo dabartinės mūsų pavardės Ivonas, Kvėdaras (plg. 
s. br. Xeedops iš Deodops Teodoras"), Vosylius... Tokiuose asmenvar- 
džiuose slypi Bizantijos epochos graikų kalbai būdingos fonetinės ypa- 
tybės: 

a) Priebalsis v vietoj gr. 8, pvz., Vosjįlius < Bacunuū, plg. per lenkus 
gautą variantą Bazilijus (: gr. Baoractoc karališkas"); Aūlas, Laska < 
Aanace (su pridėtiniu A-), Biacko iš Bnacuū, plg. Blažiėjus <l. Bla- 
žej (: gr. Biaucoc "kreivakojis'?); Jokav-ėnis,  Jakav-6nis < Akoss, 
plg. per lenkus gautą variantą Jokūbas (pradžią davė hebrajų Ja'gėbh 
"kas seka paskui'); Venjs su Ven- iš Benbamuno, Benedukmo, plg. 
Benys, Bėnius nuo Benjaminas, Benediktas (hebrajų ben-jamin “deši- 
nės rankos pirštas, mylimas sūnus', lot. benedictus “palaimintas'), ir 
kt. 

b) Priebalsis p< f vietoj gr. 9, pvz., Apanas, Pėnas < Anons, Ilauaco 
(su nukritusiu A-) iš Agonuū, Apanacuū, plg. iš vakarų atėjusį Atand- 
zas (: gr. dšavacia "nemirtingumas'); Pam-ul-čvičius, Kadmas < Doma, 
br. Xona, plg. Tamėšius <1. Tomasz (: hebrajų te'ėm “dvynys"), ir kt. 

c) Balsis f>i vietoj gr. 1, pvz., Donylė, Danila < ĮĮanuno, plg. Da- 
ničlius <1. Daniel (: hebrajų Dani'ėl “dievas mano teisėjas'); Grigd- 
lius, Grigaras (Grigas) < F'pueopuū, plg. 1. Grzegorz <lot. Gregorius 
(gr. venyopėw "budžiu'); Klimas < Kaums iš Kaumeums, plg. Klėmen- 
sas < 1. Klemens (: lot. clėmens "ramus, tylus'); Zinas, Zifūkus < 3una, 
Junko iš 3unosuū, plg. Zenius, Zerikus ir 1. Zenobiusz (: gr. ZAV, 06 
+ Bro), ir kt. 

Reikia manyti, kad iš rytinių slavų buvome gavę ir tuos krikštavardi- 
nės kilmės asmenvardžius, kurie išlaikė graikų kalbos garsus tais at- 
vejais, kai lotynų kalba juos ilgainiui pakeitė, pvz., Kiprijonas, Kipras 
< Kunpuans, plg. 1. Cyprian<lot. Cypriūnus (: gr. Kozpoę "Kipro 
sala' + lot. -id-nus); Kirylas, Kirylius< Kupuno, plg. 1. Cyryl (: gr. 
xUptog "ponas, viešpats' + demin. priesaga — 0004); Ambrasas < 
Amopoc» iš Am6opoceū, plg. Ambrūzas, Ambrazičjus <s.l. Ambro- 
zėja (: gr. duBpocuos nemirtingas"); Sidaras< Cudops iš Hcudops, 
plg. Izidorius<l. Izydor (: gr? Tas, 1504 "egiptiečių deivė Izidė' + 
dapov dovana"), ir kt. 

Kai kurie rytinių slavų kilmės asmenvardžiai nuo atėjusių per lenkus 
variantų skiriasi savo forma, pvz., Ivėnas< Heans iš Hoans,. plg. 
Jūnas <s.l. Jūn (: hebrajų Johūnūn); Antūnas < Anmons, plg. I. Antoni 
<lot. Antonius (: romėnų giminės vardas Antius), ir kt. 

Tačiau atskirais atvejais nelengva nustatyti, iš kur vardas pateko į 
lietuvių kalbą. Mat kai kurie rytų slavų asmenvardžiai įvairiais laikais 
buvo perimti lenkų, ir atvirkščiai, lenkų asmenvardžiai pateko į ryti- 
nių slavų (ypač baltarusių) kalbą. Tokiais atvejais tik detalus asmen- 
vardžio istorijos tyrinėjimas gali padėti išaiškinti jo kilmę Lietuvoje. 
Antai Laurynas (Laūras) ir Simonas (Simas) greičiausiai pas mus 
pateko iš rytų, plg. JJaspuuns (JIaepo) iš JIaspeunmuū ir Cumono (Cumo) 
iš Cumeone šalia lenkiškų atitikmenų Wawrzyniec ir Szymon, nors 
lenkų antroponiminėje nomenklatūroje esama ir variantų su Lawre, 
Sym(on)-. Rytų slavišką šių vardų Lietuvoje kilmę rodo kiti variantai, 
kuriems pradžią davė šie krikštavardžiai, pvz., Laūrušas (JIlaspywa), 
mst. Lavėriškės (plg. Jlasops) ir Simk-ditis (Cumko), Simaška (Cu- 
mauKo), Sen-iūta (Cenb), Senkus (Ceubko), Siūikus (Cuncko). Pa- 
našiai greičiausiai per rytų slavus gavome vardus Pilypas, Dovydas, 
Lėzorius, Morkus ir kai kuriuos kitus. 

Vis dėlto daug daugiau krikštavardžių mus yra pasiekę per lenkus, 
pvz., Berndrdas, Bolėslovas, Stėponas (iš s.l. Stefūn, plg. pavardes Če- 
ponas, Čėpas iš varianto I. Szczepan), Elžbieta (anuomet diduomenė 

tarė Helžbietū<l. Helžbieta), Pranciškus (Franciškus), Jūckus (Il. 
Jacek-+—Jacenty 'Hyacinthus"), Jadvyga, Jūnas, Juozapas (s.l. Josef), 
Kazimieras (s. 1. Kazimierz), Mykolas (sl. Michal), Morta, Ona (I. 
Anna, nuo XV a. ir Hanna, taip dažnai rašoma ir Lietuvos dokumen- 
tuose) ir daug kitų. XVI-— XVII a. raštuose vietoj Jūdas, Lūkas, Mū- 
tas, Tomas randame Judėšius, Lukošius, Mataūšas ( Mateūšas), Tamė- 
šius iš I. Judasz, Lukasz, Mateusz, Tomasz. Tokio tipo vardų buvo ir 
daugiau, plg. senųjų raštų biblinius Barabėšius, Elijošius ( Helijėšius), 
Jeremijošius ( Hieremijėšius), Maižičšius, Tobijošius,  Zacharijūšius 
iš I. Barabasz, Eljasz (Heljasz), Hieremjasz, Mojžesz, Tobjasz, Za- 
charjasz ir pan. 

Lietuvoje anuomet plito ne tik slavų kanoninės krikšto vardų formos, 
bet ir įvairūs jų to meto liaudiniai variantai. Dokumentuose neretai 
tas pats žmogus, net valstietis, vadinamas keliais vardo variantais, pvz., 
Jokūbas ir Jūkas, demin. Jakūtis (I. Jak — trumpinys iš Jakob); Jūr- 
gis ir Jūras (iš IOpu, HOpau<- IOpuū, |. Jura), Jūrka, Jurkas (HOpxo, 
Jurek), Jurča, Jurčys (IOpua, Jurcz), Jūrša, Juršas (IOpwua, Jurs- 
za), net Juška (KOwxo, Juszka — ne tik Jūrgio, bet ir Efimo, Justi- 
no, gal ir Juozapo slaviškas liaudinis variantas), ir kt. Tokiais iš slavų 
perimtais liaudiniais krikštavardžių variantais ilgainiui buvo liautasi 
krikštyti, jie daugiausia išliko tik šių dienų pavardėse. 

Dokumentuose pasitaiko krikščioniškų ir senovinių lietuvių tautinių 
vardų painiojimo, tam tikros jų sąveikos. Plačiai maišyta krikščioniš- 
kąjį vardą Zigmantas su lietuviškuoju Žygimantas. Net didysis kuni- 
gaikštis bei karalius vadinamas tai Zigmantu Augustū, tai Žygimantu 
Augustu, kanceliarine slavų kalba rašytuose dokumentuose — nuo- 
sekliai tik 2Ku(k)-2umowms Aseycms (Aeeywms). 

Krikšto vardai XVI-— XVII a. bažnytiniuose dokumentuose papras- 
tai rašomi lotyniškai, kartais parašomos suslavintos jų formos, kurios 
ypač vyrauja dvarų inventoriuose ir kituose juridiniuose-administraci- 
niuose dokumentuose. Valstiečių vardai pastaruosiuose dokumentuo- 
se neretai parašomi ir lietuviškai, ypač deminutyvinės formos, kartais 
aplenkintos, su numesta galūne, pvz., Jurgis, Grigelis, Baltrukas, Ma- 
tulis (iš Mūtas — Motiėjaus trumpinys), Savulis (gali būti perdirbta 
iš Savėlis < Casenb, plg. Caea, 1. Sawa) ir Jurgi, Grigel, Baltruk, Ma- 
tul, Savel. 

Ne visi vardai anuomet buvo vienodai populiarūs. XVI a. valstie- 
čiai labiausiai mėgo vardus Jėnas, Stanislovas (Stasjs), Motičjus 
(Mūtas), Mikalėjus (painiota su Mykolas, Mikas), Jūrgis, Pžtras, 

Pėvilas, Grigūlius (Grigas), Stėponas (Stėpas), Jokūbas ir kai kuriuos 
kitus, moterys ypač mėgo vardus Ona, Sofija ( Zėsė), Daratū, Kotry- 
na, Jadvyga, Agničtė (Agnieškū), Barbora, Elžbietė, Margarita ir kt. 

Be krikšto vardo, ano meto dokumentuose valstiečiai įvardijami 
dar ir kitu asmenvardžiu, kartais net keliais. Tai prievardžiai, kuriais 
dažniausiai ėjo tėvavardžiai, amato ar užsiėmimo nurodymas, pravardė 
ir pan., pvz., Jonas Petraitis, Jokūbas Kalvis, Steponas Didž(ia)- 
galvis. Tie prievardžiai tada dar nebuvo paveldimi, be to, jie neretai 
įvairavo. Antai tas pats asmuo pavadinamas Petkdičiu ir Petkučiu, 
Rumbaliū ir Rumbučiū, Adamoniu ir Adomonėliu ir pan. Taigi tie prie- 
vardžiai dar nebuvo pavardės. Paveldimas pavardes XVI a. turėjo tik 
didikai ir kai kurie kiti privilegijuotų luomų žmonės. Plačiosios gyven- 
tojų masės ne tik provincijoje, bet ir pačiame Vilniuje apsiėjo be pa- 
vardžių. Buvo tenkinamasi nepaveldimais prievardžiais, kurie XVII 
a. miestiečių šeimose jau turėjo tendenciją „pastovėti“ ir ilgainiui 
virto pavardėmis. Valstiečių masėse pavardės galutinai įsigalėjo tik 
XVIII a. pabaigoje. 

Iš visų prievardžių, kaip nurodyta, plačiausiai vartoti tėvavardžiai, 
ypač bažnytiniuose dokumentuose. Tai buvo populiariausia asmens 
nusakymo priemonė. Paprastai dokumentuose tėvavardžiai iš seno 
buvo rašomi su slavų priesagomis -ovič, -evič, pvz., Petro sūnus įrašo- 
mas Petrovič, Vosyliaus sūnus — Vasilevič ir t.t. Tėvavardžius . darė 
ne tik iš kanoninių krikšto vardo formų (lotyniškų, suslavintų ar sulie- 
tuvintų), bet ir iš liaudiškų variantų, tiek slaviškų, tiek lietuviškų, 
pvz., Erasmusovič, Bartlomejevič, Jurgevič, Jankovič, Janelevič iš lot. 
Erasmus, |. Bartlomej, lie. Jūrgis, |. Janek, Janko > lie. Jonkus, lie. 
Jonėlis. Todėl tėvavardžiuose geriau negu krikšto varduose atsispin- 
di to meto lietuvių krikščioniška nomenklatūra, plg. krikšto vardo 
rašymą Georgius, Feopeuū, Jerzy Jurgis", bet tėvavardį — tik Jurge- 
vič arba Jurgelevič (iš Jurgis, Jurgėlis). 

Tėvavardžiai su -ovič, -evič Lietuvoje buvo vartojami anksčiau negu 
pradėta oficialiai dokumentus rašyti lenkiškai. Tai paveldėjimas iš sla- 
vų kanceliarinės kalbos. Šios priesagos yra rytų slavų kilmės, labiausiai 
išpopuliarėjusios Lietuvos Didžiojoje Kunigaikštystėje. Rusijos valsty- 
bėje (anksčiau Maskvos Didžiojoje Kunigaikštystėje) anuomet tik pri- 
vilegijuoto bei valdančio sluoksnio asmenų (kunigaikščių, stambių 
didikų) tėvavardžiai buvo daromi su visa priesaga -ovič, -evič. Prastų 
žmonių tėvavardžiams sudaryti būdavo tenkinamasi pirmąja sudėtine 
priesagos dalimi, t.y. -ov, -ev, pvz., Petrov, Jurjev. į|LDK tėvavar- 

džiais su visa priesaga vadinti visi žmonės, ne tik priklausę privilegi- 
juotam sluoksniui, bet ir prastuomenei, net skurdžiai. Lenkams tuomet 
tėvavardžiai su -ovič, -evič nebuvo būdingi. Lenkijoje įsigalėjo -ski 
(-ovski, -evski) priesagos vediniai, senovėje daryti iš gyvenamosios 
vietos pavadinimo, o ne tėvo vardo. Prie -ovič, -evič lenkai priprato 
vėliau, ir tai susiję su LDK diduomenės sulenkėjimu. Taigi tėvavardžiai 
su -ovič, -evič anuomet buvo tipiška, specifinė LDK teritorijoje varto- 
jama priemonė žmonėms pavadinti, pirmiausia oficialiuose dokumen- 
tuose. Ji taikyta visiems šalies gyventojams, nepaisant kuria kalba 
jie šnekėjo ir kaip patys save vadino. Todėl nenuostabu, kad prie -ovič 
tipo tėvavardžio dažnai randame parašytą lietuvišką, ypač deminu- 
tyvinį, krikštavardį, rodantį, kad jo turėtojas kalbėjo lietuviškai, pvz., 
skaitome suderwski Jurgiel a Janel Czulkiewiczy "suderviškiai (Su- 
dervė — miestelis prie Vilniaus) Jurgelis ir Jonelis Č(i)ulkio sūnūs“, 
Jurgis Iaczkowicz, Staniulis Jurewicz z Jurgiem synem swym ir pan. 
Tėvavardžiai su -ovič, -evič suvaidino reikšmingą vaidmenį formuo- 
jantis dabartinėms lietuvių, baltarusių ir kitų LDK teritorijoje gyvenu- 
sių tautų pavardėms. Priesagos -ovič, -evič, ilgainiui virtusios pavardžių 
priesagomis, šioje teritorijoje tapo „kilnios“ pavardės požymiu. Jas 
vėliau imta dėlioti ir prie kitų „nekilnių“ pavardžių. Tik visai sulenkė- 
jus diduomenei, dar „kilnesniu“ pavardės požymiu tapo lenkiškos 
priesagos su -ski (Petrowski, Jasinski...), kurios pamažu ėmė įsigalė- 
ti ir Lietuvoje nuo XVII a. pradžios. 

Lietuviški tėvavardžiai su priesagomis -aitis, -ūnas, -onis, -ėnas iT 
kt., vartojami greta variantų su -ovič, -evič, dažniau pasitaiko tik ju- 
ridiniuose-administraciniuose raštuose (ypač XVII a.), daugiausia 
dvarų inventoriuose, kur buvo siekiama įvardyti žmogų taip, kaip jį 
vadino kaimynai ir kaip vadinosi jis pats. Tačiau ir čia neretai varto- 
jamos šių tėvavardžių apslavintos ir be galūnių formos, pvz., Janojč, 
Brazun, Peczulan, Sawlen vietoj Jonditis, Brazūnas, Pečiulionis, Saulė- 
nas. Bažnytiniuose dokumentuose, pvz., krikšto ir sutuoktuvių metri- 
kuose, lietuviški tėvavardžiai reti, dažniau pasitaiko tik padaryti iš anuo- 
met nepopuliarių ir retų krikštavardžių, pravardžių ar šiaip nekrikšta- 
vardinės kilmės asmenvardžių, tokie kaip Griguškaitis, Vilkaitis, Kup- 
relionis iš Griguška (< [pueywka<—Ipuzopuū), Vilkas, Kuprėlis ir pan. 
Matyt, neįtarta šiuos asmenvardžius esant tėvavardžiais, šiaip jau 
lietuviški tėvavardžiai bažnytiniuose dokumentuose sistemingai buvo 
keičiami oficialiais su -ovič, -evič. 

Lietuvių tėvavardinė priesaga -aitis iš seno buvo būdinga Žemaičių 
kunigaikštystei ir vakariniams (kryžiuočių pavergtiems) lietuviams, 
tačiau ilgainiui ji plito ir kitur, pvz., imta vartoti Vilniuje, tapo popu- 
liariausia lietuviškų tėvavardžių priesaga. Jos patroniminė reikšmė 
greičiausiai išsirutuliojo iš pirmykštės deminutyvinės, plg. bendrinius 
daiktavardžius brolditis “broliukas', kepalditis “kepalėlis", obuolditis 
“obuolėlis', žvirblditis “žvirbliukas'". Tai rodo ir faktas, jog slavinant 
tikrinius vardus, net vietovardžius, senovėje -aitis neretai būdavo 
keičiama lenkų deminutyvine priesaga -ek, pvz., ež. Akmenditis—> 
Okminek, mst. Nemunditis—Hemyneko ir pan. 

Priesagos -ūnas ir -onis iš seno buvo vartojamos dabartinės etnogra- 
finės Lietuvos vidurinėje ir rytinėje dalyje, maždaug nuo Nevėžio upės. 
Šių priesagų pirmykštė reikšmė greičiausiai buvo priklausomybinė, 
plg. karaliūnas “karaliaus sūnus' (<“priklausąs karaliui'), kiemionis 
“kaimo gyventojas'. Priesaga -ėnas, vartota daugiausia rytų Lietuvoje, 
anuomet kažin ar yra turėjusi aiškią patroniminę reikšmę, greičiausiai 
taikyta tiesiog giminystei ar kilmei nurodyti, plg. bendrinius žodžius 
brėlėnas "brolio sūnus"', tetėnas “tetos vyras', kalnėnas "kalnų gyvento- 
jas", anykštėnas "Anykščių miesto ar apylinkių gyventojas'. 

Dar minėtina tėvavardinė priesaga -/nas (Jonynas, Savukymas...), 
būdinga pietryčių Lietuvos (dzūkų) pavardėms. Dokumentuose dėl 
netikslios fiksacijos ją sunku atskirti nuo -inas, -inis ir kitų netėvavardi- 
nių priesagų. 

Moterų tėvavardžiai dokumentuose paprastai rašomi su slavų prie- 
sagomis -ov(n)ja, -ev(nJa, pvz., Janov(n)Ja "Jono duktė", Vasilev(n)a 
“Vosyliaus duktė". Ilgainiui tam reikalui vis labiau ėmė įsigalėti varian- 
tas -Ova, -eva, 0 -ovna, -evna imta vartoti ištekėjusioms moterims vadinti, 
darantis asmenvardį iš vyro vardo, pvz., Janovna ėmė reikšti "Jono 
žmona". Lietuviškos priesagos -aitė, -ytė, -ūtė (rytų Lietuvoje -aičia, 
-yčia, -ūčia) ir kt., taip pat ištekėjusių moterų asmenvardžiai su -ienė, 
XVI- XVII a. dokumentuose labai retai tepasitaiko. Apskritai mote- 
riškų asmenvardžių, palyginti su vyriškais, dokumentuose užfiksuota 
gerokai mažiau. 

Be tėvavardžių, anuomet buvo vartojami ir įvairūs kitokie prievar- 
džiai. Valstiečiai ir miesto varguomenė neretai dokumentuose įvardi- 
jami nurodant (lotyniškai, slavų kanceliarine kalba ar lenkiškai) jų at- 
liekamą darbą, pvz., Jonas žvejys, Petras mūrininkas ir t. t. Pasitaiko 
ir lietuviškų amato bei užsiėmimo nurodymų (pvz., audėjas, bitinykas, 
dailyda, kalvelis...), tik juos nelengva atskirti nuo pravardinės kilmės 

asmenvardžių, juoba kad vardo rašymas iš didžiosios raidės anuomet 
svyravo, nebuvo nuoseklus. Iš užsiėmimo nurodymų buvo daromi net 
tėvavardžiai, pvz., lenkiškame tekste skaitome Jurgis piekarzewicz "Jur- 
gis kepėjo sūnus', Jan piwowarowicz "Jonas aludario sūnus", Hanna 
wodowozowa “Ona vandenvežio duktė' ir pan. Visa tai davė pradžią 
daugybei dabartinių mūsų pavardžių, pvz., Aidūkas, Aidukėvičius (plg. 
aidūkas < |. hajduk “pono sargybinis, tarnas"), Atkėčius, Atkočiūnas 
(: atkėčius < 1. tkacz 'audėjas'), Balbičrius (: balbičrius < |. balbierz 
"barzdaskutys'), Baltūšnykas (: lie. baltūšnykas "kailiadirbys'), Pyvo- 
rius, Pyvorditis, Pyvorėvičius (: 'aludaris") ir t. t. 

Prastuomenės (rečiau kilmingųjų) prievardžiais dažnai eidavo pravar- 
dės ir šiaip įvairūs pravardinės kilmės asmenvardžiai, pvz., Katinas, 
Kiškėlis, Žvirblis, Gurklys, Kuprėlis, Didž(ia)galvis, Bepifštis, Žilys 
(plg. Žiliūnas, Žilčvičius) ir t. t. Jų anuomet buvo labai daug ir nepapras- 
tai įvairių. Tai pats lietuviškiausias XVI -— XVII a. dokumentuose už- 
fiksuotas valstiečių antroponimijos sluoksnis. Tačiau ir šios rūšies as- 
menvardžiai neretai būdavo slavinami: jų garsai keičiami slaviškais 
(lenkiškais), numetamos galūnės ar pakeičiamos slaviškomis ir pan., 
pvz., Dojnis, Slawnis, Bolądzis, Olxnis, Žajm, Kiszkel, Kotynel, Pier- 
czul, Grzybuč, Kiewlo vietoj Dainys, Šlaūnis, Balaūdis, Alksnis, Žeimys, 
Kiškėlis, Katinėlis, Pirčiūlis, Grybūtis, Kiaulė. Pravardės kartais bū- 
davo net išverčiamos į lenkų kalbą. Daug tokio vertimo pavyzdžių 
yra Vilniaus šv. Jono bažnyčios XVII a. pradžios krikšto ir sutuoktu- 
vių registracijos įrašuose. Antai ten Simonas Geležėlė įrašytas ir Želas- 
ka; Jurgis Bepirštis sūnaus metrikuose pavirto į Bezpalczik; Steponas 
Žysinėlis (tarmiškai iš Žąsinėlis) į dukters metrikus įrašytas Gąska. Dar 
plg. Piotr Kiszkelis — Zając (I. zając "kiškis'), Jan Kupris — Horbacz 
(I. garbacz "kupris'), Mikolaj Meszkutis — Miedžwiedž (I. dial. miedž- 
wiedž "meška"), Pawel Swiestinis — Maslowsky (Il. maslo “sviestas"), 
Ambrosy Szermuxnis > Jerzembina (I. jarzebina “šermukšnis'), Piotr 
Wobol > Žuk (I. žuk “vabalas'), Matis Žwirblis > Wrobl (I. wrėbel 
"Žvirblis") ir pan. Ypač įsidėmėtinas prievardžio Ožėlis dviem atvejais 
vertimas į gen. sg. Kozla, vienu atveju — į Kazlūuską (užrašyta Koz- 
lowskiego). Šie vertimo atvejai padeda suprasti, iš kur Lietuvoje dabar 
turime tiek daug Kazlauską (tai dažniausia mūsų pavardė, ją turi per 
pusantro tūkstančio šeimų). 

Apskritai ano meto dokumentuose lietuvių įvardijimo sistema buvo 
heterogeninė: joje lietuviški elementai maišėsi su slaviškais, pvz., skai- 
tome Jendrzej (lenkiškai užrašytas krikšto vardas Andrius) Lukaszewicz 


150 


(su slaviška priesaga tėvavardis: Luko resp. Lukošiaus sūnus) Kolodzie 
(= Kaladė, lietuviškas prievardis); Matul (= Matūlis, lietuviška demi- 
nutyvinė Mato forma) Krzjwopusk (lenkiškas prievardžio vertinys) z 
zieciem swjm (= su savo žentu) Zdanem (lenkiškas vardas) j s synem 
Zdanowjm (= ir su Z. sūnumi) Woiciulem (= Vaičiulis, lietuviška de- 
minutyvinė krikštavardžio forma, padaryta iš Vaitiekaus trumpinio), ir 
pan. Skaitydami tokius įrašus, aiškiai pastebime, jog daugiau lenkiškų 
elementų turi aukštesniojo (privilegijuoto) socialinio sluoksnio asmenų 
įvardijimai negu paprastų Žmonių. Antai minėtose Vilniaus šv. Jono 
bažnyčios krikšto ir sutuoktuvių registracijos knygose dauguma asmen- 
vardžių, prie kurių yra pažymėta, kad asmuo priklauso pasaulinei ar 
bažnytinei aukštuomenei, neturi lietuviškų galūnių su -s. Bet tie patys 
prastų žmonių asmenvardžiai (t. y. prie kurių nėra tokių pažymų) daug 
geriau išlaiko galūnę ir apskritai jų vardų formos mažiau sulenkintos. 
Antai skaitome D(omi)nus woyciech Bolądz, p(an) siman Bolądz, si- 
mon Bolgdz Lantwoyt, bet marcin Balądzis, Jan Bolądzis; Xiądz kiskel, 
bet Piotr Kiszkelis, Simon kiszkelis; pan walenty Szykutowicz Burmistr 
Miasta wilenskiego, bet Mathias szįkucis; R(evere)ndus D(omi)nus 
Žagel Officialis atgue Canonicus Vilensis, bet Jendzey Žagelis, ir t. t. 
Bemaž visi senoviniai lietuvių dvikamieniai asmenvardžiai, būdinges- 
ni aukštesniajam socialiniam sluoksniui (nepaisant. yra ar nėra prie 
jų atitinkama pažyma), neturi galūnių su -s, pvz., Buywid, D(omi)nus 
Buywil, Eysmont, Lubarth, Narbuth, Radziwil ir kt. Asmenvardžiai-pra- 
vardės, būdingesnės prastuomenei (atskirais atvejais tai ir nurodyta), 
atvirkščiai, labai dažnai rašomos su sveikomis lietuviškomis galūnėmis 
ir nepalvginti mažiau sulenkintos, pvz., Pipiras, Burbeklis, Grubis 
rzeznik (= gyvulių skerdikas), Kupris, Plikis, Rayszis z Lukiszek (= 
iš Lukiškių), Oželis, bepircis baltusznik (= kailiadirbys), slodownik 
(= salyklininkas) Tribernis, Waysius poddany Jezuiczki z Lukiszek 
(= jėzuitų pavaldinys iš Lukiškių) ir daugelis kitų. Kartais ir pravardi- 
nės kilmės asmenvardžiai neturi galūnių (prasti žmonės juk stengėsi pa- 
mėgdžioti kilminguosius, lenkų pavyzdžiu numetusius savo vardų ga- 
lūnes), bet tais atvejais dažniausiai turimas variantas ir su išlaikyta ga- 
lūne. 

Buvo slavinami ne tik lietuviški asmenvardžiai, bet ir vietovardžiai. 
Tą procesą daugiausia tyrė švedų kalbininkas K.-O. Falkas, vokietis 
J. Princas (Prinz), lenkai J. Otrembskis, T. Zdancevičius, A. Obrembs- 
ka-Jablonska (Obrębska-Jablonska) ir kt. Iš jų darbų matyti, kad vie- 
tovardžiai ano meto dokumentuose buvo slavinami panašiai kaip as- 

menvardžiai: keičiami slaviškais lietuvių garsai, pvz., Trakėliai > Tro- 
kieli, Utena > Uciana, Alovė —> Olawa ir pan.; kartais gerokai per- 
dirbami, pvz., Valkininkai virto Olkieniki (matyt, be V- iš pasakymo 
w Wolkienikach), Garliava — Godlewo, Šiluva > Szydlėw, Butrimo- 
nys > Butrymance (ir Gudėnys —- Gudance, Marcinkonys —> Marcin- 
kafce...), Perloja > Przelaje, Krokialaukis > Krakopol ir pan. Aiškios 
reikšmės vietų vardus išversdavo į lenkų (ar rytinių slavų) kalbą, pvz., 
ež. Juodėlis > Czarny, Švefitežeris > Šwietojeziory, Vilkaviškis — 
Boakosbnuku ir t. t. Sulenkėję ar aplenkėję ponai duodavo lenkiškus 
(resp. rytų slaviškus) gyvenviečių ar šiaip vietų pavadinimus, kuriuos 
imdavo vartoti ir valstiečiai, žinoma, aplietuvinę. Tasai procesas labai 
suintensyvėjo vėliau, XVIII amžiuje. Taip Lietuvoje ilgainiui atsirado 
net slaviškos kilmės hidronimų, pvz., up. Kanava (: kanaea griovys"), 
ež. Netėčius (: 1. nieciecz stovintis vanduo"), up. Oporas (: opar "šlapia, 
neužšalanti vieta'), Trasinė (: br. mpacina “liūnas?) ir kt. Daugiau yra 
vietovardžių, padarytų įvairiais laikais — dalis galbūt pačių valstiečių — 
iš lietuvių kalbos slavizmų, plg. hidronimus Prūdas (Prūdėlis...), 
Rūvas (Ravėlis...) ir bendrinius žodžius prūdas "tvenkinys", rūvas "grio- 
vys' ir pan. 


Lietuvių kalba viešajame gyvenime 


Iki XVI a. pabaigos lietuvių kalba dar nebuvo vien liaudies šneka- 
moji kalba, kaip neretai manoma. Tokia ji tapo vėliau, o tada dar funk- 
cionavo gana plačiai viešajame šalies gyvenime, bet tik kaip šnekamoji, 
o ne rašto kalba. Ją tada tebevartojo visų sluoksnių gyventojai, tik ne- 
vienodai gausiai. Jos stūmimas iš viešojo šalies gyvenimo buvo prasi- 
dėjęs nuo XV a. antrosios pusės ir pirmiausia didžiojo kunigaikščio 
dvare. Žinoma, kad didysis kunigaikštis Kazimieras Jogailaitis (1440 — 
1492 m.), išauklėtas lenkiškoje aplinkoje, Lietuvos didikų buvo pausi- 
kviestas į Lietuvą ir specialiai mokomas lietuvių kalbos bei lietuviškų 
papročių. Tačiau jo įpėdiniai Aleksandras (1492— 1506) ir Žygimantas 
Senasis (1506— 1548) lietuviškai greičiausiai jau nebemokėjo, bent ne- 
turime duomenų, kad jie būtų ta kalba šnekėję. Žygimantas Augustas 
(1544-1572), kuris šiaip jau buvo ypač glaudžiai susijęs su Lietuva (jo- 
je mieliau gyvendavo negu Lenkijoje, susigiminiavo su lietuvių didikų 
Radvilų šeima), lietuvių kalba visai nesidomėjo. Jis mokėjo lenkų, kan- 
celiarinę slavų, lotynų, vokiečių, net italų kalbas, bet lietuviškai nesi- 

mokė. Visur rėmė ir protegavo lenkų kalbą, kuri jo valdymo laikais įsi- 
galėjo pačios Lenkijos valstybiniame ir kultūriniame gyvenime ir pakir- 
to lotynų kalbos pozicijas. Žygimanto Augusto prašmatnus lenkiškas 
dvaras Vilniuje daug prisidėjo prie lenkų kalbos išplitimo tarp Vilniaus 
didikų. Taigi „žuvis pradėjo pūti nuo galvos“: lietuvių kalba anks- 
čiausiai buvo išstumta iš paties Lietuvos valstybinio centro — didžio- 
jo kunigaikščio rūmų. 

Lietuviai didikai iki Liublino unijos (1569 m.) dar plačiai vartojo 
lietuvių kalbą, ir ne tik namuose, bet taip pat tvarkydami viešuosius 
krašto reikalus. Tačiau jie lietuviškai tik šnekėjo. Rašė kanceliarine sla- 
vų kalba, lotyniškai, vėliau ir lenkiškai. Liublino unija sudarė palankias 
sąlygas lenkų kalbai tarp didikų vis labiau įsigalėti, ilgainiui virsti jų 
šnekamąja kalba. Daugelis Lietuvos didikų greit ėmė plačiau vartoti 
šią kalbą, net laikyti ją savąja. Perėjimą prie lenkų kalbos jiems leng- 
vino kanceliarinės slavų kalbos mokėjimas. Pastaroji, iš seno oficiali 
raštų kalba Lietuvoje, skatino ir ateivius iš Lenkijos, ypač aukštuo- 
sius dvasininkus, nepaisyti vietinės gyventojų kalbos. Iki XVII a. vi- 
durio lietuvių kalba jau buvo išstumta arba beveik išstumta iš dau- 
gelio didikų šeimų. 

Platieji bajorų sluoksniai dar ilgai šnekėjo lietuviškai, nors kai kurie 
iš jų jau buvo kažkiek pramokę ir lenkų kalbos. Kaip nurodyta, greit 
bajorai (šlėkta) ėmė vaidinti svarbų vaidmenį valstybės gyvenime. Jie 
tapo tikraisiais šalies šeimininkais. Pakitimas įvyko ne sutramdant di- 
dikus, bet paveržiant iš jų vienvaldystę. Buvę valstybės šeimininkai di- 
dikai tapo naujųjų šeimininkų — bajorijos vadais. Verždamiesi prie 
valstybės vairo, į viešumą, lietuviai bajorai kėlė viešumon ir savo gim- 
tąją lietuvių kalbą ta forma, kuria ji iš seno buvo vartojama, būtent 
šnekamosios kalbos forma. Lenkėjimas iki XVI -— XVII a. sandūros jų 
dar nebuvo pastebimiau palietęs, galima kalbėti tik apie to proceso 
pradžią. Pirmieji lietuviškų raštų autoriai, privilegijuoto sluoksnio 
žmonės-bajorai tada palyginti dar gerai mokėjo lietuvių kalbą, nors 
jau buvo kažkiek paveikti lenkų kultūrinės ir kalbinės įtakos. Šiuo at- 
veju būta nemažo skirtumo tarp vidutiniosios ir smulkiosios bajorijos. 
Pirmieji, varžydamiesi su didikais ir siekdami valstybinės karjeros, grei- 
čiau ėmė pereidinėti prie lenkų kalbos, o smulkioji bajorija po senovei 
tebešnekėjo lietuviškai. Tokią padėtį aprašė Mikalojus Daukša savo 
1599 m. postilės lenkiškoje „Prakalboje į malonųjį skaitytoją“, kur jis 
kreipėsi, žinoma, ne į liaudį (toji nemokėjo lenkiškai ir buvo beraštė), 
bet į privilegijuoto luomo narius, turėjusius mokyti liaudį. Konstata- 

vęs, kad „retas kuris iš mūsų (atseit, privilegijuotųjų. — Z. Z.), ypač 
prakilnesniųjų (turima galvoje aristokratijos „grietinėlė“ — Z. Z.), 
nemoka lenkų kalbos ir negali skaityti lenkiškai rašytų pamokslų“, 
Daukša čia pat savo mintį patikslino, turėdamas galvoje lenkiškai ne- 
išmokusias smulkiosios bajorijos mases: „tačiau, mano manymu, dau- 
giausia yra tokių, kurie lenkų kalbos nesupranta arba nekiek jos terno- 
ka“. Smulkioji bajorija lietuvių kalbą išlaikė dar ilgai po to. Iki pat 
XIX a. pabaigos ar net XX a. pradžios lietuvių kalba daug kur jiems 
tebebuvo gimtoji kalba. 

Lenkėjimas iš esmės nebuvo palietęs Žemaičių ir Užnemunės, nes 
ten ištuštėję plotai daugiausia buvo apgyvendinti iš liaudies ir smul- 
kiųjų bajorų kilusių Žmonių. 

XVI amžiuje lietuviškai dar plačiai kalbėta ir miestuose, net Vilniuje, 
kur gyventojai nacionaliniu požiūriu iš seno buvo mišrūs. Lietuvių kal- 
bos vartojimą Vilniuje rodo 1552 m. Žygimanto Augusto patvirtintas 
magistrato nutarimas dėl rinkliavų, kuriuo įsakoma, kad „iššaukimas, 
arba aktavimas, turi būti per lovininkus (nom. sg. /ėvininkas, dial. 
lėvinykas, arba lduninkas resp. ldunykas < naenuks, |. lawnik “teisėjo pa- 
dėjėjas, teismo tarėjas') paskelbtas lenkiškai ir lietuviškai ir rusiškai 
(t. y. kanceliarine slavų kalba), kad visi, kurie klausė, suprastų“. Taigi 
dalis Vilniaus miestiečių tada kitų kalbų, išskyrus lietuvių, dar nemo- 
kėjo. Miesto parapinėje šv. Jono bažnyčioje iš seno buvo sakomi lie- 
tuviški pamokslai, nuo XVI a. imta juos sakyti ir lenkiškai. Tos bažny- 
čios krikšto ir sutuoktuvių registracijos knygose (išliko tik nuo XVII a. 
pradžios) yra labai daug lietuviškų asmenvardžių. Plačiai lietuvių kal- 
ba turėjo skambėti ir ano meto Kaune bei kituose etnografinės Lietuvos 
miestuose. Pilypas Ruigys savo knygoje „Betrachtung der littauischen 
Sprache, 1745“, parašytoje XVII a. pabaigoje, tvirtina, jog „Prieš 50 
metų Didžiojoje Lietuvoje buvo daug bajorų, kurie kalbėjo tiktai lie- 
tuviškai ir įžymiosios Kauno miesto moterys itin mandagiai šnekėjo ir 
viena kitą pagerbdavo žodžiais, kurie čia, Prūsijoje, nėra vartojami 
Tamsta (jūsų malonybė)“. Jis 1698 m. Kaune girdėjęs lietuvišką dainą 
„O apynėli žaliukėli“, sukurtą Kauno miesto burmistro. 

Lietuvių kalba, kaip šnekamoji, XVI -—- XVII a. buvo gana plačiai 
vartojama ir krašto administracijoje, ypač teismuose. Juk Lietuvoje 
teismai vyko be vertėjų (kitaip negu Prūsijos kunigaikštystėje), teisėjai 
ir raštininkai kalbėjo lietuviškai, tik teismų protokolai pagal įsisenėjusį 
paprotį raštininkų būdavo rašomi kanceliarine slavų kalba. Bet ir juose 

pasitaiko nemaža lietuviškų frazių, net ištisai lietuviškai nurašytų pric- 
saikų. 

Tačiau bažnyčiose lietuvių kalbos vartojimas iš pat pradžių buvo ge- 
rokai ribotas, nes daugelis kunigų atvykdavo iš Lenkijos ir lietuviškai 
nemokėjo. Vis dėlto būta pastangų ir bažnyčias lietuvinti. Tos pastangos 
daugiausia ėjo iš vis labiau įsigalinčios bajorijos. Steigiant naujas baž- 
nyčias ir didinant senųjų aprūpinimą, bajorai reikalaudavo, kad kle- 
bonai lenkai laikytų lietuvių kalbą mokančius vikarus. Šis reikalavimas 
įrašytas ir į 1528 m. Vilniaus vyskupystės statutą. Dar anksčiau tokį 
reikalavimą buvo kėlę didieji kunigaikščiai. Antai Žygimanto Senojo 
1511 m. įsakyme Semeliškių klebonui liepiama skaityti evangelijas ne 
tik lenkiškai, bet ir lietuviškai. Šio valdovo fundacijos raštuose Plate- 
lių, Telšių, Stakliškių, Alvito bažnyčioms buvo keliama sąlyga, kad 
skiriami klebonai mokėtų lietuviškai. Panašius reikalavimus vėliau kė- 
lė ir bajorai, pvz., Gelvonų, Kamajų, Pajevonio, Plungės, Radviliškio, 
Tryškių, Vainuto, Vilkijos, Žarėnų ir kitoms bažnyčioms. Tačiau tų 
reikalavimų ne visuomet buvo paisoma, klebonais dažnai būdavo ski- 
riami iš Lenkijos atvykę kunigai, nemokantys lietuvių kalbos ir nesusi- 
kalbantys su savo parapijiečiais. Vis dėlto yra duomenų, kad pamoks- 
lai XVI — XVII a. daug kur buvo sakomi lietuviškai ne tik provincijoje, 
bet ir pačiame Vilniuje. Antai vien jėzuitai Vilniuje laikydavo po keletą 
(1600 m. net septynis) lietuvių pamokslininkų. Jėzuitai dažnai keldavo 
kaip blogą, nenormalų reiškinį, kad daugumas klebonų nemoka vieti- 
nės žmonių kalbos, ir Vilniaus Akademijoje rūpinosi parengti lietuviš- 
kai mokančių pamokslininkų. Lietuviškai pramokdavo ir tapdavo lie- 
tuvių pamokslininkais net iš užsienio atvykę jėzuitų profesoriai, pvz., 
portugalas E. Vega (1580 — 1594), ispanas A. Arijas (miręs 1591), vokie- 
tis P. Krimeris (miręs 1602) ir kt. Be kita ko, žinoma, kad lietuviškai 
buvo pasakytas pamokslas 1632 m. Varniuose mirus Žygimantui Vazai. 
Šia kalba buvo įsakyta skelbti popiežiaus bulę „In coena Domini“. 
Panašių faktų yra nemaža. Be to, bažnyčiose iš seno buvo lietuviškai 
giedamos giesmės. Dalį jų Mažvydas bus įdėjęs į pirmąją lietuvišką 
knygą, plg. jo prierašus prie giesmių „senoji“, „pagal suguldymą seną- 
jį“ ir pan. 1636 m. Varnių sinodas nustatė, kad vaikai prieš sumą vietoj 
lenkiškose vyskupystėse įsakytos giesmės „Bogorodzica“ giedotų ko- 
kią nors kitą giesmę savąja kalba. Iš čia suprantamas rūpinimasis pa- 
rengti lietuviškų giesmynų. Tam tikrą vaidmenį, žinoma, suvaidino ir 
protestantų pavyzdys Prūsijos kunigaikštystėje, kur anksčiau negu Lie- 
tuvoje imta leisti lietuviškas knygas. 

Panašiai kaip bažnyčiose, lietuvių kalba tam tikrą vietą užėmė ir ano 
meto mokyklose, kurios dažniausiai buvo steigiamos miestuose prie 
parapinių bažnyčių. Jose daugiausia dėmesio būdavo skiriama, Žinoma, 
tikybos dalykams. Tačiau yra duomenų, jog tų dalykų bent kai kuriose 
mokyklose buvo mokoma lietuviškai. Antai 1528 m. Vilniaus vyskupys- 
tės statutas įsakė, kad parapinėse mokyklose jaunuolius mokytų lygiai 
abiem kalbom, lietuvių ir lenkų. Tačiau tasai mokymas buvo ribotas. 
Žemesnėje tų mokyklų pakopoje svarbiausias dėstomas dalykas tada 
buvo lotynų kalba, jos gramatika ir romėnų autoriai. Mokiniai būdavo 
mokomi patarnauti lotyniškai per pamaldas, giedoti lotyniškas (šalia 
savųjų) giesmes. Kadangi mokytojai, ypač miestuose, daug kur buvo 
lenkai, tai ir lotynų kalba ten turėjo būti mokoma per lenkų kalbą, ypač 
jeigu mokyklas lankė lenkėjančių bajorų ir miestiečių vaikai. Vilniuje 
įsteigtoje jėzuitų Akademijoje buvo dėstoma lotyniškai. Gimtajai kal- 
bai paliktas tik pagalbinis vaidmuo daugiausia žemesnėse klasėse. Ta- 
čiau stiprindami religinę propagandą, jėzuitai negalėjo visai ignoruoti 
gimtosios kalbos. Jie ragino mokytis sakyti lietuviškai pamokslus, kad 
jais būtų veikiama platesnė visuomenė. 

Iš to, kas pasakyta, matyti, jog lietuvių kalba prieš pat raštijos LDK 
pradžią dar gana plačiai funkcionavo viešajame šalies gyvenime kaip 
šnekamoji, bet ne rašto kalba. Toksai požiūris buvo taip giliai įsišakni- 
jęs, jog jo neatsikratyta net pasirodžius pirmiesiems lietuviškiems raš- 
tams Prūsijoje. Antai karalius Steponas Batoras, žygiuodamas 1579 m. 
į Polocką ir panaudodamas karinei bei politinei propagandai spaudą, 
išleido atsišaukimus į kariuomenę lenkų, rusų, vokiečių ir net vengrų 
kalbomis. Žygyje dalyvavo ir lietuviai, bet jų kalba nelaikyta rašto kal- 
ba ir ja nebuvo skelbiamas atsišaukimas. Vladislovo IV lietuviški 1639 
ir 1641 m. įsakai čia išimties nesudaro, nes jie buvo į lietuvių kalbą iš- 
versti ir išspausdinti (drauge su tekstu kitomis kalbomis) Prūsijos ku- 
nigaikščių iniciatyva. 

Vietinės krašto kalbos funkcijas Lietuvoje dėl diduomenės lenkėjimo 
vis labiau ėmė užimti svetima kalba. Tai vyko tuo metu, kai kaimynų 
kraštuose (ir Lenkijoje) vietinės kalbos pradėjo įsigalėti kaip viso kraš- 
to valstybinės šnekamosios ir rašto kalbos. Į lietuvių kalbą, priešingai, 
juo toliau, juo labiau imta žiūrėti tik kaip į liaudies, žemojo luomo kal- 
bą. Feodalai ją ilgainiui ėmė naudoti (net raštu!) tik santykiaudami su 
liaudimi, valstiečiais. Visa tai sudarė nepalankias sąlygas lietuviškai 
knygai LDK atsirasti. Bet ilgainiui ėmė rastis veiksnių, skatinusių raš- 
tijos lietuvių kalba pasirodymą. 

Reformacija ir raštijos LDK pradžia 


Pirmuosius reformacijos daigus į Lietuvą atnešė didikų vaikai, studi- 
javę Vokietijos universitetuose. Naujos idėjos greit tapo dienos tema jų 
tėvų namuose. Lietuvos didikus reformacija žavėjo, nes ji bažnyčią da- 
rė priklausomą nuo valstybės. Reformacijai laimėjus, bažnytinės žemės 
atitektų valstybei, o tai padidintų iždui labai reikalingas pajamas. Re- 
formacijos priėmimas būtų reiškęs svarbaus saito su Lenkija nutrauki- 
mą. Pagaliau būtų pakirsta privilegijuota katalikų dvasininkų padėtis. 
Mat dvasininkai anuomet ne tik nėjo karo tarnybos, nemokėjo karo 
mokesčių, bet ir valdė daug žemių, užėmė reikšmingiausias vietas Ponų 
taryboje. 

Reformacija Lietuvą pasiekė tepraėjus vos šimtmečiui nuo jos krikš- 
to. Krikščionybė Lietuvoje tebebuvo silpna. Bažnyčių taip pat turėta 
palyginti nedaug. Lenkijoje gyvenąs didysis kunigaikštis daugumą baž- 
nytinių vietų Lietuvoje atiduodavo lenkams, kurie nemokėjo lietuviškai 
ir negalėjo įtvirtinti krikščionybės. Į bažnytines pareigas buvo žiūrima 
kaip į pelningą pragyvenimo šaltinį. Dvasininkais dažnai tapdavo žmo- 
nės, nieko bendra neturintys su bažnyčia. Turtingų parapijų klebonai 
patys neidavo dvasininkų pareigų, bet joms atlikti samdydavo vikarus, 
kilusius iš žemesnio bajorų sluoksnio ar miestiečių, dažniausiai menko 
išsilavinimo. Lietuvių kunigų buvo nedaug, nes Lietuvoje nebuvo mo- 
kyklos jiems ruošti. Dar mažiau lietuvių buvo tarp aukštesniųjų dvasi- 
ninkų. Antai 1579 m. Vilniaus kapituloje iš devynių kanauninkų lietu- 
vis buvo tik vienas, o visi kiti — nelietuviai ir net nedvasininkai. Todėl 
nenuostabu, kad vyskupas Merkelis Giedraitis XVI a. pabaigoje rašė, 
jog jo vyskupystėje yra daug tokių Žmonių, kurie savo gyvenime nė kar- 
to nėra buvę bažnyčioje. Pasitaikydavo, kad krikštijo senelius. Esant 
tokiai liūdnai bažnyčios būklei, reformacijos plitimui sąlygos buvo la- 
bai palankios. 

Reformacija Lietuvoje ėmė reikštis nuo XVI a. antrojo dešimtmečio, 
tačiau sustiprėjo ir plačiau išplito tik to amžiaus viduryje, 0 apogėjų 
pasiekė apie 1560 — 1570 metus. Iš pradžių plito M. Liuterio mokymas, 
palaikomas miestuose gyvenusių vokiečių, kurie nenutraukė ryšių su 
savo tėvyne. Tačiau XVI a. viduryje svarbiausi liuteronizmo šalininkai 
buvo priversti bėgti į Prūsijos kunigaikštystę. Tada Lietuvoje ėmė įsigalėti 
kalvinizmas. Mat ši reformacijos kryptis geriau atitiko LDK didikų ir 
šlėktos lūkesčius. M. Liuterio reformacija buvo nuosaiki „kunigaikš- 
tiška“, o J. Kalvino — labiau demokratinė, „buržuazinė“. Čia dvasi- 

ninkų pareigas galėjo eiti ne tik dvasininkai, bet ir pasauliečiai. Kunigai 
būdavo renkami. Visa tai geriau derinosi prie bajoriškos LDK demokra- 
tijos. 

Kol buvo gyvas Žygimantas II Senasis, niekas nedrįso atvirai skelbti 
reformacijos idėjų. Pabandžiusiems tai daryti Abraomui Kulviečiui, 
Stanislovui Rapolioniui ir kitiems teko pasitraukti į Prūsiją. Tačiau jo 
įpėdinio Žygimanto Augusto laikais reformacijos šalininkai pakėlė 
galvas. Jų buvo jau pilnas Vilnius. Į reformaciją linko net pats Žygi- 
mantas Augustas, kuris susirašinėjo su J. Kalvinu, savo bibliotekoje 
turėjo daugybę reformatų knygų. Apie 1553 m. į reformatų pusę perėjo 
įtakingiausias Lietuvoje magnatas, LDK kancleris ir Vilniaus vaivada 
Mikalojus Radvila Juodasis, kurio pusseserę Barborą buvo vedęs Žy- 
gimantas Augustas. Radvilų giminę greit pasekė kiti didikai. Jie ėmė 
šalinti iš savo dvarų katalikų kunigus, keitė juos kalvinais. Reformaci- 
jos idėjos netrukus užvaldė visą Lietuvos diduomenę. 1569 m. seime 
iš Lietuvos senatorių buvo net 22 reformatai ir tik 8 katalikai. Reforma- 
tų bendruomenės atsirado ne tik Vilniuje, Kaune, bet ir Biržuose, Du- 
bingiuose, Kėdainiuose, Ašmenoje, Viduklėje, Kelmėje, Plungėje ir 
daugelyje kitų vietovių. 

Liaudis reformacijos sąjūdyje nedalyvavo. Ji dar menkai tepažino 
katalikybę ir nematė reikalo prieš ją kovoti. Valstietis turėjo eiti į tą 
bažnyčią, į kurią citi liepia ponas. Galiojo dėsnis „kieno valdžia, to ir 
religija“ (cuius regio, eius religio). 

Reformacijos sąjūdis greit sukėlė stiprią katalikų bažnyčios reakciją. 
Prasidėjo intensyvi prieš reformaciją nukreipta veikla. Apie 1586 m. 
reformacija Lietuvoje ėmė slūgti. Kontrreformacijos sėkmę lėmė kelios 
aplinkybės. Pirmiausia nemažą reikšmę turėjo tai, kad valdovai išliko 
katalikai. Jie ėmė remti kontrreformaciją iš viršaus. Reformacijai sim- 
patizavęs Žygimantas Augustas į amžiaus pabaigą jau palaikė katalikus. 
Steponas Batoras net grasino reformatus šalinsiąs iš pareigų, jeigu tie 
negrįšią į katalikybę. Taigi didikai turėjo paklusti karaliaus valiai.:Didi- 
kų reformatų vaikai iš užsienio studijų ėmė grįžti katalikais, nes tuo me- 
tu ir Vakaruose katalikybė atsigavo. Uoliausio reformacijos platintojo 
M. Radvilos Juodojo sūnus pats ėmė tėvo įkurtas reformatų bažnyčias 
versti į katalikiškas, o tėvo išleistas reformatų knygas įsakė deginti. Į 
katalikybę grįžo įtakingas Lietuvos politinis veikėjas Žemaičių seniū- 
nas ir Livonijos valdytojas Jonas Jeronimas Katkevičius. Juo greit pa- 
sekė daugelis kitų didikų. Reformatų Lietuvoje liko tik atskiros salos, 
palaikomos galingos biržiškių Radvilų šakos, kuriai iš pradžių vadova- 

vo Mikalojus Rudasis, vėliau jo sūnus Kristupas Perkūnas, po jo — 
šio sūnus Jonušas ir jo palikuoniai. 

Reformacijos sąjūdį Lietuvoje iš vidaus silpnino suskilimas į sektas, 
nevieningumas. Be to, priešingai negu Prūsijoje, čia reformatai nesisten- 
gė įsitvirtinti liaudyje. Reformacija tebuvo įvedama iš viršaus, per pri- 
vilegijuotąjį sluoksnį. Į liaudį reformatai atsigręžė tik tada, kai jų są- 
jūdis jau buvo pradėjęs gesti. 

Didelę reikšmę turėjo katalikų priešpuolis, atėjęs iš Vakarų. Ten ko- 
vai su reformacija buvo įsteigtas jėzuitų ordinas. 1569 m. vyskupas Va- 
lerijonas Protasevičius parsikvietė jėzuitus į Lietuvą. Čia jie dirbo iš- 
sijuosę: agitavo didikus, sakė pamokslus, rengė viešus disputus su re- 
formatais, organizavo iškilmingas procesijas, žodžiu, stengėsi paveikti 
visus gyventojų sluoksnius. Jėzuitai ypač rūpinosi gerinti švietimą. Jie 
įsteigė aukštesniąsias mokyklas, vadinamąsias kolegijas (pradinių ir 
anksčiau buvo prie parapijos bažnyčių ir vienuolynų). Pirmoji kolegija 
1570 m. buvo įsteigta Vilniuje. Į ją įstojo net 160 jaunuolių. 1572 m. jai 
atiteko dalis turtingos Žygimanto Augusto bibliotekos (2500 knygų). 
Į kolegijas jėzuitai rūpinosi surinkti kuo daugiau didikų ir bajorų vai- 
kų, kuriuos ėmėsi griežtai katalikiškai auklėti. Nors mokyklas steigė 
ir kiti vienuolynai, ypač pijorai, tačiau] jie su jėzuitais negalėjo konku- 
ruoti. Tas pats pasakytina ir dėl reformatų mokyklų, įsteigtų Vilniuje, 
Kėdainiuose, Biržuose ir kitur. 

Aukštosios mokyklos Lietuvoje nebuvo. Baigę kolegijas, jaunuoliai 
vykdavo studijuoti į kitas šalis ir taip išslysdavo iš jėzuitų globos. Vil- 
niaus vyskupas ir patys jėzuitai ėmė rūpintis Vilniaus kolegiją paversti 
aukštąja mokykla, kurią tada vadindavo akademija. Tai sutapo su Lie- 
tuvos feodalų siekimu turėti Vilniuje atsvarą Krokuvos universitetui. 
Tiems siekimams buvo lemta įvykti 1579 m., praėjus 35 metams nuo 
Karaliaučiaus universiteto Prūsijoje įsteigimo. Vilniaus universitetas, 
tada oficialiai lotyniškai vadintas Academia et universitas Vilnensis, 
nuo pat įsteigimo tapo svarbiausia Lietuvos švietimo įstaiga, turėjusia 
lemiamą reikšmę krašto kultūrai kelti. Pirmuoju rektoriumi tapo garsus 
pamokslininkas ir religinių raštų autorius Petras Skarga. Iš pradžių vei- 
kė du fakultetai: filosofijos ir teologijos, vėliau įsteigtas dar trečiasis — 
teisės. 1586 m. studentų buvo apie 700. Atvykdavo studijuoti ne tik iš 
įvairių LDK vietovių, bet taip pat iš Lenkijos, net Vokietijos, Švedijos. 
Vengrijos ir kitų užsienio šalių. Lietuviai sudarė apie trečdalį visų stu- 
dentų. Profesoriai iš pradžių buvo vien svetimšaliai, bet greit atsirado 
ir lietuvių. Mokslo lygmuo — gana aukštas aniems laikams. Vilniškiai 


159 


absolventai ilgainiui tapo garsūs mokslininkai, žymūs valstybės veikė- 
jai. Labiausiai, žinoma, buvo rūpinamasi rengti labai išsilavinusius ka- 
talikų dvasininkus, reikalingus kovoti su reformacija. Dėstomoji kalba, 
kaip ir kitur Vakaruose, buvo lotynų. Ja buvo rašomi mokslo veikalai. 


Tada lotynų kalba buvo svarbiausia tarptautinė ir mokslo kalba. Antai Steponas 
Batoras, nemokėjęs nei vienos Lenkijoje ir Lietuvoje vartojamos vietinės kalbos (nei 
lenkų, nei lietuvių, nei rytinių slavų), lotynų kalbos dėka galėjo karaliauti, susikalbė- 
jo su savo pavaldiniais. Netiki XVIII a. pabaigos Vilniaus universitete buvo draudžia- 
ma dėstyti lenkiškai, nes esą „nie trzeba nauki pospolitowač“, lenkų kalba tada uni- 
versiteto mokslininkų buvo laikoma „minios kalba, netinkanti kultūrai“. 


Nors buvo dedama pastangų įsteigti Lietuvoje ir reformatų aukštąją 
mokyklą, bet dėl karaliaus ir jėzuitų priešinimosi to padaryti nepavyko. 

Reformacijos sąjūdis ir jo sukeltos religinės kovos turėjo dideles pa- 
sekmes. Renesansas ir reformacija pakeitė Europoje tradicinę niekina- 
mą pažiūrą į tautines kalbas, padėjo formuotis nacionalinėms literatū- 
roms. Vakaruose, kreipdamasi į liaudį jos kalba, reformacija keitė tau- 
tos sąvoką, skatino nacionalinių valstybių kūrimąsi. Gimtosios šneka- 
mosios kalbos ten pamažu tapo literatūrinėmis kalbomis. Reformatai 
siekė, kad gimtoji kalba būtų vartojama bažnyčioje, pradinėje mokyk- 
loje, reikalavo versti šv. raštą į gimtąją kalbą. Žygimantas Augustas 
net siuntė pasiuntinį pas popiežių ir reikalavo, kad būtų leista „mišias 
ir kitas pamaldas laikyti lenkų kalba“. Lenkams reformacija turėjo ypač 
didelę reikšmę. Jos dėka lenkų kalba įsitvirtino ne tik pačioje Lenkijoje, 
bet ir LDK ji palaužė vietines lietuvių ir rytinių slavų kalbas. Lenkų 
kalba čia buvo keliama aukščiau už kitas vietines kalbas. Lenkijos vals- 
tybinės institucijos, iki tol plačiai vartojusios lotynų kalbą, vis labiau 
perėjo prie lenkų kalbos. Kartu susiklostė ir lenko sąvoka: lenkas — 
tai tas, kuris kalba lenkiškai ir yra katalikų tikėjimo. Suklestėjo lenkų 
literatūra, prasidėjo jos „aukso amžius“. 

Lietuvių nacionalinei kultūrai reformacijos sąjūdis nebuvo toks reikš- 
mingas. Čia valdantieji sluoksniai savąja kalba tada jau laikė lenkų kal- 
bą. Ne tik iš seno lenkiškoje katalikų bažnyčioje, bet ir reformatų si- 
node nusverdavo jėgos, gravitavusios į lenkų kultūrą. Lietuvos didikai 
aktyviai dalyvavo lenkiškų knygų leidimo darbuose ne tik Lietuvoje, 
bet ir pačioje Lenkijoje. Juk du pirmieji lenkiški biblijos leidimai, vadi- 
namieji Bresto (1563 m.) ir Gdansko (1632 m.), buvo išspausdinti Lie- 
tuvos didikų Radvilų lėšomis. Reformacija apskritai pagreitino Lietu- 
vos lenkėjimą. Jėzuitai lenkų kalbą laikė vietine valstybės ir viešojo gy- 
venimo kalba, o lietuvių kalbos jiems tereikėjo tik religijai liaudyje pla- 


160 


tinti. Lietuvių kalbą nustumdamas į šalį, Vilniaus universitetas daug pri- 
sidėjo prie savo auklėtinių lenkinimo, lenkų kalbos plitimo Lietuvoje. 

LDK reformatai iš pradžių nesirūpino religine propaganda lietuvių 
kalba. Didikai tada jau kalbėjo lenkiškai, o reformacija siekė orientuotis 
į juos, O ne į lietuviškai kalbančią liaudį, kurios nuomonės niekas tada 
nepaisė. Nei M. Radvila Juodasis, nei po jo mirties 1565 m. pagrindinis 
kalvinų globėjas M. Radvila Rudasis, nei kiti reformatų mecenatai, 
kiek žinoma, visai nesirūpino lietuviška knyga, jos rengimu ar leidimu. 
Reformatų dvasininkai daugiausia buvo svetimšaliai, nemokėjo lietu- 
viškai. Todėl natūralu, kad reformacija savo didžiausio paplitimo laiko- 
tarpiu LDK nesukūrė lietuviškos raštijos, nors jai pradžia jau buvo pa- 
daryta Prūsijoje. Lietuvos reformatai nepasekė Prūsijos pėdomis, kur 
liaudis buvo krikščioninama lietuviškai. Lietuvoje reformaciją platino 
didikai, eidami išvien su reformatais lenkų didikais. Su Prūsijos protes- 
tantais jie ryšių nepalaikė. Kvietėsi iš Lenkijos pamokslininkus, ir visos 
pamaldos iš pradžių buvo lenkiškos. Reformatai pristeigė spaustuvių, 
bet knygas spausdino tik lotynų ir lenkų kalbomis. Tačiau visiškai ap- 
sieiti be lietuvių kalbos jie negalėjo, ypač kai ėmė naująjį tikėjimą skelb- 
ti smulkiesiems bajorams ir liaudžiai. Bet tai atsitiko tik po to, kai ka- 
talikai pradėjo stipriai spausti reformatus. 

Taigi į lietuvių kalbą dėmesys buvo atkreiptas tik kontrreformacijos 
metu, kai prasidėjo atkakli kova gyvu ir spausdintu žodžiu. Tos kovos 
centras — Vilnius. Abi pusės mobilizavo geriausias jėgas. Iš pradžių 
kovota beveik išimtinai dėl viešpataujančios klasės, dėl valdančiųjų 
sluoksnių, nes nuo jų priklausė laimėjimas. Dėl to kova vyko lotynų ir 
lenkų kalbomis. Pagrindinis kovotojas — jėzuitų ordinas iš prigimties 
buvo kosmopolitinis. Tauta, nacionalinė kultūra jėzuitams nerūpėjo. 
Jų ordino nariams net buvo uždrausta be vyriausybės leidimo skaityti 
tautinėmis kalbomis parašytas religines knygas. Visų šalių mokyklose 
jie laikėsi vieningo mokymo plano. Jame buvo numatytas ir gimtosios 
kalbos vartojimas, bet tik kaip pagalbinės priemonės mokant lotynų kal- 
bos daugiausia žemesnėse klasėse. Buvo mokomasi versti iš lotynų (ir 
graikų) kalbos į gimtąją kalbą ir atvirkščiai. Vilniaus universitete iš pra- 
džių tarp jėzuitų nebuvo lietuvių, taigi mokant antikos kalbų gimtąją 
kalbą turėjo atstoti lenkų kalba. Jeigu mokytojas mokėjo lietuviškai, 
tikriausiai vartodavo ir lietuvių kalbą. Ilgainiui tam reikalui kaip pagal- 
binė priemonė naudotas Konstantino Sirvydo Žodynas. 

Siekdami nugalėti reformaciją, jėzuitai negalėjo visą laiką kovoti vien 
dėl didikų ir bajorų. Turėjo paveikti ir liaudį — ją sukrikščioninti, 

įtvirtinti joje katalikybę. Be lietuvių kalbos to padaryti nebuvo įmanoma. 
Jėzuitai greit susiorientavo ir ėmė rūpintis, kad studijas baigę jaunuoliai 
lietuviai sugebėtų šia kalba skleisti katalikybę, sakyti pamokslus. Juk ver- 
čiant liaudį lankyti bažnyčią, reikėjo parūpinti ir lietuviškai mokančių 
kunigų. Kol trūko lietuvių pamokslininkų, patys svetimšaliai jėzuitai 
mokėsi lietuvių kalbos. Apie 1580 m. atsirado ir tolydžio daugėjo lie- 
tuvių jėzuitų pamokslininkų. Minėtini Jokūbas Laviškis?* (Lavinskis, 
kilęs iš Laviškio kaimo netoli Kavarsko), vilniečiai Adomas Jokūbaitis 
(Jokūbo sūnus), Jonas Grigoraitis (Grigoro sūnus), kaunietis P. Blude- 
cijus (asmenvardis sulotynintas), žemaitis M. Galminas, P. Pikelis ir kt. 
Jų kažkiek galėjo būti ir anksčiau, tik tai nelengva išaiškinti. Studentai 
lietuviai buvo verčiami pamokslų sakymo pratybas atlikti ne kuria kita 
kalba, bet lietuviškai. Prie naujokyno, taip pat filosofijos ir teologijos 
f-tuose, buvo įsteigti tam tikri lietuvių kalbos mokymosi būreliai, 
vadinamoji „akademija“. Baigę naujokyną ir toliau tęsdami studijas, 
jaunieji jėzuitai turėjo 3 kartus per metus sakyti refektoriume pamoks- 
lus gimtąja kalba. Taigi utilitariniai jėzuitų tikslai objektyviai prisidėjo 
prie lietuvių kalbos puoselėjimo. Kartais lietuvių kalbą jėzuitai varto- 
davo net iškilmėse: priimdami karalius, vyskupus ir pan. Tais atvejais 
būdavo rašomos panegirikos, paprastai įvairiomis kalbomis, pabrėžia- 
mas Akademijos poliglotiškumas. 1589 m. sveikinimų Zigmantui III 
rinkinyje buvo įdėtas ir lietuviškas eilėraštis hegzametru. Tai seniausias 
išlikęs Vilniuje lietuviškas spausdintas tekstelis. 

Ypač daug dėmesio jėzuitai skyrė spaudai, į ją dėjo nemaža vilčių 
kovodami su reformacija. Stengėsi įgyti spaudos monopolį. Leisdami 
religines knygas kitomis kalbomis, negalėjo nepaisyti ir lietuvių kalbos, 
juoba kad matė lietuviškų knygų poveikį Prūsijoje. Ten protestantams 
viešai prabilus lietuviškai, reikėjo kaip atsvara ir čia katalikams lie- 
tuviškai prabilti. Jėzuitai tai suprato, tačiau mažiau dėmesio skirdami 
liaudžiai, patys lietuviškų knygų leidimu iš pradžių nesirūpino, bėnt 
nesiėmė iniciatyvos. Jie tada dar neturėjo ir tam darbui tinkamų žmo- 
nių. Bet kitus skatino tai daryti. Gerai jautė, jog prieš katalikybę 
nukreipta Prūsijos lietuviška spauda kėlė nemažą grėsmę. Juk jau pirmą- 
ją lietuvišką knygą Mažvydas dedikavo Lietuvos Didžiajai Kunigaikš- 
tystei. Greit Prūsijos protestantai savo lietuviškas knygas ėmė platin- 
ti ir Lietuvoje. Antai kunigaikštis Albrechtas 1557 m. sausio 14 d. 


33 Vilniaus universiteto istorijos tyrinėtojai jį nepagrįstai laiko lenku (Vilniaus uni- 
versiteto istorija 1579— 1803. V.: Mokslas, 1976. P. 95), 

laišku Vilniaus vaivadai M. Radvilai Juodajam prašė globoti Karaliau- 
čiaus spaustuvininką J. Daubmaną, kad šis čia galėtų „saugiai ir jokio 
pavojaus nebijodamas prekiauti knygomis“. Net katalikų kunigai 
naudodavosi Prūsijos lietuvių protestantiškomis knygomis. Tai rodo 
įrašas Vilento „Enchiridiono“ vilniškiame egzemplioriuje (ištyrė A. 
Augstkalnis, žr. Archivum philologicum, IV, 108— 122). Taigi lietu- 
viški protestantų leidiniai turėjo kelti nemaža baimės jėzuitams ir ver- 
tė juos pačius imtis atitinkamos leidybinės veiklos. 

Reformatai, stipriai suspausti katalikų, irgi ėmė suprasti, jog pajėgs 
išlikti tik patraukę į savo pusę lietuviškai kalbančias prastuomenės ma- 
ses. Konkuruodami su katalikais, jie buvo priversti griebtis to paties 
ginklo — lietuviško spausdinto žodžio. Be lietuviškos knygos buvo ne- 
įmanoma naująjį tikėjimą skleisti, juo labiau įtvirtinti liaudyje. Mer- 
kelis Petkevičius savo katekizmo pratarmėje mini „didelį ir neatide- 
damą lietuviško katekizmo ... reikalingumą“. 

Taigi įsiliepsnojus tikybinės kovos aistroms, lietuviška knyga pasi- 
darė būtina. 

Sąlygos atsirasti lietuviškai spausdintai knygai Lietuvoje tada jau bu- 
vo visais atžvilgiais pribrendusios. Būta galėjusių tai padaryti žmonių. 
Juk ir pirmieji lietuviškų knygų Prūsijoje autoriai buvo kilę iš LDK. 
Mokyti lietuviai tada leido knygas svetimomis kalbomis kitur. Antai 
1499 m. Gdanske pasirodė vilniečio Martyno lotyniška „Agenda“. 
Lietuvoje tada buvo turtingų bibliotekų (Vilniaus karališkojo dva- 
ro, A. Gostauto, A. Kulviečio ir kt.), reikalingų tokiam darbui. Vil- 
nius greit tapo stambiu švietimo, kultūros ir knygų leidimo centru. 
Pirmiausia čia buvo pradėtos leisti slaviškos knygos. Pranciškus Sko- 
rina 1525 m. išleido „Apaštalą“ kirilicos raidėmis. Lotyniško raidyno 
spaustuvės atsirado kiek vėliau. Apie 1575 m. Mikalojus Kristupas 
Radvila įsakė savo spaustuvę iš Lietuvos Brastos perkelti į Vilnių. 
Ja naudojosi jėzuitai, kuriems vėliau Radvila padovanojo. Nuo XVI 
a. pabaigos ją ėmė vadinti Akademijos spaustuve. Tai buvo geriausia 
Vilniaus spaustuvė, savo įrengimais ir mašinų skaičiumi prašoko tuo- 
met pagarsėjusią Plantinų spaustuvę Antverpene. Be Akademijos spaus- 
tuvės, XVI a. Vilniuje pradėjo veikti ir kitos, tarp jų reformatų. 

Lietuviškos spausdintos knygos pasirodymą netiesioginiu būdu 
kažkiek stimuliavo ir kova dėl valstybės savarankiškumo bei antiuni- 
jinės tendencijos. Neatsitiktiniai pirmųjų lietuviškų knygų atsiradimas 
LDK buvo susijęs su žymaus kovotojo dėl valstybinio ir kultūrinio 
LDK savarankiškumo — vyskupo Merkelio Giedraičio veikla. Šis 

dar studijuodamas bendravo su pirmaisiais lietuvių protestantų auto- 
riais (J. Zablockiu), tikriausiai pažino lietuviškas knygas Prūsijoje, 
o tai turėjo skatinti rūpintis lietuvių spauda savo tėvynėje. Giedraitis 
laikytinas pirmuoju lietuviškos knygos LDK mecenatu. O be mecenato 
tada jokia knyga čia pasirodyti negalėjo. 


Merkelis Giedraitis kilęs iš kunigaikščių Giedraičių giminės. Gimė apie 1536 
m. Studijavo Karaliaučiaus, Vitenbergo, Tiubingeno ir Leipcigo universitetuose. Ga- 
vo gerą humanistinį išsilavinimą. Kurį laiką simpatizavo reformacijai. Vėliau pasi- 
darė karštas katalikybės šalininkas. 1571 m. buvo įšventintas kunigu. 1576 m. paskir- 
tas Žemaičių vyskupu, tačiau tik po ilgo varžymosi su lenku Jokūbu Voroneckiu, 
Gniezno arkivyskupo Jokūbo Uchanskio seserėnu, kurį palaikė net popiežiaus nun- 
cijus. Vienas iš argumentų, kuriais rėmėsi Giedraičio šalininkai, buvo jo lietuvių kal- 
bos mokėjimas. Jeigu Giedraitis tada nebūtų tapęs Žemaičių vyskupu, galbūt pirmoji 
lietuviška knyga Vilniuje būtų dar vėliau pasirodžiusi. Kaip Ponų tarybos narys, jis 
kovojo dėl LDK savarankiškumo. Rūpinosi lietuvių kalbą mokančių kunigų rengimu. 
Pats sakė lietuviškus pamokslus. Sutelkė apie save ano meto lietuvišką šviesuomenę, 
stengdamasis parūpinti katalikiškų raštų lietuvių kalba. Globojo Mikalojų Daukšą, 
savo lėšomis išleido jo verstą „Postilę“ (1599 m.), turbūt ir „Katekizmą“ (1595). 
Įkalbinėjo istoriką Motiejų Strijkovskį tyrinėti Lietuvos praeitį, paskyrė jį (ne kuni- 
gą!) Žemaičių kanauninku. Aptvarkė dėl reformacijos labai pakrikusią Žemaičių 
vyskupystę. Mirė 1609 m. 


Tikybinės propagandos reikalai, suprantama, lėmė pirmųjų lietu- 
viškų knygų LDK religinį pobūdį. Pasaulinio turinio knygai atsirasti 
čia nebuvo jokių sąlygų. 

Parengti lietuvišką knygą Lietuvoje buvo nelengva, sunkiau negu 
lotynišką ar lenkišką. Juk rašyti lietuviškai — reiškė nusileisti žemyn, 
dirbti prastuomenei, su kuria niekas nesiskaitė. 

Lietuviškų rankraščių LDK, be abejo, jau seniai kažkiek buvo. Mo- 
kyklose, steigiamose prie parapinių bažnyčių, 1528 m. statutu buvo 
įsakyta mokyti lietuvių ir lenkų kalbomis, aiškinti „šventąsias evange- 
lijas bei Povilo laiškus lygiai abiem, lietuvių ir lenkų, kalbomis“. Toks 
įsakymas būtų nesuprantamas, jeigu evangelijos ir Povilo laiškai nebūtų 
buvę išversti į lietuvių kalbą arba bent, statutą išleidus, nebūtų tokiu 
vertimu pasirūpinta. Jėzuitų istorikas S. Rostovskis rašo, kad 1585 m. 
per Velykas vienas jėzuitų valdinys valstietis, pramokęs kažkiek skai- 
tyti, nesant kunigo, Balninkų bažnyčioje skaitęs evangeliją ir sakęs pa- 
mokslą, girdėtą iš savo mokytojų jėzuitų. Taigi bažnyčiose tada būta 
šiek tiek lietuviškų rankraštinių evangelijos tekstų. Jėzuitai tada jau 
varė plačią katalikybės propagandą lietuvių kalba. Be lietuviškų ran- 
kraštinių tekstų jie vargu ar būtų galėję išsiversti, ypač tie, kurie nebuvo 

gerai lietuvių kalbos išmokę. Vėliau, atsiradus spausdintoms knygoms, 
lietuviški rankraščiai neteko reikšmės. Niekas jų nerinko, nesaugojo. 
Kaip nereikalingas balastas, greit jie nusimetė ir ilgainiui visai pragai- 
šo, išskyrus vieną kitą nuotrupą, kuri išliko patekusi tarp saugomų 
dokumentų, arba, kaip seniausias žinomas lietuviškų poterių tekstas, 
išliko įrašytas į spausdintos lotyniškos knygos tuščią puslapį. Taigi 
kalbamu laikotarpiu turėjo būti tam tikrų lietuvių kalba rašymo tra- 
dicijų, palengvinusių kelią spausdintam žodžiui. 

Kada pasirodė pirmoji lietuviška spausdinta knyga LDK ir kokia 
ji buvo, ne visai aišku. Spėjama, kad tai turėjo būti Petro Kanizijaus 
katekizmo vertimas, galbūt išleistas apie 1585 m. Tačiau jo neišliko 
nei vieno egzemplioriaus. Bet jis minimas Prūsijos valstybės tarėjų 
1589 m. rašte kunigaikščiui Jurgiui Fridrichui. Tame rašte tarėjai 
prašė kunigaikščio, kad jis greičiau išleistų Jono Bretkūno „Postilę“ 
kovai su Kanizijaus katekizmu, kurį LDK popiežininkai esą neseniai 
išleidę ir platiną tarp Prūsijos lietuvių. Ten nurodoma, kad katalikai 
neabejotinai rengią ir daugiau knygų, norėdami „savo nuodais vargšus 
Prūsijos lietuvius užkrėsti“. Kanizijaus katekizmas minimas ir 1590 
m. Ragainės kunigų konferencijos, sušauktos apsvarstyti Bretkūno 
„Postilę“, rašte. Vilniuje 1585 m. pasirodė Kanizijaus katekizmo lat- 
viškas vertimas (pirmoji latviška knyga). Tais pačiais metais buvo iš- 
leistas ir to katekizmo slaviškas vertimas. Matyt, tada turėjo būti pa- 
rengtas ir lietuviškasis. Jis galėjo būti kontrreformacijos tikslais plati- 
namas Prūsijoje, kur jo visą tiražą galėjo sunaikinti, 

Petras Kanizijus (1521—1597) — kontrreformacijos šulas Vokietijoje. Jis 
parašė kelis skirtingos apimties katekizmus. Iš jų labiausiai paplito mažasis, išvers- 
as į keliolika kalbų. Lenkijoje pradėtas leisti 1565 m. lotyniškai ir 1570 m. lenkiškai 
(J. Vujeko vertimas). Kanizijaus mažasis katekizmas teturėjo vos keliolika puslapių, 


bet prie jo dažnai būdavo pridedama maldų, giesmių ar kalendoriaus duomenų. Reikia 
manyti, kad ir lietuviškai buvo parengtas kaip tik mažasis Kanizijaus katekizmas, 


Rosčių dvarelio (už 3 km nuo Daukšos tėviškės) 1596 m. inventoriu- 
je yra toks įrašas: „lietuviškos maldos, spausdintos, senos“. Kadangi 
čia minima lietuviška maldaknygė pavadinta sena, ji galėjo būti išleis- 
ta bent prieš dešimtmetį. Taigi turime pagrindo manyti, kad prieš 1590 
m. buvo išleistos net kelios lietuviškos katalikų knygos, tarp jų ir Ka- 
nizijaus katekizmas, taip pat minima maldaknygė. Anksčiausia tų kny- 
gų išleidimo data galėtų būti apie 1575 m. Vien tas faktas, kad lotynų 
kalba pirmoji knyga Vilniuje pasirodė 1573 m., o lenkų kalba tik 1576 
m., daro neįtikėtiną lietuviškos knygos ankstesnį pasirodymą. Tų ne- 

išlikusių lietuviškų leidinių parengėjais natūraliausia būtų laikyti jė- 
zuitus. Tačiau galėjo būti ir ne jie. Mat jėzuitai tuo metu buvo labai 
užsiėmę katalikybės ekspansija į šiaurę (Latviją) ir į rytus (rytinių 
slavų žemes), į lietuvių kalbą mažiau kreipė dėmesio. J. Lebedys linkęs 
manyti, kad anų pirmųjų lietuviškų leidinių atsiradimas susijęs su Že- 
maičių vyskupo M. Giedraičio veikla. Nuo 1572 m. iki paskyrimo 
Žemaičių vyskupu Giedraitis buvo Vilniaus prelatas kustošas, paskui 
Ponų tarybos narys, dažnai lankydavosi Vilniuje, gerai orientavosi to 
meto reikaluose ir galėjo imtis iniciatyvos leisti lietuviškas knygas, 
ypač po 1579 m. vizitacijos, parodžiusios baisų katalikų bažnyčios pak- 
rikimo vaizdą. Tų leidinių vertėjas, J. Lebedžio nuomone, galėjęs 
būti Mikalojus Daukša, daug bendradarbiavęs su vysk. Giedraičiu. 
Tačiau visam tam įrodyti duomenų nėra. 

Kartu su religinėmis knygomis anuomet pradėjo rastis ir pirmosios 
tam tikro pasaulinio turinio lietuviško teksto užuomazgos. Jų visai ne- 
daug. Tai — nedidelės dialogų, liaudies dainų nuotrupos Motiejaus 
Strijkovskio „Kronikoje“ (1582 m.) ir hegzametru rašytas sveikini- 
mas karaliui (1589 m.). 

Iš to matyti, jog lietuviškos knygos atsiradimas ir pirmieji Žingsniai 
LDK buvo skirtingi negu Prūsijoje. Nors raštijos užuomazgos (rank- 
raščiai) čia siekė ankstesnius laikus negu Prūsijoje, bet tolesnė jos 
raida buvo daug lėtesnė, nes valdžia nesirūpino lietuvių liaudies rei- 
kalais. Dėl to lietuviška knyga čia pasirodė keliais dešimtmečiais vė- 
liau negu Prūsijoje, nors abejur jas rengė autoriai, kilę iš LDK. 

Daug didesnė teritorija (palyginti su Prūsija) ir labai ryški tarminė 
diferenciacija gerokai komplikavo sąlygas atsirasti vieningai raštų 
kalbai LDK. Čia dar gerokai prieš raštijos pradžią daugiausia tarp pri- 
vilegijuoto luomo (diduomenės, bajorų, karių) buvo iškilę du interdia- 
lektai, vadinamosios „lietuvių“ ir „žemaičių“ kalbos, kurioms atsirasti 
sąlygas sudarė Lietuvos valstybės susiskaldymas į Lietuvą ir Žemaičius. 
Tai aptarta „Lietuvių kalbos istorijos“ II tome (p. 273—279). Tie inter- 
dialektai lėmė, kad LDK iš pat pradžių formavosi ne viena raštų kalba, 
bet du skirtingi jos variantai. Suprantama, šnekamieji interdialektai 
galėjo sudaryti tik tam tikrą bazę, raštų kalbos ištakas. Vėliau abu va- 
riantai rutuliojosi savarankiškai, nutolo nuo jų šnekamųjų prototipų. 

„Žemaičių“ kalba (nepainioti su žemaičių tarme!) davė pradžią Že- 
maičių vyskupystėje atsiradusiam raštų kalbos variantui, išaugusiam 
ant etnografinės Lietuvos vidurio lygumų aukštaitiškos tarmės. Juo 
rašė ir kalvinai, daugiausia susispietę Kėdainiuose — svarbiame to 

krašto bei buv. Žemaičių kunigaikštystės centre. Šis raštų kalbos varian- 
tas iš tradicijos anuomet neretai būdavo vadinamas „Žemaičių kalba“. 

26 pav. Lietuvių raštijos LDK kūrėjai (skliaustuose sužymėti autoriai, reiškęsi Prū- 
sijos lietuvių raštijoje): Bitneris S. 5, 2, 12, Božinovskis J. vyr. 5, 12, Božinovskis J. 
jaun. 5, 12, 16, Chilinskis S. B. /7, Daukša M. !I!/, 9, 3, (Gedkantas T. 3), Giedrai- 
tis M. 3, Jaknavičius J. 16, 7, Jaugelis — Telega S. 12, Kasakauskis J. !, /6, (Kulvie- 
tis A. 15, 16), (Marcijanas— Musa S. /3), (Masalskis F. 12), (Mažvydas M. 16), 
Minvydas S. 8, 18, 2, Morkūnas J. /6, Petkevičius M. 14, 16, (Rapolionis S. 16), 
Sirvydas K. 6, 16, Slavočinskis S. M. 10, Šimkevičius G. 7, 16, Šrubauskis P. 3, 4, 
7, Tamošauskis S. 12, (Vaišnoras S. 3); a — žemaičių-aukštaičių tarmių riba, b — 
žemaičių patarmių ribos, c — kietojo / prieš e tipo vokalizmą izofona, d — ą, ę > 
ų, į izofona, e — dzūkavimo izofonos, f — LDK siena 


Dabar mes jį vadiname viduriniu senosios lietuvių raštų kalbos variantu, 
turėdami galvoje tiek geografinę padėtį etnografinės Lietuvos vidury- 
je, tiek tai, kad vakariniu variantu gali būti laikoma raštų kalba Prū- 
sijoje. Ano meto „lietuvių kalba“ davė pradžią Vilniaus vyskupystės 
raštų kalbos variantui, besiremiančiam Vilniaus krašto rytų aukštaičių 
tarme ir paties Vilniaus miesto lietuvių kalba. Šis senosios mūsų raštų 
kalbos variantas anuomet buvo vadinamas tiesiog „lietuvių kalba“, 
dabar mes jį vadiname rytiniu raštų kalbos variantu. 

Tiek knygų autoriai, tiek leidėjai anuomet aiškiai jautė abiejų rašo- 
mosios kalbos variantų skirtingumą ir juos traktavo kaip atskiras „kal- 
bas“. Tai matyti kad ir iš šių dviejų pasisakymų, kurių vienas rodo 
autoriaus, kitas — tą patį leidėjo požiūrį. 

Rytiniu variantu išversto Ledesmos katekizmo, pasirodžiusio 1605 
m., prakalboje nežinomasis vertėjas rašo, kad jo ausis pasiekęs žmonių 
nusiskundimas, jog jie nesuprantą Žemaičių vyskupystės kanauninko 
Mikalojaus Daukšos išversto katekizmo, nes jis esąs parašytas „žemai- 
tiškai“, ir tie Žmonės prašą, kad katekizmas „lietuviškai butų pergul- 
dytas“. Kaip rodo kalbos ypatybės, 1605 m. katekizmo vertėjas buvo 
kilęs iš artimų Vilniaus apylinkių. Jis Daukšos vertimą vadina žemai- 
tišku, nors iš tikrųjų kėdainiškis Daukša rašė viduriniu raštų kalbos 
variantu. Čia ne tik abu variantai griežtai skiriami, traktuojami kaip 
atskiros „kalbos“, bet ir aiškiai pasakomi anuomet vartoti jų pavadi- 
nimai: Žeinaičių ir lietuvių. 

Žemaičių vyskupystės 1647 m. sincdo nutarimuose viduriniu raštų 
ka'bos variantu buvo paskelbta popiežiaus Urbono VIII bulė, lotyniš- 
kai vadinama „In coena Domini“. Leidėjų paaiškinimas baigiamas 
šiais žodžizis lotynų kalba: „Šią bulę, tiksliai išverstą į žemaičių kalbą 
ir paskelbtą, rcikia čia pridėti“. Šiuo atveju vėl nedviprasmiškai pasa- 
koma, jog pridedamas bulės tekstas esąs išverstas į „žemaičių kalbą“. 

Terminas žemaičių Kalba viduriniam raštų kalbos variantui pavadin- 
ti anuomet. matyt, paprastai buvo vartojamas kaip priešingybė ryti- 
niam variantui, tuo atveju vadintam lietuvių kalba. Plg. analogiškai 
vartotus ž.miaičio ir lietuvio terminus. Tačiau antrasis pavyzdys rodo, 
kad kariais iis buvo vartojamas ir te tokios priešpriešos. 

Anuomet buvo spausdinamos tik šiais abiem raštų kalbos variantais 
parašytos knygos. Nėra nei vieno XVI-—- XVII a. lietuviško spausdin- 
to teksto, kurmis būtu pzrašytas koki2 cors kita kalbine formaciia, ki- 
lusia iš kitų tarmių ploto. Pasitailo tokių tik rankračtinių. Kaip pavyz- 
Č; galima nurodyti r. 103 minėta rzrkraštinį įrašą vilniškiame Baltra- 
miejaus Viiento „Enci:iridiono“ egzemplioriu'e (spėjama, kad rašyta 
apie 1610 m.), parašytą iš esmės žemaitiškai, pvz., ipatey “ypsč", cumi/e 
"duoduosi" (t.y. duomiesi), voc. sg. tieve "tėve" ir kt. Pažymėtina, kad 
nėra net mažiausio rarkraštinio tekstelio, parašyto pietinės vakarų 
aukštaičių dalies (kauniškių) tarr-c, kuria remiama dabartinė mūsų 
bendrinė kalba. Taigi ši tarmė a5uon:et neturėjo jokios reikšmės raštų 
Kalbos LDK formavimuisi, 

Ano meto lietuvių raštų kalba, tiek vidurinis, tiek rytinis jos varian- 
tai, iš pirmo žvilgsnio dabar mums atrodo gerokai įvairuojanti, nevie- 
ninga. Bet toks tik pirmasis įspūdis. Geriau ištyrus, paaiškėja, kad dau- 
giausia įvairuoja ne pati kalba, bet rašyba, autorių stiliaus manieros, 
tam tikri pomėgiai (pvz., svetimybių vartojimas ar vengimas), religi- 
niai bei kitokie terminai ir pan. Kalbinis pagrindas visų autorių, rašiu- 
sių tuo pačiu raštų kalbos variantu, apskritai yra vienodas, jeigu nepai- 
sysime pasitaikančių paties autoriaus gimtosios šnektos atspindžių. 

Abiejų raštų kalbos variantų negalima visiškai tapatinti su ano me- 
to tarmėmis. Taip daryti galėtume tik tuo atveju, jeigu visi autoriai bū- 
tų kilę iš atitinkamų tarmių ploto. Bet iš tikrųjų taip nėra. Antai vidu- 
riniu variantu rašė Samuelis Boguslavas Chilinskis, kilęs ne iš vidurio 
Lietuvos, bet nuo Šventežerio (ten vaikystę praleido), taigi iš pietų 
aukštaičių tarmės ploto. Ypač būdingas šiuo atveju Slavočinskio gies- 
myno (1646 m.) pavyzdys. Vertėjas, kaip rodo turimi šaltinių duomenys 
ir giesmių kalbos analizė, buvo kilęs iš pietų Žemaičių raseiniškių tarmės 
ploto tarp Nemakščių ir Viduklės. Giesmes jis iš pradžių, matyt, buvo 
išvertęs į savo gimtąją šnektą. Bet tokio vertimo niekas nespausdino. 
Teko jį perdirbti viduriniu raštų kalbos variantu („žemaičių kalba“). 
Tai nebuvo lengva, nes varžė giesmių eilėdara, ypač reikalas nekeisti 
skiemenų skaičiaus eilutėje, išlaikyti sveikus rimus ir kt. Nesunku 
buvo pakeisti žemaičių tarmės garsus aukštaitiškais atitikmenimis ei- 
lučių viduryje (ne rimo pozicijoje), pvz., dūna—duona. Bet eilučių ga- 
lų žodžiuose tokius garsus keisti buvo galima tik tuo atveju, jeigu 
rimo poras sudarė vienodos kilmės garsai, pvz., že. dūda—-duoda : 
že. pūda-—->puodą. Kitur pakeitus žemaitiškus garsus aukštaitiškais, 
rimai būtų buvę neišvengiamai gadinami, plg. dūda—>duoda : būda— 
būdą. Tačiau giesmyno kalbos „taisytojai“ (gal ir pats vertėjas) taip 
stropiai aukštaitino giesmių kalbą, artino ją prie vidurinio raštų kalbos 
varianto normų, kad daug kur nepaisė net eilėdaros, gadino vertėjo 
šiaip jau branginamus rimus (pavyzdžius žr. p. 211). 

Analogišku pavyzdžiu iš rytinio raštų kalbos varianto („lietuvių 
kalbos“) gali būti žymiausio atstovo Konstantino Sirvydo darbai. 
Šis buvo kilęs iš rytų aukštaičių tarmės ploto, esančio tolokai į šiaurės 
vakarus nuo Vilniaus, greičiausiai netoli Anykščių (kiek į vakarus), 
kur vartota skirtinga rytų aukštaičių šnekta. Iš Sirvydo raštų kalbos 
analizės aiškiai matyti autoriaus pastangos vengti savo gimtosios šnek- 
tos ypatybių (daugiau jų išliko ankstesniuose darbuose, autoriaus 
ir kitų asmenų mažiau taisytuose), vartoti rytinio raštų kalbos varianto 

normas. Gimtosios šnektos elementai paprastai išliko tik frazeologiz- 
muose ir šiaip ypatingesniuose posakiuose, kur sunkiau juos pastebėti 
ir ištaisyti, pvz., tarminė vienaskaitos naudininko galūnė -u “-ui' net 
83 V, atvejų vartojama prielinksnių iki, po, prieg su naudininku konst- 
rukcijoje. 

Visa tai rodo, kad nagrinėjant ano meto raštų kalbą negalima tai- 
kyti jai šių dienų bendrinės kalbos normų bei tarmybių supratimo. 
Pvz., LDK XVI- XVII a. raštuose kietasis / prieš e tipo vokalizmą 
buvo norma, o ne tarmybė. Taigi abiejų raštų kalbos variantų norminė 
forma anuomet buvo, pvz., /edas (ladas), o ne Iedas. Rytinio raštų 
kalbos varianto norminės formos buvo, pvz., dungus, pinki, o ne dan- 
gus, penki ir pan. 

Dirbtinai taikydami šių dienų bendrinės kalbos normas, iškreiptume mūsų raštų 
kalbos istoriją, negalėtume suprasti tos kalbos formavimosi dėsningumų. Taip el- 
giantis atrodytų, lyg visa mūsų raštų kalbos istorija — tai laipsniškas vakarų aukštai- 
čių tarmės ypatybių (LDK XVI- XVII a. raštuose jomis būtume priversti laikyti tar- 
mių bendrybes) daugėjimas, kol XIX a. pabaigoje jos visiškai įsigalėjo. Tokiai kon- 
cepcijai prieštarauja bendrosios kalbotyros dėsniai. Juk kalba yra sistema, o ne konglo- 
meratas. Joje visuomet būna heterogeninių elementų, bet šie teturi antraeilę reikšmę, 
subordinuoti kalbinei sistemai. Toji sistema kyla iš vieno tarminio pagrindo, o ne pa- 
mažu susidaro iš kažkokio kalbinio mišinio. 

Svarbiausią vaidmenį formuojantis abiem raštų kalbos variantams, 
kaip ir anksčiau atitinkamiems šnekamiesiems interdialektams, suvai- 
dino privilegijuotasis gyventojų sluoksnis. Liaudis tada buvo tamsi 

beraštė. Jos įtaka raštų kalbai buvo tik netiesioginė, reiškėsi per kny- 
gas rašiusius privilegijuoto sluoksnio atstovus, kurie, žinoma, negalėjo 
visai ignoruoti liaudies kalbos, turėjo kažkiek prie jos taikytis. 

Abu raštų kalbos variantai ilgainiui buvo sąmoningai tobulinami, 
norminami: rašomos jų gramatikos, žodynai. Taigi būta pastangų kurti 
dvi raštų kalbas, skirtingas istorinei Lietuvai (rytinis variantas) ir Že- 
maičiams (vidurinis variantas). Antrąją vėliau kodifikavo anoniminė 
1737 m. gramatika „Universitas“, pirmąją — Sirvydo žodynas (iki 1713 
m. pasirodė net 5 leidimai) ir turbūt neišlikusi gramatika „Clavis lin- 
guae Lituanicae“ (1630 m.). 

Sąmoninga žmogaus veikla anuomet daugiausia reiškėsi terminijos 
kūrimu. XVI- XVII a. lietuvių raštija buvo religinė, todėl siekta su- 
kurti savąją religinę terminologiją. Kaip žinoma, seniausi lietuvių 
religiniai terminai buvo gauti iš rytinių slavų (kalėdos, kūlčios, velykos, 
verba, krikštas, gavėnia, kūmas, bažnyčia...). Jie abiejuose raštų kalbos 
variantuose vienodi. Tie terminai turėjo atsirasti lietuvių kalboje anks- 

čiau negu formavosi šios abi raštų kalbos. Tą patį reikia pasakyti ir 
dėl religinių terminų, gautų krikšto metu ar netrukus po jo iš lenkų. 
Tik vieno kito iš jų forma šiek tiek įvairuoja, pastebimi nežymūs skir- 
tumai, būdingi rytiniam arba viduriniam raštų kalbos variantui. 

Įvairias religines sąvokas lietuviai anksti ėmė reikšti ir savo kalbos 
priemonėmis. Tam reikalui pritaikydavo iš seno turėtus žodžius, suteik- 
dami jiems reikiamą specialesnę reikšmę, arba kurdavosi naujadarus. 
Atskirti vienus nuo kitų dabar nelengva, juoba kad dar neturime isto- 
rinio lietuvių kalbos žodyno. 

Reikia konstatuoti, kad daugelis lietuviškos kilmės religinių terminų 
nuo pat raštijos pradžios abiejuose raštų kalbos variantuose pastebimai 
skyrėsi. Tam pačiam reikalui vartoti kiti žodžiai. Ryškesnių vienodi- 
nimo pastangų lyg ir nematyti. Jeigu kartais tokias pastangas ir apčiuo- 
piame, tai dažniausiai paaiškėja, jog čia esama sekimo Prūsijos lietuvių 
raštais. 

Pateikiami keli ryškesni religinės terminologijos skirtumai abiejuo- 
se raštų kalbos variantuose. 

Krikščioniško “pragaro? sąvoka rytinio raštų kalbos varianto knygo- 
se anuomet buvo reiškiama rytų aukštaičių tarmės žodžiu paskunda 
(vakarų aukštaičių tarmėje būtų paskanda : skandinti). Vidurinio va- 
rianto knygose ir Prūsijos lietuvių raštijoje šio žodžio nėra (pastebėtas 
tik ne visai aiškia reikšme vieną kartą pavartotas vakarietiškas atitik- 
muo paskanda „Knygoje nobažnystės“), ten tam reikalui vartojamas 
kitas lietuviškas žodis — prūgaras, kurio rytinio varianto autoriai be- 
veik nevartoja (pastebėtas tik Sirvydo „Punktuose sakymų“, daugiau- 
sia II dalyje, išleistoje po autoriaus mirties ir kitų asmenų redaguo- 
toje). 

“Skaistyklą' rytinio varianto autoriai vadino prausta (:praūsti), 
vidurinio — lenkų kilmės žodžiu čysčius. 

Vietoj vėliau įsigalėjusio slavizmo gričkas rytiniu variantu rašę auto- 
riai paprastai vartojo terminą prasirastis (taip kirčiuoja nežinomasis 
1605 m. katekizmo vertėjas). Sirvydas, sekdamas Daukšą, vartojo žodį 
niodėmė. Bet Belarmino katekizmo vertėjas nebesekė Sirvydu, o grįžo 
prie ankstesnio rytinės raštų kalbos termino prasirastis. Nei kituose 
raštuose, nei dabartinėse tarmėse šis žodis neaptiktas. Vidurinio varian- 
to atstovai vartojo miodėmę ir ilgainiui vis labiau įsigalintį slavizmą 
gričkas. 

“Santūrumui, saikingumui" reikšti rytinio varianto atstovai vartojo 
terminą mestybė. Vidurinio varianto tekstuose jo, atrodo, nėra. Neap- 

tiktas jis ir vėlesniuose raštuose, taip pat šių dienų tarmėse. Tas pats 
pasakytina dėl rytinio varianto žodžio padingybė '"paslaptis' (vakarų 
Lietuvoje būtų padengybė : padengti "paslėpti'), vartoto vietoj vėliau 
įsigalėjusio polonizmo tajemnyčia. 

Šalia termino dvasid rytinio varianto atstovai vartojo ir dvdsas, ne- 
retai turėdami galvoje 'piktąją dvasią'. Viduriniu variantu rašiusių 
autorių darbuose šio Žodžio neaptikta. 

Kaip jau buvo nurodyta, tam tikrų skirtumų tarp abiejų raštų kalbos 
variantų buvo ir svetimžodžiuose, paprastai gautuose iš lenkų. Antai 
rytiniam variantui būdinga skolinio persond forma persund (persūnd?), 
vidurinio varianto autoriai paprastai vartojo tik personą (Daukšos 
„Postilėje“ pastebėtas vos vienas pavyzdys su -u-). Rytinio varianto 
atstovai vartojo skolinius prijerauti “'paleistuvauti, svetimmoteriauti' 
ir prijeras “paleistuvis" (iš lenkų germanizmo fryjer), kurių visai nepas- 
tebėta vidurinio varianto tekstuose, kur vyrauja svetimmoteris, svetim- 
moteriauti, kartais draugalauti. 

Anuomet terminologija tiek vieno, tick kito raštų kalbos varianto 
tekstuose nebuvo pakankamai sunorminta, nusistovėjusi. Atskiri 
autoriai neretai vartojo gretimines formas, tačiau jos abiejuose raštų 
kalbos variantuose dažnai skyrėsi. Antai "atgailos" reikšme rytiniam 
variantui labiau būdingi žodžiai gailė, gailysta (gailystė), gailystavimas, 
gailius, o viduriniam — gailėjimas (gailėjimasis), gailesys, rytiniam 
būdinga išpažintis, o viduriniam — išpažinimas. Vietoj rytiniam varian- 
tui įprastų žodžių palaida, palėda, palodimas 'paleistuvystė, ištvirkavi- 
mas', pateika "tingėjimas', pražunga (iš pražanga) "nusikaltimas", tikė 
"tikyba" viduriniam labiau buvo įprasti šie atitikmenys: palaidumas, 
pataika, pražengimas, tikėjimas. Tokių ir panašių pavyzdžių galima bū- 
tų nurodyti daug, ir ne vien religinėje terminologijoje, pvz., viduriniam 
raštų kalbos variantui būdingi socialiniai terminai tauta, liaudis, o ry- 
tiniam — giminė, žmonės, viduriniam — veldamas "pavaldinys", 0 ry- 
tiniam — valdonas “t.p? ir tt. 

Iš viso to, kas pasakyta, matyti, jog apžvelgiant lietuvių rašomosios 
kalbos LDK istoriją, tikslinga panagrinėti abiejų raštų kalbos varian- 
tų raidą atskirai, o ne suplakti juos į vieną. 


Vidurinis raštų kalbos variantas 


Tai istorinės Žemaičių kunigaikštystės tradicinės kalbos (interdia- 
lekto) pagrindų besiformuojanti Žemaičių vyskupystės raštų kalba 
(„žemaičių kalba“), kurią vartojo tiek katalikai, tiek kalvinai. Ji buvo 

palyginti artima Prūsijos lietuvių raštų kalbai. Kaip ir ten, joje buvo 
išlaikyti sveiki nosiniai balsiai 4, ę ir tautosilabiniai junginiai an, am, 
en, em, taigi tarta žąsis, tęsia ir ranka, kampas, penki, tempė. Tačiau 
priebalsis / prieš e tipo vokalizmą, skirtingai negu Prūsijoje, čia buvo 
tariamas kietai: /ėdas (vietomis ir /ūdas) "ledas", Iėkti lėkti". Beje, taip 
jį tarė ir rytinio raštų kalbos varianto atstovai. Taigi ano meto LDK 
raštuose kietasis / prieš e tipo vokalizmą buvo specifinė ypatybė, at- 
skirianti LDK lietuvių raštus nuo leidžiamų Prūsijoje. Kitų priebalsių 
prieš e tipo vokalizmą minkštinimu vidurinis raštų kalbos variantas 
skyrėsi nuo rytinio, nes aiškiai minkštino tik k, g, $, Žž ir afrikatas, kiti 
priebalsiai šioje pozicijoje dar tebebuvo kieti ar menkai tesuminkštė- 
ję. Taigi vidurinio varianto atstovų buvo tariama, pvz., k'eistas, šūk'ė, 
gras, š'črnas, kūš'ė, žėmas, rėžė, bet pčnas, bėda, tėka, dėdė, merga, 
nėša, rėmuo, sėnas, vėrgas (su kietaisiais ar menkai suminkštėjusiais 
p, b, t, d, m, n, r, s, v). Pralietuvių *d čia buvo stipriai susiaurėjęs ir tar- 
tas kaip ryškus ilgasis balsis 0“ (rytinis variantas turėjo d: arba 2). Po 
minkštųjų priebalsių e : a opozicija vidurinio varianto atstovų kal- 
boje, kaip ir Prūsijoje, buvo visai ar bent daugeliu atvejų neutralizuo- 
ta. Matyt, vietoj abiejų daugiausia tartas (bent kirčiuotoje negalūni- 
nėje pozicijoje, ypač prieš tolesnio skiemens atvirą vokalizmą) e su ryš- 
kiu a atspalviu, t.y. e, kurį Mikalojus Daukša rašte žymėjo ia, ė, ę rai- 
dėmis. Tuo vėl buvo skiriamasi nuo rytinio raštų kalbos varianto, 
kur minėtos neutralizacijos greičiausiai nebuvo ar telietė tik kai kurias 
pozicijas. 

Svarbiausias vidurinio raštų kalbos varianto atstovas — Mikalojus 
Daukša, kuris laikytinas ir apskritai lietuviškos knygos LDK tikruoju 
pradininku. 


Mikalojus Daukša 


Ne žemės derlumu, ne drabužių skirtingumu, ne šalies 
gražumu, ne miestų ir pilių tvirtumu gyvuoja tautos, 
bet daugiausia išlaikydamos ir vartodamos savo kalbą. 


Ankstyvieji biografijos duomenys. Kilęs iš smulkių Ve- 
liuonos valsčiaus (pagal to meto administracinį skirstymą) bajorų. 
Tėvonija — Babčnai, tarp Kėdainių ir Dotnuvos. Tai sena vietovė, 
istorijos šaltiniuose minima nuo 1372 m. Pavardei pradžią davė pro- 

senelio vardas Daukša, anuomet gana populiarus. Dabar paprastai 
kirčiuojame Daukša, -ės, Daūkšą (IV kirč.), tačiau vidurio Lietuvoje 
(iš čia kilo rašytojas) ši pavardė dažniausiai kirčiuojama Daukša, -os 
(I kirč.). Pastarasis kirčiavimas laikytinas senesniu (: ddug-inti, dūug- 
-intojas; adv. daūg turi antrinį cirkumfleksą, plg. la. daūdz). Taip ra- 
šytojo pavardę sukirčiavo amžininkas 1605 m. katekizmo vertėjas: 
gen. sg. Mikaldiaus Daduk Bos 339. 

Prosenelis Daukša turėjo sūnų Mikalojų, kurio sūnus Baltramiejus 
buvo rašytojo tėvas. Taigi rašytojas gavo senelio Mikalojaus vardą, 
o prosenelio Daukšos vardą ėmė vartoti kaip pavardę. Baltramiejus 
du kartu vedė. Spėjama, kad rašytojo motina — antroji Baltramiejaus 
žmona Uršulė Daugintaitė, kilusi iš Skarulių prie Neries. Gimimo me- 
tai nežinomi, bet ne ankstesni kaip 1527, ne vėlesni kaip 1538. Augo 
gausioje šeimoje, veikiamas senų Liaudos bajorų tradicijų. Tada len- 
kėjimas to krašto dar nebuvo palietęs. Gimtoji M. Daukšos kalba — 
lietuvių, vaikystėje lenkiškai tikrai nemokėjo. Nežinia, kokią mokyklą 
lankė. Skaityti ir rašyti, taip pat lotynų, lenkų ir kanc. slavų kalbos ga- 
lėjo pramokti kur nors mokykloje netoli tėviškės, pvz., Krekenavoje, 
Ariogaloje ar Kražiuose, Varniuose, gal Kaune, Vilniuje. Taip pat 
nežinome, ar Daukša studijavo ir kur studijavo. Jokių duomenų, 
kad būtų kokiame universitete, nėra. Tačiau iš amžininkų jis išsiskyrė 
dideliu humanistiniu išsilavinimu, akiračio platumu. Puikiai mokėjo 
lotynų kalbą, taip pat lenkų, kanc. slavų, galbūt ir graikų. A. Kojela- 
vičius jį vadino „mokytu vyru“ (vir doctus). Žemaičių vyskupystės 
vizitatorius Tarkvinijus Pekulas, 1579 m. lankęsis pas Daukšą Krakėse, 
pažymėjo, kad šis turįs „daugybę įvairių mokslo sričių knygų“, tarp jų 
nurodė žymiųjų reformatų Erazmo Roterdamiečio knygą „Adagią“ 
ir Filipo Melanchtono graikų kalbos gramatiką. Be universitetinio iš- 
silavinimo sunku būtų visa tai suprasti, taip pat ir jo kopimą dvasi- 
ninkų hierarchijos laiptais. 

Dvasininko karjera. Tapti dvasininku galėjo apie 1551 —1562 
(gal ir kiek vėliau), norėdamas turėti neblogą pragyvenimo šaltinį ir 
atsidėti mokslui. Iš pradžių greičiausiai kažkur ėjo vikaro pareigas. 
1570 m. gavo Krakių parapiją, materialiniu požiūriu nelabai pelnin- 
gą. 1572 m. paskirtas Žemaičių vyskupystės kapitulos kanauninku. 
Persikėlė gyventi į vyskupystės centrą Varniūs, anuomet vadintus Mėč- 
dininkais, nors ir toliau liko Krakių klebonu. 

Vafniai — tada nedidelis miestelis (60— 100 namų) su dviem bažnyčiomis, iš- 
sidėstęs tarp keturių ežerų žemoje, pelkėtoje vietoje. Kanauninkai namus su sodybi- 
niais sklypais turėjo bene geriausioje miestelio dalyje. Jie kiekvienas gaudavo po ūkį, 
arklius, vežėjus, tarnus. 


Daukša gerai sugyveno su vyskupu Jurgiu Petkūnu (Petkevičium), 
kuris buvo studijavęs keliuose universitetuose, pažino užsienio šalis ir 
galėjo turėti teigiamos įtakos Daukšai. Vyskupas mirdamas 1574 m. 
paskyrė Daukšą vienu iš savo testamento vykdytoju, užrašė jam dova- 
ną — baltą žirgą ir laikrodį. 1576 m. vyskupu tapo Merkelis Giedrai- 
tis, su kuriuo Daukša ypač artimai bendravo, buvo vienas iš artimiau- 
sių jo Žmonių, sumanymų vykdytojas. Giedraičio planai nesiribojo 
vien tikybos dalykais. Būdamas karštas LDK patriotas, jis rūpinosi 
Lietuvos istorijos  parašymu, 
globojo istoriką Motiejų Strij- 
kovskį, kuris, kaip kanauninkas, 
gyveno Varniuose ir galėjo turėti 
įtakos Daukšai. Giedraitis stengė- 
si Daukšą geriau aprūpinti, suda- 
ryti jam palankesnes darbo sąly- 
gas. 1580 m. jį paskyrė pelnin- 
gos Kražių koplyčios altarista, 
palikdamas kanauninku ir Kra- 
kių klebonu. 1585 m. Daukša 
tapo Žemaičių vyskupystės ofi. 
ciolu, t.y. artimiausiu vyskupo 
padėjėju, bažnytiniu teisėju. Jam 
faktiškai tekdavo valdyti vysku- 
pystę, tvarkyti įvairius reikalus. 
1592 m. iš šių pareigų buvo at- 
leistas, kad galėtų labiau atsidėti 
literatūriniam darbui. Tais pa- 
čiais metais Giedraitis dar geriau 
aprūpino Daukšą — pavedė jam 
turtingą Betygalos parapiją. Nuo 
to laiko Krakių parapija Dauk- 
šai nebepriklausė. Ir Betygaloje 
jis negyveno, laikė ten vikarą. Pats pastoviai gyveno Varniuose. Gied- 
raitis mirė 1609 m. Daukša buvo jo testamento liudininkas. Giedrai- 
tis jam užrašė dovaną — šermuonėlių kailinius ir sieninį skambantį 


175 





27 pav. Mikalojus Daukša (K. Bogda 
no skulptūrinis portretas) 


laikrodį. Po Giedraičio mirties kapitula išrinko Daukšą vyskupystės 
administratoriumi. Šias pareigas ėjo iki 1610 m., kai buvo paskirtas 
naujas vyskupas Mikalojus Pacas. Po to Daukša jau nebeilgai gyveno. 
Mirė 1613 m. vasario antroje pusėje. Palaidotas Varniuose. Jo knygos 
buvo atiduotos Kretingos vienuolynui. 

28 pav. M. Daukšos autografas (1609 

Literatūrinės veiklos pradžia. Iš turimų duomenų matyti, 
kad Daukša buvo neeilinių gabumų žmogus, ne vienu atžvilgiu praau- 
gęs savo epochą. Vizitatorius T. Pekulas, konstatavęs menką Žemaičių 
vyskupystės dvasininkų moralę, neišprusimą, abejingumą savo parei- 
goms, lietuvių kalbos nemokėjimą ar silpną mokėjimą, Daukšą aiškiai 
iš kitų išskyrė. Pekului iš šešių kanauninkų rimčiausias pasirodė Daukša: 
jis vienintelis turėjo kunigo šventimus, atlikinėjo bažnytines apeigas, 
vilkėjo dvasininko drabužiais, turėjo tonzūrą, žodžiu, jam nieko Pekulas 
negalėjo prikišti. Tačiau ir Daukšą tada jau buvo kažkiek paveikusios 
pažangios humanizmo idėjos: jis buvo tolerantas, bendravo su reior- 
matais, net pasirašė reformato Morkaus Vnučkos testamentą. Taigi 
dvasininkas jame nebuvo užgožęs žmogaus, savo krašto patrioto. Peku- 
las rado Krakėse Daukšos išlaikomą mokytoją, kuris turėjo 12 mokinių. 

Išlikusiuose Daukšos veikaluose jaučiame įgudusią plunksną. Abi 
jo knygos — „Katekizmas“ ir „Postilė“ — išleistos gyvenimo pabai- 
goje. Todėl natūraliai kyla klausimas, ar Daukša anksčiau nebuvo ra- 
šęs, gal ir ką išleidęs. Be to, kas apie tai buvo pasakyta anksčiau (žr. 
p. 166), dar nurodytina, jog kai kurie tyrinėtojai įtaria Daukšą išvertus 
bulę „In coena Domini“. Tačiau išlikęs tos bulės tekstas yra iš vėlesnių 
laikų, kalba labai skirtinga nuo Daukšos. Suprantama, nespausdinti 
Daukšos rankraščiai galėjo nusimesti, o ir spausdinti ano meto lėidi- 
niai ne Visi pasiekė mūsų laikus. 

Įprasta manyti, kad Daukša pirma išvertė ir išleido „Katekizmą“ 
(1595 m.), o paskui „Postilę“ (1599 m.). Tačiau Vilniaus jėzuitų laiškai 
ordino generolui rodo, kad 1595 m. pradžioje „Postilė“ jau buvo pareng- 
ta spaudai ir tais metais turėjo būti išleista. Tačiau tada išėjo tik „Kate- 
kizmas“, o „Postilės“ išleidimas užsitęsė. Palyginęs abiejų knygų kalbą, 
J. Lebedys padarė išvadą, kad greičiausiai „Katekizmas“ buvo išverstas 
vėliau, kai „Postilė“ jau buvo baigta arba bent baigiama. 

„Katekizmas“. Tai pirmoji iki mūsų laikų išlikusi lietuviška knyga, 
išspausdinta Lietuvos Didžiojoje Kunigaikštystėje. Skiriama Žemaičių 
vyskupystės poreikiams ir greičiausiai išleista vysk. M. Giedraičio lė- 
šomis. Leidinys nedidelis, 190 puslapių, kišeninio formato (13 x 7,2 
cm). Titulinis lapas turi tokią antraštę: „KATHECHISMAS ARBA 
MOKSLAS KIEKWIENAM KRIKSZCZIONII PRIWALVS. PARA- 
SZITAS PER D. IAKVBA LEDESMA Theologa Societatis IESV. 
Išgulditas i4 Liešuvio LąnkiBko ing LietuwiBka per Kuniga Mikaloiu 
DaugBa Kanonika 3emaicgiu. Išfpauftas Wilniuie Metūje vągimimo 
WieBpaties 1595“. Spaustuvė nepažymėta, galbūt spausdino ir ne jėzui- 
tai. E. Zitigas (Sittig) nustatė, kad Daukša „Katekizmą“ vertė iš XVI a. 
pabaigoje išėjusio Krokuvoje lenkiško J. Ledesmos katekizmo vertimo, 
kurio vertėjas nežinomas. 


Ispanų jėzuito Jokūbo Ledesmos (1522 — 1570 m.) parašytas katekizmas anuo- 
met buvo plačiai vartojamas, verčiamas į daugelį Europos kalbų. Jis konkuravo su 
P. Kanizijaus katekizmu. 1591 m. buvo išverstas į italų kalbą, o iš šios — į lenkų kal- 
bą. Yra duomenų, kad 1595 m. Vilniuje buvo ruošiamas dar ir antras to paties Ledes- 
mos katekizmo lietuviškas vertimas, skirtas Vilniaus vyskupystei. Tą vertimą rytiniu 
raštų kalbos variantu („lietuvių kalba“) buvo atlikę kažkokie „dievobaimingi vyrai 
dideliu triūsu“. Jo išleidimu rūpinosi Vilniaus vyskupystės administratorius Benedik- 
tas Vaina. Deja, šis katekizmas nebuvo išleistas, o jo rankraštis kažkur nusimetė. 


Daukšos „Katekizmas“ susidcda iš dviejų dalių, lyg dviejų atskirų 
knygų: 1) paties katekizmo (108 p.) ir 2) „Trumpo būdo pasisakymo, 
arba išpažinimo nuodėmių“ (88 p.). Abi dalys (kaip ir lenkiškame teks- 
te) turi atskirus titulinius puslapius ir savas prakalbas, bet sudaro vieną 
knygą su bendra lankų numeracija. Daukša į katekizmą dar įdėjo dvi 
giesmes: „Kloniojuos žemai, tiesa uždengtoji“ ir „Sveika, karalyčia“. 
Tai pirmosios lietuviškos giesmės, išspausdintos LDK ir kartu pirmosios 
išlikusios lietuvių katalikiškos giesmės. Pirmoji giesmė eiliuota, antrąją 
Daukša išvertė ritmine proza (matyt, neturėjo didesnių eiliuotojo ga- 
bumų). 

Ledesmos lenkišką tekstą Daukša vertė į lietuvių kalbą gana laisvai. 
Yra nedidelių praleidimų, pakeitimų, papildymų. Aiškiai taikomasi 
prie lietuvio skaitytojo. Smerkiama pagonybė. Barami tie, kurie garbiną 
ugnį, Žemyną, Perkūną, žalčius, alkus, kurie žyniaują, burią, vašką lie- 
ją ir t. t. Vartojama nemaža leksikos gretimybių, matyt, taikomas: prie 
įvairiatarmių skaitytojų, galbūt tuo norima padėti gerai lietuviškai ne- 
mokantiems dvasininkams. Nurodytinos kad ir šios leksikos gretimybės: 
sakyti, tarti, byloti, kalbėti; pavirsti, tapti, stotis; penas, valgymas, ėde- 
sys; drugelis, peteliškė. Vartojama nemaža abstrakčios ir perkeltinės 
reikšmės žodžių, pvz., išganyti, išgelbėti, išvaduoti, atpirkti; paskandi- 

nimas, pasmerkimas, prapuolimas, 


B prapultis; žymė, ženklas. Tos pa- 
: 


čios arba artimos reikšmės žo- 
džius Daukša paprastai jungia 
jungtukais arba, ir, žodeliais tai 
yra, neretai variantus įrašo pa- 
raštėse. Kartais lietuvišką žodį 
paaiškina skoliniu ar atvirkščiai, 
pvz., luomas ir stonas; pasaulis ir 
svietas; paveikslas ir abrozas, 
Šiaip jau skolinių vartoja nedaug, 
mažiau negu Mažvydas. Tačiau 
„Katekizme“ daug gražių lietu- 
viškų terminų, pvz., alga, darbi- 
nykas "darbininkas", esybė, elge- 
ta, gydytojas, mylėtojas, tarnas, 
vietinykas "vietininkas". Ne vienas 
religinis pasakymas Daukšos 
„Katekizme“ turi tokį pavidalą, 
kuris vėliau nebekito ir išliko iki 
mūsų dienų, pvz., alkaną papenė- 
ti, trokštantį pagirdyti. Spėjama, 
kad Daukša versdamas naudojosi 
Vilento „Enchiridionu“, tačiau 
visiškai akivaizdžių duomenų to- 
kiam spėjimui įrodyti neturime. 

„Katekizmas“, matyt, buvo iš- 
leistas nedideliu tiražu ir jau 
XVII a. pamirštas. Apie jį XIXa. 


nieko nežinojo net pirmieji mūsų raštijos tyrinėtojai. Tik 1884 m. E. 
Volteris surado vieną egzempliorių Vilniaus viešojoje (buv. universiteto) 
bibliotekoje. Pirmojo pasaulinio karo metu drauge su kitais retais 
leidiniais tasai egzempliorius buvo išvežtas į Rusijos gilumą. 1956 m. 
Vilniaus universiteto bibliotekos vadovybei rūpinantis [susigrąžinti ka- 
daise universitetui priklausiusias knygas, paaiškėjo, kad tasai egzemp- 
liorius saugomas V. I. Lenino bibliotekoje Maskvoje. Iš ten jis buvo su- 
grąžintas Vilniaus universitetui. Tai yra vienintelis žinomas Daukšos 
„Katekizmo“ egzempliorius. Mokslo reikalams jis buvo du kartu per- 
spausdintas: 1886 m. E. Volterio ir 1929 m. E. Zitigo (pastarasis iš Vol- 
terio leidimo drauge su 1605 m. katekizmu ir lenkiškuoju originalu). 

„Postilė“. Tai pagrindinis Daukšos darbas, kartu ir reikšmingiau- 
sias Hetuvių raštijos XVI a. paminklas greta Jono Bretkūno Biblijos ver- 
timo rankraščio. Šiuo darbu Daukša parodė visą savo kūrybinį brandu- 
mą. „Postilė“ versta iš lenkų kalbos. Jos autorius buvo lenkų jėzuitas 
J. Vujekas. 


Jokūbas Vujekas (1541-1597 m.), kilimo nuo Poznanės. Jaunystėje buvo 
linkęs į reformaciją, vėliau grįžo į katalikybę. Studijavo Krokuvos universitete, pas- 
kui Prahoje ir Vienoje. Stojo į jėzuitų ordiną ir keletą metų vadovavo Poznanės ko- 
legijai, o 1578— 1579 m. buvo Vilniaus iėzuitų kolegijos rektorius. Vienas iš stambiau- 
sių kontrreformacijos Lenkijoje šulų. Turėjo labai gerą iškalbą. Buvo produktyvus 
religinės raštijos autorius. Svarbiausias jo veikalas — „Didžioji postilė“, išleista 
1573—1575 m. Dėl didumo ir brangumo ji buvo sunkiai prieinama. 1579 — 1580 m. 
Vujekas išleido „Mažąją postilę“ (apimtimi ji anaiptol nėra maža), skirtą žemesnie- 
siems dvasininkams ir šiaip žmonėms. Tai anuomet labai populiari knyga, susilauku- 
si nemažai leidimų. 1592 m. ji buvo išversta į čekų kalbą. Daukša ją išvertė į lietuvių 
kalbą, manoma, iš lenkiško 1582 ar 1590 m. leidimo. 


Daukša ėmėsi Vujeko postilės vertimo greičiausiai ne savo iniciaty- 
va, bet vysk. Giedraičio pavestas. Matyt, visą darbą atliko vienas. Kai 
kurių tyrinėtojų (K. Būgos, E. Tanglio, E. Zitigo) įtarimas, jog buvę 
keli vertėjai, neturi pagrindo. Visos „Postilės“ kalba apskritai vienoda. 
Labai retai pasitaikančios žemaitybės (pvz., winas 14, 'vienas', /ūmas 
69, "luomas", acc. sg. nauiina 40;, 'naujieną') ir rytų aukštaičių tarmės 
elementai (pvz., acc. sg. dygu 261, "dangų", kyntrumą 270,, 'kantrumą') 
nerodo buvus kelių vertėjų, nes tokie pavyzdžiai turi atsitiktinį pobūdį 
ir lengvai paaiškinami ano meto Varnių ir Vilniaus šnekamosios kalbos 
poveikiu (kai kur gal ir korektūros klaidos). 

„Postilės“ išleidimu rūpinosi vysk. Giedraitis. Iš jėzuitų susirašinėji- 
mo su ordino generolu matyti, kad 1595 m. pradžioje spausdinimo iš- 

laidoms padengti Giedraitis buvo paskyręs 500 auksinų. Bet tada „Po- 
stilės“ išleisti nepavyko. Giedraitis rūpinosi ir toliau, kol pagaliau 1599 
m. ji buvo išspausdinta. Kokiu tiražu išleista, nežinome. Knyga stambi, 
su visais priedais turi 646 didelio formato (31 x 20 cm) puslapius, kurių 
numeracija vietomis sumaišyta. 
Poligrafijos požiūriu leidinys pa- 
rengtas gana rūpestingai: panau- 
doti įvairūs šriftai, puošnūs ini- 
cialai, yra užsklandų. Lietuviškas 
tekstas atspausdintas vad. gotiš- 
kais rašmenimis, bet kai kurioms 
antraštėms, taip pat lotyniškam 
tekstui, panaudota antikva. Titu- 
linis lapas turi puošnius rėmus — 
renesansinį portalą, paimtą iš 
sADOMOKA (pagal P. Galaunę, 
1 1524 m. Niurnberge išleistą vo- 
kišką Bibliją), spausdinto Vil- 
niaus Mamoničių spaustuvėje 
1591, 1592 ir po 1595 m. Tie pa- 
tys rėmai buvo panaudoti ir 1597 
m. Vilniuje išleistai lenkiškai kal- 
30 pav. M. „Daukšos, „Postilis“ titulinis: V DOStikki,, TAšp: pali. 1000 10 
lapas lietuviškai Morkūno postilei. Ti- 

tuliniame lape antraštė išspaus- 
dinta dviejų spalvų šriftu: juodu ir raudonu. Ji tokia: „Pojtilla CATHO- 
LICKA. Tai eft: Ižguldimas Ewangeliu kiekwienos Nedelos ir [3wętes 
per wiffūs metūs. Per Kūniga MIKALOIV DAVKSZA Kanonika 
Mėdniku, i5 IėkiBško pergūldita... Wilniui. Drukarnioi Akadėmios... 
1599“, 

Bc Vujeko pamokslų, Daukša įdėjo dar originalių priedų, kurie ne 
visuose egzemplioriuose vienodi. Jie tokie: 

1. Lotyniškas ketureilis apie Giedraičio herbą ir pats herbo atvaizdas. 

2. Lotyniška 8 eilučių epigrama, skirta Giedraičiui. 

Ketureilyje ir epigramoje iškeliami Giedraičio nuopelnai. Kai kuriuose 
egzemplioriuose po epigrama pažymėtas jos autorius Vaclovas Labu- 
nauskis (Wenceflaus Labunowjki). K. Jablonskis išaiškino, kad tai Vac- 
lovas Daujotas iš Labūnavos. Galbūt jis parašė ir ketureilį. 

3. Lotyniška Daukšos prakalba į Giedraitį (tik kai kuriuose egzemp- 
lioriuose). Parašyta gražia klasikine lotynų kalba, pakiliu tonu, meniš- 
kais periodais. Prakalboje vyskupas labai išgiriamas, prilyginamas žy- 
miausiems to meto žmonėms. „Postilės“ išleidimas laikomas nemirtingu 
ir beveik dievišku jo sumanymu. Visi Giedraičiui būsią dėkingi už 
gimtosios kalbos išgelbėjimą nuo pražūties (!). 

4. Lenkiška Daukšos „Prakalba į malonųjį skaitytoją“. Tai progra- 
minio pobūdžio rašinys, savotiškas lietuvių kalbos gynimo ir kovos 
dėl jos teisių manifestas (tai bus aptarta). 

5. Patys pamokslai. Juos versdamas, Daukša labiau laikėsi originalo 
negu versdamas „Katekizmą“, nors ir čia pasitaiko tam tikrų smulkių 
praleidimų, praplėtimų, šiaip teksto pakeitimų. Vis dėlto „„Postilei“ 
labiau būdingas pažodinis vertimas. Pasitaiko net netiksliai išverstų 
vietų, matyt, vertėjo gerai nesuprastų. Visa tai leidžia pritarti J. Lebe- 
džio išvadai, kad, „Postilę“ versdamas, Daukša dar buvo mažiau įgudęs 
negu versdamas „Katekizmą“, taigi pastarąjį iš tikrųjų jis galėjo baigti 
vėliau negu „Postilę“. Sunkiau įrodyti J. Lebedžio ir kitų teiginį, jog 
Daukša yra naudojęsis Vilento „Evangelijomis bei epistolomis“. 

Knygos gale įdėtas klaidų atitaisymas („Paklidimus Teip pataijik“), 
kuriame nurodoma ir tokių klaidų, kurių žinomuose egzemplioriuose 
nėra. Matyt, dar nebaigus spausdinti dalyje egzempliorių spėta klaidas 
ištaisyti. Šiaip jau knygos spausdinimo priežiūra nebuvo pavyzdinga, 
korektūra nepasižymi rūpestingumu. 

M. Daukša —lietuvių kalbos gynėjas. Lenkų kalbininkas 
ir literatūros istorikas A. Briukneris (Brūckner) Daukšos lenkiškai 
parašytą „Prakalbą į malonųjį skaitytoją“ pavadino patriotiniu ma- 
nifestu, o patį Daukšą — pirmuoju sąmoningu „litvomanu“. Ir iš tik- 
rųjų tai yra savotiškas gimtosios kalbos teisių gynimo manifestas, ato- 
rizmais skambąs himnas gimtajai kalbai. Štai kelios ištraukos: 

Žinau, kaip visos tautos vertina, myli ir brangina veikalus, gimtą ja kal- 
ba rašytus ... tiktai mūsų lietuvių tauta [turima galvoje lietuvių diduo- 
menė. — Z. Z.], besimokydama lenkų kalbos ir ją vartodama, taip yra 
paniekinusi, apleidusi, kone išsižadėjusi savo kalbos, jog kiekvienas tai 
aiškiai mato, bet už tai vargu ar kas ją pagirs. 

Kurgi, sakau, pasaulyje yra tokia tauta, tokia prasta ir niekinga, kad 
neturėtų šių trijų savų ir tarsi įgimtų dalykų: tėvų žemės, papročių ir kal- 
bos? Visais amžiais žmonės kalbėjo savo gimtą ja kalba ir visados rūpinosi 
ją išlaikyti, turtinti, tobulinti ir gražinti. Nėra tokios menkos tautos, nė- 
ra tokio niekingo žemės užkampio, kur nebūtų vartojama sava kalba. 

Tąja kalba paprastai visi rašo įstatymus, ją ja leidžia savosios ir svetimų 
tautų istorijas, senas ir naujas, ją ja aptaria valstybės reikalus, ją gražiai ir 
padoriai vartoja visokiais atvejais bažnyčioje, tarnyboje, namie... Kas 
per keistenybės būtų gyvulių tarpe, jeigu varnas užsimanytų suokti kaip 
lakštingala, o lakštingala — krankti kaip varnas, ožys — staugti kaip 
liūtas, o liūtas — bliauti kaip ožys?... 

Ne žemės derlumu, ne drabužių skirtingumu, ne šalies gražumu, ne mies- 
tų ir pilių tvirtumu gyvuoja tautos, bet daugiausia išlaikydamos ir varto- 
damos savo kalbą, kuri didina ir išlaiko bendrumą, santaiką ir brolišką 
meilę. Kalba yra bendras meilės ryšys, vienybės motina, pilietiškumo tė- 
vas, valstybės sargas. Sunaikink ją — sunaikinsi santaiką, vienybę ir ge- 
rovę... 

Tokius žodžius Daukša galėjo parašyti tik būdamas artimai susijęs 
su lietuvių liaudimi ir smulkiąja bajorija, neigiamai žiūrėdamas į Liub- 
lino unijos padarinius, siekdamas valstybinio savarankiškumo, jausda- 
mas stiprų renesanso idėjų poveikį, skatinamas atitinkamų pavyzdžių 
kitose šalyse. Prakalba, be abejonės, skirta stambiesiems Lietuvos feo- 
dalams ir apie juos čia kalbama. Todėl ji ir parašyta lenkiškai. 

Lenkų kalbos vartojimas Lietuvoje tada dar buvo palyginti naujas 
reiškinys, ir ne visi feodalai, ypač smulkiųjų bajorų masės, į tai žiūrėjo 
palankiai. Reikia pasakyti, kad tais laikais apskritai maža buvo krei- 
piama dėmesio į etninę žmogaus priklausomybę, svarbiausiais dalykais 
buvo laikomi luomas, religija ir kilmės vieta. Daukša iš savo amžininkų 
kaip tik ir išsiskyrė tuo, kad jis tautos nebetapatino su privilegijuotu 
luomu ir valstybe. Jis propagavo naują tautos, apimančios visus socia- 
linius sluoksnius, koncepciją. Į tautą Daukša įjungė ir liaudį. Tai pažan- 
gus dalykas, juoba kad ano meto visuomenėje luomus skyrė neperžen- 
giama privilegijų ir prietarų užtvara, į liaudį buvo žiūrima iš aukšto, 
stengiamasi nuo jos atsiriboti, ją pavergti. Daukšos koncepcijoje tautą 
sudarė trijų elementų bendrumas: tėvų žemė, papročiai ir kalba. Pagrin- 
diniu iš jų laikė kalbą. 

Tokiai koncepcijai susidaryti nemaža bus lėmęs Lenkijos pavyzdys. Čia jau XVI a. 
pirmojoje pusėje buvo prasidėjusi kova dėl gimtosios — lenkų kalbos teisių, ir toji 
kova tolydžio intensyvėjo. Į gimtąją kalbą imta žiūrėti kaip į neatskiriamą nuo tautos 
dalyką. Nuo 1543 m. seimų nutarimai buvo skelbiami lenkiškai, o nuo 1548 m. len- 
kiškai skelbti ir seimo darbų aprašymai (diarijai). Žygimanto Augusto laikais seime 
kalbos dažniausiai jau buvo sakomos lenkiškai. Nuo 1543 m. lenkų kalba daugiau 
teisių gavo ir krašto teismuose. XVI a. lenkiškai buvo išspausdinti net 5 vienas nuo ki- 
to nepriklausomi Biblijos vertimai. To amžiaus antrojoje pusėje pražydo lenkų lite- 
ratūra, pergyveno savo „aukso amžių“. Visa tai Daukšai buvo gerai žinoma. 

Priešingai negu ano meto Lietuvos didikai, Daukša nesididžiavo ta- 
riama lietuvių kilme iš romėnų, nekalbėjo apie valstybę nuo jūrų iki jū- 
rų, bet jis labiau už juos mylėjo savo gimtąjį kraštą, jo ateitį matė ne kur 
kitur, bet tautinės kultūros kūrime. Aiškiai apibrėžęs tautos sąvoką ir 
jai reikšti ėmęs vartoti žodį tauta, Daukša bus prisidėjęs ir prie šio 
žodžio kaip termino įsigalėjimo. 

Gimtąją kalbą Daukša iškėlė kaip pagrindinį patriotinį objektą, rei- 
kalavo ja rūpintis, ją puoselėti, jai skirti didžiausią dėmesį. Svarbiausią 
„Prakalboje“ vietą kaip tik ir užima gimtosios kalbos reikšmės visuo- 
menės gyvenime iškėlimas. Postuluojama natūrali visų tautų teisė var- 
toti savąją kalbą. Smerkiamas gimtosios kalbos apleidimas, bodėji- 
masis ja. Reikalaujama, kad lietuvių kalbai būtų pripažintos lygios su 
kitomis kalbomis teisės valstybėje. Siekė įvesti ją į viešąjį valstybės gy- 
venimą, kad ji būtų vartojama didžiojo kunigaikščio dvare, Ponų ta- 
ryboje, valstybės kanceliarijoje, feodalų rūmuose, bažnyčioje. Daukša 
troško savo gimtajai kalbai atverti duris į literatūrą, kurti ja savąją raš- 
tiją. Skaudus konstatavimas, kad Lietuvoje užmirštama savoji kalba, 
neleido jam kalbėti ramiu tonu. Iš čia tvirtinimas, jog gimtąją kalbą 
vartoti liepiąs net pats dievas, grasinimas ją ignoruojantiems dvasi- 
ninkams dievo teismu. 

Giedodamas himną gimtajai kalbai, Daukša niekur nepasisako prieš 
kitas kalbas, jų vartojimą. Atvirkščiai, jis tvirtina, kad įvairių kalbų mo- 
kėjimas ir vartojimas „visados visų Žmonių buvo ir tebėra vertinamas ir 
giriamas“. 

Daukša šią prakalbą sukūrė pats savarankiškai. Pavyzdžių, kuriais 
būtų galėjęs pasinaudoti, neaptikta. Ir vėlesnėje lietuvių literatūroje ne- 
randame jai visai lygių ekvivalentų. 

M. Daukšos rašyba ir fonetika. „Postilės“, kaip ir „Katekiz- 
mo“ kalba dar tebėra sistemingai neištirta, nors parengiamųjų darbų 
tokiam tyrinėjimui jau nemaža atlikta: turime fotografuotinį „Postilės“ 
leidimą??, Č. Kudzinovskio sudarytą žodžių indeksą“, aprašytas Dauk- 
šos raštų kirčiavimas*!, lingvistinėje literatūroje paliesti kai kurie kiti 
kalbos dalykai3, J. Lebedys išleido puikią monografiją apie Daukšą 


* Daukšos Postilė. Fotografuotinis leidimas. K., 1926. 

3 Indeks-stownik do „Daukšos postilė“. Opracowal Czestaw Kudzinowski, 
T. 1 (A-N), T. 2 (0— Ž). Poznaū, 1977. 

31 Skardžius Pr. Daukšos akcentologija. K., 1935. 

32 Žr. Lebedys J. Mikalojaus Daukšos bibliografija. V., 1971. P. 72—113. 

ir jo raštus*?. Tačiau nesant sistemingų kalbos studijų, dabar galima pa- 
teikti tik apytikrį Daukšos raštų kalbos vaizdą. 

Pirmiausia pora žodžių apie Daukšos rašybą. Lietuvių kalbos garsams 
fiksuoti jis buvo susidaręs rašybą, sekdamas to meto lenkų pavyzdžiu. 
Priebalsius š, č žymėjo lenkiškai dviraidžiais sz (/3, 8), cz (c4), pvz., 
asz 'aš", czia “čia'. Dėl lenkų š (sz) ir s Lietuvoje painiojimo kartais (re- 
tai) priebalsis š būna pažymėtas ir $, net s resp. / raidėmis. Atitinkamai 
ir vietoj č (cz) pasitaiko parašymų su č resp. c (pvz., iščios 'įsčios'), O 
vietoj ž (4, 4) ir dž (dž, dį) — parašymų su z (5) ir dz (d;). Vartojo len- 
kams įprastą raidę w priebalsiui v Žymėti, o raide v žodžio pradžioje 
kartais žymėjo balsį u, pvz., vgnis “ugnis". Kaip ir pirmuosiuose Prūsijos 
lietuvių raštuose, painiojo raides i, j, y, pvz., ataio "atėjo", jr "ir", yBwis 
"išvys". Lenkų pavyzdžiu grafiškai skyrė kietąjį priebalsį / nuo minkšto- 
jo. Kietąjį /, turėtą ir prieš e tipo vokalizmą (Prūsijos lietuvių tarmėse 
šios pozicijos kietojo / nebuvo), žymėjo raide /, o minkštąjį / — įprasti- 
ne raide /, pvz., bd//as "balsas", milet (tarė milėt') "mylėti", bet gen. sg. 
pa/aulo "pasaulio". Raide i lenkams įprastu būdu minkštino priebal- 
sius, pvz., /iūlau 'siūlau'. Prieš e tipo vokalizmą minkštuosius priebal- 
sius šia raide žŽymė'o nenuosekliai, 

Lenkų kalboje nesamų garsų bei fonetinių reiškinių fiksavimas Dauk- 
šai, kaip ir pirmiesiems Prūsijos lietuvių autoriams, sudarė daugiausia 
sunkumų. Bet jis čia parodė nemaža išradingumo. Raidyną papildė įvai- 
riais diakritiniais ženkleliais. Antai nosiniams balsiams Žymėti vartojo 
ne tik 4, ę, bet ir ;, į raides, tiksliau atitinkamas raides su „skersine 
šakele“. Dvi pirmąsias (a, ęj vartojo jau Prūsijos lietuvių autoriai, nu- 
sižiūrėję į lenkų rašybą. Tačiau ų, į lenkų rašyboje nebuvo. Nevartojo 
jų ir Prūsijos lietuvių autoriai. Daukša pirmasis įsivedė šias raides. Jis 
taip pat vartojo ia, ė, e plačiajam e žymėti, ko Prūsijos autoriai nedarė. 
Diakritiniais ženkleliais Daukša pradėjo žymėti ir kirčio vietą. Prieš- 
paskutinį skiemenį kirčiuojantiems lenkams tai buvo neaktualu, o Prū- 
sijos lietuvių raštuose kirtis paprastai nebuvo žymimas. 

Tačiau orientuodamasis į lenkų rašybą, kaip ir Prūsijos autoriai, 
Daukša nuosekliai neatskyrė ilgųjų balsių nuo trumpųjų, t. y. neišryški- 
no specifinės lietuvių kalbos fonetikos ypatybės, neturimos lenkų kal- 
boje. Tas neišryškinimas iš tradicijos perėjo vėlesnių laikų autoriams, 
ir tik nuo XIX a. pabaigos imta sistemingai skirti trumpuosius w, i nuo 
atitinkamų ilgųjų (2, »), o kitų balsių kiekybės grafiškas žymėjimas ir 


3 Lebedys J. Mikalojus Daukša. V., 1963. 


184 


dabar lietuvių rašyboje nėra nuoseklus (plg. latvių a, e, u, i || a, ė, ū, i). 
Taigi Daukšą, kaip ir jo pirmtakus, lenkų rašybos pavyzdys orientavo 
tiksliau fiksuoti ne balsių kiekybę, bet jų kokybės skirtumus. 

Iš kitų Daukšos rašybos ypatybių nurodytina: ie, uo žymėjimas rai- 
dėmis ie, 4, dvibalsių ai, ei, ui rašymas kaip dabar (labai retai parašo su 
j ar y antrajame dėmenyje). 

+ Daukšos raštų fonetika — tipiška „vidurietiška“: išlaikomi sveiki 
an, am, en, em ir ą, ę, turimas veliarinis / prieš e tipo vokalizmą. Balsius 
ą, e, ų, į Daukša tarė su aiškiu nosiniu rezonansu, kuris buvo vienodai 
ryškus nekirčiuotoje galūnėje (ji vidurio Lietuvoje nebuvo redukuo- 
jama), kaip ir žodžio kamiene ar kirčiuotoje galūnėje. Nosinis rezonan- 
sas turėjo būti gana stiprus: jis pažymėtas 80 — 1009/ visų atvejų (plony- 
tė „skersinė šakelė“ gali būti ir neatspausta ar nutrupėjusi), neretai 
ą, e, ų, į rašomi ir vietoj an, en, un, in (dągus "dangus", žeklai "ženklai", 
Jykus “sunkus", naudįgas "naudingas" ...). 

Daukša pirmasis ėmė gana nuosekliai skirti platųjį balsį e nuo atitin- 
kamo siaurojo. Pirmąjį žymėjo ia, ė. ę (uksliau ę, skirtingai nuo atitin- 
kamą nosinį balsį žyminčios raidės e su „skersinc šakele“), antrąjį — 
raide e. Iš „Postilės“ matyti, kad platusis e ano meto vidurio Lietuvoje 
ryškiausiai buvo tariamas kirčiuotoje žodžio pozicijoje prieš tolesnį 
skiemenį su plačiuoju vokalizmu. Matyt, čia tarta e. Pvz., Daukša rašo 
3. praes. giama "gėma", wėda “vėda", acc. sg. kelą 'kėlią'. Prieš skiemenį 
su siauruoju voka!izmu Daukša paprastai rašo raidę e. kuria žymi ir 
dabartinio ė atitikmenis visose žočžio pozicijose, pvz., inf. refl. geretis 
“gėrėtis, /ededamas 'sėdėdamas"', 3. praet. cawe "davė". Čia būta siau- 
rojo — trumpo ir ilgo — balsio. Ka:p matome. balsių kiekybės Dauk- 
ša nepaisė, rašte fiksavo tik kokybę. Rašymas mės, męs rodo asmeninio 
įvardžio nom. pl. formą mės (ar mės, bet ne mės), 3. praet. eio 'ėjo' — 
senesnę formą ėjo. Dėl raidžių ia, ė, ę tarties dar plg. rašymą kialės 
"kelias", ieigu "jeigu", reifkia "rėiškia". daugeu fei "daugiausiai" (ei papras- 
tai rašo ei). Balsius e, ė Daukša aiškiai skyrė nuo dvibalsio ie, kurį rašė 
taip, kaip mes dabar rašome. Pasitaikantys variantai iė, ie rodo atvirą 
tarimą (ie), esantį ir dabar tarmėse. Dvibalsi uo Daukša žymėjo d ir 
jo nepainiojo su 0. Tiek ie, tiek uo tada vidurio Lietuvoje tebebuvo 
sveiki visose žodžio pozicijose, taigi nekirčiuoti dar nebuvo virtę monof- 
tongais (dabar Daukšos gimtoji nekta turi e, »). Tvirtagalis ir nekirčiuo- 
tas galūninis ai tada vidvrio Lietuvoje jau buvo „išblėsęs'“, tartas ai ar 
net <i, kurį Daukša neretai žymi ei. pvz., adv. gerei "gerai", nom. pl. 
wartinikei "vartininkai", instr. pl. reikaleis "reikalais". Plačiai vartoja 

kontrahuotas formas, kuriose ne-, (e- balsis sulietas su žodžio pradžios 
a-į į vieną ilgą *a, virtusį o, pvz., Daukša rašo noteio "neatėjo", noprepių 
“neaprėptų", tot /tdii “teatstoja' greta ne ateięs neatėjęs', ne aprepiamas 
“neaprėpiamas", fe at/toii “teatstoja". Dabar tokios kontrahuotos formos 
jau nebevartojamos. Žodžio pradžios e-, ei- išlaikyti sveiki (dabar Dauk- 
šos tėviškėje išvirtę a-, ai-), tačiau Daukša rašo atait "ateiti", atais "ateis", 
nes čia at- iš ata- (a +ei sutraukta į ai). Po velarizuoto / greičiausiai anuo- 
met vidurio Lietuvoje tebebuvo tariamas e tipo balsis (dabar išvirtęs a), 
nors ir kažkiek atitrauktas į užpakalį: Daukša skiemenį /e žymi le, 
tė, lę ir net /a, skiemenį Ję — Je, retai /ą, skiemenį Jei — lei ir lai, skie- 
menį /ė — Je, labai retai /a. 

Kalbininkai labai domisi Daukšos raštų kirčiavimu, Juk tai yra 
pats seniausias lietuviškas kirčiuotas tekstas. Kirtį Daukša žymėjo dia- 
kritiniu ženkleliu virš raidės, paprastai stogeliu ( -) arba akūto ženklu('), 
kuris kartais atspaustas neaiškiai ir atrodo lyg taškas. Šiais ženkleliais 
žymėjo tik kirčio vietą, bet ne priegaidę. Palyginę Daukšos kirčiavimą 
su dabartiniu, pastebime nemaža skirtumų. Daukšos kirčiavimas dau- 
geliu atvejų archaiškesnis. Antai Daukša baritoniškai kirčiuoja žodžius 
daiktai, kdlnai, tėvai, žėnklai, dvarai, tifiklai, vargai, prūnašai, vakarai, 
drūsumas, lygumas, rūstumas, dėjimas, kėlimas, šūknis, ugnis, ūkmuo, 
vanduo, brūngus, tūmsus, baisus, suikus, ieškoti, ndikinti vietoj dabartinio 
oksitoninio kirčiavimo daiktai, kalnai, tėvai, ženklai, dvarai, tinklai, 
vargai, pranašai, vakarai, drąsūmas, lygūmas, rūstumas, dėjimas, kėli- 
mas, šaknis, ugnis, akmuo, vanduo, brangūs, tamsūs, baisūs, sunkūs, 
ieškoti, naikinti. Tačiau Daukšos raštuose pasitaiko ir nemaža kirčio 
dvejopumų, nevienodai kirčiuojamų žodžių, pvz., šalia tėvai, vafgai, 
befidrinykas, dmžinumas, mėilumas, tdmsumas, stėjimas, čmimas, benid- 
rystė, karūlystė, mūterystė, bjaūrybė, rūstybė, tūmsybė, vyresnybė, mir- 
tis, bjaūrus, kafitrus, brūngesnis, vyresnis, brdngiausias, vyriausias, sufi- 
kiaus, befidrauti, elgetauti randame sukirčiuota ir tėvai, vargai, bendri- 
nykas, amžinūmas, meilūmas, tamsūmas, stojimas, ėmimas, bendrystė, 
karalystė, moterjstė, bjaurybė, rūstybė, tamsybė, vyresnybė, mirtis, 
bjaurūs, kantrūs, brangėsnis, vyrėsnis (-2snis?), brangidusias vyridusias, 
sunkiaū(s), bendrauti, elgetduti ir kt. Tokie ir panašūs dvejopumai 
rodo kirčio kitimo tendencijas, padeda kalbininkams susiorientuoti 
sudėtingoje lietuvių kalbos kirčiavimo sistemos raidoje. 

Morfologija ir sintaksė. Vyriškosios giminės daiktavardžiai 
Daukšos raštuose turi dat. sg. galūnę -ui, tačiau šalia jos pasitaiko (Ia- 
bai retai) ir -u, mat Daukšos tėviškė buvo netoli ploto, kur ir dabar tu- 

rima -u '-ui'. Daukša vartojo senovines i resp. priebalsinių kamienų 
dat. sg. formas su galūne -i, pvz., ūki 'akiai", piemeni 'piemeniui'. Turėjo 
ir variantus su -ij/ (Daukša rašo -ii), net su -ie (WieBpatie Chri/tui). Pro- 
nominalinio linksniavimo dat. sg. m. formas dažniausiai vartoja sutrum- 
pintas, jos baigiasi -am (bemaž 9974), senovinių pilnųjų formų su -amui 
ir -amu visai nedaug. Daugiskaitos datyvai, atvirkščiai, Daukšos raš- 
tuose paprastai turi senąsias pilnas formas su -mus, sutrumpinti varian- 
tai su -ms labai reti, tesudaro vos apie 29, visų pavyzdžių. Bemaž visuo- 
tinai vartojamos daugiskaitos lokatyvo formos su -se, variantai su -sa 
labai reti, 0 -su visai nepasitaiko (kaip matėme, pastarieji buvo populia- 
rūs Prūsijos lietuvių raštuose). 

Archaiškos įvardžiuotinės formos. Gerai išlaikyta pirmojo dėmens 
fleksija, pvz., dat. pl. m. iBtikimiemu/iemus 'ištikimiesiems", f. Ailto- 
mu fiomus "šiltosioms', instr. pl. f. pirmomi/iomis "pirmosiomis", loc. 
sg. m. didimgiime "didžiajame", f. tikroieioie "tikrojoje", pl. piktū/eiū/e 
“piktuosiuose", all. pl. giwumpiump "prie gyvųjų". Dar plg. gimėną fis Tė- 
was “gyvenantysis tėvas", pri/iekęiie fūdjios “prisiekusieji teisėjai". Ant- 
rasis dėmuo (įvardis) kartais būna tarp priešdėlio ir dalyvio, pvz., prai- 
i(pūlęs 'prapuolusysis? (pra-jis-puolęs), gen. sg. f. praiosBoku fios "praėju- 
siosios' (pra-jos-šokusios), acc. pl. m. paiū/dūtus “paduotuosius*? (pa- 
-juos-duotus). Vartojami būdvardžiai, padaryti kaip įvardžiuotiniai iš 
daiktavardžių vienaskaitos lokatyvo arba daugiskaitos genityvo formų, 
pvz., dąguieiis 'dangiškasis" (danguję-jis), pl. žėmeieiie "žemiškieji" 
(žemėję-jie), silomis Birdiieiomis "širdies (širdyje esančiomis) jėgomis? 
(širdyję-jomis). Gerokai skiriasi nuo dabartinio Daukšos būdvardžių 
kirčiavimas, daug jų kirčiuojama baritoniškai, pvz., bdltas, -a (plg. la. 
balts), baisus, dailus, drąsus, juodas, -a (plg. la. juūds), lygus, rūstus, 
skdistus, smarkus, tamsus, teisus. Baritonezę neretai išlaiko ir tų būd- 
vardžių aukštesniojo bei aukščiausiojo laipsnių, taip pat įvardžiuotinės 
formos, pvz., bjaūresnis, brūngesnis, drąsesnis, tankesnis, brangiausias, 
vyriausias, brangusis, drąsusis, grynasis, mėilusis. 

Pirmojo asmens įvardis turi formą aš (eš tėra Prūsijos lietuvių ir LDK 
rytinio varianto tekstuose). Gen. sg. net keli variantai: manęs (vyrauja), 
manę (retas), galbūt ir manės, manė (jei tekste nenutrupėjo „skersinė ša- 
kelė“). Acc. sg. manė (vyrauja) ir mang (retai). Pasitaiko šakny kirčiuo- 
jamų formų: mdėnęs, manę mane (mūnęs..?). Dat. sg. vyrauja trumpoji 
forma mdn (matyt, tarta mdri) ir atitinkamai du, sdu (Daukša dažniau- 
siai rašo taw, faw, gal ir tarė su v). Ilgasis variantas mūni, tavi, sūvi la- 
bai retas (vos apie 194). Taip pat vartojama enklitinė datyvo forma mi, 

2. pers. ti, pvz., pa-mi-rodyk "parodyk man', pa-ti-rodysiu, parodysiuo-t 
(rašo parodi fiūt') “parodysiu tau'. Ad. sg. formos dvejopos: manip, ta- 
vip, savip (rečiau) ir manimp, tavimp, savimp (vyrauja, 8194). Ad. pl. 
mūsip, jūsip (rečiau) ir mūsimp, jūsimp (8494). Trečiojo asmens įvardžio 
paradigma iš dalies supletyvinė: šalia vyraujančių formų nom. sg. jis(ai), 
pl. jie yra ir dnas (ansai), pl. dnys. Įdomi i-kamienė loc. sg. m. forma 
jimė (ir šimė "šiame", kurimė "kuriame"), vartojama šalia dažnesnės ja- 
me. Ad. sg. m. net trejopas: jamip (17945), jamp (3594) ir jamimp (489,). 
Įvardžių paradigmose pasitaiko žemaitybių: acc. sg. mani "mane", tavi 
“tave", savi "save" (po 1 pavyzdį, gali būti ir rytietybė), acc. pl. m. jus 
“juos? (ir tus "tuos", kurius "kuriuos" ... po 1—2 pvz.). Prie žemaitybių 
reikėtų priskirti dar nom. pl. męs 'mes" (apie 29,), tačiau nom. pl. jūs 
Daukša labai dažnai (net 8279,) rašo jųs, iųs. 

Skaitvardžių '10' ir 1000" paradigmose yra priebalsinio linksniavimo 
reliktų, pvz., gen. sg. dešimtės "dešimties", tūkstantės (ir tūkstantes) 
“tūkstančio"', dat. sg. dėšimti “dešimčiai"', tūkstanti "tūkstančiui", nom. pl. 
dėšimtes, gen. pl. dešimtų. Archaiškos kelintinių skaitvardžių formos 
sėkmas “septintas', dšmas 'aštuntas', pirmas liekas (ir tik liekas) “vie- 
nuoliktas' ...devifitas ličkas "devynioliktas". 

Veiksmažodžių prezento d, ypač da, kamieno formos anuomet vidu- 
rio Lietuvoje jau buvo išvirtusios įė-kamienėmis (dėl vienodo preterito, 
plg. gYdo — gydė ir snaūdžia — snaūdė): Daukša vartoja formas gy- 
džia "gydo", mokia "moko", gimdžia "gimdo", rėdžia "rodo", žūdžia "žu- 
do' ir t. t. Populiarios atematinės prezento formos. Pv2., veiksmažodžio 
būti paradigma tokia: esmi 'esu", esi, esmė 'esame", estė 'esate", est (i) 
"yra". Vien atematines prezento formas turi veiksmažodžiai dėti, ėsti, 
eiti, giedėti, miegoti (tematinių atitikmenų visai nėra), kai kurių kitų 
senovinių atematinių veiksmažodžių naujosios tematinės formos dar 
labai retos, pvz., būti, duoti, likti teturi vos po vieną tematinį pavyzdį. 
Būsimojo laiko cirkumfleksines ir trumpos šaknies formas Daukša kir- 
čiavo senoviškai: eisiū eisiu", imsiu "imsiu", rasiū "rasiu", tarsiū “tafsiu", 
2. sg. eisi "eisi", imsi "imsi'" ... Archaiškos tariamosios nuosakos formos, 
joms būdingas oksitoninis kirčiavimas: 1. sg. bžčia, būčiė (priegaidė ne- 
žinoma) "būčiau", 2. sg. būtumbei (rašo butūmbei) “būtumei?, 1. pl. bū- 
tumbime, 2. pl. būtumbite, 3. pers. būtį. Liepiamosios nuosakos 2. sg. 
formos baigiasi -k, retai -ki. Vartojamos ir duod(i) "duok", sūkai “są- 
kyk"', 1. pl. padūraime "padarykime* tipo formos. 

Minėtini veiksmažodžių būti ir eiti veikiamieji prezento dalyviai safi- 
tis "esantis" (vietoj *sąs), f. santi ir eūtis "einantis" (vietoj *ės), f. enti, 

padaryti iš senovinės atematinės veiksmažodžių prezento paradigmos 
daugiskaitos su šaknies nykstamuoju vokalizmu s-, i- (ent- iš *i-ent), 
turėtu šalia vienaskaitos šaknies es-, ei- (esąs, Daukšos ėjąs 'einąs", 
nepriejemoj šviesybėj "neprieinamoje šviesybėje'). Veikiamųjų dalyvių 
kirčiavimas turi nemaža senovinių bruožų, nors ir gerokai sumišęs. Iš 
oksitonų veiksmažodžių padaryti prezento dalyviai paprastai turi kilno- 
jamo kirčio paradigmą, o padaryti iš baritonų dažniausiai išlaiko šak- 
nies kirtį, pvz., sukąs, sūkančio, sukančidm, sūkantį, bet rūšąs, rūšančio, 
rūšančiam. Net preterito veikiamieji dalyviai kartais sukirčiuojami ga- 
lūnėje, pvz., nebuvės "nebūvęs", numirė "numirę", numirusių "numirusių". 
Galbūt tai senesnio dvejopo kirčiavimo reliktai. 

Įdomūs prieveiksmiai su formantu -yn (didyn, gražyn...), turintys 
ir ilgesnius variantus su -yniui, -ynių (-iniui, -inių?), pvz., prieikime ar- 
tfniui, idant didynių eitų. Prieveiksmių aukštesnysis laipsnis baigiasi 
-iaus "-iau" arba -esniai, -esn (iš -esne ar -esni ?), pvz., arčiaūs, brdngiaus, 
daugiaūs ir daugėsniai, daugėsn. Iš kitų nekaitomų žodžių nurodytini 
šie: apė "apie" (kelis kartus parašyta ape, taigi galėjo būti ir variantas 
ape), atpenč "vėl, atgal, iš naujo", dabar "dar" (šalia daba/ 'dabar"), drin 
"dėl" (ir kėdrin, kūgrinag "kodėl", tūdrin, tėdrinag todėl"), ertes "argi, 
galbūt, matyt", -gu "ar" (ndriegu žindt 'ar tu nori žinoti ?"), jeib “kad, jei- 
gu', nū "dabar", pigai "pigiai" (plg. pigas 'pigus"), teip "taip", tuo intim- 
pės “nuolat, nepaliaujamai". Šalia ber Daukša kelis kartus pavartojo 
variantą bat, tačiau „Postilės“ klaidų atitaisyme tą bat pataiso į bet ir 
tarimą su a Daukša pasmerkia kaip „bjaurų“, nes esą taip tarią Kaune 
būdininkai (būdose gyvenantys ?) ir vytininkai (vytinė "senovinis plokš- 
čiadugnis prekinis laivas", čia turimi galvoje vytinės vairuotojai) bei kiti 
netikėliai (suprask kalvinai, 1598 m. kalvino Petkevičiaus katekizme 
tėra vien bat). Nekaitomi žodžiai daug kur išplėsti dalelytė -gi, pvz., 
ing į", išg (ižg) iš", nuog "nuo", prieg "prie", taddng "tada". 

Daukšos sintaksę daug kur lėmė pažodinis vertimas. Dėl to dažnai 
nepaisoma įprastinės lietuvių kalboje žodžių tvarkos. Ypač dažnai pa- 
žyminys nukeliamas po pažymimojo žodžio, pvz., bažnyčia šventoji 
vietoj šventoji bažnyčia. Veiksmažodinės konstrukcijos neretai keičia- 
mos daiktavardinėmis, pvz., daryti didžiausius gailėjimus "didžiai atgai- 
lauti'. Dažnai nelietuviškai vartojami prielinksniai, pvz., ant pirmos 
nedėlios “pirmą sekmadienį', pavadinti ant sūdo "pakviesti į teismą", 
nuog pranašų šviesiai aprašytas “pranašų ... aprašytas'. Tam tikrą įta- 
ką Daukšos sintaksei galėjo turėti (per Vujeko originalą ?) ir antikinė 

meninė proza, jos periodų konstrukcijos. Visa tai gerokai užgožė gyvąją 
ano meto kalbos sintaksę, jos konstrukcijų atspindžius. 

Leksika. Ji nepaprastai turtinga. Kalbos žodingumu Daukša pra- 
lenkė kitus senuosius lietuvių autorius. Versdamas „Postilę“, jis sąmo- 
ningai rūpinosi žodžių parinkimu, stengėsi padaryti kalbą kuo žodin- 
gesnę. Žodžių gausumas „praturtins uolų skaitytoją“ — rašė jis len- 
kiškoje „Postilės“ prakalboje. Norėdamas prisitaikyti prie anuomet lie- 
tuviškai silpnai mokėjusių dvasininkų, Daukša gausiai vartojo leksinius 
paralelizmus. Jis poromis pateikė skolinį ir lietuvišką žodį, pvz., slibi- 
nas ir smūkas, ietis ir ragėtinė (< poeamuna), prekiūuti ir handliavoti, 
pirmuonys (nom. sg. pirmuonis) ir prėdkai (< npedku). Daug parale- 
lizmų atsirado dėl Daukšos noro įtikti įvairių tarmių skaitytojams, būti 
jų teisingai suprastam. Plg. žodžius nėbylis ir nežadžia, pūprotis 'papro- 
tys' ir pajūnkimas “t. p.“, išgydyti ir išvdistyti, žvejys, žuklijas (ar žū- ?) 
ir žuvinykas. Tačiau tik dalis paralelizmų yra visiškai vienodos reikšmės 
žodžiai. Daugiau tokių, kurie turi skirtingus stilistinius, kartais ir reikš- 
mės atspalvius, pvz., šapėlis ir šiaudėlis; arklys, žirgas ir kuinas; užmūš- 
ti ir užbrūkti; vdlgymas, pėnas, penūkšlas ir ėdesis (ėdesys). Dažnai vie- 
nam originalo žodžiui Daukša duoda po kelis lietuviškus atitikmenis 
su skirtingais reikšmės atspalviais, pvz., lenkų niewdd verčia vilktinis, 
tiriklas ir nėvadas, lenkų /odž — luotas, ldivė, aldija ir sūdyna (< cyduna), 
lenkų piasek — smiltis, žvirzdas ir žiezdra. Vietoj paleistuvė vartoja 
žodžius draugalė, kčkšė, palaidinė ir svetimvyrė, šalia baisūs (kirčiuo- 
ja ir baisus) — baugūs (ir baūgus), gąstus, šalia tikėtis — dūksėtis 
(duksėtis?) ir viltis. Dar plg. giltinė, miftis "mirtis", martuvė, (nu)miri- 
mas ir nužavinimas; padrūtinti, pastiprinti ir patvirtinti; pakastas, paldi- 
dotas ir paraūstas. Ypač daug variantų vartojama vargšui pavadinti: 
bėdūlis, benūmis, nuvafgęs, pavargėlis, pavargulis, pavaFgęsis, rudūlis, 
vafgeta. Daukša nesitenkino Vujeko lenkiško originalo blankiais ir 
perdėm bendros reikšmės žodžiais, bet ieškojo vaizdingesnių lietuviškų 
atitikmenų, geriau nusakančių kalbamą objektą. Antai vietoj originalo 
"kraujo lašai! Daukša rašo kraujo šlakai, vietoj “tekančio žemėn' — 
srūvančio žemėn, vietoj "pradėjo mirti' — pradėjo mėrdėti, vietoj “(iš 
dulkių ir molio) nulipdytą' — nužiėstą. Plg. dar šiuos pasakymus: 
kaip višta sugūžia vištelius savus po sparnais; idant užkūrtų girnų 
pusę ant kaklo; kraujas plūdo; širdis jūsų krūpauja, ir pan. 

„Postilėje“ daug gražių lietuviškų žodžių iš ano meto gyvosios kalbos, 
savaip pritaikytų svetimiems žodžiams versti, pvz., aikštis “giedra, saus- 
ra', aimus (kirčiuoja šaknį) "gražaus sudėjimo, šaunus", algėti “vadinti, 

šaukti", ankščia "skola", ankščioti 'skolinti'", dpdas "drabužis", atakia 
"kerštas", bandykštis "gyvulys, galvijas', bangūs 'gaižus, skaudus, nemalo- 
nus', bebėrnis "bevaikis", bodūs “įkyrus", dargūs "šlykštus", duja “migla, 
dulksmas', gandžiaūs (kirčiuoja ir šaknį) "mieliau, verčiau", gfmis “vei- 
das', yškus "aiškus, ryškus", kdtulti 'kutenti', kėrsti "garsinti, platinti 
(žinią)', kilpinis “šaunamasis lankas', kiūkauti "iš džiaugsmo šokinėti 
(apie širdį)', klušinčti “eiti paknopstomis', knyburti "knibinėti, dirbinėti?, 
krėklas 'krūtis", ldigyti “šokinėti, siausti', /dkštas laiškas", lasyti "ieškoti 
ko tinkamo, rinktis', /gšas “luošas", malkas “gėrimas, gėralas', mėčtra 
“vaiduoklis; akių monai', mėtė “žmona, moteriškė", nėrtėti “pykti, nirš- 
ti', nčtarpa “piktas, nedėkingas, apmaudingas žmogus', pėkus 'galvijas", 
prūkartas "ėdžios", prdžastis “pavadinimas, pravardė', prekijas (ir pra- 
kijas) "pirklys", priesakis "priešas?, saitai "grandinės, pančiai; kalėjimas, 
siutilmė “šėlimas; pasiutėlis', talokas "merga", žėsmė “burna, kalba" (plg. 
ryt. a. žosti “tarti, kalbėti"). Nemaža gražių Daukšos žodžių ir dabar pla- 
čiai vartojame, pvz., angis "gyvatė", drūpana, gentis, giedėtojas, gifiklas, 
gyvėntojas, gyvis "gyva būtybė, gyvi padarai', gūndytojas, keleivis, klau- 
sytojas, kova, kūdikėlis, lytis, minia, mokytojas, mūšis, nėgandas “bėda, 
nelaimė, vargas", padargas, pardavėjas, pasekėjas, pirkėjas, prašaliėtis, 
rašytojas "kas rašo", skaitytojas, sukaktuvės, susirinkimas, sutvėrėjas, su- 
tvėrimas, šdlmas, šarvas, šlovė, vūdas, veikėjas, vieškelis. Kai kurie Dauk- 
šos žodžiai nuo dabartinių šiek tiek skiriasi savo forma ar kirčiavimu, 
pvz., pėlūs “pelai' (senovinė u-kamienė moteriškosios giminės forma), 
sargybė “sargyba; globa; atsargumas', skydė "skydas", tėvykščia “"gimti- 
nė; paveldėjimas' (yra ir tėviškė); pasiuntinis “pasiuntinys', pašalpa 
"pašalpa", veikalas "veikalas". Kai kurių skiriasi reikšmė, pvz., grynas 
"neturtingas, vargingas', mėdžiaga "medis", nūsras “burna, lūpos', nuo- 
md “palūkanos, procentas', pūsaka “pamokomo turinio mintis, kalba", 
patogus “panašus; tinkamas, doras', prekė, prakė (ir prekia, prakid) 
"prekyba", priežodis “palyginimas, posakis, pamokymas', pūtlus "išdidus, 
pasipūtęs, puikus"', sakymas 'kas sakoma, pamokslas', sekmė “niekų kal- 
ba, prasimanymas', siela "sąžinė", skelbimas "garsas, atsiliepimas, opini- 
ja', smurtas “pavojus", straipsnis “perskyrimas, skyrelis', užrašas "para- 
šas'. 

Norėdamas įtaigiau prabilti į skaitytojų jausmus, sužadinti jų vaizduo- 
tę, Daukša nevengė šiurkščių liaudiškų žodžių bei posakių, pvz. nardo 
kaip kiaulė purve, kaip kalė pasmirdusi ir pan. Leksikos bei frazeologijos 
liaudiškumą rodo kad ir ši nedidelė ištrauka, kurioje aprašomi pranašau- 
jamos pasaulio pabaigos baisumai: „...dangus pasikrutins, saulė užtems, 

mėnuo krauju pavirs, žvaizdės (= žvaigždės) išg dangaus puldinės, oras 
žaibais ir perkūnais, debeses (= debesys) graudimu ir braškėjimu, ma- 
rios ūžimu, žemė lumpėjimu, gyvis išėjęs iš girių staugimu, kaukimu, bau- 
bimu teip (= taip) baisūs bus, kad žmonės nuog baimės teip didžių, teip 
stebuklingų ir nepajunkusių (= neįprastų) daiktų nemintą (= norom ne- 
norom, būtinai) džiūt ir salpt turi“. 

Gausi socialinė leksika, atspindinti ano meto feodalinę aplinką, gy- 
ventojų sluoksnius ir jų santykius, pvz., ūkis, ūkinykas "šeimininkas", 
kiemas 'kaimas", kaimynas "valdinys", šeimyna (czeladž), naminykas 
“šeimynos narys, saviškis", dvarionis "dvariškis", tijūnas, šaukūnas 'ant- 
stolis, wožny', vėrgas, vergystė, nuominykas "palūkininkas", tėvainis (ir 
tčvuonis, tėvykštaitis) "paveldėtojas, įpėdinis", tėvainumas (ir tėvykšta- 
vimas) “paveldėjimas, įpėdinystė', vyresnybė (ir vyresnybė), vyriausybė, 
lidudis, dotilas ir čyžė (< S. I. czyža) "duoklė", byla, nūobylis “sutartis, 
susitarimas" (Daukšos naujadaras ?). 

Versdamas „Postilę“, Daukša susidūrė su labai daug abstrakčių są- 
vokų. Šnekamoje kalboje, suprantama, joms išreikšti trūko žodžių. Daug 
reikiamų žodžių prisirankiojo iš tarmių, juos pritaikė specifiniam rei- 
kalui. Dalis tokių žodžių visai ar beveik nesiskiria nuo dabar vartoja- 
mų, pvz., apjuokd 'išjuokimas", dpmaudas, ūpstas "gausumas, perteklius", 
ūpvaizda, ūpžadas, ūtmaina (ir ūtmainas), augliūs "augimas, ūgis", baltis 
“baltumas", daūgis "daugybė", gėda, geidulys (ir geidulis), gyrius '"gyri- 
masis; garbė', grožis, įsūkymas, išeiga, iškalba, keikastis "keiksmas, 
piktžodžiavimas', kliedesys, mėkslas, nekaltybė, netvarka, nuovoka, 
padaras, paikybė (nuo paikas), pavyzdys, pažinimas, prabanga (ir prd- 
bangas), prūšymas, priespauda (ir priespauda), prievaizda "priežiūra, 
apvaizda, globa", priežastis (ir priežastis), protas, tarpininkūvimas. Kitų 
abstrakčios reikšmės žodžių kiek kitokia forma, kirčiavimas, pvz., dkla- 
tis "aklumas, nematymas', 4t/laida ir ūtlydis "atleidimas, dovanojimas, 
pasigailėjimas"', buitis "buitis", išmonia "išmintis, protas', nuomonia "nuo- 
voka, išmanymas; jutimas, jausmas', nuopelnas "nūopelnas', pagunda 
“pagūnda", sandara (ir sandarė, sūndora) “santaika, sutarimas", nesdn- 
dara "nesantaika", tobulumas “tobulūmas'. Dar kitų skritinga reikšmė, 
pvz., dailė "'gudrybė; veikalas', gamta "dorybė", priemonia "išmanymas, 
protas'. Yra ir dabar visai nevartojamų žodžių, pvz., aimumas “žiauru- 
mas', apraišymas 'skundimas", apraišyti "apskųsti", dtspyris 'atsikirti- 
mas, replika", dtvyzdis 'atžvilgis', būmenis “buvimas, būtis' (gal Daukšos 
sukurtas žodis?), galvėkartas “niekinimas, žeminimas", gerdas "gandas, 
žinia; pasiuntinys', g/duda “tyčiojimasis', jautėjimas ir jutėjimas “juti- 

mas', nepajauta "abejingumas", pavdizdas “kuo kas pavaizduojama, pa- 
vyzdys', priekuopa "globa, priežiūra'. 

Suprantama, Daukšai sunku buvo išsiversti šnekamosios kalbos 
žodžiais. Sudėtingesnėms sąvokoms reikšti teko darytis naujadarų. Ta- 
čiau dabar nelengva tuos jo naujadarus atskirti nuo ano meto šnekamo- 
sios kalbos žodžių, nes nėra griežtų kriterijų, juoba kad dar neturime 
istorinio lietuvių kalbos žodyno. Dėl viso to Daukšos naujadarus ga- 
lima tik apytikriai aptarti. Antai veikėjų pavadinimus Daukša mėgo da- 
rytis su priesagomis -fojas ir -ėjas, pasitaiko mums dabar neįprastų 
darinių, pvz., padėtojas "pagalbininkas", patremtojas “niekintojas", nu- 
plėšėjas “"lupikautojas*. Veiksmažodiniams ir kitokiems abstraktams da- 
rytis Daukša dažnai naudojo priesagą -umas, pvz., apšaukumas “apšau- 
kimas' (plg. 1. obwolanie), atpirkūmas “atpirkimas' (1. odkupienie), 
atskilumas “atskilimas, erezija' (1. odszczepienstwo), bebernumas “bevai- 
kystė', kitokumas "skirtumas, skirtingumas', žmonumas “žmogiškumas. 
Kur čia naujadarai, kur anuomet vartoti žodžiai, nustatyti nelengva. Yra 
ir visokių kitokių įtartinų darinių, pvz., būstymė ir būstymas “esybė, 
būtybė', pūrašas "gyventojų surašymas" (1. popis), pardūstė “turgus, par- 
davimas", prūbylis 'pratarmė" (przedmowa). Tačiau galėjo kai kuriuos 
(pvz., pardūstė) Daukša ir iš kitų asmenų nugirsti. Anuomet išsilavinę 
žmonės buvo daugiausia dvikalbiai. Lenkų kalba juos stipriai veikė. 
Lenkiškus žodžius ne tik Daukša, bet ir kiti asmenys galėjo pamorfe- 
miui išversti į lietuvių kalbą. Šiaip ar taip, lenkiškomis kalkėmis (nebū- 
tinai paties Daukšos sudarytomis) įtartini, pavyzdžiui, šie žodžiai: 
antvičtis ir antvietinykas "vietininkas" (1. namiestnik), apieškoti “apgauti" 
(oszukač; plg. Daukšos vartojamą prigduti), apturėti "gauti" (otrzymač), 
apvdikščioti “švęsti, minėti" (obchodzič), ūtskaluonis 'atskilėlis, sektan- 
tas* (odszczepieniec), baltagalva “ištekėjusi moteris' (bialaglowa), 
daūgbylis "ilgas kalbėjimas*' (wielomostwo), daugmoterystė “daugpatys- 
tė" (wieloženstwo), gan (pa)dūrymas "atsilyginimas, atsiteisimas' (dosyč- 
uczynienie), išguldyti "išversti; išdėstyti" (wykladač), išvartalioti 'iškreip- 
ti" (wywracač), išvidurinis "išorinis" (zewnetrzny), juodknygos “magija, 
raganavimas' (czarnoksięstwo), parašinėtis “didžiuotis, girtis" (popiso- 
wač się), pastatymas “pasiryžimas" (postanowienie), pervesti "įrodyti" 
(przewiešč), svetimpatalauti “svetimoteriauti' (sudzoložyč), svetimžemis 
*svetimtautis'" (cudzoziemiec), užsakinėti "uždrausti" (zakazowač), 
vėidmainis “veidmainys" (licomiernik). 

Polonizmų ir apskritai slavizmų Daukša vartojo palyginti nedaug. 
Jam būdingas siekimas išsiversti lietuviškais žodžiais. Minėtinas rytų 

slavų skolinys sokoras “cukrus' (< caxape iš gr. caxyapov < S. ind, 
šūrkara), kitų senųjų autorių raštuose neaptiktas. Būdinga, kad ir kai 
kurie polonizmai vietoj dabar įprastų formų su balsiu a Daukšos raš- 
tuose turi senesnius variantus su 0 (iš *d), pvz., kaplėnas "kunigas" 
(I. kaplan), mandotas "mandatas" (mandat), originėlas "originalas" 
(oryginal), pona "pana" (panna). Dar plg. kopyčia "vienuolio drabužis, 
abitas' (kapica), ovyje “tikrovėje, realybėje? (na jawi), hišponai "ispanai" 
(Hiszpanie). Vietoj vėliau raštuose įsigalėjusių slavizmų Daukša dar 
dažnai vartoja gražius lietuviškus žodžius, pvz., dvasia, elgeta, gydyto- 
jas (ir vdistytojas), gūdas (ir godėjimas), gūndymas, įsčia, išgąstis, iš- 
mintingas, ištikimas, kaimenė, kalėjimas (ir kalinė), kančia, kankinti, 
kareivis, kūrias (ir kariūnė) 'karas", karstas (greičiausiai ne finizmas), 
kerštas, liaupsč (ir garbė), lobis, malonė, mūras, naujiena, nuliūdimas, 
nuodai (ir apypenai), nuodėmė (ir nusidėjimas), nusižėminimas, pūduk- 
sis (pddūksis?) “viltis, pasitikėjimas", pasdulis, paslaptė (ir slaptė) 'pa- 
slaptis', pavėikslas, prūgaras, prūnašas, sielvartas, stūbas, stebūklas, ti- 
kėjimas, tvarka, vdistas, vafpas, vėrgas, vylius, žaizda, ženklas (ir žymė) 
vietoj vėliau raštuose ir net šnekamojoje kalboje plačiai įsigalėjusių 
dūchas (dūkas), ūbagas, ličkorius, lokamstva, pakusa, žyvūtas, strėkas, 
razumnas, vičrnas, stūdas, turmė, mūka, mūčyti, žalničrius, vaind, grū- 
bas, pamsta, chvola (kvola), skūrbas, loskū, pavietrė, navynd, smūtkas, 
tručiznd, griekas, pakara, nodieja, svietas, tajemnyčia, ūbroz(d)as, pekla, 
prūrakas, klūpatas, balvūnas, cūdas (dyvai), vierū, parėdkas, ličkarstva, 
zvūnas, nevūlnykas, zdroda, rona, znūkas. Net priešdėlio da- Daukša ne- 
vartojo: pastebėtas vienintelis pavyzdys dalėidimas "leidimas" tituli- 
niame „Postilės“ lape: parašyta (gal ir ne Daukšos) instr. sg. dalūidimu. 

Daug per slavus gautų krikštavardžių „Postilėje“ turi formas, kurios 
išliko nepakitusios iki mūsų dienų, pvz., Adėmas, Antūnas, Augūstas, 
Dovydas, Elžbieta, Henrikas, Jobas (ir Jūpas), Jokūbas, Jūnas, Lėzo- 
rius, Lukūšius (dabar pavardė), Magdelend (ir Magdalend), Martynas, 
Mikalojus, Monika, Mėrkus, Morta (ir Mūrta), Motičjus, Ona, Pėt- 
ras, Povilas, Stanislovas, Tamūšius, Urbonas, Vaitiekus, Valentinas, 
Vincentas. Plg. Daukšos pavartotas šalių ir miestų pavadinimų formas 
Afrika, Amerika, Babilonas, Egiptas, Gudai, Indija, Japonija, Lėnkai, 
Palestina, Prūsai, Švedai, Totūriai, Turkai, Vefigrai (ir Ungūrai), Vė- 
kiečiai (ir Vokia). 

M. Daukšos reikšmė. Jo darbai suvaidino lemiamą vaidmenį 
kuriant lietuvių rašomąją kalbą Lietuvos Didžiojoje Kunigaikštystėje. 
Daukša — vidurinio raštų kalbos varianto (ano meto „žemaičių kalbos“) 

pradininkas. Jis stengėsi sukurti gyvą, vaizdingą ir liaudžiai suprantamą 
literatūrinę kalbą. Sukaupė didžiulius leksikos lobius. Savo atsidėjimu 
raštijai Daukša neturėjo lygių LDK ne tik XVI a., bet ir XVII -—- XVIII 
amžiais, išskyrus nebent Konstantiną Sirvydą. Gyvendamas tarp abe- 
jingai ir priešiškai nusiteikusių dvasininkų, jis pakėlė ir nugalėjo daugy- 
bę sunkumų, remiamas turbūt tik vyskupo Merkelio Giedraičio. Buvo 
vienas iš pažangiausių kovotojų dėl tautinės kalbos teisių. Jo idėjos aktu- 
alios ir mūsų laikais. Antai Maskvoje karo metu (1944 m.) išleistame 
rinkinyje „Apie tėvynę“ („O ponnEe“) buvo įdėta ištraukų iš „Prakalbos 
į malonųjį skaitytoją“ rusiškas vertimas. Jeigu anuomet Daukšos sie- 
kimui iškelti lietuvių kalbą, padaryti ją valstybine kalba būtų buvę lem- 
ta įvykti, LDK neišvengiamai būtų tapusi tautine valstybe ir greičiausiai 
nebūtų išnykusi iš Europos politinio žemėlapio. Jeigu ne Daukša, ne jo 
patraukiantis pavyzdys ir įnašas, mūsų raštija Lietuvoje būtų buvusi ne- 
palyginamai menkesnė ir skurdesnė. Daukšos tradicija ryškiai apčiuo- 
piama XVII a. pirmosios pusės leidiniuose: darė įtaką kitiems to laiko ka- 
talikų autoriams, rašiusiems tiek viduriniu (ypač Saliamonui Slavočins- 
kiui), tiek rytiniu (1605 m. katekizmo vertėjui, Konstantinui Sirvydui) 
raštų kalbos variantais. Vėliau, prasidėjus lietuvių raštijos smukimui, 
Daukšos įtaka susilpnėjo. Vėl sustiprėjo XIX a. pradžioje, kai Daukšos 
darbai susilaukė plataus atgarsio, iš jų imta mokytis taisyklingos kalbos. 
To amžiaus antrojoje pusėje išaugus lyginamajai kalbotyrai, Daukšos 
raštai pasidarė aktualūs kalbininkams. Mokslo reikalui ne kartą buvo 
perspausdinamos jų ištraukos (pvz., L. Geitleris 1875 ir 1885 m., E. Vol- 
teris 1901, 1903, 1904 m. ir kt.), ir ištisai visas „Katekizmas“ (E. Vol- 
teris 1886, E. Zitigas 1929 m.), visa „Postilė“ (1929 m. Kauno univer- 
siteto fotografuotinis leidimas). Ypač didelę reikšmę Daukšos raštai, 
kaip buvo nurodyta, dabar turi istorinės akcentologijos studijoms. 


Merkelis Petkevičius 


Jis išleido pirmąją reformatų knygą Lietuvoje. Jos atsiradimą neabe- 
jotinai paskatino Daukšos darbai: pasirodžius katalikiškam katekizmui, 
turėjo ir reformatai paskubinti savojo išleidimą. Tai jie ir padarė 1598 
m., praėjus 3 metams po Daukšos „Katekizmo“ pasirodymo, metams 
prieš Daukšos „Postilę“. 

Apie leidinio parengėją Merkelį Petkevičių žinome nedaug. Kilęs iš 
senos vidutinių bajorų giminės. Jos nariai eidavo įvairias pareigas ka- 

raliaus dvare. Prosenelis buvo vardu Mikalojus, senelis — Grigoras, 
tėvas — Jonas. Gimimo data nežinoma, spėjama apie 1550 m. Anksti, 
dar nepilnametis, neteko tėvo, netrukus ir motinos. Našlaitį globojo dė- 
dė Matas, turėjęs dvarelius prie Panevėžiuko, į pietvakarius nuo Kėdai- 
nių. Ten ir bus praėjusi Merkelio Petkevičiaus jaunystė, nes jo „Kate- 
kizme“ yra aiškių tų apylinkių šnektos elementų. Vėliau kurį laiką dir- 
bo mokesčių rinkėju. 1574 m. jau Vilniaus žemės teismo raštininkas. 
Ėjo ir Vyriausiojo tribunolo raštininko pareigas, kai tas posėdžiaudavo 
Vilniuje. Buvo žymus žmogus, vedęs Žemaičių vyskupo Merkelio Gied- 
raičio pusseserę. Vilniuje turėjo savo namus, keletą dvarų apie Maišia- 
galą, Giedraičius, Salaką. Labai 
——77 uolus reformatas. 1598 m. įsteigė 
"> Į spaustuvę specialiai reformatų 
mėei knygoms leisti, tačiau joje iš- 
4) spausdino tik savo „Katekizmą“ 
ir vieną lenkišką religinę knygą. 
Mirė 1608 m. pradžioje. 
Petkevičiaus „Katekizmas“ — 
universali knyga. Be paties ka- 
"Į tekizmo, joje yra dar giesmių, 
1 maldų ir agenda (apeigų formu- 
lės). Taigi turiniu primena Maž- 
vydo „Katekizmą“. Matyt, no- 
rėta šia knyga užkišti visas spra- 
gas, kurios susidarė neturint lie- 
tuviškos reformatų literatūros. 
Knyga dvikalbė: kairėje patei- 
kiamas lenkiškas, dešinėje lietu- 
viškas tekstas. Abiejų kalbų tek- 
sto po 252 puslapius (nuo p. 188 
nenumeruoti). Titulinis lapas at- 
spaustas dviejų spalvų (juodos ir 
raudonos) šriftu lenkiškai. Lietu- 
viškas jo vertimas sutrumpintai 
toks: „Lenkiškas ir Lietuviškas 
Katekizmas Arba Trumpai į vieną vietą surinktos Krikščioniškos tiesos 
ir pareigos ..„ su Maldomis, Psalmėmis Giesmelėmis... Išleista Jo 
M(yli)stos Pono Merkelio Petkevičiaus Vilniaus Žemės Raštininko. Vil- 
niuje ... 1598 metais“. 





31 pav. M. Petkevičiaus „Katekizmo“ 
titulinis lapas 

Pradžioje įdėta prakalba lenkų kalba, kurioje nurodomi leidimo mo- 
tyvai, pabrėžiamas „didelis ir neatidėliojamas lietuviško katekizmo rei- 
kalingumas“, gimtosios kalbos reikšmė skleidžiant religines dogmas, ta- 
čiau nėra raginimo grįžti prie lietuvių kalbos, kaip Daukšos „Postilės“ 
prakalboje. Parengėjas sakosi nemažą katekizmo dalį pats išvertęs „kiek 
galėdamas ir atspėdamas“, o giesmių vertimų gavęs iš kitų asmenų. 
Po prakalbos pasirašė Mdlcher Pietkiewicž Pifarą Ziemfki Wilen/ki. 
Dar įdėtos lenkiškos eilės „Tam, kas skaitys“, pasirašytos kažkokio 
M. I., ir niekieno nepasirašytas aštuoneilis „Klausyk“ — raginimas vai- 
kams mokytis. Taigi knyga buvo skiriama ne tik naudotis bažnyčioje, 
bet ir mokykloje. 

Leidinyje esamos giesmės verstos iš J. Kochanovskio, M. Ribinskio 
ir kitų lenkų autorių. Tai pirmasis giesmynėlis LDK. Eiliuota lenkišku 
būdu, nepaisant skiemenų kiekybės ir kirčiavimo, iš esmės žiūrint tik 
jų skaičiaus eilutėje. 

Anksčiau manyta, kad Petkevičiaus „Katekizmo“ išliko vienintelis 
egzempliorius, kuris tarp I ir II pasaulinių karų buvo Gdansko (Dan- 
cigo) miesto bibliotekoje. Jį rado A. Briukneris ir 1891 m. paskelbė žur- 
nale „„Archiv fūr slavische Philologie“ (XIII 557 — 590). 1939 m. Kaune 
pasirodė J. Balčikonio parengtas fotografuotinis to egzemplioriaus lei- 
dimas, kuriame įdėtas ir K. Jablonskio straipsnis apie Petkevičių. Po 
karo paaiškėjo, kad Petkevičiaus „Katekizmas“ yra Gotos krašto bib- 
liotekoje (VDR). Manyta, jog tai tas pats Gdansko egzempliorius. Ta- 
čiau A. Rabačiauskaitė neseniai išaiškino, kad tai kitas, iki šiol nežino- 
tas egzempliorius, be to, ne visai identiškas su esamu Gdanske. 

Petkevičiaus „Katekizmo“ kalbą daugiausia yra tyrinėję E. Frenke- 
lis3“, J. Kruopas“ ir šios knygos autorius3“. Iš tų tyrinėjimų matyti, kad 
ji gana vieninga. Visą tekstą turėjo galutinai peržiūrėti, sutvarkyti ir kal- 
bą suvienodinti pats Petkevičius. Pasitaikantys rytų aukštaičių vįlniš- 
kių (pvz., i8 /ano 154,; “iš seno", pdtrūmias 20,, "ištremtas", ragimefi 
15,, “regimės", acc. sg. mani 98,„ 'mane") ir galbūt žemaičių (tokiu galė- 
tų būti įtartas daiktavardis sylvartas "sielvartas", bet jis vartojamas ir 
Morkūno postilėje) tarmės elementai yra pavieniai ir vargu ar laikytini 


3 Fraenkel E. Sprachliche, besonders syntaktische Untersuchungen des kalvinis- 
tischen Katechismus des Malcher Pietkiewicz von 1598. Gėttingen, 1947, 

3 Kruopas J. 1598 m. Merkelio Petkevičiaus katekizmo leksika // Lietuvių kalbo- 
tyros klausimai. V., 1970. T. 12. P. 83—154. 

s* Zinkevičius Z. M. Petkevičiaus katekizmo (1598 m.) tarmė // Baltistica. V., 
1970 T. 6(2). P. 227— 243 ir T. 7(1). P. 67—86. 

Petkevičiaus bendradarbių kalbos reliktais. Rytietybių galėjo pasitaikyti 
ir paties Petkevičiaus, gyvenusio Vilniaus mieste, kalboje. Žemaitybes, 
jeigu jų iš tikrųjų yra, jis galėjo gauti tiesiai iš žemaičių tarmės (kurį 
laiką buvo Raseinių laikytoju) arba per Mažvydo raštus. Šiaip jau visos 
knygos kalba vieninga, jos pagrindas tas pats, kaip Daukšos. Skiriasi 
smulkmenos, orientuojančios mus į pietvakarių pusę nuo Kėdainių, į 
Panevėžiuko apylinkes. Kas buvo Petkevičiaus pagalbininkai, iš kurių 
jis gavo bent dalį giesmių, kalbos ypatybės nerodo. V. Biržiška, sulygi- 
nęs ankstesniųjų giesmių leidinių tekstus, nustatė, kad vienas iš pagalbi- 
ninkų galėjo būti Jonas Šeduikionis, kurio išversta giesmė (įdėta p. 163— 
165) jau buvo paskelbta 1570 m. Mažvydo giesmyne. Be to, Biržiška 
nustatė, kad dar keturios giesmės buvo spausdintos Mažvydo katekiz- 
me ir pakartotos 1570 m. giesmyne, o viena giesmė — Mažvydo 1549 m. 
„Giesmėje šv. Ambroziejaus“ ir 1570 m. giesmyne. Taigi Petkevičius 
buvo naudojęsis Mažvydo darbais, tačiau dedamų giesmių kalbą jis kei- 
tė, jas perredagavo. Ar jis naudojosi kitų Prūsijos lietuvių autorių, taip 
pat Daukšos raštais, akivaizdžių duomenų neturime. 

Kalbos kokybe Petkevičiaus „Katekizmas“ nė iš tolo negali lygintis 
su Daukšos raštais. Aiškus žingsnis atgal. Leidinys parengtas skubotai, 
vertėjas nesirūpino kalbos grynumu ir apskritai jos kultūra. Vertė iš 
lenkų kalbos vergiškai, dažniausiai pažodžiui, prasčiau negu Daukša. 
Gausu kalkių, daugybė svetimybių (vos ne ketvirtadalis visos leksikos!), 
ypač polonizmų. Kalba sunki, nesklandi, daugeliu atvejų dirbtina. Ypač 
tai pasakytina apie „Sprovas“ (p. 191 —252), šiek tiek laisviau verstos 
giesmės bei psalmės. 

Rašyba skiriasi nuo Daukšos, paprastesnė, mažiau diakritinių ženk- 
lelių. Nevartojami rašmenys ė, ę (platusis e reiškiamas ia), (rašo uo), 
ų, į (tėra ą, e). Tekstas nekirčiuotas. Vietoj š, č neretai pasitaiko /, č, 
pvz., gen. sg. /irdies "širdies", 1. sg. cond. garbinčia 'garbinčiau*. Rašoma 
šwietas "pasaulis", 2. sg. eši "esi" su lenkų +. Be jokios reikšmės vartoja 
a raidę su tašku viršuje (lenkų a „pochylone“). Apskritai rašymo manie- 
ros būdingos ano meto lenkų rašybai. Jotą skiemens gale žymi raide y 
(labay "labai", tey/iey "teisei", pa/kuy “paskui"), o skiemens pradžioje i 
(iokia "jokio", biloia bylojo"), kartais g (gie "jie", pergalegimą 'pergalėji- 
mą"). 

Petkevičiaus „Katekizmo“ kalbos fonetika iš esmės ta pati, kaip Dauk- 
šos raštų. Išlaikomi sveiki an, am, en, em ir ą, ę. Turimas kietasis / prieš 
e tipo vokalizmą. Ryškus 4, ę, y, į nosinis rezonansas (žymimas tik 4, ę 
raidėmis). Yra platusis e (žymimas ia, ne visur nuosekliai). Sveiki uo, 

ie nekirčiuotoje pozicijoje. Galūnėse tvirtagalis ir nekirčiuotas ai „iš- 
blėsęs“, plg. rašymą gierey "gerai", Btey "štai". Yra e4+a>0 kontrakcija, 
pvz., nodboiem šalia neadboiem, inf. noplaist "neapleisti" ir kt. 

Ta pati, kaip Daukšos, ir morfologija. Pasitaiko tik viena kita Dauk- 
šos nevartojama forma, bet ji turi dubletinį pobūdį, pvz., ašen "aš", tujen 
“tu" šalia aš, tu; 3. praes. /ėja "lieja", 3. praet. ėjo "liejo" (plg. Daukšos 
„Postilės“ ličie lieja"); 1. sg. refl. rūpinuosiu “rūpinuosi", bijosiuosiu 
“bijosiuosi" šalia įprastinių formų su -u0si; anta “ant" šalia ant; atpentui 
“vėl, atgal? (Daukša vartoja atpenč), juog jog" šalia jog. 

Žodynas nėra toks turtingas kaip Daukšos. Tačiau ir čia pasitaiko 
gretimybių, pvz., viltis, duksis, paduksis (dūksis, padūksis?) ir nodieja; 
stiprybė, drūktybė, galybė ir macė; tikėjimas, tikybė ir viera; burna ir 
nasrai; melsti it prašyti. Iš gražių lietuviškų žodžių, neužfiksuotų Dauk- 
šos „Postilėje“, minėtini dermė "sandara, taika', duosna "auka", gai- 
lintis "širsti, pykti", girklas 'gėralas", goploti “saugoti, globoti", gudra 
(gūdra?) “vidunaktis, nakties glūduma', gukštinėti "klajoti", išmintis, 
iždas, jauniškė "jaunystė", kaltybė, keltuva 'galvijas", lėtybė “nuolanku- 
mas', medvisis "medžiotojas", narsas “didelis pyktis", paversmė "šaltinis", 
puikė (ir puikia) "puikybė", sąžinė, siuntinys "pasiuntinys", smalstas 
“kas godus, gobšus', sotymas “sotinimas', stangumas “užsispyrimas, 
varguolis, žleja "prieblanda". Kai kurių žodžių, palyginti su dabartiniais, 
kiek kitokia forma, pvz., amžia "amžius", dręsus "drąsus", pagalbė “pa- 
galba', sėklė "sėkla". 

Labai daug lenkų kalbos pavyzdžiu pasidarytų žodžių, visokių verti- 
nių, kalkių (kaip apsigręžti "pavirsti" — I. obracač się) ir apskritai tokių 
polonizmų, kurių Daukša nevartojo, pvz., bespiečnai "saugiai", honbyti 
"pajuokti", jednočius “vienytojas'", mardavonia "žudymas", pažyvoji- 
mas “vartojimas, naudojimas', frvolas “patvarus, pastovus', vdečnas 
“dėkingas", zbraja "ginklai", zdroda "išdavystė", zlastis "pyktis", žertas 
“pokštas? ir kt. Tokie žodžiai atsirado dvejopai. Vienus Petkevičius ga- 
lėjo nugirsti kaip okazionalizmus iš ano meto dvikalbių aukštuomenės 
atstovų, beužmirštančių lietuvių kalbą. Kitus bus pats ėmęs tiesiog iš 
lenkiško teksto, nemokėdamas ar nesistengdamas jų išversti į lietuvių 
kalbą. Visokių skolinių Petkevičius vartoja daugiau negu Daukša. Vie- 
toj Daukšos dar ištisai vartojamų viešpats dievas, merga Marija, pasau- 
lis, nuodėmė, kančia, metas ir daugybės kitų senų lietuviškų Žodžių Pet- 
kevičiaus „Katekizme“ vyrauja jau ponas dievas, pana Marija, svietas, 
griekas, mūka, čėsas ir t. t. Labai dažnas Daukšos dar nevartojamas 
priešdėlis da-: daleisti "prileisti", dasižinojimas "sužinojimas, patyrimas" ... 

Ilgainiui lietuvių raštijoje skolinių, ypač polonizmų, vis daugėjo. Kaip 
nereikalingi lietuviškų žodžių dubletai, liaudžiai nesuprantami, jie kenkė 
raštų kalbai, darė ją neįtaigią, sunkiai suprantamą. Taip Lietuvoje ėmė 
formuotis bažnytinio žargono kalba, kurios pradininku ir laikytinas 
Petkevičius. 


Morkūno postilė 


Pasirodžius Daukšos „Postilei“, reformatai greit reagavo ir praėjus 
vieniems metams, t. y. 1600 m., išleido savąją postilę. Tai didelė knyga, 
net 856 puslapių (Daukšos „Postilė“ 646 p.), didžiausia iš iki tol LDK iš- 
leistų lietuviškų knygų. Versta iš lenkų kalbos. Autorius — lenkų kal- 
vinų rašytojas M. Rejus. 

Mikalojus Rejus (1505—1569 m.) — žymiausias ano meto lenkų reformatų 
autorius, vienas iš bažnytinės lenkų kalbos kūrėjų, neretai vadinamų lenkų literatūros 
tėvu. Jis buvo ne dvasininkas, bet pasaulietis (bajoras), net ne per daugiausia moky- 
tas. Uolus kalvinas. Parašė daug tiek pasaulinės, tiek religinės literatūros kūrinių. Iš 
pastarųjų bene svarbiausias ir yra „Postilė“, kuri buvo labai populiari, išleista net 5 
kartus. Į lietuvių kalbą versta iš V leidimo, pasirodžiusio 1594 m. Vilniuje ir spaus- 
dinto toje pačioje spaustuvėje kaip lietuviškasis jos vertimas. 

Vertėjas nežinomas. Knygą išspausdino Jokūbas Morkūnas, todėl ji 
paprastai ir vadinama Morkūno postile. Lėšas davė turtinga dva- 
rininkė, uoli reformatų rėmėja Sofija Vnučkienė. Kaip ir Petkevičiaus 
„Katekizmas“, leista nerūpestingai. Tekste daug korektūros klaidų. 
Paginacija (žymimi lapai, o ne puslapiai) nevieninga, su praleidimais, 
vietomis sumaišyta, 

Titulinis lapas turi tokią antraštę: „Poftila LIETUWISZKA Ta- 
tay eft Išguldimas prajtas Ewangeliu ąnt kožnos Nedelios ir Sąwen- 
tes per wifus metus, kurios pagal buda fen4 Bažnicžioy Diewa 
eft fkaitomos. Nu iB nauja fu didžiu perweigdeghimu eft ifduota. 
Noklodu Jos Mili: Ponios Zophios paBuBwes Ponios Morkuwienes 
Wnucžkienies MarBalkienes K. J. M. WILNIVY, Per Jokubą Morku- 
ną, tarną Kunigaykfcžia Jo Miliftos Poną Poną KryfBtafa Radiwila, 
Waiwados Wilniaus. Metuoje Diewa 1600“. 

Žodžiai „Nu iB nauia ... ifduota“ verstų manyti, kad tai antroji lai- 
da. Tačiau per trumpą laiką nebūtų buvę įmanoma dviejų laidų pareng- 
ti, be to, pirmoji laida niekur neminima. Greičiausiai jos ir nebuvo. 
Taip parašyta norint suklaidinti kontrreformacijos fanatikus. Juk ta- 
da įniršusios minios degindavo reformatų knygas. Postilės ir titulinio 

lapo vinjetė parinkta ta pati, kaip Daukšos „Postilės“. Abi knygos vie- 
nodo formato, panašios struktūros (eilės leidėjams ir kt.). Taigi siekta, 
kad būtų sunkiau atskiriama nuo Daukšos „Postilės“, atrodytų lyg jos 
antroji laida. 

Titulinio lapo antroje pusėje įdėtas lenkiškas dedikacinis eilėraštis So- 
fijai Vnučkienei, kurios lėšomis spausdinta. Eilėraštį pasirašė J. K. L. 
Išaiškinta, kad tai Jonas Kazokevičius Lietuvis, kurio analogiškos ei- 
lės buvo įdėtos ir Rejaus postilės lenkiškame V leidime (skirtos to lei- 
dinio mecenatui). Eilėraštyje Vnučkienė labai išgiriama, esą ji stei- 
gianti mokyklas, duodanti lėšų šventoms knygoms spausdinti ir t.t. 


Sofija Vnučkienė, arba Sofija Mitkevičiūtė iš Pašušvės, buvo Rietavo tijūno 
Morkaus Vnučkos, kurio testamentą 1587 m. pasirašė M. Daukša, našlė. Žinoma re- 
formatų globėja ir mecenatė. Ji Pašušvės kalvinų bažnyčiai užrašė Pagumierčius su 
sąlyga ten laikyti mokyklą, kitą didesnę mokyklą įsteigė Šiluvoje. 


Toliau eina du lotyniški straipsneliai, pasirašyti J. B. M. V. Biržiš- 
ka mano, kad tai Jokūbo Morkūno kriptonimas, skaitytinas Jokūbas 
Baltramiejaitis Morkūnas. Pagal V. Biržišką, spaustuvininkas Morkū- 
nas esąs tas pats Jacobus, Baltromieiwitz Litvanus, kuris Karaliaučiaus 
universitete įsimatrikuliavo 1583 
m. spalio 23 d. kartu su atlydė- 
tu Žemaičių seniūno sūnumi Jo- 
nu Albertu (= Vaitiekum) Bile- 
vičiu, kuris 1584 m. buvo liudy- 
tojų Sofijos Vnučkienės ir jos 
vyro gausių fundacijų reformatų 
bažnyčioms. Jeigu šis spėjimas 
teisingas, Morkūnas galėtų būti 
postilės (bent jos dalies) vertėjas, 
nes vieno lenkiško leidinio pra- 
kalboje jis sakosi spausdinęs ne 
tik kitų, bet ir savo paties para- 
šytas knygas. V. Biržiška spėja 
Morkūnui talkininkavus Albertą 
Strišką, Bretkūno „Biblijos“ ver- 
timo talkininką, bet tam patiki- 
namų įrodymų nėra. Po šių ei- 
lėraščių įdėta lietuviška prakal- Rel ia M 
ba į skaitytoją, kurioje ragina- 32 pav. Morkūno postilės titulinis lapas 

ma siekti pamaldumo. Toliau — „Graudenimas manykščias maldosp“, 
„Tėve mūsų“ ir kt., t.y. trumpas katekizmas, kurį pasirašė Perweigde- 
toiias tu S. šodžiu J. B. Tokį pat J. B. kriptonimą turi ir leidinio 
gale pridėti du lenkiški eilėraščiai. Pagal V. Biržišką, tai irgi turėtų 
reikšti Jokūbą Baltramiejaitį Morkūną. 

Jokūbas Morkūnas žinomas kaip spaustuvininkas, knygrišys 
ir knygų pirklys. Nelietuviškuose leidiniuose jis save vadina Jakob 
Markowicz, lietuviškai pasirašė Jokūbu Morkūnu (spėjama, senelis 
buvo Morkus). Viename iš pirmųjų savo leidinių tituluojasi „pono 
Kristupo Radvilos tarnas ir spaustuvininkas“. Matyt, kunigaikštis 
Radvila jį globojo, nes dirbti teko sunkiomis kontrreformacijos sąly- 
gomis. 1597 m. jis skundėsi teismui, kad vienas studentas kėsinąsis į 
j0 gyvybę. Morkūnas leido knygas lotynų, lenkų, net vokiečių kalbomis. 
Uolus reformatas. Gimė ne vėliau kaip 1550 m., nes 1605 m. save va- 
dino senyvu žmogumi. Mirė po 1611 m. Manoma, kad jo spaustuvę 
tarp 1607 ir 1611 m. sunaikino jėzuitų sukurstyti studentai. 

Yra ir kita Morkūno postilės vertėjo versija, pagal kurią išvertęs 
Merkelis Petkevičius. Taip spėjama dėl kalbos panašumo. Bet tasai 
panašumas paviršutiniškas, mat rašyta tuo pačiu raštų kalbos variantu 
ir bemaž vienu laiku. Niekas specialiai abiejų tekstų nelygino. Morkū- 
no postilė tebėra kalbininkų neištirta, jos kalba neaprašyta, nors deta- 
liai palyginti ją su Petkevičiaus „Katekizmo“ kalba būtų labai pagei- 
dautina, galbūt gauti nauji duomenys ir vertėją padėtų nustatyti. 

Pats postilės — evangelijų su jas aiškinančiais pamokslais — teks- 
tas suskirstytas į tris dalis. Trečioji dalis atspausta smulkesniu šriftu, 
turi atskirą paginaciją ir šiaip skiriasi nuo dviejų pirmųjų. Galbūt 
Ji spausdinta vėliau už kitas. V. Biržiška tvirtina, kad evangelijos im- 
tos iš Vilento „Evangelijų bei epistolų“. Pamoksluose daug kritiškų 
pasisakymų prieš katalikybę. 

Iki mūsų dienų išliko 6 šios knygos egzemplioriai, iš jų 4 Lietuvoje 
(visi nepilni, su defektais). Atskiruose egzemplioriuose pasitaiko korek- 
tūros pobūdžio skirtumų. Mokslo reikalui ši postilė nebuvo naujai iš- 
leista. 

Postilės kalba nėra tokia turtinga, kaip Daukšos, ir joje gausu viso- 
kių svetimybių. Versta pažodžiui, vietomis net paskiemeniui, pvz., 
užu čėsą "iš anksto" (I. za czasu), stipriai stovėkit prieš pastatymui pono 
savo "tvirtai laikykitės savo pono įsakymo? (I. mocno stojcie przy pos- 
tanowieniu Pana swego) ir t.t. Sakiniai ilgi, sunkiai suprantami, nelie- 
tuviškos konstrukcijos, periodai. Vietomis skaitant neimanoma suvokti 

minties. Puikią lenkišką Rejaus kalbą vertėjas visai sudarkė. Veltui 
vertime ieškotume vaizdingos Rejaus kalbos atspindžių — jų visai 
neliko. Nelietuviška minčių raiška Morkūno postilė pralenkia visus 
iki tol pasirodžiusius LDK lietuviškus leidinius, net Petkevičiaus.,Ka- 
tekizmą““. 

Rašyba panaši į Petkevičiaus, bet yra ir šiokių tokių skirtumų. Varto- 
jama a „pochylone“, raidės 4, ę (ų, į nėra!), jotas neretai reiškiamas gh 
raidžių samplaika (pvz., ghie ' jie"), šalia ay, ey parašoma ir ai, ei, daug 
rašybos apsirikimų, korektūros klaidų. 

Fonetika iš esmės ta pati kaip Daukšos ir Petkevičiaus raštų: sveiki 
an, am, en, em ir 4, ę, turimas kietasis / prieš e tipo vokalizmą, stengia- 
masi skirti platųjį e (rašo ia) nuo siaurojo, yra e4+a>0 kontrakcija 
(totmeni “teatmeni") ir kt. Tas pats pasakytina ir dėl morfologijos, plg. 
3. praes. rodžia "rodo", loc. sg. m. didime 'didžiame", anta 'ant", mėgs- 
tamas „Kauno vytininkų“ bai "bet". Kartais maišomos daugiskaitos 
datyvo ir instrumentalio galūnės, pvz., prieteliūmis tavo ir visiemus 
artimiems tavo “tavo prieteliams ir visiems tavo artimiems', žmonėmus 
“žmonėmis' ir pan. Tokio reiškinio prielaida — vienodos atitinkamos 
trumposios formos, plg. raikoms vietoj raūkomus ir rankomis. Mi- 
šimas pasitaiko (labai retai) ir Daukšos raštuose, Petkevičiaus „Kate- 
kizme“. Vėlesniuose tekstuose jis didėjo. Dabar tarmėse daug kur 
šie linksniai (išskyrus I linksniuotę) nediferencijuoti: vartojamos 
tik trumposios formos (net galūnės priegaidė išlyginta): šakėm arba 
šakom "šakoms" ir "šakomis". 

Leksika skurdesnė už Daukšos, panaši į Petkevičiaus. Pasitaiko vie- 
nas kitas kiek kitoks žodis, pvz., paslaptinė "paslaptis" (plg. Daukšos 
paslaptė “t.p.'), pasišlakęs "pasišlakstęs", pjūmenė, pjūvis "pjūtis", sęžinė 
sąžinė". Vienas kitas gražesnis, vaizdingesnis posakis, pvz., (atleidi- 
mas griekų) plūsta, (stiklines pripylė) sklidinas, tamsiosios girios ir kt. 
Tačiau šiaip leksika nelietuviška. Nereikalingų polonizmų dar daugiau 
negu Petkevičiaus „Katekizme“. Jų tiesiog knibždėte knibžda. Gausu 
visokių hibridų (tokių kaip vdenčnystė 'dėkingumas'), vertinių (kaip 
prikalbėjimas 'užuomina' — 1. przymėwka). 

Morkūno postilė didumu gerokai (net apie 11/, karto) pagausino LDK 
lietuvių raštiją. Tačiau ji vertintina tik kiekybės, bet ne kokybės požiū- 
riu. Apskritai reformatai Lietuvoje, priešingai negu Prūsijoje, pirmai- 
siais savo raštais nedaug prisidėjo prie raštų kalbos norminimo. At- 
virkščiai, prasta jų kalba dėjo pagrindus religiniam žargonui, plačiai įsi- 

galėjusiam XVIII amžiuje. Šiandien mums jų raštai reikšmingi tik kaip 
kalbos paminklas, ypač fonetikos, morfologijos ir leksikos studijoms. 

Išleidus Morkūno postilę, lietuviškoji kalvinų raštija bent pusę šimt- 
mečio nutrūko. Per tą laiką nepasirodė joks jų leidinys. Tik XVII a. 
viduryje, susiklosčius palankioms aplinkybėms, Kėdainiuose buvo iš- 
leistos kitos kalvinų knygos, kurios rėmėsi Petkevičiaus „,„Katekizmu““, 
bet buvo daug geriau parengtos ir turėjo didesnę reikšmę'lietuvių raštų 
kalbos raidai. 


Saliamonas Mozerka Slavočinskis 


Mirus Zigmantui Vazai, Lenkijos karaliumi ir Lietuvos didžiuoju 
kunigaikščiu 1632 m. buvo išrinktas jo sūnus Vladislovas. Tai pirmas 
valdovas, išrinktas kartu Lietuvos ir Lenkijos feodalų, kaip reikalavo 
Liublino unijos nuostatai. Vėliau taip buvo renkami visi kiti valdovai. 
Lietuvos didikų kova dėl valstybinio savarankiškumo tolydžio silpo. 
Ėmė nykti atskiri seimai, jie kaskart vis rečiau būdavo šaukiami. Nors 
lietuviai feodalai tvarkydamiesi krašto viduje lenkų ir toliau nejsi- 
leido, tačiau patys sparčiai lenkėjo. Gindami savo teises nuo karaliaus 
pasikėsinimų, abiejų kraštų feodalai stipriai susigyveno ir pradėjo jaus- 
tis sudarą vieną visuomenę. Daukšos „manifestas“ nesulaikė lietuvių 
valdančiojo sluoksnio nuo tolesnio perėjimo prie lenkų kalbos. ' 

Vladislovui Vazai (1632—1648) viešpataujant, Lietuvoje buvo pa- 
lyginti ramu. 1634 m. baigti karai su Maskva, netrukus ir su Švedija. 
Po neramių Zigmanto Vazos laikų kraštas ėmė kiek atsigauti. Tačiau 
jį alino vis didėjantis bajorų (šlėktos) savavaliavimas, vidaus suirutė. 
Tam sąlygas sudarė bajorų siekimas visapusiškai apriboti karaliaus 
valdžią, paniška absoliutizmo baimė. Šalyje vis labiau įsivyravo bajo- 
riška „aukso laisvė“. Kas buvo galingesnis, galėjo nieko neklausyti 
ir elgtis kaip tinkamas. Feodalai su ginkluota palyda trankydavosi po 
apylinkes, užpuldinėdavo kits kitą. Net seimuose susipešdavo,- gin- 
čams spręsti griebdavosi kardų. Seimai vis dažniau iširdavo nieko ne- 
nutarus. Mat nutarimui priimti reikėdavo visų seimo narių sutikimo. 
Pakakdavo vienam ištarti veto (lot.), t.y. „draudžiu“, ir nutarimas nebū- 
davo priimtas. Esant tokiai /iberum veto („laisvasis veto“) teisei, nega- 
lėjo būti daroma jokių reformų. Bajorai tuoj piestu stodavo ginti sa- 
vo „aukso laisvės“. Išpopuliarėjo pasakymas „Respublika laikosi 
netvarka“. Tokia šlėktos valdžia ne tik gramzdino skurde valstiečius, 

bet ir trukdė formuotis miestiečių Iuomui, buržuazijai, apskritai nelei- 
do augti miestams. Respublika tapo „dangumi šlėktai, skaistykla mies- 
tiečiams ir pragaru valstiečiams“. 

Kultūrinis gyvenimas, nurimus karams, kiek suintensyvėjo. Siekdami 
labiau įtvirtinti katalikybę liaudies ir smulkiųjų bajorų masėse, jėzui- 
tai ėmė vis daugiau dėmesio skirti lietuviškai knygai. Pasirodė reikš- 
mingi Konstantino Sirvydo, Jono Jaknavičiaus ir kitų darbai, parašyti 
rytiniu raštų kalbos variantu, tenkinantys daugiausia Vilniaus vysku- 
pystės poreikius. Žemaičių vyskupystėje buvo susirūpinta giesmyno 
parengimu. Tai galėjo akinti ir Žemaičių kalvarijos įsteigimas. Reli- 
giniame gyvenime giesmės visą laiką buvo laikomos labai svarbiomis. 
Yra duomenų, kad jos LDK lietuviškai buvo giedamos iš seno. Antai 
šaltiniuose minimas lietuvis jėzuitas Jokūbas Paškevičius (miręs 1657 
m.), daugelį metų veikęs Žemaičiuose kaip misionierius ir giedojęs liau- 
džiai savo lietuviškai parašytas giesmes. Jėzuitas Jokūbas Laviškis 
(Lavinskis), ilgą laiką sakęs lietuviškus pamokslus, 1583 m. nuvykęs 
su misijomis į Žemaitkiemį, mokęs kaimiečius giedoti šventas giesmes. 
Jonas Gruževskis, pirmasis Vilniaus Akademijos rektorius lietuvis 
(1615—1619 ir 1625— 1628), vėliau Lietuvos jėzuitų provinciolas 
(1644—1646 m.), ne tik pats sakė lietuviškai pamokslus, bet ir buvo 
parašęs lietuvišką giesmę.į „tikėjimo 'artikulus ir dogmas apimančią“, 
rūpinosi jos paplitimu liaudyje. XVII a. pirmojoje pusėje Vilniaus baž- 
nyčiose buvo giedamos suplikacijos. Tačiau lietuviško giesmyno paren- 
gimu katalikai gerokai atsiliko ne tik nuo Prūsijos protestantų, bet ir 
nuo savų reformatų (kalvinų), kurie bent turėjo giesmynėlį Petkevi- 
čiaus „Katekizme“. Lietuviškas giesmynas, suprantama, labai padėjo 
patraukti liaudį aktyviai dalyvauti bažnytinėse ceremonijose. Pagaliau 
tokį giesmyną parengė S. M. Slavočinskis ir 1646 m. išleido. 

Saliamono Mozerkos Slavočinskio kilmė ne visai aiški. 
Žinoma, kad jo senelis Mikalojus Stanislovaitis Slavočinskis 1604 m. 
nusipirko iš trijų Žemaičių bajorų Lipkiškės dvarelį netoli Nemakš- 
čių (Viduklės valsčiuje). Vėliau Slavočinskiai įsigijo dvarų ir kitur, 
Mikalojaus sūnus Jonas Aleksandras dokumentuose vadinamas Slavo- 
činskiu Mozerka. Jo sūnus Andrius viename dokumente pasivadino 
Andrium Slavočinskiu iš Mozyrsko. Galbūt čia turima galvoje Mozy- 
rius Baltarusijos pietryčių dalyje? Tuo atveju iš kitur atvykusį bajorą 
vietiniai žemaičiai galėjo praminti pagal kilimo vietą Mozerka. O gal 
Mozerka rodo kilimą iš Mozūrų krašto? Tačiau Mikalojaus Slavo- 
činskio ir jo palikuonių testamentuose neminimas joks turtas kitur 

LDK ar Lenkijoje. Nors Slavočinskių giminė ir gali būti kilusi iš svetur, 
tačiau XVII a. viduryje ji buvo jau visai sužemaitėjusi. Slavočinskiai 
anuomet traktuoti kaip Žemaičių bajorai. Saliamono senelis buvo re- 
formatas, bet tėvas — jau katalikas. 

Saliamonas gimė apie 1624 m. Lipkiškėje. Jaunystę praleido žemai- 
čių aplinkoje. 1646 m. mokėsi popiežiaus alumnate (kunigų seminari- 
joje) Vilniuje, kartu klausė paskaitų Akademijoje. 1648 m. birželio 
7 d. jam suteiktas laisvųjų menų ir filosofijos magistro laipsnis. Ga- 
bus jaunuolis dar alumnate būdamas parengė spaudai ir išleido pirmąjį 
lietuvišką katalikų giesmyną. Įšventintas kunigu, iš kažkokio didiko 
gavo Šiaulėnų klebono vietą. Nelaukdamas Žemaičių vyskupo Petro 
Parčevskio patvirtinimo, tą vietą pats savavališkai užgrobė. Tuoj po 
to jėga užvaldė Kražių kleboniją, jam paskirtą kunigaikščio Radvilos, 
bet nepatvirtintą Žemaičių vyskupo. Nors už tai buvęs ekskomuni- 
kuotas, bet abi parapijas pasilaikė sau. Vėliau dar klebonavo Piltenėje 
(Latvijoje, Ventspilio raj.) Rūpindamasis turtingomis parapijomis, 
jų turtų valdymu, Slavočinskis turėjo daug įvairių ginčų ir bylinėji- 
mosi. Jam nebeliko laiko toliau atsidėti literatūriniam darbui. Tuo 
būdu žemiški dalykai visai užgožė jaunystėje atsiskleidusį talentą. 
Mirė apie 1660 m. švedų invazijos metu. 

Tyrinėtojai ne kartą yra suabejoję, ar Slavočinskis pats parengė gies- 
myną. Esą tokiam darbui alumnato mokinys buvęs dar per jaunas, 
be to, vėlesnis jo, kaip parapijų grobiko, elgesys sunkiai derinasi su li- 
terato veikla. Slavočinskio vardu 1646 m. paskelbto lotyniško sveiki- 
nimo Žemaičių vyskupui Jurgiui Tiškevičiui viename egzemplioriuje 
yra ranka įrašyta, jog tai esąs Kazimiero Kojalavičiaus darbas. Taigi 
ir giesmynas galėjęs būti ne jo, bet kito asmens parengtas. Daryta prie- 
laida, jog Slavočinskio pavardė buvusi prisegta prie kažkokio jėzuito 
atlikto darbo. Tačiau tokie įtarimai greičiausiai neturi pagrindo. Gies- 
myno kalbos analizė paremia Slavočinskio autorystę: aiškiai orien- 
tuoja į Viduklės — Nemakščių apylinkes, kur Slavočinskis gimė ir augo. 
Giesmyno tituliniame lape Slavočinskis nedviprasmiškai nurodomas 
kaip autorius. Pratarmėje (kuri tyrinėtojams ilgai buvo nežinoma, 
nes turėtas tik defektinis egzempliorius) Slavočinskis rašo pats giesmes 
išvertęs ir atidavęs spaudai. Jis net skaitytoją atsiprašo už galimus ver- 
timo trūkumus, teisindamasis esąs jauno amžiaus. Turime nemaža 
analogiškų pavyzdžių, kai asmuo, jaunystėje švystelėjęs literatūros 
darbais, vėliau niekur nebesireiškė. Matyt, jėzuitai anksti pastebėjo 
jauno alumnato mokinio neeilinius gabumus ir paskatino jį imtis rengti 

giesmyną. Tame darbe jam visaip talkino, jį rėmė. Vėliau, patekęs į 
didikų globą, Slavočinskis savo veiklą ir gabumus nukreipė visai ki- 
tur. 

Slavočinskio giesmynas apimtimi yra didžiausias iš visų iki tol pasi- 
rodžiusių lietuviškų giesmynų. Jis didesnis negu Martyno Mažvydo, 
Jono Bretkūno ar Lozoriaus Zengštoko giesmynai, pralenkia net vė- 
lesnį katalikų „Balsą širdies“ (1726 m.), sudarytą Slavočinskio giesmy- 
no pagrindu, 

Iki mūsų dienų išliko du Slavočinskio giesmyno egzemplioriai, abu 
Lenkijoje. Dėl retumo jie ilgą laiką buvo net bibliografams nežinomi. 
Pirmiausia aikštėn iškilo defek- 
tinis (be pradžios ir pabaigos) 
grafų Tarnovskių bibliotekos 
Dzikove egzempliorius. Po II pa- 
saulinio karo jis pateko į Varšu- 
vos Nacionalinę biblioteką (Bi- 
blioteka Narodowa). 1958 m. J. 
Lebedys parūpino jo fotografuo- 
tinį leidimą?", 1967 m. buvo ras- 
tas kitas (sveikas) egzempliorius 
Osolinskių bibliotekoje Vroclave. sa 4 "a 
Slavočinskio giesmyną daugiau- | 1 5HMONE MO 768 
sia tyrinėjo J. Lebedys““ ir šios | 87 AWO77VNCEI 
knygos autorius??, 

Giesmyno titulinis lapas turi 
tokią antraštę: „GIESMES TI- 
KIEIMVY KATHOLICKAM 
PRIDIARANCIAS, o per metu 
szwietes giedamas: Kuriūp prifi- 
duoda Pfalmay Dowida š. Tre- 
čoy daley dedafe ape Sžwentus 
Diewa, o ant galo ape giwenima ir tulus reykalus Krikščionies. Iš 
tu Kitos iB lankiBką ir iB lotiniBką iBgulditos, Kitos iš nauja |udetos 


"= 


T SN TAN sin 





33 pav. Slavočinskio giesmyno titulinis 
lapas 


37 Slavočinskis S. M. Giesmės tikėjimui katalickam priderančios 1646. Fotogra- 
fuotinis leidimas / Paruošė Lebedys J. V., 1958. 

* Lebedys J. 1646 m. giesmynas (37 išnašoje nurodytame leidinyje. Ten įdėtas ir 
reikšmingas K. Jablonskio straipsnis „Saliamono Slavočinskio biografinės žinios“). 

3 Zinkevičius Z. S. M. Slavočinskio giesmyno (1646 m.) kalba // Lietuvių kalbo- 
tyros klausimai. V. 1974 T. 15. P. 137-—170. 

ira. Auctore SALOMONE MOZERKA SLAWOCZYNSKI, Summi 
Pontificis Alumno. |VILNAE, Typis Academicis Societatis IESV, 
Anno Dni 1646“. 

Pradžioje įdėta lotyniška dedikacija Žemaičių vyskupui Jurgiui: Tiš- 
kevičiui, pasirašyta paties Slavočinskio. Paskui eina lenkiška pratarmė, 
rašyta irgi Slavočinskio. Patį giesmyną sudaro trys dalys, kurių II ir 
III turi atskirą paginaciją. Iš viso knygoje 295 puslapiai. Leidinyje pir- 
mą kartą gausiai panaudotas lotyniškas šriftas vietoj anuomet įprasto 
gotiško, ypač I dalyje. 

Giesmyne iš viso įdėtos 192 giesmės bei psalmės. Daugiausia versta 
iš lenkų kalbos, dalis iš lotynų, kai kurios giesmės gali būti originalios, 
he vertimas, plg. titulinio lapo žodžius, jog giesmės „Kitos iš lenkiško 
ir lotyniško išguldytos. Kitos iš naujo sudėtos yra“. Ypač puikiai iš- 
verstos J. Kochanovskio psalmės. 


Jonas Kochanovskis (1530—1584) buvo žymiausias XVI a. lenkų poetas. 
Garsėjo jo 1579 m. Krokuvoje išleistas „Dovydo psalmynas“ („Psalterz Dawidėw“). 
Jame iš esmės perkurtos biblinės psalmės, joms buvo suteikta nauja forma. Jos ne tik 
eiliuotos, bet ir rimuotos, įvairios savo strofika. Šiuo darbu Kochanovskis labai pra- 
turtino lenkų eilėdarą ir poetinę kalbą. Jo giesmės buvo giedamos ne tik katalikų, bet 
ir reformatų, net pravoslavų. Slavočinskis išvertė beveik trečdalį visų J. Kochanovs- 
kio psalmių (47 iš 150). Jo vertimas puikus. Sugebėjo lietuviškai perteikti posakius, 
palyginimus, malonines formas ir kt. 


Dalis giesmių ir psalmių yra bendros su esančiomis ankstesniuose 
giesmynuose (katalikai ir reformatai dažnai giedodavo tas pačias gies- 
mes), tačiau versdamas Slavočinskis jais greičiausiai nesinaudojo, ma- 
tyt, dėl žemo lygio. Jeigu dalis giesmių buvo ir ne jo verstos, tai jis jas 
vis tiek turėjo gerokai aptvarkyti, priderinti prie savųjų ne tik kalbos, 
bet ir eilėdaros. Apskritai visas giesmynas daro vieningos knygos įspū- 
dį, turi savarankiško, vienu metu parengto darbo pobūdį. 

Slavočinskis buvo vertėjas novatorius. Jis atsisakė pažodinio  verti- 
mo principo. Vertė laisvai, kūrybiškai, su menine nuovoka, pasinaudo- 
damas gyvosios kalbos elementais. Ieškojo atitikmenų visam vaizdui, 
kai kurias tekstų vietas atkūrė su nemažu poetiniu polėkiu, taigi verti- 
mą pakėlė į aukštesnę pakopą. Jo darbui geriau tiktų ne vertimo, bet 
giesmių atkūrimo apibūdinimas. Ir eilėdara tobulesnė negu ankstes- 
niuose giesmynuose. Jis jaučiasi daug laisviau negu Mažvydas, Bret- 
kūnas, Zengštokas ar kiti, kurie vertė iš esmės ritmine proza. Slavočins- 
kio Žodžiai teka laisvai, be vargo rikiuojasi į eilutes. 

Giesmyno kalbos analizė rodo, kad Slavočinskis iš pradžių giesmes 
buvo išvertęs savo gimtąja žemaičių šnekta. Nors toje šnektoje būta 
daug su aukštaičių tarme sutampančių ypatybių (žemaičių pakraštys 
prie aukštaičių), vis dėlto vertimo kalba labai skyrėsi nuo įprastinės 
anuomet LDK leidžiamų raštų kalbos, paremtos aukštaitiška.- vidurio 
Lietuvos žemumų (Žemaičių vyskupystėje) arba rytų aukštaičių (Vil- 
niaus vyskupystėje) kalba. Tai, matyt, nepatenkino giesmyno leidėjų 
jėzuitų, reikalavusių tą kalbą dar labiau aukštaitinti, padaryti. giesmy- 
ną prieinamą didesniam lietuvių skaičiui. Tačiau ir pertvarkius  gies- 
myno kalbą, jame liko daug žemaitybių. Gana dažni 1, d vietoj. č, dž 
prieš senovinį trumpąjį a, pvz., rašoma medey 'medžiai', instr. pl. er- 
Bkieteys “erškėčiais', 3. praes. gieyd "geidžia". Yra „dūnininkiškų“ uo, 
ie atitikmenų, pvz., gen. sg. glušnio "gluosnio", inf. gidot "giedoti". Pa- 
sitaiko 0, ė dvibalsinimo atvejų, pvz., gen. sg. m. tuo "to", 3. praes. nier 
"nėra". Ištisai žemaitiška 4, ę, ų, į (= un, in) || a, e, u, i distribucija, pvz., 
drą/ey "drąsiai", kie/t "kęsti", acc. sg. aną, kurę "kurią", 2. sg. imper. 
Jiunfk "siųsk", bet acc. sg. tiewa "tėvą", žeme “žėmę". Dažnas žemaitiš- 
kas galūnių trumpinimas, pvz., wakars "vakaras", 3. praes. wie8patau 
“viešpatauja'. Iš morfologinių žemaitybių pirmiausia nurodytinos i 
resp. (i)jė kamieno daiktavardžių loc. sg. ir pl. formos, pvz., vgniey 
"ugnyje", kieley "kelyje", vgnie/fa "ugnyse"', žodjią/e "žodžiuose" (čia ą 
vietoj 4). Vartojamos įvardžių kamieno ana- (f. and-) formos trečiajam 
asmeniui reikšti, pvz., anam dekawokiam “jam dėkokime'. Pasitaiko 
dat. pl. m. galūnė -ims vietoj pronominalinės -iems, pvz., iims jiems", 
aklims “akliems". Turimos žemaitiškos gimininių įvardžių acc. pl. m. 
formos, pvz., tus "tuos", kurius "kuriuos". Žemaitiška gen. pl. forma abiiu 
"abiejų" (= abijų). Iš veiksmažodžio formų pirmiausia minėtini žemai- 
tiško tipo atematinių veiksmažodžių perdirbiniai, pvz., 3. praes. Trefl. 
atlikta/e 'at(si)lieka' (= atliektase), acc. pl. m. ateytančius 'ateinan- 
čius". Prezento i-kamienės formos vietomis žemaitiškai pakeistos 
(į)ė-kamienėmis, pvz., 1. sg. turu "turiu", 1. pl. furem “turime'. Yra 
2. sg. refl. galūnė -is, pvz., wadinis “vadiniesi'. 1. pl. formos neretai bai- 
giasi -ma, refl. -mos, pvz., gino/ima "žinosime", Te ftoiamos “tegu būna- 
me, tampame". Turimos žemaitiškos imperatyvo formos su -ke- (-kia-), 
pvz., artinkias “artinkis", garbinkiem “garbinkime'. Dar plg. 2. du. 
imper. eykiau 'eikiva'. Pasitaiko priešdėlis ati- be i prieš šaknį su d, 
pvz., aidawe 'atidavė", adara “atidaro'. Žemaitiškai vartojami kai kurie 
prielinksniai, pvz., gavai malonę pri sutvertojo “ pas sutvėrėją', 
pas bernelio “pas bernelį, vaikelį', ant kryžiumi “ant kryžiaus". Žemai- 


209 


čiams būdinga leksika, pvz., bengti "baigti", pabanga "pabaiga", 
klėbys 'glėbys', numas “namas'. Yra nemaža tokių ypatybių, kurios 
būdingos tik pakraštinėms pietryčių žemaičių šnektoms, aiškiai Orien- 
tuojančios mus į Viduklės — Nemakščių apylinkes. Iš tokių nurodyti- 
na: balsio ė nekirčiuotoje galūnėje virtimas i, pvz., sauli "saulė", 3. praet. 
pamati “pamatė'; sangrąžos dalelytė -se '-si', pvz., biiaufe 'bijausi'; 
dat. sg. galūnė -ui, pvz., tiewuy "tėvui"; Žodžio pradžios e- virtimas a-, 
pvz., a/ąs 'esąs'; žodžio barzda tarimas barza, pvz., plaukus barzos, 
galwos trauki “plaukus barzdos, galvos traukė“. 

Visi žemaitiški giesmių kalbos elementai yra aiškiai kilę iš vieno šal- 
tinio — paties vertėjo gimtosios šnektos. Jie tekste laikytini pirminiais. 
Aukštaitiški elementai, nors ir vyraujantys, yra antriniai ir heteroge- 
niški. Juos sudaro ne vienos patarmės ypatybės. Vyrauja būdingos 
viduriniam raštų kalbos variantui. Juo iš esmės ir buvo keičiamas žemai- 
tiškas tekstas. Įsivestas kietasis / prieš e tipo vokalizmą, aukštaičių afri- 
katinės formos (pozicijoje prieš *a jų 6894), dvibalsiai uo, ie (8494) vie- 
toj „dūnininkų“ ū, i, monoftongai 0, ė (rašo e) vietoj Žemaičių uo, ie 
(šie visai reti) ir t. t. Iš morfologinių ypatybių tekste plačiai įsivyravo 
aukštaičių pronominalinė dat. pl. m. galūnė -iem(u)s šalia retesnės 
žemaičių -ims, veiksmažodžių 1. pl. formos su -me (šalia že. -ma), impe- 
ratyvai su -ki- (šalia -ke-) ir kt. Tačiau kai kurios žemaičių tarmės ypa- 
tybės liko mažai tepakeistos aukštaičių atitikmenimis, pvz., reta aukš- 
taičių loc. sg. galūnė -yje. 

Tie aukštaičių tarmės elementai, kurie buvo nebūdingi viduriniam 
raštų kalbos variantui, tekste pasitaiko retai, sporadiški. Tai pirmiausia 
atskiri žodžiai su rytietiškai pakitusiais 4, ę ir an tipo junginiais, pvz., 
muftit "mąstyti", acc. pl. /unarius "sąnarius", per pu/i “per pusę", palikis 
"palikęs", aplunkiti 'aplankyti", acc. sg. nindre “nendrę' (mažiau negu 
19, atitinkamų pavyzdžių). Į rytų Lietuvą orientuoja ir tokie pavieniai 
pavyzdžiai: adv. grata "greta", gen. pl. obalu "obuolių", 3. praet. džutur 
"sulaiko" ir pan. Dalį jų Slavočinskis galėjo gauti iš Konstantino Sirvy- 
do žodyno, kuriuo jis tikrai naudojosi, nes tekste randame Sirvydo nau- 
jadarų, pvz., tiesadarys "teisėjas", miestakelė "gatvė", škalinis "mokinys" 
ir kt. Dar plg. vuola "uola; Slavočinskis rašo nom. pl. wolas su w-, nes 
nesuprato Sirvydo rašybos, pagal kurią raidėmis vo žodžio pradžioje 
žymimas dvibalsis uo. Tačiau giesmyne pasitaiko ir tokių rytietybių, 
kurių Sirvydo žodyne nėra. Jos galėjo patekti iš ano meto šnekamosios 
vilniečių lietuvių kalbos (Slavočinskis juk mokėsi Vilniuje) ar jos pa- 
grindu parašytų knygų. Įdomu, kad pasitaiko net sužemaitintų rytiety- 

bių, pvz., 2. pl. fut. nekintiefite “nekentėsite" (su en > in, bet žemaitiš- 
ka ė diftongizacija). 

Kas giesmių tekstą aukštaitino, perdirbo iš esmės viduriniu raštų 
kalbos variantu — pats Slavočinskis ar kitas asmuo (asmenys ?), dabar 
sunku nustatyti. Greičiausiai tą darbą atliko ne vienas Slavočinskis, 
galbūt tam reikalui buvo specialiai paskirtas redaktorius. Bent taip ma- 
nyti verčia vietomis aukštaitinant sugadinti rimai, kurių gražaus sąskam- 
bio Slavočinskis aiškiai siekė. Antai giesmėje „Apie svotbą Kanoj Ga- 
lilėjos“ šalia šešis sykius pakartoto skambaus rimo gen. sg. wina [vilna] 
“vyno" : adv. šiedina [šendina] "šiandieną", kurį sudaro žemaitiškos daik- 
tavardžio vynas ir prieveiksmio šiandieną formos, yra keturi atvejai, kai 
tasai rimas sugadintas, prieveiksmio šiandieną žemaičių formą šiędina 
[šendfina] pakeitus aukštaičių atitikmeniu sšiediena [šiandieną]. Kitas 
aukštaitinant sugadinto rimo pavyzdys — nom. sg. žiedas "žiedas" ri- 
mavimas su gen. sg. giedos 'gėdos' (vietoj že. giedas). Iš vertėjo greičiau 
lauktume tokias ir panašias vietas kitaip sueiliavus, negu gadinus rimą. 
Lengviausia buvo viduriniu raštų kalbos variantu perrašyti neeiliuoto 
teksto gabalėlius ir giesmių antraštes. Čia iš viso tepaliktos (matyt, ne- 
pastebėtos) tik dvi žemaitybės: acc. sg. iwd "Ievą" ir 3. praes. wadin “va- 
dina'. Šiaip jau viskas nuosekliai perdirbta, „suvidurietinta“. 

Eiliuotame tekste taisytojo pastangas varžė giesmių metrika. Kiek 
daugiau laisvės jis turėjo giesmių eilutės viduryje (ne rimo pozicijoje). 
Čia jis daugiau ir taisė. Antai giesmėje, kuri turi lenkišką antraštę 
„Wdžien Božego narodaenia“, iš trijų veiksmažodžio (už)mušti 3. 
praet. formų dvi yra eilutės viduryje ir abi su aukštaičių galūne (para- 
šyta -e), o viena eilutės gale ir toji išlaikė vertėjo gimtosios šnektos ga- 
lūnę -i, nes sudaro rimą su acc. sg. m. galūne -i '-į'. Eilučių viduje taisy- 
toją daugiausia varžė reikalas nepakeisti esamo skiemenų skaičiaus. Dėl 
to jis negalėjo, sakysime, žemaičių formų be galūnės trumpojo balsio 
keisti atitinkamomis aukštaitiškomis su sveika galūne. Teko palikti tą 
formą, kurią buvo pavartojęs pats vertėjas. Taigi, matyt, daugiausia 
kalba buvo taisoma, įsivedant afrikatas č, dž vietoj pagal „žemaitiškąjį 
garsų dėsnį“ buvusių /, d, aukštaičių dvibalsius u0, ie vietoj pietų Žemai- 
čių monoftongų ū, i, balsius o, ė vietoj žemaičių diftongų uo, ie, dėliojant 
! raidę prieš e tipo balsius ir pan., t. y. darytos pataisos, nekeitusios skie- 
menų skaičiaus eilutėje. Taisytojo nebūta apdairaus, nes prigaminta 
nemaža hibridinių pusiau žemaitiškų, pusiau aukštaitiškų formų, pvz., 
2. pl. imper. duokiat, duokiet "duokite", giedokiat, giedokiet "giedokite", 
ileyskiet "įleiskite', 2. sg. gielbiek "gelbėk", nom. sg. joleli "žolelė" (su 

aukštaičių uo, ie, o, /, bet žemaičių -ke-, ie < ė, -i<-ė). Pasitaiko net 
persistengimų (hipernormalizmų), pvz., rašo loc. sg. pripuolty "nelai- 
mėje, varge' (nom. sg. priepultis), gen. sg. nuoplakima 'nuplakimo", 
3. permis. fe prieduod “"tepriduoda" su uo, ie vietoj aukštaičių u, i, palai- 
kytų „dūnininkiškais“ ū, i. 

Slavočinskio giesmyno rašyba primena Petkevičiaus, Morkūno pos- 
tilės, Sirvydo rašybas. Ypatingą atvejį sudaro raidės 4 vartojimas vietoj 
ų (pasitaiko 89 kartus), ypač oksitoninėse galūnėse, pvz., gen. pl. kalbą 
"kalbą", tarp įmonią neteyfingą “tarp Žmonių neteisingų", del 1ą žodžiu 
“dėl tų žodžių", 3. cond. ne prdjutą "nepražūtų! ir kt. Galbūt nesant spaus- 
tuvėje y raidės, vietoj jos imta dėti panašią a su „skersine šakele“. 

Slavočinskio giesmyne yra reikšmingų duomenų žemaičių tarmės is- 
torijai. Antai čia jau fiksuojama pietų žemaičių „antrinė nazalizacija“, 
pvz., rašoma nom. pl. iąs "jūs" (t. y. jųs), instr. sg. 1ą "tuo? (iš p. že. 1ū> 
tų), ią juo", adv. ną 'nū(nai), dabar' (že. nū > nų), conj. nęs, nęsąg "nes" 
ir kt. Tačiau tvirtapradžiai mišrieji dvibalsiai, sudaryti iš u, i+-r, I, m, n, 
Slavočinskio šnektoje dar tebeturėjo sveiką pirmąjį dėmenį, kuris dabar 
šioje šnektoje jau diftongizuotas, tariama, pvz., dūorti 'dūrti', kuolti 
“kūlti", pienti "pinti", riemc "rimtas". Taip pat Slavočinskio giesmynas dar 
nefiksuoja dabartinių ten populiarių dat. ir instr. pl. formų su -ums, 
pvz., šakūms "šakoms", aviūms “avims? ir šakums "šakomis", aviums 
"avimis". 

Loc. pl. formos giesmyne tebėra nesutrumpintos, baigiasi -sa arba -se, 
pvz., rašoma žiamie/fa 'žemėse", warguo/e “varguose'. Pažymėtina, kad 
-se turi abiejų giminių vardažodžiai, o sa- tik moteriškosios giminės. 
Rimai verčia manyti, kad abu variantus vartojo pats Slavočinskis, pvz., 
loc. pl. galibe/a 'galybėse" gražiai rimuojama su nom. sg. šwie/a "švie- 
sa', loc. pl. rūnko/a "rankose? — su 3. praes. refl. /foio/e “stojosi". 

Daiktavardžių i ir priebalsinių kamienų dat. sg. galūnė giesmyne žy- 
mima raidėmis -ij (kartais -ii), pvz., sirdij "širdžiai'. Dabar Slavočinskio 
šnektoje vartojamos naujos formos su įė (vyr. g.) ir ė (mot. g.) kamienų 
galūnėmis, tik labai retai vietomis galima išgirsti pasakant senovinę i 
kamieno galūnę -ž (= aukšt, -ie), Slavočinskio giesmyno duomenys ver- 
čia manyti, kad XVII a. pirmojoje pusėje toji galūnė dar tebebuvo visuo- 
tinai vartojama, be to, ji dar turėjusi jotą ar neskiemeninį į, t. y. tarta 
-ij ar -iį (klaidų atitaisymuose dat. sg. wie/zpaty pataisoma į wie/zpatij). 
Pastaroji aplinkybė galėtų paaiškinti pietų žemaičių tarmėje monofton- 
go i nesutrumpėjimą. Giesmyno kalbos aukštaitintojai šios galūnės ne- 

taisė, nes jos grafinis vaizdas nesiskyrė nuo anuomet aukštaičių tarmėje 
plačiai vartotos galūnės [-i/] ar [-iį]. 

Giesmyne gana sistemingai vartojama sangrąžos dalelytė -se vietoj 
-5i, pvz., ftočiause "stočiausi", 2. sg. randi/e “randiesi', 3. praes. bengia/e 
“baigiasi'. Taigi anuomet pietų žemaičiams ji buvo įprasta. Juk ją ran- 
dame ir Mažvydo katekizme. Dabar jos paplitimas labai susiaurėjo 
(Lipkiškėje neužfiksuota), visuotinai įsivyravo sutrumpintas variantas 
-$, pasitaikantis jau ir Slavočinskio giesmyne. Kalbos aukštaitintojas 
dalelytės -se nelietė (tėra vienintelis pataisytas pavyzdys, bet ir tas klai- 
dų atitaisyme vėl „atitaisytas“ į -se), o tai rodo anuomet ją buvus popu- 
liarią ir aukštaičių plote. Ir iš tiesų ją randame (šalia dažnesnės -si) Jo- 
no Bretkūno, Baltramiejaus Vilento raštuose, ,Žemčiūgoje teologiškoje“, 
po vieną kitą pavyzdį Konstantino Sirvydo „Punktuose sakymų“ ir 
Jono Jaknavičiaus evangelijose. 

Giesmyno leksika gana turtinga. Vartojama nemaža gražių lietuviškų 
žodžių iš įvairių sričių, pvz., aukštybė, būtis, didybė, dingoti "būti neaiš- 
kiam nujautimui, rodytis, matytis, tartis', įstatymas, kaima "kaimas", 
laisvė, nau arba niau "galbūt", nuovoka, pamatas, prekė (prekia?) "kaina", 
skaitlius "skaičius", tobulybė, tuštybė, valanda, žaislas ir kt. Svetimybių 
palyginti nedaug, daugiausia pasitaiko, kaip ir Daukšos raštuose, greta 
savų žodžių, pvz., pekla || pragaras, mostis || tepalas, svietas|| pasaulis. 

Slavočinskio giesmynas turėjo didelę reikšmę tolesnei giesmynų raidai 
LDK. Juo rėmėsi vėlesnių katalikų giesmynų sudarytojai („Balsas šir- 
dies“ 1680 m. ir kt.), darė poveikį net reformatų giesmynams, ypač kė- 
dainiškiui 1653 m. leidiniui. Taigi buvo ne tik gerokai patobulintos gies- 
mės, jų eilėdara, bet ir tinkama vaga nukreipta giesmių kalbos raida. 


Knyga nobažnystės 


Mirus Vladislovui Vazai, karaliumi tapo jo brolis Jonas Kazimieras 
(1648 — 1668). Lietuvai prasidėjo sunkūs laikai. Lenkams nepavyko nu- 
slopinti sukilimo Ukrainoje. Jis virto tikru ukrainiečių išsivaduojamu 
karu, į kurį buvo įtraukti ir Lietuvos feodalai. Vidurio Europoje dė 
žiauraus Trisdešimties metų karo kilusi epidemija 1652 m. pasiekė Lie- 
tuvą. Daug žmonių mirė maru. Ištuštėjo sodybos, kaimai. Perspektyva 
darėsi vis niūresnė: grėsė sunkūs karai su Rusija ir Švedija, 

Vis labiau aiškėjo, kad reformacija Lietuvoje neišsilaikys. Išleidę Pet- 
kevičiaus „Katekizmą“ ir Morkūno postilę, kalvinai matė, jog nebegalės 

katalikams prilygti nei lietuviškų raštų skaičiumi, nei jų kokybe. Jie il- 
gam tapo abejingi lietuviškai knygai ir, kaip sakyta, net per pusę šimtme- 
čio neišleido nė vienos. Tiesa, specialioje literatūroje tvirtinama, esą lie- 
tuvišką kalvinų katekizmą 1624 m. buvo išleidęs kunigaikščio Kristupo 
Radvilos mokytojas, vėliau jo raštininkas Saliamonas Risinskis (Ry- 
siūski, miręs 1625 m.). Bet tai greičiausiai nesusipratimas, supainiota 
su lenkišku katekizmu. Niekas lietuviško Risinskio katekizmo nėra 
matęs. Suintensyvėjęs katalikų leidybinis darbas XVII a. viduryje (dau- 
giausia rytiniu raštų kalbos variantu parašytos knygos) vertė ir kalvinus 
pagaliau sukrusti. Tačiau Vilniuje jiems spausdinti tuomet nebuvo są- 
lygų dėl jėzuitų sukurstytų studentų ir šiaip fanatiškai nusiteikusių mi- 
nių siautėjimo, kalvinų spaustuvių naikinimo. Uolus reformacijos ša- 
lininkas Vilniaus vaivada ir Lietuvos kariuomenės lauko etmonas, vė- 
liau didysis etmonas Jonušas Radvila pasiryžo įsteigti kalvinų spaustuvę 
Kėdainiuose, kur būtų spausdinamos specialiai lietuviškos knygos. 


Tada Kėdainiai — kunigaikščio Jonušo Radvilos rezidencija — tapo svarbiau- 
siu reformacijos centru Lietuvoje. Miesto vardas (senesnė forma Kėddinys, plg. loc. 
sg. Kėdainyse „Knygos nobažnystės“ titulinis lapas) asmenvardinės kilmės: iš Kėddi- 
nis — Kėdjs, plg. kėdoti "sklaidyti, skėsčioti ir pan.'. Dešiniajame Nevėžio krante bu- 
vo pastatyta kalvinų bažnyčia, rotušė, stiklių cechas ir kiti svarbūs pastatai. Mieste 
gyveno ne tik lietuviai, bet ir kitų tautų žmonės, tarp jų net škotai (pabėgėliai iš Ško- 
tijos). Lietuvių kalba buvo gana plačiai miestiečių vartojama ne tik namuose, bet ir 
viešajame gyvenime, ją mokėjo net miesto burmistrai. Jonušas Radvila 1649 m. per- 
tvarkė tėvo įkurtą keturklasę mokyklą į gimnaziją (licėjų), kur subūrė nemaža moky- 
tojų reformatų. Prie gimnazijos stengėsi įkurti spaustuvę. Apie 1652 m. jo rūpinimosi 
dėka čia persikėlė iš Gdansko spaustuvininkas Joakimas Jurgis Retas (Rhetus, Rhe- 
tius). 1653 m. jo spaustuvė jau veikė visu pajėgumu. Spausdinimui buvo naudojamas 
popierius, kurį gamino kiek anksčiau Kėdainiuose Radvilų pastatydintas popieriaus 
fabrikas. 1653 m. buvo išspausdintos net trys kalvinų knygos, bendru „Knygos no- 
bažnystės“ pavadinimu. 


„Knyga nobažnystės“ — vienas iš didžiausių ir svarbiausių XVII a. 
reformatų lietuviškų leidinių. Ilgą laiką mūsų senosios knygos tyri- 
nėtojams buvo žinomas tik antrasis „Knygos nobažnystės“ leidimas, 
kuris faktiškai buvo laikomas pirmuoju. Jo tituliniame lape nurodyti 
1653 metai ir pažymėta, kad knyga „dabar antrą kartą perdruka- 
vota“, pridėjus kai kurių giesmių, evangelijų ir maldų. Kadangi apie 
pirmąjį leidimą nieko nežinota, tai manyta, kad čia juo laikomas Petke- 
vičiaus „katekizmas“ ar Morkūno postilė. Tačiau 1968 m. paaiškėjo, 
kad Upsalos (Švedijoje) universiteto bibliotekoje yra sveikas pirmojo 
leidimo egzempliorius. Tada nustatyta (daugiausia J. Tumelio pastan- 

gomis), jog „Knyga nobažnystės“ pirmą kartą buvo išleista 1653 m. Kė- 
dainiuose, o antrą kartą — Karaliaučiuje 1684 m., nepakeitus tituli- 
niame lape jos leidimo vietos ir metų, t.y. nurodant, lyg būtų išleista Kė- 
dainiuose 1653 m. Tos gudrybės imtasi norint suklaidinti katalikų fa- 
natikus, siekiant lengviau išpla- 
tinti knygą tarp gyventojų, ap- 
saugoti ją nuo sunaikinimo. 
„Knygos nobažnystės“ leidi- 
niu reformatai norėjo patenkin- 
ti visus svarbiausius poreikius. 
Leidinį sudaro trys bemaž sava- 
rankiškos knygos: giesmynas 
(285 p.), postilė (291 p.) ir mal- 
dų rinkinys (su katekizmu; 99 p.). 
Išleista 500 egz. tiražu. Iki mūsų 
laikų, kaip minėta, išliko vienin- 
telis T leidimo egzempliorius 
Upsalos Karališkojo universiteto 
bibliotekoje. | A Kao 
Pradžioje įdėta lietuviška de- 2 as 
dikacija kunigaikščiui Jonušui 
Radvilai („Ant herbo Kunigaikš- +224++ 
čio Jo Mylistos“), parašyta iškil- 34 pav. „Knygos nobažnystės“ pirmojo 
mingu odės stiliumi. Joje šlovi- leidimo titulinis lapas 
namas kunigaikštis, apdainuojamas jo herbas (išskėstais sparnais juo- 
das erelis su trimis medžiotojų ragais krūtinėje): 
Tavi (= tau), išskėstasparni, o ereli juodas, 
Tris širdy triūbas turįs, garsi šlovė duodas (= duodama, skelbiama). 
Radvila giriamas, kad laikosi reformacijos, nebijąs „drąsiai, tiesą 
išpažinti“. Vadinamas „tėviškės nuspaustos (= suspaustos, nuvargintos 
karų) stipriu apgynėju“. Dedikacija baigiama linkėjimu: „Lobauk 
(= būk turtingas), pasenk, o ilgai gyvenk, neregėdamas pikto, loskoje 
(= malonėje) dievo ir žmonių šlovėdamas (= garsėdamas)“. Tai pirma 
tokio tipo eiliuota lietuviška dedikacija, šio žanro lietuvių literatūroje 
užuomazga. Dedikacija pasirašyta kriptonimu S. J. T. Taip pasirašė 
jos autorius Kėdainių miesto burmistras Steponas Jaugelis Telega, vie- 
nas iš negausių lietuvių pasaulinės poezijos pradininkų. 

Toliau įdėtos dvi lenkiškos prakalbos: viena skirta Jonušui Radvi- 
lai, kita skaitytojams. Jas pasirašė StdrBy Dogzorcy y Pasterge 3borow 
Litewskich (vyresnieji Lietuvos kalvinų bendruomenių prievaizdos ir 
ganytojai). Iš antrosios prakalbos šį tą sužinome apie „Knygos nobaž- 
nystės“ atsiradimą. 

Pirmąją „Knygos nobažnystės“ dalį sudaro giesmynas, t. y. psalmių 
ir kitų religinių giesmių rinkinys, neturintis atskiro titulinio lapo (kaip 
kitos dvi dalys). Matyt, šiuo giesmių rinkiniu norėta atsakyti į katalikų 
Slavočinskio giesmyno pasirodymą. Tai didelis rinkinys (II leidime 
239 psalmės bei giesmės), apimtimi pralenkiąs Slavočinskio giesmyną 
(ten 192). Iš minėtos prakalbos sužinome, kad versta iš lenkų kancio- 
nalo, matyt, daugiausia M. Rejaus ir J. Kochanovskio giesmių. Dalis jų 
tos pačios kaip Petkevičiaus „Katekizme“ ir Slavočinskio giesmyne, 
tik tekstai daug kur stipriai skiriasi, naujai versti ar gerokai paredaguoti. 
Kiek pasinaudota šiais ir kitais ankstesniais lietuviškais giesmynais, 
detaliau neištirta. Iš tradicijos einantis tvirtinimas, jog „Knygos nobaž- 
nystės“ giesmynas esąs Petkevičiaus „Katekizme“ įdėto giesmynėlio 
naujas variantas, šiaip ar taip, nėra tikslus: čia yra daug naujų, tarp jų 
net originalių (ne verstinių) giesmių, senosios stiprokai modifikuotos, 
tobulesnė jų meninė raiška. Iš anksčiau minėtos prakalbos taip pat su- 
žinome, kad psalmes bei giesmes vertė Kėdainių burmistras Steponas 
Jaugelis Telega, jas prancūziškų reformatų giesmynų melodijoms pri- 
taikė Samuelis Tamošauskas, o visą rinkinį peržiūrėjo ir sutvarkė 
„StarBy Dozorcy y Pafterge“. 

Steponas Jaugelis Telega gimė apie 1600 m. Buvo vienas žymiau- 
sių ir turtingiausių to meto Kėdainių miestiečių. Vertėsi prekyba ir javų 
eksportu į Karaliaučių. Pirmasis miestiečių luomo atstovas lietuvių 
raštijoje. Ankstesni autoriai — visi bajorai, kilmingojo luomo nariai, 
paprastai dvasininkai. Šis — miestietis, buržua, net ne kunigas. Tikroji 
jo pavardė — Jaugelis, o Telegi — iš tėvo Baltraus paveldėta pravar- 
dė. Nežinome, kur ir kada yra mokęsis, galbūt kurioje Lietuvos refor- 
matų mokykloje. Buvo turtingas ir įtakingas žmogus, 1631— 1666 m. 
Kėdainių miesto burmistras. Viename dokumente sakoma, kad jo pa- 
valdiniai sumušę bajorus. Dėl žemos kilmės feodalų turėjo būti nemėgs- 
tamas, traktuojamas kaip kunigaikščio Radvilos tarnas. Iš bajorų turėjo 
paėmęs įkaitu nemaža žemės, be kita ko, ir Babėnuose, prie pat M. Dauk- 
šos tėviškės. Taigi negalėjo būti negirdėjęs apie Daukšą, jo literatūrinius 
darbus. Galbūt Daukšos pavyzdys ir paskatino imtis raštijos darbo. 
Buvo uolus reformatų veikėjas: 1628— 1642 m. Kėdainių reformatų 

sinodo iždininkas, 1640 — 1661 m. (su ilgesne pertrauka) nuolatinis si- 
nodo senjoras, 1648 m. Kėdainių gimnazijos rektorius. Mirė greit po 
1666 m. 

Samuelis Tamošauskas (pasirašinėjo Tomaszewski) gimė apie 
1605 m. Mokėsi Biržų mokykloje, užsienyje studijavo kaip Lietuvos 
reformatų stipendininkas. 1630 m. Prancūzijoje įšventintas reformatų 
kunigų. Nuo 1631 m. Kėdainių parapijos kunigas. Po metų pakeltas 
Žemaičių superintendentu ir ėjo Kėdainiuose lietuvių pamokslininko 
pareigas. Sakė du kartus per savaitę lietuviškus pamokslus. Geras lie- 
tuvių kalbos žinovas. Dalyvavo visuose Kėdainių reformatų sinoduose, 
dažniausiai jiems pirmininkavo. Dalyvavo 1630 ir 1635 m. Vilniaus si- 
node. Mirė Kėdainiuose 1650 m. Jo vaidmuo parengiant šią knygą ne 
visai aiškus. Kadangj mirė dar prieš knygą atiduodant spaudai, galėjo 
būti kažkiek nutylėtas. 

Kas dar prisidėjo prie giesmyno parengimo, kas buvo tie „StarBy 
Dogorcy y Pafterže“ ir koks jų vaidmuo, viso to nežinome. Yra ne visai 
aiškių duomenų, kad anksčiau reformatams psalmes į lietuvių kalbą bu- 
vo vertęs S. Risinskis. Tokių vertėjų galėjo būti ir daugiau. Tačiau kiek 
jų darbais buvo pasinaudota, galime tik spėlioti. Buvę net kažkokių 
nesusipratimų rengiant giesmyną. S. Jaugelį apkaltino neteisėtai pasi- 
vadinus „Knygos nobažnystės“ autoriumi. Tuo piktinosi net kuni- 
gaikštis Jonušas Radvila. Buvę dar kažkokių nesutarimų tarp sinodo ir 
Jaugelio, nes pastarasis neatsiskaitęs sinodui už išspausdintą knygą, no- 
rėjęs ją sau pasilaikyti, net dėl to kurį laiką buvęs nerenkamas į sinodo 
senjorus, bet vėliau sinodui nusileidęs. Tačiau gana vienoda visų giesmių 
kalba verčia manyti, kad pagrindinį vaidmenį parengiant giesmyną at- 
liko vienas žmogus — Steponas Jaugelis Telega, kuris visuose šaltiniuose 
vadinamas giesmių vertėju. 

Giesmės išverstos su nuovoka ir mokamai. Kai kurios tiesiog atkurtos. 
Kitos gali būti originalios. Kalba palyginti gera. Vertimai meniški. Ei- 
liuotojas Jaugelis turėjo gerai mokėti lietuvių kalbą. Pats eiliavimas 
sklandus. Stengtasi išlaikyti įvairią originalo strofiką ir ritmiką. Dauge- 
liu atvejų ne tik prilygstama Slavočinskiui, bet jis net pralenkiamas, 
ypač kalbos vaizdingumu, raiškumu. Tačiau nuo Slavočinskio atsilie- 
kama kalbos grynumu: įvelta daugiau bažnytinės kalbos polonizmų. 
Originaliose giesmėse yra nemaža ano meto gyvenimo tikrovės atspin- 
džių. Antai „Giesmė apie pavietrį gailinga“ („Graudi giesmė apie ma- 

rą“) — tai viena iš ryškiausių pavyzdžių senojoje lietuvių raštijoje. Pa- 
vyzdžiu gali eiti kad ir šios ištraukos (rašyba sumoderninta): 


Suspaudė badas — nemaža prapuolė, 
Eidamas keliu, ne vienas parpuolė: 
Lavonai visur, kūnai išdrabstyti, 
Apgraužtos galvos, kaulai išbarstyti. 


Kad šaukė paskui tėvą mielas vaikas: 
„Tėvel, motina, nebėk, drauge mirkim“, 
Tūls tarė: „Savo tuo sveikatą pirkim“. 


Tėvas su vaiku vienoj vietoj guli, 
Sumesti pūva ir be grabo tūli. 


Išblyškę visi pusgyviai vaikščioj, 

Vos-ne-vos kalba, tiktai nasrais plokščioj (= burna žiobčioja). 
Išvydęs žmogų, klausias „Kaip išlikai, 

Kurioj lindynėj besėdėjai tykiai?“ 

Jaugelis laikytinas vienu iš gabiausių XVII a. lietuvių eiliuotojų ša- 
lia Saliamono Slavočinskio, Danieliaus Kleino ir Melchijoro Švobos. 

Antroji „Knygos nobažnystės“ dalis, postilė, yra reformatų atsaky- 
mas į katalikų postilę, išleistą Konstantino Sirvydo 1629 — 1644 m. ry- 
tiniu raštų kalbos variantu („Punktai sakymų“). Turi atskirą titulinį la- 
pą su antrašte „SUMMA Aba Trumpas i(zguldimas EWANIELIV 
SZWENTU Per Wifus meatus ... ifzduota. KIEDAYNISE ... 1653“. 
Tai sutrumpintas Gžegožo iš Žarnovco (Grzegorz z Žarnowca) knygos 
„Postylla, albo Wyklady ewanieliej niedzilnych“, išleistos dviem dalimis 
Krokuvoje 1580— 1582 m., vertimas, atliktas Kėdainių reformatų teo- 
logų Samuelio Minvydo ir Jono Božimovskio. 

Samuelis Minvydas kilo iš senos lietuvių bajorų giminės, davu- 
sios nemaža žymių reformacijos veikėjų. Jo senelis Stanislovas buvo Nau- 
jamiesčio reformatų kunigas, o tėvas Jonas — Užnerio senjoras. Gimė 
1602 m. Mokėsi Lietuvos reformatų mokyklose, vėliau studijavo kaž- 
kur užsienyje. 1626 m. buvo paskirtas katechetu (tikybos mokytoju) į 
Šiluvą. Nuo 1628 m. — Radvilų rūmų (Biržuose?) pamokslininkas. 
1629 m. paskirtas Seirijų reformatų bažnyčios administratoriumi. 

1630—1635 m., būdamas Seirijuose, ėjo ir reformatų sinodo notaro 
pareigas. Nuo 1637 m. pamokslininkas Biržuose ir Žemaičių senjoras, o 
nuo 1638 m. dar ir Užnerio senjoras. Dalyvavo keliuose Vilniaus sino- 
duose. Vienas iš sąmoningiausių lietuvių raštijos darbuotojų. Jo triūsas 
lietuvių kalbos labui pažymėtas net sinodo nutarimuose. Mirė 1660 m. 
Liubčėje. 

Jonas Božimovskis gimė 1610 m. Tėvas lenkų bajoras, motina 
lietuvė. Mokėsi Kėdainiuose, vėliau Šiluvos ir Slucko reformatų alum- 
natuose. 1632 m. Kėdainių sinodo nutarimu pasiųstas studijoms į už- 
sienį. Mokėsi Olandijoje, iš pradžių Utrechto, vėliau Leideno ir Frene- 
kerio universitetuose. Į Lietuvą grįžo 1638 m. ir buvo paskirtas klebonu 
į Naujamiestį. 1653 m. tapo Kėdainių pamokslininku ir Žemaičių supe- 
rintendentu. Nuo 1663 m. ėjo ir Vilniaus konsenjoro pareigas. Priklausė 
tai šviesuomenei, kuri suprato lietuviškos knygos reikalingumą. Ne tik 
yra rengęs „Knygą nobažnystės“, bet ir vertė į lietuvių kalbą Bibliją, 
tačiau jos rankraštis neišliko, 1681 m. sudegė Biržų klebonijoje per gais- 
rą. Mirė Kėdainiuose 1673 m. 

Tekstus tyręs A. Jakulis priėjo prie išvados, kad Minvydas su Boži- 
movskiu kažkiek pasinaudojo Jono Jaknavičiaus evangelijų (rytiniu raš- 
tų kalbos variantu) tekstais. Minvydas esą išvertęs II dalies pradžią ir 
pabaigą, o Božimovskis — visą likusį tekstą. Bet tai tik prielaida. 

Trečioji „Knygos nobažnystės“ dalis, maldų rinkinys, irgi turi at- 
skirą titulinį lapą su antrašte „MALDOS KRIKSCIONISZKOS, 
Wifokiam meatuy ir reykalams bendriems prigulinčios ... ant [wieta 
ifatayftos ...KIEDAYNISE ... 1653“. Prie šios dalies pridėtas dar 
katekizmas: „KATECHIZMAS ABA TRVMPAS PAMOKSLAS 
Wieros KrikščioniBkos del waykialu mažu“. Tačiau jis neturi atskiro 
titulinio lapo (antraštė teksto pradžioje), ir paginacija bendra su maldų 
rinkiniu. Tiek maldų rinkinį, tiek katekizmą išvertė Minvydas su Boži- 
movskiu. Tai matyti iš anksčiau minėtos prakalbos ir Kėdainių sinodo 
protokolų. A. Jakulio prielaida, kad šį darbą atlikęs vienas Božimovskis, 
vargu ar yra teisinga. Katekizmo tekstas kiek primena Petkevičiaus 
„Katekizme“ esantį paties katekizmo tekstą, tik kiek platesnis, išsames- 
nis. 

Abiejų šių „Knygos nobažnystės“ dalių, kaip ir giesmyno, kalba ne- 
palyginti geresnė negu Petkevičiaus „Katekizmo“ ar Morkūno posti- 
lės. Ji net prilygsta Daukšos raštų kalbos kokybei, o vietomis ir prašo- 
ka ją. Sakiniai gana sklandūs, retai pasitaiko pažodinis vertimas, paly- 
ginti negausu polonizmų. Kalbinis pagrindas — tas pats kaip Daukšos 

raštų bei ankstesnių kalvinų leidinių: turimas kietasis / prieš e tipo vo- 
kalizmą, sveiki ą, ę ir an tipo junginiai, yra atvirasis e (žymimas ia, ea 
raidėmis), vartojamos rodžia “rodo' tipo formos, pasitaiko bat "bet" 
ir kt. 

Pavykęs „Knygos nobažnystės“ leidinys skatino Lietuvos reformatus 
imtis tolesnio leidybinio darbo. Jie planavo 1655 m. išleisti lietuvišką 
„Agendą“ (religinį apeigyną). Tačiau audringi politiniai įvykiai nutrau- 
kė pradėtą darbą. 1654 m. jungtinė Respublika įsivėlė į karą su Rusija 
(dėl Ukrainos), o po metų dar ir su Švedija (Vazų dinastiniai karai). 
Caro kariuomenė įsiveržė giliai į LDK ir grėsmingai artėjo prie etnogra- 
finės Lietuvos. Per Prūsijos žemes į Lenkiją įsibrovusiam Švedijos kara- 
liui Karoliui X Gustavui lenkų ponai pasidavė be mūšio. Švedai užėmė 
didžiąją Lenkijos dalį. Karalius Jonas Kazimieras pabėgo į Austriją. 
Lietuva buvo palikta likimo valiai. Caro pajėgoms artėjant prie Vil- 
niaus, didysis etmonas Jonušas Radvila su kariuomenės likučiais pasi- 
traukė į Kėdainius ir ryžosi (1655 m.) dramatiškam žygiui: nutraukė 
uniją su Lenkija ir sudarė tokią pat uniją su Švedija. Sunku įsivaizduoti, 
kokias pasekmes būtų turėjęs Lietuvai šis veiksmas, tačiau Jonušas Rad- 
vila kitais metais mirė, o su juo ir švediškoji unija. Caro kariuomenė 
1655 m. įžengė į Vilnių. Tai buvo pirmas atvejis Lietuvos istorijoje, kai 
svetima kariuomenė užėmė sostinę. Miestas buvo labai sunaikintas, net 
17 dienų siautėjo gaisrai. Sunaikinta arba išvežta daug kultūros verty- 
bių, knygų. Etnografinėje Lietuvoje įsišeimininkavo caro (rytinėje da- 
lyje) ir švedų (vakarinėje) kariuomenės. Jos nualino kraštą. Kilo epide- 
mijos, vėl maras. Jungtinė Respublika pradėjo atsigauti tik maždaug 
nuo 1660 m. Tais metais mirė švedų karalius Karolis X Gustavas. Bu- 
vo sudaryta Olivos taika, pagal kurią švedai pasitraukė iš Lietuvos ir 
Latgalos. Caro armijai pradėjo nesisekti kovose su Lietuvos ir Lenkijos 
kariuomene. 1660 m. atsiimtas Vilnius, Gardinas, Mogiliovas ir kai 
kurie kiti miestai. Pagal 1667 m. Andriusavos taiką (galutinai įsigalio- 
jusią tik 1686 m.) caras pasiliko Smolenską ir kai kurias kitas rytines 
LDK žemes, taip pat didelę dalį lenkų Ukrainos. Polockas ir Vitebskas 
liko LDK ribose. Tokios sienos išsilaikė iki pirmojo Respublikos pa- 
dalijimo (1772 m.). Tačiau Respublikos bėdos nesibaigė. 1668 m. ka- 
ralius Jonas Kazimieras atsisakė sosto ir išvyko į Prancūziją. Po ilgų 
ir atkaklių ginčų bajorai, aplenkdami didikus, karaliumi paskelbė My- 
kolą Kaributą Višnioveckį (1669 — 1673), kilusį iš suslavėjusių Algirdo 
sūnaus Kaributo palikuonių. Jam valdant prasidėjo sunkūs Lenkijos 
karai su turkais. Lietuvos feodalai, vadovaujami Radvilas pakeitusių 

didikų Pacų, ne tik stengėsi nepadėti lenkams, bet dar iš jų išsikovojo 
teisę kas trečią Respublikos seimą šaukti Lietuvoje — Gardine (pagal 
unijos nuostatus seimai turėjo būti šaukiami tik Lenkijoje) ir iki pat 
Respublikos pabaigos tą teisę atkakliai gynė. Mirus Višnioveckiui ir 
1674 m. karaliumi išrinkus kovose su turkais pasižymėjusį lenkų kariuo- 
menės vadą Joną Sobieskį, valstybės reikalai negerėjo. Ir narsiam ka- 
riui nepavyko sutramdyti „aukso laisvę“ ginančių bajorų. Lietuvoje 
vietoj Pacų vis labiau ėmė įsigalėti didikų Sapiegų giminė. Feodalų 
savavaliavimas tolydžio didėjo. 

Lietuvos reformatų padėtis labai pablogėjo mirus Jonušui Radvilai. 
Galingo rėmėjo ir mecenato netekimas jiems buvo didelis smūgis. Kė- 
dainiuose sėkmingai pradėtas lietuviškų knygų leidimas tuoj nutrūko. 
J. Reto spaustuvė teveikė vos 2—3 metus, per karus greičiausiai buvo 
sunaikinta. Naujo spaudos židinio Lietuvoje atkurti kalvinams dėl pa- 
didėjusio persekiojimo nebepavyko. Jų akys nukrypo į Karaliaučių, 
kur imta spausdinti Lietuvoje parengtas kalvinų knygas ir mažais kie- 
kiais gabenti į Lietuvą. Tokio leidybinio darbo mecenate tapo paskuti- 
nioji biržiškių Radvilų šakos atstovė, Brandenburgo markgrafo žmona 
Liudvika Karolina Radvilaitė (1667— 1697), gyvenusi daugiausia Ka- 
raliaučiuje ir Berlyne, bet palaikiusi artimus ryšius su Lietuvos reforma- 
tais. Jos lėšomis 1680 m. Karaliaučiuje buvo išspausdintas „Knygoje 
nobažnystės“ įdėto katekizmo papildytas ir pagerintas variantas „PRA- 
DZIA PAMOKSLA Del Mazu Weykialu... KATECHIZMAS MA- 
ZIASNIS... Karalauciuy... MEATU M.DC.LXXX“. Šios knygos 
pradžioje buvo nedidelis elementorius — trijų puslapių abėcėlė su seno- 
višku slebizavimu. Tai antrasis (po Mažvydo) lietuvių elementorius. 
Po paties katekizmo teksto ėjo Biblijos sentencijų rinkinys (10 psl.). 
Toliau perspausdintos kelios giesmės ir maldos iš kitų „Knygos nobaž- 
nystės“ dalių. Gale pridėti skaičiai iki 1000 — romėniški ir arabiški. 
Šios knygos pasirodymas sukėlė stiprią katalikų bažnyčios reakciją. 
Prieš ją 1682 m. buvo išleistas specialus Vilniaus vyskupystės valdytojo 
kun. Slupskio aplinkraštis, reikalavęs šią knygą naikinti, už skaitymą 
grasinęs bažnyčios iškeikimu. Todėl iki mūsų dienų išliko vos vienas 
šios knygos egzempliorius, dabar saugomas Britų muziejuje Londone, 


Šio egzemplioriaus pradžioje yra įrištas rankraštinis žodynėlis, kuriame abėcėlės 
tvarka surašyta apie 250 katekizmo žodžių su angliškais atitikmenimis. Žodynėlio 
sudarytojas nežinomas. Jį tyrinėjusio A. Laučkos nuomone, greičiausiai parašytas 
XVI amžiuje (tam laikotarpiui būdinga anglų rašyba) asmens, mokėjusio geriau ang- 
lų negu lietuvių kalbą. 

1680 m. katekizmo parengėjas nežinomas. Kalba ir rašyba iš esmės 
ta pati kaip „Knygos nobažnystės“, tik dažniau rašoma o raidė vietoj 
uo, dažnesnis „išblėsęs“ tvirtagalis ir nekirčiuotas dvibalsis ai (pvz., 
tey "tai", keyp 'kaip', nom. pl. poney "'pūnai", iBleykikite 'išlaikykite" ...), 
pasitaiko ou vietoj tvirtagalio aū (pvz., bou/k "baūsk", gierious  geriaU", 
3. praes. klou/a 'klaūso"), I linksniuotės instr. sg. formos su galūne 
-um (pvz., griekum, ubagum...). 

Kunigaikštytės Radvilaitės užsakymu ir lėšomis 1684 m. Karaliau- 
čiuje buvo antrą kartą išleista visa „Knyga nobažnystės“. Tai anksčiau 
minėtas kontrafakcinis šios knygos leidimas. Jis, matyt, buvo ruošiamas 
ilgai, bent nuo 1681 m. Tais metais reformatų sinodas pavedė teologams 
Samueliui Bitneriui ir Samueliui Lipskiui peržiūrėti giesmyną ir jį pa- 
pildyti, rengti spaudai. Ar jie vieni tą darbą atliko, nežinome. Taip 
pat nenustatyta, kas paruošė spaudai kitas dvi „Knygos nobažnystės“ 
dalis. Nuo pirmojo leidimo šios skiriasi. Giesmynas papildytas dviem 
naujom giesmėm. Postilėje įterptos dvi evangelijos be pamokslų ir sky- 
rius „EWANGELIOS ANT DIENU POMIETKOS SZWENTUIU 
DIEWA“, taip pat Kristaus kančių istorija. Maldų rinkinyje išspausdin- 
tos 6 naujos maldos. Katekizmo tekstas paimtas iš 1680 m. leidimo, 
tik neįdėtas elementorius ir romėniški bei arabiški skaičiai. Visų trijų 
dalių tekste yra nemaža smulkių redakcinių pakeitimų, kurių vienas ki- 
tas galėjo būti padarytas ir Karaliaučiaus spaustuvės rinkėjų ar spausdi- 
nimą prižiūrėjusių asmenų, pvz., pasitaiko moteriškosios giminės įvar- 
džio ji Prūsijos lietuviams būdinga rašyba gAi. Antrasis „Knygos nobaž- 
nystės“ leidimas daugiausia buvo platinamas Radvilų valdose — Biržų 
it Dubingių apylinkėse. Jo iki šių dienų išliko net keliolika egzemplio- 
rių. 

Aptarti kėdainiškių reformatų leidiniai — „Knyga nobažnystės“ ir 
jos tąsa — turėjo nemažą reikšmę tolesnei lietuvių raštų kalbos raidai. 
Kad ir sunkiomis sąlygomis, skubotai parengti, jie gerokai praturtino 
Mikalojaus Daukšos pradėtą kurti viduriniu raštų kalbos variantu 
(„Žemaičių kalba“) raštiją, stabilizavo tos kalbos normas, o svarbiausia, 
nukreipė reformatų raštų kalbos raidą sveikesne linkme, palyginti su 
Petkevičiaus „Katekizmu“ ar Morkūno postile. Mums šiandien tie lei- 
diniai reikšmingi ir kaip svarbus šaltinis pažinti XVII a. vidurio ir ant- 
rosios pusės lietuvių kalbą. Deja, tas šaltinis dar tebėra kalbininkų 
kaip reikiant neištirtas. A. Jakulis atliko tik parengiamuosius tekstologi- 
nius darbus. Tolesnis tyrinėjimas galėtų duoti nemaža naudos lietuvių 
kalbos mokslui. Be kita ko, kalbininkus domina šie tų leidinių kalbos 

reiškiniai: Daukšai nebūdingas dažnas ilgosios dat. sg. m. galūnės -amui 
vartojimas (dėl eilėdaros 7), dauSiskaitos datyvo ir instrumentalio pai- 
niojimas (pasitaikantis ir ankstesniuose tekstuose), esamos sporadinės 
žemaitybės (daugiausia postilėje, pvz., tuobulą "tobulą", duowanu 'do- 
vanų', diną "dieną", wisumet “visuomet"'), 3. praet. forma bit “buvo? 
(Prūsijos lietuvių įtaka?), įdomi ir gana turtinga leksika. 


Chilinskio Biblija 


Pati svarbiausia reformatams knyga — Biblija. Kad ir esant nepalan- 
kioms sąlygoms, Kėdainių kalvinai siekė turėti lietuvišką Bibliją. XVII a. 
trečiajame ketvirtyje ją parūpinti ėmėsi Samuelis Boguslavas Chilinskis. 
Jo išverstą bei pradėtą leisti Bibliją vadiname Chilinskio, arba nuo 
leidimo vietos Londono, kartais dar Kalvinų Biblija. 

S. Chilinskio kilmė ne visai aiški. Jo tėvas Adrijonas (1586— 1656) 
greičiausiai buvo kilęs iš Lenkijos. Kiek žinoma, jis dirbo reforma- 
tų kunigu Zabludove (1623 m.), vėliau buvo Radvilų dvaro pamoks- 
lininkas (1624 ir 1627 m.), siųstas į Ašmeną (1630 m.), kunigavo Rasei- 
niuose (1631 —1632 m.), tačiau ilgiausiai gyveno ir dirbo Šventežeryje 
(dab. Lazdijų raj.). Mokėjo lietuviškai, nes Raseinių bažnyčios globėjas 
Jonas Bilevičius jį primygtinai kvietėsi į Raseinius, reikalaudamas iš 
sinodo lietuviškai mokančio kunigo. Motina — lietuvė Minvydaitė, iš 
lietuvių raštijos darbuotojų bajorų Minvydų giminės. Galbūt iš motinos 
pusės Chilinskis gavo paskatą dirbti lietuvių raštijos darbą. Lietuvių 
kalbą jis mokėjo iš mažens. Gavo stipendiją iš M. Švobos fundacijos, 
skiriamos „lietuvių tautos alumnams“, mokantiems lietuviškai. Pažiūrą 
į savo tautybę išreiškė Biblijos vertimo tituliniame lape, įrašydamas 
„BIBLIA tatey ira Rasztas Szwętas... Pirmą kartą dabar perguldytas 
Lietuwiszkan liežuwin užmario fe nog Samuelies Baguslawo CHylinska 
Lietuwniko“ (išretinta mano. — Z. Z.). Gimė apie 1634 m. Švent- 
ežeryje. Augo lietuviškoje aplinkoje. Mokėsi Kėdainių reformatų mo- 
kykloje. Ten spausdinami lietuviški leidiniai ir neįvykdyti planai skatino 
jį imtis plunksnos. 

1654 m. buvo komandiruotas į užsienį studijoms kaip reformatų si- 
nodo stipendininkas. Iš pradžių nuvyko į Frenekerį Olandijoje. Po me- 
tų važiavo atgal, bet Lietuva tada buvo caro ir švedų kariuomenės oku- 
puota, todėl teko vėl grįžti į Frenekerį. Čia universitete studijavo iki 
1657 m., šelpiamas vietos reformatų. Naudodamasis jų pagalba, 1657 m. 

išvyko tęsti studijų į Angliją. Lietuvos reformatai iš seno palaikė ryšius 
su anglikonų bažnyčia: kreipdavosi pagalbos, Kėdainiuose gyveno ne- 
maža pabėgėlių škotų. Chilinskis atsidūrė Oksforde. Tais pačiais me- 
tais jis pradėjo versti į lietuvių kalbą Bibliją. Tam darbui pritarė ir jį 
rėmė įtakingi anglai. Dirbo labai intensyviai. Tuo tarpu iš Lietuvos ėjo 
liūdnos žinios. 1659 m. Chilinskis rašė savo bičiuliui teologijos. profe- 
soriui Enrikui Vilkinsonui: „Nuplėšta brangioji tėvynė, sugriautos 
bažnyčios, išmirę kunigaikščiai, nužudytas (mano) mylimas tėvas, iš- 
vežti į nelaisvę du broliai ir dvi seserys, arba kažkur jie dingę“. Anglai 
suprato sunkią Chilinskio būklę ir kiek galėdami jam padėjo. 

Visa Biblija buvo išversta per 3 metus. Skubotai dirbant, supranta- 
ma, vertimas negalėjo būti tobulas. Chilinskis ėmė rūpintis savo „Bib- 
lijos“ išleidimu. 1659 m. paskelbė angliškai, paskui ir lotyniškai brošiū- 
rą „Pranešimas apie Biblijos vertimą į lietuvių kalbą“, kuria informavo 
Anglijos visuomenę apie savo atliktą darbą ir žadėjo ateityje išversti į 
lietuvių kalbą dar anglikonų tikybos išpažinimą, didesnįjį ir mažesnįjį 
katekizmus, taip pat giesmes. Anglai entuziastingai parėmė Chilinskio 
„Biblijos“ spausdinimą, kuris buvo pradėtas Londone 1660 m. 

Tais pačiais metais Vilniaus reformatų sinodas atsiuntė į Angliją sa- 
vo atstovą Joną Kristupą Krainskį organizuoti rinkliavos Lietuvoje 
karo sugriautoms bažnyčioms atstatyti. Chilinskis siekė ta rinkliava pa- 
sinaudoti, nes trūko pinigų spaustuvei apmokėti. Bet tam reikėjo Lie- 
tuvos reformatų sinodo pritarimo. Todėl 1661 m. vasarą, pasiėmęs iš- 
spausdintą „Biblijos“ dalį ir likusios dalies rankraštį, Chilinskis parvyko 
į Lietuvą. Kėdainių sinodas jam viešai padėkojo už atliktą didelį darbą, 
suteikė katecheto vardą ir paskyrė dviejų kunigų, Jono Božimovskio ir 
Jurgio Teodoro Skrodskio, komisiją vertimo kokybei patikrinti. Chi- 
linskis išvyko atgal į Angliją. Pakeliui Karaliaučiuje vedė išeivio iš LDK 
pastoriaus Jono Andriaus Jurskio dukterį. Matyt, per Jurskius išsirū- 
pino kunigaikščio Boguslavo Radvilos rekomendacinį laišką. Čia kilo 
projektas dalį „Biblijos“ tiražo realizuoti Prūsijoje. Grįžęs į Londoną, 
Chilinskis toliau spausdino „Bibliją“ „dieną ir naktį“. 1662 m. buvo 
nutarta, pritarus slaptajai Anglijos karaliaus tarybai, apmokėti spaus- 
tuvės skolą panaudojant dalį surinktų lėšų, toliau finansuoti spausdi- 
nimą ir skirti Chilinskiui tam tikrą mėnesinę algą. Tačiau greit iš Lie- 
tuvos atėjo žinia apie neigiamą Božimovskio ir Skrodskio atsiliepimą, 
kuriame buvo tvirtinama, kad vertimas esąs pilnas klaidų. Tokia nuo- 
monė galėjo būti ne visai objektyvi, nes vienas iš recenzentų, J. Božimov- 
skis, buvo suinteresuotas asmuo, pats vertė į lietuvių kalbą Naująjį 

testamentą ir, žinoma, galėjo siekti, kad jo, o ne Chilinskio vertimas bū- 
tų spausdinamas. Dabar nelengva nustatyti, ar tiksliai Chilinskis Bib- 
liją buvo išvertęs, nes nežinome vertimo šaltinio. Linkstama manyti, 
kad jis vertė iš olandiško (1647 — 1648 m. leidimo ?), lygindamas su heb- 
raišku tekstu. Žinoma, kad be lietuvių ir lenkų kalbų, Chilinskis mokėjo 
dar olandų, anglų, lotynų, graikų ir hebrajų kalbas. Tikrintojai grei- 
Čiausiai lygino su lenkišku ar lotynišku tekstu, todėl galėjo rastis neati- 
tikimų. Chilinskis pasipiktino tuo atsiliepimu ir tvirtino, kad jis geriau 
už kitus esąs pasirengęs Bibliją versti, nes Lietuvoje nesą rytų kalbas 
mokančių Žmonių. 

Dėl neigiamo atsiliepimo sinodas Chilinskio „Biblijos“ spausdinimo 
reikalu pakeitė savo nuomonę ir apie tai pranešė J. K. Krainskiui į 
Angliją. Šis, būdamas priešiškai nusiteikęs Biblijos lietuvių kalba leidi- 
mui, išgavo slaptosios karaliaus tarybos sekretoriaus įsakymą sustabdy- 
ti spausdinimą. 


Jonas Kristupas Krainskis — lenkų kilmės LDK reformatų veikėjas, dir- 
bęs Zabludove (1654 m.), Karaliaučiuje (1660 m. B. Radvilos dvaro pamokslininkas), 
vėliau Paliesės konsenjoras (1673 m.) ir superintendentas (1676— 1685 m.). Dar yra 
dirbęs Vengrove ir Liubčėje. Priklausė tiems LDK reformatų sluoksniams, kurie ne- 
turėjo kontaktų su lietuviškai kalbančiais žmonėmis, buvo tolimas lietuvių kultūrai, 
laikęsis nuomonės, jog Lietuvoje pakanką tutėti lenkišką Bibliją, o lietuviškos spausdi- 
nimas esąs nereikalinga prabanga. Taip manančių tada buvo ir Anglijoje. Antai Sa- 
muelis Hartlibas rašė: „Lietuvių kalba nėra plačiai paplitusi ir stebiuosi, kad į ją (Bib- 
lija) verčiama. Lenkų kalba jų (= lietuvių) tarpe labiau įprasta ir visuotina, ypač 
aukštesniuose sluoksniuose, tarp pirklių, šlėktos ir aristokratijos“. O žymus arijonų 
veikėjas Andrius Liubeneckis skelbė: „Lietuvių tauta buvo labai nežymi ir nežinoma 
ki susijungimo su lenkų tauta ... Matyti tai iš lietuvių kalbos, kurią tik valstiečiai 
vartoja skersai ir išilgai 20 mylių arba ne ką daugiau“. Chilinskis, atvirkščiai, gynė 
ilietuvių kalbos prestižą. Minėtoje brošiūroje jis net perdėdamas tvirtino, jog lietuvių 
kalba vartojama plačioje Lietuvos valstybės teritorijoje ir kaimyniniuose kraštuose: 
Livonijoje, Kurše, Juodojoje Rusioje, Prūsijoje ir pasieny su Maskva. 


Pasinaudodamas pažintimis, Chilinskis pradėjo bylą. Kadangi ji 
galėjo pakenkti aukų rinkimui, sinodas nutarė spausdinimą tęsti, bet iš 
Chilinskio vertimo spausdinti tik Senąjį testamentą, o Naujajam tes- 
tamentui imti ne Chilinskio, bet Božimovskio tekstą (korektūrą prižiū- 
rėti turėjo tam reikalui į Angliją siunčiamas Mikalojus Minvydas). 
Chilinskis su tokiu siūlymu nesutiko. Nors jis turėjo šalininkų slapto- 
joje taryboje, tačiau nieko nelaimėjo. Spausdinimas nebuvo atnaujin- 
tas. Nespausdinta abiejų vertimų, nei Chilinskio, nei Božimovskio. 

Chilinskiui buvo atimta alga. Išspausdinti „Biblijos“ lankai ir popie- 
rius sukrauti Londono olandų bažnyčios pastogėje. 

Chilinskio vertimo kokybės kalbininkai iki šiol dar nėra gerai ištyrę. 
Tačiau iš I. Lukšaitės paskelbtų Lietuvos reformatų archyvo duomenų 
matyti, kad svarbiausia „Biblijos“ nespausdinimo priežastis buvo ne 
kalbos klaidos ir ne lėšų trūkumas, bet įtakingų LDK reformacijos vei- 
kėjų abejingumas lietuviškai Biblijai. Jos likimas priklausė nuo aukščiau 
už Chilinskį bažnytinės hierarchijos laiptuose stovėjusių asmenų: 
J. K. Krainskiui lietuvių kultūra buvo svetima, o J. Božimovskis Chilins- 
kį laikė savo konkurentu. 

Chilinskis mirė Londone 1668 m. visų užmirštas ir dideliame skurde. 

1681 m. į Londoną atvykęs Mikalojus Minvydas pardavė kaip maku- 
latūrą išspausdintus Chilinskio „Biblijos“ lankus. Iki mūsų laikų iš- 
liko tik 3 jų egzemplioriai, visi nepilni ir nevienodo didumo. Pats di- 
džiausias (416 puslapių su spragomis, baigėsi 40-ąja psalme), Chilinskio 
į Lietuvą atvežtasis egzempliorius, 1805 m. pateko į Vilniaus universi- 
teto biblioteką. Po universiteto uždarymo jis atsidūrė Peterburgo dva- 
sinėje akademijoje ir 1918 m. kažkur dingo. Kitas, mažesnis egzemplio- 
rius (384 p. su spragomis, baigėsi Jobo knyga), priklausęs A. Miuleriui 
(Miller; šis buvo gavęs iš paties Chilinskio), 1894 m. pateko į Ber- 
lyno valstybinę biblioteką. Dabar jo likimas nežinomas. Trečiasis, pats 
mažiausias egzempliorius (tik 176 p., iki Jozuės knygos), 1893 m. buvo 
surastas tarp makulatūros Britų muziejuje Londone. Ten jis ir dabar 
saugomas. Britų muziejus 1932 m. atsitiktinai iš vieno provincijos anti- 
kvaro įsigijo Chilinskio „Biblijos“ rankraščio paskutinįjį (septintąjį) 
tomą, kuriame yra Naujojo testamento tekstas (nebuvo pradėtas spaus- 
dinti). To rankraščio fotokopiją (nelengvai įskaitomą), transliteruotą 
tekstą ir žodžių indeksą išleido lenkų kalbininkai Č. Kudzinovskis ir 
J. Otrembskis jau po II pasaulinio karo Poznanėje““. 

Chilinskio „Biblijos“ kalba dar kalbininkų nėra sistemingai ištirta 
ir aprašyta. Jos pagrindą sudaro vidurinysis raštų kalbos variantas. Jai 
būdingas kietasis / prieš e tipo vokalizmą, sveiki ą, ę ir an tipo junginiai. 
Labai dažnas „išblėsęs“ tvirtagalis bei nekirčiuotas ai, pvz., kursey 
"kursai", namey "namai", wirey "vyrai", waykeys "vaikais" ir t. t. Vietoj 


*“ Biblia Litewska Chyliūskiego. Nowy Testament. Tom 2 — Tekst. Wydali Czes- 
law Kudzinowski — Jan Otrebski. Poznaf, 1958; Tom 3— Indeks. Wydal 
Czeslaw Kudzinowski. Poznan, 1964; Fotokopie. Wydal Czestaw Ku- 
dzinowski. Poznan, 1984. 

dvibalsio uo Chilinskis dažniausiai rašo raidę 0, pvz., dona "duona", 
dosiu 'duosiu", piemo "piemuo". Tai nėra jo tarmės ypatybė (vietoj ie 
nerašo e), bet fonemų o ir uo neskyrimas ar prastas skyrimas, atsiradęs 
greičiausiai dėl lenkiškos tarties (tėvas lenkas, pats dažnai šią kalbą var- 
tojo). Iš morfologinių ypatybių minėtina pilnųjų daugiskaitos datyvo 
formų su -mus (Ppvz., wiramus 'vyrams") gana dažnas vartojimas (Nauj. 
testamente per 70*/), daugiskaitos iliatyvai su -sne (pvz., upesne “upės- 
na, į upes') šalia dažnesnių su -sna, dalelytė -jen išplėstos įvardžių for- 
mos, pvz., ašjen (rašo a6jen) 'aš', tujen “tu', mesjen “mes", ansjen 'jis", 
anysjen (rašo anisjen) jie". Sintaksė ne visur lietuviška, pasitaiko lenkiš- 
kų konstrukcijų, bet jų mažiau negu Petkevičiaus „Katekizme“ ar Mor- 
kūno postilėje. Tą patį reikia pasakyti ir dėl žodyno polonizmų, kurie 
nėra tokie gausūs, kaip ankstyvuosiuose kalvinų leidiniuose. Retkar- 
čiais pasitaiko hibridų, morfeminių vertinių, pvz., geravalnas “savano- 
riškas' — I. dobrowolny, pervertnas "klastingas, apgavikiškas' — I. 
przewrotny. Bet ir jų nėra daug. Apskritai Chilinskio kalba nėra iš pra- 
stųjų. Jeigu anuomet Chilinskio „Biblija“ būtų buvusi visa išleista, ji, 
be abejonės, būtų suvaidinusi reikšmingą vaidmenį lietuvių raštų kalbos 
tolesnei raidai. „Biblijos“ spausdinimo sustabdymu buvo padarytas 
didelis nuostolis lietuvių raštų kalbai. Tačiau ir sustabdžius spausdinimą, 
Chilinskio vertimas išgarsino lietuvių kalbą Vakarų Europoje, nes iš 
j0 lietuviškų tekstų nuotrupos pateko į įvairius poliglotinius rinkinius, 
kurie buvo labai populiarūs XVII - XVIII a. Dabar mums Chilinskio 
„Biblijos“ likučiai yra vienas iš reikšmingesnių XVII a. antrosios pusės 
lietuvių kalbos paminklų. 


* + 3 


Chilinskio konkurento Jono Božimovskio verčiamą Bibliją ištiko ne 
geresnis likimas. Greičiausiai jis vertė tik Naująjį testamentą. Darbui 
palengvinti iš Karaliaučiaus į Kėdainius buvo atvežtas Bretkūno „Bib- 
lijos“ rankraštis. 1673 m. Božimovskis mirė. Nebaigto vertimo rankraš- 
tį paveldėjo sūnus, taip pat Jonas Božimovskis (jaunesnysis). Sinodo nu- 
tarimu, rankraštis turėjo būti perduotas Mikalojui Minvydui, kad šis, 
nustatęs, ko trūksta, padalytų jį lietuvių kalbą gerai mokantiems kuni- 
gams Samueliui Bitneriui, Samueliui Lipskiui ir Stanislovui Monkevi- 
čiui, kurie turėjo darbą galutinai baigti. 1680 m. rankraštis iš Slucko, 
kur gyveno Božimovskis (jaunesnysis), buvo persiųstas Mikalojui 
Minvydui į Biržus. Tačiau tais pačiais metais Minvydas išvyko į užsie- 

nį rūpintis Lietuvos reformatų stipendininkų reikalais ir stengtis susi- 
tarti dėl Naujojo testamento spausdinimo Anglijoje, panaudoti aukomis 
surinktas lėšas. Tačiau tų lėšų pasirodė per maža, o svarbiausia, 1681 m. 
jam sinodas į Angliją pranešė, kad gaisro metu Biržų klebonijoje sudegė 
pats rankraštis. 

Vėliau Naująjį testamentą ėmėsi iš naujo versti Samuelis Bitneris, 
padedamas Jono Božimovskio (jaunesniojo) ir Prūsijos vokiečio Bernar- 
do Zandeno. Šis vertimas buvo 1701 m. Karaliaučiuje išspausdintas 
bendromis Prūsijos ir LDK reformatų pastangomis. Leidinys aptartas 
kalbant apie lietuvių raštų kalbos raidą Prūsijoje, žr. p. 99. 


Samuelis Bitneris gimė apie 1632 m. kažkur Lenkijoje. Jo tėvas vokietis, tar- 
navęs iš pradžių lenkų kariuomenėje, vėliau tapęs reformatų dvasininku. Samuelis 
studijavo Frankfurto prie Oderio universitete. 1663 m. įšventintas kunigu. Atvykęs į 
Lietuvą, išmoko lietuvių kalbą. 1673 m. buvo Naujamiesčio klebonu. Vėliau ėjo įvai- 
rias reformatų dvasininko pareigas Biržuose ir Kėdainiuose. Lygiagrečiai algą gauda- 
vo iš Prūsijos valdžios už jai naudingas paslaugas. Tapo Prūsijos agentu Lietuvoje ir 
visokiais būdais kenkė Respublikos reikalams. 

Jonas Božimovskis (jaunesnysis) gimė apie 1645 m. greičiausiai Naujamiesty- 
je, kur tada jo tėvas buvo kunigu. Mokėsi Kėdainių mokykloje. Manoma, kad 1662 — 
1663 m. studijavo Oksfordo universitete (Anglijoje). Vėliau kurį laiką dirbo Kėdai- 
niuose katechetu (1667 m.), Liubčėje pamokslininku (1668 m.), paskui ilgesnį laiką 
Slucke pamokslininku ir gimnazijos direktoriumi (1670— 1680 m.), Vilniuje konsen- 
joru. Mirė Vilniuje 1687 m. 


1701 m. Naujojo testamento parengėjai kalbos požiūriu taikėsi tiek 
prie LDK (pvz., rašomas kietasis / prieš e tipo vokalizmą), tiek prie Prū- 
sijos lietuvių (pvz., genityvo galūnės rašomos -ės, -ės, -iės, -4). Dėl 
tokio hibridinio pobūdžio šis leidinys nebuvo populiarus nei Lietuvoje, 
nei Prūsijoje. Neaišku, ar daug egzempliorių pateko į LDK. Kokią įta- 
ką jis padarė mūsų raštų kalbos tolesnei raidai, dar nenustatyta. Leidi- 
nys kalbininkų specialiai dar netyrinėtas. 


Kiti tekstai 


Iš neminėtų tekstų, parašytų viduriniu raštų kalbos variantu, pir- 
miausia reikia nurodyti seniausią katalikų maldaknygę „Rožancius 
Szwęciausios Maryos Pannos yr saldziausya warda Jezusa... Wilniuj 
1681“. Joje yra Žemaičių kanauninkui Samueliui Konaževskiui dedi- 
kacija, pasirašyta dominikono Jurgio Kasakauskio. Manoma, kad jis 
buvo ir viso leidinio sudarytojas. 

Apie Jurgį Kasakauskį (Kossakowski) žinome nedaug. Gimė 
maždaug 1650 m. Buvo dominikonų vienuolijos narys. 1676 m. laikinai 
ėjo Ylakių parapijos administratoriaus pareigas. 1693 m. išvyko į Li- 
voniją. Vėliau gyveno dominikonų vienuolynuose Žemaičių Kalvari- 
joje, Kaune, Nesvyžiuje. 1701 — 1704 m. ir nuo 1722 m. generalinis pa- 
mokslininkas Vilniuje. Mirė 1722 m. 

Be maldų, leidinio pabaigoje įdėta „Giesmė apie šventą Izidorių“, 
Kai kurie tyrinėtojai manė, kad šią giesmę išvertė Jonas Jaknavičius. 
Tačiau kalbinės jos ypatybės verčia šią nuomonę atmesti. Viso leidinio 
kalba būdinga viduriniam raštų kalbos variantui (sveiki 4, ę ir an tipo 
junginiai, kietasis / prieš e tipo vokalizmą ir t. t.), tačiau pasitaiko ir 
žemaičių tarmės elementų, pvz., mel/kimos “melskimės", garbie "garbė", 
sauguok "saugok" ir kt. Jie ir apskritai knygos kalba dar nėra pakanka- 
mai ištirta ir aprašyta. Pati knyga nelengvai prieinama. Vienintelis de- 
fektinis egzempliorius išliko Jogailos universiteto bibliotekoje Kroku- 
voje (Lenkijoje). Anuomet tai buvo labai populiari knyga. Po 10 metų 
pasirodė antrasis jos leidimas (1691 m.), kurio, deja, neturime nei vieno 
egzemplioriaus. Iš viso XVII -—- XIX a. knyga buvo pakartota net apie 
40 kartų, daugelio ankstesnių leidimų (vėlesni perdirbti) neišliko arba tu- 
rime vos po vieną kitą egzempliorių. Nesant specialių tyrinėjimų, ne- 
lengva spręsti apie šio leidinio poveikį vėlesnei lietuvių raštų kalbai. 

Daugiau knygų, parašytų viduriniu raštų kalbos variantu, iki mums 
rūpimo laikotarpio pabaigos kažin ar buvo išleista. Bent išlikusių nėra. 
Bibliografai mini „žemaitišką“ kažkokio Jankevičiaus 1673 m. leidinį 
„Šventojo Atanazijaus simbolis“, tačiau gal tai nesusipratimas. Remia- 
masi Vilniaus akademijos rektoriaus A. Skorulskio (1715 — 1780 m.) su- 
darytu Akademijos autorių sąrašu (po šio karo neberandamu), kuriame 
tokia knyga buvusi nurodyta. Tačiau tuo pavadinimu išėjo ir latviška 
knyga (1673 m.?), taigi Skorulskis galėjo supainioti, nors buvo gimęs 
Žemaičiuose ir mokėjo lietuvių kalbą. Apie tariamą autorių (ar sudary- 
toją) Jankevičių nieko nežinome. 

Yra duomenų, kad lietuvišką katekizmą buvo išleidęs jėzuitas Pran- 
ciškus Šrubauskis (1620 — 1680 m.), kilęs iš Kauno. Toks leidinys mini- 
mas jo nekrologe, taigi būtų pasirodęs dar prieš 1680 m. Tačiau Šrubaus- 
kiui priskiriamo katekizmo „PAMOKSLAS Krikščionijkas Trumpai 
ISGULDITAS“ yra tik leidimai pradedant 1725 m. Ankstesni daugiau 
niekur neminimi. Gal turėtas galvoje rankraštis? 

Bibliografai mini jėzuito Jokūbo Paškevičiaus (apie 1587— 1657), 
maro metais veikusio Kaune, Kražiuose ir mirusio Pašiaušėje (Kelmės 

raj.), „žemaitiškai“ parašytą pamokslų knygą, neva išleistą 1656 m. Gal 
čia vėl rankraštis palaikytas išleista knyga, nes tokio leidinio niekas nė- 
ra matęs. 

Žemaičių vyskupystės IV sinodo nutarimų knygoje (Synodus guarta 
dioecesis Samogitiae), išleistoje 1647 m. Vilniuje, yra įdėtas popiežiaus 
Urbono VIII bulės „In coena Domini“ vertimas į „žemaičių kalbą“, 
apie kurį jau anksčiau buvo užsiminta. Tekstas nedidelis, užima 10 
puslapių. Jis su nežymiais pakeitimais pakartotas 1690 m. Vilniuje iš- 
leistame visų Žemaičių vyskupystės sinodo nutarimų rinkinyje (Collec- 
tanea constitutionum synodalium dioecesis Samogitiensis). Teksto kal- 
ba — tipiška vidurinio raštų kalbos varianto. Leidėjai pabrėžia, kad 
bulė esanti tiksliai išversta būtent į „žemaičių kalbą“. Išliko ir rankraš- 
tinis šios bulės sutrumpintas variantas, išverstas į tikrąją Žemaičių tar- 
mę (ne į „žemaičių kalbą“). Jį kartu su ta pačia tarme vėlinių dienai skir- 
tos evangelijos, poterių ir kai kurių katekizmo fragmentų vertimais, 
įrištais į didesnį konvoliutą, rado 1971 m. Vilniaus universiteto biblio- 
tekoje šių eilučių autorius*!. Kaip tarminis, ne raštų kalba parašytas 
tekstas anuomet nebuvo spausdinamas. Jis reikšmingas lietuvių isto- 
rinei dialektologijai, pvz., fiksuoja u, i || p, e distribuciją (griežtai pai- 
soma tolesnio skiemens vokalizmo siaurumo resp. platumo), dvibalsių 
ai, ei monoftongizaciją, priebalsių k, g, š, ž, / minkštinimą prieš e tipo 
vokalizmą (kiti priebalsiai šioje pozicijoje neminkštinami) ir kai kurias 
kitas ypatybes. 

Išliko dar rankraštinis popiežiaus Grigaliaus XIII bulės, taip pat 
nukreiptos prieš eretikus, vertimas. Jį K. Jablonskis nurašė iš Šiluvoje 
buvusio bažnytinių aplinkraščių ir kitokių raštų rinkinio „Liber proces- 
suum“. Paskelbė V. Biržiška „Tautos ir žodžio“ VII tome. Tekstas, pa- 
sirašytas Žemaičių vyskupo Jurgio Tiškevičiaus (1633 — 1649), buvo tarp 
1641 — 1643 m. dokumentų. Vertėjas nežinomas. Kalba prasta: versta 
nerūpestingai ar silpnai lietuvių kalbą mokėjusio asmens. Daug pietų 
žemaičių tarmės elementų (matyt, todėl nespausdinta), pvz., iszpulusia- 
ms "išpuolusiems", dus "duos", ku “kuo', kuri "kurie", pryzasties “priežas- 
ties', panawduos "panaudos", žiemiese "žemėse", daktu "daiktą", acc. pl. 
m. tus "tuos', anus 'juos", loc. pl. m. paciusu "pačiuose", pazindamis “pa- 
žindami', acc. pl. gelzis "geležis" ir kt. Į paaukštaitį gali orientuoti adv. 
*1 Žr. publikaciją: Zinkevičius Z. Reikšmingas žemaitiškas rankraštinis tekstas // 

7 = ir jų vartosena (Lietuvių kalbotyros klausimai). V., 1974. T. 15. 

paslapciums "paslapčiomis" ir neretas raidžių u, i rašymas an tipo jungi- 
niuose bei vietoj -a, -e < *-4, *-€, pvz., unt "ant", raszuncius “rašančius", 
prisztarawiunte 'prieštaraujančią' (su an > un ir neabejotinai žemaičių 
prisz- ir -te!), szwintos "šventos", loc. sg. m. didziami czetwergi "didžia- 
jame ketvirtadienyje'. Jeigu pateiktuose pavyzdžiuose raidžių u, i rašy- 
mas nėra rytietybė, tekstas būtų reikšmingas duomuo apie pakraštinių 
žemaičių aukštaitėjimą jau XVII a. viduryje (2, e — u, i). Tačiau tekste 
yra ir neabejotinai į rytų aukštaičius vilniškius orientuojančių kalbos 
elementų, pvz., nom. pl. m. tiey "tie", kuriey "kurie", 3. praes. uzutur 
“sulaiko" (dėl užu-). Šiaip jau laikomasi vidurinio raštų kalbos varianto 
normų: dažni sveiki 4, ę ir an tipo junginiai, kietasis / prieš e tipo voka- 
lizmą (pvz., be dalaydymo “be leidimo"), turima e+a>0 kontrakcija 
(pvz., notminto czeso "necatmenamo laiko"), platusis e (pvz., vszkialtas 
“užkėltas") ir kt. 

B. Kazlauskas 1975 m. Vilniaus universiteto bibliotekoje rado C. P. 
Baudoziano knygos „Orbis terrarum synoptica epitome“ (Ženeva, 
1588 m.) pabaigos tuščiuose puslapiuose nežinomo asmens įrašytą Io- 
tyniškos giesmės „Dies irae dies illa“ vertimą į lietuvių kalbą (tekstą 
paskelbs šių eilučių autorius „Baltisticos“ III 2, priede). Vertimas skiriasi 
nuo esančių šios giesmės tekstų ano meto giesmynuose. Jo kalba — 
tipiška vidurinio raštų kalbos varianto, pasižymi taisyklingumu. Eilia- 
vimas sklandus. Būdingesnės formos: ad. sg. ausiep "prie ausies', gen. 
sg. f. dydes "didžios* (= didės), 1. sg. esmi 'esu", fut. darisu "darysiu" 
(= darysu), adv. nu "dabar, nūnai' (= nė). 

Tyrinėtojai mini Žemaičių vyskupo Petro Parčevskio, mokėjusio 
lietuvių kalbą, aplinkraštį, rašytą apie 1656 m. Rankraštis buvęs Žemai- 
čių vyskupystės archyve Alsėdžiuose. Jo ištraukas pateikė L. A. Juce- 
vičius, vėliau jas perspausdino J. Gerulis „Senuosiuose lietuvių skaity- 
muose“ (K., 1927), p. 277— 278. Paskelbtame tekste gausu naujesniems 
laikams būdingų žemaitybių, pvz., juns jūs", gen. pl. junsu "jūsų", wi- 
sun "visų", szunun "šunų", anun jų". Yra net persistengimų, pvz., mousu 
*mūsų". Ar tik nebus Jucevičius perrašydamas „pagerinęs“ tekstą, 1a- 
biau jį sužemaitinęs. Gaila, pats rankraštis neišliko. 

Žinoma, kad Varniuose 1632 m., mirus karaliui Zigmantui Vazai, 
pamokslas buvo pasakytas lietuviškai. Jo rankraštis XIX a. pradžioje 
yra buvęs grafo Jurgio Plioterio bibliotekoje. Deja, neišliko. 

Yra duomenų, kad gerai lietuvių kalbą mokėjęs reformatų kunigas 
T. Kšičevskis mirdamas 1678 m. paliko Biržuose lietuviškų pamokslų 
rankraščius. Jie irgi neišliko. 

Nėra abejonės, kad nespausdintų lietuviškų tekstų Žemaičių vysku- 
pystėje buvo ir daugiau, tik apie juos neturime duomenų. 

Su religija nesusijusių viduriniu raštų kalbos variantu lietuviškų 
spausdintų tekstų būta visai nedaug, mažiau negu Prūsijos kunigaikš- 
tystėje, kur lietuviškai buvo skelbiami net valdžios įsakai, rašomos 
lietuvių kalbos gramatikos, sudarinėjami žodynai. Čia viso to nebuvo. 
Išliko arba turime duomenų tik apie visai nedidelius tekstelius. Štai jie: 

Šiaulių klebono Petro Tarvainio (1590 — 1643) parašytas sveikinimas 
Žemaičių vyskupo Jurgio Tiškevičiaus apsilankymo Šiauliuose proga. 
Išspausdintas 1634 m. Vilniuje, specialiame įvairiomis kalbomis pane- 
girikų rinkinyje „Linksmas pasveikinimas“ (Przywitanie wesole). Tai 
14 eilučių lietuviška panegirika, prasidedanti žodžiais „Brągus Phoeni- 
xas pauxtis, pauxtiš didžio Pona...“. Krinta į akis stengimasis išryškinti 
platųjį e, pvz., retas “rėtas', sudaegis 'sudėgęs", meailes 'mėilės", meatu 
"mėtų". 

Benedikto Petravičiaus 6 eilučių epitafija lotyniškai rašiusiam žymiam 
anų laikų poetui Nikalojui Klaudijui Fabricijui. Ji išspausdinta šio žan- 
ro kūrinių 40 kalbų rinkinyje („Componimenti funerali“), išleistame 
1638 m. Romoje. Epitafijos kalba nesklandi, gausu iškraipymų, sveti- 
mybių. Rašymas vns (vietoj ans) "jis", lizuwiu "liežuvių" (gen. pl. ?) orien- 
tuoja į Žemaičių tarmę. 

Kelios netiksliai užrašytos lietuviškos frazės (atrodo, su Žemaičių 
tarmės elementais), išspausdintos Motiejaus Strijkovskio 1582 m. kro- 
nikoje („Kronika Polka Litewska 3modžka“) ir 1615 m. Jono Lasickio 
žinomoje knygoje apie žemaičių dievus („De diis Samogitarum“). 

Iš rankraštinių tekstų pirmiausia nurodytina Danieliaus Kleino gra- 
matikos lotyniška santrauka „Gramatices Litvanicae“ (originalas Kro- 
kuvos Čartoriskių bibliotekoje), kurioje lietuviški pavyzdžiai priderinti 
prie vidurinio raštų kalbos varianto normų: išlaikomi sveiki 4, ę ir an 
tipo junginiai, turimas kietasis / prieš e tipo vokalizmą, pvz., rašoma 
saule "saulė", pergalet "pergalėti", apgalėti "nugalėti" ir pan. 

Dar minėtinos valstiečių priesaikos, įrašytos teismų knygose. Jas įrašė 
teismo raštininkai pagal iš seno nusistovėjusią formulę, o ne iš prisie- 
kiančiojo lūpų. Todėl jaučiamas tam tikras šablonas, nors pasitaiko ir 
įvairavimų. Panašios į analogiškas priesaikas Prūsijos kunigaikštystėje. 
Paprastai pradedama žodžiais Aš X prisiekiu ponui dievui visagalinčia- 
mui, traicėj šventoj vienamui ir baigiama žodžiais Jei teisiai (spravied- 
lyvai) prisiekiu, man pone dieve padėk, o jei neteisiai, pone dieve užmušk. 
Seniausia priesaika, kurios kalba būdinga viduriniam raštų kalbos va- 

riantui, rasta Upytės teismo aktuose prie 1624 m. bylos, taigi bent pus- 
šimčiu metų vėlesnė už seniausią lietuvišką priesaiką Prūsijos kuni- 
gaikštystėje (1572 m.). Ją paskelbė K. Jablonskis „Archivum philolo- 
gicum“ VI tome. Priesaikos kalba palyginti gera, sklandesnė už pirmo- 
sios lietuviškos priesaikos Prūsijos kunigaikštystėje kalbą. Upytės teis- 
mo knygose dar rastos to paties kalbos tipo priesaikos, įrašytos 1642 m. 
(paskelbė K. Jablonskis ten pat), 1651 m. (paskelbė J. Spruogis „„3arn- 
ckh HmitepaT. AkaxeMuuų Hayk“ XLIX tome, vėliau J. Gerulis „Se- 
nuosiuose lietuvių skaitymuose“) ir 1653 m. (K. Jablonskis ten pat). 
Jos visos parašytos gana sklandžiai, palyginti neprasta kalba. Kiek 
prastesnė kalba priesaikų Ukmergės pavieto teismo knygose: 1634 m. 
(paskelbė K. Jablonskis ten pat, dar pusėtina), 1675 m. (K. Jablonskis 
ten pat, daug polonizmų, lenkiškų konstrukcijų) ir 1704 m. (paskelbė 
V. Abramavičius „Bibliotekininkystės ir bibliografijos“ I tome, yra 
rytų aukštaičių elementų). Žemaičių tarmės plote vykusių teismų priesai- 
kose (Viduklė 1669 m., paskelbė J. Šaulys „Mūsų senovės“ I tome, 
4—5 knygoje; Kražiai 1700 m., paskelbė V. Abramavičius „Biblioteki- 
ninkystės ir bibliografijos“ I tome) yra nemaža žemaičių tarmės elemen- 
tų. 

Dar išliko 1686 m. priesaikos formulė, kuria prisiekdavo tijūnai Bir- 
žų kunigaikštystėje. Ją paskelbė V. Abramavičius „Bibliotekininkystės 
tr bibliografijos“ I tome. 

Visų šių priesaikų kalba šiek tiek įvairuoja, bet aiškiai gravituoja į 
vidurinį raštų kalbos variantą. Minėtinos šios įdomesnės formos: dat. 
sg. ponu dievu "ponui dievui', vienamui || vienamu || vienam, pamidėk 
*man padėk', sumimušė “mane sumušė", dat. pl. mumis "mums", 1. pl. 
praes. esme 'esame'. 

Žemaičių seniūnas ir Upytės valsčiaus valdytojas Jurašius Valavičius 
1622 m. buvo lietuviškai surašęs taisykles Klovainių parapijos valstie- 
čiams. Deja, išliko tik jų lenkiškas 1637 m. nuorašas, kurio lietuviškas 
vertimas paskelbtas „Lietuvos TSR istorijos šaltinių“ I tome (V., 1955 
m.), p. 246—247. Galimas dalykas, kad panašių taisyklių yra buvę ir 
daugiau, tik apie jas neišliko duomenų. 

Nemaža lietuviško teksto įtarpų prikaišiojo Gabrielis Šimkevičius 
mokyklinėse dramose (rankraščiai XIX a. pabaigoje buvo Peterburgo 
viešojoje bibliotekoje), kurių ištraukas paskelbė A. Briukneris „Archiv 
fūir slavische Philologie“ XIII tome (1891 m.), p. 212—223. Paskelb- 
tuose tekstuose yra žemaičių (pvz., acc. sg. muni "mane", loc. pl. Rasej- 

niuse “"Raseiniuose', 2. sg. imper. dudk "duok') ir rytų aukštaičių 
(sindenu "šiandieną", per miszku *per mišką', gažlwu galvą") tarmių ele- 
mentų. 


Gabrielius Šimkevičius (1644— 1709) gimė Žemaičiuose. 1664 m. įstojo į jėzuitų 
ordiną. 1666— 1677 m. buvo Kražių kolegijos mokytojas, 1678— 1683 m. pamoksli- 
ninkas Pinske, Karaliaučiuje, Kaune ir Vilniuje, 1687 m. Kražių kolegijos rektorius. 
Nuo 1688 m. dėstė Vilniaus Akademijoje. 1688— 1689 m. popiežiaus alumnato 
Vilniuje vedėjas. Kaune (1681 — 1682 m.) ir Vilniuje (1682— 1683 m. ir nuo 1688 m.) 
sakė lietuviškus pamokslus. Mirė Vilniuje. 


Andriaus Liubeneckio albume, saugomame Krokuvos nacionalinio 
muziejaus Čartoriskių fonde (Lenkija), yra keturi smulkūs 1617— 1618 
m. įrašai mums rūpimu lietuvių raštų kalbos variantu, būtent, Andriaus 
Rakiškos (= iš Rokiškio?), Jono Okelevičiaus (arijonų pamokslininko 
Žemaičiuose), Stanislovo Burnevičiaus (Kėdainių miestiečio) ir Petro 
Blastaus Kmitos (iš Kėdainių?). Tekstelius paskelbė Chr. S. Stangas 
„Archivum Philologicum“ III tome (V., 1932), p. 44—45. Jų kalba ne 
visur sklandi. Keli būdingesni pavyzdžiai: piargaleiau "pėrgalėjau" 
(Okelevičius; su ia "e? ir le), przi/sakimas “prisakymas", trzeczeme “tre- 
čiame' (Rakiška; aiškiai lenkiška tartis), dat. sg. ponu "ponui" (Rakiška, 
Blastus Kmita), jamui "jam", pilnamui "pilnam" (Okelevičius, Blastas 
Kmita). 


Rytinis raštų kalbos variantas 


Tai Lietuvos valstybės centro tradicine šnekamąja kalba („lietuvių 
kalba“) besiremiantis raštų kalbos variantas, vartotas Vilniaus vysku- 
pystės poreikiams tenkinti. Jis labiau nutolęs nuo Prūsijos kunigaikštys- 
tės raštų kalbos negu aptartasis vidurinis variantas. Nosiniai balsiai 
ą, ę ir tautosilabiniai junginiai an, am, en, em čia buvo susiaurinti ir 
virtę 4, į (anksti denazalizuoti) resp. un, in, um, im, taigi tarta žųsis > 
žūsis "žąsis", tįsia > ti'sia "tęsia" ir runka "ranka", kumpas "kampas", 
pinki "penki", timpė "tempė". Nosiniai ą, e tekstuose nuosekliai keičiami 
ų, į > ū, i (ppr. rašoma u, i), tačiau an tipo junginiai kartais fakultaty- 
viškai išlaikomi ir sveiki. Taip yra todėl, kad an > un izofona ėjo netoli 
nuo Vilniaus miesto (apie 10—15 km į pietvakarius) ir jau Trakų apy- 
linkėse an tipo junginiai buvo neišvirtę. Izofona greičiausiai nebuvo 
griežta, svyravo plačiu ruožu su dubletinėmis formomis (taip dabar yra, 
pvz., apie Dieveniškes). Šių netolimų vietovių kalba darė nemažą įtaką, 

bent dalis autorių galėjo būti kilę ir iš anapus izofonos. Pavyzdžių su 
išlaikytais sveikais an tipo junginiais vidurkis tekstuose paprastai svy- 
ruoja nuo 10 iki 307, (išskyrus atvejus, kur an negali būti verčiami, pvz., 
ill. sg. miškani < miškand, dat. sg. tdm < tūmui, 1. pl. dirbam < dir- 
bame...). Autoriai, kilę iš vietovių un ploto gilumoje, toli nuo anl|iun 
izofonos, formų su sveikais an tipo junginiais visai nevartoja arba jos 
labai retos. Pavyzdžiui, taip yra Konstantino Sirvydo „Punktų sakymų“ 
I dalyje, bet po autoriaus mirties išleistoje ir kitų asmenų redaguotoje 
II dalyje jų net 267. Tačiau tų autorių, kurių gimtinė buvo netoli izo- 
fonos ar anapus jos, tekstuose procentas dar gerokai didesnis, pvz., 
Jono Jaknavičiaus evangelijų 1647 m. leidimo paskutinėse 7 evangelijose, 
verstose kito asmens, nerytietiški variantai siekia net 5097,. Suprantama, 
įvairavimą galėjo kažkiek lemti ir autorių pažintis su kitatarmiais lie- 
tuviais ar jų raštais, galbūt net sąmoningas derinimasis prie jų. 

Priebalsis / prieš e tipo vokalizmą šio, kaip ir vidurinio, raštų kalbos 
varianto tekstuose buvo neminkštinamas (veliarinis), taigi tarta /ėdas 
(vietomis ir Židas) "ledas", Iėkti "lėkti" ir pan. Kiti priebalsiai prieš e tipo 
vokalizmą intensyviau minkštinti negu vidurinio varianto tekstuose. 
Neretai minkštinamoji raidė i rašoma po bet kurio priebalsio, pvz., 
Sirvydo tekstuose randame parašyta ir niendre "nendrė", šmiertis "smer- 
tis, mirtis', riegiedami "regėdami", nupieBt “nupešti'. Pasitaiko kai kurių 
priebalsių depalatalizacijos reiškinių, būdingų dabartinei vilniškių tar- 
mei, pvz., Sirvydas kartais parašo ir graytay "greitai', ratas 'retas', tra- 
čias "trečias", 80 "šio", maja/niam "mažesniam" (gali būti ir lenkiškos 
tarties atspindys). 

Afrikatų č, dž virtimo c, dz iz0f0na praeina tolokai į šiaurę nuo Vil- 
niaus miesto, anapus Maišiagalos. Taigi arčiau Vilniaus tarta c, dz. 
Mieste, žinoma, dėl įvairiatarmių Žmonių sumišimo galėjo būti gerokai 
svyruojama: tariama c, dz ir č, dž. Netobula rašyba neleidžia nustatyti 
daugelio tekstų tikrosios tarties, nes č, dž ir c, dz skyrimas grafiškai 
ne visur pakankamai aiškus. Nesunku nustatyti, pavyzdžiui, kad dzū- 
kavo (tarė c, dz vietoj č, dž) nežinomasis 1605 m. katekizmo vertėjas, 
šias afrikatas aiškiai skyręs. Kilę iš ploto anapus c, dz || č, dž izofonos, 
sakysim Sirvydas, galėjo visai nedzūkuoti arba tarti abejaip. 

Ilgasis balsis o Vilniaus apylinkėse turėjo būti ne toks siauras, kaip 
vidurio Lietuvoje. Greičiausiai tarta 2', panašiai kaip dabar taria dauge- 
lis pietų aukštaičių. Tekstuose kartais (labai retai) vietoj 0 parašoma 
raidė a. Tokių parašymų nedaug, vos 19, visų pavyzdžių (Sirvydo „Punk- 
tų“ I dalyje 49, bet tai autoriaus gimtosios šnektos įtakos padaras, nes 

II dalyje procentas dešimteriopai mažesnis). Išimtį sudaro seniausias 
lietuviškas poterių tekstas, kur tėra vien a, taigi tekstą įrašęs asmuo tu- 
rėjo būti kilęs iš vietovės toliau nuo Vilniaus, kur tada dar d buvo išlai- 
komas sveikas arba tariama d.. 

Iš morfologijos ypatybių, būdingų rytiniam raštų kalbos variantui, 
pirmiausia nurodytinos įvardžių formos su pridėtiniu jotu galūnėje: 
turėjo būti tariama, pvz., nom. sg. f. tdj "ta", nom. pl. m. £iej "tie", instr. 
sg. m. tuoj "tuo", f. tųj(iš *14j) > tūj ta". Būta ir atitinkamų (su -/) būd- 
vardžių bei kitų pronominalinę fleksiją turinčių kalbos dalių formų: 
nom. sg. f. baltoj "balta, baltoji', pl. m. baltiej "balti, baltieji" ir t. t. Jų 
kilmė susijusi su įvardžiuotine paradigma, pasitaiko nom. sg. f. varian- 
tas be joto, pvz., t0 "toji'. Veiksmažodžių i kamieno 3. praes. formos 
fakultatyviškai netekdavo galūnės balsio, pvz., gd/ "gali", myl "myli", 
nor "nori", stov "stovi", tik "tiki". Tai ir dabar būdingos Vilniaus apvlin- 
kių šnektose ypatybės. Vietoj (kartais šalia) jungtuko idant tekstuose 
vartojamas rytų aukštaičių variantas adunt (iš adant), dabar jau išnykęs. 

Šiam raštų kalbos variantui susiformuoti didelę reikšmę turėjo Vil- 
niaus miesto šnekamoji lietuvių kalba. Epochoje prieš raštijos pradžią 
Lietuvos sostinė Vilnius buvo didelis miestas, vienas iš svarbiausių cent- 
rų rytiniame Europos regione, turėjo bent apie 20—30 tūkstančių gy- 
ventojų. Lenkėjimo tada dar buvo mažai paliestas. Lietuviškai kalban- 
tys XIV -— XV a. turėjo sudaryti nemažą gyventojų dalį, kita dalis šne- 
kėjo rytinių slavų kalba, daugiausia tarmėmis, davusiomis pradžią da- 
bartinei baltarusių kalbai. Lietuviai vilniečiai kalbos požiūriu turėjo 
būti įvairiatarmiai, tačiau tarp jų anksti įsivyravo vietinė rytų aukštaičių 
tarmė, kurios plote buvo Vilniaus miestas. Jos pagrindu formavosi mies- 
to šnekamoji koinė. Toks procesas dideliuose miestuose būna neišven- 
giamas, kaip rodo dabartinių miestų patirtis. Miesto koinė greit įgyja 
didelį prestižą, tarmiškai šnekantiems žmonėms ji visuomet atrodo so- 
cialiniu požiūriu aukštesnė kalbinė formacija, vartotina ne vien namų 
aplinkoje, bet ir visuomenės sferoje — darbe, suėjimuose, pasitarimuose, 
taigi greit iškyla jos interdialektinė funkcija, vėliau fiksuojama rašte. 
Miesto koinės pagrindu raštų kalba yra kilusi arba bent su ja susijusi dau- 
gelyje šalių, pvz., Anglijoje (Londonas), Prancūzijoje (Paryžius), Kini- 
Joje (Pekinas). Rusų kalbininkai išaiškino didelį vaidmenį, kurį atliko 
Maskvos koinė rusų bendrinės kalbos istorijoje. Lietuvoje specifiką 
sudarė tai, kad Vilniaus miestas raštijos priešaušryje jau buvo pradėjęs 
netekti savo ankstesnės didybės, buvo prasidėjęs jo smukimas, be to, 

miesto aukštuomenė ėmė sparčiai lenkėti. Visa tai gerokai pristabdė in- 
tegracinius miesto lietuvių kalbos procesus, lėmė didesnį pirmųjų lie- 
tuviškų raštų kalbinį įvairavimą. 

Vilniaus vyskupystėje atsiradus reikalui panaudoti lietuvių kalbą re- 
Įiginės kovos tikslais, suprantama, buvo imtasi to šnekamosios kalbos 
varianto, kuris vartotas Vilniuje. Sunku būtų ir įsivaizduoti, kad, pa- 
vyzdžiui, Sirvydas, per savo amžių ilgiausiai gyvenęs Vilniuje, čia net 
10 metų sakęs pamokslus lietuviškai miestiečiams šv. Jono ir kitose 
bažnyčiose, tų pamokslų santraukas („punktus“) būtų užsimanęs rašyti 
kitaip (tarmiškai), o ne ta miesto kalba, kuria pamokslus sakė ir kuri 
jam, ilgai gyvenusiam Vilniuje, turėjo būti įprastinė. 

Anuomet kultūriniam gyvenimui didelę reikšmę turėjo ne tik pats 
Vilniaus miestas, bet ir jo apylinkės, tada dar ištisai lietuviškos. Juk vien 
iš palyginti nedidelio ploto apie 150 km į pietus nuo Vilniaus — iš Ei- 
šiškių ir Rodūnios apylinkių — kilo šie žymūs pirmieji lietuvių raštijos 
veikėjai Prūsijoje: Stanislovas Rapolionis, Jurgis Zablockis, Aleksand- 
ras Rodūnionis. Greičiausiai jų buvo dar daugiau. Nėra abejonės, 
kad besiformuojantį rytinį raštų kalbos variantą turėjo iš pat pradžių 
stipriai veikti ir Vilniaus apylinkių šnekamoji kalba. 


Ankstyvieji tekstai 


Nedideli teksteliai vilniškių (miesto ir apylinkių) kalba turėjo atsirasti 
jau tuoj po krikšto. Juk krikščionybė iš esmės buvo įvesta tik valstybės 
centre, 0 provincijoje daugiausia tenkintasi vien formaliu krikštu. Vil- 
niaus miesto ir apylinkių žmonėms poteriai, suprantama, negalėjo būti 
verčiami kuria nors kita kalbine formacija, ne ta, kurią patys krikštija- 
mieji vartojo. Bažnytinėje praktikoje neįmanoma buvo išsiversti be 
reikalingiausių tekstų gimtąja kalba. Tie tekstai negalėjo būti dvasi- 
ninkų išlaikomi vien atmintyje, be jokių užrašų. Taigi turėjo būti var- 
tojami rankraštiniai poterių, kai kurių maldų, gal ir giesmių tekstai. 
Iš pradžių jie buvo smulkūs, vėliau galėjo atsirasti ir didesnių. Pradėjus 
leisti knygas, jie neteko reikšmės. Niekas jų nerinko, nesaugojo, todėl 
greit nusimetė, išskyrus vieną kitą, patekusį tarp saugomų dokumentų 
arba įrašytą į spausdintos knygos tuščią puslapį. Iš tokių dabar žinomų 
svarbiausias — 

Seniausias rankraštinis poterių tekstas. Jį 1962 m. rado 
O. Matusevičiūtė Vilniaus universiteto bibliotekoje. Ištyrė ir paskelbė 

J. Lebedys 'su J. Palioniu*?, 
Tekstas ranka įrašytas 1503 m. 
Strasburge išleistos lotyniškos 
knygos „Traktatas kunigams“ 
(Tractatus socerdotalis) paskuti- 
niajame puslapyje. Knyga anuo- 
met priklausė pranciškonų bib- 
liotekai Vilniuje, taigi ir įrašy- 
tojas greičiausiai [buvo pranciš- 
konas. Rankraštinį tekstą suda- 
ro trys poteriai („Tėve mūsų“, 
„Sveika Marija“ ir „Tikiu į dievą 
tėvą“), iš viso užimantys 25 eilu- 
tes. „Tyrinėtojų nuomone, įrašyta 
XVI a. pradžioje, greičiausiai 
pirmajame ketvirtyje, taigi dar 
m———— prieš pasirodant pirmajai spaus- 

35 pav. Seniausi lietuviški rankraštiniai  dintai lietuviškai knygai. Įrašas 
poteriai yra dar senesnio teksto, versto 
iš lenkų kalbos, nuorašas. Teksto 

kalboslištakos tos pačios, kaip ir rytinio raštų kalbos varianto: jame 4, € 
ir an tipo junginiai susiaurinti, turimas kietasis / prieš e tipo vokalizmą. 
Teksto vertėjas ar įrašytojas turėjo būti kilęs iš Vilniaus krašto vietovės, 
esančios netoli nuo an || un izofonos, nes pavyzdžiai su rytietiškais ir svei- 
kais an tipo junginiais perdėm maišomi, pvz., rašoma dyngvij "danguje" 
ir 'dangaw/ "dangaus", kinthi/ "kentęs" ir /zwenthv "šventą". Vietoj t, d 
prieš i tipo vokalizmą turimos afrikatos c, dz (rašoma c3, d3), pvz., c3j>- 
kj'v "tikiu", kalczjiemv/ "kaltiems", athlejidąjimv "atleidimą", dzenv "dieną". 
Dėl šių ir kitų ypatybių teksto šnekta greičiausiai ieškotina Dieveniš- 
kių — Trobų — Lazūnų ruože, o gal ir dar toliau į pietryčius. Pralie- 
tuvių d tada čia dar turėjo būti išlaikomas sveikas arba tariamas su ne- 
žymiu o atspalviu, nes vietoj dabartinio o rašoma a raidė (ne visur ji 
aiški, vietomis panaši į 0). Greičiausiai ir ė buvo platus balsis, plg. ra- 
šymą gjalbjjaki "gelbėk", thjiava "tėvo". Matyt, jau būta kai kurių prie- 
balsių (bent s, ž) depalatalizacijos, plg. rašymą 3. praes. /adzj' "sėdi", 
Jaamjja/ "žemės", fjamj'aj "žemėje". Nosiniai balsiai y, į (ir iš 4, €) tu- 


i i 





po 


* Lebedys J., Palionis J. Seniausias lietuviškas rankraštinis tekstas // Bibliote- 
kininkystės ir bibliografijos klausimai. V., 1963. T. 3. P. 109— 135. 

rėjo būti denazalizuoti: tekste jie žymimi v, i (j') raidėmis, pvz., panv 
“poną", gimi/ "gimęs", /awy/ki/i 'švęskis". Morfologija būdinga rytų 
aukštaičiams vilniškiams. Daugiskaitos lokatyvo formos baigiasi -su, 
pvz., dangwa/u "danguose". Įdomus daugiskaitos iliatyvas su -smu, pvaz., 
dangva/nu “danguosna, į dangus' — toks būdingas ir kai kuriems ki- 
tiems vilniškių tekstams. Kitos įdomesnės formos: dat. sg. mani "man", 
I. sg. žalonu, dial. žalūnu (rašo /3alanv) 'žalon, t. y. į žalą, pagundą, 
gal pragaištį', 2. sg. imper. duoki (rašo dvaki) "duok" (-ki netrumpina- 
ma), siekinys sūdytų > dial. sūdzitų (/vdąjthv) "teistų", adv. nū (nv) 
“dabar, nūnai", teip (thejip) "taip', praep, anta (antha) “ant'. Įdomesni 
žodžiai: gymis (gimi/) "gemalas, vaisius', žalė “žala, pagunda, piktybė, 
gal pragaištis", išplėtoti "ištempti lant kryžiaus" (y/3pljatata/ 'ištemp- 
tas'). 

Lietuviškų įrašų senose lotyniškose knygose turėtų būti išlikę ir dau- 
giau, tik jų niekas iki šiol specialiai neieškojo, todėl nedaug apie juos 
težinome. Minėtinos 1986 m. S. Narbuto atrastos lietuviškos margi- 
nalijos (žodžiai ir frazės knygos paraštėse) viename lotyniškame „Mi- 
šiolo“, išleisto 1501 m. Lione, egz2emplioriuje, kuris saugomas Lietuvos 
TSR Knygų rūmuose Vilniuje. Įrašyta Įdaugiau negu 90 iš lotynų 
kalbos išverstų lietuviškų žodžių ir frazių. Rašė vienas asmuo. Jo ra- 
šyba primena seniausią rankraštinį poterių tekstą: raidė v žymi balsį u, 
yra P (ij) "i, V, J's“, vo "uo" (poterių tekste va, wa) ir kt. Tačiau pasitai- 
ko ir skirtumų: nėra /A't", vartoja daugiau diakritikų (ė, 6, f...), ilguo- 
sius balsius neretai žymi dvigubomis raidėmis (pvz., i/sviidis "išvydęs", 
tėwii/te "tėvystė", neapiikantą neapykantą"), vartoja daugiau įvairių l0- 
tyniško tipo trumpinimų (pvz., wiire/nia "vyresniam", kritos “krimtosi", 
idūt 'idant'). Kadangi „Mišiolas“ priklausė Vilniaus pranciškonams, 
tai ir šis įrašytojas greičiausiai buvo pranciškonas. Matyt, prieš jėzu- 
itų atvykimą Vilniuje būta tarp pranciškonų tam tikros lietuviškai 
rašymo tradicijos. Iš knygoje esamų proveniencinių įrašų vienas prik- 
lauso Aleksandrui iš žinomos Svyrių kunigaikščių giminės. Galbūt 
jis ir įrašė? Greičiausiai įrašyta dar prieš Tridento susirinkimą (pasi- 
baigusį 1563 m.), nustačiusį kanoninį mišiolų tekstą, nes vėliau „Mi- 
šiolo“ 1501 m. leidimas nebegalėjo būti vartojamas. Marginalijų kal- 
bos vpatybės orientuoja į Vilniaus kraštą, greičiausiai į vakarinę ar 
pietinę jo dalį (Trakai — Eišiškės), kur ą, ę buvo išvirtę 4, į ir denazali- 
zuoti (plg. rašymą /v/svkj “sušukę", i/skalbeis 'iškalbėjęs', loc. sg. 
nie/vdereimi “nesantaikoje?), bet an tipo junginiai įrašuose sveiki (ra- 
šoma ant, neapiikantą, izdeginūcjia "išdeginanti'). Tačiau yra nemaža 

įvairavimų, plg. rašymą i/sj//sęs 'nuvargęs", kozną dieną "kiekvieną 
dieną', tame c3esj “tame laike", kada, tada. Turimas kietasis I prieš e 
tipo vokalizmą, pvz., galeio 'galėjo'. Pažymėtinos šios įdomesnės for- 
mos: loc. pl. giminėsa (rašo gimine/a) "giminėse", all. sg. ūkinykop 
(vkiniikop, nom. sg. ūkinykas “ūkininkas, šeimininkas“), nom. -acc. du. 
m. parmindamu (pamindamv, inf. paminti), 1. sg. cond. baigtumiau 
(baigtymiav) “baigčiau', 2. pl. cond. galėtumite (galetumite) “galėtute", 
inf. išmanytie (j/smanitie) "išmanyti", teip "taip", -gu "ar? (niegv tajai 
*ar ne tasai ?'). 

1589 m. hegzametras. Išspausdintas lotyniškoje knygoje „Pas- 
veikinimai Šviesiajam Ir Galingajam Kunigaikščiui Zigmantui III“ 
(Gratulationes Serenissimo Ac Potentissimo Principi Sigismvndo III). 
Tą knygą 1589 m. Vilniuje išleido jėzuitai. Joje šalia kitomis kalbomis 
sveikinimų Zigmantui III Vazai įdėtas ir lietuviškas tekstas, sueiliuo- 
tas hegzametru. Jį sudaro dvi dalys, taip pavadintos: 1) „PAKVVIE- 
TIMAS LIETUVVOS GIMINES (= giminės), ADANT (= idant) 
pati linksmindamos, wiefzpatie (= viešpačiui) Karaliuy iiunciam (= 
ieinančiam) Lietuwon darytu Triumphu (= triumfą)“ ir 2) „PAK- 
VVIETIMAS WIESZPATES KARALIAVS, adant Senijna (= į 
rūmus) Lietuwos ineytu Triumphi (= triumfe)“. Pirmąją dalį sudaro 
penkios, antrąją — keturios hegzametro eilutės. Tai seniausias lietuviš- 
kas hegzametras ir apskritai vienas iš pirmųjų šios rūšies eiliavimo 
tautine kalba pavyzdžių Europos literatūroje. Iš esmės panegirika, 
parašyta aukštu stiliumi, kurioje linkima karaliui ilgų metų. Autorius 
nežinomas. Kadangi knygą parengė jėzuitai, tai ir autoriaus reikėtų 
ieškoti tarp Akademijos profesorių ar studentų. Kai kurie tyrinėtojai 
įtaria panegiriką sukūrus Mikalojų Pacą — būsimąjį Žemaičių vysku- 
pą, bet tam įrodyti trūksta duomenų. Jėzuitai tokias panegirikas mėgo, 
po daugiau kaip pusės šimtmečio (1648 m.) jų išleistame „Ver Lvkis- 
kanvm“ leidinyje vėl randame lietuvišką panegiriką, kurios dėl mažos 
apimties (vos 11 žodžių) sunku priskirti vienam ar kitam raštų kalbos 
variantui. 1589 m. leidinio su pirmuoju lietuvišku hegzametru išliko 
vienintelis egzempliorius Upsalos universiteto bibliotekoje Švedijoje. 
Mokslo reikalams lietuviškasis tekstas buvo ne kartą perspausdinamas 
ir tyrinėjamas“. Jo kalba artimesnė rytiniam raštų kalbos variantui 


* 1930 m. J. Gerulis tekstą perspausdino ir jo kalbą aptarė „Filologu biedribas raks- 
ti“ X tome (p. 9— 13). 1933 m. F. Brenderis perspausdino tekstą ir ištyrė jo eilė- 
darą „Archivum philologicum“ IV tome (p. 35—45). Vėliau eilėdarą nagrinėjo 
M. Ročka leidinyje „Senoji lietuviška knyga“ (K., 1947, p. 302— 319). Teksto fo- 

negu seniausių rankraštinių poterių. Siaurinami 4, ę ir an tipo jungi- 
niai, pvz., acc. sg. tu giminy placiu “tą giminę plačią', Triumphu “trium- 
fą', loc. sg. Triumphi “triumfe" (ryt. -i< *-f iš *-€), dungaus "dangaus", 
iiunciam 'įeinančiam"', bet adant "idant". Vietoj č, dž greičiausiai būta 
c, dz, plg. skaycius "skaičius", Bycia "šičia", cia “čia", acc. sg. placiu “pla- 
čią' šalia gen. sg. tewikszczos "tėviškės". Tačiau t, d išlaikomi sveiki 
(neverčiami c, dz prieš i tipo vokalizmą). Aiškiai fiksuotas Vilniaus 
normai būdingas balsis o (galbūt tarė 2): malonę 'malonė", gen. sg. 
diewo, Lietuwos, linksmindamos “"linksmindamosi" ir kt. Bet ė buvo pla- 
tus balsis, plg. rašymą tureti "turėti", linksmibę “linksmybė", nom. pl. 
giminęs "giminės", ill. sg. žemę/nu (nom. sg. žėmė). Matyt, anuomet 
būta tradicijos raide ę (atspausta ę, ne e su „skersine šakele“) Žymėti 
platųjį balsį. Tą tradiciją vėliau perėmė Daukša. Galūnėse tvirtaga- 
lis ir nekirčiuotas ai „išblėsęs“, pvz., tey "tai", voc. sg. Si/mundey * Zig- 
mantai'. Taigi autorius turėtų būti kilęs iš vietovės į šiaurės vakarus 
nuo Vilniaus. Įdomu, kad tekstas kirčiuotas (ne visi žodžiai), pvz., 
Tėwas "tėvas", gen. sg. Lietuwos "Lietuvos", 3. praes. atdyti (= ateiti) 
"ateina". Taigi būta ir kirčio žymėjimo tradicijos, kurią vėliau irgi pe- 
rėmė Daukša ir kiti. Iš morfologijos formų nurodytinos: dat. sg. vieš- 
patie (rašo wie/zpatie) “viešpačiui", tavie (tawie) "tau", jamui (iamuy) 
"jam", ill. pl. žemėsnu (žemę/nu) “žemėsna, į žemes' (bet ir sęeni/na, 
Jeni/na 'į rūmus"), 2. sg. imper. įeiki (ineyki) "įeik", įenčiam > įančiam, 
ryt. įunčiam (iiunciam) “įeinančiam'. Įdomesni žodžiai: paduksis (padū- 
ksis? rašo paduksis) “viltis, pasitikėjimas', tėvykščia (gen. sg. tewiksz- 
czos) “tėviškė, gimtinė?', sėnys (ill. pl. /eni/na) “rūmai, trobesys' (slaviz- 
mas, plg. s. f. che), adant "idant" (su an!), praužmas (praužmas) 
“puikus? amžinas? ar pan.' (gali būti iškraipymas ar sutraukta iš ryt. 
pra-umžinas < pra-amžinas), tikrinis vardas Jogėla (Jogela? rašo JO- 
gela) “Jogaila' (ne iš I. Jagiello). 

Aptarti tekstai rodo, kad prieš pasirodant įspausdintoms kny- 
goms Vilniuje jau būta tam tikros lietuviškų raštų (rankraščių) tra- 
dicijos. 

tokopija su paaiškinimais pateikta 1957 m. „Lietuvių literatūros istorijos chresto- 

matijoje“ (p. 114) ir „Lietuvių literatūros istorijos“ I tome (1957, p. 176— 177). 


„Ver Lvkiskanvm“ tekstas perspausdintas J. Gerulio „Senuosiuose lietuvių 
skaitymuose“ (K., 1927, p. 242). 

Anoniminis 1605 m. katekizmas 


Leidžiant „žemaičių kalba“ (viduriniu raštų kalbos variantu) Mi- 
kalojaus Daukšos išverstą J. Ledesmos katekiamą, kaip jau buvo nu- 
rodyta (p. 177), tas pats katekizmas buvo kažkokių „dievobaimingų 
vyrų“ išverstas ir į „lietuvių kalbą“ (rytinį raštų kalbos variantą). Jo 
spausdinimu tada rūpinosi Vilniaus vyskupystės administratorius Be- 
nediktas Vaina. Daukšos vertimas, greičiausiai Žemaičių vyskupo Mer- 
kelio Giedraičio pastangomis, 1595 m. pasirodė, o išverstasis „dievo- 
baimingų vyrų dideliu triūsu“ (A. Broko žodžiai laiške jėzuitų ordino 
generolui) kažkodėl nebuvo išleistas, rankraštis dingo. Tik maždaug 
po 10 metų pasirūpinta Ledesmos katekizmą vėl naujai išversti į „lie- 
tuvių kalbą“ ir išleisti. Išspausdintas 1605 m. Akademijos spaustu- 
vėje. Tai „KATHECHISMAS ABA PAMOKIMAS WIENAM KV- 
RIAMGI KRIKSCZIONIVY REYKIAMAS ... WILNIVY |.. 
1605“. Vertėjas nežinomas. V. Biržiška mano, kad jį galėjo išversti 
vienas iš šių lietuvių jėzuitų: Gasparas Savickis (gimęs 1552 m.), An- 
tanas Vidzevičius (g. 1572 m.), Mikalojus Lenčickis (1574— 1652 m., 
vėlesnysis jėzuitų ordino provin- 
ciolas), Andrius Novickis (g. 
1578 m.), Jonas Komparskis'(mi- 
ręs 1622 m.) ar Jonas Gruževs- 
kis (1578—1646 m., vėlesnis 
Akademijos rektorius, provincio- 
las). Tiesioginių duomenų apie 
vertėją nėra. Nežinant įtariamų- 
jų asmenų kilmės vietos (kate- 
kizmo kalba orientuoja į šiaurę 
nuo Vilniaus), nelengva nu- 
spręsti, kuris iš jų galėjo katę- 
kizmą parengti. 

Katekizmo pratarmėje rašo- 
ma, jog žmonės nesuprantą 
Daukšos katekizmo, nes šis 
„pėrguldis ii 3emavytiBkay“, ir 
skundžiąsi „ne tūrime Catechi- 
įmo LietūwiBško“, pageidaują, 
| - ——— - kad toks katekizmas „Lietūwi- 
36 pav. 1605 m. katekizmo titulinis lapas Bkay butū pėrgulditas“. Todėl ir 

buvę imtasi to darbo: „tū (= tą) Ledėjmos Cathechijmu iš nauio 
pėrguldgiau, kūris iau pirma to būo (= buvo) pergulditas, ir nežynau 
kayp nugayByntas (turimas galvoje „dievobaimingųjų vyrų“ verti- 
mas)“ — rašo nežinomasis vertėjas. Apie savo darbą jis geros nuo- 
monės: „Tikiu ... kad tykriūus kaypmi (= kaip man) rėgis, neyg 
pirmas ira pėrgulditas“. Neaišku, ar čia lyginama su „dievobaimingų 
vyrų“, ar su Daukšos vertimu, Tituliniame lape pažymėta, jog 1605 m. 
katekizmas „Vntrukart (= antrąkart) iBfpauftas.“. Matyt, pirmuoju 
leidimu laikomas Daukšos vertimas, nes „dievobaimingų vyrų“ dar- 
bas nebuvo išleistas. Pratarmė baigiama raginimu parengti daugiau 
lietuviškų knygų: „Mes (gal turimi galvoje nežinomasis vertėjas ir 
Daukša) pramineme kayp primanu (= primaną, išmanydami) kitie- 
mus taku (= taką), iau didis metas (= pats laikas) prieg tam tūkuy 
iemus (t.y. kitiems) kielu wie8u (= viešą kelią) prafkint ir gražey 
nudarit“. 

J. Lebedys, lyginęs Daukšos ir šio katekizmo tekstus su lenkiškuoju 
jų originalu, nustatė, kad nežinomasis vertėjas po ranka turėjęs Dauk- 
šos tekstą, tačiau juo tik vietomis sekęs, daug kur kitaip formulavęs, 
apskritai vertęs savarankiškai. Teksto kalbos analizė rodo, kad jis iš 
tikrųjų stengėsi versti „LietūwiBkay“, t.y. Vilniaus lietuvių kalba, bet 
buvo stipriai veikiamas savo gimtosios šnektos, kuri ieškotina į šiaurę 
nuo Vilniaus, kur nors apie Maišiagalą, Nemenčinę, galbūt Pabradę. 
Nosiniai balsiai 4, ę ir an tipo junginiai dėsningai siaurinami, pvz., 
Južyni "sąžinę", ki/ty "kęsti", dungaus “dangaus", vnt "ant", žinklas “žen- 
klas'. Išlaikytų sveikų 4, ę nėra. Susiaurinti ekvivalentai turėjo būti 
denazalizuoti, nes žymimi u (v), i (y) raidėmis (98 Y, visų pavyzdžių). 
Raidės u, i su „skersine šakele“ (Akademijos spaustuvė jas turėjo, 
vartojo Daukšos postilei) pasitaiko labai retai, jas turi vos 2 9, visų 
pavyzdžių. Matyt, variantai su išlaikytu nosiniu rezonansu vertėjui 
buvo girdėti iš kitų šnektų arba tokias raides prikaišiojo spaustuvės 
rinkėjai. Išlaikyti sveiki an tipo junginiai sudaro 10 ?/. Jie perdėm mai- 
šomi su susiaurintais, pvz., ant(a)ras (3 pavyzdžiai) ir unt(a)ras (22 
pvz.) 'antras', brangus (1) ir brungus (2), šventas (2) ir švintas (net 115), 
tačiau tik idant (22) šalia adunt (34), vien tik amžinas (16). 

Sistemingai kietinamas / prieš e tipo vokalizmą, pvz., rašoma at- 
layst "atleisti", /yngwas "lengvas", impuoly “įpuolę', milet "mylėti". 

Afrikatos č, dž verčiamos c, dz (grafiškai skiriamos nuo č, dž), pvz., 
trėcias „“trečias', cia "čia", žodzey "žodžiai", meldziuos "'meldžiuosi' ša- 
lia bažnicza "bažnyčia", cži/ta "švari" (= čysta). Tačiau I, d prieš i tipo 

vokalizmą išlaikomi sveiki: tikras, tiefa "tiesa", didis, dwilka "dvylika" 
„.. Iš viso net 733 pavyzdžiai. Išimtį sudaro 5 parašymai su c, dz: nom. 
pl. m. treci "treti", fufimil/tunciey "susimilstantieji', darunciey “daran- 
tieji', nom. sg. f. daydgiaufioy "didžiausioji" ir acc. sg. fodgi 'žodį'. Ka- 
dangi tie patys žodžiai (formos) rašomi ir su £, d, tai juos, lygiai kaip ir 
pdukfcžinimas 'paaukštinimas" atvejį (su šč vietoj še iš št prieš i!), nėra 
pagrindo laikyti vertėjo šnektos faktu. Tai iš kitur gauti kalbos elemen- 
tai (gali būti įvesti spaustuvės rinkėjų). 

Balsis o sistemingai Žymimas o raide, todėl vertėjo šnekta negali bū- 
ti ieškoma toliau į šiaurę nuo nurodytų apylinkių, nes ten ir dabar te- 
betariama a' arba d“. Į nurodytas apylinkes, be kita ko, orientuoja 
ir „išblėsęs“ tvirtagalis bei nekirčiuotas dvibalsis ai (neturimas vilniš- 
kių toliau į pietus ir rytus), plg. rašymą po kietwirtey deBiimtey dienoy < 
po ketvirtai dešimtai dienai 'po keturiasdešimtos dienos" (nekirčiuoto- 
je galūnėje rašymas ey 'ai' sudaro net 40 *4). 

Iš kitų fonetinių ypatybių nurodytina: sporadiška minkštųjų r, š, 
ž, Č depalatalizacija, pvz., gieraus "geriau", iSneB01 "išnešioti", kryžaus 
"kryžiaus", bažnicza 'bažnyčia'; e4+a>0 kontrakcija, pvz., nopkal- 
bė/ime "neapkalbėsime", nojumuBk “"neužmušk" (< ne-ažumušk): pri- 
dėtinis v- žodyje wūdimas "'uodimas'; intervokalinio v išnykimas veiks- 
mažodžio būti preterito formose, pvz., buo "buvo", biome "buvome". 

Morfologija tipiška rytų aukštaičių vilniškių. Gausu archaiškų for- 
mų, iš kurių nurodytinos šios būdingesnės: gen. sg. mdteres "moters", 
viešpatės (rašo wieBpatės) "viešpaties', dat. sg. galūnė -ui (rašoma -uy; 
vienintelė išimtis Diėwu 59; "dievui", dar plg. prieg krikBtie "prie krikš- 
to'), dat. pl. vartojamos tik ilgosios formos su -mus (-ms visai nėra), 
loc. pl. visi pavyzdžiai baigiasi -su (dungū/ū, dieno/fu, gerybe/u...), 
il. pl. — -snu (dungū/nu, pa/kundo/fnu, pažėme/fnuū...), įvardžių formos 
eš (68) 'aš", tūjai (tuiey) "tu", nom. sg. f. toj (toy) ir to “ta, toji", pl. 
m. tiej (tiey) "tie", kelintiniai skaitvardžiai afitaras > ufitaras (vntaras) 
"antras", sėkmas "septintas", dšmas "aštuntas", kiekinis skaitvardis dvy/l- 
ka "dvylika" (visi pavyzdžiai be i). Veiksmažodis pasižymi atematinių 
formų gausumu, pvz., esmi 'esu", duomi (dūmi) "duodu", 1. pl. esmė 
(e/mė) "esame", demė (demė) “duodame", 3. pers. est (ė/t) 'yra", duost 
(dū/ft) "duoda", dest (deft) 'deda' ir kt. Prezento i-kamienės 3. pers. 
formos dažnai trumpinamos, pvz., nor "nori", tur "turi", min "mini". 
Yra ir rodžia "rodo" tipo formų. Tariamoji nuosaka su -bi-, įsidėmėti- 
na labai reta senuosiuose raštuose 1. sg. forma su -biau: nenusidė- 
tumbiau (ne nufidetumbiau) “nenusidėčiau'. Liepiamosios nuosakos 

„be -k“ pavyzdžiai: pa-mi-sūkai (pami/faūkay) "pasakyk man', kalb 
(kalb) "kalbėk", atleid> atlaid (atlayd) 'atleisk'. Gyvai vartojamas 
siekinys, pvz., ateis tiesos darytų (daritu) "ateis teisti", norėjo eit sakytų 
(Jakitu) evangelijos “...sakyti evangelijos". Įdomesni nekaitomi žo- 
džiai: adunt (iš adant) šalia idant (šis su sveiku an), nū (nė, nu) “dabar, 
nūnai', kap 'kaip', tep “taip?, iž "iš" (i4 nieko), ažū (ažu) "už", drin "dėl" 
ir kodrin "kodėl", fodrin "todėl", er "ar", -gu "ar? (turigu 'ar tu turi?"), 
ė (e) 'o' (e kayp mūs atpirko “o kaip mus atpirko ?'). 

Sintaksė apskritai lietuviška, sakiniai gana sklandūs. Nežinomasis 
katekizmo parengėjas lenkišką Ledesmos tekstą vertė gana laisvai, 
stengdamasis taip pasakyti, kad būtų suprantamas savo krašto žŽmo- 
nėms. Kalba palyginti gryna, vengiama skolinių, stengiamasi verstis 
liaudiniais posakiais. Tai matyti kad ir iš šių pavyzdžių: Kayp' gi 
perfišinay tu Ju Javo Jugini? "A iakož [ię rachuieB Zz fwoim fumnie- 
niem?" (Daukša vertė: Kaip tu rokawdies Ju fawo fiela?), Kokiu 30- 
liu reykia “"Iakiego lekarjtwa vžywač', Wi//os Zmones ... piktos 
biaurios, ir pa/melu/ios. Lenkiškų kalkių nedaug, bene ryškiausia 
ant ko (vnt ko) duotas "kodėl duotas“. 

Leksika — tipiška rytų Lietuvos. Vartojama daug gražių senoviškų 
žodžių, vėliau raštuose išnykusių. Būdingesni pavyzdžiai: draugalduti 
“paleistuvauti"', draugė "draugija", duksėtis (dūksčtis?) “tikėtis, viltis", 
sakramentas gailėjimo "atgailos sakramentas', grynas “neturtingas; 
nuogas', mestybė "santūrumas, saikingumas', nasrai "burna", padin- 
gybė 'paslaptis' (greičiausiai iš padengybė : padenti “paslėpti"), padduk- 
sis (pūdūksis?) “viltis, pasitikėjimas", paskunda "pragaras" (iš paskanda : 
skandinti), prasirastis "nuodėmė", prausta skaistykla" (: praūsti), re- 
tėti "pasidaryti kietam, tvirtėti'“, rėžių vainikas "rožančius', tėvainis 
*"ipėdinis", tėvykščia "tėviškė, gimtinė", tiesa "teismas", vdivoti “vaitoti, 
dejuoti", vėlinas “velnias*. Žodis kūnigas turi formą be i: kungas (plg. 
1589 m. hegzametro Kungaykftys kunigaikštis"). 

Kalbininkus ypač domina 1605 m. katekizmo kirčiavimas, nes ver- 
tėjas žymėjo daugelio žodžių kirčio vietą. Tačiau kirčiavimą, kaip ir 
apskritai katekizmo kalbą, tyrinėti nelengva, nes vienintelis išlikęs iki 
mūsų dienų egzempliorius yra Krokuvoje, Jogailos universiteto bib- 
liotekoje. Tą egzempliorių surado bibliografas M. Stankevičius. Moks- 
lo reikalams išleido J. Bistronis** (deja, leidimas su klaidomis) ir E. 


“4 Ledesma J. Katechizm Ledesmy w przekladzie wschodniolitewskim. Wydal i 
gramatycznym wstepem i slownikiem opatrzy! J. Byst ron. Krakėw. 1890. 

Zitigas* (paraleliai lenkiškas, Daukšos ir šio katekizmo tekstai). 
Daugiausia jo kalbą teko tyrinėti šių eilučių autoriui““. 

Išleidus 1605 m. katekizmą, rytiniu raštų kalbos variantu knygų 
per maždaug pusantrą dešimtmetį, atrodo, nepasirodė. Paskui ėmė 
reikštis žymiausias šios raštų kalbos autorius Konstantinas Sirvydas. 


Konstantinas Sirvydas 


Biografijos duomenys. K. Jablonskio nuomone, kilęs iš bajorų 
Sirvydų giminės, anuomet turėjusios dvarelius apie Dabužius ir Grie- 
žionėlius (ten yra ir Sirvydą kaimas), į vakarus nuo Anykščių, tada 
administracijos požiūriu priklausiusių Ukmergei. Tokiai nuomonei 
iš esmės pritaria Sirvydo“? raštų kalbos dialektologinė analizė. Gimė 
apie 1580 m. (tarp 1578 ir 1581 m.). Manoma, kad į Vilniaus jėzuitų 
kolegiją pateko per žymų jėzuitą Jokūbą Laviškį (Lavinskį), kilusį 
iš netolimo Lžviškio kaimo Kavarsko apylinkėse, taigi bajorų Sir- 
vydų kaimyną, kuris 1593 ir 1594 m. tame krašte turėjo misijas, mokė 
žmones katekizmo ir ieškojo gabių jaunuolių, tinkamų studijuoti jė- 
zuitų kolegijoje. Greičiausiai tada Laviškis ir „atrado“ Sirvydą, įpar- 
veždino jį į Vilnių, toliau globojo. Kolegijoje tarp Sirvydo mokytojų 
tada buvo lietuvis Jurgis Ravas, nuo 1595 m. ėjęs žemesniųjų studijų 
prefekto (direktoriaus) pareigas, lietuvis Jeronimas Kiniškis (iš Vilniaus). 
Akademijoje tada studijavo lietuviai Sebastijonas Romanas (vilnietis) 
ir Florijonas Silanskis (gal iš Šilainių kaimo prie Krakių, kurių klebonu 
buvo Mikalojus Daukša), Vilniuje dirbo žinomi lietuviai jėzuitai Sta- 
nislovas Oborskis, kaunietis Laurynas Manikevičius, vilnietis Valen- 
tinas Matisevičius (t.y. Mato sūnus), žemaičiai Paulius Gailaitis (Gai- 
lacius), Mikalojus Labanauskas, Jonas Valentinavičius (Valentino sū- 
nus), iš viso bent apie dešimt asmenų. Tokia aplinka bus Sirvydą 
skatinusi domėtis lietuvių raštija, kreipė į jos kūrimo darbą, juoba kad 
kaip tik tuo metu pasirodė Daukšos „Katekizmas“, o po ketverių me- 


* Sittig E. Der polnische Katechismus der Ledezma und die litauischen Katechis- 
men des Daugsza und des Anonymus vom Jahre 1605. Gėttingen, 1929. 

* Zinkevičius Z. Apie 1605 m. katekizmo tarmę // Baltistica. V., 1968. T. 4(1). 
P. 109—116; taip patjo. Iš lietuvių istorinės akcentologijos. 1605 m. katekizmo 
kirčiavimas. V., 1975. 

“7 Ilgą laiką vietoj taisyklingos formos Sirvydas buvo vartojama sulenkinta Širvydas, 
ginčytasi dėl jos tariamo autentiškumo. Apie tai Zinkevičius Z. Sirvydas ar 
Širvydas? // Baltistica. V., 1975. T. 17 (1). P. 28—41. 

tų — ir „Postilė“, kurios „Prakalba į malonųjį skaitytoją“ turėjo 
Sirvydui padaryti nepaprastą įspūdį. Galėjo jį patraukti ir veiklaus 
lietuvio vyskupo Merkelio Giedraičio pavyzdys. 

1598 m. Sirvydas ryžosi tapti jėzuitu. Galbūt norėjo pasekti savo 
globėju Jokūbu Laviškiu, kuris tais metais mirė. Šio garsaus pamoks- 
lininko (turėjusio „retą lietuviškos iškalbos dovaną“ — jėzuitų kata- 
logo“? žodžiai) liūdėjo visas miestas. Sirvydas įstojo į Lietuvos jėzuitų 
noviciatą (naujokyną), tada įsteigtą Rygoje. Čia kartu su juo mokėsi 
vėliau pasižymėję jėzuitai lietuviai Jurgis Jurgevičius (vėliau dirbęs Po- 
Jocke), vilnietis Adomas Bildutis (Bilducius), žemaičiai Merkelis Dau- 
gėla (dirbęs Kražiuose) ir ypač Jonas Jamielkauskis (Jamielkowski), 
kuris vėliau labai iškilo, tapo Kražių kolegijos rektoriumi, net dviem 
atvejais visos Lietuvos jėzuitų provinciolu. Sirvydui teigiamos įtakos 
turėjo Rygos noviciato magistras belgas Mikaelis Otonas Bekanas (Be- 
canus), kuris 1600 m. jį kartu su keliais gabiais jaunuoliais pasiuntė 
į Tartu (Dorpatą), kad ten „baigtų humanistinės studijas“, vadovauja- 
mi žymaus poeto švedo Laurencijaus Bojerio (lotyniškos poemos 
„Karolomachia“ autoriaus). Tačiau Tartu mieste Sirvydui buvo lemta 
išgyventi tik 2 mėnesius, nes tuo metu į Estiją įsiveržę švedai artėjo 
prie Tartu. Sirvydas pasitraukė į Nesvyžių (dab. BTRS), kur 1601 — 
1603 m. ne tik mokėsi, bet ir dirbo mokytoju vietos kolegijoje. 1603 — 
1606 m. studijavo filosofiją Pultuske (Lenkijoje), o 1606— 1610 m. — 
Vilniaus Akademijoje, kur tada apologetikos kursą skaitė lietuvis Jo- 
nas Komparskis, sakęs lietuviškus pamokslus šv. Jono bažnyčioje. 

Baigęs teologijos studijas, Sirvydas jėzuitų vadovybės buvo paskir- 
tas sakyti lietuviškų pamokslų šv. Jono bažnyčioje vietoj Jono Kompar- 
skio, kuriam padėdavo Mikalojus Labanauskas (šis dar metus pasiliko 
ir prie Sirvydo). Tas paskyrimas rodo neeilinius Sirvydo kaip pamoks- 
lininko gabumus. Juk jam teko centrinė Lietuvos sostinės bažnyčia 
ir dar tuo metu, kai Vilniuje jėzuitai turėjo keliolika lietuviškus pamoks- 
lus galinčių sakyti kunigų. Miestą neseniai buvo nusiaubęs milžiniš- 
kas gaisras. Reikėjo pamokslininko, kuris sugebėtų paguosti ir padrą- 
sinti skaudžiai nukentėjusius miestiečius. Matyt, jaunas Sirvydas tam 
darbui geriau tiko negu septyneriais metais vyresnis Komparskis, 

1611 —1613 m. Sirvydas kartu su J. Jamielkauskiu buvo išvykęs į 
Nesvyžių atlikti vadinamojo terciato (trečiųjų bandymų), o paskui 


* Taip vadinami jėzuitų provincijos įstaigų darbuotojų sąrašai su kiekvieno asmens, 
jo einamų pareigų ir kt. aptarimu. 

Jau niekur iš Vilniaus nebeišvy- 
ko, iki pat mirties. čia gyveno, 
Daugiau kaip 10 metų šv. Jono 
bažnyčioje jis du kartus per die- 
ną sakė pamokslus lietuvių ir 
lenkų kalbomis. Kurį laiką buvo 
dar šv. Kazimiero bažnyčios pa- 
mokslininkas (lenkų kalba?), 
Pamokslai jį labai išgarsino. Be 
to, Sirvydas ilgą laiką (1613, 
1619—1622 ir 1625—1626 m.) 
dėstė teologiją Akademijoje, ke- 
lerius metus buvo rektoriaus pa- 
tarėjas (monitorius). Ėjo ir kitas 
aukštas jėzuitų ordino pareigas. 
Galimas dalykas, vadovavo Aka- 
demijoje nuo 1620 m. veikusiam 
lietuvių kalbos būreliui. Sirvydo 
paskaitų klausė būsimasis jo 
draugas ir raštijos darbų pa- 
galbininkas bei tęsėjas Jonas 
Jaknavičius, taip pat vėliau pasižymėję jėzuitai lietuviai Andrius Ru- 
damina, Mykolas Ginkevičius, Žygimantas Liauksminas (žymus pro- 
fesorius), Adomas Sabaliauskas (Kauno kolegijos įkūrėjas) ir kt, 

Amžininkus stebino nepaprastas Sirvydo darbštumas. Matyt, dirbo 
savęs netausodamas, todėl anksti prarado sveikatą. Nuo 1622 m. jė- 
zuitų kataloguose jis nebeminimas kaip lietuvių pamokslininkas (con- 
cionator lithuanus), vietoj jo nurodomas Jonas Jaknavičius. Turbūt 
apie tą laiką ėmė reikštis sunkios ligos (greičiausiai džiovos) simpto- 
mai. 1625 m. kataloge prie jo pavardės pažymėta „silpnos sveikatos“ 
(debilis), o 1628 m. kataloge — „visiškai nusilpęs“ (totalis valetudi- 
narius). Tuo metu buvo atleistas iš visų pareigų, kad galėtų baigti pra- 
dėtus veikalus. Mirė 1631 m. rugpjūčio 23 d. 

Kalbiniai darbai. Sirvydas buvo didelis eruditas. Be gimtosios 
kalbos, gerai mokėjo lenkų, lotynų, graikų, matyt, ir kanceliarinę sla- 
vų, kažkiek hebrajų kalbas. Tris mėnesius prieš mirtį jam buvo suteik- 
tas filosofijos ir laisvųjų menų daktaro, kaip tada vadino magistro, 
titulas. Iš kitų to meto tikybinių autorių jis labiausiai išsiskyrė tuo, 
kad ėmėsi rengti ir kalbinius darbus — žodyną, gramatiką. Tai buvo 





37 pav. Konstantinas Sirvydas (1927 m. 
rastas, tyrinėtojų nuomone, autentiškas 
portretas) 

susiję su jo pedagoginiu darbu Akademijoje. Jėzuitų mokymo nuosta- 
tai (ratio studiorum) leido žemesnėse klasėse vartoti gimtąją kalbą 
kaip aiškinamąją mokant lotynų kalbos. Tam reikalui, matyt, tada 
daugiausia buvo vartojama lenkų kalba, keliama aukščiau kitų vieti- 
nių kalbų. Bet daug lietuvių lenkiškai mokėjo silpnai, o tai trukdė 
jiems mokytis lotynų kalbos. Sirvydas ir ėmėsi padėti studijuojantiems 
jaunuoliams. Labiausiai jiems reikėjo tokio žodyno, kuris apimtų tris 
kalbas: lenkų, lotynų ir lietuvių. Toks žodynas pravertė ne tik stu- 
dentams lietuviams, bet ir Lietuvoje dirbusiems kitataučiams dvasinin- 
kams. Ypač jis buvo naudingas lietuvių religinės raštijos autoriams. 
Tačiau jo parengimas reikalavo labai didelių pastangų. Sirvydui teko 
ieškoti lenkiškiems ir lotyniškiems žodžiams tikslių lietuviškų atitikme- 
nų, neretai pateikti daug sinonimų, artimos reikšmės žodžių. Mes ne- 
žinome, kiek laiko Sirvydas rašė žodyną ir kada tą darbą baigė. Vie- 
nintelis išlikęs, kaip manoma, pirmojo leidimo egzempliorius yra 
defektinis, trūksta pradžios ir pabaigos. Tas egzempliorius XIX a. 
gale buvo rastas Maskvos sinodo spaustuvės bibliotekoje (1896 m. 
apie tai paskelbė rusų literatūros istorikas A. Orlovas), tačiau vėliau 
vėl dingo. Iš naujo jį atrado 1955 m. K. Jablonskis, šįkart Maskvos 
centriniame senųjų aktų archyve. Egzempliorius turi 216 lapų (432 
p.). Jame 8260 žodyninių straipsnių (su neišlikusiais lapais jų turėjo 
būti apie 8800), kuriuose užfiksuota maždaug 6000 lietuviškų žodžių. 
Kadangi egzemplioriui trūksta titulinio lapo, tai nežinoma nei žody- 
no pasirodymo data, nei tikslus pavadinimas. K. Pakalka iš vanden- 
ženklių nustatė, kad išleistas dar prieš 1620 metus. I. Lukšaitės nuomo- 
ne, jo pavadinimas buvo ne „Trijų kalbų žodynas“ (kaip vėlesnių lei- 
dimų), bet „Lenkiškų, lotyniškų ir lietuviškų žodžių aruodas“ (Promp- 
tuarium dictionum Polonicarum, Latinarum et Lituanicarum). nes 
tokio pavadinimo žodyną ji aptiko reformatų veikėjo Saliamono 
Risinskio (mirusio 1625 m.) bibliotekos rankraštiniame knygų sąraše, 
o be Sirvydo daugiau niekas tada lietuviško žodyno nebuvo išleidęs. 
K. Pakalka išaiškino, kad Sirvydas šiam žodynui lenkiškų ir lotyniškų 
žodžių registrą ėmė iš Nikalojaus Folkmaro (Volckmarus) knygos 
„Dictionarium guatuor linguarum...“ 1613 m. laidos „Polonicolatina“ 
dalies. Savo apimtimi ir turiniu pirmasis Sirvydo žodyno leidimas la- 
bai skyrėsi nuo vėlesniųjų. Jis buvo daug mažesnis. V. Urbutis pagrįs- 
tai mano, kad iš esmės tai buvęs ne tas pats žodynas, kaip vėlesnieji 
leidimai, ir tik iš tradicijos laikomas pirmuoju leidimu. Jame yra apie 
2000 tokių lietuviškų žodžių, kurie nepateko į vėlesniuosius leidimus, 

iš jų daug apskritai neužfiksuotų jokiuose kituose lietuvių kalbos žody- 
nuose ir šiaip tekstuose. Taigi maskviškiame egzemplioriuje esama daug 
reikšmingos lietuvių kalbos leksikos, mažai ištirtos. 

Prieš 1620 m. išleistasis žodynas ilgainiui galėjo nepatenkinti paties 
Sirvydo ir Akademijos vadovybės dėl mažos apimties. Be to, Folk- 
maro žodyną, iš kurio buvo paimtas lenkiškų resp. lotyniškų Žodžių 
registras, labai kritikavo Gžegožas Knapskis (Knapijus), 1621 m. iš- 
leidęs savąjį trikalbį žodyną „Thesaurus polonolatinograecus“. Jis tvir- 
tino, kad Folkmaro lenkų kalba nesanti pavyzdinga, kadangi buvo 
vokietis, o žodyną išleido protestantiška Gdansko leidykla. Visa tai 
netiko jėzuitams. Kas kita buvo Knapskis: jis jėzuitas, kurį laiką dir- 
bęs Vilniaus Akademijoje. Sirvydui savaime turėjo kilti noras, gerinant 
žodyną, pagrindu imti jau nebe Folkmaro, bet savo mokytojo Knapskio 
išsamesnį ir geresnį žodyną. Sergančiam Sirvydui greičiausiai bus tal- 
kinęs Jaknavičius. Naujasis žodyno variantas pasirodė 1631 m. — Sir- 
vydo mirties metais, išspausdintas Akademijos spaustuvėje. Jo iki mū- 
sų dienų neišliko nei vieno egzemplioriaus. Apie jį Žinome tik iš III 
leidimo (1642 m.) pratarmės. Greičiausiai tai buvo daug išsamesnis 
už pirmąjį leidimą žodynas, nedaug tesiskyręs nuo trečiojo leidimo. 
Taip manyti verčia lenkų —lotynų dalis, 1641 m. Varšuvoje išleista 
Sirvydo vardu atskira knyga („Dictionarium Polonolatinum“) kaip 
mokymo priemonė Lenkijos jėzuitų mokykloms, kurios tekstas iš es- 
mės nesiskiria nuo esančio III leidime, pasirodžiusiame tik metais vė- 
liau. Be to, L. Rėzos „Dainose“ prie žodžio bajoras yra nuoroda į 
Sirvydo žodyno antrojo (1631 m.) leidimo 20-ąjį puslapį, o tame pačia- 
me puslapyje III leidime pasirodo irgi besąs bajoro straipsnis. Spren- 
džiant iš III leidimo (kurio iki mūsų dienų išliko net 5 egzemplioriai), 
rašydamas antrąjį variantą Sirvydas beveik nesinaudojo pirmuoju. 
Jis iš naujo ieškojo lietuviškų atitikmenų Knapskio lenkiškiems ir loty- 
niškiems žodžiams. Pirmajame leidime buvo palikęs net apie 600 neiš- 
verstų į lietuvių kalbą žodžių. Antrajame jų turėjo likti daug mažiau, 
nes trečiajame tėra vos apie 100. 

Sirvydo žodynai anuomet buvo labai reikalingos knygos, ypač stu- 
dijuojančiam jaunimui. Antrojo leidimo tiražas, matyt, greit išsibaigė. 
1642 m. buvo išleistas trečiasis, kurį spaudai parengė kas nors iš Sir- 
vydo mokinių, labiausiai tikėtina, kad Jaknavičius. Neišlikus nei vie- 
no II leidimo egzemplioriaus, neįmanoma nustatyti, kuo nuo jo sky- 
rėsi šis trečiasis. Greičiausiai skirtumai buvo nedideli. Lygindami su 
pirmuoju leidimu, trečiajame randame daug kur įdėtus lietuviškus 

žodžius tais atvejais, kai I leidi- 
me jų nebuvo, pvz., kupranuga- 


ris, priegalvis ir kt. Be to, dau- TRIVM I LINGVARVM, s 
Jn Yum Srudiofe Tamentvai, Ž į“ 
2 


gelio lenkiškų-lotyniškų žodžių 
lietuviški atitikmenys čia gero- | 
kai taiklesni, daug geriau pa- , J AVCTORE | 
rinkti ar paties Sirvydo susida- Cows V saauri Sapas 
ryti, pvz., auklėtinis vietoj I lei- - ins 
dimo išlaikytas; aplinkybė vieto į 
net 3 variantų 'aplinkumas, ap- 
linkustovis, priegstovis; ausikaras 
vietoj ausinė grandelė; virtuvė 
vietoj kuknia ir pan. 

Trečiojo leidimo titulinis lapas 
turi lotynišką antraštę: „Trijų 
kalbų žodynas naudotis studi- 
juojančiai jaunuomenei. Auto- 
rius Konstantinas Sirvydas jė- 
zuitas (= auctore Constantino 
Szyrwid e Societate Jesu). Su 
vyresniųjų leidimu išleistas. Tre — | -— i 
čioji pataisyta ir papildyta lai- 38 pav. K. Sirvydo žodyno III leidimo 
da. Vilniuje, jėzuitų Akademijos titulinis lapas 
spaustuvėje, 1642 viešpaties me- 
tais“. Antroje titulinio lapo pusėje įdėta lotyniška aprobata (summa 
privilegii), duodanti teisę Akademijos rektoriui žodyną spausdinti ir 
pardavinėti. Toliau eina lotyniška pratarmė, kurioje nurodoma, kad 
1631 m. leidimas buvęs greit „išgrobstytas“. Pratarmė baigiama tokiu 
kreipimusi į studijuojančius jaunuolius: „Taigi naudokitės sveiki šiuo 
gana gerai pritaikytu jūsų rašto pratyboms veikalu... Juo tarsi vadovu 
išgrįsite lygiausią kelią į didžiausius lotynų kalbos lobius, esančius 
poezijos ir iškalbos šventovėse“. Patį žodyną sudaro net apie 14 000 
žodyninių straipsnių (I leidime tebuvo 8800), juose lietuviškų žodžių 
yra apie 10 000 (I leidime 6 000), didžioji dalis ne tie patys. 

Vėlesni žodyno leidimai — 1677 m. ketvirtasis (išliko 10 egz.) ir 1713 
m. penktasis (išliko net apie 70 egz.) — jau nebebuvo tobulinami, jie 
bemaž nesiskyrė nuo trečiojo. 

Taigi Sirvydo žodynas per maždaug 100 metų buvo išleistas net 5 
kartus. Tokio populiarumo anuomet susilaukė reta lietuviška knyga. 

Jis mums ypač reikšmingas kaip pirmasis didelis LDK lietuvių pasauli- 
nio turinio veikalas. Daug prisidėjo prie mūsų kalbos teisių gynimo, 
jos prestižo kėlimo. Juk iš Sirvydo žodyno buvo matyti, kad įvairias 
sąvokas lietuviškai galima pasakyti ne prasčiau kaip lotyniškai ar len- 
kiškai. Žodynas parodė didelį lietuvių kalbos turtingumą, neišsemia- 
mą žodžių darybos potenciją, nepaprastą sinonimikos gausumą. Visa 
tai kėlė lietuvių kalbos autoritetą. 

Sirvydo žodynas davė pradžią lietuvių leksikografijai. Prūsijos kuni- 
gaikštystėje tada spausdintų lietuviškų žodynų nebuvo (tebuvo rankraš- 
tiniai), jie pasirodė maždaug po 100 metų (F. V. Hako 1730 m.). Taigi 
Sirvydas iš esmės pirmasis ėmėsi rimto leksikografijos darbo, tuo tur- 
tindamas mūsų raštų kalbą. Daug gražios leksikos iš jo gavo vėlesni 
XVIII ir XIX a. žodynų autoriai. Jo darbais naudojosi, pvz., P. Rui- 
gys, K. G. Milkus, G. H. F. Neselmanas, F. Kuršaitis ir kt. 

Lietuvos Didžiojoje Kunigaikštystėje Sirvydo žodynas buvo vie- 
nintelis iki pat XIX a. pabaigos. Tai pagrindinė knyga, iš kurios buvo 
mokomasi lietuvių kalbos. Ji ne vienam ano meto autoriui padėjo gry- 
ninti ir turtinti savo kalbą, tapo savotišku vadovėliu, didžiausiu auto- 
ritetu. Suvaidino reikšmingą vaidmenį kovojant prieš XVIII amžiuje 
raštų kalbą užplūdusius barbarizmus, gaivinamai veikė tą kalbą, pri- 
sidėjo prie jos ugdymo, normų nusistovėjimo. Ypač populiariu tapo 
XIX a. pradžioje, pagyvėjus lietuviškam kultūriniam gyvenimui. Tai 
matyti kad ir iš A. Klemento žodžių: 


Aš pats, idant knygelės anos neturėčiau, 
Nėmaž parašydinti dabar negalėčiau. 


Sirvydas lietuvių leksiką pateikė laikydamsis rytinio raštų kalbos 
varianto normų. Toks jo žodyno pobūdis išliko per visus leidimus, 
ir tai turėjo ypač didelę reikšmę rytiniam raštų kalbos variantui ugdy- 
ti, anuomet jį Lietuvoje populiarinti. Per šį žodyną rytų aukštaičių tar- 
mės leksika ir vėliau plito lietuvių raštuose. 

Sirvydo žodynas įgijo nemažą populiarumą ir už Lietuvos ribų. 
Kaip nurodyta, jo lenkų-lotynų dalis 1641 m. buvo išleista Varšuvoje. 
Tą dalį pagrindu vėliau paėmė latvių leksikografas Georgas Elgeris 
savo 1683 m. išleistam trikalbiui (lenkų — lotynų — latvių) žodynui. 
Juo naudojosi lenkų leksikografas Janas Ošustovskis (Oszustowski, 
miręs 1774 m.), rašydamas penkių kalbų (prancūzų, vokiečių, lenkų, 
lotynų ir lietuvių) žodyną, kurio rankraštis dabar saugomas Poznanės 
universiteto bibliotekoje. Vėliau Sirvydo žodynu naudojosi žymu- 

sis lenkų -leksikografas S. B. Lindė (1771—1847), Varšuvos mokslo 
bičiulių draugijos įkūrėjas T. Čackis (1765—1813) ir kai kurie kiti žy- 
mūs lenkų raštijos bei kultūros veikėjai. Šio žodyno pirmojo leidimo 
egzempliorių savo bibliotekoje turėjo žinomas baltarusių XVII a. švie- 
tėjas Simeonas Polockietis (Polockis). Vėliau būtent tasai egzemplio- 
rius pateko į Maskvos sinodo spaustuvės biblioteką. Rusijos Mokslų 
Akademijos 1787—1789 m. išleisto H. Bakmeisterio ir P. Palaso „Visų 
kalbu ir tarmių lyginamojo žodyno“ lietuviški Žodžiai daugiausia bu- 
vo imti iš Sirvydo žodyno. 1642 m. leidimo vienas egzempliorius pa- 
teko net į Oksfordą (Anglijoje, greičiausiai ten jį nuvežė Chilinskis), o 
1677 m. leidimo — į Florenciją (Italijoje). Bibliografai Sirvydo žodyno 
egzempliorius dar yra aptikę Helsinkyje (Suomija), Upsaloje (Švedija), 
Varšuvoje ir kitur. 

Atsiradus lyginamajai indoeuropiečių kalbotyrai ir jos Žymiesiems 
atstovams pradėjus intensyviai tyrinėti lietuvių kalbą, Sirvydo žodynas 
tapo vienu iš pagrindinių šaltinių senosios lietuvių raštų kalbos leksikai 
pažinti. Iš jo lietuviški žodžiai greit pateko į didžiuosius indoeuro- 
peistikos veikalus, lyginamąsias gramatikas, etimologinius žodynus. 

Mokslo reikalams 1979 m. Vilniuje buvo išleistas puošnus fotogra- 
fuotinis III leidimo tekstas kartu su K. Pakalkos sudaryta lietuviškų 
žodžių visuose turimuose leidimuose rodykle ir išsamiu įvadiniu 
straipsniu??. 

Yra duomenų, kad Sirvydas, be žodyno, buvo parašęs dar ir lietuvių 
kalbos gramatiką. Ją mini jėzuitų istorikai F. Alegambė, N. Sotvelas, 
S. Rostovskis ir kiti. Nurodomas lotyniškas jos pavadinimas „Lietuvių 
kalbos raktas“ (Clauis linguae Lithuanicae). Išleidimo data nenurodo- 
ma. Vėliau J. I. Kraševskis spėjo, kad toji gramatika galėjo būti išleis- 
ta apie 1630 m., nes 1631 m. Sirvydas mirė. Kai kurie tyrinėtojai nuro- 
dė 1621 ir 1629 m. datas. J. Brovno duomenimis, XIX a. viduryje vie- 
nas tos knygos egzempliorius buvęs Ležaisko pranciškonų biblioteko- 
je (Galicijoje). Tačiau bibliografai jo nėra matę ir aprašę. Kai kurie 
tyrinėtojai net ėmė abejoti, ar ši gramatika iš tikrųjų buvo išspausdin- 
ta, gal Sirvydas mirdamas paliko tik jos rankraštį. Tačiau S. Rostovs- 
kis aiškiai mini išleistą knygą (edita ab eo), o ne rankraštį. Negalima 
sutikti su E. Volteriu ir kai kuriais tyrinėtojais, kad ši Sirvydo gramati- 
ka buvusi išleista tik 1737 m. ir pavadinta „Universitas Lingvarum Lit- 


* Pirmasis lietuvių kalbos žodynas. Konstantinas Širvydas. Dictionarium 
trium linguarum. V.: Mokslas, 1979. — 899 p. 

vaniae“ arba kad pastaroji esanti anuomet išleistos, bet neišlikusios, 
Sirvydo gramatikos II leidimas. Tuo atveju būtų nesuprantama, kam 
reikėjo keisti gramatikos pavadinimą, be to, visų išspausdintų Sir- 
vydo veikalų tituliniuose lapuose aiškiai nurodoma autoriaus pavardė. 
Bet labiausiai tokiems tvirtinimams prieštarauja faktas, jog 1737 m. 
išleistoje gramatikoje aprašomas ne rytinis, bet vidurinis raštų kalbos 
variantas, kuriuo Sirvydas nerašė. Taip pat negalima sutikti ir su J. 
Balčikonio nuomone, kad jėzuitų istorikų minimas „Lietuvių kalbos 
raktas“ buvęs ne gramatika, bet Sirvydo žodyno I leidimas, nes lotyniš- 
ku žodžiu clavis 'raktas' esą anuomet vadinti ir žodynai. Tačiau F. 
Alegambė, S. Rostovskis ir iš jų vėliau žinias ėmę kiti jėzuitų autoriai 
aiškiai skiria gramatiką nuo žodyno, nurodydami tris Sirvydo darbus: 
„Clauis linguae Lithuanicae“, „Dictionarium“ ir „Puncta“. Be to, 
lotynų žodžiu clavis gramatikas imta vadinti vėliau, tik nuo XVIII a. 

Greičiausiai Sirvydo „Lietuvių kalbos raktas“ iš tikrųjų anuomet 
buvo išspausdinta rytinio raštų kalbos varianto gramatika, tik visas 
jos tiražas per XVII a. antrosios pusės — XVIII a. karus, gaisrus ir 
kitas negandas pražuvo. Galbūt tiražas buvo nedidelis. Šiaip ar taip, 
Sirvydas galėtų būti laikomas ne tik pirmojo lietuvių kalbos žodyno, 
bet ir pirmosios (neišlikusios) gramatikos, išleistos bent 20—30 metų 
prieš Danieliaus Kleino gramatikų pasirodymą, autorius. Skaitydami 
Sirvydo „Punktus sakymų“, Jaknavičiaus evangelijas ir kitus to meto 
ir vėlesnius rytiniu raštų kalbos variantu parašytus tekstus, jaučiame 
sąmoningą kalbos faktų atranką. Susidaro įspūdis, lyg autoriai po ran- 
ka būtų turėję rytų aukštaičių tarmės pagrindu kuriamos rašomosios 
kalbos gramatiką ar kokį vadovėlį. Matyt, toks vadovėlis iš tikrųjų 
ir buvo. Tai pragaišęs Sirvydo „Lietuvių kalbos raktas“. 

„Punktai sakymų“. Šv. Jono bažnyčioje daugiau negu 10 metų 
sakydamas lietuviškus pamokslus, Sirvydas buvo sukaupęs didelę 
šio darbo patirtį. Norėdamas padėti kitiems pamokslininkams, jis 
parašė stambų, net dviejų dalių veikalą, į kurį sudėjo sekmadieniais ir 
švenčių dienomis sakomų pamokslų santraukas. Kadangi sakyti lietu- 
viškus pamokslus anuomet buvo mokoma Akademijoje, tai Sirvydas, 
kaip ir žodyno atveju, galėjo turėti prieš akis studijuojančio jaunimo 
poreikius. Pirmoji pamokslų veikalo dalis (382 puslapiai, be lotyniškų 
17 lenkiškų įžangų) buvo išspausdinta Akademijos spaustuvėje 1629 
m., kai Sirvydas jau sunkiai sirgo. Antroji dalis (259 p.) pasirodė pra- 
ėjus 13 metų po jo mirties. 

Pirmosios dalies lenkiškame 
tituliniame lape nurodyta, kad 
joje dedamos santraukos tų pa- 
mokslų, kurie sakomi nuo ad- 
vento iki gavėnios. Kitoje titu- 
linio lapo pusėje lyra lotyniška 
eiliuota dedikacija Vilniaus vys- 
kupui Eustachijui Valavičiui su 
vyskupo herbo atvaizdu. Toliau 
eina Sirvydo įpasirašytas lotyniš- 
kas kreipimasis į vyskupą ir Lie- 
tuvos jėzuitų provinciolo Jono 
Jamielkauskio lotyniška apro- 
bata. 











4.4 


kiti TA mre i ra 


Jamielkauskis, kaip minėta, buvo pr "= >= -— 

Sirvydo mokslo draugas. Jis bus ne- 39 pav. K. Sirvydo „Punktų sakymų“ 
maža prisidėjęs prie Sirvydo ir kitų] dalies titulinis lapas 
ano meto lietuviškų raštų leidimo. 
Jam pirmą kartą esant provinciolu (1626—1631 m.) buvo išspausdinta „Punktų 
sakymu“ I dalis, pasirodė /žodyno [II leidimas, galbūt ir „Lietuvių kalbos raktas“. 
Antrą kartą jam'esant provinciolu (1640 — 1643 m.), išėjo 'Sirvydo žodyno „III leidi- 
mas, greičiausiai buvo parengta spaudai „Punktų sakymų“ IT dalis '(aprobatą pasi- 
rašė jau kitas lietuvis provinciolas Jonas Gruževskis) ir 5. M. Slavočinskio gies- 
mynas. 


Po dedikacijų ir aprobatos yra lenkiška Sirvydo „Pratarmė į skai- 
tytoją“ ir lotyniškas šios dalies pamokslų indeksas. Lenkiškoje pratar- 
mėję nurodoma, kad autorius šiuokart galėjęs parengti tik keliolikos 
sekmadienių pamokslus, taigi atlikęs ne visą darbą: „būdamas silp- 
nos sveikatos, turėjau darbą lengvinti, skirstydamas dalimis“. Trūks- 
tamus pamokslus (antrąją knygą) jis tikisi parašyti vėliau: „Nors ir 
būdamas silpnos sveikatos, tikiuosi, patenkindamas tavo, skaitytojau, 
norą, kuo greičiau pateikti ir kitus pamokslus“. Paaiškina, kaip reikia 
naudotis pamokslų santraukomis (punktais). Atsiprašo negalįs dėl di- 
delių išlaidų spausdinti lietuviško teksto kirčiuoto: „Lietuviškajame kny- 
gos tekste reikėtų vartoti tam tikrus ženklus, lotyniškai vadinamus 
accentus, kad nemokantys lietuviškai galėtų taisyklingai tarti ir skaityti. 
Bet tam reikia naujo specialaus šrifto, o kartu ir išlaidų, kurių dabar 
negalėčiau padengti. Kas nori tobulai lietuviškai kalbėti, tegul klausosi, 
kaip kalba lietuviškai mokantys Žmonės ir pratinasi prie taisyklingo 

kirčiavimo“. Matyt, kaip ir Daukša, jis rankraštyje tekstą buvo sukir- 
čiavęs, gal ir kitokius tartį patikslinančius diakritinius ženklus sudėlio- 
jęs. Taigi galėjo sekti Daukšos pavyzdžiu. Sirvydas buvo aukšto filo- 
loginio išsilavinimo žmogus ir suprato kirčio reikšmę lietuvių tarčiai, 
be to, LDK lietuviško teksto kirčiavimas turėjo senas tradicijas (1589 
m. hegzametras, 1605 m. katekizmas), tam buvo skiriama daugiau dė- 
mesio negu Prūsijos kunigaikštystėje. 

Nors Sirvydo pratarmė rašyta praėjus 30 metų po garsiosios Dauk- 
šos „Postilės“ pratarmės, tačiau savo keliamomis mintimis Sirvydas 
nė iš tolo neprilygsta Daukšai. Jis negynė gimtosios kalbos teisių, ne- 
kėlė patriotinių reikalavimų. Tačiau patys Sirvydo „Punktai sakymų“ 
pralenkia Daukšos „Postilę“ originalumu. Sirvydas pamokslų santrau- 
kas parašė lietuviškai (ne vertimas!), o paskui jas išvertė į lenkų kalbą. 
Jis pratarmėje rašo: „Jeigu kam pasirodytų lenkiškas vertimas ne- 
labai tobulas ir apdorotas, težino, jog čia nesistengiau taip išversti į 
lenkų kalbą, kad iš šio vertimo galėtų mokytis lenkų kalbos. Norėjau 
išversti pažodžiui, kiek tai leidžia dalyko esmė, iš lietuvių kalbos į lenkų 
kalbą taip, kad mano vertimas būtų suprantamas“. Tai pirmas atvejis 
lietuvių raštijos istorijoje, kad lietuviškas tekstas būtų verčiamas į len- 
kų kalbą, o ne atvirkščiai. 

J. Kabelka 1938 m. išaiškino, kad prieš pamokslus įdėtų evangelijų 
tekstai bemaž sutampa su 1647 m. „Evangelie polskie y litewskie“ teks- 
tais. Paaiškėjo, jog tuos tekstus išvertė ne pats Sirvydas, bet Jaknavičius, 
Tačiau tekstų lyginamoji analizė rodo, kad Sirvydas iš Jaknavičiaus 
gautus evangelijų tekstus taisė: iš dviejų gretiminių formų ar frazių 
(esamų Jaknavičiaus evangelijų 1647 m. leidime) paliktas vienas kuris 
variantas, jungtukus bat, adunt dažniausiai keitė į bet, idant, nom. sg. 
f. formą to “ta" keitė įprastine ta, sutrumpintas instr. pl. formas su -ms 
pakeitė pilnomis su -mis, vietoj Jaknavičiaus žodžių bernelis "vaikelis", 
byloti, dvasas (pikta) dvasia", sielvartas vartojo vaikelis, kalbėti, dvasia, 
sielavartas (Sirvydui būdinga forma su jungiamuoju balsiu). 

„Punktų sakymų“ kalba, apskritai imant, labiau sunorminta ir. ma- 
tyt, buvo artimesnė ano meto Vilniaus miesto lietuvių kalbai negu anks- 
tesnių rytinio raštų kalbos varianto tekstų (seniausių poterių, 1589 m. 
hegzametro, 1605 m. katekizmo). Ji gana gryna, vengiama skolinių, 
žodinga (daug sinonimų). Pasižymi vaizdingumu, emocingumu, auto- 
rius siekė paveikti ne tik skaitytojo protą, bet ir jausmus, vaizduotę, 

Antrąją „Punktų sakymų“ dalį — gavėniai skirtų pamokslų santrau- 
kas jau po Sirvydo mirties spaudai parengė Jaknavičius. Jis parūpino 

ir lenkišką vertimą. Knygos pra- 
džioje įdėjo lotynišką provinciolo 
Jono  Gruževskio aprobatą, 
trumputę dedikaciją ir pamoks- 
lų indeksus (lotyniškai). Pareda- 
gavo jis ir Sirvydo parašytų pa- 
mokslų kalbą, artindamas ją  |- ži A 
prie savo evangelijų ir, matyt, V. X. CONSTANTĖGO SZYR SZYRWIDA 
ano meto Vilniaus lietuvių kal- | S ius IE IESV 
bos. Vietoj Sirvydo „žadininkiš- | 





ką“ tarimą atspindinčios a raidės Taa MPP ot iso ave 
dažnai rašė o (su a '0' parašymų 1 2 pozioliniam Svirfih, 
procentas II dalyje sumažėjo net E. AŠilnie i 
10 kartų). Vietoj uo vienur kitur EE Drakšrm * Atedrmii Saias JESV, 
įrašė o (lenkiškos tarties įtaka?), | | A akdojai ik 


greičiausiai jis ir Sirvydo ie Ikar- 
tais perrašė raide e. Žodžio pra- 
džios e- keitė a-, pvz., ūrfkiečiu 
"erškėčių", a/funčiu "esančių' (I dalies pamoksluose tėra e-). Vienur 
kitur pavartojo dzūkiškas formas su c, dz vietoj f, d prieš I, ie, 
pvz., žodži "žodį", kalbunci "kalbantį". Junginius Je, lei (ley) vietomis kei- 
tė Ja, lay, pvz., pelanuo fe “pelenuose", at/ay/k "atleisk". Įvedė asmeninių 
ir sangrąžinio įvardžio gen. sg. formas su pabaiga -į < -€ (manę > 
manį "manęs" tipas). Gimininių įvardžių nom. sg. f. formą /a keitė to, 
galbūt vietomis ir toj (rašė toi arba toy). Trumpino esamojo laiko i ka- 
mieno 5. asm. formas (fur "turi" tipas). Prielinksnį bei priešdėlį ažu keitė 
už. Šių Jaknavičiui būdingų kalbinių ypatybių yra ir Sirvydo žodyno III 
leidime pateiktoje lietuviškoje leksikoje, plg. įšijmdžineiau "iš(si)imdi- 
nėjau', apiokiu "apjuokiu" ir kt. 

Tačiau tarp „Punktų sakymų“ II dalies nesirvydiškų kalbinių elemen- 
tų yra ir tokių, kurie svetimi Jaknavičiui. Taigi, be Jaknavičiaus, būta dar 
ir kito (kitų 7) Sirvydo kalbos taisytojo. Pirmiausia konstatuojamas ste- 
binantis didelės dalies nesirvydiškų elementų sutapimas su „Evangelie 
polskie y litewskie“ paskutinių 7 evangelijų kalbinėmis ypatybėmis 
(1647 m. leidimo p. 201 ——211). Matyt, nežinomasis tų 7 evangelijų ver- 
tėjas, kaip ir Jaknavičius, bus skaitęs ir taisęs II dalies pamokslų tekstą. 
Jam priskirtini šie Sirvydui ir Jaknavičiui nebūdingi kalbiniai bei rašy- 
bos elementai: dvigubos raidės ilgiesiems balsiams žymėti (pvz., buut 
*būti", iuus "jūs", iir “yra", akiis "akys"), ou rašymas vietoj au cirkumflek- 


40 pav. K. Sirvydo „Punktų sakymų“ II 
dalies titulinis lapas 

sinėse galūnėse (žmogous "žmogaus", gierious "geriau"...), dažnas formų 
su sveikais an tipo junginiais vartojimas, pronominalinio linksniavimo 
nom. pl. m. ir abiejų giminių instr. sg. formos su -j (tiej "tie", tuoj "tuo", 
tąj > tųj "ta" tipas), priešdėlis at- prie priebalsiais +, d prasidedančių 
veiksmažodžių (atduoti "atiduoti" tipas), priešdėlio resp. prielinksnio va- 
riantas užu 'už', žodelis kap "kaip". Be to, šis anonimas galėjo prisidėti 
ir prie Sirvydo „žadininkiško“ a keitimo 0, vietoj dvibalsio uo parašymo 
o, dzūkiškų afrikatų c, dz įvedimo vietoj /, d prieš I, ie, samplaikos lei, 
gal ir Je, keitimo lai (lay) resp. /a, asmeninių bei sangrąžinio įvardžio 
gen. sg. manę > manį 'manęs" tipo formų įvedimo, gimininių įvardžių 
nom. sg. f. su jotu (toj "ta" tipas) didesnio išplitimo, esamojo laiko i 
kamieno 3. pers. formų trumpinimo (tur "turi" tipas), nes šios ypatybės 
dažnos ne tik Jaknavičiaus, bet ir nežinomojo 7 paskutinių evangelijų 
vertėjo tekstuose. Šis anonimas, kaip ir Jaknavičius, bus pirštus priki- 
šęs taip pat prie Sirvydo žodyno III leidimo parengimo, plg. ten pasitai- 
kantį rašymą kuule "kūlė, kūlimas", puuliey "pūliai", iawuu "javų", atdarou 
"atidarau", patay/fou "pataisau", aiduot "atiduoti" ir kitus anonimui bū- 
dingus pavyzdžius. Visas tas ypatybes randame ir po 33 metų išleistame 
Belarmino katekizme (1677 m.) įdėtose giesmėse, kurių autorius ar bent 
parengėjas galėjo būti tas pats nežinomasis Sirvydo pagalbininkas. 
Taigi išryškėja rytinio raštų kalbos varianto svarbiausių paminklų rengj- 
mo tam tikras kolektyvinis pobūdis, kiek primenantis ano meto Prūsijos 
kunigaikštystės lietuvių raštijos kūrimo praktiką. 

Sirvydo „Punktai sakymų“ — vienas iš reikšmingiausių XVII a. lie- 
tuvių kalbos paminklų. Veikalas jau anuomet buvo didžiai vertinamas. 
Matyt, jėzuitai jį naudojo ir kaip tam tikrą mokymo priemonę. Akade- 
mijos bibliotekoje buvo laikomi 5 jo egzemplioriai, nors lietuviškų kny- 
gų (net pačių jėzuitų išleistų ir jų spaustuvėje spausdintų) biblioteka 
nekomplektavo. Palyginti su kitais religinės raštijos veikalais, „Punktuo- 
se sakymų“ yra daugiau to meto gyvenimo atspindžių. Antai Sirvydas 
vaizduoja nepakenčiamą liaudies būklę, jo žodžiais tariant, tų „varguo- 
lių kiemionių, kuriej (= kurie) kaip kurmiai žemę rausdami, dienomis 
ir naktimis pasipenėjimo ieško“. Sirvydo pamokslai neretai nukreipti 
prieš didžiūnus (,„žmonės, labiausiai didžios giminės ir unt aukštų sostų 
pasodinti, tiesos nemyli“), juose konstatuojama neteisybė, silpnesniųjų 
skriaudimas, plg. „kaip mariose viena žuvis didė (= didelė) mažesnį 
(= mažesnę) praryja, taip žmonės didžiūnai svieto lėtus (= prastuolius) 
ir pavargusius išgaišina, kramto, praryja“. 

Iki mūsų dienų išliko net 15 pirmosios dalies egzempliorių, iš kurių 
2 turi kiek kitokį titulinį lapą ir skirtingą pradžią, galbūt buvo naujai at- 
spausdinti leidžiant II dalį 1644 m. Antrosios dalies išliko 7 egzemplio- 
riai. 1845 m. pirmoji dalis buvo Vilniuje pakartotinai išleista S. Daukan- 
to ir M. Valančiaus pastangomis, L. Montvydo lėšomis „kaip atmini- 
mas kalbos senolių mūsų“, šiek tiek jos kalbą sužemaitinus ir be lenkiš- 
ko teksto. Mokslo reikalams I dalį išleido R. Garbė 1884 m. Getingene 
(irgi be lenkiško teksto). Geresnis fotografuotinis abiejų dalių F. Špech- 
to leidimas pasirodė 1929 m.50 

Šio Sirvydo veikalo kalbą daugiausia tyrinėjo K. Morkūnas!! ir šių 
eilučių autorius“*, 

Sirvydo raštų kalba. Rašyba panaši į 1605 m. katekizmo (tik šis 
kirčiuotas) ir kalvinų autorių (Petkevičiaus „Katekizmo“, Morkūno 
postilės). Nuo Daukšos raštuose vartojamos ji skiriasi tuo, kad papras- 
tesnė, mažiau diakritinių ženklų. Sirvydas įtvirtino ie, ypač uo rašymą 
(Daukša dažniau vartojo 4 raidę); pasitaikantis ie, uo ir e, o raidžių pai- 
niojimas „„Punktų sakymų“ II dalyje bus atsiradęs dėl redaktorių įsiki- 
šimo. Sirvydas neskyrė ilgųjų balsių nuo trumpųjų. Esantys raidžių 
sudvigubinimo atvejai ilgiesiems balsiams žymėti, kaip buvo nurodyta, 
priklauso ne Sirvydui, bet anoniminiam redaktoriui, kuris, be to, rašė 
ou vietoj tvirtagalio au. Dvibalsius ai, ei, ui Sirvydas dažniausiai žymėjo 
ay, ey, uy raidėmis. Mėgino atsisakyti lenkiškų sz, cz, vietoj jų vartojo 
4, č, bet nenuosekliai, raidėmis $, č žymėjo ir minkštuosius s, c. 

„Sirvydinė“ rašyba ilgainiui LDK raštuose plačiai įsigalėjo, buvo var- 
tojama, pvz., Jaknavičiaus evangelijose, Belarmino katekizme, Slavo- 
činskio giesmyne, „Knygoje nobažnystės“ ir kituose leidiniuose. 

Sirvydas stengėsi rašyti ta lietuvių kalba, kuri anuomet buvo varto- 
jama Vilniuje, tačiau jo raštuose liko gana ryškūs ir jo gimtosios šnektos 
elementai. Jų ypač daug ankstyvuosiuose darbuose, būtent, žodyno I 
leidime ir „Punktų sakymų“ I dalyje. Šių tekstų lyginimas su vėlesniais, 
pasirodžiusiais po Sirvydo mirties ir kitų asmenų redaguotais, leidžia 
išryškinti Sirvydo gimtosios šnektos ypatybes. Toji šnekta turėjo būti 


5» Specht F. Šyrwids Punktay sakimu. Gėttingen, 1929. 

"1 Morkūnas K. Mišrieji dvigarsiai am, an, em, en ir balsiai ą, ę K. Širvydo raštuo- 
se || Lietuvių kalbos gramatinė sandara (LKK IX), V., 1967. P. 139—145; taip 
pat jo. Konstantino Širvydo „Punktų sakymų“ veiksmažodis (indeksas) // Iš 
lietuvių kalbotyros istorijos (LKK XX), V., 1980. P. 109— 222. 

32 Zinkevičius Z. Dėl K. Sirvydo „Punktų sakymų“ genezės ir kalbos // Baltis- 
tica, V., 1971. T. 7 (2). P. 153 —167. 

„žadininkiška“, 1. y. joje balsis o tartas kaip a: (d'?). Tokio tarimo būta 
visose žodžio pozicijose. Tačiau ilgą laiką išgyvenęs Vilniuje ir net 10 
metų sakęs lietuviškus pamokslus Vilniaus gyventojams, Sirvydas apsi- 
prato su to meto Vilniaus miesto lietuvių kalba, kurioje, sprendžiant iš 
kitų vilniečių raštų ir artimiausių prie Vilniaus dabartinių lietuvių kal- 
bos šnektų bei jų reliktų, būta balsio 0, gal tiksliau 5. Todėl Sirvydo 
raštuose tik vienur kitur pasitaiko jo gimtosios šnektos atspindys — 
rašymas a vietoj 0, pvz., papratis "paprotys", kniga/e "knygose" ir pan. 
„Punktų sakymų“ I dalyje a "o" pasitaiko net maždaug 10 kartų daž- 
niau (žodžio kamiene ir kirčiuotoje galūnėje 49,, nekirčiuotoje atvi- 
roje galūnėje -0 — 195, uždaroje -0s — 6945) negu vilniečių redaktorių 
taisytoje II dalyje (atitinkamai 0,49,, 0,19; ir 0,39,). Visai nebūdinga 
Sirvydui o diftongizacija, virtimas uo ir abiejų painiojimas, atsiradęs vie- 
nur kitur II dalyje greičiausiai dėl anonimo redaktoriaus kaltės (pvz., 
iuos 'jos' šalia wando 'vanduo"). Galūninis cirkumfleksinis dvibalsis ai 
Sirvydo gimtojoje šnektoje turėjo būti „išblėsęs“, plg. rašymą tey "tai", 
giarey 'gerai' ir kt. Jaknavičiaus ir anonimo kalbai ši ypatybė svetima. 
Afrikatos č, dž Sirvydo gimtojoje šnektoje, matyt, buvo išlaikomos 
sveikos. Tačiau girdėdamas Vilniuje maišant č, dž || c, dz irįgalbūt no- 
rėdamas įtikti abejaip tariantiems, Sirvydas ilgainiui ėmė rašyti č (vie- 
toj lenkų cz), dį. Antroje „Punktų sakymų“ dalyje ir žodyno III leidime, 
kaip minėta, pasitaiko , d prieš I, ie virtimo c, dz pavyzdžių, bet tai re- 
daktorių darbas. Tas pat pasakytina ir dėl žodelio kap vietoj kaip var- 
tojimo. 

Mišriuosius dvibalsius an, am, en, em Sirvydas sistemingai vertė un, 
um, in, im, pvz., lungu langą", unt "ant", kumpo "kampo", minkay "menkai", 
ižtimpus 'ištempusi". Sveikus an tipo junginius „Punktų sakymų“ I da- 
lyje turi tik religiniu terminu einąs būdvardis šventas (šalia bemaž dvi- 
gubai dažnesnio rytietiško atitikmens švintas) ir jungtukas idant (šalia 
šešis kartus retesnio adunt). Bet II dalyje formų su sveikais an junginiais 
labai padaugėjo. Čia jos sudaro net 269; visų tų pozicijų, kuriose rytų 
aukštaičiai an tipo junginius siaurina. Jaknavičius formų su sveikais 
an bemaž nevartojo, todėl jas bus prikaišiojęs anonimas, kurio auten- 
tiškame tekste (minėtose 7 paskutinėse evangelijose) jos siekia net 5074. 
Nosiniai balsiai 4, ę > ų, į Sirvydo ir jo talkininkų kalboje jau buvo de- 
nazalizuoti. Jie žymimi u, i raidėmis, pva., dru/iey "drąsiai", mu/tit 'mąs- 
tyti', ki/t "kęsti", tifia "tęsia" ir (anonimo taisytame tekste) kuu “ką?; 
giaruu darbuu “gerų darbų", kurii "kurį". Pavyzdžių, rodančių nazaliza- 
ciją, Sirvydo raštuose nėra. 

Po velarinio / vietoj e, ei Sirvydas neretai rašo a, ai (ay), pvz., perla- 
kia "perlekia', aplaydžia "apleidžia". „Punktų sakymų“ II dalyje tokių 
pavyzdžių daugiau (su /a 539, su Jay 399,) negu I dalyje (atitinkamai 
38 ir 1394), taigi ir šiuo atveju gali būti prisidėta redaktorių, tik to 
nelengva konstatuoti dėl negausių tokios pozicijos pavyzdžių Jaknavi- 
čiaus ir ypač anonimo tekstuose. „Punktų sakymų“ II dalyje pasitaikan- 
ti minkštųjų š, ž depalatalizacija (pvz., Z0 "šio", Judofous "'Judošiaus, 
Judo", atwajawis 'atvažiavęs' ...) gali būti anonimo taisymų rezulta- 
tas (plg. Judofous su ou!), nes I dalyje ir Jaknavičiaus tekstuose tokių 
pavyzdžių nėra. Tačiau minkštojo r priebalsio depalatalizacija pasitaiko 
abejose „Punktų sakymų“ dalyse ir Jaknavičiaus tekste. 

Sirvydo gimtojoje šnektoje greičiausiai buvo išlaikomas sveikas žo- 
džio pradžios e- (virtimų į a- tėra II dalyje), turėtas atviras e (plg. rašy- 
mą diagina "degina", giaria "geria", miatas "metas" ir kt.), būta e+a>0 
kontrakcijos (pvz., notleys "neatleis", nor/imayno "neatsimaino", nopkin- 
čia "neapkenčia"). 

Iš morfologinių Sirvydo gimtosios šnektos ypatybių pirmiausia nu- 
rodytina dat. sg. galūnė -w '-ui". Sirvydas jos vengė. Daugiausia išliko 
„Punktų sakymų“ I dalies prielinksninėse konstrukcijose, pvz., iki galu 
vietoj iki galui 'iki galo", prieg tewu vietoj prieg tėvui "prie tėvo", bet pasi- 
taiko ir kitais atvejais, pvz., miegumt žmogu “miegant žmogui'. Šiaip jau 
Sirvydas ją keitė vilniškių -ui (= uyJ). Loc. pl. formos baigiasi -se. To- 
kias vartojo ir Jaknavičius, jos dabar visuotinai paplitusios rytų aukštai- 
čių tarmėje. Kilmė neaiški, nes *-sg šioje tarmėje turėjo virsti -si. Beje, 
Sirvydo „Punktuose sakymų“ yra 4 pavyzdžiai ir su -s/ (rašo -/y), pasi- 
taiko jie vietomis ir dabar rytų aukštaičių tarmės plote. Galbūt ši -se 
atsirado iš -si ir -sa sumišimo? Antroje „Punktų sakymų“ dalyje esan- 
tys 9 pavyzdžiai su -sa priskirtini anonimui, nes jo autentiškuose teks- 
tuose tėra vien -sa. 

Sirvydo raštų kalbai apskritai būdingos ilgosios dat. pl. formos su -m2mus, 
trumpieji variantai su -ms daug retesni. Redaktoriai greičiausiai vienų 
formų kitomis nekeitė, nes patys vartojo abu variantus. III. pl. formos 
paprastai baigiasi -sna, trumpiniai -sn reti. Antroje dalyje yra vienas 
pavyzdys su -sne (biauribefne 48,,). Pronominalinių ad. sg. m. formų 
pabaiga -ump(i), pvz., tump “pas tą (yra), iump “pas jį'. Tokias formas 
vartojo ir Jaknavičius (anonimo tekstuose nėra pavyzdžių). Čia rytų 
aukštaičių -umpi iš -ampi, plg. tdmpi, jampi. Tačiau dabar rytų aukš- 
taičiai vilniškiai apie Lazūnus taria -dmp (bet Gervėčiuose yra -unk su 

un < an prieš k vietoj p), o tai komplikuoja adesyvo formų kilmės aiš- 
kinimą. Gal adesyvo pabaiga -ampi yra trumpinys iš -<amipi? 

Sirvydas gausiai vartoja atematines veiksmažodžių formas, pvz., 
esmi “esu", demi "dedu", 2. sg. duosi "duodi", 1. pl. esme "esame", 2. pl. 
este "esate", 3. pers. esti yra", eit "eina", miegti "miega". Dar plg. ejunti < 
ejanti "einanti". Turi prezento rodžia "rodo", mokia "moko" tipo formas. 
Tačiau i kamieno 3. pers. trumpinimas (tur "turi" tipas) Sirvydo gimta- 
jai šnektai greičiausiai buvo svetimas, nes tokie trumpiniai „Punktų 
sakymų“ I daliai nebūdingi, tačiau dažni II dalyje ir Jaknavičiaus bei 
anonimo tekstuose. Iš kitų įdomesnių morfologinių formų minėtina: 
ašein 'aš', drin 'dėl' (ir kodrin "kodėl", todrin todėl"), er 'ar", -gu "ar" 
(galigu “ar gali?'), nū “dabar, nūnai". 

Sirvydo raštų sintaksė gana lietuviška. „Punktai sakymų“ juk yra 
originalus darbas, ne vertimas. Gausu gražių liaudiškų posakių, pvz., 
nerimsta klausydami, kaip badomi akstinais; krutinasi kaip ant skrudė- 
lyno (= skruzdėlyno); stovi kaip sušalę; ant nugaros užkorę; meldžiu 
atlaidos "atsiprašau", ir kt. Tačiau šalia jų yra ir sulenkintos ano meto 
kunigų kalbos elementų, visokių vertinių, pvz., nuog viešpaties pergalė- 
tas "viešpaties nugalėtas' (lenkiškame vertime od Pana prgemojony), 
kalti buvo “privalėjo" (powinni byli), užguli unt “priklauso nuo' (naležy 
na), pačiu daiktu 'iš tikrųjų" (/amą rzec3ą) ir pan. Tokie ir panašūs sve- 
timi lietuvių kalbai pasakymai, matyt, buvo gerokai išplitę to meto lie- 
tuvių dvasininkų kalboje. 

Sirvydo raštų leksika labai turtinga. Gausi sinonimika — daug pa- 
ralelinių tos pačios ar artimos reikšmės žodžių, pvz., blizgėti, tvaskėti ir 
žibėti; buitis, būklė, būtybė ir esybė; elgeta, neturtėlis, varguolis, grynius 
ir nuogius; gėdintis ir kūvėtis; išmintis, išmonia ir nuovoka; kiautas, kiau- 
šas, lukštas, nuolupa ir odelė, ir pan. 

Sirvydas iškėlė aikštėn didžiulius ano meto gyvosios kalbos leksikos 
lobius, kurių nemažą dalį ir dabar tebevartojame. Tai tokie žodžiai kaip 
našlaitis, pėnas, prigimtis, varguūlis ir daug kitų. Tų žodžių senumą, jų 
liaudinę kilmę Sirvydo raštuose rodo tautosilabinių an tipo junginių siau- 
rinimas, pvz., dufigalas < dafgalas "drabužis", durigtis < dangtis 
"stogas", infė < jentė "brolienė", kunčia < kančia, kukliai < katikliai 
"kanklės", lurikstas < lafikstas “kelio vingis, posūkis' (puikiausias pa- 
kaitalas mūsų griozdiškam apvažiūvimui), prabungė < prabanga, pra- 
žunga < pražanga. Ir daugelis kitų Sirvydo vartojamų žodžių dabar 
mums turi tarminį atspalvį, būdingi rytų Lietuvai, iš kur juos Sirvydas 
ir ėmė, pvz., atažala 'atžala', gabana glėbys", paversmis "šaltinis", pūnė 

"tvartas", rūgutės "rogės", ruduokė 'rudmėsė", skirpstis gegnė". Dar plg. 
rytų aukštaičiams būdingus sudurtinius žodžius su išlaikytu jungiamuoju 
balsiu, pvza., juokadaris ar juokadarys "juokdarys", sielavartas "sielvartas", 
pusiarytis "pusrytis", skaistavaris "skaistvaris" ir kt. 

Daug Sirvydo žodžių dabar mes jau nebevartojame arba jie aptinka- 
mi retai kur tarmėse, pvz., algoti "vadinti", apypenai "nuodai", ašva 'ku- 
melė', čiustai "kerėjimas, žavėjimas', draugalauti 'svetimoteriauti"', girk- 
las “gėralas", keltuva 'galvijas', laiguonas (laigonas) “žmonos brolis, 
svainis', malkas “gurkšnis; gėralas', medvišius "medžiotojas", nuolupa 
“Ilupena", pekus "gyvuliai, banda', penukšlas "maistas", pustis “vasario 
mėnuo", raišyti 'skųsti, kaltinti", rakštis "karstas", saulinis “rytų vėjas", 
svidėti “žibėti", šutinis “kovo mėnuo", talokas “suaugusi duktė, merga", 
trabtas "griuvėsiai", unksna "pavėsis", vetušas 'senas', žugara "genys", 
žuobris "žagrė, arklas', žvagsoti 'spoksoti'. Pasitaiko dabar jau nebesamų 
ano meto realijų pavadinimų, pvz., vytinė "plokščiadugnis prekinis upių 
laivas". 

Daugelis Sirvydo žodžių nuo dabartinių mums įprastų skiriasi savo 
forma, pvz., kalinė "kalėjimas", karias "kariuomenė", karionė "karas", 
lipynės "laiptai", nupelnas "nuopelnas", pamiestė 'priemiestis', prakeikas 
"prakeikimas", puika "puikybė", skystis "skundas", velinas "velnias'. Vie- 
toj etnonimo lietuvis Sirvydas vartojo lietuvinykas. Šis žodis kai kur 
Vilniaus krašte ir dabar tebevartojamas, pvz., apie Švenčionis, Apsą, 
Lazūnus. Šiaip jau dabar juo vadinami buv. Mažosios Lietuvos lietuviai. 

Nemaža Sirvydo žodžių turi kitas reikšmes negu mums dabar įprastos, 
pv2., bernas “berniukas, vaikas?', dailė "amatas", išdėti "palaidoti" (vartojo 
jau Mažvydas), lakštas "laiškas", motė (gen. sg. moteres) 'žmona", nasrai 
"burna", pasaka “sakmė; niekų kalba', paveikslas "pavyzdys", priežodis 
"palyginimas, alegorija', sunki "nėščia", tekinėti "bėgioti". 

Pasitaiko įdomių ekonominių bei socialinių terminų, pvz., mitas 
"išlaidos", patikis ar patykis "kreditas", stuogas '1uomas, padėtis visuome- 
nėje', tiesa "teismas", unkščia < ankščia "skola" (vartojo Daukša) ir kt. 
Gausūs abstrakčios reikšmės žodžiai bei terminai, pvz., atakė "kerštas", 
baltis “baltumas?, gailė (ir gailysta, gailystavimas, gailius) "atgaila" (plg. 
gailystoti atgailauti"), inteika "paklusnumas", maldybė "pamaldumas", 
mestybė “santūrumas, saikingumas', nemirybė 'nemarumas', paduksis 
(ar padūksis, vartojo Daukša, Petkevičius) “viltis, pasitikėjimas", paklaida, 
paklausa "paklusnumas", palaida (ir paloda, palodimas) "paleistuvystė, 
ištvirkavimas', pateika “tingėjimas', patektė 'ištvermė", patušymas 'pa- 
taikavimas' (plg. patušyti “pataikauti', patušingas 'pataikaujantis'), 

priejauta sąžinė", sudera "taika". Daug žodžių eina specialiais terminais, 
gerokai terminologizuoti, pvz., apyvaizda “apvaizda', apyžvalga “revizi- 
ja", apreiškimas (vartojo ir Daukša), dievobaimė (ir Daukša), drožtuvas 
“striūgas", išsukos (vietoj skolinio maslionkos), nuodėmė, paskunda < 
paskanda “pragaras", pateptė 'dėmė", pavardė “ppr. pravardė' (pavardės 
reikšme dažniau pražasčius, plg. pražasti 'praminti"), pirštukas “|. napars- 
tek', prausta "skaistykla", prekė (vietoj vėlesnio skolinio tavoras), prie- 
plauka “uostas', sueiga "susirinkimas", tarmė "kalba; posakis, aforizmas' 
(dialekto reikšmę vėliau davė A. Baranauskas), tikė ir tikybė “tikyba, ti- 
kėjimas', trintuvė (vietoj skolinio torka). Apskritai jaučiamos Sirvydo 
pastangos vengti svetimybių, išsiversti lietuviškais žodžiais, juos pritai- 
kyti specifinėms sąvokoms reikšti, plg. išspaustuvė rašto “spaustuvė, 
nendrių medus “cukrus", paukštis Indijos "papūga", varsna rašto “paragra- 
fas', žibintuvė mariose "švyturys". 

Suprantama, liaudies kalboje nebuvo lengva rasti tinkamų žodžių 
sudėtingoms sąvokoms išreikšti, todėl Sirvydas nemaža žodžių pats kū- 
rėsi. Jis laikomas žymiausiu XVII a. lietuviškų naujadarų kūrėju. Tai 
greičiausiai tiesa. Tačiau mes neturime patikimų kriterijų Sirvydo nau- 
jadarams atskirti, juoba kad naujų žodžių darėsi ir kiti autoriai. Lengviau 
nurodyti įtariamus naujadarinio tipo žodžius, išplitusius per Sirvydo raš- 
tus. Tokiais tyrinėtojai linkę laikyti, pvz., žodžius apkasas, atžvilgis 
(vartojo Daukša), gydytojas (Daukša, Petkevičius), įkvėpimas (Daukša), 
iškalba (Daukša), išpažintis, kiekybė, kirptuvė 'kirpykla', knyginykas 
“knygrišys", kokybė, kupranugaris, mųystytojas < mąstytojas, medžia- 
vilnė 'medvilnė', mokytojas (vartojo jau Mažvydas), naujakrikštis (Dauk- 
ša), pardavėjas, pratarmė, raštinykas ir rašytojas (Daukša) "kas rašo, 
knygų perrašinėtojas', rodyklė "registras", rūbinė, sargyba, skaitytojas 
(Daukša), spaustuvė, šaudyklė “strėlė', taisyklė, turgavietė, veikėjas 
(Daukša), virtuvė. Daug greičiausiai Sirvydo sudarytų arba bent tokiais 
įtariamų naujadarų ilgainiui neprigijo (griozdiški, neatitiko lietuvių 
kalbos žodžių darybos polinkių), pvz., aplinkstovis "aplinkybė", aprėžtu- 
vas *skriestuvas", arkliogydis "arklių gydytojas", auksadailė “auksakalys- 
tė", auksadarys "alchemikas", baustuvė ir plaktuvė "kankinamasis kamba- 
rys', bylavietė “teismo vieta', didžianamė "dvaras", dirvinystė “žemdirbys- 
tė", dvasingystė 'kunigija", eiliadarys "tvarkytojas", gydytuvė "gydykla", 
išspaudėjas "spaustuvininkas", kariavedys “hetmonas", maudytinė "mau- 
dykla', miestakelė 'gatvė", miestavaldis ar miestavaldys “burmistras", 
negalėtuvė "ligoninė", nusidėjėjis “nusidėjėlis', nusiuntinys "pasiuntinys", 
padungtė < padangtė “tinkas', paniūrystė '“melancholija', parodybė 

išvaizda", pastatuvė "padėklas?, pradievas 'išmalda", prekionė "prekyba", 
rūbasiuvis ar rūbasiuvys "siuvėjas", stebuklinė ar stebuklynė “teatras', 
suprekavimas “susiderėjimas', svetimaveidis “veidmainys", švįstinis < 
švęstinis "klierikas', tiesadaris ar tiesadarys "teisėjas", tiesastatis (-ys?) 
“įstatymų leidėjas', trokštavimas “troškimas, geidimas', turtogeidis “go 
dus žmogus", valgytuvė "valgykla" (plg. valgykla "maistas?), veizdyklės 
"akiniai", vienovietė "vienuolynas", visotinykas "katalikas", žinkladarė < 
ženkladarė ir vaidadarė "fantazija" (plg. vaidas “ženklas"), žvaizdinykas 
"astronomas? (Daukša). 

Skolinių Sirvydas vartojo palyginti nedaug. K. Pakalkos duomeni- 
mis, žodyno III leidime jie sudaro vos 6,89; visos lietuviškos leksikos. 
„Punktuose sakymų“ daugiausia jų pasitaiko tokiame kontekste, kur 
aiškinamos religijos dogmos, kalbama filosofijos klausimais. Atvirkš- 
čiai, kur Sirvydas kreipiasi į liaudį, į savo klausytojus, svetimybių var- 
toja visai nedaug, matyt, taikosi prie svetimų žodžių nesuprantančių 
žmonių. Tokiame „liaudiniame“ kontekste dažni tik seni skoliniai, 
gauti per rytinius slavus, pvz., nedėlia, pomėtis, ridikas, sereda, velykos 
ir pan. Iš polonizmų minėtini, pvz., grūšia, kielikas, litera, popierius, 
ziegorius. Sirvydas apskritai stengėsi svetimos kilmės žodžius adaptuo- 
ti, sulietuvinti, plg. viršius, viršelis eilėraštis" (1. wiersz). Pasitaiko vie- 
nas kitas hibridas, pvz., sakinyčia "sakykla'. Daugiau vertinių, pvz., 
protameilė "filosofija"? (plg. gr. Ęi.ocopix), vaikavedis ar vaikavedys 
"pedagogas" (gr. zx:02yx0y64), apvažas "stovykla" (I. obėz), parašas “su- 
rašymas' (1. popis; vartojo Daukša). Daugiausia pasitaiko kalkių iš 
lenkų kalbos, tokių kaip apieškoti "apgauti" (I. oszukač), prastojėjas 
"nusikaltėlis? (przestępca), užgulėti "priklausyti" (zaležeč) ir t. t. 

K. Sirvydo reikšmė. Sirvydo nuopelnai kuriant rytinį raštų kal- 
bos variantą ir apskritai lietuvių rašomąją kalbą yra dideli. Jis laikyti- 
nas geriausiu XVII a. mūsų kalbos mokovu, kuris daugiausia savo kūry- 
binės energijos paskyrė gimtajai kalbai ugdyti, jos autoritetui kelti. Ne 
be Sirvydo įtakos jėzuitų vadovybė pagaliau įsisąmonino lietuvių kal- 
bos reikšmę. 1628 m. Lietuvos jėzuitų provincijos suvažiavime (kongre- 
gacijoje) buvo net kilusi mintis kreiptis į vyriausiąją vadovybę Romoje, 
kad uždraustų įšventinti kunigus, neišmokusius lietuvių kalbos. Tačiau 
daugumai toks siūlymas atrodė per daug griežtas, ir buvo nutarta apsi- 
riboti prašymu tam tikrų lengvatų gerai lietuvių kalbą mokantiems 
(lithuanicae periti) ir gabiems pamokslininkams. Siekta, kad tokiems 
būtų leista tęsti studijas Akademijoje net jeigu jie pasirodytų nepakan- 
kamai pažangūs kitose disciplinosę. Matyt, norėta padrąsinti lietuvius 

studentus daugiau dėmesio skirti savo gimtajai kalbai, be jokios baimės 
būti nuskriaustiems kitų disciplinų dėstytojų. Tokį jėzuitų praktikoje 
neįprastą prašymą Romos vadovybė iš esmės patenkino. Akademijai 
buvo leista suteikti prašytas lengvatas 6 studentams, reikalui esant ir 
kitiems. Romai pritarus, matyt, turėjo nutilti vietiniai lietuvių kalbos 
priešai. Turbūt neatsitiktinai tuoj po šio suvažiavimo pasirodė Sirvydo 
„Punktų sakymų“ I dalis, buvo parengtas jo žodyno II leidimas, spar- 
čiai ėmė daugėti lietuvių kunigų. Taigi Sirvydo ir jo bendradarbių lie- 
tuviška veikla davė pasigėrėtinų vaisių. Nepaisant šiaip jau nepalankios 
atmosferos, susirūpinimas lietuvių kalba Sirvydo gyvenimo pabaigoje 
pasiekė apogėjų. Deja, visa tai greit nutraukė ankstyva Sirvydo mirtis 
ir ypač prasidėjęs sunkių karų, okupacijos, maro bei kitų negandų lai- 
kotarpis. 


Jonas Jaknavičius 


Jis buvo svarbiausias Sirvydo bendradarbis, taip pat jėzuitas. Jaunes- 
nis už Sirvydą maždaug 18 metų. Gimė 1598 m. kažkur etnografinės 
Lietuvos pietryčiuose. Viename 1567 m. dokumente minimas Lydos 
apskrities bajoras Borisas Jaknavičius (vienintelis to meto dokumentuo- 
se šia pavarde žmogus) — greičiausiai Jono Jaknavičiaus tėvas. Taigi 
Jaknavičiaus gimtinės reikėtų ieškoti kažkur rytinėje Lydos apskrities 
dalyje, nes vakarinėje buvo šnekama pietų aukštaičių tarme (išlaikomi 
an tipo junginiai), o Jaknavičiui priskiriami lietuviški tekstai rodo jį 
buvus neabejotinai rytų aukštaitį, siaurinusį an tipo junginius. Kadangi 
tasai siaurinimas Jaknavičiaus tekstuose yra sistemingas, formų su svei- 
kais an, am, en, em beveik nepasitaiko, tai jis kildintinas iš vietovės, 
esančios tolokai nuo an || un izofonos, kuri turėjo praeiti kiek į rytus 
nuo Lydos. Taigi Jaknavičiaus tėviškė buvo kažkur tolokai į pietryčius 
ar rytus nuo Vilniaus. Šiaurės ir šiaurės rytų kryptis atkrinta, nes „ža- 
dininkiško“ o tarimo pėdsakų Jaknavičiaus tekstuose nėra, „neišblėsęs“ 
taip pat galūnėse cirkumfleksinio dvibalsio ai pirmasis dėmuo. 

Būdamas 11 metų, Jaknavičius 1609 m. įstojo į Vilniaus jėzuitų no- 
viciatą. Mokėsi Vilniaus, Braunsbergo (dab. Branievo Lenkijoje) ir 
Nesvyžiaus kolegijose, paskui Vilniaus Akademijoje. Baigęs 1627 m. 
studijas, buvo paliktas dirbti Vilniuje. Pavadavo Sirvydą kaip lietuvių 
pamokslininką šv. Jono bažnyčioje. Padėjo Sirvydui rengti spaudai 
lietuviškas knygas ir pats ėmėsi savarankiškai rašyti. Vertė į lietuvių 
kalbą evangelijas. Jo vertimais pasinaudojo Sirvydas, įdėjo jo evange- 

lijų ištraukas į savo „Punktus sakymų“. Jaknavičius parengė spaudai 
Sirvydo „Punktų sakymų“ II dalį (po dedikacijos pasirašė kriptonimu 
J. J. S. J., t. y. Joannes Jachnowicz Societatis Jesu), redagavo jos teks- 
tą, išvertė į lenkų kalbą, taip pat greičiausiai bus parengęs spaudai Sir- 
vydo žodyno III leidimą. Pats rašė knygeles lietuvių, lenkų ir lotynų 
kalbomis. Ėjo įvairias pareigas jėzuitų švietimo sistemoje: 1631 —1634 
m. buvo Vilniaus alumnato (kunigų seminarijos) regensas, vėliau Kra- 
žių kolegijos rektorius (iki 1644 m.), Smolensko kolegijos rektorius, 
tada gi Vilniaus profesų namų regensas, o 1655—1661 m. — sunkiuoju 
karų ir okupacijos laikotarpiu — Vilniaus kolegijos rektorius. Steigė 
religines draugijas, rengė joms reikiamą literatūrą. Mirė 1668 m. balan- 
džio 11 d. 

Jaknavičius — labai produktyvus religinės raštijos autorius. Jėzuitų 
istorikai mini net per 20 jo parašytų veikalų, daugiausia lotynų ir lenkų 
kalbomis. Ne visi jie buvo išspausdinti. Dar mokydamasis paskelbė 
lotynišką eilėraštį (panegiriką) viename Vilniaus Akademijos leidinyje 
(1609 m.). Minimos tokios jo parašytos, bet greičiausiai neišspausdintos 
lietuviškos knygos: 

1. Maldų knygelė Kristaus kūno brolijai Vilniuje 1630 m. (Libellus 
praecatorius pro confraternitate Vilnensi Corporis Christi). F. Alegam- 
bė tvirtina, kad tokią knygelę Jaknavičius buvo išleidęs lietuviškai ir 
lenkiškai. Tačiau bibliografai nėra užregistravę nei vieno jos egzemplio- 
riaus. 

2. Katekizminiai pamokslai ar giesmės 1638 m. F. Alegambė šį vei- 
kalą vadina lotyniškai Cantiones catechisticae 'Katekizminės giesmės", 
kiti Jaknavičiaus biografai — Contiones catechisticae "Katekizminiai 
pamokslai'. F. Alegambės tvirtinimu, Jaknavičius tokią knygą buvo pa- 
rašęs lietuviškai. V. Biržiška mano, kad iš šios knygos galėjo būti paim- 
tas „Spasabo atprovijimo poterių“ tekstas, įdėtas Jaknavičiaus evange- 
lijų 1750 m. ir vėlesniuose leidimuose (turėjo būti stipriai paredaguo- 
tas, nes kalba gerokai skiriasi). 

3. Šv. Izidoriaus brolijos taisyklės ir giesmės 1639 m. (Institutiones 
et cantiones pro Confraternitate S. Isidori). 

4. Kristaus kančių istorija 1655 m. V. Biržiška mano, kad iš šios kny- 
gos gali būti paimta „Pasija“, dedama prie Jaknavičiaus evangelijų 
pradedant nuo 1750 m. leidimo. 

5. Lenkiškas ir lietuviškas giesmynas 1660 (1668?) m. Duomenys 
apie šią knygą prieštaringi, gali būti painiojama su Slavočinskio gies- 
mynu. 

Pats svarbiausias Jaknavičiui 
priskiriamas darbas — evangeli- 
jų į lietuvių kalbą vertimas. F. 
* Alegambė, S. Rostovskis ir kiti 
“jėzuitų istorikai Jaknavičių vadi- 
na lietuviškų evangelijų vertėju. 
Tą darbą jis turėjo būti pradėjęs 
dar prieš 1629 m., nes tada išėju- 
sioje Sirvydo „Punktų saky- 
mų“ I dalyje buvo įdėtos Jakna- 
vičiaus verstų evangelijų ištrau- 
kos. F. Alegambė tvirtina, kad 
1) Jaknavičius 1637 m. „lietuviškai 
+ parašė“ (lituanice scripsit) evan- 
a J gelijas ir kad tai buvusios „pa- 
Hi pildytos evangelijos“ (euangelia 
aucta). J. Lebedys aptiko duo- 
4 menų, rodančių, kad lietuviškos 
evangelijos buvo spausdinamos 
dar prieš 1637 m. Mat Žemai- 
čių vyskupui [Jurgiui Tiškevičiui 
41 pav. J. Jaknavičiaus evangelijų 1647 1635 m. vizituojant Krakių baž- 
m. leidimo titulinis lapas nyčią, buvo surašytas invento- 

rius, kuriame minima knyga 
„Euangelia Polskie y litewskie male“ (išleidimo data nenurodyta). 
Matyt, tai būta nedidelio labiausiai reikalingų evangelijų rinkinio, 
galbūt sudaryto ne Jaknavičiaus, kuris vėliau galėjo tą rinkinį 
naujai perdirbti („lituanice scripsit“) ir papildyti („euangelia aucta“). 
Darbą turėjo užbaigti 1637 m., bet jo tada galėjo ir neišleisti, 
nes tų metų evangelijų leidimo bibliografai nėra matę. Seniausias 
žinomas evangelijų leidimas pasirodė 1647 m. Kaip ir vėlesni, jis 
turi lenkišką antraštę, kurios lietuviškas vertimas toks: „Sekmadie- 
nių ir visų Išvenčių lenkiškos ir lietuviškos evangelijos, pagal Romos 
nustatytą tvarką katalikų bažnyčiose skaitomos per ištisus metus“. 
Vertėjas nenurodytas, bet Jaknavičiaus pavardės nėra ir kitų jo knygų 
titulinįuose lapuose. Neabejojama, kad tai Jaknavičiaus darbas. Išimtį 
sudaro 7 paskutinės evangelijos (p. 201 —211), kurias vertė ar stipriai 
redagavo kitas asmuo. Šio asmens rašyba ir kalba, kaip buvo nurodyta, 
gerokai skiriasi: vartoja dvigubas raides ilgiesiems balsiams žymėti, ra- 

šo ou vietoj au cirkumfleksinėse galūnėse, dažniau negu Jaknavičius turi 
formas su sveikais an tipo junginiais ir nemaža kitų kalbinių ypatybių, 
nebūdingų Jaknavičiaus tekstui. 

Jaknavičiaus evangelijų knyga skiriama pamokslininkams. Joje įdėti 
lygiagrečiai lietuviškas ir lenkiškas tekstai. Lenkiškasis imtas iš J. Vu- 
Jeko 1620 m. leidinio „Ewangelie i epistoly, tak niedzielne jako i wszyst- 
kich šwiąt, ktėre w košciele katolickim wediug rzymskiego porządku 
przez caly rok czytają“. Vienintelis išlikęs lietuviškų 1647 m. evangelijų 
leidimo egzempliorius dabar saugomas Kauno politechnikos instituto 
bibliotekoje. 

Po Jaknavičiaus mirties 1674 m. pasirodė naujas jo evangelijų leidi- 
mas. Kas jį parengė spaudai, nežinome. Kiek paredaguotas, pvz., atsi- 
žvelgta į „Punktuose sakymų“ įdėtų evangelijų tekstą, Jaknavičiaus 
mėgstamos trumposios instr. pl. formos su -ms pakeistos į -mis, vietoj 
bat, adunt, dvasas įvesta bet, idant, dvasia, padaugėjo formų su sveikais 
an tipo junginiais, aptvarkytas didžiųjų raidžių rašymas, vietoj Jakna- 
vičiaus paliktų dubletų neretai pasirinktas vienas kuris variantas ir kt. 
Leidinio pabaigoje įdėtas dviejų puslapių tekstas „Lithuanica confessio“ 
(nuodėmių išpažinimas lietuviškai), kuris vėlesniuose leidimuose (nuo 
1705 m.) buvo išplėstas. 

Iki XVII a. pabaigos pasirodė dar keli evangelijų knygos leidimai. 
Jie spaudai buvo rengiami apgalvotai, rūpestingai: juk tai patys svar- 
biausi bažnyčioje vartoti lietuviški tekstai, vienintelės šventraščio ištrau- 
kos lietuvių kalba. Iš viso iki XVIII a. pabaigos evangelijų knyga buvo 
išleista su tam tikrais pakeitimais ir papildymais net per 30 kartų. Tai 
rodo nepaprastai didelį jos populiarumą ir svarbumą. 

Jaknavičiaus raštų kalbai būdingas balsis o (galbūt tarė 2“), pavyz- 
džiai su a '0' jo autentiškame tekste tesudaro vos 19,. Žodžio pradžioje 
svyruoja e- ir a-, pvz., rašo a/unti "esantį" ir eyk 'eik'. Yra a+e>0 kont- 
rakcija, pvz., notays "neateis", nopkinčia 'neapkenčia'. Nosiniai balsiai 
ą, ę ir an tipo junginiai sistemingai siaurinami (nesusiaurintų visai ne- 
daug, apie 194). Vietoj uo Jaknavičius kartais (apie 19, atvejų) parašo 
o raidę, dar rečiau parašo e vietoj ie (0,049,). Gal tai lenkiškos tarties 
požymiai? Cirkumfleksinio ai išblėsimas jam nebūdingas (pasitaiko tik 
kitų asmenų tekste). Po kietojo / Jaknavičius dažniausiai išlaiko svei- 
kus e, ei, ė, pvz., rašo sule/e 'sulesė", atley/k "atleisk", nafle "našlė", nors 
kartais parašo ir su a, ay, pvz., volakti “uolektį', noplaydžia "neapleidžia", 
impila “įpylė*. Sporadiškai kietinamas minkštasis r, pvz., kraywos wie- 
tos “kreivos vietos“, giroy "girioje", gierau/foy "geriausioje". Kaip ir Sir- 

vydas, grafiškai neskyrė č, dž nuo c, dz, plg. svetimybių rašymą cietwer- 
go "ketvirtadienio' (četvergo), bdžničios "bažnyčios". Kartais (retai) 
dzūkiškai parašo c, dz vietoj /, d prieš I, ie, pvz., priciks 'pritiks', /au- 
kiunčiemus "laukiantiems", vžugiedžins 'išgėdins'. 

Iš Jaknavičiui būdingų morfologinių ypatybių nurodytina: dat. sg. 
galūnė -u *-ui' (apie 2095, daugiausia prielinksninėse konstrukcijose) 
šalia dažnesnės -ui, dat. pl. formos baigiasi -mus (6095) ir -ms (4094), 
mėgstamos sutrumpintos instr. pl. formos su -ms (pvz., maldoms 'mal- 
domis?, per 607/,) šalia retesnių -mis, loc. pl. formos baigiasi -se, ill. pl. — 
-sna ir sutrumpintos -sn (namuo/fna, namuo/fn), vietoj nom. sg. f. ta 
dažniausiai vartoja toj ir to (maždaug po lygiai), trumpina i kamieno 3. 
praes. formas (tur "turi" ...), vartoja guldžia "guldo" tipo formas, liepia- 
mąją nuosaką be -k (pvz., rašo išiey 'išeik", /eyd "leisk", parod "parodyk"), 
žodelius adunt "idant", bat "bet", ė, '0' (rašo e), er 'ar", -gu "ar", ažu "už", 
iž iš", kodrin 'kodėl', todrin "todėl", nū "dabar" (rašo nu). 

Sintaksė apskritai lietuviška, sakiniai sklandūs, aiškūs. Lenkiškų ver- 
tinių (kalkių) visai nedaug. Stengiasi kalbėti aiškiai, kad liaudis supras- 
tų. Juk evangelija būdavo skaitoma bažnyčioje prieš pamokslą. Ją turėjo 
suprasti visi klausytojai, taigi ir lenkiškai nemokėjusi liaudis. 

Žodynas gana turtingas, liaudiškas. Būdingesni pavyzdžiai: algoti 
*vadinti"', bernelis "vaikelis", drauginykas (ir sėbras) "draugas", duksėtis 
(dūksėtis?) “tikėtis, turėti viltį', keltuva "galvijas", lųyšas < ląšas "luo- 
šas', miežienis “/miežinis', nasrai "burna", parašas "raštas; surašymas", 
pateikauti “tinginiauti", tekėti "bėgti", valgyklas "maistas", velinas "vel- 
nias', žmona "moteris (ir netekėjusi)". 


Belarmino katekizmas 


XVII a. vidurio pražūtingi karai, svetimos kariuomenės okupacija, 
maras ir kitos negandos labai pakeitė Vilniaus miesto gyventojų sudėtį. 
Išretėjusių senųjų vilniečių gretas stipriai papildė atsikėlėlių 1š rytų 
masės. Pakito miesto gyventojų papročiai, net buitis. Sparčiai intensy- 
vėjo polonizacija. Tai matyti iš šv. Jono bažnyčios krikšto metrikų 
knygose užfiksuotų asmenvardžių. Antai vietoj XVII a. pradžios metri- 
kų įrašuose esamų lietuviškų asmenvardžių, pvz., Baltukas, Dulka, La- 
pė, Kriogulis, dabar randame suslavintas formas Baltukowski, Dul- 
kowski, Lapinski, Krogulecki ir kt. Lietuvių kalbos pozicijos mieste 
vis labiau silpo. Ėmė įsigalėti lenkų kalba. Tradicinė Vilniaus lietuvių 


270 


kalba išliko daugiausia žemes- 
nio sluoksnio, neturtingųjų gy- 
ventojų lūpose, Tai turėjo pražū- 
tingas pasekmes rytiniam raštų 
kalbos variantui, kuris tolydžio 
vis mažiau buvo vartojamas Vil- 


"Tara 


Ši 
“ A 
Kas 


tenkinti. 

Po ilgesnės pertraukos 1677 m. 
pasirodė šiuo raštų kalbos va- 
riantu parašyta knyga — vadi- 
namasis  Belarmino  katekiz- 
mas: „TRUMPAS MOKSLO 
KRIKSCIONISZKO SURIN- 
KIMAS“. Tai antras Vilniaus 
vyskupystės lietuvių katekizmas. 
Pirmasis buvo išleistas prieš 72 
metus (1605 m.) nežinomo as- 
mens, verstas iš Ledesmos ka- 
tekizmo lenkiško varianto. Šįkart 
pasirinktas kitas anuomet kata- * 3 | . 
likų pasaulyje garsėjęs kardino- 42 pav. „Sielaiėias kandaliiinėj titulinis 
lo R. Belarmino katekizmas. pps 


niaus vyskupystės poreikiams | I KRIKSCIONIS NH K |. 





Robertas Belarminas (Bellarmino, 1542 — 1621) buvo žymus italų teologas, 
jėzuitas, kardinolas, vėliau tapęs katalikų šventuoju. Garsėjo kaip pamokslininkas 
ir polemistas. Kandidatas į popiežius. Daugelio veikalų autorius. Jo mažasis kate- 
kizmas „Dottrina cristiana breve“ (1597 m.) buvo išverstas į įvairias Europos kalbas, 
mokyklose vartotas iki pat XIX a. Lenkiškas šio katekizmo vertimas „Krėtki zbiėr 
nauki chrzešciaūskiej“ buvo išleistas 1606 m. Vilniuje. Greičiausiai iš šio leidimo ir 
versta į lietuvių kalbą. 


Knyga išleista kukliai, be įžangų ir dedikacijų. Iki šių dienų jos iš- 
liko tik du egzemplioriai: vienas saugomas Vilniaus universiteto biblio- 
tekoje, antras — TSRS Mokslų Akademijos bibliotekoje Leningrade. 
Vertėjas nežinomas. Tyrinėtojų pareikšta nuomonė, kad jį vertė tas 
pats asmuo, kuris buvo išleidęs 1605 m. katekizmą, neturi pagrindo, 
nes kalba skiriasi, pvz., išlaikomas intervokalinis v (nerašoma buo 
"buvo", buom "buvome" kaip 1605 m. katekizme), vartojamos loc. pl. 
formos su -se ir -sa (1605 m, katekizme tik -su), ill. pl. formos su -sna 
(1605 m. katekizme -smu), kelintinis skaitvardis ryt. untras "antras" 

(ten untaras), įvardis tujen “tu? (ten tujai), žodeliai a '0' (ten e < ė 0"), 
priš ar pryš "prieš" (rašo pri8, ten priesz). Dar plg. kunigas ir 1605 m. ka- 
tekizmo kungas. Labiau primena Jaknavičiaus evangelijų kalbą, bet ir 
nuo tos skiriasi, pvz., yra „išblėsęs“ cirkumfleksinis ai (tey "tai" ir kt. 
Jaknavičiui nebūdinga), dat. sg. galūnė -ui (Jaknavičius vartoja ir -u, 
ypač prielinksninėse konstrukcijose), loc. pl. formos su -sa šalia -se 
(Jaknavičius tik -se), ill. pl. -sna (Jaknavičius dažniau trumpinį -sn), 
instr. pl. sistemingai išlaiko sveiką -mis (Jaknavičius dažniau trumpina 
-ms), vartoja prielinksnį priš ar pryš "prieš" (Jaknavičius tik prieš) ir kt. 

Prie katekizmo pridėtas nedidelis giesmynas (21 giesmė, dar viena 
lenkiška). Tai pirmas giesmių rinkinys, skirtas Vilniaus vyskupystei, 
nes Slavočinskio giesmynas dėl kalbos skirtumo jai netiko. Matyt, no- 
rėta tuo pačiu leidiniu užkišti dvi spragas: duoti katekizmą ir iki tol dar 
neturėtą giesmyną. Giesmes vertė kitas asmuo, ne katekizmo vertėjas. 
Tai rodo ryškūs kalbos skirtumai. Antai giesmyne dažnesni nesusiaurinti 
an tipo junginiai, kurių katekizme beveik įnėra. Užtat čia (katekizme) 
esama „žadininkavimo“ elementų, bemaž nepasitaikančių giesmyne. 
Katekizme išlaikomas sveikas žodžio pradžios e-, kuris giesmyne nere- 
tai verčiamas a-, pvz., rašoma d//unt "esant", aius "ėjusi" (iš ėjus). Cir- 
kumfleksinių galūnių dvibalsis au giesmyne žymimas ou, pvz., iou "jau", 
all. sg. Annošiou/p, KdyfoBou/p. Katekizme tokio žymėjimo visai nėra. 
Loc. pl. formos giesmyne baigiasi -sa (visi pavyzdžiai), o katekizmo teks- 
te jos įvairuoja: -se (14 pvz.), -sa (15 pvz.) ir net -su (tik 2 pvz., abu po- 
teriuose). Katekizmui būdingos veiksmažodžių formos su sveiku rytų 
aukštaičių priešdėliu ara- (pvz., ataduos 'atiduos"), o giesmyne vartoja- 
mos su at- net prie veiksmažodžių, prasidedančių priebalsiais £, d, pvz., 
atdare "atidarė", atdučta "atiduota'. Skirtinga tariamoji nuosaka: 1. sg. 
forma katekizme baigiasi -čia (apturečia "gaučiau"), o giesmyne — 
-tumiau (galetumiau "galėčiau", atmintumiau “atminčiau"). Vietoj kate- 
kizmo šaknies diev- (pvz., diewi8komis) giesmyne yra deiv- (pvz., gen. 
sg. f. deiwi/tes 'dievystės"). Giesmyne vartojamos priebalsinių kamienų 
nom. pl. formos su -ies (rašoma piemienies "piemenys", Bunies šunys"), 
kurių nėra ne tik katekizme, bet ir kituose senuosiuose raštuose. Dar 
plg. katekizmo žodžius adunt, ažu “už', priš (pryš) "prieš", tiektai ir gies- 
myno atitikmenis idant, už, prieš, tiktai. Ryškus rašybos skirtumas: gies- 
myne ilgieji balsiai žymimi dviguba raide, pvz., weėlus “vėlus?, dėeku 
"(pa)dėką", eėme 'ėmė", nečr "nėra", reegime "rėgime?'; iuūs jūs", iuu/u 
"jūsų", iu, ižu "jų", tūu "tų", dungūu "dangų" (gen. pl.), warguū “vargų", 


kapuū "kapų", wi/ui mergui “visų merg(in)jų', acc. sg. ivū ją" (ryt. ją); 

ifr "yra", kurij "kurį", adv. tii "ten" (ryt. 1; < tę). Katekizme tokio ra- 
šymo visai nėra. Dar plg. katekizmo tdw "tau", fdw "sau" ir giesmyno 
tau, Jau. 

Abiem vertėjams — katekizmo ir giesmyno — būdingos šios kalbi- 
nės ypatybės: cirkumfleksinio dvibalsio ai „išblėsimas“ (tey "tai" ir kt.), 
a, ai (ay) vietoj e, ei po kietojo /, dat. sg. galūnė -ui (-u “-ui' nėra), įvar- 
dis anas jis", joto dėjimas prie įvardžio nom. pl. m. formų (tiej “tie", 
kuriej 'kurie' ...), esamojo laiko i kamieno sutrumpintos 3. pers. formos 
(tur "turi" ...), gydžia gydo" tipo formos, žodeliai kodrin "kodėl", todrin 
“todėl", nū “dabar, nūnai", iž 'iš' ir kt. 

Leksika — katekizmo ir giesmyno — daugeliu atvejų artima esan- 
čiai kitose rytinio raštų kalbos varianto knygose. Įdomesni pavyzdžiai : 
kalinė "kalėjimas", keltuva "galvijas', maldybė 'pamaldumas", mestybė 
“saikingumas"*, paduksis (padūksis?) “viltis, pasitikėjimas", paskunda < 
paskanda "pragaras", penukšlas "maistas", velinas "velnias". 

Dialektologinė leidinio kalbinių ypatybių analizė verčia tiek katekiz- 
mo, tiek giesmyno vertėją kildinti iš Vilniaus krašto, tik abu iš skirtingų 
šnektų. Katekizmo vertėjas turėjo būti kilęs iš vietovės, esančios į šiau- 
rę ar šiaurės vakarus nuo Jaknavičiaus šnektos (turi „išblėsusį“ cirkum- 
fleksinį ai, kurį Jaknavičius išlaiko sveiką). Giesmių kalba ir rašyba, 
kaip anksčiau buvo nurodyta, labai artima Jaknavičiaus evangelijų 
1647 m. leidimo paskutiniųjų 7 evangelijų kalbai ir rašybai. Galima 
manyti, kad abu tekstus vertė tas pats asmuo, kuris, be to, dar bus pri- 
sidėjęs prie Sirvydo „Punktų sakymų“ II dalies ir žodyno III leidimo 
parengimo spaudai. Jo gimtinė ieškotina kažkur Vilniaus apylinkėse 
netoli an|jun izofonos (gausiai vartoja formas su sveikais an tipo jungi- 
niais), greičiausiai į pietvakarius nuo katekizmo vertėjo šnektos (ši tu- 
rėtų būti toliau nuo an || un izofonos, nes katekizmo vertėjas formų 
su sveikais an tipo junginiais bemaž nevartoja). 


Kiti tekstai 


Yra keletas smulkių rytinio raštų kalbos varianto tekstų nelietuviš- 
kose knygose. Seniausiu iš jų laikytinas Aleksandro Gvanjinio (Guag- 
nini,. 1538— 1614 m.) kronikos 1611 m. lenkiškame leidime (lotyniškai 
kronika buvo išleista 1578 ir 1581 m.) įdėtas „Tėve mūsų“ tekstas, kurį 
knygos autorius klaidingai vadina žemaitišku. Jį perspausdino 1927 m. 
J. Gerulis savo „Senuosiuose lietuvių skaitymuose“ (p. 197 — 198). Teks- 

to kalba kiek primena seniausius lietuviškus poterius, nors paremta 
kita vilniškių šnekta. Čia svyruojama tarp a *o' ir o (pavyzdžių tėra 
nekirčiuotoje galūnėje), turimas atviras e (pvz., mias 'mės', nie wiask 
“nevesk", gialbek 'gėlbėk"), „išblėsęs“ cirkumfleksinis ai (keip "kaip", 
bet ir su monoftongizacija kap 'kaip'), dat. pl. formos vien su sveika 
pabaiga -mus (mumus, fdwiemus kdltiemus), vartojama liepiamosios 
nuosakos forma be -k (dtldid 'atleisk"). 

Bažnytinių apeigų knygoje „Agenda parva“, Vilniuje išleistoje 1616 
m. ir pakartotoje 1630 m., buvo įdėti lietuviški krikšto ir kitų katalikiš- 
kų apeigų tekstai. Jie nepasižymi kalbos vienodumu: šalia susiaurėjusių 
ą, e ir an tipo junginių pasitaiko ir išlaikytų sveikų, svyruoja a 0" ir 0, 
po kietojo / dažniausiai e išlieka, bet ei verčiamas ai, sporadiškai pasi- 
taiko „išblėsęs“ cirkumfleksinis ai (tey tai"), šalia dat. sg. galūnės -ui 
yra ir -u, pronominalinio linksniavimo nom. pl. formos kartais turi 
-iej “-ie', vartojamos ir sutrumpintos į kamieno 3. praes. formos (tur 
“turi" tipas), pasitaiko atematinių formų (e/mi "esu", e/te 'esate'), yra 
žodeliai adunt (šalia idant), nū "dabar", ažu 'už", ing 'į', iž iš". 

Nuo 1633 m. vietoj „Agenda parva“ imta leisti platesnį apeigyną, 
pavadintą „Rituale sacramentorum“ vardu. Jis buvo dažnai kartoja- 
mas: iki XVIII a. pabaigos pasirodė net apie 40 leidimų. Jau 1633 m. 
leidime, palyginti su „Agenda parva“, lietuviškų tekstų kalba gerokai 
suvienodinta, iš esmės prisiderinta prie rytinio raštų kalbos varianto 
normų. „Agendoje parvoje“ pasitaikantys 4, ę ir an tipo junginiai Čia 
dažniausiai pakeisti rytų aukštaitiškais atitikmenimis, panaikinti „žŽa- 
dininkų“ resp. „žalininkų“ tarties elementai (pvz., vietoj žodelio a '0" 
visur įsivesta 0), kiek modifikuota ir leksika, pvz., vietoj velnias įsivesta 
velinas, vietoj žyvatas, puika — gyvenimas, puikybė, vartojamas žodelis 
ė *o' ir kt. Ši kunigams labai reikalinga knyga Žemaičių vyskupystei at- 
skirai nebuvo leidžiama. Ten kunigai vartojo tuos pačius apeigyno teks- 
tus, tik, matyt, juos kiek priderindavo prie savo krašto žmonių kalbos, 
o vietomis net išsiversdavo į savo tarmę. Tai akivaizdžiai rodo Vilniaus 
universiteto bibliotekos konvoliutas L, 881 —882, kuriame kartu su 
1705 m. evangelijų ir 1701 m. „Rituale sacramentorum“ leidimais įriš- 
tas nemažas pluoštas rankraščių, tarp jų lietuviškų, rodančių konvoliu- 
to savininką kunigą žemaitį kasdieniniam reikalui ištisai vertusį vilniš- 
kių poterių ir kitus tekstus į žemaičių tarmę (aptarta p. 230). 

Rankraštinių (nespausdintų) tekstų, rašytų rytiniu raštų kalbos va- 
riantu, anuomet galėjo būti daug. Išliko tik dvi nuotrupos: tikėjimo ak - 

tas ir giesmės „Tantum ergo sacramentum“ vertimas. Abi buvo pridė- 
tos prie vyskupo Jurgio Bialozoro 1662 m. balandžio 28 d. rašto Vil- 
niaus vyskupystės dvasininkams. Paimta iš nuorašo Merkinės dekanato 
1659 — 1683 m. procesų knygoje, dabar saugomoje Vilniaus universi- 
teto bibliotekos rankraščių skyriuje. Abu lietuviškus tekstus paskelbė 
K. Jablonskis knygoje Slavočinskis S. M. Giesmės tikėjimui kata- 
lickam priderančios, 1646 (parengė J. Lebedys), V., 1958, p. 553 — 
557. Juose gana dažni nesusiaurėję 4, ę ir an tipo junginiai (apie 309,), 
„Žadininkiškas“ a vietoj o (5494), pasitaiko minkštojo r depalatalizacija 
(noru šalia noriu) ir sporadiškas c vietoj / prieš ie (spawiedocies < spa- 
viedoties “eiti išpažinties"). Iš kitų ypatybių nurodytina loc. pl. forma 
su -sa (trysa, persunasa), veiksmažodžių atematinės formos esmi 'esu", 
atadom(i) 'atiduodu" (su priešdėliu a/a-, bet rašoma ir addokime 'ati- 
duokime'), infinityvai su -tie (giwentie "gyventi", numirtie "numirti" ...), 
žodžiai adunt (ir idant), nū "dabar", užu "už", nupelnas "nuopelnas", pa- 
duksis (padūksis?) "viltis". 

Su religija nesusijusių lietuviškų tekstų, rašytų rytiniu raštų kalbos 
variantu, išliko visai nedaug. Svarbiausi iš jų — trys priesaikos Ukmer- 
gės teismo knygose: dvi 1669 m. ir viena 1675 m. Jas paskelbė K. Jab- 
lonskis „Archivum philologicum“ VI tome. Savo forma jos tokios 
kaip rašytos viduriniu raštų kalbos variantu, bet aiškiai skiriasi kalba, 
ypač 4, ę ir an tipo junginių siaurinimu. Abi 1669 m. priesaikos turi 
gana daug „žadininkiškų“ elementų, o 1675 m. priesaikoje vyrauja bal- 
sis 0. Visoms trims būdingas „išblėsęs“ cirkumfleksinis ai (keyp "kaip", 
szwentey 'šventai"', wezdeys "vėzdais"), dat. sg. formos šalia -ui turi ir -u, 
loc. pl. irgi dvejopos: su -sa ir -se. Gausūs senovinės kalbos elementai: 
dat. sg. m. vienamui, pl. mumus, prielinksnių senesni variantai anta 
“ant, ing “į ir kt. Panaši kalba 1699 m. priesaikos Biržų dvaro teismo 
knygose, paskelbtose V. Raudeliūno ir R. Firkovičiaus (Biržų dvaro 
teismo knygos 1620—1747. V., 1982, p. 182). 

Ryškius rytinio raštų kalbos varianto požymius turi ir Elijo Gintau- 
to 1617 (1618?) m. įrašas Andriaus Liubeneckio albume, kurį paskelbė 
Chr. S. Stangas ir plačiau aptarė A. Augstkalnis („Archivum philolo - 
gicum“, III 45—46 ir V 149—151). Tekstelio kalba šiaip jau gerokai 
iškraipyta, matyt, įrašytojas prastai mokėjo lietuvių kalbą (galbūt Žžy- 
das). 

* * * 


Istorinės sąlygos rytiniam raštų kalbos variantui — Vilniaus lietuvių 
rašomajai kalbai — buvo nepalankios. Toji raštų kalba negalėjo būti 
ilgaamžė. Dėl sostinėje Vilniuje aukštuomenės sulenkėjimo ir dėmesio 
lietuviams stokos nebuvo tinkamų sąlygų čia raštų kalbai plėtotis. Po- 
lonizacijai palietus miesto „vidurinio“ luomo gyventojų mases, nebe- 
liko kas lietuviškai rašytų, nors prastuomenė ir toliau tebešnekėjo lie- 
tuviškai, tik jos kalba ilgainiui buvo vis labiau prisotinama polonizmų. 

Vilniaus lietuvių raštija XVIII a. pradžioje visai sunyko. Ne tik Vil- 
niaus vyskupystės, bet ir visos Lietuvos kunigams labai reikalinga Jak- 
navičiaus evangelijų knyga nuo 1705 m. buvo iš esmės perdirbta: bū- 
dingosios rytinio raštų kalbos varianto ypatybės joje pakeistos vidurinio 
varianto atitikmenimis. Rytų aukštaitiška nosinių balsių ą, ę tartis (pvz., 
ru/tas “rąstas', ti/ti "tęsti", galwu "galvą", buwis "buvęs" ...), kuri evange- 
lijų 1690 m. leidime dar ištisai vyravo (sudarė 989, visų atvejų), dabar 
sistemingai pakeista vidurinio varianto norma (raf/tas, tefti, galwa, bu- 
wes...), rytinio varianto ekvivalentų bemaž neliko (besudarė vos 2“4). 
Atitinkami rytietiški senovinių akūtinių galūnių *-4, *-€ refleksai (pvz., 
instr. sg. motinu, galiby, loc. sg. mie/ty, adv. kadu, tadu) buvo pakeisti 
viduriniam variantui būdingomis galūnėmis -a, -e (motina, galibe, mie fte, 
kada, tada). Rytų aukštaičių susiaurėję an tipo junginiai (nu/igundo 
“nusigando", tum/us "tamsus", uždingti "uždengti" ...), 1690 m. leidime 
sudarę daugiau kaip 80 7, visų atitinkamų pavyzdžių, 1705 m. leidime 
sumažinti net iki 19,. Prie vidurinio raštų kalbos varianto normų buvo 
priderinta ir 1705 m. leidimo morfologija, leksika. Nepakeisti tik tie 
ankstesnės kalbos elementai, kurie buvo būdingi ir viduriniam varian- 
tui, pvz., kietasis / prieš e tipo vokalizmą. 

Taigi 1705 metai gali būti sąlygiškai laikomi rytinio raštų kalbos 
varianto pabaigos metais. Netrukus (1713 m.) išėjo paskutinysis (penk- 
tasis) Sirvydo žodyno leidimas, bet jis tėra ankstesnio ketvirtojo leidimo 
perspaudas. Tik krikšto ir kitų apeigų formulės „Rituale sacramento- 
rum“ knygoje išliko bemaž nepakeistos (nuo 1675 m. buvo tik truputį 
priartintos prie vidurinio raštų kalbos varianto) iki XVIII a. trečiojo 
ketvirčio pabaigos“, tačiau jos rodo ne rytinio raštų kalbos ' varianto 


53 Jos greičiausiai buvo visai „suvidurietintos“ 1775 m. leidime, bet tai sunku pa- 
tikrinti, nes šio leidimo egzemplioriaus Vilniuje nėra. Paskutinysis tekstas su ry- 
tiniam variantui būdingomis ypatybėmis yra 1777 m. Liublino leidime, bet jis bus 
nurašytas iš kurio nors ankstesnio Vilniaus leidimo. 

tada buvimą, bet to meto Lietuvos katalikų vadovybės visišką nesirū- 
pinimą tekstais lietuvių kalba, kurie ilgainiui buvo visaip iškraipyti, 
su daugybe spaudos klaidų. 

Rytinio raštų kalbos varianto išnykimas — labai reikšmingas įvykis 
lietuvių kalbos istorijoje, turėjęs lemtingų pasekmių. Juk kitaip susiklos- 
čius Lietuvos valstybės ir Vilniaus miesto istorinėms sąlygoms, ši rašo- 
moji kalba, iškilusi ekonominiame ir kultūriniame krašto centre ir 
valstybės sostinėje, žinoma, būtų galėjusi tapti visos Lietuvos bendrine 
kalba. 

Vėliau pasirodė dar viena kita knygelė, kurios kalba buvo paremta 
rytų aukštaičių tarme, bet toji kalba nieko bendra neturi su mūsų čia 
aptartu rytiniu raštų kalbos variantu. Šių knygelių autoriai buvo kilę 
iš kitų rytų Lietuvos vietų (ne Vilniaus apylinkių) ir rašė savo gimtosio- 
mis šnektomis, atmieštomis kitų tarmių ypatybių su gausiomis ne rytų 
aukštaičių raštų kalbinėmis priemaišomis. Be to, tuose tekstuose, ypač 
XVIII amžiuje, mirgėte mirgėjo polonizmų, net ir tokių, kurie lietuvių 
kalboje niekuomet neprigijo; jie tik rodo, kad to meto lietuvių kunigai, 
rašę tuos tekstus, buvo labai sulenkėję. XIX a. pasirodė daugiau knyge- 
lių rytų aukštaičių tarme, net grožinės literatūros kūrinių (K. Alekna- 
vičiaus, A. Strazdo ir kitų raštai), tačiau ir jų kalba negali būti laikoma 
XVII a. Vilniaus rašomosios kalbos organišku tęsiniu. Tai mėginimai 
kurti raštų kalbą kitų rytų aukštaičių tarmės šnektų pagrindu. Visa tai 
bus nušviesta „Lietuvių kalbos istorijos“ IV tome, skirtame lietuvių 
kalbos raidai nuo XVIII a. pradžios iki XIX a. aštuntojo dešimtmečio 
aptarti. 


Sutrumpinimai 


a. 


abl. 


act. 


adv. 
air. 
alb. 
all. 


an. 


b. k. 
br. 
coll. 
COMp. 
cond. 
conj. 


dab. 


dažn. 


demin. 


dial. 
dpv. 
du. 

aukštaičių, aukštai- 
tiškai. 

abliatyvas (lot. abla- 
tivus), toks linksnis. 
accusativus, galinin- 
kas. 

activum, veikiamosios 
rūšies. 

adessivus, esamasis 
pašalio vietininkas. 
adverbium, prieveiks- 
mis. 

airių, airiškai. 
albanų, albaniškai. 
allativus,  einamasis 
pašalio vietininkas. 
anglų, angliškai. 
armėnų, armėniškai. 
baltų prokalbės (ppr. 
forma). 

bendrinė kalba, bend- 
rinės kalbos forma. 
baltarusių, baltaru- 
siškai. 

bulgarų, bulgariškai. 
collectivum, kuopinis. 
gradus comparativus, 
aukštesnysis laipsnis. 
conditionalis, taria- 
moji nuosaka. 
coniunctio, jungtukas. 
čekų, čekiškai. 
dabar vartojama (da- 
bartinė) forma. 
dativus, naudininkas. 
dažniausiai. 
deminutivum, mažy- 
binis. 

tarminės (ne bendri- 
nės) kalbos forma. 
dabartinė (lietuvių) 
pavardė. 

dualis, dviskaita. 


dz. — — dzūkų, dzūkiškai, t. y. 


Elb. ž(od). 
ež ---—- 
fKem). —- —- — 


B 
2 
! 
| 
Į 
| 


jotv. — - — 


kam.- — —- — 


su c, dz vietoj kitų 
lietuvių +, darba č, dž. 


— Elbingo žodynėlis. 


ežeras. 

femininum, moteriš- 
kosios giminės. 

žr. praet. freg. 
futurum, būsimasis 
laikas. 

galų kalba, gališkai. 
genitivus, kilmininkas. 
germanų prokalbės 
(ppr. forma). 

gotų, gotiškai. 
graikų, graikiškai. 
indoeuropiečių pro- 
kalbės žodis (jo for- 
ma, garsas ir pan.). 
illativus, einamasis 
vidaus vietininkas. 
imperativus, liepia- 
moji nuosaka. 

indų, ppr. s. ind. = 
senoji indų kalba. 
inessivus, esamasis 
vidaus vietininkas. 
infinitivus, bendratis. 
instrumentalis, įna- 
gininkas. 

interjectio, jaustukas 
ir ištiktukas. 
islandų, islandiškai. 
italų, itališkai. 

prie lenkų ir kance- 
liarinės slavų kalbos 
lituanizmų rodo, kad 
tie lituanizmai imti 
iš nepaskelbtų Kons- 
tantino Jablonskio 
rinkinių. 

jotvingių kalba, jot- 
vingiškai. 

kamienas. 


lot. — - — — 
m(asc). — — — 


mst.— — —- — 


nauj. — —- —- 


n(eutr). — — — 


nom. = ri 


Ppr. — —- - — 
pr. ---- 


praep. — — — 


praet. freą. — — 


kuršių, kuršiškai. 
lenkų, lenkiškai. 
latvių, latviškai. 
Lietuvos Didžioji Ku- 
nigaikštystė. 

lietuvių, lietuviškai. 
lybių (lyvių), lybiškai. 
Lietuvių kalbos žo- 
dynas, I tt. (V., 
1941...). 

lokativus, (esamasis 
vidaus) vietininkas. 
lotynų, lotyniškai. 
masculinum, vyriško- 
sios giminės. 
miestas, miestelis. 
naujas žodis, nauja 
forma. 

neutrum, bevardės gi- 
minės. 
nominativus, 
ninkas. 
puslapis, puslapiai. 
pietų, pietiniai, pvz., 
p. že. = pietų žemai- 
čių. 

panašiai. 
participium, dalyvis. 
passivum, neveikia- 
mosios rūšies. 
permissivus, geidžia- 
moji nuosaka. 
persona, asmuo. 
pluralis, daugiskaita. 
paprastai. 

prūsų, prūsiškai. 


vardi- 


praepositio, prielinks- 
nis. 

praesens, esamasis 
laikas. 


praeteritum, būtasis 
kartinis laikas. 
praeteritum freguen- 
tativum, būtasis daž- 
ninis laikas. 


pranc. — — — prancūzų, pranclD- 
ziškai. 

prt. — — — — particula, dalelytė. 

psn. — — — — pasenęs žodis, forma. 

r — — — — rusų, rusiškai. 

refl. — — — — verbum reflexivum, 
sangrąžinis veiksma- 
žodis, jo forma ar 
galūnė. 

resp. - — — — vok. respektive, ati- 
tinkamai, tai yra. 

ret. — — — — retai. 

ryt. — — — — rytų aukštaičių. 

s — — — — senoji, pvz., S. r. = 
senoji rusų, s. sl. = 
senoji slavų (kalba). 

sg. — — — — singularis, vienaskai- 
ta. 

skr. — — — — sanskrito, sanskritiš- 
kai. 

s!.  — — — — slavų, slaviškai. 

srb. — — — — serbų kalba, serbiš- 
kai. 

superl. — — — gradus superlativus, 
aukščiausiasis laips- 
nis. 

s.v. — — — — sub voce, prie žodžio. 

sva. — — — — senosios vokiečių 
aukštaičių kalbos (žo- 
dis, forma). 

svž. — — — — senosios vokiečių že- 
maičių kalbos (žodis, 
forma). 

Šš. — — — — šiaurės, šiauriniai. 

t.p. — — — — ta pati reikšmė, ten 
pat (tame pačiame 
puslapyje, toje pačio- 
je tarmėje). 

tt. — — — — ir tolesni (puslapiai, 
paragrafai, tomai, me- 
tai). 

t.t. — — — — taip toliau. 

ukr. — — — — ukrainiečių, ukrainiš- 
kai. 

up. — — — — Upė, upelė. 

š 


r 


" 


vakarų. 

variantas, variantai. 
vocativus, šauksmi- 
ninkas. 

vokiečių, vokiškai. 
vietovardis (gyvenvie- 
tės pavadinimas). 
viduramžių vokiečių 
aukštaičių (žodis, for- 
ma). 

viduramžių vokiečių 
žemaičių (žodis, for- 
ma). 

žemaičių, žemaitiškai. 
žiemgalių, žiemgališ- 
kai. 

žemėlapis. 

žiūrėk. 


< 
> 


ženklelis, dedamas 
prieš rekonstruotas 
formas (garsus). 
ženklas, dedamas tarp 
gretiminių formų (gar- 
sų). 

ženklas, dedamas tarp 
skirtingų kalbų (tar- 
mių) tų pačių formų 
(garsų) ar skirtingų 
tos pačios paradig- 
mos elementų. 
ženklas, rodąs nefo- 
netinį vieno garso ar 
formos pakeitimą ki- 
tu garsu resp. forma. 
kilęs iš (ko). 
pavirtęs (kuo). 


Žodžių rodyklė 


abavem 39 

abazas 129 

abyda 134 

abroz(d)as 132, 194 
abrūsas 134 

ačiū 125 

adant 236, 240, 241(2x) 
adyna 134 

Adomas 194 

adunt ryt. 236, 243, 245, 
256, 260, 269, 270, 272, 
274, 275 

afiera 129 

Afrika 194 

Agnieška 147 

Agnietė 147 

aidukas, Aidukas, Ai- 
dukevičius 150 

aikštis 190 

ailia 13 

aimumas 192 

aimus 190 

akelė 74 

aklatis 192 

Akmenaitis 149 
Akmenė 108 
akmenyčia 138 

akmuo 186 

akrūtas 134 

aksamitas, aksomitas 129 
akstinas 121 

akvata 134 

alavas 134 

alba 38 

aldaunykas, aldavnykas 
134 

aldija 190 

ale 37, 132 

alebastras 136 

alga 35. 178 

algoti 190, 263, 270 
aliejus 36 

alkas 117 

alkatis 62 


Alksnis 150 

Alovė 152 

altorius 36 

alvas 74 

ambicija 128 
Ambrasas, Ambrazas, 
Ambraziejus 145 
Amerika 194 

amžia 199 

amžinumas 186 

anas 73, 188, 273 
anderė 119 

angelas, angiolas 36, 131 
angis 191 

anielas 131 

anykštėnas 149 

aniolas 38, 131 
anyžius 128 

ankščia 191, 263 
ankščioti 191 

ansai 188 

ansjen, pl. anysjen 227 
anskat 15 

anta 199, 203, 239, 275 
Antanas 145, 194 
antaras 244 

antrininkas 117, 139 
antvietinykas, antvietis 
193 

anūkas 134 

Apanas 144 

apaštalas 36 

apčystyti 37 

apdas 191 

apė "apie" 189 

apei 33 

apeliacija 128 

apgrąžas 121 

apidėmė, apydėmė 118 
apie 33 

apieka, apiekūnas 132 
apieškoti 193, 265 
apykaklis 121 

apikula, pl. -os 118 


apypenai 174, 194, 263 
apyrubis 119 
apyvaizda 264 
apyžvalga 264 
apjuoka 192 
apkasas 264 
aplanktis 119 
aplei 33 
aplinkybė 251 
aplinkstovis 264 
aplinkumas, aplinkustovis 
251 

apmaudas 192 
apmonyti 137 
apraišymas, apraišyti 192 
apreiškimas 264 
aprėžiuvas 264 
aprubežyti 137 
apsigręžti 199 
apstas 192 
apsulpti 14 
apšaukumas 193 
aptieka, aptiekorius 128 
apturėti 36, 193 
aptvarai 119 
apvaikščioti 193 
apvaizda 192 
apvažas 265 
apvažiavimas 262 
apžadas 192 
ardas 119 
arenda 129 

arfa 128 

aryba 118 
arklinis 119 
arkliogydis 264 
artojas 126 
aruodas 118, 125 
asaba 132 

asilas 36—37 
asilyčia 129 
asiūklis, -iai 126 
aslyčia 129 
astronomas 80) 

aš 187 

ašaka 126 

ašein 262 

ašen 199 

ašjen 227 

ašmainis 121 

ašmas 35, 188, 244 
ašva 263 

atakė 263 

atakia 191 

atakis 74 

Atanazas 144 
atažala 262 
Atkočiūnas, atkočius, At- 
kočius 150 

atlaida, atlydis 192 
atmaina(s) 192 
atpenč 189, 199 
atpent 35, 73 
aipenti 35 

atpentui 199 
atpirkumas 193 
atpuskas 132 
atskaluonis, atskilumas 
193 

atspyris 192 
atvyzdis 192 
atžvilgis 264 

audra 62 

augybė 57 

auglius 192 
Augustas 194 
auklėtinis 251 
auksadailė, auksadarys 
264 

aukštybė 213 

Aulas 144 
ausikaras 251 
ausinas 74 

ausinė grandelė 251 
auskalis 14 

avelė, avinėlis 36 
avinyčia 138 

ažu 245, 257, 270, 272, 
274 

Babilonas 194 
bačka 134 


282 


bagotas 132 

baisus 186, 187, 190 
baladoti 125 
balamūtyti 134 
Balandis 150 
balbatūnas 126 
balbatuoti 125 
balbierius 129, 150 
Balbierius 150 
balgnas, balgnuoti 174 
balsinė 26, 36 
baltagalva 193 

baltas 187 

baltis 192, 263 
Baltrukas 146 
Baltukas 270 
baliušnykas 117, 150 
Baltušnykas 150 
balva 15 

balvonas 194 
balvondailis 80 
balvoti 75 

barida 117, 126 
bandykštis 191 
bandinykas, bandinin- 
kas 117 
bandžiulis, 
119 
bangus 191 
Barabošius 146 
Barbora 147 

barščiai 137 

barva 129 

barza 210 

bat 189(2x), 203, 220, 
256, 269, 270 

batas 131 

bau 35, 73 

baudžiava 120 


baugus 190 
baustuvė 264 
Bazilijus 144 
bažnyčia 37, 170 
bebernis 191 
bebernumas 193 
bendradarbinykas 74 


bandžiulystė 


bendrauti, bendrinykas 
186 

bendrystė 120, 186 
Benediktas 144 
bengti 86, 210 

Benys, Benius, Benjami- 
nas 144 

Bepirštis 150(2x) 
bėralas 117 
Bernardas 145 

bernas 263 

bernelis 256, 270 
bertainis 120 

berštva 120 

bespiečnai 199 

bestija 129 

bet 189, 256, 269 
betaig T3 

bevelyti 137 
bezdžionė, beždžionė 134 
biau 35 

bičiuliauti 126 

bičiulis 117 

biednas 132 

biesas 134, 137 
biesytis 137 

byla 192 

bylavietė 264 

byloti 35, 256 
byskupas, byskupystė 37 
bit 223 

bitininkas, bitnykas 117 
bjauresnis 167 
bjaurybė, bjaurus 186 
Blažiejus 144 

blėcha, blėka 132 
blynas 134 

blinda 126 

bliūdas 134 

bliuznyti 132 
bloznyti(s) 134 
blūdas 37 

blūdyti 137 

bluznyti 132 

bodus 191 

boginti 14 

Boleslovas 145 


borva 129 

botagas 134 

botas 15 

boti 129 

bradinys 126 
brangesnis, brangiausias 
186, 187 

brangus 186 
brangusis 187 
branktas, branktis 126 
brasta 117 

braškėti 14 

brazgėti 126 
Bretkūnas 63 

brigzti 126 
brinktelėti 126 
brokas 128 

brolaitis, brolėnas 149 
brolis 120 

brolutis 14 

broma 129 

bruišė 117 

brukuoti 126 
būbelnykas 123 
bučius 117 

būda 123 

būdas 35 

budavoti 129 
budėjimas 62 

budelis 131 

Budriai 108 

buinas 132 

buitis 192 

bujoti 136 

bukliai, buklystė 35 
buksa 126 

bumbulas 126 
būmenis 192 
burbulas, burbuliuoti 126 
burgmistras 101 
burokas, pl. -ai 136 
bursa 38, 129, 137 
bursauti 137 
bursymas 38 
bursinykas 137—8 
bursyti 38, 137 
burta 35 


burtas, burtininkas, burt- 
nykas 120 

burvalkas 74 
būstymas, būstymė 193 
butas 74 

būti 188 (3x) 

būtybė 62 

būtis 213 

Butrimiškė, Butrimonis 
108 

Butrimonys 108, 152 
celibatas 80 
chvalčiavoti 16 
chvola 194 

cielas 134 

cielius 132 

ciesorius 132 
cimbolai 132 

cnata 129 

cūdas 194 
cudzolažnykas 57 
cukrus 136 

čebatas 134 

čėdyti 134 

čemerys 137 

Čepas, Čeponas 145 
čepčius 132 

černylas 76, 138 
čertas 37 

čėsas 37, 199 
česnakas 134 
Česravoti, čestis, čėstis 37 
čielas 134 

čiobras, čiobrelis 137 
čysčius 129, 171 
čystas 37, 132 
čystyti 37 

čiūdas 134 

čiustai 263 

čyžė 192 

da- 138, 194, 199 
dabaigti 138 

dabar 189 

daboti(s) 38, 130 
dachadas 39 

daduoti, daeiti 138 
dagas, daguoti 14 


daiktas 186 

dailė 192, 263 
dailyda, dailidė 117 
dailus 187 

daina 126 

Dainys 150 
daleidimas 194 
daleisti 199 
dangalas, dangtis 262 
dangujęjis 86 
dangujesis, dangųjis 35 
Danielius, Danila 145 
darašyti 138 
Darata 147 
carbinykas 178 
dargus 191 

daržinė 120 
dasiklausti 138 
dasižinojimas 199 
dastainas 37 
dastotkas 130 
dauba 117 

dauburys 120 

daug 174 

daugbylis 193 
daugis 192 
daugmoterystė 193 
daugsinti 35 
Daugvydas 21 
Daukša 174 
davadas 132 
degimas 120 
dėjimas 186 

dėka 134 
dėkavojimas, dėkavoti 37 
dėkingas 138 

* dėklas 117 
dekretas 128 

dėkui 134 

dermė 199 

desėtyna 134 
desperacija 128 
dešra 126 

dėti 188 

didybė 213 
Didž(ia)galvis 150 
didžianamė 264 

diedas 134 
dievobaimė 264 
dignitorius 101 
dimstis 74 

dingoti 213 

dynia, dynys 136 
dirsa, dirsė 117 
dirvinystė 264 
dirvonas 117 

diržas, dirželis 120 
dyvas, pl. -ai 134, 194 
dyvnas 37 

do 131 

Donyla 145 

donis 37 

dotilas 192 

dovana, dovena 33 
Dovydas 145, 194 
drabas 132 

dragės 74 

drapana, pl. -os 191 
drąsesnis 187 
drąsybė 62 
drąsumas 186 
drąsus, drąsusis 187 
draugala 74, 190 
draugalauti 172, 263 
draugauti 2A5 
draugė 62, 245 
drauginykas 270 
draugystė 35 
draugtarnis 74 
drebėti 74 

dręsus 199 

drin 189, 245, 262 
drobas 132 

drobulė 117 
drožtuvas 264 
drūktybė 30, 199 
duburys 120 

dūchas 134, 194 
dūchaunas 134 

dūda 134 

duja 191 

dūkas 134, 194 
duksėti(s), dūksėti(s) 
190, 245, 270 

duksis (dūksis?) 199 
dūlė, dūlia 136 

Dulka 270 

dūma 132 

dumčius 101 

dūmoti 132 

dungalas ryt., dungtis ryt. 
262 

duoklė 117 

duosna 199 

duoti 188 

durnas 132 

dūšia 38, 132 

dvaras 186 

dvarionis 192 

dvarvietė 120 

dvasas 172, 256, 269 
dvasia 172, 194, 256, 269 
dvasingystė 264 
dvibalsinė 26, 36 
dvylka 244 

džiaugsmas 35 

ė 'o' 45, 270, 272, 274 
ebrozas 13 

ėdra 74 

ėdžios 35 

Efimas 146 

Egiptas 194 

eiliadarys 264 

eiti 188 (2x) 

ejąs 189 

elgeta 178, 194 
elgetauti 186 

Elijošius 146 

elkas 117 

Elžbieta 145, 147, 194 
ėmimas 186 

entis, f. -i 188 

er 56, 73, 86, 245, 262, 
270 

ercikis 101 

ercokystė 15 

eretikas 128 

ertas 57 

ertes 189 

esybė 178 

esiškas 80 


ėsti 188 

eš 56, 62, 73, 86, 187, 244 
ešketras 74 

ešva 73 

etmonas 131 

falšyvas 130 
falšyvystė 138 
Jamilija 130 

figa 128 

fijolka 129 

filiorius 130 
filosofas, filozofas 136 
forma, fortūna 128 
Franciškus 146 
fundacija 128 
fundamentas, fumtas 130 
gabana 262 ' 
gadyti(is) 131(2x) 
gadnas 37 

gaidėjas 86 

Gaidžiai 108 

gailė 172, 263 
gailėjimas(is) 172, 2A5 
gailesis 35 

gailesys 35, 172 
gailintis 199 

gailysta, gailystavimas 
172, 263 

gailystė 172 
gailystoti 263 

gailius 172, 263 
Gaiveniai 108 

gaižas 62 

Galdapė 9 

galybė 199 
galileičikas 57 
Galiniai 108 
Galulaukiai 108 
galva 36 

galvažudys 120 
galvokartas 192 
gamta 192 
gandarymas 193 
gandžiaus 191 
ganiava, ganykla 120 
ganpadarymas 193 
garbė 35, 194 


gardas 62 

Garliava 152 

gąstus 190 

gatavas 38, 130 
gatavysta 138 
gatavyti 137 

gavėnia 170 

gėda 35, 192 

gegnė 117 

geidulis, geidulys 192 
Geldapė 9 

Geležėlė 150 
gemparas 117 
gentainė 62 

gentis 191 

geradėjas 138 
geravalnas 227 
gerdas 192 

gerybė 35 

-gi 189 

gydytojas 178, 194, 264 
gydytuvė 264 
giedoti 188 
giedotojas 191 
giegalas 14 

giminė 172 

gymis 191, 239 
gimparas 117 
ginklas 191 

gyrius 192 

girklas 199, 263 
girtūklė 30 
gyvenimas 214 
gyventojas, gyvis 191 
glauda 192 

gluosnis 117 

goda 62 

godas, godėjimas 194 
gojus 132 

gonkas 130 


goploti 199 

grabaliotis 126 

grabas 37, 132, 194 
graikštintis, graikštumas 
35 

gramaliotis 126 
gramozdas 126 


grasymas 35 

grašis 132 

grebėstas 117 

grekas 16 

grybas 137 

Grybutis 150 

griechas 132 

griekas 31, 37, 132, 171, 
194, 199 

griešnas 31, 37 
Grigaliūnai, Grigaliūnas 
108 

Grigalius 145, 147 
Grigaras 145 

Grigas 145, 147 
Grigelis 146 

Griguliai 108 
Griguška, Griguškaitis 
148 

grikiai 126 

grynas 191, 245 
grynasis 187 

grivina 134 

grįžtė 120 

grotos 128 

grožis 192 

grumenti TA 

gruntas 130 

grūšia 130, 265 

gu, -gu 189, 240, 245, 
262, 270 

gūbyti 137 

Gudai 194 

Gudonys 152 

gudra (gūdra?) 199 
gukštinėti 199 
gundymas 194 
gundytojas 191 

guotas 62 

Gurklys 150 
Gustaičiai, Gustaitis 108 
gvoltas 139 

harfa 128 

Helijošius 146 
Helžbieta 146 
Henrikas 194 

herbas 136 


hercikis 101 
hercokystė 15 
heretikas 128 
hetmonas 131 
hiacintas 136 
Hieremijošius 146 
himnas 128 
hišponai 194 
honbyti 199 

idant 35, 13, 236, 243, 
245, 256, 260, 269, 272, 
274, 275 

idanti 35 

ydas 134 

ieškoti 186 
įgadyti 137 

iki 170 

įkurtuvės 120 
įkvėpimas 264 
imbieras 136 
indauja 117 
Indija 194 

ing 189, 274, 215 
ingadyti 137 

ingis 120 

intė ryt. 262 
įnteika 263 
intencija 128 
įsakymas 192 
įsčia 194 

įsčios 35 

įsibiesyti 137 
įsnauja 119 
įsodas 117 
įstatymas 35, 213 
įstatyti 36 

išdėti 263 

išeiga 192 

išg 189 

išgąstis 194 
išgūbyti 137 
išguldymas 36 
išguldyti 193 
iškada 38, 130 
iškadyti 130 
iškadnykas 39 
iškala 129 

iškalba 192, 264 
yškiai 62 
iškoznymas 38 
yškus 191 
išlaikytas 251 
išmintingas 194 
išmintis 35, 199 
išmislyti 137 
išmonia 192 
išpažinimas 172 
išparsamdyti 16 
išpažintis 172, 264 
išpildyti 36 
išplėtoti 239 

išrišti 36 
išspaudėjas 264 
išspausiuvė rašto 264 
išsukos 264 
ištikimas 194 
išvartalioti, išvidurinis 
193 

įtvaras 120 
įvaizdingas 80 
xvas 14 

Ivonas 144, 145 
izdrodnykas 57 
Izidorius 145 

iž 245, 270, 273, 214 
iždas 199 

ižę 189 

jacintas 136 
Jackus 146 
Jadvyga 146, 147 
Jakas 146 
Jakavonis 144 
Jakutis 146 
jalmužna 51, 129 
Japonija 194 
jarmarkas 131 
Jaska, Jaskynė, Jaskys 
108 

jauja 117 

jaukurai 120 
jaunybė 35 
jaunimas 62 
jauniškė 199 
jaura 126 

jautėjimas 192 

jautėti 35 

jednočius 199 

jeib 35, 73, 189 

jeng 73 

jentė 262 

Jeremijošius 146 

jis 188 

Jobas 194 

Jogėla (Jogela) 241 
Jogėlas 125 

Jokavonis 144 

Jokūbas 144, 146, 147, 
194 

jomarkas 131 

Jonas 145, 146(2x), 194 
Joneliškė, Jonėnai, Jo- 
nėnas 108 

Jonynas 149 

Jonkus 147 

Jopas 194 

jormarkas 131 

Jovaišai 108 

Judas, Judošius 146 
juka 132 

juns “jūs? 231 

juodas 187 

Juodelis 152 

juodylas 138 
juodknygos 193 
juodžynys 80 

juog 199 

juokadaris, juokadarys 
263 

Juozapas 146(2x) 
Juozapinė 108 

jupa 132 

Juras, Jurča, Jurčys 146 
Jurgis 146(3x) 
Jurka, Jurkas, 
Juršas 146 

jųs "jūs" 188, 212 
Justinas, Juška 146 
jutėjimas 192 
jutryna 129 
*kailiaminys 120 
kaima 213 


Jurša, 


kaimenė 194 

kaimynas 192 

kaladė 137 

Kaladė 151 

kalavijas 35 

kalbėti 256 

kalėdos 110 

kalėjimas 194 
kalendorius 136 
kaliacija 57 

kalinė 62, 194, 263, 273 
kalnas 186 

kalnėnas 149 

kalnierius 131 

kaltybė 35, 199 

kalva 117 

kamara 131, 132 
kamarnykas 101, 132 
Kamas 144 

kampelis 126 

Kanava 152 
kanceliarija 101, 128 
kacleris, kanclierius 128 
kančia 194, 199, 262 
kankinti 194 

kankliai 262 

kantaras, kantorius 130 
kantrus 186 

kap "kaip' 245, 258, 260, 
274 

kapelionas, kapitonas 136 
kaplonas 38, 194 
kapočius 132 

kapoklė, kaponė 120 
kapucinas 128 
Karaliaučius 59 
karalyčia 134 
karalystė 37 

karaliūnas 149 
karalius 37 

karčema 132 

kareivis 194 

kareta 128 

karias 14, 194, 263 
kariavedys 264 

karieta 128 

karionė 194, 263 


karis 14 

karoblius 134 

karosas 137 

karpis 136 

karstas 194 

kartoti 117 

karvelinyčia 138 
kąsnelis 14 

kaštanas, kaštas, kašto- 
nas 136 

Katinas, Katinėlis 150 
katrul T3 

katulti 191 

kaubras 120 

kaukas 36 

kaušas 118 

Kazimieras 146 
Kazimieriškės 108 
Kazlauskas 150 
kazokas 137 
kažemėkas 135 
Kėdainiai, Kėdainis, Kė- 
dainys, Kėdys, kėdoti 214 
keikastis 192 

Keistutis 125 

keleivis 191 

kėlimas 186 

keltuva 199, 263, 270, 273 
kemsas 126 

kepalaitis 149 

kerdžius 119 

kerėpla 126 

kersti 191 

kerštas 194 

kestės 120 

ketvirtainė 117 
ketvirtis 120 
Kiaulė 150 
kiekybė 264 
kielikas 39, 
kiemas 192 
kiemionis 149 
kiklikas 136 
kylikas, kylykas 39 
kilpinis 191 

Kipras, Kiprijonas, Ki- 
rylas, Kirylius 145 


128, 265 


kirptuvė 264 
kisielius 137 
Kiškelis 150(2x) 
kitokumas 193 
kytras 132 
kytresys 37 
kiūkauti 191 
kižė, kyžia 135 
klaimas 117 
klameris TS 
klapatas 132, 194 
klausytojas 35, 191 
klėbys 210 
kleidėti 35 
kleinas 88 
Klemensas 145 
klėtka 135 
kliedesys 192 
Klimas 145 
klynas 136 
klioštorius 129 
klišas 126 
klojimas 117 
kloniotis 132 
kloštorius 129 
klumpė 126 
kluonas 118 
klušinėti 191 
knyburti 191 
knyga 37 
knyginykas 264 
kočėlas 137 
kodis 135 
kodrin 189, 245, 262, 
270, 273 
kodring 189 
kokybė 264 
kolieka 133 
kolioti 130 
kolyta 133 
konclierius 128 
kopyčia 194 
koptūras 135 
koronė 130 
koroti 133 
korta 128 
kotas 38, 131 


Kotryna 147 

kova 35, 191 
kovas “vaidas' 86 
kozelnyčia, koznadėja, 
koznadieja 129 
koznyti 38, 133 
kozonis 38, 129 
kožnas 37 
kragždėti 14 
kraičkubilis 120 
kraigas 126 

kraitis 120 
krantas 126 

krapas 137 
krapštytis 126 
kreida 131 

kreklas 14, 191 
kresas 130 

krestis, kretalas, kretu- 
las 120 

krienas 137 

kriesas 130 
krikščionis, krikščionystė 
37 

krikštas 37, 170 
krykštauti TA 
krikštyti 37 
krikštolas 128 
kriogulis 270 
krištolas 128 
krivda, krivida 133 
kryžius 37 
Krokialaukis 152 
kronika 128 

krotos 128 

krūmas 120 
krūsnis 126 

kruša 35 
kubizdelis 126 
kūčia, pl. kūčios 127, 
170 

kūdikėlis 191 
kūdra 118 

kūkalis 134 
kuknia 130, 251 
kukorius 130 

kūlys "šiaudų ryšulys 
126 

kulka 136 

kulšė 118 

kūmas 170 
kumelė 120 
kumpis 118, 126 
kunčia ryt. 262 
kungas 2A5, 272 
kunigaikštė 39— 40 
kunigaikštis 39 
kunigas 39, 245, 272 
kunigė 40 
kunigysta 120 
kunkliai ryt. 262 
kuopa 118 

kupa 134 

kupeta 120 

kupra 126 
kupranugaris 251, 264 
Kuprelis 150 
kuprotas 126 
kupstas 120 
kurapka 134 
kurklelis 74 

kurpė 62 

kurtas 122 

kurva 133 

kuštėti 14 

kutas 136 

kūzavas 135 
kvartūna 16 
Kvedaras 144 
kvietrugiai 120, 123 
kvitas 136 

kvola 194 

kvorta 137 

labas, labintis, labuotis 
126 

laigyti 191 

laigonas 263 
laiguonas 120, 263 
laisvė 213 

laiva 118 

laivė 190 

laizdyti 86 

lakštas 191, 263 

lankstas 262 
Lapė 270 
lasyti 191 
Laska 144 
ląšas 191, 270 
lašiniai 118 
Laugaliai, 
108 
Laukasargas 36 
launykas, launinkas 120, 
154 

Lauras, Laurynas, Lau- 
rušas 145 

Lavoriškės 145 

laža, lažas 107, 120 
lažybos 107 
lažinykas, 
120 

lažytis 107 
lekcija 128 
lėlė 137 
lelija 37 
leliokas 122 
lemtumas 80 
lenciūgas 135 

Lenkai 194 

lentas, lėntas 127 
lepšiukas 126 

lėtas 127 

lėtybė 199 

levas 133 

liaudis 172, 192 

liaupsė 35, 194 

liautis 35 

lyčyna 135 

lydimas 118 

liekarstva 133, 194 
liekas 188 

lieknas 117 

liekorius 37, 133, 194 
lieti 199 

Lietuva 82 

lietuvinykas 263 
lietuvininkas, pl. -ai 9 
lietuvis 168, 263 
lietuviškoji sritis, lietu- 
viški valsčiai 82 


Laukagaliai 


lažininkas 


lietuvių. kalba 168 
liežuvis 36 

lyginti "teisti" 74 
lygumas 186 

lygus 187 

lygus "teismas" 74 
lijundra 126 

likti 188 

liktorius 131 

linija 128 

linksmybė 35 

lipynės 263 

liptai 118 

liš 135 

lyšnas 135 

litanija 128 

litera 128, 265 

lytis 191 

liūbyti 133 

liudijimas, liudymas, 
liudinykas, liudyti 37 
liūnas 118 

liuteronas 128 

lobis 35, 194 

lojoti 133 

lokamstva 38, 130, 194 
loska 38, 130, 194 
lovinykas, lovininkas 154 
Lozorius 145, 194 
lūgnas 120 

Lukas 146 

Lukošius 146, 194 
lukštas 120 

lunkstas ryt. 262 

lūpa 126 

lyšas ryt. 270 

macė 39, 199 

macis 39, 133 

macnas 39, 130 

macnus 130 

mačė, mačis, mačnas 39 
Magdalena, Magdelena 
194 

magnesas, magnetas 128 
maišas 126 

Maižiešius 146 
majestotas 38, 130 


makštininkas 118 
malda 35 

maldybė 263, 213 
malkas 191, 263 
malonė 194 
maltuvė 62, 120 
mamutė 14 
mandatas 101 
mandotas 194 
maras 194 
Marcinkonys 152 
mardavonia 199 
Margai 108 
Margarita 147 
margas 108, 120 
Margeliai, Margeliškis 
108 

margienis 120—121 
marginė 121 
Marginiai, Margiškiai 
108 

marka, markalė, markelė 
120 

marmuras 137 
maršalka 131 
marška 121 
Martynas 194 
martuvė 190 
maslionkos 264 
mąstytojas 264 
mašna 135 

Matas 146 (2x) 
Mataušas, Mateušas 146 
Matulis 146, 151 
maudytis 264 
maukna 118 
mazūras 136 
Mažrimas 21 
Mažvydas 21, 46 
Mažvilas 21 
medinas 14 
medsėdžiai 120 
medvalakiai 120 
medvisis 199 
medvišius 263 
medžiaga 191 
medžiavilnė 264 


meilumas 186 
meilusis 187 

mėlys 120 
melnyčia, melnykas 135 
melsti 35 

merga 199 

mės “mes" 185 

mės 101, 185 

mės 185 

męs “mes' 188 
mesjen 227 
mestybė 171, 245, 263, 
273 

mėšlinis 120 

metas 199 

mėtra 191 

miegoti 188 

miera 135 

mieras 35 
miesčionis 131 
miestakelė 210, 264 
miestavaldis, -ys 264 
miežienis 270 
migdolas 132 
migla 126 
Mikalojus 146, 194 
Mikas 146 
Mykolas 146(2x) 
mylas 30 
mylaširdingai 36 
mylėtojas 178 
mylia 128 

mylista 138 

minia 191 
ministras 128 
mirtis 186, 190 
mislis 135 

mislyti 137 

mistras 128 

miškas 118 

mitas 263 

mitukas 120 
mitulis, -ys 74 
mizernas 130 
močeka 135 

mojus 133 
mokymas 35 


mokytojas 35, 191, 264 
mokslas 35, 192 
molkasis 118 
monas 135 
Monika 194 
monyti 137 

morai 133 

Morkus 145, 194 
Morta 146, 194 
mostis 132 

motė 191, 263 
moterystė 186 
Motiejus 146(2x), 194 
motriškė 30 
mozūras 136 
mūčelnykas 135 
mūčyti 135, 194 
muitas 37 

mūka 37, 194, 199 
murinas 129 
musyti 130 
mųystytojas ryt. 264 
mūšis 62, 191 
mužikas 137 
nabagas 134 
nabagėlis 74 
naginė, pl. -ės 121 
naikinti 186 
naktinyčia 138 
namas 118 
naminykas 192 
namogalis 118 
narsas 35, 199 
nasrai 35, 199, 245, 263, 
270 

nasras 191 
našlaitis 262 

našlė 35, 121 

nata 130 

nau 213 

nauda 35 
naujakrikštis 264 
naujiena 194 
navyna 138, 194 
nazarenskas 76 
nebagas 134 
nebylis 190 

nedėlia 37, 265 
nedievgarbis 80 
negalėtuvė 264 
negandas 191 
nekaltybė 192 
nemirybė 263 
Nemunaitis 149 
nendrių medus 264 
neng T3 

nent 35 

nepagada 39 
nepajauta 193 
neprietelius 37 
neptis 14 

nepuotis 35, 74 
nertėti 191 

nesa 13 

nesandara 192 

net 73 

netarpa 191 
Netečius 152 
neteisinykas 35 
netikėlis 121 
netvarka 192 
nevadas 130, 190 
nevalia 133 
nevalnykas 194 
nevdzenčnas 76 
nežadžia 190 

niau 213 

niekada 31 

niekas 31(2x) 
nobažnas 133 
nodieja 194 

noglas 39, 130 
noprosnai, noprosnas 37 
norma 80 

notrė 14 

novyna, novynėlė 138 
nū 35, 189, 231, 239, 245, 
262, 270, 273, 274, 275 
nudirti 14 
nukaršti 14 
nuliūdimas 194 
numaldyti 35 
numas 118, 210 
numgalis 118 

nuobylis 192 

nuodai 194 

nuodėm 62, 74 
nuodėmai 62 

nuodėmais 14 

nuodėmė 171, 194, 199, 
264 

nuog 36, 189 

nuogata 62 

nuogi 36 

nuolupa 263 

nuoma 191 

nuominykas 192 
nuomonia 192 
nuopelnas 192 

nuovoka 192, 213 
nupelnas 263, 2175 
nuplėšėjas 193 
nusidėjėjis 264 
nusidėjimas 194 
nusiuntinys 264 
nusižeminimas 194 
nuspakajyti 137 
obuolaitis 149 

Ona 146, 147, 194 
Oporas 152 

originolas 194 

ovyje (loc. sg.) 194 
Oželis 150 

pabanga 210 

pabažnas 130 

pabiržė 118 

pablūdyti 137 
pachlepca 57 

padangtė 264 

padaras 192 

padargas 191 

padas 126 

padengybė 172, 2A5 
padėtojas 193 
padingybė ryt. 172, 2A5 
padotkas 133 

paduksis (padūksis?) 194, 
199, 241, 245, 263, 273, 
275 

padungtė ryt. 264 
padvaria, padvarija 133 


pagalba 35 

pagalbė 65, 199 
pagirys 121 

pagonas, pagonis 132 
pagranda 118 
pagrebas 134 

pagunda 192 

paikas, pakybė 192 
pajaurė 124 
pajunkimas 62, 190 
pakajingas 138 
pakajus 37, 133 
pakalnė 121 
pakamorė 101 

pakara 130, 194 
pakarnas 38, 130 
pakarniai, pakarnus 38 
pakasti 35 

paklaida 263 
paklanas 38, 133 
paklausa 263 
paklydimas 35 
paklodė 121 
paklotuvė 124 
pakulinis, pakulnas, pa- 
kulninis, pakulos 118 
pakusa 194 

palaida 172, 263 
palaidumas 172 
palaimė 36 

Palaukiai 108 
Palestina 194 
palivarkas 107 
Palivarkas 108 
palocius 131 

paloda, palodimas 172, 
263 

paltis 126 

palūkanos 121 
pamatas 35, 213 
pamatkasys 121 
pamiestė 263 

pamsta 194 
Pamulevičius 144 
pana 199 

panaktinis 121 
paniūrystė 264 


papas 133 
papiktinimas 35 
paprotis 190 
papūta 94 

parakas 137 
paralyžius 128 
paramas 135 
parašas 62, 193, 265, 
270 

parašinėtis 193 
pardavėjas 191, 264 
pardostė 193(2x) 
parėdkas 135, 194 
parodybė 264 
paršiukas 126 
pasaka 191, 263 
pasaulis 194, 199 
pasėdas 118 
pasekėjas 191 
pasidaboti 130 
pasigadyti 137 
pasimėgti 35 
pasišlakęs 203 
pasiuntinis 191 
pasiuntinys 35 
paskanda, ryt. paskunda 
171, 245, 264, 273 
paslaptė 194, 203 
paslaptinė 62, 203 
paslušnas 38 
pasnykauti 138 
pastarnokas 136 
pastatymas 193 
pastatuvė 265 
pasternokas 136 
pašalpa 191 
pašaras, -ai 121 
pašiūrė 121 
pataika 172 
patapas 130 
pateika 172, 263 
pateikauti 35, 270 
pateikti 35 

patektė 263 
patepimas 35 
pateptė 264 
patikis, patykis 263 


patlabai TS 

patogus 191 
patremitojas 193 
patronas 128 

patūroti 135 
patušymas, patušingas, 
patušyti 263 
patvarioti, patvaroti 39 
paukštis Indijos 264 
pautienė 121 
pavaizdas 193 

pavalgė 121 

pavardė 62, 264 
pavargėlė 121 
pavarymas 121, 139 
paveikslas 62, 194, 263 
paversmė 118, 199 
paversmis 262 
pavietrė 194 

pavynas 131 

pavinnas 39, 131 
paviržis 121 

pavyzdys 35, 192 
pažinimas 192 
pažytkas 37 
pažyvojimas 199 
pečėtavoti 135 

pečėtis 101 

pekla 38, 130, 194 
pekus 14, 86, 191, 263 
pelūs 191 

penas 35, 262 

penigas 57 

penktainė 121 
penukšlas 35, 74, 190, 
263, 273 

pergas 118 

perkasas 121 

perkūnas 36 

Perloja 152 

persona, persūina 172 
perškadyti 137 
pervaras 118 
perverinas 227 
pervesti 193 

pervožyti 137 
peržegnojimas 16 


peržegnoti 137 
Petkūnas, Petkūniškė 108 
Petraičiai, Petraitis 108 
Petras 146, 194 
petruška 136 

pievupis 121 

pigai, pigas 189 
piktadėjas 138 
piktenybė, piktybė 35 
pilelė, piliakalnis, pilies 
kalnas 118 

Pilypas 145 

pinigas ST 

pintinė 62 

Pirčiulis 150 

pirkaitė 118 

pirkėjas 191 

pirmuonis 62, 190 
pirštukas 264 

pirtikė 118 

Pyvoraitis, Pyvorevičius, 
Pyvorius 150 

pjaunys 118 

pjūmenė, pjūvis 203 
plaktuvė 264 

plaušai 121 

plebonas 37 

plecius 129 

plėga 133 

plemė 16 

plėvė 126 

plyta 126 

ploščius 37, 133 

plūsti 203 

po 189 

Pociai 108 

pomėtis 135, 265 

pona 39, 194 

ponas 37, 199 

Ponas 144 

ponysta 138 

ponystė 37, 138 
popierius 265 

poterius 37 

Povilas 144, 147, 194 
Poviliškė 108 

praba 128 

prabanga 62, 192, 262 
prabangas 192 

prabylis 193 

prabunga ryt. 262 
pradėmais 14 

pradievas 265 

pragaras 171, 194, 213 
prajėvas 135 

prajovas 135 

prakartas 191 

prakė 191 

prakeikas 263 

prakia, prakijas 191 
pranašas 186, 194 
Pranciškus 146 
pranešynos 138 
prarakas 133, 194 
prasirastis 171, 2A5 
prastas 37 

prastojėjas 265 

prastoti 36 

prašalietis 191 
prašymas 35, 192 
pratarmė 264 

prausta 171, 245, 264 
praužmas 241 
pravadnykas 31, 135 
pravarnykas, pravarnin- 
kas 124 

prazvyščius 135 
pražanga 172, 262 
pražasčius, pražasti 264 
pražastis 191 
pražengimas 172 
pražunga ryt. 172 
predkas 190 

preikalas 118 

preikšas 118 

preikuras 118 

prekė 62, 191, 213, 264 
prekia 191, 213 
prekijas 62, 74, 191 
prekionė 265 

prekysta 62 

prieg 33, 170, 189 
priegalvis 251 
priegstovis 251 

priejauta 264 
priekalas 118 
priekuopa 193 
priemenė 118 
priemonia 192 
priepenas 121 
prieplauka 264 
priesakis 191 
priespauda 192 
priesvirnis 127 
prieš 33 
priešstata 80 
prieteliškas 37 
prietelius 31, 37 
prievaizda 192 
prievaizdas 62 
prievartės 118 
priežastis 192 
priežodis 191, 263 
prigauti 192 
prigimtis 262 
prijeras, prijerauti 172 
prikalbėjimas 203 
prynumis 118 
priprowa 133 
priprovytis 38 
prirėdymas 38 
prisėga, prisiega 135 
pryš 30, 272(3x) 
procė 130 
procesas 80 
protas 192 
protomeilė 265 
prova 133 

prūdas 134, 152 
Prūdas, Prūdelis 152 
Prūsai 194 

Prūsų Lietuva 82 
psalmas 38, 136 
psalmė 136 
psolmas 38 
pūčka 133 
pūdymas 121 
puika "puikybė" 263, 274 
puikė, puikia 199 
puikybė 214 
puknė 14 


pundas, pundelis 118 
pūnė "tvartas" 118, 262 
puodynė 126 
puodžius 62 

pūras 118 

pūsčia 133 

pusiarytis 263 
puskatilis 121 

pūstas 135 

pustynė 133 

pustis 263 

pūstyti 133 

putlus 191 

Račkas 124 

ragaišis 121 

ragana 121 

ragotinė 190 

ragutės 263 

raičioti 74 

rainis 121 

raistas 119 

raišas 62 

raišyti 263 

rakštis 263 

ramdyti 35 
Rapolionis 19 

rąstas 62 

rašytinis 119 

rašytojas 191, 264 
raškašis 37 

raštas 35 

raštinykas 264 

rata 129 

raudesis, -ys 57 

ravas, Ravas, Ravelis 
152 
razbainykas 133 
razgriešymas, 
šyti 38 
razumas 133 
razumnas 194 
reda "vaga" 74 
rėdas 135 
rėdyti(s) 37, 38 
reika 35 

reja 121 
replės 121 


razgrie- 


Respublika 110 
retėti 245 
retikai 121 
Rėza 82 
rezginės 121 
ridikas 265 
rija 121 
rykūnia 119 
Rimvydas 21 
ryna 130 
rinka 136 
rinkė 15 
rinkliava 121 
ryšiai 36 
Rytprūsių 
provincija 82 
roda 133 
rodyklė 264 
rodyti 133 
rona 133, 194 

ronyti 137 

rožė 37 

rožių vainikas 245 
rūbas 37 

rūbasiuvis, -ys 265 
rubežis, -ius 137 

rūbinė 264 

rūda 137 

rudas 119 

rudenojus 123 

rudulis 190 

ruduokė 263 

rūgoti 135 

rūkylas 138 

rūmas 131 

rūpestis 35 

rūstybė 35, 186(2x) 
rūstumas 186 

rūstus 187 

sa- 80, 86 

sabalas 137 

sagtė, sagtelė, sagtis 121 
saikas 121 

saltas, -ai 121, 191 
sakymas 191 

sakinyčia 265 

sala 121 


ir Lietuvos 


saladynos 135 
saliūbas 74 
samanynas 121 
samaritonas 128—129 
samaritonka 76 
sambalsinė 26 
samnenė 38 

sąnarėlis 74 
sanbalsinė 26, 29, 36 
sandara 192 

sandora 192 

santaka, -as 119 
santėvonis 36 

santis, f. -i 188 
sargyba 264 

sargybė 191 

saulinis 263 

Savelis 146 
Savukynas 149 
Savulis 146 
sąžinė 199 
sėbras 270 
sejonas 137 
sėklė 199 
seklyčia 137 
sekmas 36, 
sekmė 191 
sėnys 241 
Seniūta, 
sėra 134 
sereda 265 
sermėga 134 

seseraitė 14 

sežinė 203 

Sidaras 145 

siekas 119, 123 

siela 191 

sielavarias 256, 263 
sielvartas 194, 256 
siera, -as 134 

sijonas 137 

syla 37, 133 

sylingas 37 

sylvartas 30 

Simas,  Simaška, Sim 
kaitis, Simonas, Sinkus 
145 


188, 244 


Senkus 145 


Sirvydas 21, 246 
siuntinys 199 

siurbti 126 

siutilmė 191 
skaistavaris 263 
skaistybė 62 

skaistus 187 
skaitytinė 26, 36 
skaitytojas 191, 264 
skaitlius 36, 57, 213 
skarbas 130, 194 
skelbimas 191 

skelėti 35 
skerdimas, skerdžius 119 
skersinė 121 
skerslatvė 121 
sketeras 121 

skyda 191 

skilandis 119 
skirpstis 263 

sklepas 130 
skliautas, pl. -ai 121 
sklidinas 203 
skliutas 119 

skorbas 130 

skrybelė 101 

skultas, *skultadailyda 
119 

skūnia 121 

skųstis 263 

slaptė 194 

slyva 137 

slovnas 138 

slunė, slunia 15 
slūžyti 37, 133 
smakas 130 

smala 133 

smalstas 199 
smarkus 187 
smertelnas 38, 130 
smertelningas 138 
smertis 37 

smilga 121 

smokas 130 

smurtas 191 
smūtyti(s) 133 
smūtkas 133, 194 

smūtnas 133 

soda 12I 

Sofija 147 

sokoras 194 
sotymas 199 
spakailyvas 39 
spakajyti 137 
spaustuvė 264 
spaviedis, spaviednis 130 
sruoga 123 

stabas 62, 194 
stadala 133 
stalčius 129 
stambas 123 
stangumas 199 
Stanislovas 146, 194 
Stasys 146 
stebuklas 194 
stebuklinė, -ynė 265 
steigtis 36 

Stepas 147 
Steponas 145, 147 
stinta 121 

stiprybė 199 

stirta 119, 127 
stodas 194 
stojimas 186 
stonas 37 
straipsnis 191 
straipstis 36 
strochas 133 
strokas 133,194 
strovė TS 

strūna 133 

stuirė, stuiryti TS 
stuogas 263 
stuomuo 62 

sūdas 37 

sudera 264 

sūdyna 190 

sūdyti 37 

sūdna (sūdnoji) diena 
138 

sūdžia 101 

sueiga 264 
sugatavyti 137 
suguldyti 36 

sukaktuvės 191 
suma 136 
sumnenė 38 
sumuldyti 74 
sunki 16, 263 
sunkiaus 186 
sunkybė, sunkinga f. 35 
sunkus 186 
suprekavimas 265 
sūrinyčia 138 
surinkimas 36 
suronyti 137 
susiedas 135 
susirinkimas 191 
sutvėrėjas 191 
sutvėrimas 36, 191 
svaras 119 
sveikinti 36 
sveklyčia 137 
svėtastis 38 
svetimaveidis 265 
svetimmmoteriauti, svetim- 
moteris 172 
svetimpatalauti 193 
svetimžemis 193 
svidėti 263 
svieckas 38 
sviečyti 135 
sviečkas 37 
svietas 31, 37, 194, 199 
svietastis 31 
sviežias 134 
svirnas 119 
svirsnis 126 
svirtis 121, 126 
svodba 135 

svotas 132 
šakalys 126 
šaknis 186 

šalinė 121 

šalmas 191 
šaltyšius 101 
šalvis 121 

šarvas 62, 191 
šaudyklė 264 
šaukūnas 192 
šeimyna 192 


šeirys TA 
šelmenis 121 
šėrikas, šermenys, šer- 
mukšnis 121 
šeškas 119 
šeštainis 119 
šykštėti 35 

šilas 119 

Šiluva 152 
šipulys 126 
širmavoti 129 
Širvydas 246 
šiskat TS 

šitas 30 

škala 129 
škalinis 210 
šlaitas 119 
šlajos 121 
šlakas 35 
Šlaunis 150 
šlėkta 109 
šlynas 126 
šlovė 191 
šlovinti 35 
šlovnas 138 
šniūras 130 
šoblia 129 
špiegas 129 
špykėrė T5 
špiklierius 130 
špilka 130 
špitolė, špitolius 133 
šratas 137 
šturmas 130 
šūdas 126 

šulas 119 
šumpis 121 
šutas 135 
šutinis 263 
šūtyti 135 
švagždėti 14 
Švedai 194 
šventablyvas 138 
šventas 35, 260 
šventastis 138 
šventinyčia, 
138 


šventnyčia 


šventorius 138 

švęsti 35 

švęstinis 265 

šviesybė 35 

šviežias 134 

švilbikas, švilpikas 124 
švįstinis ryt. 265 
tabakas, taboka 137 
taboras 136 

tadang “tada' 189 
taip 86 

taisyklė 264 
tajemnyčia 130, 172, 194 
talokas 74, 191, 263 
Tamošius 144, 146, 194 
tamsybė 186 

tamsta 154 

tamsumas 186 

tamsus 186, 187 
tancius 133 

tankesnis 187 

tarmė 264 

tarnas 118 

tarpas 119 
tarpinykavimas 192 
*tarpustojas 119 

taskat TS 

tauta 172, 183 

tauta "žemė, kraštas' 75 
tavoras 135, 264 

teip 86, 189, 239, 240 
teisiai, teisybė 35 
teisus 187 

tekėti 270 

tekinėti 263 

telyčia 134 

temčia 38 

temnyčia 38, 135 

tep "taip" 245 

tepalas 213 

tepylas 138 

terioti 135 

testamentas 38, 129 
tetėnas 149 

tėvainis 62, 192, 245 
tėvainystė 62 
tėvainumas 192 


tėvas 186(2x) 
tėvykščia 191, 241, 245 
tėvykštaitis,  tėvykšta- 
vimas 192 

tėviškė 191 

tėvuonis 192 

tėvutis 74 

tiektai 212 

tiesa 35, 245, 263 
tiesadaris 265 
tiesadarys 210, 265 
tiesastatis, -ys 265 
tiešyti(s) 135 

tijūnas 192 

tykas 138 

tikė 172, 264 
tikėjimas 3S, 172, 194 
tikybė 199, 264 
tykoti 138 

tykus 138 

tinklas 186 

tintas TS 

tironas 132 
Tobijošius 146 
toblyčia 131 

tobulas 62 

tobulybė 213 
tobulumas 192 

todrin 36, 189, 245, 262, 
270, 273 

todrinag 189 

Tomas 146 

torka 264 

Totoriai 194 

totorius 132 

trabtas 263 

traicė, traičė 39 
trailinti 126 

trainas 119 

trakas 119 

Trakeliai 152 
Trasinė 152 

traškėti 14 

trėkti 36 

tremti 36, 123 
tretinykas, tretininkas 
124 


trezvas 38 
trikojis 121 
trinyčiai 126 
trinytis 119, 126 
trinkėti 14 
trintuvė 264 
triūba 135 
trivienybė 74 
trokštavimas 265 
trokšti 35 
tručizna 194 
trūdnas 133 
trvolas 199 

tujai 244, 212 
tujen 199, 227, 212 
tūlas 62 

tuo intimpos 189 
turbacija 131 
turgavietė 264 
turgus 131 
Turkai 194 
turkas 132 

turma 194 
turtogeidis 265 
tuštybė 213 
Tvangstė 59 
tvarka 194 
ubagas 132, 194 
ubagauti, ubagiškas 138 
ūdra 126 

ugnis 186 
ūkinykas, ūkis 35, 192 
uksusas 135 
ūlyčia 133 

ūmas 38, 133 
underė ryt. 119 
Ungurai 194 
unksna 263 
unkščia ryt. 263 
uolektis 62 
uošvė 121 

uošvis 62 
upaminojimas, upaminoti 
39 

Urbonas 194 
urėdas 37 

urvas 121 

ušaunykė, ušės T5 
Utena 152 

užgavėnės 137 

užgirai, užgirios 121 
užgulėti 36, 265 
užkurys 119, 123 
užliecavoti 137 

užlos 119 

užpečėtavoti, užpečėtyti 
137 

užrašas 62, 191 
užsakinėti 193 

užu 258, 215 

užupis 121 

užvaras 119 

vadas 191 

vaga, vagoti 121 
Vaičiulis 151 

vaidadarė 265 

vaidas 265 

vaikavedis, -ys 265 
vaikelis 256 

vaina 75, 194 

vaisčius 35 

vaistas 194 

vaistyti 190 

vaistytojas 194 
Vaišnoras T7 

vaitas 101, 122 
vaitelis 122 

Vaitiekus 21, 151, 194 
Vaitkūnas, Vaitkus 21 
vaivada 101 

vaivoti 245 

vakaras 186 

vakariniai lietuviai 9 
vakarinių rusų kalba 132 
Valakai 108 

valakas 107 

valakas 'italas' 135 
Valakėliai, Valakiniai, 
Valakininkai, Valakisš- 
kės 108 

valanda 62, 213 
valdonas 172 
valdžiotojas 101 
Valentinas 194 

valgykla 265 
valgyklas 270 
valgytuvė 265 

valia 35 
Valkininkai 152 
valksnas 62 

valnas 38, 133 
valnystė 38 

valsčius 101 
valstinykas, valstininkas 
122 

vanduo 186 

vanga 15 

vargas 186(2x) 
vargeta 190 
vargonai 134 
varguolis 199, 262 
varinas 86 

varpas 194 

varsna rašto 264 
varža 126 

vąšas, vąškaras 121 
važinėtis 126 
vdečnas 199 
vdenčnystė 203 
večerė 38, 76, 133 
večerija 133 

ved 39 

vedega 119 
veidmainis 193 
veikalas 191 
veikėjas 191, 264 
veizdėti 36 
veizdyklės 265 

veja 119 

veldamas 36, 172 
velykos 170, 265 
velinas, Velinas 245, 263, 
270, 273, 274 
velyti 134, 137 
velnias, Vėlnias 274 
venčiavonė 138 
venčiavonystė 138 
Vengrai 194 

Venys 144 

venteris 119 

vėpla 126 


verba 134, 170 
verbl(i)ūdas 135 
verdelis 15 

vergas 121, 192, 194 
vergystė 192 

verpelė 121 

versmalė 123 

versmė 121 

versmelė 123 

verstė 124 

vetušas 36, 263 
vėzdas 62 

Vėževičius 12A 
vidukelis 121 

viedras 135 

vienatijis 35 
vienovietė 265 
vienvišys 14 

viera 31, 37, 135, 194 
viernas 31, 38, 133— 134, 
194 

viernastis 39 
vieškelis 62, 191 
viešpalis 35 

viešpatni 57 

viešpais 199 
vietinykas 101, 178 
viežiybas 31, 37, 135 
viežlyvas 37, 135 
viksva 121 

vylyčia 135 

vylius 62, 194 
Vilkaviškis 152 
vilkti 107 

vilktinis 190 

vilnia, Vilnia, vilnis, Vil- 
nius 108 

vynas 37 

Vincentas 194 

vingis 119 

vynyčia 134 

vinis 62 

vinkšna 119 
vyresnybė 186, 192 
vyresnis 186 
vyriausias 186, 187 
vyriausybė 62, 192 


viršelis 265 
viršinykas 122 
viršininkas 121— 122 
viršius 265 

virtuvė 251, 264 
visotinykas 265 
vyšnia 137 

vištelis 62 

vytinė 119, 189, 263 
vytinykas, vytininkas 119 
vodyti 134 

voga 131 

Vokia, Vokiečiai 194 
Vosylius 144(2x) 
vožyti 134, 137 
vuola 210 

zabobonas 134 
Zacharijošius 146 
zalatorius 135 
zbradnius 38 
zbrainas 131 

zbraja 131, 199 
zdroda 38, 194, 199 
Zenius, Zenkus 145 
zerkolas 135 
ziegorius 129, 265 
Zigmantas 146 
Zinas, Zinkus 145 
ziskas 39 

zlastis 199 

znokas 194 

zokanas 38, 134 


Zosė 147 

zotag, zotaga, zotagomis 
39 

Ketvirtasis „Lietuvių kalbos istorijos“ 
tomas, kuris turėtų pasirodyti po |—2 
metų, bus skirtas nušviesti lietuvių raštų 
kalbos raidai nuo XVIII a. pradžios 
iki XIX a. aštuntojo dešimtmečio. 
Knygą sudarys trys dalys: 

I. Lietuvių kalba paskutiniuoju 
Respublikos laikotarpiu. Svarbesni 
skyriai: Valstybės anarchija ir LDK 
ekonominė bei kultūrinė situacija, 
Feodalų nutautėjimas ir prastuomenės 
lenkėjimas, Lietuvių kalba viešajame 
gyvenime, Tradicinė raštų kalba, 
Žemaičių tarmės įsivyravimas. 

2. Lietuvių kalba carinėje 
Rusijoje. Skyriai: Politinė, ekonominė 
ir kultūrinė situacija, Polonizacijos 
suintensyvėjimas ir lietuvių kalbos 
persekiojimas, Tradicinė raštų kalba, 
Žemaičių autorių raštų kalba 

(D. Poška, S. Stanevičius, S. Daukantas, 
M. Valančius ...), Rytų Lietuvos 
autorių raštų kalba (A. Strazdas, 

K. Aleknavičius...), Vakarų aukštaičių 
raštų kalba (A. Tatarė, M. Akelaitis, broliai 
Juškos...). 

3. Lietuvių kalba Mažojoje 
Lietuvoje. Bus aptarta ekstralingvistinė 
situacija, . lietuvių germanizacija ir raštų 
kalbos raida iki XIX a. aštuntojo 
dešimtmečio (K. Donelaitis ir kt.). 

